
em  pragmatikus  történetet  akarunk  olvasóink  kezébe 
adni.  Hanem  az  ezeréves  magyar  civilizáció  eredmé- 
nyeit terjesztjük  összefoglaltan  az  érdeklődők  elé. 
Ennek  a  könyvnek  nincs  más  célja,  mint  az,  hogy  hü 
tükörképet  adjon  a  magyarságról,  sokszázados  mun- 
kájáról a  múltban  és  törekvéseiről  a  jelenben.  Hog>^ 
a  maga  valóságában  ismertesse  hazánkat,  egyúttal  ön- 
ismeretül szolgáljon  magunknak.  Semmit  sem  akarunk 
szépíteni,  de  torzítani  sem  engedünk. 

Azt  akarjuk  megvilágítani,  hogy  ezeréves  nemzet  él  a  Duna-Tisza 
mentén,  a  Kárpátok  és  az  Adria  közén,  melynek  különleges  és  eredeti 
civilizációja  van;  amely  történelmi  hivatásának  tudatában  rendületlenül 
folytatja  ezeréves  életét ;  amely  tudja,  hogy  a  sors  olyan  feladatokat  szánt 
neki,  melyeket  csak  ő  végezhet  el  és  melyeket  helyette  más  nem  teljesít- 
het. Jelszava :  béke  és  bizalom,  útja :  a  haladás.  Eszköze :  a  munka, 
útmutatói:  hit,  erkölcs  és  hazafiság. 

A  sokszázados  magyar  civilizációnak  ebben  a  könyvben  feltárt  ered- 
ményei önérzettel  tölthetik  el  a  magyar  ember  kebelét.  Mert  a  könyv 
minden  lapja  arról  tanúskodik,  hogy  nem  hiába  élt  ezen  a  szent  földön 
egy  évezreden  keresztül  a  magyar  nemzet.  Hogy  szakadatlanul  tett,  alko- 
tott, gyarapított.  És  pedig  annak  ellenére,  hogy  a  sors  a  népek  ország- 
útjára, olyan  helyre  állította,  ahol  a  nyugodt  fejlődésnek  vajmi  kevés 
tényezője  állott  rendelkezésére,  ellenkezőleg  folytonos  küzdelmet  kellett 
vívnia  a  beolvasztó  törekvések  ellen,  amelyek  hol  Nyugat,  hol  Kelet  felől, 
hol  mindkét  oldalról  állandóan  fenyegették  és  fenyegetik,  öserejére  vall, 
hogy  ilyen  ütközőponton  nem  morzsolódott  össze,  hanem  megvédte 
és  féltékenyen  megőrizte  önállóságát,  külön  fajiságát,  eredeti  zamatát  és 


sajátosságait.  Ha  nincs  benne  annyi  ellenálló  erő,  amennyit  a  legnehe- 
zebb viszonyok  között  is  mindenkor  latba  tudott  vetni,  régen  el  kellett 
volna  pusztulnia  a  maga  rokonnélküliségében,  a  maga  egyedüliségében. 
Felszívta  volna  Kelet  avagy  Nyugat.  De  a  magyarság  nemcsak  hogy 
megmaradt,  hanem  saját  és  sajátos  külön  nagy  kultúrát  fejlesztett, 
olyat,  amely  kölcsönhatásokat  is  vett  fel,  de  maga  is  bőven  adott  más 
nemzeteknek  kölcsönhatásokat.  Gazdagította  az  emberiséget  nemcsak 
azzal,  hogy  eredeti  kultúrát  termelt,  hanem  azzal  is,  hogy  az  egye- 
temes emberi  kultúrát  új  vívmányokkal,  új  elemekkel  bővítette  és  töké- 
letesítette. 

Nincs  tehát  mit  pironkodni  multunk  miatt.  Ellenkezőleg,  büszkék 
lehetünk  és  büszkéknek  kell  lennünk  rá.  Ez  az  önérzetes  büszkeség  nem 
elbizakodottság.  Nagy  hiba  volna,  ha  elbizakodnánk.  Mert  az  elbizako- 
dottság könnyen  a  fejlődés  megállására  vezet,  ami  már  egymagában 
visszamaradást  jelent.  De  okunk,  sőt  időnk  sincs  elbizakodásra.  A  sors 
gondoskodik  arról,  hogy  ne  essünk  ebbe  a  hibába.  Koronként  nagyon  is 
mostohán  bánik  velünk.  Nemcsak  megtorolja  azt,  amit  vétettünk, 
hanem  rendszerint  sokkal  keményebben  sújt,  mint  ahogy  rászolgáltunk. 
Azonban  sorsunk  szigorúsága  nem  lankasztólag  hat  reánk,  ellenkezőleg, 
éberségre  int,  izmaink  megfeszítésére  sarkal,  szellemi  életünk  felfokozá- 
sára, erkölcsi  életünk  megnemesítésére  serkent.  A  Nyugat  civilizációját 
ismételten  saját  testünkkel  és  vérünkkel  védtük  a  múltban  s  meg  fog- 
juk védeni  a  jövőben  is. 

Nem,  mi  nem  akarunk  pihenni.  Munkára  születtünk,  az  a  rendelteté- 
sünk, hogy  a  civilizációt  szolgáljuk  elernyedés  nélkül,  fáradhatatlanul. 
Nem  szabad  ellankadnunk,  nemcsak  jól  felfogott  önfentartási  ösztön- 
ből sem,  hanem  azért  sem,  mert  szüksége  van  ránk  az  emberiségnek. 

Küzdünk  tehát  tovább  és  nem  mondunk  le  senki  fia  kedvéért  civi- 

lizatórius  hivatásunkról. 

magyarság,  miként  azt  az  összehasonlító  nyelvészet 
szókincsünk  legősibb  részének  elemzéséből  kimutatta, 
több  népréteg  keveredéséből  jött  létre.  Ezek  közül  a 
legrégibb  egy  a  vogulokkal  és  osztyákokkal  közeli 
rokonságban  álló  finn-ugor  nép,  mely  már  első  hazá- 
jában, az  Ural  keleti  oldalán  a  műveltség  bizonyos 
fokát  elérte.  Halászattal  és  vadászattal  foglalkoztak 
ugyan  főképen,  de  voltak  már  háziállataik  is,  meg- 
ülték a  lovat.  Fejlett  családi  élet  mellett  társadalmuk 
a  kezdetleges,  vérségi  kötelékeken  alapuló  nemzet- 
ségi szervezeten  túl  nem  fejlődött.  Ismerték  a  tulajdon  fogalmát,  voltak 
hosszmértékeik,  a  tizes  rendszer  szerint  számoltak.  Ez  a  rokonnépek 
módjára  bizonyára  kevéssé  harcias  nép  kétízben  keveredett  nyugati 
török  (ugor)  néppel.  Talán  már  első  hazájában  —  a  Krisztus  előtti 
1.  és  a  Krisztus  utáni  V.  század  közti  időben  —  leigázta  egy  ilyen 
nép,  majd  meg  a  Kaukázus  vidékén,  hová  az  V.  században  költöz- 
tek, történt  ily  több  évszázadig  tartó  érintkezés  a  török  ó-bolgárok- 
kal és  az  alánokkal.  A  fejlettebb  kultúrájú  török  néppel  való  egye- 
sülés teljesen  megváltoztatta  az  ősi  népjelleget.  A  török  elem  átvette  az 
ugor  nyelvét,  de  gazdagította  azt  magasabb  műveltségének  számos  fogal- 
mával és  átadta  neki  előhaladottabb  szervezetét  is.  Ezen  keveredés  foly- 
tán lett  a  magyar  nép  elsősorban  állattenyésztő-  és  földművelővé.  Had- 
nagyaik vezetése  alatt  álló  törzsei  szorosabb  összefüggésbe  jutottak  egy- 
mással és  a  nagy  orosz  síkságon  kavargó  népek  közt  nagyobb  erőkifej- 


tésre  lettek  képesek.  A  IX.  században  már  teljesen  egységes  a  vezető 
török  eredetű  törzséről  magyarnak  nevezett  nép. 

Azon  nagy  népmozgalmak  folyamán,  melyeket  Nyugatázsiában 
valószínűleg  az  arabok  hódításai  idéztek  elő,  a  vad,  rokon  besenyő 
nép  támadása  elöl  indult  el  nyugat  felé  a  már  törzsszövetségben 
élő  magyarság,  útja  nem  lehetett  könnyű,  mert  a  Káspi-tó  és  a  Don  kö- 
zötti területet  erős  népek  tartották  megszállva.  A  besenyők  első  lökése 
két  részre  szakította  a  magyar  népet,  amelyek  közül  a  kisebbik  még  a 
XIII.  században  is  a  Volga  vidékén  élt  és  véglegesen  csak  a  tatárözönlés- 
ben  pusztult  el.  A  nagyobbik  részt,  mint  héttörzsű  népet  a  IX.  század 
közepén  már  a  Don  és  a  Dnyeper  közt  találjuk.  Itt  sem  volt  maradásuk  a 
besenyőktől  és  a  szintén  töröknyelvü  kabarok  nyolcadik  törzsével  egye- 
sülve tovább  vonultak  nyugat  felé.  Vándorlásaik  közben  el-elportyáznak 
északnyugatra,  a  Visztula  felső  folyásáig  és  dél  felé  az  Aldunáig  s  mind- 
untalan megszakítják  a  kereskedelmet,  mely  a  Balti  és  a  Fekete  tenger 
közt  a  Dnyeperen  bonyolódott  le.  A  század  utolsó  évtizedeiben  a  Dnyeper, 
a  Duna  és  a  Kárpátok  közti  folyókban  gazdag  síkságon,  az  Etelközön 
tanyáznak,  ahol  bizonyára,  hogy  az  őket  nyomon  követő  besenyők  ellen 
jobban  védekezhessenek,  fejedelmet  választanak  a  legelőkelőbb  törzs  feje. 
Almos  fiának,  Árpádnak  személyében. 

Már  Etelközből,  hol  körülbelül  egy  emberöltőt  tölthettek,  megismer- 
ték későbbi  hazájukat,  különösen,  mikor  Arnulf  császár  szövetségében, 
Szvatopluk  Morvaországát  pusztították  (892).  Ujabb  heves  bolgár- 
besenyő támadás  elől  menekülve  és  védelemre  alkalmas  területet  keresve, 
szálltak  le  a  vereckei  hágón  a  Felső-Tisza  vidékére,  míg  más  részük  talán 
Erdély  szorosain  és  kevéssé  lakott  hegyvidékén  vergődött  keresztül  (896). 
Nem  tudjuk  biztosan,  hogy  a  magyarok  honfoglalása  céltudatosan  tör- 
tént-e, azzal  a  szándékkal,  hogy  a  birtokba  vett  földön  állandóan  megtele- 
pedjenek, innen  tovább  ne  vonuljanak.  A  foglalás  és  a  telepedés  csak  fo- 
kozatosan ment  végbe  az  új  földön,  mely  a  pásztornépnek  nagyon  meg- 
felelt és  ami  fő,  könnyen  volt  védhető  támadások  ellen.  A  termékeny  és 
bővizű  síkság,  de  különösen  a  dunántúli  dombos  vidék  a  gulyáknak  és 
méneseknek  jó  legelőt,  az  ingoványok  és  a  környező  erdős  hegyek  ember- 
nek és  állatnak  kitűnő  védelmet  nyújtottak.  A  honfoglalás  nem  ütközött 
különös  nehézségekbe.  Nagyobb  ellenállásra  a  magyar  lovassereg  aligha 
talált.  Az  ország  keleti  részében,  a  Duna — Tisza  közében,  a  Tiszán  túl, 
Erdélyben  és  a  Délvidéken  itt-ott  szláv  nemzetségekkel  tarkított  bolgár- 
török nyelven  beszélő  telepek  voltak,  melyek  összefüggő  államot  nem  al- 
kottak, hanem  bizonyára  a  bizánci  birodalom  érdekkörébe  tartoztak. 
Nyugaton,  a  Dunántúlon  is  különböző  szláv  törzsek  laktak,  melyek  azon- 
ban szintén  nem  tudtak  magasabb  fokú  és  állandóbb  politikai  szervezetre 
jutni. 

A  megszállásnál  katonai  szempontok  voltak  irányadók.  Törzsek  és 
ezeken  belül  nemzetségek  szerint  telepedtek  le,  még  pedig  úgy,  hogy  Ár- 
pád előkelő  törzse  a  telepedési  terület  közepén,  a  dél  felé  forduló  Duna 
két  partját  szállta  meg.  Az  egyes  törzsek  területeit,  bizonyára  a  torzsal- 
kodások elkerülésére  is  széles,  birtokba  nem  vett  övek  választották  el 
egymástól:  mocsarak,  pusztaságok  vagy  erdőségek.  Az  egész  telepedési 
területet,  mely  a  Dunántúlon  kívül  a  Nagy-  és  Kisalföldet  és  a  közvetle- 
nül környező  alacsonyabb  hegyvidéket  foglalta  magában,  félkörben  a 
Kárpátok  őserdők  borította  láncolatai,  délen  az  Alduna  mocsarai  és  a 
horvát  hegyvidék,  nyugaton  az  Alpesek  nyúlványainak  erdői  és  mocsarak 
védelmezték.  Ez  a  terület  a  gyepüelve,  melyen  belül  mesterséges  torlaszo- 
lhat, gyepüket  emeltek,  nagyon  megnehezítette  a  váratlan  támadásokat. 
A  természetes  és  mesterséges  védőövön  keresztülvezető  utakat,  a  kapu- 
kat állandó  őrségek  tartották  szemmel. 

Miként  a  germánság  nem  pusztította  el  megszállásakor  tűzzel-vassal 
a  római  kultúra  eredményeit,  hanem  jól  érezte  magát  a  fejlettebb  gaz- 
dasági viszonyok  közt,  úgy  a  magyarság,  mely  Déloroszország  területén 
magasabb  kultúrájú  népekkel  hosszas  érintkezésben  állott,  sem  hasonlít- 
ható össze  a  későbbi  tatár  hordákkal.  Sok  hadjáratukból  magukkal  hozott 
szolgáikkal  oly  vidéken  telepedtek  le  legszívesebben,  hol  már  volt  lakos- 
ság, mely  meghódolása  után  szolgáik  számát  szaporította  és  a  mezőgaz- 
dasági munkát  végezte  a  katonáskodó  és  vadászatra  járó  magyar  úr 
részére.  Legsűrűbben  a  legrégibb  kultúrájú  Dunántúlt  szállták  meg  a 
honfoglalók,  kik  az  országban  talált  földvárakat,  de  más  állandó  telepe- 
ket is  bizonyára  felhasználták  védelmi  központok  gyanánt.  A  nemzet- 
ségeknek télen  folyóvizek  mellett  volt  a  szállása,  tavasszal  meg,  mikor  a 
folyók  környéke  elmocsarasodott,  a  dombhátakra  húzódtak  fel.  Még  a 
XII.  században  is,  miként  őshazájukban,  nyáron  sátrakban  laktak. 

A  honfoglalás  korántsem  jelentett  egyet  országalapítással  és  állam- 
alkotással. A  régi  törzsszervezet,  mely  csak  háború  idejében  ismert  el 
maga  felett  hatalmat,  továbbra  is  fennmaradt.  A  fejedelmi  hatalom  a 
honfoglalás  után  meggyengült.  Árpád  közvetlen  utódainak  még  a  nevét 
sem  tudjuk  biztosan.  A  nagyszámú  hadjáratok  —  „a  kalandozások"  — 
melyek  a  honfoglalás  idejét  sűrű  egymásutánban  követik,  ritkán  az  egész 
nemzet,  hanem  többnyire  csak  egyes  törzsek  vállalkozásai  voltak. 

Nemcsak  a  környező  országoknak,  hanem  egész  Európának  is  észre 
kellett  nemsokára  venni,  hogy  új  csapás  jött  reá  a  teljesen  ismeretlen 
népben.  A  magyarok  száguldó  lovas  csapatait  messze  nyugaton,  Burgun- 
diában és  Provenceban  épúgy  megismerték,  mint  Róma  és  Konstantiná- 
poly kapui  előtt.  A  művelt  Európa  a  Karolingok  birodalmának  végleges 
felbomlása  miatt  a  X.  században  átmeneti  korszakot  élt  át,  melyben  az 
új  állami  szervezetek  még  nem  alakultak  ki.  A  keleti  frank  birodalomban 

a  központi  királyság  hatalma  teljesen  lesülyedt  és  a  néptörzsek  külön- 
állása volt  erősödőben,  ami  az  egységes  honvédelmet  alapjában  támadta 
meg.  Itáliában  teljes  volt  az  anarchia,  a  pártok  öldöklő  harcban  álltak 
egymással.  Franciaországban  is  szétesőben  volt  az  állam  és  állandó  a 
harc  a  Karolingok  hívei  és  ellenzői  közt.  A  magyarok  a  honfoglalás  utáni 
jó  félszázadban  seholsem  találkoztak  nagyobb  ellentállással  s  ezért  a 
nyugati  országok  gazdagsága  újra  meg  újra  felkeltette  rablási  vágyukat. 
Nyugat  népei,  a  rómaiak  örökségét  átvéve  a  társadalmi  és  gazdasági  fej- 
lődésnek már  meglehetősen  magas  fokán  állottak,  mikor  a  magyarok 
pusztításai  évszázados  kultúrájuk  gyümölcseiből  fosztogatták  ki  őket.  A 
magyar  lovasok  hihetetlen  gyorsasággal  jelentek  meg  más  és  más  vidé- 
ken és  egyre  távolabbi  tartományokat  sújtottak  fegyvereik.  Hogy  csak 
néhány  példát  hozzunk  fel,  918-ban  Brémát,  924-ben  Páviát  gyújtják  fel 
44  templomával.  Egy  évben  (926)  Délnémetországot,  Elzászt  és  Lotha- 
ringiát,  Verdunt  és  az  Ardennek  vidékét,  majd  Felső-Olaszországot  is 
pusztítják  és  végig  zsákmányolják,  majd  átkelve  az  Apennineken  Tosca- 
nát fosztogatják  és  Rómát  is  fenyegetik.  A  hadjáratok  csak  akkor  értek 
véget,  mikor  a  szomszédos  német  birodalomban  újra  megerősödött  a  poli- 
tikai hatalom.  I.  Ottó  nehéz  fegyverzetű  feudális  hadseregének,  mely  a 
magyarok  harcmódját  már  kiismerte,  nem  lehetett  méltó  ellenfele  a 
könnyű  lovashad.  Augsburgnál  —  955-ben  —  úgy  látszik,  a  nagy  nemzeti 
sereg  oly  megsemmisítő  vereséget  szenvedett,  hogy  az  minden 
támadástól  egyszersmindenkorra  elvette  kedvét  és  könnyen  jelenthette 
volna  a  nemzet  katasztrófáját  is.  A  győzelmes  uralkodónak  azonban  ma- 
gasabb politikai  céljai  voltak,  mint  a  kellemetlen,  de  immár  veszélytelen 
szomszéd  üldözése. 


A  nagy  vereség  után  sorsdöntő  kérdés  volt,  be  tud-e  illeszkedni  a 
magyar  nemzet  az  új  viszonyokba,  megtalálja-e  a  kapcsolatot  a  nyugati 
magasabb  műveltségű  népekkel,  fel  tud-e  azok  színvonalára  emelkedni. 
Különben  nem  lett  volna  elkerülhető,  hogy  előbb-utóbb  ugyanolyan 
sorsra  jusson,  mint  elődei  és  rokonai,  a  hunok  és  az  avarok,  akiknek 
nyomuk  sem  maradt  fenn  azon  a  földön,  mely  birodalmuk  központja 
volt.  A  magyarság  és  a  nyugati  népek  közt  a  legnagyobb  különbség  az 
volt,  hogy  ezek  már  évszázadok  óta  fejlettebb  politikai  formák  közt  éltek 
s  ami  ezzel  szorosan  összefügg,  a  keresztény  egyház  tanai  és  páratlan 
hierarchiájának  befolyása  alatt  állottak.  Az  utóbbinak  szellemi,  az  előbbi- 
nek anyagi  műveltségük  emelkedését  köszönhették.  A  magyarságnak 
szerencséjére  akadtak  vezetői,  akik  a  nyugathoz  vezető  hidat  megépítet- 
ték: Árpád  törzséből  való  Géza  és  fia,  István. 

Az  utolsó  fejedelem,  Géza  volt  az,  aki  az  ősi  törzsszervezetet  meg- 
törte és  bizonyára  véres  küzdelmekben,  melyeknek  csak  az  eredményei 
ismeretesek,  a  fejedelmi  hatalmat  uralkodóvá  tette,  politikai  egységet 
alapított.  Hogy  mily  céltudatosan  járt  el  a  nemzet  jellegének  és  politikája 
irányának  megváltoztatásában,  legjobban  bizonyítja  az,  hogy  fiának  a 
bajor  herceg  leányát,  Gizellát  nyerte  meg  nőül,  amivel  az  sógora  lett  a 
német  királynak  s  így  Európa  leghatalmasabb  dinasztiájával  került 
összeköttetésbe. 

István  folytatta  atyja  müvét  és  az  új  fejedelmi  hatalmat  felhasz- 
nálva, térítője  lett  nemzetének.  Miként  atyja,  ő  is  vérrel  és  vassal  való- 
sította meg  akaratát,  főleg  a  Gizellával  bejött  német  lovagokra  támasz- 
kodva. Munkájában  segítették  a  mindenfelől  összesereglő,  vértanuságra 
vágyó  térítők,  kik  közül  az  olasz  eredetű  Gellért  püspök  volt  leghívebb 
munkatársa  a  hitterjesztésben  és  az  egyház  szervezésében.  Hogy  minő 
ellenállással  kellett  megküzdenie,  mutatja  az  a  nagy  felkelés,  mely  kevés- 
sel István  halála  után  a  királyi  hatalom  és  a  keresztény  egyház  ellen  ki- 
tört s  amelyben  Gellért  vértanúságot  szenvedett.  Az  utóbb  szentté  ava- 
tott István  műve  azonban,  a  keresztény  egyház,  melynek  két  érsekség, 
nyolc  püspökség  és  több  benedekrendi  kolostor  —  köztük  a  pannonhalmi  — 
alapításával  adta  meg  szervezetét,  többé  meg  nem  ingott.  A  pogány  láza- 
dás csak  a  visszaesés  rövid  epizódja  maradt. 

Nemcsak  az  egyházi  s  ezzel  a  művelődési,  hanem  a  politikai  és  a 
társadalmi  fejlődést  is  nyugati  irányba  terelték  István  reformjai.  Ennek 
az  államalkotó  munkának  sem  ismerjük  a  részleteit.  A  politikai  fejlődés- 
nek jellegzetességét  az  uralkodó  túlnyomó  hatalma  adja  meg,  aminek 
alapja  a  törzsek  fegyveres  lenyügözése  és  a  király  óriási  terjedelmű  föld- 
birtok-vagyona.  A  birtokok  a  „királyi  megyék'*-hen  csoportosultak,  me- 
lyeknek élén  az  ispánok  álltak,  kik  nemcsak  a  királyi  birtokok  kezelői, 
hanem  a  megyében  élő  szabad  magyarok  vezetői  is  voltak  a  hadban. 
István  politikai  szervező  működésének  emléke  még  évszázadok  múlva  is 
élt  a  nemzetben.  Amint  a  frank  birodalomban  Nagy  Károly  élt  a  későbbi 
századok  emlékezetében,  mint  minden  jog  és  kiváltság  megalkotója,  épp 
úgy  a  magyarság  szemében  Szent  István  volt  a  törvényhozó,  akire  teljesen 
megváltozott  viszonyok  közt  is  mindenféle  társadalmi  szervezetet  és  ki- 
váltságot visszavinni  szoktak. 

Egyházi  és  állami  újításai  betetőzéséül  István  megkoronáztatta  ma- 
gát (1000)  s  ezzel  Magyarország  belépett  a  nyugati  keresztény  közös- 
ségbe, így  alapította  meg  az  Árpádok  királyi  dinasztiáját,  mely  a 
következő  háromszáz  éven  át  vezette  a  nemzetet. 

Az  István  halálát  (1038)  követő  jó  egyszázadét  az  állandó  trón- 
viszály és  az  ezzel  összefüggő  külső  és  belső  háborúk  jellemzik.  Miként 
a  Merovingok  és  a  Karolingok  frank  birodalmában  az  állami  szervezés 

nem  jelentette  egyszersmind  a  trónöröklésnek  az  elsőszülöttség:!  jog  sze- 
rint bekövetkező  rendezését,  hanem  a  trónra  és  az  országokra  a  magán- 
jogi örökösödés  mintájára  az  uralkodó  összes  örökösei  igényt  emeltek, 
úgy  nálunk  is  csak  évszázados  küzdelem  után  tudott  ez  az  elv  meg- 
állapodni, melyet  mindenütt  az  egyház  tekintélye  szentesített. 

Hol  az  egyik,  hol  a  másik  trónkövetelő  vett  igénybe  a  koronás 
király  ellen  idegen  segítséget  s  így  alig  néhány  évvel  István  halála  után 
több  ízben  veszélyeztették  a  német  császárok  (III.  és  IV.  Henrik)  az 
ország  függetlenségét.  A  pápaság  és  a  császárság  közt  lefolyt  nagy  küz- 
delem azonban  nem  engedte  meg  sem  a  XI.,  sem  a  XII.  században,  hogy 
a  császárok  tartós  sikereket  érhessenek  el  Magyarországon.  Az  Árpádok 
kitűnő  politikai  érzékkel  tudták  kihasználni  a  két  világhatalom  tusa  ját. 
Istvánnak  legkiválóbb  utódja.  Szent  László  (1077 — 1095)  eleinte  IV. 
Henrik  császárral  szemben  VII.  Gergelyre  támaszkodott.  A  trónon  meg- 
szilárdulva azonban  a  pápai  hatalommal  szemben  meg  tudta  védni  királyi 
tekintélyét  és  az  egyházi  dolgokban  gyakorolt  befolyását.  Okos  külpoliti- 
kája Magyarországot  Keleteurópa  vezető  hatalmává  tette,  úgy  ő,  mint 
utóda  Kálmán  (1095 — 1116)  nemcsak  megszilárdították  a  Szent  István 
alapította  magyar  államot,  hanem  hódításokat  is  tettek.  Előbbi  Horvát- 
országot csatolta  az  országhoz,  utóbbi  pedig  Dalmáciára  terjesztette  ki 
hatalmát,  anélkül  hogy  a  magyar  uralom  ott  végleg  meg  tudta  volna  vetni 
lábát.  Velence  minden  alkalmat  felhasznált  arra,  hogy  az  Adria  innenső 
partján  is  uralkodjék. 

A  pápa  és  a  császár  megújult  küzdelmében  a  XII.  században  is  meg- 
állta helyét  az  Árpádok  politikai  tehetsége,  mikor  a  császárság  Barba- 
rossa  Frigj'^es  alatt  fénykorát  érte  el.  II.  Géza  nagy  előrelátással  a  csá- 
szár ellenlábasához,  III.  Sándor  pápához  csatlakozott,  akitől  ezért  nagyon 
előnyös  jogokat  kapott  az  egyházkormányzás  terén.  Ezek  ugyan  veszen- 
dőbe mentek,  mikor  a  nyugati  császárság  szerepét,  a  királyi  család  elége- 
detlen tagjainak  támogatását  az  újból  felemelkedő  bizánci  császárság 
vette  át  és  a  legitim  ág  a  szentszék  támogatására  szorult.  Az  ügyes  poli- 
tika azonban,  melyet  királyaink  folytattak,  a  keleti  birodalom  hatalmi 
törekvéseit  is  meghiúsította. 

A  királyi  hatalom  ezen  küzdelmekben  is  megtartotta  erejét  és  a 
nemzet  politikai  életének  a  királyi  udvar  maradt  a  középpontja.  A  nyu- 
gat előkelő  művelt  fiai,  akik  a  keresztes  háborúk  idejében  jártak  Magyar- 
országon, bámulva  állapították  meg,  mennyire  különböző  a  politikai  erők 
megoszlása  nálunk  és  saját  hazájukban.  A  király  nálunk  is  meg-meg- 
hallgatta  ugyan  előkelő  hívei  tanácsát,  de  a  királyi  jövedelmet  (pénz- 
verés, vám-,  só-  és  vásár  jövedelem)  nem  osztotta  meg  senkivel  sem  alatt- 
valói közül.  Hatalma  oly  erős  volt,  hogy  nem  lehetett  szó  a  legfőbb  királyi 
hivatalok,  a  nádor,  az  udvar-,  utóbb  országbíró,  a  Horvát-  és  Sziavon- 

országot  kormányzó  bán  vagy  a  XI.  század  óta  betelepülő  Erdélyt  igaz- 
gató vajda  méltóságának  örökletessé  tételéről  vagy  arról,  hogy  a  vár- 
ispánságokból hűbéri  birtokok  alakuljanak. 

Ez  azonban  korántsem  jelenti  azt,  hogy  a  nemzet  állami  és  társa- 
dalmi élete  megállapodott,  a  Szent  István  létesítette  formák  közt  meg- 
kövesedett. A  XII.  század  folyamán  az  ország  társadalma  nagy  átalaku- 
láson ment  keresztül,  melyről  történeti  források  alig  tudósítnak.  A  XIII. 
század  első  felében  a  királyi  hatalom  mellett  már  más  politikai  tényező 
is  kezd  szerepet  játszani:  a  birtokos  nemesség,  mely  utóbb  a  vármegyék- 
ben megadott  keretekben  kezdi  sűrűsíteni  politikai  erőit  az  átalakulással 
csaknem  egyidejűleg  fellépő  nagybirtokosokkal  és  a  királlyal  szemben  is. 
Megindul  nálunk  is  a  küzdelem  a  korona  és  a  rendek  közt,  mely  viszo- 
nyainkat mindinkább  hasonlókká  tette  a  nyugati  államokéihoz.  Megkez- 
dődik a  rendi  Magyarország  viszontagságos  történetének  kettős  arculatja, 
mely  gyenge  királyok  alatt  a  rendi  kiváltságok  emelkedését,  virágzását, 
de  az  ország  tekintélyének  sülyedését,  erőskezű  uralkodók  alatt  meg  a 
rendek  hatalmi  állásának  megrendülését,  másfelől  azonban  az  ország  kül- 
politikai súlyának  öregbedését  mutatja. 

A  rendi  Magyarország  kifejlődése  idejéből  való  az  aranybulla 
(1222),  a  nemesség  nem  sok  ideig  tartó  túlhatalmának  kifejezője.  Mikor 
II.  Endrét,  ki  a  rendeknek,  különösen  az  egyház  növekvő  hatalmának 
többször  engedni  volt  kénytelen,  fia,  IV.  Béla  (1235—1270)  váltotta  fel, 
fordul  a  kocka  s  újból  a  királyi  hatalom  lép  előtérbe,  mely  visszaszedi 
régi  erőforrásait,  a  várbirtokokat.  A  király  ezen  törekvései  közben  özön- 
lötték el  Magyarországot  egészen  váratlanul  a  mongolok  hadai  (1241). 
A  kegyetlen  pusztai  nép  vad  rohamának  a  nemzet  nem  tudott  ellenállni, 
mert  kevés  volt  a  vár  és  a  megerősített  város.  Csak  a  tatár  főkhán  halá- 
lának köszönhető,  hogy  az  Árpádok  egész  kulturális  munkája  nem  sem- 
misült meg.  Az  újjáépítés,  az  ország  védelmi  szervezetének  átalakítása 
rövid  idő  alatt  megtörtént.  Várak  emelkedtek,  melyek  fentartására  csak 
a  nagybirtok  volt  képes.  Alig  múlt  el  a  tatárjárás  óta  egy  emberöltő  és 
a  magyarság,  melyről  nyugaton  azt  hitték,  hogy  elpusztult,  újból  fontos 
tényező  lett  az  európai  politikában.  IV.  László,  Béla  unokájának 
kardja  döntötte  el  Habsburgi  Rudolf  német  császár  és  az  országát  nagy 
hatalomra  emelő  Ottokár  cseh  király  küzdelmét  a  morvamezei  csatában 
(1278),  mely  a  Habsburgoknak  megszerezte  az  osztrák  hercegséget,  ké- 
sőbbi nagy  birodalmuk  magvát. 

Az  Árpádok  nemzeti  dinasztiája,  melynek  utolsó  sarját,  III.  Endrét 
1301-ben  vitték  sírba,  nemcsak  külpolitikájával  és  az  állam  megszervezé- 
sével szerzett  elévülhetetlen  érdemeket,  hanem  az  ország  betelepítésével 
és  benépesítésével  is.  Csaknem  három  évszázadon  át  a  szükségnek  meg- 
felelően tolták  ki  királyaink  északnak  és  keletnek  az  ősi  védelmi  határt, 

13 


melynek  őrei  nemcsak  magyarok,  hanem  a  veszedelmes  nyugat  felé  már 
a  XI.  században  betelepített  besenyők,  a  keleti  végeken  meg  a  székelyek 
voltak.  A  keleti  rokonnépeken,  így  a  kunokon,  jászokon  kívül,  melyek 
a  magyar  fajiságot  erősítették  meg,  más  népek  letelepedését  is  előmozdí- 
tották az  Árpádok.  Nyitra  vidékéről  húzódott  északkelet  felé  a  tót  lakos- 
ság, mely  csak  a  XIII.  század  derekán  érte  el  északon  az  ország  termé- 
szetes határait.  A  XII.  században  történik  említés  az  első  oláh  telepekről, 
de  csak  a  XIV.  században  folyt  nagyobb  arányban  e  pásztornép  betele- 
pítése. Úgy  a  tótok,  mint  az  oláhok  erdőírtásra  összegyűjtött  telepes  cso- 
portokban kaptak  földet  „soltészaik",  illetőleg  „kenézeik"  vezetése  alatt, 
csekély  adózási  és  bíráskodási  kiváltságokkal.  Már  a  XIV.  században 
megkezdődik  a  telepeket  vezető  családoknak  a  magyarságba  való  beolva- 
dása olyképen,  hogy  a  telep  a  nemességre  emelt  családok  birtokába 
megy  át,  a  telepesek  pedig  a  magyar  jobbágysággal  egy  sorsra  jutnak. 
A  XIV.  században  telepedtek  be  Mármaros  ruténjei  is. 

E  népeknél  többet  köszönhet  a  magyarság  a  nyugati,  nagyobb 
műveltségű  bevándorlóknak,  első  sorban  a  németeknek.  Mikor  a  XII. 
században  a  német  birodalom  túlnépes,  háborúktól  nem  sokszor  sújtott 
nyxigati  részéből,  a  Rajna  vidékéről  megindul  a  nagy  vándorlási  hullám, 
mely  elönti  az  Elbán  túli  szláv  vidéket,  megerősíti  a  csehországi  német- 
séget és  délen  Bozenig  ér  el,  a  magyar  királyok  is  megnyitják  az  ország 
kapuit  a  szorgalmas  jövevényeknek.  E  gyarmatosok  egy  része  a  Szepes- 
ségben,  a  másik  Erdély  keleti  és  déli  részén  szép  és  évszázadokon  át 
megőrzött  kiváltságokkal  felruházva,  nyert  a  kultúrának  új  területe- 
ket. Vallón  telepedés  is  nagyon  korán  megállapítható  Magyarországon. 
Nem  egy  városunk  ősi  lakosságát,  úgy  látszik,  ők  alkották. 

Mindezek  a  telepek  csak  tarkították,  de  meg  nem  változtatták  az 
ország  lakosságának  túlnyomóan  magyar  jellegét.  Egykorú  kútfők  iga- 
zolják, hogy  a  XIV — XV.  században  az  országot  dél  felé  egészen  a  Duna 
és  a  Száva  vonaláig,  Horvátországnak  a  mainál  jóval  kisebb  területét 
kivéve,  színmagyarság  lakta,  épígy  Erdély  túlnyomó  részét  és  Felső- 
magyarországot is,  hol  a  liptói  és  a  túróci  fensíkon  is  megtaláljuk  a 
magyar  telepeket. 


Az  utolsó  Árpádok  gyenge  uralma  alatt  megrendült  királyi  hatalmat 
a  feltörő  és  az  országot  már  szétbontással  fenyegető  oligarchiával  szem- 
ben az  Anjouknak  női  ágon  az  Árpádoktól  leszármazó  családja  állította 
helyre.  I.  Károly  (1308—1342),  ki  főleg  a  pápai  támogatásnak  köszön- 
hette a  trón  elnyerését,  erős  kézzel  családjának  lekötött  új  arisztokráciát 

létesített  a  régi  oligarchia  megsemmisítése  után  és  kitűnő  pénzügj-^i 
politikával,  valamint  a  honvédelem  nápolyi  mintára  való  újjászervezé- 
sével fiát  és  utódját,  Nagy  Lajost  (1342—1382)  képessé  tette  arra,  hogy 
Magyarországot  újból  nagyhatalommá  emelje,  melynek  Európa  keleti 
részében  döntő  szava  volt.  A  dinasztikus  háborúk,  melyeknek  célja 
volt  a  nápolyi  királyságban  a  magyar  Anjouk  trónigényeit  megvalósítni, 
eredménytelenül  végződtek  ugyan,  de  Nagy  Lajosnak  sikerült  Genua 
szövetségében  a  büszke  velencei  köztársaságot  legyőzni  és  Dalmáciát  újra 
Magyarországhoz  csatolni.  Sokkal  fontosabbak  lehettek  volna  a  Balkánon 
tett  hódításai,  hol  a  bánságok  és  melléktartományok  egész  sora  volt 
hivatva  az  országnak  védőövül  szolgálni.  Mivel  azonban  Lajos  —  a 
középkori  lovagfejedelem  típusa  —  a  Balkánon,  mint  hittérítő  lépett 
fel  a  keleti  egyházzal  és  a  fejét  felütő  eretnekséggel  szemben,  a  hódítások 
nem  lehettek  tartósak.  A  nyugati  műveltségű  magyar  uralom  nem  tudott 
gyökeret  verni  ott  és  csak  addig  tartott,  míg  a  hatalmas  király 
erős  kardjára  támaszkodhatott.  Nagy  Lajos  idejében  jutott  Magyar- 
ország első  ízben  dinasztikus  kapcsolatba  más  országgal.  Lajost  a  lengyel 
rendek  anyai  nagybátyja,  a  lengyel  király  halála  után  uralkodójuknak 
ismerték  el. 

Dinasztiája  tekintélyének  növekedésénél  sokkal  nagyobb  hatással 
voltak  a  későbbi  fejlődésre  azok  az  intézkedések,  melyekkel  Lajos  a 
rendiség  hatalmának  alapjait  szilárdította  meg.  1351  óta  törvény  is  kor- 
látozta a  nemes  embernek  birtokai  felett  való  szabad  rendelkezési  jogát 
nemzetsége  javára  és  törvénybe  iktatta  a  korona  örökösödését  a  nemzet- 
ség magszakadása  esetében  (ősiség).  A  legalsóbb  néposztály,  a  jobbágy- 
ság anyagi  szolgáltatását  a  honvédelemre  kötelezett  birtokos  nemességgel 
szemben  ezentúl  országszerte  szigorú  kulcsban,  a  kilencedben  állapította 
meg  a  király.  A  rendi  tagozódásnak  egész  Európában  uralkodó  formája 
ebben  az  időben  állandósult  nálunk  is  anélkül,  hogy  a  magyarságnak  ideje 
és  ereje  lett  volna  azt  kelet  felé  tovább  plántálni.  A  kulturális  fejlődés  is 
teljesen  megegyezett  a  nyugati  népekével.  Nálunk  is  gyönyörű  templo- 
mok és  kolostorok,  erős  várak  és  pompás  paloták  emelkedtek,  melyeket 
csak  a  jobbágyok  ingj^enes  robotja  és  fuvarja  mellett  lehetett  megalkotni. 

Az  Anjouk  nem  alapítottak  dinasztiát  s  a  következő  évtizedekben 
többször  megismétlődött  annak  a  szüksége,  hogy  a  rendek  az  üresen 
maradt  trón  betöltéséről  gondoskodjanak,  illetőleg  az  elhunyt  uralkodók 
rokonai  közül  egyiknek  vagy  másiknak  trónutódlási  jogát  elismerjék. 
Hogy  ez  pártküzdelmekre,  új  oligarchia  kialakulására  és  a  rendi  kivált- 
ságok túltengésére  vezetett,  az  természetes  volt.  Az  új  királynak  enged- 
ményeket kellett  tenni  főleg  a  befolyásos,  amúgy  is  nagyhatalmú  rendek- 
kel szemben.  Nagy  Lajos  veje,  Zsigmond  (1387 — 1437),  aki  hosszas  küz- 
delem után  szilárdította  meg  trónját,  Csehország  királya  is  volt  s  utóbb 

a  német  császári  koronát  is  elnyerte.  A  dinasztikus  kapcsolatok  Magyar- 
ország sorsára  egyre  károsabb  befolyással  voltak.  A  király  távolléte 
miatt  az  ország  nagyon  gyakran  nélkülözte  a  nagy  tekintélyt,  melyre  a 
rendiség  kinövéseivel  szemben  ugyancsak  szüksége  lett  volna.  Az  ural- 
kodónak egyéb  országaiban  követett  politikája  csak  szaporította  a  bajo- 
kat. Eltekintve  attól,  hogy  a  cseh  husziták  és  királyuk  küzdelme  folya- 
mán Felsőmagyarország  jelentős  része  a  harcias  eretnekek  zsákmánya 
lett,  akik  onnan  évtizedeken  át  sem  voltak  kiűzhetők,  az  ország  védelmét 
is  elhanyagolta  új,  hatalmas  külső  ellenséggel  szemben.  Magyaror- 
szágon éppen  akkor  bomlott  fel  a  rendi  katonai  szervezet,  ami  különben 
nyugaton  is  megtörtént,  mikor  a  határokon  új,  katonai  alapokon  nyugvó, 
hódító  hatalom  lépett  fel:  a  török. 

A  XV.  század  első  felében  kezdődik  meg  ez  a  nyugati  civilizáció  vesze- 
delmes ellenségével  folytatott  küzdelem,  mely  háromszáz  éven  át  a  magyar 
nemzet  sorsa  lőn.  Az  egyenlőtlen  harc  már  kezdetén  katasztrófára  vezet- 
hetett volna,  ha  nem  támad  a  nemzetből  hős:  Hunyadi  János,  aki  nagy 
hadvezéri  tehetségével  pótolta  a  hadi  szervezet  hiányait.  Hunyadinak 
jobbára  csak  saját  birtokai  és  a  közvetlenül  fenyegetett  vidékek  katonai 
erejével  sikerült  nemcsak  a  határokat  megvédeni,  hanem  olyan  csapá- 
sokat is  mérni  a  félelmetes  törökre,  így  különösen  1456-ban  Belgrádnál, 
hogy  azok  még  a  kedvezőtlen  viszonyok  között  is  megmutatták  a 
nyugati  magyar  fölényét  a  keleti  barbár  támadással  szemben,  melynek 
súlya  alatt  a  balkáni  népek  államai  rövid  idő  alatt  összeomlottak. 

Hunyadi  János  érdemei,  ki  mint  kormányzó  néhány  évig  az  ország 
élén  is  állott,  adták  meg  az  erkölcsi  alapját  annak  az  akciónak,  mellyel 
a  köznemesség  a  Hunyadi  család  óriási  anyagi  erőforrásaira  is  támasz- 
kodva, fiát,  Mátyást  (1458 — 1490)  királlyá  választotta,  ö  volt  az  utolsó 
nemzeti  királyaink  sorában,  aki  a  királyi  hatalom  tekintélyét  újra  fel- 
emelvén, a  rendekkel,  főleg  a  nagyurakkal  szemben  érvényesíteni  tudta 
a  nemzet  érdekeit.  Hatalmának  alapja  a  zsoldos  hadsereg  volt,  melyet 
Mátyás  a  husziták  leverése  után  először  ezek  soraiból  kezdett  szervezni. 
Ennek,  valamint  nagyfényű,  olasz  mintára  berendezett  udvarának 
eltartására  adókat  szavaztatott  meg  s  alatta  teljesen  nyugati  példák 
hatása  alatt  megkezdődik  a  rendi  alkotmány  aláásása.  Az  ország  ezen 
intézkedések  és  az  igazságszolgáltatás  szigorúbb  megszervezése  folytán 
azon  az  úton  volt,  hogy  modem  nemzeti  állammá  fejlődjék.  Tekintélye 
külpolitikai  vonatkozásban  is  helyreállott.  Külső  és  belső  súlyát  akár 
XI.  Lajos  Franciaországával  hasonlíthatnék  össze.  Mátyás  király  nagy 
hatalmát  azonban  nem  a  keletről  fenyegető  veszély  végleges  elhárítására, 
hanem  nyugati  hódításokra  használta  fel.  Cseh-  és  Lengyelország,  vala- 
mint HL  Frigyes  császár  ellen  viselt  hosszú  harcaiban  Morvaországot, 
a  gazdag  Sziléziát  és  az  osztrák  hercegség  nagy  részét  Béccsel  együtt 

elfoglalta,  míg  a  török  ellen  csak  egy-két  hadi  vállalatot  intézett,  azokat 
is  inkább  kapitányai  vezetése  alatt. 

Mátyás  birodalma  halála  után,  mivel  nem  volt  törvényes  íiú- 
örököse,  hamarosan  összeomlott.  A  rendek,  kiknek  vezetői  Mátyásnak 
köszönhették  felemelkedésüket  és  gazdagságukat,  tudatosan  gyenge  ural- 
kodót, Csehország  királyát,  Jagelló  Ulászlót  ültették  a  trónra.  Az  ő  és 
fia,  II.  Lajos  uralma  általános  politikai  és  társadalmi  sülyedés  kora,  mely 
feltartóztathatatlanul  vezetett  a  nemzeti  katasztrófa  felé.  Mialatt  a  nagy- 
urak, egyháziak  és  világiak  egyaránt  a  legkíméletlenebb  eszközökkel 
páratlan  hatalomra  és  gazdaságra  tettek  szert,  a  király  és  az  ország 
állandóan  pénzügyi  válsággal  küzdött,  melynek  következménye  Mátyás 
hadseregének  szétzüllése  és  az  ország  védelmének  folytonos  gyengülése 
volt.  Még  a  török  határon  levő  végvárak  jókarban  tartásáról  sem  tudott 
gondoskodni  a  király,  akire  a  rendek  szokásos  önzésükkel  az  ország  védel- 
mét bízták.  Nem  kevésbé  bomlasztó  hatású  volt,  hogy  a  királyi  hatalom 
nem  tudta  a  rendiség  keretén  belül  az  egyensúlyt  fenntartani.  A  főnemes- 
ség és  a  köznemesség  küzdelme  egyre  szenvedélyesebb,  az  alsó  néposztá- 
lyok elnyomása  egyre  súlyosabb  lett,  a  XVI.  században  beállott  nagy 
gazdasági  változások  miatt  is.  A  rendek  önző  elnyomása  az  Alföld  számos 
nagyközségével  szemben  adta  meg  az  indító  okot  az  alsó  néposztály 
véres  felkelésére  (1514),  melynek  kegyetlen  elnyomása  teljesen  jogta- 
lanná tette  „a  nyomorult  adózó  népet"  és  a  társadalmi  ellentét  ép  a  leg- 
nagyobb külső  veszély  idején  vált  áthidalhatatlanná. 

A  belső  állapotok  züllésével  lépést  tartott  a  külpolitikai  helyzet 
állandó  rosszabbodása.  Magyarország  lett  csakhamar  azon  nagy  küzde- 
lemnek színterévé,  amelyet  az  európai  hatalmak,  elsősorban  Francia- 
ország a  török  szövetségben  a  Habsburgok  új  világbirodalma  ellen 
megindított,  azon  családi  összeköttetések  folytán,  mely  a  Jagelló- 
kat a  Habsburgokhoz  fűzte.  A  mohácsi  síkon  dőlt  el  a  nemzet  sorsa 
(1526).  Az  összecsapás  a  töröknek  döntő  győzelmet  hozott.  Máskor  is 
vesztett  a  magyarság  háborúkat,  de  egyik  vereségnek  sem  voltak  oly 
katasztrofális  következményei,  mint  a  mohácsinak.  Nem  a  király,  II. 
Lajos  és  az  ország  vezetői  nagy  részének  pusztulása  tette  végzetessé  a 
vereséget,  hanem  az,  hogy  utána  ép  akkor  szűnt  meg  az  ország  egysége, 
mikor  a  nemzet  összetartására  a  török  világhatalom  folyton  megismét- 
lődő támadásaival  szemben  a  legnagyobb  szükség  lett  volna. 

A  rendek  nagyobb  részét  alkotó  nemzeti  párt,  mely  már  1505-ben 
elhatározta  a  Rákoson,  hogy  okulva  Ulászló  uralmán,  idegent  nem  fog 
többé  királlyá  választani,  az  ország  leggazdagabb  főurát,  Szapolyai 
Jánost  emelte  a  trónra,  míg  az  özvegy  királyné,  Mária  körül  csoporto- 
suló párt  annak  fivéréhez,  Habsburg  Ferdinándhoz  csatlakozott,  azon 
reményben,  hogy  ezzel  nemcsak  Ferdinánd  országainak,  Csehországnak 

és  az  osztrák  örökös  tartományoknak  fegyveres  segítségét,  hanem  test- 
vérének, V.  Károlynak,  a  spanyol-német  világbirodalom  urának  teljes 
támogatását  is  biztosítja  Magyarországnak  a  török  ellen  viselendő  küz- 
delemben. Megindult  a  harc  a  két  király  között,  kik  az  ország  érdekeinek 
feláldozásával  is  iparkodtak  maguknak  híveket  szerezni.  Hatalmaskodá- 
sokban,  az  igazságszolgáltatás  szünetelésében,  a  szegényebb  néposztályok 
elnyomásában  ez  a  kor  túltett  még  a  Jagellókén  is.  Az  oligarchiák 
túlnyomó  befolyásra  tettek  szert.  Ferdinánd  37  megyéjében  a  föld- 
birtok 79  százaléka  volt  a  nemesség  kezén  és  ennek  45  százalékán 
11  család  osztozott.  Ferdinánd  és  híveinek  helyzetét  nagyon  meg- 
nehezítette az,  hogy  ismételt  ígéretek  ellenére  sem  tudott  olyan  segít- 
séget szerezni  bátyjától,  mellyel  a  török  ellen  döntő  sikert  lehetett  volna 
elérni.  Szolimán  szultán  természetesen  János  királyt,  majd  ennek  halála 
után  fiát,  a  kiskorú  János  Zsigmondot  támogatta.  A  pártküzdelmek  ered- 
ménye persze  az  ország  ellenállóképességének  csökkenése  és  a  török  vég- 
leges hódítása  lett.  1541-ben  Budavára  is  a  szultán  kezére  jutott  s  kez- 
detét vette  a  másfélszázados  török  uralom. 


Buda  elestével  kezdődik  a  magj^ar  történelem  legszerencsétlenebb 
korszaka.  A  nemzeti  élet  egysége  megszűnt  s  az  ország  másfél  századon 
át  három  részre  oszlott.  Az  idegen  dinasztiának  a  „királyi  Magyarország" 
területe,  mely  az  egyre  keskenyedő  nyugati  sávból  és  Felsőmagyarország- 
ból állott,  nem  nyújtott  elég  erőforrást  a  török  elleni  küzdelemre.  Kirá- 
lyaink nyugati,  gazdagabb  országaik  jövedelméből  pótolták  a  hadviselés 
költségeit  és  látták  el  jó  részben  a  megmaradt  magyar  terület,  mint  ezen 
országok  bástyájának  védelmét.  Az  ország  legfontosabb  dolgaiban,  a 
pénz-  és  hadügyben  így  hát  az  uralkodó  székhelyén,  Bécsben  működő 
kormányszékek  intézkedtek,  melyeknek  a  magyarországi  hatóságok  alá 
voltak  vetve.  Miként  a  XVI.  században  már  mindenütt,  a  Habsburgok 
monarchájában  is  kialakult  az  uralkodó  mellett  központi  hivatalszer- 
vezet, mely  azonban  nálunk  idegenekből  állott,  mert  a  dinasztia  is  idegen 
maradt.  A  rendi  alkotmány  ugyan  megmaradt,  de  a  rendiség  tényleges 
befolyása  az  ország  ügyeinek  vezetésében  egyre  csökkent. 

Az  ország  középső  és  gazdaságilag  fontosabb  része  a  török  sorvasztó 
uralma  alatt  állott,  melyet  a  budai  basa  gyakorolt.  Legnagyobb  kiterje- 
dését a  visszafoglalás  előtt  a  XVII.  század  második  felében  érte  el.  A 
török  uralom  kísérő  jelenségei  nálunk  is  ugyanazok  voltak,  mint  min- 
denütt a  nagy  birodalomban :  gazdasági  és  kulturális  sülyedés  és 
elnéptelenedés,  melyeket  a  végeken  nagyon  súlyosbított  az  örökös 
hadviselés.  Különösen  az  irreguláris  csapatok,  a  tatárok  már  a  XVI. 

században  többezer  községet  pusztítottak  el.  A  rabszíjra  fűzött  magyarok 
ezrei  hagyták  el  az  országot  egy-egy  hadjárat  után.  A  végeken  folyó 
állandó  harc,  bár  a  magyar  vitézség  és  katonai  erények  legszebb  példáit 
teremtette  meg,  nagy  területek  lakosságát  tette  földönfutóvá.  A  török- 
kel versenyre  kelt  a  harácsolásban,  a  föld  népének  kiszipolyozásában  a 
védelemre  hívatott  idegen  zsoldos  katonaság,  melyet  a  királyok  nem 
győztek  rendesen  fizetni  s  mely  az  agyonsanyargatott  nép  vagyonán  kár- 
talanította magát  azonkívül,  hogy  a  nyári  hat-hét  hónapban  tett  szolgálata 
ideje  alatt  az  egész  évre  valót  is  iparkodott  megszerezni.  így  pusztultak 
el  s  mentek  gazdaságilag  tönkre  oly  területek  is,  melyek  nem  tartoztak 
a  török  birodalomhoz.  A  tizenötéves  török  háború  idejében  (1592 — 1606) 
különösen  nagy  arányokat  öltött  a  romlás.  1594-ben  34  megyében  még 
161.527  adózó  házat  írtak  össze,  hat  évvel  utóbb  már  csak  68.324-et.  A 
romlás,  az  elszegényedés  nemcsak  a  hadszíntéren  volt  óriási,  hanem  az 
ország  legészakibb  vidékeire  is  kiterjedt. 

Az  ország  keleti  része,  Erdély  néhány  környező  vármegyével  leg- 
tovább tudta  megőrizni  jólétét.  Ott  a  magyarság  kisebb,  életképes 
állama  alakult  ki.  Fejelelmei  a  szultán  adófizető  hűbéresei,  kik  nagy 
nehézségek  közt  is  önálló  külpolitikát  foljrtattak.  A  királyi  Magyarország- 
gal való  egyesülés  gondolata  állandóan  foglalkoztatta  úgy  az  erdélyie- 
ket, mint  a  Habsburg-dinasztiát.  Nem  egyszer  meg  is  valósult  az  rövid 
időre,  de  sohasem  volt  fentartható  a  török  birodalom  fojtogató  túlhatal- 
mával  szemben. 

A  politikai  megoszláshoz  a  vallási  szakadás  is  járult,  mely  az  amúgy 
is  meggyengült  magyarságot  még  alkalmatlanabbá  tette  nagyobb  erő- 
feszítésre, a  török  iga  lerázására.  A  reformáció  hatalmas  szellemi  moz- 
galma a  külföldön,  Németországban  tanuló  ifjúság  közvetítésével  a  XVI. 
század  első  felében  nagyon  gyorsan  elterjedt  Magyarországon  is  és  volt 
idő  —  a  század  végefelé,  —  mikor  az  ország  túlnyomó  részben  protestáns 
volt.  Luther  tanai  az  erdélyi  szászok  közt  és  a  felvidéki  németségben  és 
tótságban,  valamint  a  Dunántúlon  találtak  megértésre,  míg  Kálvin  vallá- 
sának a  tiszavidéki  és  az  erdélyi  magyarság  hódolt  meg,  hol  az  unitáriu- 
sok szektája  is  gyökeret  tudott  verni.  A  török  pártfogolta  a  protestan- 
tizmus elterjedését,  mert  a  katolikus  egyházban  a  Habsburgok  támaszát 
látta.  A  XVII.  század  elején  azonban  nálunk  is  nagy  erővel  indult  meg  a 
katolikus  egyház  ellenakciója,  melynek  legnagyobb  sikerű  vezére  Pázmány 
Péter  volt.  Eredményekép  a  királyi  Magyarország  rendjeinek  túlnyomó 
része  visszatért  ősei  hitére.  Az  udvar  teljes  erővel  támogatta  a  mozgalmat 
s  így  nálunk  is  vallásháborúk  töltik  be  a  XVII.  század  első  felét,  melyek- 
ben a  protestantizmus  kardját  a  keleti  magyarság,  főleg  Erdély  forgatta 
a  dinasztia  ellen.  Bocskay  István  nyitotta  meg  a  háborúk  sorát,  ki  a 
bécsi  békében  (1606)  törvényesen  biztosította  a  magyar  protestánsoknak 

a  szabad  vallásgyakorlatot.  Bethlen  Gábor  és  I.  Rákóczi  György  fejedel- 
mek követték,  kik  a  külföldi  protestánsokkal  kötött  szövetségben  gyors 
hadi  sikereikkel  megmutatták,  hogy  mily  erőkifejtésre  képes  a  nemzeti 
abszolutizmus  még  oly  kis  államban  is,  minő  Erdély  volt.  Az  a  körül- 
mény, hogy  az  idegen  dinasztia  idegen  hadserege  és  a  Bécsben  székelő 
idegen  hatóságok  túlkapásai  ellen  folyt  a  harc,  ezen  dinasztikus  és  vallási 
háborúkat  nemzeti  és  szabadságharcok  jellegével  ruházta  fel  a  magyar- 
ság szemében. 

Mivel  a  Habsburgok  erejét  hosszú  ideig  a  német  birodalomban  is  a 
vallásháborúk  kötötték  le  s  mivel  a  magyarság  nagy  része  nagyobb  ellen- 
séget látott  a  németben,  mint  a  törökben,  a  török  hódítás  elleni  harc  gon- 
dolata hosszú  ideig  háttérbe  szorult.  A  harmincéves  háború  befejezése 
után  megkezdődött  az  osztrák  örökös  tartományokban  az  abszolutizmus 
egocentrikus  berendezkedése,  mely  mindenütt  az  államhatalom  és  a  nem- 
zetiség megerősödésével  járt.  I.  Lipótnak  (1657 — 1705)  és  tanácsosainak 
Magyarországon  is  hasonló  célok  lebegtek  szemei  előtt,  melyek  megvaló- 
sítása annyival  is  könnyebbnek  látszott,  mert  Erdély,  a  rendi  ellenállás- 
nak főforrása,  ez  időtájban  II.  Rákóczi  György  oktalan  politikája  foly- 
tán mélyen  lesülyedt.  A  porta  parancsára  tatár  hordák  semmisítették 
meg  Erdély  és  Magyarország  keleti  részeinek  ősi  kultúráját,  jólétét.  A 
XVII.  század  második  felében  ott  is  bekövetkezett  az  a  pusztulás,  melyet 
Magyarországon  jobbára  már  a  XVI.  elvégzett.  Ez  újra  figyelmeztette 
a  nemzetet  a  törökkel  szemben  teljesítendő  kötelességére,  melynek  Zrínyi 
Miklós,  a  költő  és  hadvezér  volt  leghathatósabb  szószólója.  A  magyarság 
és  a  dinasztia  érdekei  azonban  még  sokáig  nem  tudtak  találkozni  a  legfőbb 
magyar  politikai  célban,  a  nemzeti  egység  elérésében.  Az  ország  még  egy 
emberöltőn  át  nyögte  a  török  igát  s  mialatt  a  nyugati  országok,  kihever- 
vén a  vallásháborúk  következményeit,  az  abszolutizmus  merkantilista 
politikájának  hatása  alatt  a  gazdasági  és  szellemi  fellendülés  korszakát 
élték,  nálunk  a  sorvadás  egyre  mélyebb  barázdákat  vájt  a  nemzeti  élet 
mezejébe.  Míg  Parisban  pompás  színházakban  balettekben  gyönyörköd- 
tek, nálunk  a  végeken  asszonyainkat  hurcolta  rabságba  a  török. 

Mialatt  a  Habsburgokat  XIV.  Lajos  növekvő  hatalma  elleni  küzde- 
lem kötötte  le,  Magyarországon  megindult  a  harc  az  abszolutizmus  törek- 
véseivel szemben,  mely  nemcsak  a  rendi  alkotmányt,  hanem  a  protestán- 
sok vallásszabadságát  is  megtámadta.  A  dinasztia  és  a  magyarság  já 
részének  küzdelme,  mely  a  török  támogatásában  is  részesült,  a  magyarság 
két  részre  való  szakadása,  a  kuruc  és  a  labanc  ellentét  akkor  volt  leg- 
élesebb, mikor  a  török  sikertelen  támadása,  melyet  Bécs  ellen  intézett, 
figyelmeztette  az  uralkodót  arra,  hogy  kelet  felé  könnyebben  érhet  el 
sikereket,  mint  nyugaton.  Egész  Közép-Európa  föleszmélt  végre  a  keresz- 
tény szolidaritásra  és  az  ország  felszabadítására  sietett.  A  brandenbur- 

giak  és  a  bajorok  évúsy  áldoztak  életűkkel  Buda  visszavívásáért  (1686). 
mint  a  magyarság,  mely  túlnyomó  részében  felejtve  minden  ellentétet, 
áldozatkészen  vett  részt  a  felszabadítás  nagy  történelmi  munkájában.  A 
század  végéig  tizenhat  éves  háborúban  (1683 — 1699)  az  ország  lerázta 
a  török  uralmat  s  Savoyai  Jenő  herceg  rendkívüli  hadvezéri  tehetsége 
visszaállította  Magyarország  történelmi  határait.  A  császári  hadsereg 
győzelmei  folytán  Erdély  is  a  Habsburgok  hatalmába  került,  habár 
alkotmányjogilag  továbbra  is  megtartotta  különállását.  Noha  más  nagy 
területeket  is,  így  a  „Bánságot",  melynek  fogalma  ekkor  keletkezett,  és  a 
„katonai  határőrvidék"  hosszú  övét  elszakították  az  ország  testétől  és 
egyenesen  a  bécsi  hatóságoktól  tették  függővé,  a  dinasztia  megvalósította  a 
küzdelmekben  kimerült  nemzet  legfőbb  óhaját:  az  ország  régi  területe 
újból  egyesült  a  magyar  korona  viselőjének  fenhatósága  alatt. 

A  dinasztiának  ez  a  nagy  érdeme  még  jobban  túlsúlyra  juttatta 
hatalmát  a  rendekkel  szemben  s  nem  csodálkozhatunk  azon,  hogy  a  köz- 
ponti kormány,  félretéve  a  nemzeti  érdekeket  az  egységes  birodalmi  szer- 
vezet megvalósítására  és  az  ország  elnemzetlenítésére  törekedett.  Súlyos 
adóterhek,  a  nagy  nyomor,  mely  a  városi  lakosságot  is  elérte,  a  császári 
generálisok  hihetetlen  zsarolásai  és  kegyetlenkedései,  az  újra  lábrakapó 
vallási  elnyomás  és  nem  utolsó  sorban  a  kedvező  külpolitikai  helyzet  adták 
II.  Rákóczi  Ferenc  kezébe  a  fegyvert  (1703 — 1711).  Az  utolsó  felkelés 
sikere  a  fennálló  erőviszonyok  mellett  csak  addig  tarthatott,  míg  a  csá- 
szári hadsereget  teljesen  lekötötte  a  nagy  háború,  melyet  a  Habsburgok 
XIV.  Lajossal  a  spanyol  örökösödés  miatt  viseltek.  A  nyugati  harctéren 
aratott  győzelmek  a  magyar  felkelés  sorsát  is  eldöntötték,  mely  utoljára 
próbálta  meg  az  új  életre  keltett,  különálló  erdélyi  fejedelemségre  építni 
a  magyarság  nemzeti  létét.  A  szatmári  béke  (1711),  melyet  magyar  gene- 
rális kötött  a  kurucokkal,  fejezte  be  azt  a  korszakot,  mely  a  legnagyobb 
pusztítást  végezte  a  nemzeti  értékekben  s  amelynek  káros  következmé- 
nyei soha  többé  nem  voltak  jóvátehetők. 


A  kuruc-labanc  hadak  pusztításai,  melyek  csak  harácsolásból  éltek 
és  a  felszabadító  háborúk,  melyek  mindkét  részről  nagy  seregeket  moz- 
gattak meg,  elvégezték  a  rombolásban  azt,  amit  az  előző  korszakok  még 
hátrahagytak.  Az  előbbiek  folyamán  Felsőmagyarország  is  tönkrement, 
az  utóbbiakban  még  az  a  lakosság,  az  a  vagyon  is  elpusztult,  melyet  a 
török  uralom  az  Alföldön  megkímélt.  A  városi  lakossággal  a  bányászat 
és  az  eddig  sem  jelentékeny  kereskedelem  romlott  le  véglegesen,  a  föld 
népének  futása  folytán  meg,  melyet  a  pestis  és  egyéb  állandóan  dühöngő 
járványok  is  tizedeltek,  a  földmüvelés  alá  vett  területben  állt  be  lényeges 


21 


visszaesés.  Mint  minden  gyér  lakosságú  területen,  az  állattenyésztés  lett 
újból  a  főfoglalkozás.  Hevesben  például  a  népesség  a  kuruc  korban  csak- 
nem felére  csökkent,  úgyszintén  a  művelés  alá  eső  terület  is.  A  török 
kiűzése  után  Bács-Bodrogmegye  lakossága  csak  31.000  főnjd  volt,  az 
Alföld  három  termékeny  megyéjében,  Békés-,  Csanád-  és  Csongrádban 
meg  együttvéve  20.000  ember  lakott.  A  török  hódítás  és  a  belső  háborúk 
a  nemzetet  annyira  visszavetették  fejlődésében  a  nyugati  népekkel  szem- 
ben, melyekkel  a  középkor  végén  teljesen  egyenlő  fokon  állott,  hogy 
azokat  többé  elérni  nem  tudta.  Legnagyobb  bajunkat,  mely  végered- 
ményben az  új  katasztrófához  vezetett,  azt,  hogy  az  ország  nemzeti  egy- 
ségét elvesztette,  túlnyomó  részében  szintén  a  török  hódoltság  korának 
a  rovására  írhatjuk. 

A  magyarság  sokkal  többet  szenvedett,  sokkal  nagyobb  mértékben 
pusztult  ez  idő  alatt,  mint  az  országban  lakó  egyéb  népek.  A  török  és 
tatár  hordák  pusztításai,  az  idegen  zsoldosok  rablásai  inkább  sújtották 
az  Alföld  és  a  termékeny  dombos  vidék  lakosságát,  mint  a  hegyvidéket. 
Erdélyben  is  inkább  a  termékeny  folyóvölgyek  és  a  füldművelésre  alkal- 
mas területek  népességét,  a  magyarokat  tizedelték  meg,  mint  a  havasok 
lakóit.  A  török  kiűzése  után  gyors  telepítés  lett  a  kormányzat  feladata, 
hogy  a  visszakerült  óriási  területek  újra  termeljenek  és  adózzanak.  A 
telepeseket  úgy  a  korona  birtokait  kezelő  kamara,  mint  a  többi  nagybirto- 
kosok onnan  vették,  ahol  a  nép  felesleges  volt,  az  ország  hegyes  vidékei- 
ről, de  különösen  külföldről.  A  magasabb  műveltségi  fokon  álló  német 
elemek  betelepítése  különösen  az  említett  kincstári  szempontból  nagyon 
érthető.  Ekkor,  a  XVIII.  század  folyamán,  jöttek  létre  Tolna-,  Baranya- 
megye, Buda  környékének,  valamint  a  Bácskának  és  a  Bánságnak  német 
telepei,  melyeknek  az  ország  gazdasági  talpraállása  sokat  köszönhetett. 
Inkább  ez  a  szempont,  mint  az  ország  szándékos  elmagyartalanítása 
lebegett  a  bécsi  kormányszékek  szemei  előtt.  Nagy  belső  vándorlás  is 
ment  végbe.  Az  Alföld  körül  lakó  magyarság  a  sík  területre  vándorolt, 
míg  helyét  a  tótság,  keleten,  meg  délkeleten  a  románság  foglalta  el,  mely 
már  a  török  hódítás  korában  erdélyi  feleslegével  megülte  a  pusztuló 
magyarok  helyett  az  Alföld  peremét  és  az  erdélyi  folyóvölgyek  egykor 
színmagyar  területét.  Erdélyben  meg  a  hajdan  kizárólagosan  szász  terü- 
leten is  egyre  jobban  elterpeszkedett,  mely  népmozgalom  már  a  XV.  szá- 
zadtól kezdve  szemmel  kísérhető.  De  az  Alföld  szívébe  is  bocsátott  ki 
nagy  rajokat  a  felvidéki  tótság  és  a  rácság,  meljmek  betelepedése  szintén 
már  a  török  uralom  alatt  kezdetét  veszi,  legerősebb  hulláma  azonban  a 
felszabadító  háború  idejében  borította  el  Dél-Magyarország  széles  sávját. 
I.  Lipót  messzemenő  egyházi  autonómiával  ruházta  fel  őket  és  ezzel,  meg 
a  határőrvidék  különállásával  kezdettől  fogva  táplálékot  nyertek  elkülö- 
nözési  törekvéseik.  Mindezek  az  intézkedések  két-három  emberöltő  alatt 

megtermettek  gyümölcseiket.  Az  Alföldön,  hol  a  felszabadulás  után  több 
mérföldnyi  járásra  nem  volt  falunak  nevezhető  telep,  így  például  Békés- 
ben és  Csongrádban,  a  század  végén  virágzó,  gazdag  községeket  találunk ; 
Bács-Bodrogmegye  és  a  „Bánság"  mocsaras  és  teljesen  műveletlen  terü- 
lete meg  az  ország  magtárává  vált.  Bács-Bodrogmegye  lakossága  e 
században  31.000-ről  227.000-re,  a  Tisza-Maros  szögéé  meg  45.000-ről 
774.000-re  emelkedett.  A  magyarság  arányszámát  persze  lényegesen  csök- 
kentette e  vidékeken  az  idegenek  bevándorlása. 

Nemcsak  nemzetiségi,  hanem  szociális  szempontból  is  károsak  vol- 
tak a  török  kor  következményei.  A  telepítés  feladatait  és  a  mezőgazda- 
sági kultúra  emelését  csak  a  nagybirtok  végezhette  el  nagy  anyagi  esz- 
közeivel. Ekkor  alakul  ki  a  föld  megoszlásának  másutt  nem  található 
aránya  a  nagybirtok  javára.  Az  udvar  óriási  birtokokat  adományozott 
el  idegeneknek,  de  magyaroknak  is.  Hadvezéreket,  hadiszállítókat,  de 
kegyenceket  is  magyar  földdel  jutalmazott,  elégített  ki  a  fölszabadulás 
utáni  évtizedekben.  Még  többet  vásároltak  meg  idegen  vállalkozók,  de 
birtokoscsaládok  is  a  XVIII.  század  második  felében  az  állandóan  pénz- 
ügyi zavarokkal  küzdő  kamarától. 

A  nagy  átalakulás,  mely  a  XVIII.  századot  jellemzi  és  az  országot  ha- 
talmas lépésekkel  vitte  előre,  a  rendi  alkotmányos  szervek  közreműködése 
nélkül  jött  létre.  Országgyűléseket  csak  nagyritkán  hívtak  össze.  Ezek 
jelentősége  a  bécsi  központi  kormányszékek  mellett  már  teljesen  eltör- 
pült. A  magyarországi  kormányzati  szervek:  a  III.  Károly  (1711 — 1740) 
idejében  újjászervezett  kancellária,  a  helytartótanács  és  a  már  a  XVI.  szá- 
zad óta  fennálló  kamara  egyedül  a  királjmak  felelős  intézmények  voltak  és 
a  bécsi  hatóságoktól  függtek.  A  dinasztia  hatalmi  állását  legjobban  kife- 
jezésre juttatja  az,  hogy  a  rendek  1687-ben  törvénybe  iktatták  a  Habsbur- 
gok fiágának  örökös  királyságát,  melyet  1723-ban  a  Pragmatica  Sanctiónak 
nevezett  törvényben  a  leányágra  is  kiterjesztettek.  Ebben  a  törvényben 
először  van  elismerve,  hogy  az  országot  az  örökös  tartományokkal  a  kö- 
zös uralkodócsaládon  kívül  a  közös  védelem  érdekei  is  összefűzik.  Mária 
Terézia  (1740 — 1780)  trónját  a  rendek  a  kitört  örökösödési  háborúban 
nem  csekély  áldozatokkal  és  lelkesedéssel  védelmezték  meg,  anélkül  azon- 
ban, hogy  Nagy  Frigyes  ellen  tartós  sikert  tudtak  volna  elérni. 

A  rendi  alkotmány  nem  volt  ugyan  elég  erős  arra,  hogy  az  országot 
az  idegen  hatóságoktól  függetlenné  tegye,  de  arra  igen,  hogy  a  nemesi  ki- 
váltságokat, elsősorban  az  adómentességet  megvédje.  Mint  mindenütt, 
nálunk  is  erre  helyezték  a  legnagyobb  súlyt  a  rendek.  Fő-  és  köznemes- 
ség egyetértett  abban,  hogy  a  jobbágyság  viselje  tovább  is  a  növekedő 
állami  terheket  s  így  a  nemzeti  vagyon  jelentékenyebb  része  kivonta  ma- 
gát azon  feladatok  teljesítése  alól,  melyek  a  műveltebb  és  fejlettebb  nyu- 
gati államokban  egyre  jobban  az  egész  lakosságra  hárultak.  A  hétéves 

háború  (1756 — 1763)  260  milió  forintot  kitevő  költségeihez  a  gazdasági- 
lag emelkedőben  levő  Magyarország  csak  7  százalékkal  járult  hozzá.  Ért- 
hető hát  az  udvarnak  az  a  törekvése,  hogy  ezen  változtasson.  Az  1764-iki 
országgyűlésen  azonban  nem  ért  célt.  A  rendek  magatartásának  következ- 
ménye az  volt,  hogy  az  udvar  pártfogásába  vette  az  adózó  elemet,  a  job- 
bágyságot, melynek  robotterhei  különösen  a  nagybirtokokon  elviselhetet- 
lenek voltak.  Jogi  és  gazdasági  helyzetüket  azon  kormányzati  szervek 
ellenőrzése  alá  helyezte,  melyek  felett  az  uralkodó  személyesen  gyakorolt 
felügyeletet.  A  francia  forradalom  koráig  az  udvar  a  föld  népében  kere- 
sett ellensúlyt  a  nemesség  önzésével  szemben. 

A  rendi  kiváltságok  változatlan  fentartása  adta  meg  az  alapot  a 
bécsi  kormányszékek  gazdasági  politikájához.  Ezt  a  politikát  azt  a  meg- 
gondolás vezette,  hogy,  mivel  az  örökös  tartományok  az  egységes  állami 
költségvetés  terheinek  túlnyomó  részét  viselik,  anyagi  javukat  minden- 
képen elő  kell  mozdítani,  még  Magyarország  kárával  is.  Az  abszolutiz- 
mus gazdasági  politikájában  Magyarországnak  ugyanaz  a  szerep  jutott, 
amint  a  nyugati  országok  gyarmatainak  anyaországukkal  szemben.  Vám- 
és  forgalmi  intézkedésekkel,  melyekbe  a  rendeknek  beleszólásuk  nem 
volt,  elérték  azt,  hogy  az  országnak  Ausztriából  kellett  nemcsak  a  min- 
denféle eszközzel  életre  keltett  új  ipar  termékeit  vásárolnia,  hanem  a 
külföldi  árút  is  csak  osztrák  közvetítéssel  szerezhette  be.  A  nyersanya- 
got pedig  csak  olcsón  lehetett  Ausztriába  kivinni.  A  mezőgazdasági  cik- 
kek kivitelét  meg  az  osztrák  mezőgazdaság  érdekében  korlátozták. 

Mária  Terézia  1764  után  ugyan  országgyűlés  nélkül  kormányozta  az 
országot,  de  a  rendi  alkotmány  egyéb  szervei  és  a  nemzetiség  ellen  táma- 
dást nem  intézett.  Máskép  gondolkozott  fia,  II.  József  (1780 — 1790),  aki 
az  egységes  birodalom  megvalósítására  irányuló  tervei  akadályát  látta 
bennük.  A  nemesi  adómentességnek  a  természetjog  és  a  felvilágosodás 
eszméi  szerint  újjáépítendő  államban  nem  lehetett  helye.  József,  kinek  a 
protestánsok  és  a  görög  nem  egyesültek  érdekében  kiadott  türelmi,  valamint 
a  jobbágyság  szolgálatai  kérdésében  hozott  rendeletei  az  egyenjogúság  útját 
voltak  hivatva  egyengetni,  a  rendi  kiváltságok  f  ővédőszervét,  a  megyei  ön- 
kormányzatot támadta  meg.  Bár  az  újonnan  szervezett  közigazgatás  vezeté- 
sére jó  magyarok  vállalkoztak,  a  rendek  nagy  tömegében  az  alkotmány 
felfüggesztése,  a  német  nyelv  hivatalossá  tétele,  de  főleg  az  országnak 
adókivetés  céljából  elrendelt  felmérése  a  leghevesebb  ellenzést  váltotta 
ki.  Először  érezték  a  rendek  nemzetiségüket  is  megtámadva,  aminek  ká- 
ros következménye  az  volt,  hogy  a  nemesi  kiváltságokat  védő  elavult 
alkotmány  most  már  oly  színben  tűnt  fel,  mint  magyar  nemzetiségünk 
védőbástyája.  A  fordulatot  a  II.  Katalin  cárnő  szövetségében  a  török 
ellen  indított  és  szerencsétlenül  folyó  háború  hozta  meg.  Az  osztrák  ura- 
lom alatt  álló  Belgiumban  felkelés  tört  ki  s  Magyarország  is  annyira  for- 

rongott,  hogy  József  halálos  ágyán  megtörten,  hogy  legjobb  szándékait 
félreismerték,  rendeletei  túlnyomó  részét  visszavonta.  Mielőtt  azonban 
az  országgyűlést  összehívhatta  volna,  hogy  magát  megkoronáztassa, 
meghalt. 

Az  1790 — 91-iki  országgyűlésen  nagy  volt  ugyan  az  elégedetlenség  a 
rendek  közt  és  némelyek  azzal  a  gondolattal  is  kacérkodtak,  hogy  a  magyar 
trónra  idegen  uralkodót  kell  ültetni,  de  az  okos  és  erélyes  II.  Lipótnak 
(1790 — 1792)  nem  volt  nehéz  mindent  a  régi  kerékvágásba  terelni,  mi- 
után a  törökkel  békét  kötött  és  a  trón  hatalmi  állása  a  rendekkel  szem- 
ben újra  megerősödött.  Egyebet  nem  értek  el  a  rendek,  mint  hogy  az 
ország  függetlenségét  újabb  törvényben  biztosították,  melynek  azonban 
a  tényleges  viszonyokra  semmi  hatása  sem  volt.  A  rendek  túlnyomó  része 
József  reformjai  és  a  francia  foradalmi  irodalom  hatása  alatt  belátta, 
hogy  a  nemzet  anyagi  és  szellemi  életének  minden  ágában  újításra  van 
szükség  és  bizottságokat  küldött  ki  a  reformtörvénj'-javaslatok  kidolgo- 
zására. 

Az  udvar  szívesen  látta  és  elő  is  mozdította  az  ily  irányú  törekvése- 
ket, míg  a  francia  forradalom  véres  eseményei  és  Martinovics  össze- 
esküvése Ferencet,  a  korán  elhunyt  II.  Lipót  fiát  el  nem  ijesztette 
minden  újítástól.  A  nagy  forradalom  benyomásai  alatt  megszűnt  az 
udvar  okos  reformáló  politikája,  helyét  a  konzervatív  tendenciák  foglal- 
ták el,  melyekben  egymásra  találtak  az  uralkodó  és  a  rendek  a  következő 
emberöltő  alatt.  Katonaságot  és  adót  ellenállás  nélkül  szavaztak  meg  az 
országgyűlések.  A  függés  Bécstől  sohasem  volt  oly  teljes,  Magyarország 
sohasem  tűnt  el  annyira  az  osztrák  császárságban,  mint  ebben  a  korszak- 
ban. Metternich  kormányzásával  a  rendek  nagyrésze  jóidéig  meg  volt  elé- 
gedve, mert  kiváltságaik  biztosítékát  látták  benne. 


A  magyar  nemzet  politikai,  kulturális  és  társadalmi  fejlődésben  a 
XIX.  század  elején  messze  elmaradt  a  nyugati  népek  mögött.  Míg  nyuga- 
ton a  rendiség  megtört  az  abszolutizmus  reformjainak  és  a  forradalom- 
nak a  hatása  alatt  és  a  modern  gazdasági  fejlődés  megindulása,  a  kez- 
dődő kapitalizmus  a  társadalmat  teljesen  átalakította,  addig  nálunk  a 
nemesség  önző  magatartása  révén,  mely  azonban  a  nemzetiséget  is  védel- 
mezte, és  az  örökös  tartományokkal  való  kapcsolat  miatt,  megmaradtak 
a  rendi  társadalmi  formák  és  a  primitív  gazdasági  fejlődés. 

Tud-e  a  magyarság  változtatni  ezen  a  helyzeten,  legyőzve  főleg  ön- 
magát, ez  volt  a  XIX.  század  első  felében  a  nemzet  főproblemája.  Hogy  ez 
a  kérdés  a  nemzet  érdeklődésének  központjába  került,  az  elsősorban  gróf 
Széchenyi  István  érdeme.  Az  ő  agitációja,  sokoldalú  társadalmi  és  gazda- 

sági  tevékenysége  rázta  fel  a  rendi  Magyarországot  és  juttatta  eszébe, 
hogy  átalakulásra  van  szükség,  ha  a  magyarság  vissza  akarja  nyerni  helyét 
a  nyugati  civilizált  népek  közt.  Működésének  indító  oka  izzó  fajszeretete 
volt,  célja  a  magyar  nemzetiség  megmentése  és  kiművelése,  ami  alatt  6 
nem  a  nyelvi  különbséget  értette,  hanem  az  egész  érzelmi  és  értelmi 
összetételt.  A  regenerációt  gazdasági  téren  akarta  kezdeni,  tudva  azt, 
hogy  a  gazdasági  változás  a  iwlitikait  is  elő  fogja  idézni.  Felfogását  há- 
rom főmunkájában  (Hitel,  Világ  és  Stádium)  fejtette  ki,  figyelmeztetve 
a  nemzetet,  hogy  ne  mindig  külső  tényezőkben,  hanem  önmagában  ke- 
resse elmaradottsága  okát.  Megjelölte  az  orvoslás  módját,  sürgette  szak- 
ismeretek szerzését,  a  társadalmi  erők  összefogását,  az  igazságszolgálta- 
tás megjavítását  és  végül  az  alkotmány  korszerű  átalakítását,  a  nemesi 
adómentesség  eltörlését.  Munkái,  különösen  az  első,  roppant  nagy  hatás- 
sal voltak  a  rendek  gondolkozására. 

Ép  oly  fontos  volt  Széchenyi  más  irányú  tevékenysége.  Az  ő  áldozat- 
készsége indította  meg  a  Tudományos  Akadémia  megalapítását  (1825), 
szervezte  a  Nemzeti  Kaszinót,  hogy  a  politikai  eszmecserét  megkönnyítse. 
Rendkívül  sokat  tett  a  kettős  főváros,  Buda  és  Pest  fejlesztése  körül. 
Egyik  legszebb  sikere  a  Lánchíd  építéséhez  fűződik,  mivel  a  nemesnek 
is  kellett  a  hídon  vámot  fizetnie  (1835).  A  Vaskapu  megnyitása  érdeké- 
ben folyt  munkássága,  a  Tiszaszabályozás,  a  lótenyésztés  javát  szolgáló 
lóversenyek  szervezése  stb.  mutatják,  mily  gazdag  volt  közgazdasági 
tevékenysége. 

A  megyegyűléseken,  ahol  az  1825  óta  gyarkan  összehívott  országgyű- 
lési követeket  megválasztották,  Széchenjri  reformtörekvései  adták  meg  a 
politikai  hangulat  irányát.  Az  országgyűléseken  azonban  mindinkább 
nyilvánvaló  lett,  hogy  a  központi  kormány  nem  hajlandó  liberális  refor- 
mok elfogadására,  melyek  befolyását  csökkentették  volna.  Nem  annyira 
Metternich,  mint  a  cseh  érzelmű  és  magyargyűlölő  Kolowrat  gróf,  ki 
előbbivel  Ferenc  utolsó  éveiben  és  különösen  a  nem  normális  V.  Ferdi- 
nánd (1835 — 1848)  alatt  osztozott  a  politikai  hatalomban,  —  volt  a  ma- 
gyar törekvések  megakadályozója.  Az  országgyűlésen  ugyan  sok  szép 
beszéd  hangzott  el,  de  a  haladás  érdekében  vajmi  kevés  történt,  különösen 
a  főnemesség  ellenkezése  miatt,  mely  az  udvarral  tartott.  Ily  körülmé- 
nyek közt  hamarosan  a  radikálisabb  irány  kezébe  jutott  a  vezérszerep, 
melynek  Kossuth  Lajos  volt  a  szószólója,  különösen  mikor  az  1832 — 36. 
országgyűlés  berekesztése  után  őt,  mint  nem  engedélyezett  újság 
kiadóját,  a  kormány  fogságra  vetette.  Ö  tette  a  sajtót  a  reform- 
mozgalom föeszközévé.  A  „Pesti  Hírlapba"  írt  vezércikkei  az  ősiség 
megszüntetését,  a  jobbágyság  felszabadítását,  az  általános  adózást, 
a  népképviseleti  rendszer  behozatalát  stb.  követelték  és  az  újítást 
elsősorban     politikai,    majd     közjogi    térre    terelték,    amitől    Széchenyi 

óva  intett.  Míg  Széchenyi  a  reformok  megvalósításánál  az  arisz- 
tokráciát akarta  előtérbe  tolni,  addig  Kossuth  a  köznemességre  épí- 
tett, a  politikai  szenvedélyeket  készült  felkorbácsolni  és  a  nagy  tömegeket 
mozgósítni.  Legérzékenyebben  érintette  Bécset  Kossuth  agitácója  a  gaz- 
dasági elszakadás  érdekében,  a  nemzeti  védővámrendszer  követelése. 
Kossuthot  Széchenyi  izgatás  miatt  megtámadta,  hogy  forradalomba 
hajtja  a  nemzetet,  de  polémiájuk  folyamán  kitűnt,  hogy  a  közvélemény 
Kossuth  mellé  állott  és  Széchenyi  népszerűsége  megszűnt.  Még  a  mérsé- 
kelt Deák  Ferenc,  a  liberális  párt  nagytekintélyű  vezére  is  Kossuth  védel- 
mére kelt. 

A  liberális-demokrata  irányban  való  fejlődés  nyomán  egyre  éleseb- 
ben bontakozott  ki  az  ellentét  a  magj'^arság  és  az  országot  lakó  nem  ma- 
gyar nyelvű  népek  között.  A  török  uralomnak  ezt  a  súlyos  örökségét  még 
súlyosabbá  tette  a  központi  kormánynak  az  a  politikája,  mely  a  mon- 
archia egységét  megbontani  készülő  magyarsággal  szemben  a  nem  ma- 
gyar nemzetiségek  támogatásában  keresett  kárpótlást.  A  szerbek  és 
románok  nemzeti  fejlődése  már  a  XVIII.  században  megindult  az  egyházi 
autonómia  védelme  alatt.  A  XIX.  század  elején  a  pánszláv  agitáció  a  tóto- 
kat keltette  nemzeti  öntudatra,  kik  azonban  kezdettől  fogva  meg  akarták 
őrizni  a  csehekkel  szemben  külön  nemzeti  jellegüket.  Következményei- 
ben legsúlyosabb  lett  a  horvát  kérdés,  melyet  az  „illyr"  irodalmi  agitáció 
idézett  fel,  amelynek  kezdettől  fogva  a  délszlávok  egyesítése  volt  a  célja. 
Mikor  az  utolsó  rendi  országgyűlések  a  magyar  nyelv  érdekében  hoztak 
törvényeket,  ezek  tárgyalása  kapcsán  jutott  először  éles  megnyilvánu- 
lásra a  horvátság  nemzeti  álláspontja.  Megerősödéséhez  a  bécsi  kormány- 
körök nem  csekély  mértékben  járultak  hozzá.  E  szövetség  következmé- 
nyeit a  magyar  nemzet  csakhamar  megérezte. 

Az  1848.  februári  forradalom  híre  Magyarországon  sem  maradha- 
tott hatás  nélkül.  Az  országgyűlés,  hogy  a  radikális  mozgalom  ki  ne 
ragadja  kezéből  a  befolyást,  Kossuth  vezetésével  rövid  néhány  hét  alatt 
megalkotta  azon  törvényeket,  melyek  hivatva  voltak  egy  csapásra  mo- 
dem államot  csinálni  Magyarországból,  berendezésében  a  nyugati  álla- 
mok fokára  emelni  azt.  V.  Ferdinánd  gróf  Batthyány  Lajos  vezetése  alatt 
felelős  kormányt  nevezett  ki  és  szentesítette  a  törvényeket.  A  libe- 
rális vívmányok  és  a  külföldi  minták  szerint  hozott  alkotmánytörvények 
azonban  nem  számoltak  sem  Magyarország  sajátságos  közjogi  helyzeté- 
vel, mely  az  örökös  tartományokkal  volt  addig  szoros  kapcsolatban,  sem 
azzal,  hogy  az  országot  nem  egy  nemzetiség  lakja.  Az  előbbi  mulasztás- 
ból, különösen  abból,  hogy  nem  állapították  meg  az  örökös  tartományok- 
kal fennálló  viszony  további  módozatait,  keletkezett  az  összeütközés.  Az 
udvari  köröknek,  melyek  csak  a  körülmények  kényszerítő  hatása  alatt 
egyeztek  bele  az  alkotmányosságba  és  a  monarchia  egységének  felbontá- 

Sába,  kapóra  jött  a  horvátok  magyarellenes  magatartása  és  a  románok 
mozgalma,  mely  Erdélynek  az  országgyűlésen  elhatározott  uniójával 
szemben  a  különállás  fentartását  és  egyéb  nemzeti  célok  elérését  kívánta. 
A  szerbek  is  területi  különállásra  törekedtek,  ök  is,  valamint  a  tótság  egy 
része  fegyvert  ragadott  a  magyar  kormány  ellen.  A  küzdelmet  Horvát- 
ország bánja,  Jellacic  kezdte  meg,  akit  az  udvar,  mihelyt  a  felsöolasz- 
országi  harctéren  a  helyzet  tisztázódott  és  a  prágai,  valamint  a  bécsi 
forradalmat  elnyomták,  egyre  nyiltabban  támogatott.  Ezen  mozgalmak 
és  az  udvar  állásfoglalásának  természetes  következménye  az  volt,  hogy  a 
magyar  kormányban  és  az  egész  országban  a  Kossuth  vezetése  alatt  álló 
radikális  elemek  kerültek  túlsúlyba. 

Az  arisztokrácia  nagy  részének  kivételével  az  egész  magyarság  osz- 
tálykülönbség nélkül  egyetértett  a  védelemben,  amiben  nagy  része  volt 
annak  az  önzetlen  magatartásnak,  melyet  a  nemesség  a  földesúri  viszony 
eltörlésével  és  a  közadózás  kimondásával  tanúsított.  A  Batthyány-kor- 
mány lemondása  után  Kossuth  csaknem  diktátori  hatalommal  szervezte 
a  fegyveres  ellenállást  a  bécsi  reakció  és  a  vele  szövetkezett  nemzetiségek 
ellen.  Görgey  Arthur  hadvezéri  tehetsége  ideig-óráig  ugyan  győzelemre 
tudta  vezetni  a  magyar  nemzeti  hadsereget,  de  az  Európaszerte  felül- 
kerekedő reakcióval  szemben  a  forradalmi  ügynek  végre  is  el  kellett  buk- 
nia. I.  Miklós  cár  örömmel  sietett  az  ifjú  Ferenc  József  támogatására 
(1848 — 1916),  aki  lemondott  nagybátyja  helyén  elfoglalta  a  trónt.  A 
szent-szövetség  újból  feltámadt  szolidaritásával  szemben  lehetetlen  volt 
a  siker.  A  világosi  fegyverletételt  (1849  aug.  13)  a  könyörtelen  bosszú- 
állás követte,  mely  elöl  Kossuth  és  a  nemzeti  ügy  számos  bajnoka  csak  a 
menekülésben,  az  emigrációban  találhatott  védekezést. 

A  nemzeti  függetlenség  rövidéletű  epizódját  Ferenc  József  modern 
autokráciája  váltotta  fel,  melyet  a  császár  az  új  összbirodalmi  miniszter- 
elnök, Schwarzenberg  herceg,  a  forradalmi  vezérből  az  önkényuralom  baj- 
nokává vedlett  fiatal  ügyvéd,  Bach  és  a  Metternich  idejében  is  nagy  szere- 
pet játszó  Kübeck  tanácsára  rendezett  be,  zsandárokkal  és  mindenre  kap- 
ható hivatalnokokkal  tartott  fenn  s  amelyet  utóbb  maga  vezetett.  Az  új 
rendszer  nem  a  különféle  nemzetek  kielégítésére  törekedett,  hanem  vala- 
mennyit egyesítette  az  elnyomásban.  A  nemzeti  élet  bármely  megnyilvá- 
nulása lehetetlenné  vált  a  germanizáló,  mindent  lenyűgöző  rendőri  és 
bürokratikus  kormányzással  szemben.  A  nemzet  túlnyomó  része  passzív 
ellenállásban  várta  a  fordulatot,  melyet  csak  külső  események  hozhattak 
meg.  Vezérének  a  bölcs  mérsékletű  Deák  Ferencet  tekintette,  aki  már  a 
rendi  országgyűlések  idejében  a  liberális  ellenzék  egyik  kimagasló  alakja, 
utóbb  az  első  kormány  minisztere  volt,  ki  azonban  visszavonult  a  poli- 
tikai élettől,  mikor  látta,  hogy  elkerülhetetlen  a  fegyveres  összeütközés. 

Már  az  Oroszország  és  a  nyugati  hatalmak,  Anglia  és  Franciaország 

közt  lefolyt  nagy  mérkőzés,  a  krimi  háború  megmutatta,  hogy  az  osztrák 
óriás  agyaglábakon  áll.  Hatalmi  állását,  melyet  kíméletlenül  tartott  fenn 
Németországban  és  amely  a  magyarországival  teljesen  megegyező  kato- 
nai és  zsandáruralmat  gyakorolt  Olaszország  felett  is,  csak  Oroszország 
támogatásának  köszönhette.  Ezt  azonban  Ferenc  József  politikájával  el- 
játszotta anélkül,  hogy  a  nyugati  államokat  megnyerhette  volna  magának. 
Ausztria  külpolitikai  izolálása  megtermetté  gyümölcseit  már  1859- 
ben,  a  III.  Napóleon  és  Sardinia  elleni  háborúban,  majd  1866-ban  a  né- 
met hegemóniáért  foljrt  küzdelemben,  melynek  eredménye  az  volt,  hogy 
Ausztria  kiszorult  Németországból.  A  vereségeknek  nem  maradt  el  a 
következménye  a  belpolitikában  sem.  Az  olaszországi  kudarc  Bach  rend- 
szerének bukását  vonta  maga  után  és  a  parlamenti  élet  feltámasztását, 
de  még  mindig  összbirodalmi  alapon.  Az  egybehívott  magyar  ország- 
gyűlés (1861)  Deák  vezérlete  alatt  nem  fogadta  el  a  dolgok  ily  rendezését 
és  a  külön  magyar  államiságot  követelte.  A  porosz  háború  katasztrófája 
a  Magyarországgal  való  kiegyezésre  is  megérlelte  a  viszonyokat.  Hosszas 
tanácskozások  után  sikerült  az  uralkodót  Deáknak  és  gróf  Andrássy 
Gyulának  meggyőzni  arról,  hogy  Magyarország  állami  életét  az  örökös 
tartományoktól  elválasztva  kell  berendezni.  Az  utóbbi  elnöklete  alatt 
alakult  meg  a  felelős  kormány,  amivel  Nagy-Magyarország  történetének 
utolsó  félszáz  évét  betöltő  dualizmus  kora  kezdetét  vette. 


Az  1867.  évi  kiegyezés  kompromisszum  volt,  mely  a  történeti  fejlő- 
dést és  a  nemzet  jogos  kívánságait  akarta  kiegyenlítni.  A  pragmatica 
sanctióból  kiindulva,  mely  Magyarország  és  Ausztria  közt  a  védelem  köl- 
csönös kötelességét  állapította  meg,  megjelölte  a  kiegyezés  ezen  köteles- 
ség teljesítésének  módját.  Az  1867  :  XII.  törvénycikk  szerint  a  hadügy 
és  a  külügy,  valamint  az  ezekkel  összefüggő  pénzügy  közös  maradt.  Ezeket 
közös  minisztériumok  intézték,  melyek  a  magyar  és  az  osztrák  országgyűlés 
választotta  bizottságoknak,  a  delegációknak  voltak  felelősek.  Hogy  meny- 
nyivel járult  a  két  állam  a  közös  költségek  viseléséhez,  azt  időről-időre 
a  két  országgyűlés  egy-egy  bizottsága  alapította  meg,  illetőleg  amennyi- 
ben nem  tudtak  egymással  megegyezni,  az  uralkodó.  Az  utóbbi  jogköré- 
hez tartozott  a  hadsereg  vezetése,  belső  szervezetének  megállapítása, 
míg  az  újoncok  megajánlása,  valamint  a  szolgálati  idő  és  a  védőrendszer 
meghatározása  az  országgyűlés  elé  került.  Fennmaradt  a  kiegyezés 
után  a  vámközösség  is,  mely  az  abszolutizmus  idejében  létesült,  valamint 
a  valuta  és  az  ezt  szabályozó  bank  közössége,  egysége.  Ezen  gazdasági 
közösségeket  időközönként  meg  kellett  újítani,  mert  csak  a  két  állam 
meghatározott  időre  szóló  megegyezésén  alapultak. 

Az  államélet  jelentékeny  részei  nem  tartoztak  tehát  a  kiegyezés  után 
sem  a  nemzet  és  királya  kizárólagos  rendelkezési  körébe,  ami  később  he- 
ves összeütközésekre,  politikai  válságokra  adott  alkalmat,  mikor  a  nem- 
zet gazdasági  emelkedése  után  minden  téren  az  önállóságot  iparkodott 
megszerezni.  A  kiegj^ezés  hívei  ugyan  Deák  nagy  egyéniségének  hatása 
alatt  többségben  voltak  az  országgyűlésen,  de  a  nemzetet  Deák  müve  nem 
elégítette  ki  állandóan.  Ennek  következménye  az  volt,  hogy  a  dualizmus 
egész  korát  betöltik  azok  a  harcok,  melyeket  a  mindjobban  erősödő  ellen- 
zék folytatott  a  67-es  alap  ellen  s  amelyet  a  Turinban  száműzetésben  élő 
Kossuth  egyre  növekvő  tekintélye  támogatott  1894-ben  bekövetkezett  ha- 
láláig. Az  elvi  ellentét  tehát,  mely  a  kormányokat  támogató  Deák-,  utóbb 
„szabadelvű"  pártot  a  függetlenségi  és  48-as  párttól  elválasztotta,  köz- 
jogi volt,  ami  egészségtelen  politikai  életre  vezetett.  A  kormányelnökök- 
nek feltétlenül  és  minden  eszközzel  biztosítani  kellett  a  többséget  a  ki- 
egyezés számára,  ha  nem  akarták  az  országot  az  uralkodóval  áthidalha- 
tatlan ellentétbe  sodorni. 

Nem  volt  kisebb  baj,  hogy  a  kiegyezés  a  nemzetiségeket  sem  elégí- 
tette ki.  Horvátországgal  létrejött  ugyan  a  közjogi  viszony  rendezése,  de 
a  horvát  nemzet  többre  vágyott,  mint  a  korlátozott  autonómiára  és  csak 
a  legnagyobb  nehézségek  árán  lehetett  az  egész  korszakban  a  közjogi 
viszonyt  fentartani,  mely  nem  nyugodott  érzelmi  alapokon.  Különösen 
Bosznia  és  Hercegovina  megszállása  óta  (1878)  erősödtek  meg  a  trializ- 
musra  iránjniló  törekvések.  Hasonló  közjogi  viszony  lebegett  a  románok 
és  a  tótok  szemei  előtt  is.  A  nemzetiségi  törvény  (1868)  biztosította 
ugyan  minden  állampolgárnak  nyelve  használatát  a  közigazgatásban  és 
az  igazságszolgáltatásban,  valamint  az  iskolák  alapítása  és  tannyelvük 
meghatározása  is  szabad  volt.  Az  irredenta  törekvések  azonban  nem  en- 
gedték meg  ezen  törvény  teljes  végrehajtását,  ámbár  a  nemzetiségek 
kultúrája  és  egyházai  autonómiája  a  legnagyobb  szabadsággal  virágzott 
és  egyházaik,  valamint  iskoláik  az  állam  teljes  anyagi  támogatá- 
sában részesültek.  Az  Ausztriával  való  kapcsolat  nem  csekély  mérték- 
ben nehezítette  meg  a  nemzetiségi  kérdés  annyira  szükséges  megoldását, 
mert  egyrészt  fontos  osztrák  politikai  tényezők  a  magyarsággal  szemben 
a  nemzetiségi  mozgalmakat  pártfogolták,  másrészt  Magyarországot  a 
dualizmus  az  osztrák  németség  védelmezőjévé  tette  meg,  aminek  nem 
maradhattak  el  következményei.  A  csehek  előbb  a  horvátokat,  utóbb  a 
tótokat  izgatták  a  magyarsággal  szemben. 

A  magyarság  nem  ismerte  fel  e  kérdés  fontosságát,  melynek 
Oroszország  ellenséges  álláspontja  adott  külpolitikai  hátteret.  A  közjogi 
küzdelem  minden  erőt  elnyelt  és  a  liberális  kor  közgazdasági  emelkedése 
elfelejtette  a  megoldásra  váró  súlyos  problémát. 

Már  Tisza  Kálmán  megérezte  tizenöt  éves  kormányzása  alatt    (1875 

— 1889)  a  közös  ügyekből  eredő  nehézségek  súlyát.  Már  a  véderő 
újjászervezése  körül  folyt  vitában  (1889)  követelt  az  ellenzék  az  újoncok 
megajánlása  fejében  nemzeti  vívmányokat.  Ez  lett  azután  a  Tisza  bukása 
utáni  hosszú  parlamenti  harcok  tengelye:  a  hatvanhetes  kiegyezés  ki- 
fejlesztése. Az  egyházpolitikai  törvények  csak  rövid  időre  egyesítették  a 
különben  ellentétes  felfogású  pártokat  (1892 — 1894).  Az  állam  normális 
szükségleteinek,  a  költségvetésnek  és  az  újonc  jutaléknak  a  megszavazá- 
sát az  ellenzék,  melynek  vezetését  1894-ben  Kossuth  Lajosnak  hazatért 
Ferenc  fia  vette  át,  katonai  vagy  gazdasági  téren  elérendő  engedmények- 
től tette  függővé.  Az  eredmény  gyakori  „ex-lex"  és  a  hadsereg  érdekei- 
nek elhanyagolása  volt  akkor,  mikor  Európa  egyre  lázasabban  fegyver- 
kezett. A  házszabályok  a  parlamentben  elenyésző  kisebbségnek  is  lehe- 
tővé tették  a  többség  akaratának  megakadályozását  és  az  alkotmányos 
élet  megbénítását.  Báró  BáníFy  Dezső,  Széli  Kálmán,  majd  gróf  Khuen- 
Héderváry  Károly  jobbra  hivatott  tehetségei  ezen  küzdelmekben  őrlődtek 
meg. 

Mikor  azután  gróf  Tisza  István,  Kálmán  fia,  belátván  politikai  éle- 
tünknek elzüllését,  erőszakos  módon  szerzett  érvényt  a  többség  akaratá- 
nak s  ezt  az  eljárását  a  nemzettel  igazoltatni  akarta,  a  minden  befolyás- 
tól mentes  választáson  a  többség  az  ellenzék  mellé  állott  (1905).  Ez  azon- 
ban egy  lépéssel  sem  vitte  előbbre  a  nemzeti  vívmányok  ügyét,  mert 
Ferenc  József  nem  engedett  azon  álláspontjából,  hogy  a  hadsereg  egysé- 
gét, mint  a  monarchia  egységének  legfőbb  biztosítékát,  nem  szabad  meg- 
bontani, ő,  mint  az  isteni  gondviselés  rendelte  fejedelmek  típusának 
egyik  utolsó  képviselője,  az  alkotmányos  formák  mellett  is  magának  tar- 
totta fenn  a  döntést  minden  fontosabb  kérdésben.  Legkevésbbé  sem  enged- 
hetett oly  kérdésben,  mely  a  kiegyezést  s  így  a  monarchia  másik  államához 
való  viszonyt  is  érintette,  amelynek  megalkotói  közül  már  csak  egyedül 
ö  volt  életben.  A  király  nem  a  szövetkezett  ellenzék  vezéreire,  hanem 
bizalmasára,  Fejérváry  Géza  báró  tábornagyra  bízta  a  kormányalakí- 
tást, aki  hosszú  időn  át  volt  magyar  honvédelmi  miniszter.  Az  ország- 
gyűlés nélkül  kormányzó  minisztériummal  szemben  az  ellenzék  csak  ad- 
dig tudott  a  nemzeti  szenvedélyek  felkorbácsolásával  ellenállni,  míg  a 
kormány  az  általános  választójog  programmjával  fel  nem  lépett.  Erre  a 
koalíció,  mivel  a  magyarság  hegemóniáját  féltette,  átvette  a  kormányzást 
—  elvei  felfüggesztése  után. 

A  függetlenségi  párt  67-es  kormányzása  nem  tarthatott  sokáig. 
Egyes  csoportok  új  követelésekkel  bontották  meg  a  pártegységet.  Tisza 
Istvánnak  sikerült  a  67-es  pártot  „nemzeti  munkapárt"  neve  alatt  fel- 
támasztani és  a  parlamenti  anarchiának  véget  vetni.  Már  a  külpolitikai 
válság,  mely  Bosznia  annexióját  követte,  majd  a  balkáni  háborúk  meg- 
mutatták, minő  veszély  fenyegeti  a  monarchiát  s  vele    Magyarországot. 

Az  utolsó  pillanatban,  a  világháború  kitörése  előtt  hozták  meg  a  véderő 
kifejlesztése  érdekében  szükséges  törvényeket. 

Ferenc  Ferdinánd  trónörökös  meggyilkolása  (1914  június  28.)  bele- 
sodorta a  monarchiát  a  világháborúba,  melynek  közvetlen  megindítóját, 
a  szerb  ultimátum  elküldését  a  döntő  koronatanácsban  Tisza  István,  a 
nemzet  vezére  ellenezte.  Csak  midőn  meggyőzték  arról,  hogy  a  háború 
később  még  rosszabb  viszonyok  közt  fog  bekövetkezni,  járult  hozzá.  A 
magyarság  a  világháborúban  csak  ezeréves  állami  területének  megtartá- 
sáért harcolt,  imperialista  céljai  nem  voltak,  hisz  győzelem  esetében  sem 
várhatott  területi  növekedést,  mert  ez  csak  a  belső  bajok  szaporodását 
jelentette  volna.  A  vereség  azonban  oly  megrázkódással  járt,  minőt 
Magyarországnak  szomorú  történeti  eseményekben  gazdag  története  sem 
ismert. 

Miután  Tisza  orgyilkos  golyónak  esett  áldoztul  (1918  okt.  31.),  a 
forradalom  nem  talált  ellenállásra.  Károlyi  Mihály  gróf,  az  ellenzék  radi- 
kális részének  vezetője,  a  szociáldemokráciára  támaszkodva,  kikiáltatta 
a  köztársaságot,  majd  néhány  havi  fejvesztett  kormányzás  után  a  bolse- 
vistáknak adta  át  a  hatalmat.  Sem  a  régi  hadsereget  szétzüllesztő  Károlyi 
állítólagos  külföldi  demokrata  összeköttetései,  sem  a  bolsevizmus  vörös 
hadserege  nem  tudta  megakadályozni  az  ország  szétdarabolását.  A  kör- 
nyező államok:  Románia,  Szerbia  és  az  újonnan  alakult  Csehszlovákia 
aránylag  csekély  erőkkel  nagy  területeket  szállt  meg,  sőt  a  magyar  szovjet 
széteső  hadseregét  üldöző  román  hadsereg  Budapestre  is  bevonult.  A 
trianoni  béke  (1920)  szentesítette  a  feldarabolást.  Magyarország  terüle- 
tének több  mint  kétharmadát,  lakosságának  több  mint  felét  elvesztette. 
A  sokat  hangoztatott  önrendelkezési  elv  teljes  mellőzésével  a  magyarság 
egyharmada  idegen  uralom  alá  került,  oly  népek  uralma  alá,  melyek  kul- 
turális tekintetben  alatta  állnak. 

A  nemzet  jövendő  életének  célját  megállapítja  jelenlegi  helyzete  és. 
történeti  múltja. 

GEREVICH  ZOLTÁN  /  A  TÖRTÉNELMI 
EGYÜTTÉLÉS  TANULSÁGAI 


így  nemzet  él  itt  Nyugat-  és  Keleteurópa  mesgyéjén, 
mintegy  éles  válaszfalat  vonva  a  két  kultúra,  a  nyu- 
gati keresztény  kultúra  és  a  keleti  bizánci  kultúra 
közé.  Egy  nemzet  él  itt  ezer  esztendő  óta  és  élt  ezer 
évig  egyforma  határok  között,  amelyet  —  milyen 
különös  —  csak  alig,  hézagosan,  vagy  éppen  el- 
torzítva ismer  a  világ,  sőt  maga  a  vén  Európa  is, 
ahol  élete  eddig  lezajlott.  Pedig  alig  van  nemzet, 
amely  létével,  megalakulásával  annyira  befolyásolta 
volna  a  történelmi  idők  során  egész  Nyugat- 
európa jövőjének  kialakulását.  Éppen  földrajzi  elhelyeződésénél  fogva. 
Éppen  azért,  mert  a  honfoglaló  Árpád  fejedelem,  amikor  896  év  nyarán, 
a  régi  hazából  a  besenyők  által  kiüldöztetve,  a  Kárpátok  átjáróin  átkelt 
és  elfoglalta  a  Nagy  Magyar  Alföldet,  a  Duna-Tisza  medencéjét  válasz- 
totta nemzetének  jövő  otthonául. 

A  népvándorlás  nagy  viharában  sok  néptörzs  vonult  keresztül  gyors 
egymásutánban  e  földön,  de  ebben  a  viharban  egyik  sem  tudta  végleg 
itt  lábát  megvetni,  államot  alakítani.  Hogy  ez  sikerült  a  magyarnak, 
ahhoz  Árpád  honfoglalása  nem  volt  elég.  Ahhoz  Szent  Istvánnak,  a 
magyarok  első  királyának  államfenntartó  és  szilárdító  politikájára,  a 
nyugati  kereszténységhez  való  csatlakozásra  volt  szükség.  Kiragadta 
népét  a  keleti  pogányságból  és  nagy  politikai  éleslátással  nem  a  bizánci, 
hanem  a  nyugati  római  kereszténység  oltalma  alá  helyezte  azt. 

Felmerül  itt  a  kérdés,  hogyan  alakult  volna  Európa  történelmének  fo- 
lyamata, ha  a  magyarok  első  szent  királya  Bizánc  oldalára  áll  ?  Nincs  kétség 


Magyarok  a  kultúráért 

afelől,  hogy  ezzel  Középeurópa  nagyrésze  került  volna  a  bizánci  kultúra  jár- 
szalagjára  és  állt  volna  később  a  moszkovita  szláv  egyházi  kultúra  és 
politikai  érdekszféra  szolgálatába.  Vájjon  közömbös  lett  volna  ez  Euró- 
pára? Vájjon  a  történelem  országokat  teremtő,  országhatárokat,  mint 
kulisszákat  mozgató,  tologató  keze  nem  dolgozott  volna-e  egészen  más- 
ként? Vájjon  Nyugateurópa  politikai  térképe  hasonlítana-e  a  maihoz? 

Ha  ezekre  a  kérdésekre  objektív  feleletet  adunk,  ezzel  megadjuk 
egyúttal  a  magyar  nemzet  történelmi  hivatásának,  szerepének  elismeré- 
sét már  tíz  századdal  ezelőtt.  Megpróbáljuk  ezt  a  történelmi  szerepet  az 
azóta  lefolyt  tíz  század  alatt  szemléltetni,  érzékeltetni,  csupán  néhány 
ecsetvonással,  körvonalaiban  jelezve  ezek  kihatásait  Európa  fejlődésére. 

Lássuk  először,  hogyan  alakult  ki  a  magyar  állam  ezer  évvel  ezelőtt? 
Hogyan  fejlődött  ki  történelmileg  és  földrajzilag  egységes  országgá? 
Hogyan  lett  az  idők  folyamán  egységének  rovása  nélkül  nemzetiségi 
állammá? 

A  legtöbb  tévhit  eloszlatására  ennek  az  ismerete  nélkülözhetetlen. 

Amikor  Árpád  fejedelem  elfoglalta  magyarjaival  a  Duna-Tisza  me- 
dencéjét, az  ország  legnagyobb  része  lakatlan  volt.  Előzőleg  két  századon 
át  az  avarok  bírták  ezt  a  földet,  de  a  VHI.  század  végén  nyugatról  a 
frankok,  délről  a  bolgárok  támadtak  rájuk  és  teljesen  megsemmisültek. 
Árpád  bejövetelekor  csupán  a  déli  részeken  voltak  kisebb  rokon  bolgár 
települések  és  északon,  keskeny  csíkban,  Pozsony  és  a  Garam  között  lak- 
tak morva-szlávok,  mintegy  száz  év  óta.  Ezt  az  északi  területet  csupán 
905-ben  hódították  meg  a  magyarok,  a  németekkel  szövetségben  semmi- 
sítve meg  a  rövid  életű  morva-szláv  birodalmat.  A  morva-szlávok  egy- 
része  önként  meghódolt  és  beleolvadt  a  magyarságba,  másrésze  egyesült 
az  északról  szomszédos  fehér  horvátokkal,  a  mai  szlovákok  őseivel.  Az  itt 
talált  morva-szlávok,  egyesülvén  a  magyarsággal,  megszűntek  külön  nem- 
zeti egységként  szerepelni. 

Abban  az  időben  az  egyes  országokat  széles,  lakatlan  országválasztó 
sávok  választották  el  egymástól,  védelmi  vonalként  olyan  helyeken,  ahol 
a  természetes  határok  hiányoztak.  Ezzel  a  lakatlan  területtel  elérték, 
hogy  a  betörő  idegen  seregek  napokig  nem  találtak  élelmet  és  utakat. 
Az  ország  rendjének  és  a  békének  megszilárdultával  mindinkább  szűkül- 
tek ezek  a  lakatlan  területek.  Miután  pedig  a  magyar  nemzet  nem  volt 
elégséges  ezeknek  a  lakatlan  területeknek  a  benépesítésére,  a  XI.  század 
végén  Szent  László  és  utódai  idegen  települőket,  németeket  és  később 
a  Felső-Morva  mentén  lakó  szláv  pásztorokat,  a  mai  szlovák-tótok  őseit, 
az  előbb  nevezett  fehér  horvátokat  hívták  be  az  országba,  akiknek  semmi 
közük  nem  volt  a  magyarok  által  itt  talált  morva-tótokhoz.  Ezek  a  szláv 
pásztorok  a  XH.  századtól  kezdve  mindsűrűbben  szivárogtak  be  az  or- 
szágba, kiváltságokat  és  földeket  kapván  a  magyar  királyoktól.   Igen   érdé- 

34 


kes  egyébként,  hogy  a  fehér  horvátok  eredeti  hazájukban  teljesen  meg- 
semmisültek, egyrészüket  Sziléziában  a  németek  szorították  ki,  másik 
részük  Morvaországban  az  elcsehesíttetés  áldozata  lett.  Csupán  a  Ma- 
gyarországba átvándorolt  szlovákok  tartották  meg  nyelvüket  és  nemzeti- 
ségüket a  magyar  oltalom  alatt  kilenc  századon  át. 

így  alakult  ki  az  ezeréves  történelmi  és  földrajzilag  egységes  Ma- 
gyarország, más  jogának  sérelme  nélkül  és  fejlődött  a  később  idetelepült 
idegen  népek  szabadságjogainak  megóvásával. 

Jött  azután  a  tatárjárás.  A  tatár  Khán,  miután  Magyarországtól 
keletre  mindent  elpusztított,  üzenetet  küldött  a  magyar  királynak,  akar-e 
szövetségese  lenni,  mint  fajrokon,  vagy  ellensége?  IV.  Béla  király  ismét 
azon  a  válaszúton  állott,  mint  az  első  magyar  király,  maradjon-e  a  nyu- 
gati keresztény  kultúra  védőbástyája,  vagy  csatlakozzék  a  Kelethez? 
A  király  habozás  nélkül  az  elsőt  választotta,  következménye  volt  pedig, 
hogy  a  tatárok  az  egész  országot  feldúlták,  falvait  felégették,  lakosainak 
jelentékeny  részét  kipusztították,  a  maradék  királyával  együtt  földön- 
futóvá vált,  de  a  békében  fejlődő  Nyugateurópa  megmenekült  a  pusztu- 
lástól, tovább  építhette  városait,  művelhette  földjét,  fejleszthette 
kultúráját. 

Ismét  felvetődik  a  kérdés,  mi  történik,  ha  a  magyarság  tatár  faj- 
rokonaihoz csatlakozva  fordul  a  Nyugat  ellen?  Vájjon  hol  áll  meg  ez  a 
támadás  és  milyen  kultúrértékeket  semmisít  meg?  Pedig  ezzel  megaka- 
dályozhatta volna  saját  országának  pusztulását.  Vájjon  nem  volt  ez 
fényes  próbatétele  a  magyar  nemzet  történelmi  hivatásának,  amely  a 
Nyugat  őrhelyére  állította  őt  földrajzi  elhelyezkedésének  adottságával? 
De  menjünk  tovább,  pergessük  tovább  nagy  sietve  a  történelem 
rokka  ját.  A  tatárjárás  olyan  pusztítást  vitt  végbe  az  országban,  hogy 
teljesen  újjá  kellett  azt  építeni  és  a  kipusztult  lakosság  pótlásáról  kellett 
gondoskodni,  hogy  a  romokon  új  élet  sarjadjon. 

A  szomszédos  Morvaországból  a  tótok,  Németországból  pedig,  első- 
sorban Nürnberg  környékéről  és  Thüringiából  a  németek  nyertek  ekkor 
nagyobb  tömegben  Magyarországon  új  otthont.  A  XII.  században,  a  ke- 
resztes hadjáratokkal  megindult  hatalmas  áradat,  a  „Drang  nach  Osten" 
első  nagyobb  német  hulláma  ekkor  ért  el  Magyarországba  és  folyt  szét 
egészen  az  ország  keleti  határáig,  bár  Erdélybe  és  Szepes  vidékére  már 
egy  évszázaddal  előbb  telepedtek  meg  a  királyok  hívására  az  Alsórajna 
vidékéről  a  szászok. 

A  tatárjárás  után  kezd  beszivárogni  Erdélybe  —  bár  csak  kis  mér- 
tékben —  az  oláhság  is,  arra  a  területre,  amely  a  magyarok  bejövetele- 
kor teljesen  lakatlan  volt.  Ezt  a  Délisztriából  származó  pásztomépet  a 
keletrómai  császárság  telepítette  át  Thesszáliába  és  Epiruszba  600  körül, 
innen  Sámuel  bolgár  cár  vitte  őket  tovább  a  bolgár-görög  határmesgyére, 

a  Balkán-hegység  vidékére,  hogy  a  görögök  elleni  harcban  használja  fel 
őket.  Innen  húzódtak  mind  északabbra  és  a  XIII.  században  eljutottak 
Magyarország  erdélyi  részébe  is.  így  kerültek  az  oláhok  Magyarország 
földjére,  nem  mint  őslakosok,  nem  mint  Traján  római  gyarmatosainak 
utódai  és  maradékai,  mert  hiszen  Dáciát  már  260  táján  a  gótok,  hunok, 
gepidák,  avarok  és  szlávok  özönlik  el,  kiűzve  ezeket  a  római  gyarmato- 
sokat a  Duna  balpartjára.  A  magyarok  bejövetelükkor  már  teljesen 
lakatlan  területet  találtak  itt. 

Az  ország  újjáépítése  a  behívott  idegen  népelemek  segítségével  és 
a  közös  haza  javára  nagy  ütemben  indult  meg  a  tatárjárás  után.  Az 
Árpádház  kihaltával  az  Anjouk  nagy  magyar  királyai  újra  felemelték  az 
országot  a  nyugateurópai  kultúra  magaslatára  és  a  nyugati  eszmeáram- 
latok melegágya  lett  Magyarország. 

Nagy  Lajos  idejében  a  XIV.  század  derekán  érte  el  ez  a  fejlődő' idő- 
szak kulminációját,  amikor  Középeurópa  politikai  súl3T)ontja  is  a  nagy 
magyar  király  visegrádi  várába  helyeződött.  Három  tenger  mosta  akkor 
Nagy  Lajos  birodalmának  határait,  amely  döntő  tényezőjévé  vált  a  világ- 
politikának. 

Amíg  Nagy  Lajos  idejében  Magyarország  politikailag  volt  Közép- 
európa vezérlő  hatalma,  a  következő  évszázadban  Corvin  Mátyás  király 
a  tudomány  és  művészet  terén  emeli  fel  az  országot  korának  legelső 
színvonalára.  Az  olasz  renaissance  hatásai  Magyarországot  érik  el  leg- 
előbb, egyetemek,  teológiák,  könyvtárak  keletkeznek,  megalakul  az  első 
magyar  nyomda  (1473)  és  a  királji  rezidenciát  Budán  ellepik  korának 
legkiválóbb  tudósai  és  művészei. 

Ekkor  volt  Európa  két  legnépesebb  egységes  állama  Franciaország 
és  Magyarország. 

A  következő  két  század  a  magyar  nemzet  gigászi  küzdelme  volt  a 
török  félhold  ellen,  amely  előtt  a  görög  császárság  hanyatlásával  meg- 
nyílt az  európai  politika  kapuja.  Több  mint  félszázadon  át  sikerrel  védte 
meg  a  magyarság  a  török  áradat  ellen  Európa  kapuját.  A  magára  hagya- 
tott ország  azonban  1526-ban  Mohácsnál  nem  bír  már  ellenállani  és  az 
ország  nagy  része  török  kézre  kerül.  Ismét  rom  és  pusztaság  lett  ez  a 
szerencsétlen  ország,  míg  Európa  népei  békében  dolgozhattak  a  maguk 
boldogulásán.  Pedig  lehetett  volna  másként  is.  Szolimán  szultán  egykori 
naplója  híven  őrzi  meg  az  igazságot:  a  szultán  Európa  urává  akarta 
tenni  testvér-nemzetét,  a  magyart.  A  kereszt  azonban  a  két  testvér  közé 
állott  tiltó  szavával  és  a  hűséges  magyar  nem  ingadozott,  a  kereszt  mellé 
állította  kardját  is.  A  kereszténységhez,  a  keresztény  kultúrához  való  hű- 
ségeért másfél  századig  szenvedte  a  török  igát,  míg  végre  észbe  kapott 
Európa,  hadsereget  szervezett,  segítségére  sietett  és  hadaival  egyesülve 
felszabadította  150  éves  rabságából  a  magyar  földet. 

Mi  lett  volna  azonban,  ha  a  magyar  nemzet  a  testvér  törökkel  kar- 
öltve indul  Európa  leigázására?  Aligha  állt  volna  meg  ez  az  iszonyatos 
erő  Bécs  kapujánál.  Pedig  ennek  lehetősége  adva  volt. 

A  török  másfélszázados  pusztítása  után  jöhetett  ismét  az  újraépítés 
munkája.  Példátlan  a  világtörténelemben  az  a  lelkierő,  ahogyan  a  magyar 
nemzet  felemelkedik  a  pusztulás  völgyéből.  A  vér  ömlött  a  sebeiből,  de 
emberfeletti  erővel  fogott  az  ország  felépítéséhez.  Az  államalkotó  nemzeti 
erő  mutatta  meg  ekkor,  mire  képes. 

A  német  segítség  fejében  a  nemzet  lemondott  szabad  királyválasztó 
jogáról  s  törvénybe  iktatta  a  Habsburgok  trónörökösödési  jogát,  új  ve- 
szedelem zúdult  ebből  a  magyar  nemzetre.  Az  egységes  nyelvű  osztrák 
összbirodalmat  akarta  megvalósítani  a  Habsburg-dinasztia  és  a  magyar 
nemzet  nemzeti  létének,  szabadságának  és  függetlenségének  védelmében 
fegyvert  is  volt  kénytelen  ragadni,  még  pedig  a  XVIII.  század  elején 
Rákóczi  fejedelem  idejében  és  a  XIX.  század  közepén,  1848-ban  Kossuth 
Lajos  vezetésével,  amely  küzdelem  azután  1867-ben  a  magyar  államiság 
teljes  elismerésével  végződött. 

Közben,  főleg  a  török  hódoltság  után,  az  elnéptelenedett  országrészek 
magyar  lakossága  helyére  újabb  népvándorlás  indult  meg.  Nagyszámú 
német  iparos  jött  be  akkor  a  városokba,  azok  helyreállítása  végett.  Az 
oláhok  bevándorlása  is  ekkor  vált  gyorsabb  üteművé,  melyet  az  1709-iki 
pestis- járvány  okozta  elnéptelenedés  is  elősegített.  A  déli  részekre  pedig 
a  szerbek  jöttek  be  nagyobb  számban,  még  a  török  hódoltság  előtt, 
amikor  a  török  félhold  Szerbiát  már  hatalmába  kerítette. 

A  történelem  országútján  a  magyar  nemzet  szerepét  és  feladatát, 
véresen  nehéz  feladatát  megoldotta.  Földrajzi  fekvése  által  determinált 
történelmi  hivatottsága  alig  lehet  kétséges,  úgy  érezzük  azonban,  hogy 
történelmi  szerepe  Nyugateurópa  szempontjából  a  jövőben  sem  jelent  a 
magyar  nemzet  számára  kisebb  feladatot,  mint  az  elmúlt  évezred  alatt. 

A  történelmi  idők  folyamán  más  és  más  irányból  fenyegette  veszély, 
mint  láttuk,  a  njoigateurópai  keresztény  civilizációt.  A  múlt  század  dere- 
kától kezdve  ez  a  veszedelem  a  bizánci  gyökérből  kisarjadt  pán- 
szlávizmus. 

A  szláv  probléma  a  háború  előtti  évtizedekben  mint  egy  nagy  kérdő- 
jel húzódott  végig  az  európai  horizonton,  anélkül  azonban,  hogy  ennek 
a  kérdésnek  a  lényegét  és  jelentőségét  a  közvetlenül  érdekelteken,  a  szom- 
szédokon kívül  az  európai  közvélemény  és  a  hivatalos  világ  kellőleg 
ismerte  és  méltányolta  volna. 

Az  orosz  birodalmat,  főleg  a  XVIII.  századtól  kezdve  állandóan  olyan 
politikai  célkitűzések  vezették,  olyan  tendenciák  mozgatták,  melyek  úgy 
vallási,  mint  társadalmi  és  állami  téren  következetesen  Európa  érdekeit 
legközelebbről  érintő  expanzív  politikában  nyilvánultak  meg. 

Vallási  téren  ez  a  törekvés  a  pravoszláv  mozgalomban  nyert  kifeje- 
zést. Ezek  elseje  minden  szláv  nép  egyházi  fejéül  az  orosz  orthodoxia 
fejét,  a  cárt  kívánta  elismertetni,  a  másik  a  minden  oroszok  cárját  a 
minden  szlávok  cárjául  proklamáltatni.  Ezekben  a  mozgalmakban  az  ős 
bizánci  eredetű  hatalmi  vágy  és  expanziós  törekvés  nyilvánul  meg  leple- 
zetlenül, amely  bedobta  a  közhangulatba  a  pánszlávizmus  jelszavát  és 
amely  Puskinnak,  a  nagy  orosz  írónak,  egy  jellegzetes  mondásában  nyer 
kifejezést:  „Minden  szláv  folyó   az   orosz  tengerbe  kell,  hogy  ömöljék." 

A  tulajdonképpeni  szlavofil  tan  csak  1869-ben  nyert  pontos  kör- 
vonalozást,  amikor  Danilewszky  könyve  „Mi  és  Európa"  cím  alatt  meg- 
jelent. A  mai  napig  ez  a  könyv  a  szlavofilok  bibliája.  Danilewszky 
ideálja  egy  szláv  föderáció,  amelyben  a  következő  újjáalakított  államok 
tartoznának  Oroszországgal  az  élén  és  Cárgrad-dal,  —  amint  Konstanti- 
nápol3rt  akkor  nevezni  fogják,  —  mint  fővárosával  ennek  a  szláv 
szövetségnek : 

1.  A  cseh-morva-szlovák  királyság; 

2.  A  szerb-horvát-szlavón  királyság; 

3.  Bulgária  —  Romániával  és  Macedóniával; 

4.  Görögország  minden  oly  területtel,  amelyen  görögök  laknak; 

5.  Magyarország,  amelytől  mindazokat  a  területeket  el  kell  csatolni, 
amelyeket  nem  magyarok  laknak. 

Amióta  a  hatalmas  Oroszország  a  bolsevizmus  őrjöngő  szorítása 
alatt  aléltan  hever  s  minden  fejlődési  lehetőségtől  el  van  zárva,  a  pán- 
szláv probléma  Európa  szempontjából  nyugvópontra  jutott.  Mihelyt  azon- 
ban ez  az  alélt  kolosszus,  előbb  vagy  utóbb  felszabadul  a  ránehezedő  lidérc- 
től,  amely  nemzeti  és  erkölcsi  erejét  lekötve  tartja,  újra  itt  áll  Európa 
előtt  a  szláv-kérdés,  még  pedig  az  eddiginél  sokkal  veszedelmesebb 
formában. 

Nézzük,  minő  befolyása  lehet  —  és  véleményem  szerint  lesz  is,  — 
egész  Európára,  annak  kultúrájára  és  civilizációjára  ennek  a  törekvésnek. 

Oroszország  imperialisztikus  politikája,  amely  még  a  mai  bolsevíki 
orosz  szocialista  szövetséges  köztársaság  külpolitikájának  is  irányt  szab, 
a  jövő  nacionalista  Oroszországának  is  örök  rugója  fog  maradni.  A  nyugat 
vagy  kelet  felé  való  terjeszkedés  a  jövőben  is,  csupán  taktikai  kérdés  lesz. 

Kelet  felé  elsősorban  a  brit  világbirodalom  van  érdekelve.  A  közel- 
múltban lefolyt  kínai  bonyodalom  is  már  ennek  a  jegyében  hozta  lázba 
a  brit  politika  urait. 

Csak  idő  kérdése,  hogy  akár  a  bolseviki,  de  még  inkább  a  jövő 
nacionalista  Oroszország  nyugat  felé  is  megkezdje  ismét  azt  a  politikát, 
amelyet  a  viszonyok  változása  folytán  abbahagyott,  hogy  először  is  meg- 
valósítsa a  szlavofil  gondolatot,  Danilewszky  ideálját,    az    összes  szláv 

népek  egyesítését,  hogy  életet  adjon  Puskin  mondásának :  és  minden  szláv 
folyó  az  orosz  tengerbe  ömöljön.  Hogy  mi  szerep  várna  ebben  az  esetben 
Magyarországra,  azt  Danilewszky  sem  titkolja  el,  amikor  helyét  már 
1869-ben,  majdnem  mai  megcsonkítottságában  (bár  magyarokat  még  ö 
sem  szakított  el  tőle)  abban  a  nagy  szláv  kolosszus  államszövetségben 
jelöli  meg. 

A  háború  előtti  Oroszország  Európában  törekvései  elérésére  csak 
a  kis  Szerbiára  és  a  monarchia  államaiban  elszórtan  élő  szláv  nép  egy 
töredékére  számíthatott.  A  jövőben  —  a  párizskörnyéki  békék  jóvoltából 
—  nem  néptöredékek,  de  politikailag  és  katonailag  súllyal  bíró  államok 
lesznek  a  jövő  nacionalista,  megújhodott  Oroszországnak  európai  elő- 
őrsei és  pillérei,  annak  nagyszláv  hatalmi  törekvéseiben  és  expanzív 
politikájában.  Ezúton  pedig  egy  csapásra,  minden  ellenállás  nélkül  való- 
sulhat majd  meg  a  Danilewszky  által  megálmodott  nagy  szláv  egység. 
És  mi  lesz  akkor? 

A  háború  előtti  évek  130  milliós  Oroszországa  helyett  egy  körülbelül 
250  milliós  nagy  szláv  állammal  fogja  magát  Európa  szemben  találni, 
amelynek  határa  mélyen  benyúlik  Középeurópa  testébe.  Ennek  a  nagy 
kolosszusnak  kultúrája,  civilizációja,  a  keleti  gyökérből  származó  lelki- 
sége egészen  elütő  a  nyugati  keresztény  kultúrától  és  amellett  semmi 
okunk  sincs  feltételezni,  hogy  kevésbbé  lesz  imperialista,  mint  a  múlt 
hosszú  évszázadainak  során,  sőt  a  mai  Szovjet-Oroszország  is.  Ebben  a 
pontban  válik  újra  nyilvánvalóvá  az  a  nagy  politikai  szerep,  amelyet 
a  magyarság  számára  geográfiai  helyezettsége  a  múltban  a  tatárok, 
törökök  ellen  kijelölt.  A  jövőben  ezt  a  szerepet  a  nagy  szláv  áradat  gátja- 
ként juttatja  a  magyaroknak  a  kegyetlen  sors.  Hiszen  ebben  a  szláv 
tengerben  ez  az  egyetlen  ék.  Vájjon  ebben  a  küzdelemben  is  annjdra 
egyedül  leszünk,  mint  a  középkorban?  Vájjon  tudatára  ébred  az  európai 
politika,  hogy  a  történelmi  fejlődés  sarkpontjává  éppen  Magyarországot 
jelölte  ki  a  végzet?  A  párizskörnyéki  békék  az  ellenkezőjét  bizonyítják. 
Pedig  a  nyugati  kultúra  és  kereszténység  védőbástyája  a  jövőben  is  csak 
egy  nagy  erős  Magyarország  lehet.  A  józan  és  elfogulatlan  logika  és  az 
önérdek  talán  ennek  tudatára  ébreszti  a  nagy  nyugati  nemzeteket  is. 

SERÉDI    JUSZTINIÁN    HERCEGPRÍMÁS/ 
MAGYARORSZÁG    ES   A    KERESZTÉNYSÉG 

zeresztendős  állami  élete  folyamán  oly  szorosan 
összeforrt  a  magyar  nemzet  a  kereszténységgel, 
mint  a  test  a  lélekkel.  S  amint  lélek  nélkül  nincs  élet 
az  emberi  testben,  kereszténység  nélkül  analóg  ér- 
telemben nem  volna  élet  a  magyar  nemzetben. 
Viszont  az  is  igaz,  hogy  —  amint  az  egészséges  lélek 
egészséges  testben  lakik:  a  kereszténység  is  akkor 
fejtette  ki  áldásos  működését  Magyarországon  leg- 
tökéletesebben, mikor  állami  életünk  egészséges  volt. 
A  kereszténységbe  való  szoros  bekapcsolódás  vetette 
meg  állami  életünk  biztos  alapját;  aztán  pedig  minél  szorosabb  volt  ez 
a  kapcsolat,  annál  szilárdabb,  annál  erősebb  és  annál  műveltebb  lett  az 
ország ;  viszont  minél  inkább  lazult  a  kereszténységhez  való  kapcsolatunk, 
annál  inkább  megrendült  az  ország  szilárdsága,  hanyatlott  ereje  és 
műveltsége  is. 

Bár  a  IX.  században  messze  keletről  Európa  közepébe  szakadt  po- 
gány magyarok  sok  olyan  erényt  mutattak  fel,  amelyek  alkalmasakká 
tették  őket  az  európai  értelemben  vett  államalkotásra:  az  egynejűségen 
felépített  családi  élet,  a  fajszeretet,  vitézség,  finom  jogérzék,  becsületes- 
ség, tanulékonyság,  stb.,  mindazonáltal  a  szláv,  germán  és  latin  népfajok 
közé  ékelve  sem  nemzeti,  sem  állami  függetlenségüket  sokáig  meg  nem 
tarthatták  volna.  A  Kárpátok  medencéjében  a  magyar  is  elenyészett 
volna,  mint  elenyésztek  a  pogány  hunok  és  más  rokon  néptörzsek,  me- 
lyek őt  itt  megelőzték. 

Valóságos  nemzetmentés  volt  tehát  a  keresztény  hit  befogadása, 
mert  a  szakadatlan  harcok  és  a  bravúros  kalandok,  melyekkel  pogány 
őseink  a  szomszéd  népek  megfélemlítésére  számítva  nemzeti  létüket  biz- 
tosítani igyekeztek:  egyfelől  állandóan  apasztották  számukat,  másfelől 
meg  szükségképen  szövetségbe  vonták  ellenük  a  köröskörül  lakó  keresz- 
tény népeket,  amelyeket  csak  a  kereszténység  felvételével  lehetett  le- 
szerelni. 

Géza  fejedelem  keresztény  nejének  köszönheti  a  magyar,  hogy  még 
idejekorán  a  kereszténység  felé  orientálódott,  Géza  fia.  Szent  István 
mélységes  hitének  pedig  azt,  hogy  ezen  orientálódásában  nem  a  Péter  kő- 
sziklájával egyre  jobban  szembehelyezkedő  Bizánctól,  hanem  az  Ap.  Szent- 
székhez ragaszkodó  nyugatiaktól  vette  át  a  kereszténységet  s  vele  együtt 
a  nyugati  kultúrát  és  állami  berendezkedést  is.  Mivel  úgy  látszott,  hogy 
az  akkori  korszellemnek,  de  meg  a  katholikus  egyház  szervezetének  is  leg- 
jobban megfelel  a  monarchikus  kormányforma:  Szent  István  nemzete 
jövőjének  maradandó  biztosítása  végett  a  királyságot  akarta  állítani  a 
törzsrendszer  helyébe,  de  úgy,  hogy  ugyanakkor  nemzete  függetlenségét 
is  biztosítsa. 

Tudta  jól,  hogy  ha  a  királyi  méltóságot  az  akkori  hűbéres  nyugat 
szokásai  szerint  a  római  császártól  kéri  és  kapja,  akkor  Magyarország 
szükségképen  hűbérországa  lesz  a  császárnak,  aki  elég  hatalmas  ahhoz, 
hogy  a  hűbérúr  valóságos,  vagy  vélt  jogait  vele  szemben  érvényesítse. 
Azért  bámulatos  államférfiúi  bölcseséggel  és  politikai  előrelátással  inkább 
a  római  pápához  fordult.  Tőle  kérte  a  királyi  címet,  mert  megérezte, 
hogy  a  pápa  hűbérúri  jogait  nem  fogja  érvényesíteni,  s  viszont  minden 
emberi  hatalmat  messze  felülmúló  és  a  keresztény  fejedelmektől  respek- 
tált tekintélyével  biztos  védelmet  nyújt  a  császár  esetleges  beolvasztó 
törekvéseivel  szemben.  Tehát  Rómán  és  a  pápaságon  keresztül  kapcsoló- 
dott be  nemzetünk  a  kereszténységbe  és  vele  a  nyugati  kultúrába.  Ennek 
köszönheti  nemzeti  és  állami  életének  biztos  alapjait. 

Viszont  a  magyarok  megtérése  az  Egyháznak  is  sokat  jelentett,  mert 
a  vitéz  magyar  lelkes  katholikus  nemzet  lett,  amely  azóta  is  állandóan 
védelmezi  a  kereszténységet  és  a  nyugati  kultúrát  a  balkáni  és  keleti 
áramlatok  ellen,  és  valóságosan  megállította  a  keleti  egyház  terjeszkedé- 
sét nyugat  felé. 

A  kereszténység  befogadásával  természetesen  karöltve  járt  hazánk- 
ban a  hitélet  kifejlesztése  és  mélyítése,  amely  állami  törvényeinkben  is 
számtalanszor  kifejezésre  jutott  és  védelmet  talált.  A  magyar  Corpus 
Juris  Szent  István  királynak  fiához,  Szent  Imréhez  intézett  gyönyörű 
intelmeivel  kezdődik,  melyekben  a  bölcs  király  a  katholikus  tanok  alapján 
fekteti  le  az  igazi  uralkodó  kormányzási  elveit.  A  vallásos  élet  külső  meg- 
nyilatkozásai:  az  istentisztelet,  böjt,  az  egyházi  felsőbbség  tisztelete,  to- 

vábbá  az  egyházi  intézmények  és  személyek  jogai  és  kiváltságai  mind 
államjogi  biztosítékot  is  nyernek  a  magyar  törvényekben.  Az  egész  orszá- 
got bejáró  hithirdetők,  a  kolostori  és  káptalani  iskolák  csakhamar  min- 
denütt elterjesztették  a  katholikus  vallást,  melynek  gyakorlásában  kirá- 
lyaink és  a  királyi  család  járt  elől  jó  példával,  úgyhogy  árpádházi  kirá- 
lyaink 300  év  alatt  több  szentet  adtak  Istennek  és  az  Egyháznak,  mint 
Európa  bármely  uralkodó  családja. 

De  a  magyarok  királyaiklíal  együtt  nemcsak  hittek,  hanem,  ha  kel- 
lett, vagyonukat  és  életüket  is  feláldozták  a  katholikus  ügyért.  A  király 
és  a  főurak  magánvagyonukból  gazdagon  dotált  püspökségeket,  káptala- 
nokat, monostorokat  és  templomokat  alapítanak  mindenfelé.  Isten  ügyé- 
ért életüket  sem  sajnálták,  amint  a  keresztes  hadjáratok  idején  nem  egy- 
szer megmutatták.  A  pápa  maga  is  annyira  értékelte  a  magyarok  buzgó- 
ságát, hogy  az  első  keresztes  hadjárat  alkalmából  az  összes  keresztes 
hadak  fővezéréül  vitéz  Szent  László  királyunkat  kérte  föl,  akit  azonban 
nemsokára  bekövetkezett  halála  megakadályozott  a  fővezérségben. 

Azonban  nemcsak  a  mély  vallásosságot,  hanem  a  keresztény  kultúrát 
is  a  katholikus  Egyháznak  köszönhetjük.  A  magasabb  kultúra  alapfelté- 
telét az  Egyház  teremtette  meg.  Szent  István  minden  tíz  községnek  egy- 
egy  kőtemplomot  építtetett;  azután  uralkodói  hatalmával  is  szorgalmazta 
a  vasárnapi  misehallgatást,  amiből  az  következett,  hogy  az  akkor  jobbára 
még  kocsikon  mozgó  községek  kalandozásai  három  napi  járóföldön  túl 
már  nem  terjedhettek,  mert  vasárnapra  mindig  vissza  kellett  témiök  a 
kőtemplomukhoz.  A  püspökségek  székhelyein,  valamint  az  egyre  szapo- 
rodó bencés  monostorok  közelében  pedig  csakhamar  virágzó  városok  ke- 
letkeznek. 

A  bencés  hithirdetők  nemcsak  a  hitet  terjesztették,  hanem  földmű- 
velésre és  iparra  is  megtanították  a  magyart.  A  káptalani  és  kolostori 
iskolák  pedig  a  vallásos  nevelésen  felül  elemi  és  magasabb  tudományos 
kiképzést  is  adtak.  A  magyar  tudományos  képzettség  csakhamar  veteke- 
dett a  külföldivel,  annál  is  inkább,  mert  akkor  az  Egyház  nyelvén  a 
magyar  ember  is  eljuttathatta  szellemi  termékeit  más  művelt  orszá- 
gokba, viszont  azokét  maga  is  könnyen  átvehette.  Szent  István  meg- 
indítja a  templom-  és  kolostorépítéseket.  így  minálunk  is  virágozni  kezd 
az  építőművészet,  melynek  számos  gyöngye  a  tatár-török  pusztítások 
dacára  is  megmaradt  ugyan,  de  most  sok  esetben  román  és  jugoszláv 
területeken  hirdeti  a  magyar  kultúrmunka  dicsőségét.  Nagy  kár,  hogy 
keresztény  kultúránk  nem  fejlődhetett  nyugodtan,  mert  állandó  har- 
caink, melyeket  a  kelet  és  dél  felől  be-betörő  kunokkal,  besenyőkkel, 
tatárokkal,  majd  századokon  keresztül  a  törökkel  megvívtunk,  minden 
nyomban  megakasztották  annak  egészséges  fejlődését,  sőt  igen  sokszor 
elpusztították  gyönyörű  alkotásait. 

A  magyar  hálás  is  volt  az  Egyháznak,  melynek  az  ország  fennmara- 
dását és  műveltségét  köszöni.  A  püspököket  mindig  ott  látjuk  a  király 
tanácsadói  között  és  a  törvényhozásban.  A  klérus  jogai  és  kiváltságai 
intézményesen  biztosíttatnak  törvényeinkben.  Az  Egyház  vagyona  szent. 
Igazán  elmondhatjuk,  hogy  hazánk  az  egyedüli  ország,  ahol  az  Egyház 
vagyonát  az  állam  kevés  kivétellel  mindig  tiszteletben  tartotta,  a  klérust 
pedig  megbecsülte.  A  püspökségek,  káptalanok,  monostorok  és  templo- 
mok javadalmazása  ellenében  az  Egyház  elismerte  a  kegyúri  jogokat, 
viszont  az  állam  sürgette  a  kegyúri  kötelességek  pontos  teljesítését.  Saj- 
nos, Magyarország  lekapcsolt  részein  úgyszólván  minden  kártérítés  nél- 
kül elvették  az  egyházi  vagyont,  melyet  a  mi  őseink  adtak  Istennek  és 
az  Egyháznak. 

Minálunk  tehát  szabadon  fejlődhettek  az  Egyház  kezében  az  iskolák  és 
rajtuk  keresztül  a  kultúra  s  ezt  a  fejlődést  csak  külső  okok  akasztották  meg. 
Mert  mi  is  sokszor  úgy  voltunk,  mint  a  zsidók,  mikor  egyik  kezükkel 
Jeruzsálem  falait  építették,  a  másikkal  pedig  a  kardot  forgatták  és  véde- 
keztek a  rájuk  törő  ellenség  ellen.  És  itt  kénjrtelenek  vagyunk  leszögezni, 
hogy  ebben  a  titáni  munkában,  mellyel  a  nyugati  államok  életét  és  kul- 
túráját is  védelmeztük,  nagyon  kevés  megértésre  találtunk  náluk,  sőt  a 
barbárokkal  viselt  harcaink  idején  nem  egyszer  hátbatámadtak.  Való- 
ban elmondhatjuk,  hogy  egyedül  a  pápáknak  kell  köszönnünk,  hogy 
szomszédaink  még  jobban  ki  nem  használták  szorongatott  helyzetünket 
és  hogy  a  császár  nem  tudta  velünk  szemben  érvényesíteni  vélt  hűbérúri 
jogait. 

Milyen  más,  milyen  megértő  volt  ezzel  szemben  az  Ap.  Szentszék! 
A  pápák  nemcsak  hogy  a  saját  hűbérúri  jogaikat  nem  szorgalmazták, 
hanem  amikor  csak  tehették,  minden  módon  támogattak  bennünket  ba- 
jainkban. Közbelépésükkel  iparkodtak  itt  a  testvérharcokat  megszün- 
tetni; rengeteg  pénzzel  és  igen  sokszor  szárazföldi  vagy  tengeri  erejük- 
kel istápoltak  bennünket  különösen  a  törökök  ellen,  s  igyekeztek  a  ke- 
resztény államokkal  megértetni,  hogy  nekik  is  szent  kötelességük  raj- 
tunk keresztül  védelmezni  a  katholikus  ügyet  a  barbárok  és  hitetlenek 
ellen.  Igen  nagy  kár,  hogy  a  tatár  betörés  idején  a  pápát  épen  II.  Frigyes 
császár  szorongatta,  mert  különben  bizonyosan  segítségünkre  sietett 
volna,  aminthogy  a  lyoni  zsinaton  (1245)  formális  keresztes  hadjáratot 
hirdetett  Magyarország  megmentésére.  A  pápa  nemeslelkűségével  szem- 
ben II.  Frigyes  császár  irgalmatlanul  kihasználta  a  tatároktól  jóformán 
egész  országától  megfosztott  IV.  Béla  királyunk  kényszerhelyzetét,  mikor 
eskü  alatt  arra  kényszerít^tte  a  királyt,  hogy  a  tatárok  kiűzése  fejében 
hűbérül  ajánlja  fel  neki  Magyarországot! 

A  pápák  ezen  kényszereskü  dacára  is  mindig  hirdették  Magyar- 
ország függetlenségét,  amely  a  Szentszék  segítségével  trónraj  utó  Anjouk, 

különösen  Nagy  Lajos  király  uralkodása  alatt  jutott  igazán  érvényre, 
mikor  hazánk  Európa  egyik  legelső  hatalma  lett,  amely  kultúra  tekin- 
tetében is  vetekedett  a  művelt  nyugattal.  Már  1389-ben  megalapítják 
legelső  egyetemünket  Óbudán. 

És  a  háromszáz  évig  tartó  török  küzdelmek  idején  ismét  csak  és 
egyedül  csak  a  pápák  voltak  mellettünk,  ök  az  Ap.  Szentszék  magaslatá- 
ról az  önző  nyugati  államok  irányítóinál  jobban  látták  az  általános  vesze- 
delmet, amely  Konstantinápoly  felől  az  egész  kereszténységet  és  a  keresz- 
tény műveltséget  fenyegette.  Mivel  pedig  tudták  jól,  hogy  az  apró  balkán 
államok  nem  bírnak  gátat  vetni  neki:  minden  reménységük  az  volt,  hogy 
a  vitéz  magyar  nemzet  sikeresen  veszi  fel  majd  a  küzdelmet,  különösen, 
ha  némi  támogatást  kap  nyugat  felől. 

Ebben  az  időben  azonban  már  megfogyatkozott  az  élő  hit,  a  pápák 
tekintélyét  pedig  aláásta  az  a  mozgalom,  amelyet  reformációnak  nevez- 
nek. Keresztes  hadjáratot  hirdetni  nem  lehetett;  a  nyugati  keresztény 
nemzetek  egymás  között  viaskodtak.  A  török  veszedelemmel  bizony  nem 
sokat  törődtek,  mert  tőlük  még  messze  volt  és  mert  látták,  hogy  a  ma- 
gyar élet-halálra  menő  harcaival  úgyis  leköti  és  megállítja  a  török  hada- 
kat. Azonban,  noha  nagy  Hunyadi  Jánosunk  számtalanszor  megverte  a 
törököt  és  1456-ban,  közvetlen  halála  előtt,  mintegy  testamentomképen 
még  egyszer  oly  fényes  győzelmet  aratott  felette,  hogy  ennek  emlékére 
mind  a  mai  napig  az  egész  katholikus  világon  imádkozzuk  a  déli  úr- 
angyalát:  az  igazságos  Mátyás  király  rövid  tündöklése  után  mégis  bekö- 
vetkezett a  gyászos  mohácsi  vész,  melyben  királyunkkal  együtt  jórészt 
odavesztek  püspökeink  és  világi  főuraink.  A  kalmár  Velencének  ekkor 
is  f ontosabb  volt  keleti  kereskedelme,  mint  Magyarország  fennmaradása : 
gratulált  a  szultán  győzelméhez!  I.  Ferenc  francia  király  sem  akarta 
megérteni,  hogy  az  ő  országáért  is  harcol  a  magyar.  Nemcsak  hogy  se- 
gítséget nem  adott,  hanem  egyenesen  szövetségre  lépett  a  törökkel.  V. 
Károly  császár  jobbnak  látta  a  pápát  gyengíteni,  mint  a  törököt.  A  pro- 
testáns szellemű  német  fejedelmek  is  inkább  a  szultán  pártjára  állottak, 
mint  a  magyarokkal  együttérző  pápáéra.  Az  állandó  harcokban  amúgy  is 
legyengült  magyar  nemzetet  pedig  befelé  is  megosztotta  az  országba  be- 
szivárgó hitújítás.  Nem  is  szólva  az  ellenkirályokról,  akik  közül  éppen 
a  magyar  nem  átallott  behódolni  a  töröknek.  VII.  Kelemen  pénzbeli  és 
erkölcsi  támogatása  nélkül  még  kevesebb  ellenállás  lett  volna  Mohácsnál, 
úgyhogy  a  török  minden  akadály  nélkül  eláraszthatta  volna  az  egész 
országot. 

A  150  esztendeig  tartó  török  uralom  s  a  püspökök  és  papok  hősi 
halála  miatt  is  egyre  jobban  megerősödő  protestantizmus  minálunk  is 
többször  vallásháborúra  vezetett,  melyek  az  erdélyi  fejedelmek  részéről 
nemzeti  érdekeink  ellen  nem  egyszer  szövetség  formájában  csak  erősítet- 

ték  a  török  uralmat.  Ez  a  sokszoros  belső  meghasonlás  századokra  hátra- 
vetette az  ország  normális  fejlődését  és  kultúráját. 

De  ha  ezen  gyászos  időkben  igen  sokat  tett  értünk  az  Egyház,  az  Ap. 
Szentszék  viszont  Magyarországnak  köszönheti,  hogy  az  izlám  tovább 
nem  terjedt  és  hogy  a  hitújítás  minálunk  erős  visszahatást  keltett,  mely 
a  katholikus  hitélet  mélyítését  és  a  teológia  tudományos  müvelését  ered- 
ményezte. Ebben  különösen  a  Jézustársaság  és  azóta  is  fennálló  tudo- 
mányegyetemünk nagy  megalapítója,  Pázmány  Péter  bíbomok,  eszter- 
gomi érsek  jeleskedett,  aki  ezt  a  főiskolát  akkora  bőkezűséggel  dotálta, 
hogy  a  kontinensen  még  a  közelmúltban  is  ez  volt  a  leggazdagabb  egye- 
tem, ősi  birtokai  azonban  a  világháború  után  jórészt  idegen  impérium 
alá  került  területeken  vannak  és  így  jövedelmük  elvonatik  attól  a  céltól, 
amelyre  azokat  a  nagylelkű  alapító  rendelte. 

Mikor  XI.  Ince  pápa  buzgalma  végre  megmozgatta  a  nyugati  álla- 
mokat és  I.  Lipót  császárt,  kinek  támogatásával  Buda  visszafoglalása 
után  lassan  az  egész  ország  felszabadult  a  török  uralom  alól:  csakhamar 
pezsgő  élet  indult  meg  minálunk,  de  azt  a  nagy  visszaesést,  amely  kultú- 
ránkban hosszú  századok  alatt  szükségképen  bekövetkezett,  csak  a  múlt 
század  derekára  sikerült  megszűntetnünk,  mikor  ismét  nagy  lendületet 
vett  itt  a  földművelés,  ipar  és  kereskedelem,  virágzottak  a  tudományok 
és  művészetek. 

Az  Egyház  most  is  hűségesen  résztvett  a  nemzet  nagy  problémái- 
nak megoldásában.  A  nagy  szociális  mű,  a  jobbágyság  felszabadítása  s  a 
vele  kapcsolatos  birtoktagosítás  minden  nagyobb  zökkenő  nélkül  meg- 
valósult, amiben  a  katholikus  főpapság  nemes  áldozatkészségével  kimond- 
hatatlan érdemeket  szerzett  magának. 

És  mikor  a  világháború  s  az  annak  nyomán  járó  forradalom  és  kom- 
munizmus mélyen  megalázták,  a  békeszerződések  pedig  kegyetlenül  fel- 
darabolták a  nemzetet:  az  Egyház  ismét  mellette  volt  szenvedésében. 
A  pápák  nemcsak  erkölcsileg,  hanem  anyagilag  is  támogatják 
a  mérhetetlen  nyomorban  sínylődő  Csonkaországot.  A  papság  inten- 
zív munkájával  mélyíti  a  hitéletet,  felemeli  a  sárbatiport  tekintélyt, 
isteni  törvényekkel  támasztja  alá  a  polgári  törvényeket  és  így  közremű- 
ködik az  igazi  konszolidáció  megteremtésében.  A  pápa  a  legelső  szuve- 
rén, aki  követküldéssel  elismeri  a  független  Magyarországot,  és  ismé- 
telten megemlékezik  a  kereszténység  és  kultúra  védelmében  elévülhe- 
tetlen érdemeiről,  amelyeket  mintha  éppen  azok  felejtettek  volna  el,  akik 
nemcsak  kultúrájuk,  hanem  talán  országuk  fennmaradását  is  nekünk 
köszönhetik. 

Viszont  az  állam  a  nagy  világégés  után  ismét  biztosítja  minálunk 
az  Egyház  jogait,  az  egyházi  személyek  (prímás,  püspökök,  papok,  szer- 

zetesek)  és  intézmények  kiváltságait.  Nagy  anyagi  segéllyel  hozzájárul 
a  papi  kongrua  kiegészítéséhez  és  a  katholikus  iskolák  fenntartásához, 
s  emellett  biztosítja  a  katholikus  Egyháznak  és  a  felekezeteknek  az 
1868:XXXI.  t.-c.-ben  lefektetett  iskolai  autonómiáját. 

Az  Isteni  Gondviselés  a  kereszténység  és  a  kultúra  védelmi  harcai- 
ban mártirsorsot  szánt  nemzetünknek.  Eddig  állottuk  a  harcot  becsülete- 
sen. Adja  Isten,  hogy  tovább  is  állhassuk,  mert  a  veszedelem  nem  múlt 
el,  sőt  más  formában  talán  még  ijesztőbben  bontakozik  ki  kelet  felől. 
Adja  Isten,  hogy  a  nyugati  nagy  nemzetek  ne  akkor  fedezzenek  majd  fel 
és  értékeljenek  bennünket,  mikor  az  érettük  is  vívott  küzdelmeinkbe 
már  belepusztultunk,  hanem  mikor  még  élünk  és  küzdeni  akarunk. 
Vigyázzanak,  mert  ha  sürgősen  vissza  nem  állítják  Európa  felrobbantott 
keleti  bástyáját,  Magyarországot:  egyszer  csak  könnjrűszerrel  behatol 
majd  az  ellenség  nyugat  felé.  Mi  magyarok  pedig  Istenbe  vetett  hittel  és 
reménnyel  nézünk  a  jövőbe..  Ha  az  emberektől  nem  kapunk  szeretetet. 
Istentől  kérünk  és  várunk  segítséget,  mert  ismerjük  a  Zsoltáros  szavát: 
„Nisi  Dominus  custodierit  civitatem,  frustra  vigilat,  qui  custodit  eam!" 
(Ps.  126). 

LOUIS  VILLÁT  /  AZ  ÖRÖK  MAGYARORSZÁG 
IGAZI  ARCA 

inden  jel  arra  vall,  hogy  a  francia  közvélemény 
többnyire  nem  ismerte  és  nem  becsülte  kellőképpen 
Magyarország  szerepét  az  általános  civilizáció  törté- 
netében. Hogy  ez  a  hálátlanság  megtörténhetett  és 
hogy  igazságtalan  voltát  még  ma  sem  ismerik  fel 
mindenütt:  annak  jórészt  a  magyar  nyelv  az  oka. 
Sajátságos  dolog,  hogy  a  világ  legszellemesebb  népe, 
a  francia  nemzet,  bizonyos  hanyagságot  tanúsít,  ha 
idegen  nyelvek  megtanulásáról  van  szó.  A  lélek  és 
a  baráti  érzés  főleg  szavak  útján  nyilvánulhat  meg 
és  az  ismeretlen  nyelv  fátyla  gyakran  eltakarja  a  franciák  elől  az  eleven 
és  termékeny  valóságot.  Azonkívül  mi  franciák  az  utóbbi  időkben  túlnagy 
fontosságot  tulajdonítottunk  bizonyos  incidenseknek,  amelyeket  egyesek 
talán  szándékosan  kiszélesítettek  és  ma  sem  látunk  még  elég  tisztán 
ahhoz,  hogy  az  egykori  osztrák-magyar  blokkból  külön  tudjuk  választani 
azt  a  részt,  amely  a  döntő  órákban  minden  oldalról  malomkövek  közé 
került. 

Valójában  Magyarország  nemcsak  „régi  és  nemes  ország,  melynek 
történetében  olyan  dicső  lapok  vannak,  hogy  bármely  nemzet  büszke 
lehetne  rá",*)  valójában  ez  a  nép  nemcsak  a  saját  szabadságáért  harcolt 
mindig  hősiesen,  de  küzdelme  más  népek  javára  is  szolgált.  Mert  Magyar- 
ország a  keleti  határon  támadások  egész  sorát  verte  vissza,  hogy  meg- 

*)  Jules  Canibon,  La  Hongrie  et  la  Société  des  Nations.  (Revue  des  Vivants,  1928 
áprilisi  száma,  730.  lap.) 

védje  a  nyugati  kereszténységet,  amelyhez  szervesen  hozzátartozik. 
A  modem  civilizáció,  amelynek  a  szépségkultusz  és  a  jogtisztelet  az 
alapja,  hálával  tartozik  Magyarországnak  ezen  ideálok  védelméért  és 
ragyogtatásáért.  Ennek  a  hangoztatását  nem  szabad  röstelni,  ennek  az 
ismételgetésébe  nem  szabad  belefáradni,  mert  ez  megcáfolhatatlan  tény, 
amely  előbb-utóbb  meg  fogja  hozni  a  világtörténelem  pártatlan  ítéletét. 


Több  mint  ezer  éve  annak,  hogy  egy  ázsiai  néptörzs,  amely  a  nagy 
ural-altáji  családhoz  tartozott,  behatolt  Középeurópába.  Meghódította  az 
egykori  Pannóniát,  ahol  hunok  és  avarok  jártak  előtte,  birtokába  vette 
azt  az  egész  földdarabot,  amelyet  a  Közép-Duna  szel  át  és  amelyet  a  Kár- 
pátok hegylánca  zár  le  észak  és  kelet  felé.  Ebben  a  hatalmas  tettben 
született  meg  a  nemzet.  A  jövevények  kezdettől  fogva  kiváltak  számuk- 
kal, testi  erejükkel  és  szellemi  képességeikkel.  A  legnagyobb  határozott- 
sággal megtelepedtek  egy  földrajzi  területen,  amelyet  a  Természet  egy- 
séggé avatott.  Árpád  fejedelem  és  utódai  alatt  ez  a  nép  kalandos  portyá- 
zások során  még  előbbre  tört :  a  nyugati  szomszédok  reszkettek  a  magyar 
lovasoktól,  míg  végre  I.  Ottó  németrómai  császárnak  sikerült  megállítani 
őket  a  Lech  mezején.  Ez  955-ben  történt  és  kis  hijja  volt,  hogy  a  magya- 
rok nem  jutottak  a  hunok  és  avarok  sorsára,  akik  nyomtalanul  eltűntek 
a  történelem  színpadáról.*)  Megrendítő  korszak  volt  ez,  amely  megálla- 
pította a  magyarság  jövőjét. 

Bizánc  ragyogása  akkor  volt  a  legfényesebb.  Felcsillant  benne  a  régi 
Róma  minden  dicsősége,  melynek  örököse  gyanánt  szerepelt,  összhang- 
zásbi',  akarta  hozni  a  pogány  formákat  a  keresztény  gondolattal,  a  józan 
hellén  hagj^ományokat  a  keleti  pompával.  Mindenfelől  hozzá  orientálódtak 
a  barbár  néptörzsek,  amelyeket  Bizánc  megnyert  magának,  áttérített, 
saját  kultúrájára  tanított.  De  a  magyarok  nem  vetették  magukat  alá 
Bizánc  hatásának,  mintha  előre  megérezték  volna,  hogy  az  a  szellem  a 
halál  csiráit  rejtegeti  és  a  készülő  vallási  szakadásban  a  Nyugathoz  pártol 
a  győzelem,  a  Nyugaté  a  jövő.  Géza  herceg  (972 — 997)  kétségbevonha- 
tatlanul megerősítette  hatalmát  a  fegyelmezetlen  törzsek  fölött  és  össze- 
házasította a  fiát  Gizella  bajor  hercegnővel.  Ez  az  esemény  állapította 
meg  a  magyar  nemzet  fejlődésének  végső  irányát,  ekkor  lépett  a  magyar- 
ság arra  az  ösvényre,  amely  a  nyugati  kultúra  felé  vezetett. 

E  nagyjelentőségű  és  mélységes  értelmű  lépéssel  a  magyarság  a 
nyugati  egyház  szövetségese  lett.  István  (997 — 1038),  Géza  fia,  örök 
dicsőséget  szerzett  a  nevének  azzal,  hogy  nemzetét  Róma  égisze  alatt  térí- 
tette át  a  kereszténységre.  Ez  döntötte  el  a  magyarság  sorsát,  mint  ahogy 

*)  Eckhart    Ferencz:    Introduction   á   l'histoire   hongroise.    (Paris,   Champion,    1928.) 

Clovis  is  azzal  óvta  meg  a  frankok  eredeti  jellegét  és  történelmi  erejét, 
hogy  kivonta  őket  az  áriái  befolyás  alól  és  a  pápaság  felé  irányította 
őket.  A  magyarok,  ha  nem  váltak  volna  keresztényekké,  ugyanúgy  jártak 
volna,  mint  a  hunok,  avarok,  kumánok  és  más  végleg  szétszóródott  fajok. 
Ha  pedig  a  magyarság  a  bizánci  vallást  vette  volna  fel,  előbb-utóbb  el- 
vesztette volna  a  nyelvét  és  népi  egyéniségét,  miként  a  bulgárok,  akik 
az  orthodox  vallás  hatása  alatt  elszlávosodtak,  vagy  miként  a  számos 
kumán  néptörzs,  amely  elrománosodott.  „Az  olaszokkal  és  németekkel 
kötött  szövetség  megmutatta  Géza  fejedelemnek,  hogy  csak  a  nyugati 
kereszténység  kultúrája  teheti  hatalmassá,  naggyá  és  műveltté  a  nemzetet. 
Fia,  Szent  István,  a  magyar  keresztény  egyház  megszervezője,  a  római 
pápától  kért  királyi  koronát.  Ha  a  magyarok  a  bizánci  hitre  tértek  volna 
át  és  ezáltal  a  görög-szláv  kultúrához  csatlakoztak  volna :  a  bizánci  egyház 
passzív  szelleme,  amely  össze  sem  hasonlítható  a  nyugati  egyház  civilizáló 
erejével,  elhatolt  volna  a  Lajtáig  és  a  Balkán  elérte  volna  a  Kárpátok 
vonalát  már  ezer  évvel  ezelőtt."*) 

Új  keresztény  állam  keletkezett,  melyet  István  és  László  (1077 — 
1095)  szentté  avatása  csakhamar  dicsőségbe  borított.  Gazdasági  és  szel- 
lemi élet  fejlődött  ki  a  nyugati  eszmék  hatása  alatt,  melyek  terjesztésé- 
ben nagy  része  volt  a  főleg  Franciaországból  behívott  szerzeteseknek: 
Pannonhalmán  és  Somogyvárott  a  benedekrendieknek,  Egerben  és  Pilis- 
ben a  cisztercitáknak  vagy  „szürke  barátoknak",  a  premontreieknek,  stb. 
Francia  kultúra  uralkodott  ///.  Béla  (1173—1196)  udvarában,  aki  Fülöp- 
Ágost  király  nővérét  vette  el  feleségül  és  //.  András  (1205 — 1235)  idején, 
akinek  felesége  a  francia  házból  való  Jolanda  volt,  Pierre  de  Courtenay 
leánya.  III.  Béla  francia  mintára  megszervezi  a  királyi  kancelláriát  és 
Veszprémben  főiskolát  alapít  „prout  Parisiis  in  Francia".  II.  András 
francia  származású  prelátusokat  hív  meg  Magyarországra  és  hadat  visel 
a  Szentföldön. 

De  Magyarország  nem  érte  be  azzal,  hogy  magáévá  tette  a  nyugati 
keresztény  kultúrát,  melynek  révén  szélesebb  és  mélyebb  élet  nyilt  meg 
előtte.  Nem  érte  be  azzal,  hogy  az  állami  élet  rendjét  egy  igen  nevezetes 
jogi  és  alkotmányos  szervezettel  támasztotta  alá,  amiről  a  Szent  István 
alapította  megyei  rendszer  tanúskodik,  továbbá  az  1222.  évi  Aranybulla, 
amely  alig  néhány  évvel  fiatalabb  az  angol  szabadságok  Magna  Chartá- 
jánál.**) Magyarország  még  tovább  ment  és  védője  lett  ennek  a  kultúrá- 
nak, sőt  az  egész  kereszténységnek.  A  kereszténység  kardja,  katonája 

*)  Komis:  Le  développement  de  la  Civilisation  hongroise.  (Revue  de  Hongrie, 
1928  október  15.) 

**)  Magyarország  alkotmányos  fejlődését  élesen  megvilágította  Apponyi  Albert  gróf 
nevezetes  előadása  és  az  a  beható  tanulmány,  mely  a  Revue  de  Syntbése  historique-ban 
fog  megjelenni   és  amelynek   kéziratát   Ullein  úr  rendelkezésemre  bocsátani   szíveskedett. 

lett,  fáradhatatlan  őrszem,  aki  sebekkel  borított  testével  védi  meg  Euró- 
pát és  elállja  az  elörehatoló  ázsiai,  muzulmán,  török  hordák  útját. 
Magyarország  három  évszázadon  át  tartóztatta  fel  a  népvándorlás  utolsó 
áradatát.  A  XIII.  században  a  mongolok  kegyetlenül  feldúlják  az  ország 
területét,  de  a  XIV.  században  az  Anjou-ház  felépíti  a  romokat.  A  törö- 
kök a  határokat  döngetik  és  az  egész  kereszténységet  fenyegetik,  de 
Hunyadi  János  hősies  győzelmei  elhárítják  a  veszedelmet,  amely  különben 
könnyen  megváltoztathatta  volna  a  világtörténelem  egész  folyását.  Az 
ország,  melyet  belső  viszályok  is  gyengítettek,  1456-ban  hetven  esztendőre 
le  tudta  rázni  nyakáról  a  törökök  jármát. 

A  Jagelló-ház  gyenge  uralma  alatt  a  helyzet  megint  válságossá  vált 
és  az  ország  rohamosan  közeledett  a  katasztrófa  felé,  amely  könnyen 
végzetes  lehetett  volna  az  ország  jövőjére  nézve.  A  tragédia  a  mohácsi 
síkon  következett  be  1526  augusztus  29-én.*)  //.  Lajos  király  és  a 
nemzet  színe-virága  életét  vesztette  a  csatatéren.  A  hősies  ország,  mely- 
nek erejét  a  belső  egyenetlenség  megbénította,  nem  kerülhette  ki  mártí- 
romságát:  másfél  századon  át,  három  részre  szakítva,  elkeseredett  küz- 
delmet kellett  folytatnia  fennmaradásáért,  miközben  a  török  elnyomás 
mind  súlyosabban  ránehezedett.  És  ekkor  történt  az  a  csodálatos  dolog, 
amelyet  a  világnak  nem  szabad  elfelejtenie  soha:  Magyarország  még 
ekkor  sem  tagadta  meg  évszázados  történelmi  küldetését.  Bár  maga  is 
élet-halálharcban  vergődött,  megakadályozta  a  barbár  hódítók  további 
előrenyomulását  nyugat  felé. 

így  történt,  hogy  ez  a  hősies,  büszke  nemzet,  amelynek  a  nemes 
hagyományok  már  vérévé  váltak,  a  nyugati  vallásban  és  a  francia  kultú- 
rában kereste  lovagias  hajlamainak  és  becsületérzésének  éltető  elemeit. 
A  lovagias  hajlam  és  a  becsületérzés  lelkének  főjellemvonása  és  cseleke- 
deteinek a  rugója  mind  a  mai  napig. 


A  szépség  és  a  művészet  terén  is  Franciaország  volt  a  mintaképe 
ennek  a  tehetséges  fiatal  nemzetnek,  amelyet  egy  francia  származású  pápa 
fogadott  be  a  keresztény  népek  sorába.  Házasságkötések,  az  egymással 
való  érintkezés  a  keresztes  hadjáratok  idején,  az  iskolák  hatása  is  meg- 
erősítette ezt  a  viszonyt.  Villard  de  Honnecourt,  a  XIII.  század  hírneves 
építésze,  akinek  érdekes  vázlatkönyvét  a  párizsi  Nemzeti  Könyvtár 
kegyelettel  őrzi,  meghívást  kapott  Magyarországra,  valószínűleg  a  cisz- 
terciták révén.**)  ö  építette  a  kassai  dómot  és  az  esztergomi  székesegy- 

*)  V.  ö.  Szekfü  Gyula:  La  quatriéme  centenaire  de  la  Bataille  de  Mohács.  (A  Revue 
Mondiale  kiadása,  Paris)  és  Eckhardt  Sándor:  Voltaire,  Michelet  et  la  catastrophe 
hongroise   de   1526.    (Revue  des  Éludes   hongroises  et   finno-ougriennes,   1927.) 

**)  L.  Guicherat:   Mélanges  d'Archéologie  et  d'Histoire,  Paris,  Picard,  1886. 

házat.  Más  templomok  tei-ve  is  egészen  franciás,  így  Kalocsa, 
Veszprém,  Pannonhalma  templomaié.  Másutt  a  szobrok,  festmények  és 
ötvösmunkák  tanúskodnak  a  francia  művészet  szép  szerepéről  Magyar- 
országon.*) 

De  nem  szabad  azt  gondolni,  hogy  Magyarország  ebben  a  korban 
kizárólag  francia  hatás  alatt  állott.  Ez  félreismerése  volna  a  magyar  faj 
szellemi  asszimilációs  erejének.  Ne  felejtsük  el,  hogy  az  Alpesektől 
északra  Magyarország  volt  az  első  állam,  ahova  az  olasz  reneszánsz 
eszméi  és  formái  áthatoltak.  Sokan  azt  hiszik,  hogy  e  szellemi  áramlatot 
Aragóniái  Beatrice,  Corvin  Mátyás  második  felesége  vitte  át  magával. 
De  Mátyás  király  már  jóval  második  házassága  előtt  (1476)  példát  vett 
a  külföldi  uralkodó-mecénásokról  és  olasz  művészekkel  vette  körül  magát. 
Műalkotásaikból  alig  maradt  fenn  valami,  de  tudjuk,  hogy  a  bolognai 
Fioranti,  továbbá  Baccio  és  Francesco  Bellini,  Chimenti  di  Leonardo 
Camicia  és  más  neves  építészek  dolgoztak  Magyarországon.  A  budai  kas- 
tély udvarát  mitológiai  alakok,  és  a  Hunyadi-család  tagjait  ábrázoló 
szobrok  ékesítették.  Ezeket  1526-ban  Konstantinápolyba  hurcolták,  ahol 
idővel  elpusztultak.  E  szobrokat  Giovanni  Dalmata  alkotásainak  tartják. 
Laurana  szobrászról  biztosan  tudjuk,  hogy  Mátyás  udvarában  dolgozott. 
Ismerjük  tizenhárom  mellszobrát,  illetve  maszkját,  melyek  Beatrice 
királynőt  ábrázolják.  E  művek  közül  nyolc  Franciaországban  van,  Gustave 
Dreyfus  úr  birtokában,  Edouard  André  gyűjteményében,  a  Louvreban 
(az  Ismeretlen  Asszony)  és  másutt.  Verrochio,  a  Colleone  híres  alkotója, 
több  nagy  munkáját  Magyarországra  küldte.  Ezek  elvesztek,  de  a  király- 
nőről és  a  királyról  készült  hatalmas  portréi  megvannak  a  berlini  mú- 
zeumban. Még  legtökéletesebben  azok  a  miniatűrök  maradtak  fenn,  ame- 
lyeket Mátyás  a  Corvina-könyvtár  számára  rendelt  Itáliában.  Nem  kisebb 
festőkhöz  fordult,  mint  Leonardo  da  Vinci,  Filippino  Lippi,  Ercole  Ro- 
berti,  Berto  Linajuolo  (Sandro  Botticelli  meghitt  barátja),  stb.  A  Corvina 
kötetei  szétszóródtak,  de  egykori  fényének  még  mindig  dicsőséges  romjai- 
ból majdnem  minden  nagy  európai  könyvtár  megőriz  egy-két  darabot. 
A  dekoratív  művészeteket  is,  melyeket  a  magyar  nép  minden  időben  szép 
eredménnyel  kultivált,  felelevenítették  abban  a  korban  az  itáliai  vendég- 
művészek. Mátyás  király  palotájának  mennyezeteit,  falburkolatait  és 
mozaik-berakásait  Benedetto  da  Majano  rajzolta.  Az  esztergomi  kincstár 
őrzi  Pollajulo  Corvin-bronzait.  Végül  a  különböző  nyüvános  és  magán- 
gyűjteményekben rengeteg  fegyvert,  szövetet,  üveg-  és  elefántcsont- 
műtárgyat lehet  találni,  melyeken  még  ma  is  látható  Magyarország 
címere.  Ezeket  magyar  rendelésre  Velencében,  Muranoban,  Firenzében, 
Milánóban  készítették. 

*)  L.  Pais  Dezső:  Les  rapports  franco-hongrois  sous  le  régne  des  Árpád.  (Revue  des 
£tudes    hongroises    et    finno-ougriennes,    1923.) 

A  mohácsi  katasztrófa  után  a  nemzet  szellemi  életében  süllyedés  áll 
be,  a  németesítő  törekvésekkel  szemben  csak  gyenge  ellenállás  mutat- 
kozik. De  Erdély  a  magyar  civilizáció  menedékvára  marad.  A  XVI.  szá- 
zad közepén  egy  erdélyi  magyar  művészi  formában  átírja  és  kinyomatja 
Aesopus  meséit.  Descartes  szelleme  feltámad  abban  a  magyarnyelvű 
enciklopédiában,  amelyet  szintén  egy  erdélyi  magyar  ad  ki  a  XVII.  század 
közepén  és  egy  erdélyi  főiskola  tanszékét  ComeniiLS-SB.\  töltik  be.  A  XVIII. 
század  kezdetén  egy  kis  magyar  városkában,  a  keleti  határszélen  egy 
magyar  fiú  Madame  de  Sévigné  írásaiból  merít  ihletet:  Mikes  Kelemen 
ebben  a  hangnemben  írja  meg  élete  bájos  naplóját. 

A  francia  irodalmi  alkotások  eljutnak  Magyarországba  is.  Ezeknek 
lefordítása,  átültetése,  követése  révén  tanulja  meg  a  magyar  irodalom, 
liogy  saját  hangján  is  kifejezze  a  klasszikus,  általános  jelentőségű  és 
emberi  motívumokat.  Bessenyi  György  (1747 — 1811)  éjszakáit  Voltaire, 
Rousseau,  Montesquieu  buzgó  tanulmányozásával  tölti.  Tragédiákat  és 
vígjátékokat  ír,  megveti  a  későbbi  Magyar  Tudományos  Akadémia  alap- 
ját az  Académie  Frangaise  mintájára.*)  Megírja  a  rómaiak  történetét  is. 
Báróczy  Sándor  (1735 — 1809)  lefordítja  Calprenéde  Cassandráját  és 
Marmontel  meséit  és  lágyabbá,  formálhatóbbá  teszi  a  magyar  nyelvet. 
Barcsay  Ábrahám  (1742 — 1806)  francia  filozófusok  tanulmányozásába 
merül,  sőt  francianyelvű  leveleket  és  költeményeket  is  ír.  De  nála  job- 
ban ismerik  Franciaországban  Galanthai  Fekete  János  grófot,  a  „magyar 
Voltaire"-t,  aki  francia  barátainak  olyan  szép  prózai  és  verses  leveleket 
küldött  nemes  tokaji  bort  tartalmazó  hordócskák  kíséretében.**) 

A  francia  forradalom  felébreszti  a  magyar  közönség  figyelmét  az 
általános  politikai  eszmék  iránt.  Dessewffy  József  gróf  dicséri  a  francia 
írókat,  akiknél  a  gondolat  mélysége  a  forma  tisztaságával  párosul  és  ki- 
fejti, hogy  „a  magyar  nép  géniusza  a  francia  nép  szellemével  áll  a  leg- 
közelebbi rokonságban". 

Ennek  az  állításnak  az  igazolására  elég  egy  pillantást  vetni  olyan 
költőkre,  mint  Vörösmarty  és  Petőfi,  olyan  regényírókra,  mint  Eötvös 
és  Jókai,  akik  valamennyien  a  magyar  nemzet  géniuszát  képviselik. 
Műveltségüket  francia  kultúra  táplálta,  de  szellemi  önállóságra  tettek 
szert  és  fejlődésükben  a  legegyénibb  eredetiséghez  jutottak  el.  Szükség- 
telen végigmenni  a  műveiken  és  pontról  pontra  kimutatni,  mivel  járultak 
hozzá  a  nemzeti  irodalom  dicsőséges  kifejlődéséhez.  Elég  megemlíteni 
Petőfi  Sándort,  aki  valószínűleg  a  magyar  szellem  legnagyobb 
reprezentánsa. 

*)  L.  Császár  Elemér:  Les  rapports  de  l'Académie  hongroise  des  Sciences  avec 
l'Acadéraie  Fran^aise.  (Revue  des  Études  hcngroises  et  finno-ougriennes,  1926.) 

•*)  A  „magyar  Voltaire"  elnevezés  Henry  Tronchontól  ered,  aki  a  Nouvelles  Archives 
des  Missions  Scienlifiques  1924.  évfolyamában  tanulmányt  írt  Feketéről. 

Petőfi  fejlődése  sokat  köszönhet  Eugéne  Sue-nék,  továbbá  Charles 
de  Bernardnak,  aki  Balzac  barátja  volt,  de  főként  Vidor  Hugónak  és 
Bérangernek.  De  még  többet  köszönhet  annak  a  nagy  nemzeti  lelkesedés- 
nek, amely  1840  és  1848  közt  mind  lobogóbb  lánggal  égett,  továbbá  annak 
a  demokratikus  szellemi  áramlatnak,  amely  akkor  magával  ragadta 
Európa  összes  költőit,  előkészítve  a  talajt  nagy  politikai  és  társadalmi 
reformok  számára,  amelyek  révén  a  feudális  Magyarország  modem 
állammá  vált.  Hatalmas  korszak  volt  ez,  amely  zseniális  nagy  emberek 
egész  sorát  szülte  meg.  Nem  akarok  kiterjeszkedni  Bolyai  Jánosra,  bár 
korának  legnagyobb  matematikusai  közé  tartozott  és  az  abszolút  térről 
írt  munkájával  teljesen  megérdemelt  óriási  visszhangot  keltett.  Nem  be- 
szélek Semmekveis  Ignácról  sem,  a  kiváló  orvosról,  aki  a  gyermekágjd 
láz  kiküszöbölésének  módjait  állapította  meg.  De  nem  lehet  hallgatással 
mellőzni  Liszt  Ferenc  nevét,  az  utolérhetetlen  zongoraművészét,  akinek 
rapszódiái  egész  Európát  lelkesítették.  Vagy  Madách  Imrét,  az  Ember 
Tragédiája  világhírű  szerzőjét  felejtsük  el?  Vagy  azokat  a  csillagfénnyel 
ragyogó  államférfiakat,  akik  egy  sokat  tiport,  sokáig  elnyomott  ország 
szívét  és  lelkét  jelentik,  Kossuth  Lajost,  Deák  Ferencet,  Széchenyi 
István  grófot,  Andrássy  Gyula  grófot  és  társaikat  elfelejthetjük-e 
vájjon? 

Ebben  a  lázasan  mozgalmas  korban,  amelyet  ilyen  férfiak  lelke  heví- 
tett, Petőfi  halhatatlan  dalai  szították  az  események  ritmusát.  Ne  képzel- 
jük őt  ágról-szakadt  szegény  poétának,  aki  bohém  lélekkel  rótta  a  maga 
élet-útját,  nem  törődve  a  holnappal,  álmodozgatva  mindenféléről,  amit  a 
sors  megtagadott  tőle,  szerelemről,  vagyonról,  dicsőségről.  Többek  ennél 
az  ő  kis  dalai,  e  könnyekkel  öntözött  virágok,  amelyeket  a  napsütés  a 
lelkesedés  legszebb  színeibe  öltöztetett,  amelyeket  felkapott  a  kósza  szél, 
hogy  elsodorja  hol  egy  szép  hölgy  lábai  elé,  hol  az  egyszerű  paraszt 
kunyhójába,  hol  a  visszhangtalan  semmibe.  A  költő  maga  nem  törődött 
versei  sorsával,  dalolt,  mert  dalolnia  kellett,  belső  parancs-szóra!  A  fiatal 
férj  a  koltói  kastélyba  viszi  fiatal  asszonyát,  ajkán  felcsendülnek  a  hitvesi 
szerelem  szárnyaló  himnuszai,  de  észreveszi  a  közelgő  telet  is,  amely  hó- 
val takarja  a  bérci  tetőt,  gyászfehér  leplet  borít  a  szerelem  színpompás 
kertjére!  És  ő  hallja  meg  először  a  haza  hívó  szavát.  A  vakmerő  fiatal 
agitátor  nem  marad  íróasztala  mellett,  maga  szavalja  el  legtüzesebb 
versét,  amely  mámoros  lelkesedésre  gyújtja  a  főváros  még  tétovázó  kö- 
zönségét. Azután  eljön  az  a  szomorú  nap  (1849  július  31),  amikor  Seges- 
várnál a  költő  maroknyi  csapatát  körülveszi  az  ellenség.  Hányszoros  túl- 
erő van  ellenük!  Hosszú  lobogó  sörényű  lovakon  250.000  orosz  kozák 
zúdul  a  vérző  országra.  A  szabadság  hősei  közt  elenyésző  csekély 
azoknak  a  száma,  akiket  megkímél  az  irtózatos  mészárlás.  A  fiatal  honvéd- 
költő,   a   magyar   szabadságharc    hőse    és  poétája   ott   marad   a   csata- 

téren!*)  A  legnagyobb  költök  közé  tartozik  és  nagysága  szoros  kapcsolat- 
ban van  specifikus  magyar  jellegével.  Petőfi  szerelmese  volt  a  hazájának  és 
úgy  beszél  vele,  mint  Goethe  költeményében  Hermann  a  menyasszonyá- 
val. Petőfi  poézise  forrasztja  össze  egységgé  a  magyarságot.  Petőfi  az 
örök  Magyarország  halhatatlan  inkarnációja. 

De  a  világ  számára  Petőfi  még  ennél  is  többet  jelent:  a  nép  lelkétől 
inspirált  Petőfi  egyetemes  jelentőségű  érzéseket  fejezett  ki  magyar  szó- 
val. Milliók  számára  beszélt,  tömegekhez  minden  korokon  keresztül,  az 
elnyomottak  sokaságához,  akiket  erőszak  nyomorgat.  Egyenlőségről, 
szabadságról,  testvériségről  dalolt  nekik.  Nemcsak  saját  hazája  függet- 
lenségének apostola,  fanatikusa  és  vértanúja,  hanem  az  egész  emberiségé. 
Ha  nagyon  röviden  akarnám  jellemezni,  azt  mondhatnám  róla,  hogy  írá- 
saiban és  tetteiben  az  örök  halhatatlan  Igazság  legdicsőségesebb 
katonája  volt. 

Ha  már  ezt  a  nagy  szót  kimondtuk,  hozzá  kell  tennünk,  hogy  egyet- 
len nép  sem  járult  hozzá  igazán  a  civilizáció  egyetemes  művéhez,  ha  nem 
fáradozott,  nem  küzdött,  nem  szenvedett  a  jogért  és  az  igazságért.  Hiába 
kristályosítjuk  ki  magunkból  a  tiszta  szépség  megtestesüléseit,  ha  mun- 
kánk nem  áll  a  Becsület  és  az  Igazság  szolgálatában,  önmagunk  és  mások 
javára.  És  a  tekintetben  az  alig  ismert,  sőt  gyakran  félreismert  Magyar- 
ország példát  mutathat  mindenkinek.  Hűsége  és  lovagiassága  megható. 
A  XVIII.  században,  a  dinasztia  legválságosabb  óráiban  Mária  Terézia 
a  magyarokhoz  fordul  segítségért.  „Moriamur  pro  rege  nostro  Maria 
Theresa"  —  kiáltják  a  magyar  diéta  egybegyűlt  tagjai  és  bebizonyítják 
hűségüket  olyankor,  amikor  mások  talán  inkább  előnyök  kicsikarására 
gondoltak  volna.  És  ugyanez  a  loyalitás  nyilvánul  meg  ma  is  a  magyar- 
ság körében:  íme  egy  ország,  amely  elvesztette  a  királyát,  de  hűséges 
érzése  arra  készteti,  hogy  továbbra  is  monarchia  maradjon. 

De  még  fontosabbnak  tartom  Magyarország  loyalis  érzelmeinek  ki- 
felé való  megnyilvánulásait  és  e  tekintetben  helyesbíteném  kell  a  köz- 
vélemény felfogását.  „Hol  voltak  a  magyarok,  amikor  Franciaország 
bajban  volt?"  —  kiáltott  fel  egy  cseh  szónok  egy  párizsi  népgyűlésen.  — 
„A  prágai  diéta  volt  az  egyetlen  parlament  Európában,  amely  tiltako- 
zott Elsass-Lotharingia  annexiója  ellen,  míg  ugyanakkor  a  magyarok 
rávették  Ausztriát,  hogy  ne  interveniáljon  Franciaország  érdekében,  sőt 
röviddel  rá  szövetséget  kötöttek  Bismarck-kai  Franciaország  ellen".  De 
ne  keverjük  össze  a  különböző  korok  helyzetét  és  ne  ítéljünk  politikai 
kérdésekben  népgyűléseken  megnyilvánuló  demagógia  alapján.  Tény  az, 
hogy  egész  Európa  néma  volt,  amikor  a  cseh  diéta  szót  emelt  Francia- 

'■')  L.  Madame  Gerhardt  de  Ziyúny  tanulmányát  (L'oouvre  d'Alexandre  Petőfi,  poete 
et  patriote  hongrois),  amelyet  doktori  értekezés  gyanánt  benyújtott  a  besangoni  egyetem- 
hez 1927  december  3-án  és  amelynek  elbírálói  közé  tartozott  a  cikk  szerzője  is. 

ország  érdekében.  De  ténj'  az  is,  hogy  egész  Magyarország  a  franciákkal 
érzett  megpróbáltatásuk  idejében.  Irányi  Dániel  férfias  bátorsággal 
hivatkozott  az  eltiport  jogra,  a  napi  érdekeknél  magasztosabb  igazságra 
és  a  magyar  nép  nemes  hagyományaira,  amikor  az  országgyűlésen  ki- 
jelentette, hogy  Elsass-Lotharingia  elfoglalása  ellenkezik  a  nemzetközi 
joggal  és  Európa  egyetemes  nagy  érdekeivel  egyaránt.  Irányi  Dániel  ki- 
mondta, hogy  a  nemzetközi  jog  határozottan  eltilt  minden  hódítást,  külö- 
nösen olyan  esetekben,  amikor  egy  megszállt  tartomány  lakói  nem  akar- 
nak a  győztesekhez  csatlakozni.  Kétségtelen,  —  mondta  Irányi  —  hogy 
Alsace  és  Lorraine  testestül-lelkestül  Franciaországhoz  tartoznak  és  le- 
igázásuk  sérti  az  európai  népek  családjának  érdekeit,  mert  a  tartós  béke 
biztosítása  helyett  újabb  bonyodalmak  csíráit  rejti  magában,  magvát  egy 
olyan  háborúnak,  amely  valószínűleg  hosszabb  és  terjedelmesebb  lesz, 
mint  amilyen  a  legutóbbi  volt. 

Andrássy  Gyula  gróf  ki  akart  térni  Irányi  Dániel  interpellációja 
elöl,  kijelentvén,  hogy  a  béketárgyalások  folyamatban  vannak  és  minden- 
féle deklaráció  könnyen  veszélyeztethetné  e  tárgyalások  sikerét.  De 
Irányi  Dániel  folytatta  támadását  és  pontosan  definiálta  az  általa  kívánt 
intervenció  célját  és  irányát.  Meg  kell  akadályozni,  —  mondta  —  Francia- 
ország megcsonkítását  és  ügyelni  kell  arra,  hogy  olyan  békét  kössenek, 
amely  mindkét  háborús  fél  számára  elfogadható  és  az  európai  egj^ensúly 
szempontjából  is  kielégítő.  Olyan  fontos  elvekről  van  szó,  amelyek  mel- 
lett minden  pártérdeknek  el  keli  törpülnie.  Ilyen  esetben  minden  állam- 
nak nemcsak  joga,  de  kötelessége  is  az  intervenció,  ha  meg  akarja  őrizni 
rangját  és  tekintélyét  a  nagyhatalmak  között.  A  franciák  mellett  van 
egész  Magyarország  rokonszenve,  miként  az  egész  civilizált  világé. 

Irányi  Dánielnek  igaza  volt,  amikor  egész  Magyarország  nevében 
emelte  fel  a  szavát.  A  magyar  közvélemény  kertelés  nélkül  megnyilatko- 
zott a  vármegyék  felirataiban.  Az  egyik  vármegye  azzal  vádolta  a  győz- 
test, hogy  „le  akar  igázni  egy  nemes  nemzetet  és  fel  akarja  újítani  a 
hódítások  középkori  rendszerét",  kifejezi  aggodalmait  „Franciaország 
megcsonkítása  és  anyagi  tönkre  juttatása"  miatt  és  súlyos  gazdasági, 
társadalmi,  politikai  katasztrófát  jósol  e  megengedhetetlen  erőszakosság 
következtében. 

Ezek  olyan  tények,  amelyeket  alig  ismernek  Franciaországban, 
pedig  illendő  volna,  hogy  a  franciák  köszönettel  emlékezetükbe  idézzék 
őket.  Hasonlóképpen  gondolni  kell  a  magyar  országgyűlés  magatartására 
1831-ben,  amikor  tiltakozott  Lengyelország  feldarabolása  ellen.  Nem 
szabad  megfeledkezni  azokról  az  erőfeszítésekről  sem,  amelyekkel  Tisza 
István  gróf  1914  júniusában  és  júliusában  meg  akarta  akadályozni,  ké- 
sőbb pedig  minél  szűkebb  körre  szorítani  a  háborút.  Megismételvén 
azokat   az   érveket,   melyeket    1914   július    1-én   emlékiratba   foglalt   és 

I.  Ferenc  Józsefhez  juttatott,  a  magyar  miniszterelnök  a  július  7-iki 
közös  minisztertanácson  beszédet  tartott,  amelyben  kormánya  nevében 
liatározottan  állást  foglalt  a  Szerbiával  viselendő  háború  ellen.  Csak 
amikor  Bécsben  meggyőzték  arról,  hogy  —  miként  egy  levelében  írja  — 
„nyakunkon  a  hurok"  és  a  háború  kitörése  előbb  vagy  utóbb  kikerülhetet- 
len: csak  akkor  egyezett  bele  a  Szerbia  ellen  való  hadüzenetbe.  (Július 
19-iki  közös  minisztertanács.)  De  még  akkor  is  határozottan  kikötötte, 
hogy  a  monarchia  háborúja  nem  irányul  semmiféle  területi  hódításra. 
És  ehhez  az  elvhez  ragaszkodott  a  háború  egész  folyamán  még  akkor 
is,  amikor  a  szerencse  a  központi  hatalmak  hadműveleteinek  ked- 
vezett. 

Ez  az  igazi  férfiú,  aki  az  utolsó  pillanatig  küzdött  a  béke  ügyéért, 
őszinte  loyalitással  teljesítette  feladatát,  amikor  a  háború  már  bekövet- 
kezett. Szívvel-lélekkel  résztvett  a  nagy  erőfeszítésben  és  az  ország 
minden  energiáját  a  győzelem  kivívásának  szolgálatába  állította.  De 
valahányszor  alkalom  nyílt  arra,  hogy  humánus  hang  is  szóhoz  juthas- 
son, Tisza  nem  volt  néma.  így  volt  bátorsága  az  1917  januári  berlini 
konferencián  szembeszállni  Ludendorf  generálissal  és  Tirpüz  admirális- 
sal, akik  a  kíméletlen  búvárhaj  ó-harcot  követelték.  Tisza  érvelése,  mely 
szerint  a  tengeralatti  harc  az  Egyesült  Államokat  végleg  az  Entente  tá- 
borába fogja  sodorni,  mély  hatást  tett  Bethmann-Hollweg  kancellárra  és 
Zimmermann  külügyminiszterre.  Tisza  tanácsát  csak  akkor  vetették  el, 
amikor  a  katonai  delegátusok  lemondással  fenyegetőztek  és  a  császár  ki- 
jelentette, hogy  az  Egyesült  Államok  amúgy  is  elhatározták  már,  hogy 
a  hadviselők  sorába  lépnek. 

Magyarország  makulátlan  becsülettel  vívta  végig  a  háborút.  Nem 
árulta  el  szövetségeseit,  de  nem  feledkezett  meg  azokról  a  kötelességekről 
sem,  amelyeket  a  jogtisztelet  és  az  igazságérzet  ró  minden  civilizált 
államra.  Magyarország  négy  éven  át  teljesítette  súlyos  feladatát,  nem 
lelte  örömét  a  harcban,  de  nem  is  panaszkodott.  Sohasem  habozott,  ha  a 
pártérdekeken  felül  álló  Igazság  azt  kívánta  tőle,  hogy  közbelépjen  saját 
szövetségeseinél  azok  javára,  akik  ellen  a  végzet  harcra  kényszerítette. 
így  követte  eszményeit,  melyeket  e  magasztos  imába  foglalt:  „Hiszek 
egy  Istenben,  hiszek  egy  Hazában,  hiszek  egy  isteni  örök  igazságban . . ." 

Minden  magyar  ajkán  él  e  nemes  ima,  amelynek  befejező  mondata 
fejezi  ki  ma  a  nemzet  egyetlen  gondolatát  és  legforróbb  óhajtását: 
„Hiszek  Magyarország  feltámadásában!"  Mert  ez  az  ország,  amely  a 
kereszténység  önkéntes  felvétele  révén  a  nyugati  civilizációhoz  csatlako- 
zott és  ezeréves  történelmi  missziója  révén  a  kereszténység  és  civilizáció 
védője  volt,  —  ez  az  ország,  amely  lelkes  fogékonyságot  tanúsított  min- 
den szép,  nagy  és  nemes  iránt,  amely  művészetével  a  legmagasabb 
régiókba    szárnyalt    és    jogtudományával    az    emberi    elme    mélységeibe 

merült:  ez  az  ország  ma  megcsonkított  roncs,  húsát  és  lelkét  elviselhetet- 
lenül kegyetlen  fájdalmak  gyötrik. 

„Elnyertük  végre  nemzeti  függetlenségünket,  de  milyen  áron!  Meg- 
maradt az  ősi  magyar  királyság,  de  nincs  királya!  Meg\^an  a  nemzeti 
hadsereg,  de  megfosztották  fegyvereitől !  A  négy  folyót  és  a  három  halmot 
ábrázoló  régi  címer  képviseli  végre  hazánkat  külföldön,  de  letépték  róla 
a  négy  folyót  és  elrabolták  a  három  halmot!  Közhivatalainkban  saját 
anyanyelvünkön  beszélhetünk  már,  de  a  szülőföldtől  elszakított  fajtestvé- 
reink millióit  eltiltották  a  magyar  szótól!"*) 

Valóban,  a  magyar  kisebbség  hiába  panaszkodik  az  új  államok  erő- 
szakos politikai,  iskolai  és  vallási  rendelkezései  ellen,  holott  a  budapesti 
kormány  a  főváros  tőszomszédságában  is  megengedi,  hogy  egész  falvak 
németül  beszéljenek,  mások  meg  szerbek  maradhassanak  háborítatlanul. 

Ilyen  kegyetlen  megpróbáltatások  közt,  ezeréves  történetének  leg- 
tragikusabb korszakában,  Magyarország  még  mindig  reménykedik  és 
készülődik  nagy  jövőjére,  de  Bethlen  gróf  egyszerűségükben  annyira 
hősies  szavai  szerint  „csakis  a  világ  morális  erői"  segítségével  akar 
igazsághoz  jutni.  Ebben  a  törekvésében  méltán  számíthat  a  mind  tisztáb- 
ban látó  nyugati  közvélemény  folyton  növekedő  rokonszenvére  és  első- 
sorban Franciaország  nagylelkűségére.  Azokért  a  szolgálatokért,  amelye- 
ket Magyarország  a  kereszténység,  a  civilizáció,  a  művészet  és  a  jog 
védelmében  évszázadokon  át  tett  Nyugateurópának,  nem  tartozik-e 
Nyugateurópa  azzal  a  viszonzással,  hogy  igazságot  szolgáltasson  és  téve- 
dését jóvátegye? 


*)  L.  UUein   idézett   munkáját. 

ielőtt  a  magyarság  megszállta  volna  a  magyar  me- 
dencét, addig  ott  anarchia,  összevisszaság,  valóságos 
elvadult  állapot  uralkodott.  A  római  uralom  alatt 
Pannónia  500  évig  rendben  volt.  Dácia  (Erdély) 
sajnos  csak  150  évig.  A  rómaiak  Erdélyben  sohasem 
települtek  le  igazán,  hanem  csak  meghódítva  tartot- 
ták a  dákokat.  Az  Alföldet  a  rómaiak  nem  pacifikál- 
ták, a  Felvidékkel  sem  törődtek  s  ott  valószínűleg 
igen  gyér  népesség  tanyázott. 
A  népvándorlások  mindent  feldúltak.  Pannónia  nagy  és  müveit 
városai  megsemmisültek,  annyira,  hogy  Veszprém  mellett,  Baláca 
pusztán  csodálattal  ástuk  ki  egy  gazdag  római  város  maradványait. 
A  város  palotáinak  mozaik-  és  freskó  díszítményei  vetekednek  Pompeii 
legszebb  emlékeivel.  S  erről  a  pompás  városról  az  egész  római  irodalom- 
ban egy  szó  sincs  megemlítve!  ötszáz  éves  uralmuk  után  tökéletesen 
eltűntek  Pannóniából  a  rómaiak,  még  inkább  el  kellett  tünniök  tehát 
Erdélyből,  hisz  ott  valójában  sohasem  fészkelődtek  be. 

Annyi  bizonyos,  hogy  a  magyar  medencében  konszolidációt  a  magya- 
rok teremtettek.  Eleinte  csak  az  Alföldet,  Dunántúlt  s  az  északi  Felvidék 
alacsonyabb  részeit,  meg  az  erdélyi  medence  alacsonyabb  részeit  szállták 
meg,  de  uralmukat  gyorsan  kiterjesztették  a  történelmi  határokig.  S  ami- 
kor már  az  egész  medence  meg  volt  szállva,  akkor  alakította  meg  Szent 
István  királyunk  a  magyar  államot  olyan  formában,  ahogyan  még  ma  is 
fennáll  főbb  vonásaiban.  Szent  István  államalakítása  a  maga  korában 
a  legtökéletesebb  volt  Európában.  Ennek  köszönhető,  hogy  nálunk  soha- 

sem  volt  hűbériség  s  hogy  a  magyar  király  hatalma  kezdettől  fogva 
alkotmányosan  korlátozott  volt.  Ezt  a  korlátozottságot  az  1222.  évi 
aranybulla  csak  annak  az  időnek  megfelelő  formában  törvénybe  foglalta. 
Szent  István  államának  közigazgatása  a  vármegye-rendszeren  alapult  s 
ez  még  ma  is  fennáll,  sőt  Franciaországban  a  departement-rendszer  való- 
jában ennek  másolata. 

A  magyar  medence  konszolidációjára  pedig  Európa  szempontjából 
a  legnagyobb  szükség  volt.  Magyarország  ugyanis  földrajzi  szempontból 
egyedül  érdemli  meg  a  Közép-Európa  elnevezést,  a  következő  okokból: 

1.  Európát  szerkezete  szempontjából  három  részre  lehet  bontani. 
Dél-Európa  területén  fiatalkori  lánchegységek  húzódnak  végig  (Pireneu- 
sok, Betikai-Kordillérák,  Alpok,  Alpenninok,  Dinaridák,  Kárpátok,  Balkán- 
lánc, Kaukázus).  Ezek  medencéket  és  régibb  hegy-tönköket  ölelnek  körül 
s  a  medencék  az  ember  letelepülésére  rendkívül  alkalmasak.  Északnyugat- 
Európa  területén  alacsony  romhegységek  vannak  (a  Variszkuszi,  Armo- 
rikai,  Kaledoniai  ókori  hegységek  és  a  fenno-skandináviai  ősmasszívum) . 
Ezek  kevésbé  akadályozzák  a  közlekedést,  nem  választják  el  a  medencéket 
egymástól  olyan  jól,  mint  a  déleurópai  lánchegységek.  A  közbefoglalt 
medencék  (sváb-bajor,  párizsi,  angol  stb.  medencék)  sokkal  nagyobbak, 
ezért  csak  fejlettebb  viszonyok  közt  alkalmasak  konszolidált  államalakulá- 
sok keletkezésére.  Kelet-Európa  az  óriási  orosz  táblából  áll,  ezen  nincse- 
nek határok  s  csak  a  legfejlettebb  civilizáció  idején  alkalmas  konszolidált 
államalakulás  keletkezésére.  Ma  sincs  rajta  ilyen. 

A  három  különböző  fölépítésű  terület  érintkező  helyén,  mintegy 
összeszögelésében  fekszik  Magyarország.  A  legszebben  kialakult  medence, 
hatalmas  lánchegységektől  körülvéve.  Belsejében  a  Bihar,  a  Szepes- 
gömöri  Érchegység  stb.  az  északnyngat-európai  romhegységekhez  tar- 
toznak. Alföldünk  Kelet-Európa  táblás  vidékének  elszakadt  darabja. 

Szerkezetileg  tehát  egyedül  Magyarország  érdemli  meg  a  Közép- 
Európa  elnevezést. 

2.  Éghajlat  szempontjából  Európát  megint  három  főrészre  lehet 
bontani.  Dél-Európában  a  mediterráneus  éghajlat  uralkodik:  olyan  ma- 
gas hőmérséklet,  hogy  jellemző  az  örökzöld  növényzet  (olajfa,  oleander, 
babér,  mirtus,  puszpáng,  rozmaring,  ez  a  három  utóbbi  az  ericával  együtt 
a  macchia  jellemző  növényei).  A  nyár  sivatagosán  száraz,  mert  hisz  ilyen- 
kor a  Földközi-tenger  vidéke  a  Szaharát  állandóan  elfedő,  nagy  légnyomá- 
sok és  lefelé  szálló  légáramlások  övezetébe  kerül.  Tele  annál  csapadéko- 
sabb, mert  ilyenkor  a  mérsékelt  égöveket  jellemző  nyugati  szél  hatása 
alá  kerül.  Ezért  a  hegyek  nyugati  oldala  mindig  sokkal  csapadékosabb, 
mint  a  keleti  oldal.  Északnyugat-Európa  éghajlata  óceánikus.  Tele  enyhe, 
nyara  hűvös,  csapadék  minden  hónapban  van  s  nincsen  határozott  perió- 

dúsa.  Kelet-Európa  éghajlata  kontinentális.  Tele  hideg,  nyara  forró, 
csapadéka  csak  a  nyári  monszun  idejében  van  elég  bőségesen. 

Magyarország  a  három  különböző  éghajlatú  terület  összeszögelésé- 
ben  van.  Csapadéka  minden  hónapban  van,  tehát  óceánikus,  de  azért  a 
júniusi  maximum  a  legfeltűnőbb,  tehát  a  keleteurópai  éghajlat  jellemző 
nyári  esőzése  feltalálható.  De  van  októberi  maximumunk  is,  különösen  a 
Dunántúlon,  ez  pedig  mediterráneus  jellemvonás.  Hegyeink  déli  lejtőin 
megérik  a  füge,  mandula,  őszi  barack,  a  szőlő  kitűnően  terem,  tehát  a  déli 
lejtők  (Balatonfel vidék.  Hegyalja,  Mátralejtő,  a  budai  hegyek  déli  lejtői) 
mediterráneus  éghajlati  jellemvonásokat  mutatnak.  A  Gellért-hegy  déli 
oldalán  a  füge  vadon  terem!  így  tehát  hazánk  egyik  klímaterületbe  se 
osztható  bele,  amint  ezt  Köppen  klímatérképe  is  bizonyítja,  hanem  a 
többitől  eltérő,  igazi  Közép-Európa. 

3.  Európa  népei  szempontjából  három  részre  osztható.  Délen  a  fekete 
hajú,  fekete  szemű,  sötétebb  bőrű  mediterráneus  fajok  élnek  (portugálu- 
sok,  spanyolok,  olaszok,  délszlávok,  oláhok,  görögök),  de  ezek  nem  tiszta 
fajok,  hanem  mind  igen  erős  keveredéssel  keletkeztek.  Északnyugat- 
Európa  gót-germán  népek  (franciák,  angolok,  németek,  skandináviai 
népek)  hazája.  Ezek  is  erősen  keveredettek,  sok  köztük  a  kelta  vér  és 
az  alpi  emberfaj  vegyüléke.  Kelet-Európa  a  szlávok  és  szlávosodott  turáni 
népek  hazája.  Az  előbbiek  szőkék,   az  utóbbiak  inkább  vörösbehajlók. 

Magyarország  területén  nem  mediterráneus,  nem  gót-germán,  nem 
szláv,  hanem  mindegyiktől  különböző  nép  lakik.  S  ha  ez  a  nép  —  a 
magyarság  —  erős  volt  s  jól  határolt  királyságának  hatalma  és  gazdasági 
ereje  volt,  akkor  Európa  nyugodtan  fejlődhetett,  béke  volt.  Ez  a  sarok- 
bástyaszerűen  előugró  medence  megvédte  Európát  a  Kelet  minden  nép- 
hullámától. Itt  tört  meg  a  kunok  és  jászok  rohama,  itt  ért  véget  a  mongol 
előretörés,  itt  tartóztattuk  föl  a  törököt  200  éven  át!  S  Európa  nyugalma 
és  békéje  megint  veszedelemben  forog,  mert  a  magyar  medence  nincs 
a  magyarság  hegemóniája  alatt,  mert  a  magyarság  nem  elég  erős,  hogy 
feltartsa  Kelet  áradatait  s  pacifikálja  Európát.  Igazán  csodálatos,  hogy 
a  zseniális  franciák  és  a  diplomáciában  mindig  legtökéletesebben  számító 
angolok  nem  vették  észre,  hogy  egy  egész,  erős  Magyarország  az  ő  leg- 
hűbb támaszuk  lehet  Kelet  barbársága  ellen  éppen  úgy,  mint  a  német 
terjeszkedés  veszedelmével  szemben!  A  török  iga  és  az  osztrák  elnyomás 
után  a  „restitutio  in  integrum"  álláspontján  kellett  volna  Mátyás  király 
birodalmát  helyreállítani. 


Magyarország  területe  a  legtökéletesebben  fölépített  medence.  Csak 
a  francia  Elisée  Reclus  geográfusra  kell  hivatkoznunk,  mert  ő  valósággal 

megcsodálja  ezt  a  nagyszerű  egységet  s  egyúttal  kifejezésre  juttatja,  hogy 
milyen  hálával  tartozik  Európa  ennek  a  nagyra  hivatott  nemzetnek!  No 
hisz  szépen  meghálálta  Európa  a  mi  küzdelmeinket! 

A  magyar  medence  közepét  mezőgazdaságra  alkalmas  síkság  és 
halomvidék  foglalja  el.  Az  Alföld  és  a  Dunántúl  rendkívül  alkalmas  a 
földmívelésre  és  állattenyésztésre,  de  csak  akkor,  ha  az  ember  ezeket  a 
területeket  erre  berendezi.  A  Dunántúlon  erre  nincs  nagy  szükség,  kevés 
lecsapolással  és  árvízmentesítéssel  majdnem  mindenütt  közvetlenül  mü- 
velés alá  fogható  a  terület.  De  az  Alföld  annál  nagyobb  átalakításokat 
igényelt!  Alföldünkön  a  török  idők  előtt  elég  sűrű  népesség  lakott  apró 
falvakban  s  a  tájék  jellege,  civilizációja,  élet-  és  vagyonbiztonsága  egy 
cseppet  sem  volt  hátrább,  mint  az  északnémet  síkságon,  vagy  a  Po  al- 
földjén, nem  is  beszélve  Spanyolországról,  vagy  Lengyelországról. 

A  törökök  mindent  feldúltak.  Az  Alföld  déli  részén  teljesen  kipusztult 
a  lakosság.  Békés  vármegyében  a  visszahódítás  után  megejtett  népszám- 
lálás összesen  két  (2)  élő  embert  konstatált.  Az  Alföld  közepén  a  falvak 
lakói  bemenekültek  a  városokba,  de  tulajdonjogukat  falusi  birtokaikon 
fenntartották.  Az  elpusztult  falu  neve  ma  puszta  (Bugac,  Monostor, 
Szabolcs,  Tetétlen  stb.  stb.),  a  városokban  lakó  birtokosok  kijártak  föld- 
jükre, békésebb  időben,  de  mivel  mindennap  nem  lehetett  ki-  meg  beutazni, 
tehát  kis  tanyát  építettek  a  birtokon.  A  török  kiveretése  után  ez  a  tanya- 
rendszer fennmaradt,  azért  az  alföldi  városoknak  óriási  határa  van,  de 
a  nép  nagyrésze  künn  lakik  a  tanyákon,  a  rég  elpusztult  falvakhoz 
tartozó  földeken.  Ilyen  Debrecen,  Kecskemét,  Szeged,  Hódmezővásárhely 
stb.,  hogy  csak  a  legnagyobbakat  említsük.  Az  Alföld  északkeleti  szögleté- 
ben megmaradtak  a  régi  falvak,  tehát  a  Nyírségen  és  tőle  keletre. 
Legalább  fogalmat  alkothatunk,  hogy  milyenek  voltak  a  viszonyok  az  Al- 
földön a  török  idők  előtt. 

Az  Alföld  legdélibb  részén  teljesen  kipusztult  a  lakosság  s  oda  idege- 
neket kellett  telepíteni,  önként  jöttek  be,  mint  az  amerikai  bevándorlók. 
Letették  a  hűségesküt  a  magyar  királynak.  Tehát  éppen  olyan  jó  magya- 
roknak kellett  volna  lenniök,  mint  amilyen  jó  jenkik  lettek  az  Amerikába 
bevándorolt  idegenek.  Mit  szólna  hozzá  Amerika,  ha  a  bevándorolt  oro- 
szok azt  kívánnák  az  U.  S.  A.  kormányától,  hogy  számukra  államköltségen 
orosznyelvű  iskolákat  tartsanak  fenn? 

A  török  kiveretése  után  rettenetes  állapotban  volt  az  Alföld!  De  a 
magyarság  óriási  civilizatórikus  ereje  egy  évszázad  alatt  ismét  Európává 
tette  az  ázsiai  jellegű  pusztaságot.  A  legfontosabb  alkotásaink 
a  következők: 

1.  A  mocsarakat  lecsapoltuk,  a  folyókat  szabályoztuk  és  árvízgátak 
közé  fogtuk,   A  magyarországi   folyók  nagy  árvízgátjainak  hosszúsága 

akkora,  hogy  egymás  végébe  rakva,  Liverpooltól  New  Yorkig  érne !  Ilyen 
óriási  művet  csak  a  kínaiak  tudnak  felmutatni!  Az  árvízmentes  Alföldön 
megindulhatott  a  belterjes  földművelés.  A  szabályozások  tervezője  a  zse- 
niális Vásárhelyi  Pál  mérnök  volt  a  múlt  század  első  felében,  ö  állította 
föl  azt  a  nevezetes  hidraulikai  törvényt,  hogy  az  árvizgátaknak  nemcsak 
az  a  célja,  hogy  területeket  mentesítsenek  az  elöntés  ellen,  hanem  az  is, 
hogy  az  árvizeknek  rendszeres,  gyors  lefolyást  biztosítsanak.  Ezért  ki- 
mondotta, hogy  az  árvízgátaknak  olyan  messze  kell  lenni  egymástól,  hogy 
az  árvíznek  éppen  olyan  arányú  medre  legyen,  mint  a  középvíznek.  Tehát 
a  gátak  közötti  távolság  és  az  árvíz  közepes  mélysége  közt  ugyanaz 
legyen  a  viszony,  mint  a  középvízmeder  szélessége  és  a  középvíz  közepes 
mélysége  között.  Ezt  a  nevezetes  törvényt  alkalmazta  Dalmann  a  Rajna 
szabályozásakor  is,  megnevezve  feltalálóját.  Vásárhelyi  Pált.  Ugyanezt  a 
törvényt  alkalmazta  Humphrey  és  Abbot  a  Missisippi  szabályozásakor  is ! 

2.  A  futóhomok  megkötése  óriási  munka  volt.  A  török  idők  multán 
az  elvadult  területeken  juhot  tenyésztettek,  a  juh  pedig  kitépi  a  laza 
homokból  a  füvet  gyökerestől  s  így  mind  nagyobb  és  nagyobb  területek 
változtak  sivataggá.  A  homok  megkötése  nemzetünk  egyik  nagy  alkotása. 
Az  amerikai  akác  nagyon  segített  ebben,  mert  pompás  homokkötőnek 
bizonyult.  A  megkötött  homokterületeken  ma  már  szőlők  és  gyümölcsö- 
sök vannak,  s  a  hajdani  vadonok  helyén  a  leggyönyörűbb  kultúra  díszeleg. 

3.  A  vasutak  és  utak  építésével  az  Alföldre  lehetett  fát,  követ  és  fűtő- 
anyagot szállítani,  tehát  az  addigi  nád-  és  szalmafödeles  vályogházak 
helyett  cseréptetős  téglaházak  épülhettek.  Az  utakat  burkolni  lehetett, 
a  termést  minden  időben  ki  lehetett  szállítani.  1867  óta,  tehát  a  kiegye- 
zés óta,  40.000  kilométer  utat  építettünk,  tehát  ötven  év  alatt  annyit, 
amennyi  éppen  körülérné  a  Földet!  Melyik  nemzet  tudott  ilyent  alkotni? 
De  ne  csodálkozzunk  rajta,  hogy  útjaink  még  nincsenek  abban  az  állapot- 
ban, amiben  a  nyugati,  sokkal  sűrűbben  lakott  országok,  többszáz  éves 
útjai  vannak!  Elláttuk  a  magyarság  költségén  utakkal  azokat  a  területe- 
ket is,  amelyeken  idegen  nyelvű  nemzetiségeink  laknak. 

4.  Az  Alföld  elszaporodó  népe  közt  nagy  volt  a  halandóság  a  rossz 
talajvíz  miatt.  A  magyar  Zsigmondy  Vilmos  propagandájára  a  70-es 
években  megindult  az  Alföldön  az  artézi  kutak  fúrása.  Volt  magyar 
parasztgazda,  aki  saját  költségén  fúratott  saját  városának  közhasznála- 
tára. Ilyen  volt  Nagy  András  János  uram  Hódmezővásárhelyen.  Melyik 
más  nemzetiségű  paraszt  költené  a  vagyonát  arra,  hogy  közkúttal  aján- 
dékozza meg  városát?  Ma  már  több  ezer  artézi  kút  van  az  Alföldön  s  a 
halálozás  arányszáma  európai  méretekre  szállt  alá. 

5.  Az  alföldi  utak,  tanyák,  udvarok  fásítása  végleg  a  mesék  országába 
utalta  azt  a  frázist,  hogy  „az  Alföld  fátlan  pusztaság"   (eine  baumlose 

steppel).  Soha  sem  volt  steppe,  mindig  szavanna  volt,  de  vannak  olyan 
szikes  foltok,  amelyek  csakugyan  fátlanok. 

Az  Alföld  és  Dunántúl  mezőgazdasági  termelését  nagyszerűen  egé- 
szítette ki  a  Felvidékek  hegyvidéki  gazdálkodása.  Erdészet,  bányászat  és 
ipar  fejlődött  ki  a  Felvidékeken  s  ez  az  életmód  a  legtökéletesebb  gazda- 
sági egységbe  kapcsolta  Magyarországot.  A  magyarság  mindig  tudatában 
volt  annak,  hogy  a  hegyi  lakosság  életét  fejleszteni,  gazdaságát  felvirá- 
goztatni kötelessége.  Ezért  óriási  áldozatokkal  kiépítette  a  Felvidékek  út- 
és  vasúthálózatát  s  nagy  szubvenciókkal  és  ügyes  politikával  előmozdította 
az  ipar  kifejlesztését. 

A  magyar  medencét  a  külső  országoktól  széles,  majdnem  teljesen 
lakatlan  erdős  hegyvidék  választja  el.  Ennél  tökéletesebb  határt  elkép- 
zelni sem  lehet.  A  centripetálisan  összefutó  vizek  és  a  völgyek  természetes 
útvonalai  szorosan  összekapcsolták  ezeket  a  területeket  s  Európa  legszebb 
földrajzi  egysége  látható  minden  régi  térképen.  Emiatt  a  magyarnak 
sohasem  volt  hódító  szándéka,  csak  saját  birtokát  védelmezte  mindig. 
S  bár  egyik  kezében  mindig  ott  volt  a  kard,  a  másikkal  mindig  épített, 
alkotott  s  Mátyás  király  idejéig  mindig  Európa  egyik  leghatalmasabb, 
legműveltebb  és  leghumánusabb  nemzete  volt. 

Már  amikor  Ázsiából,  illetőleg  Kelet-Európából  mai  hazájába  érke- 
zett, már  akkor  sem  volt  barbár.  Nem  volt  rosszabb,  mint  a  gót,  vagy  a 
germán  népek,  semmi  esetre  sem  volt  olyan  barbár,  mint  a  germán  van- 
dálok! Rómát  nem  a  turáni  hunok,  hanem  a  germán  vandálok  pusztí- 
tották el. 

Európa  a  magyaroktól  tanulta  meg  a  könnyű  lovasság  használatát. 
Mi  hoztuk  be  a  kengyelt  s  ezzel  a  római  gyalogos  légiók  kora  lejárt  s 
kezdődött  a  középkori  lovagiasság.  A  francia  „sabre"  szó  a  magyar 
szablya  szóból  ered  s  minden  nemzet  könnyű  lovassága  a  magyar  huszár- 
ruhát viseli.  A  magyar  huszár  világfogalom  s  a  magyar  huszár  ruháját 
tartják  a  legszebbnek,  mert  minden  uralkodó  ilyen  ruhába  öltözött,  ha 
nagyon  szép  akart  lenni! 

Magyarországon  mondotta  ki  először  Kálmán  király,  körülbelül  a  XI. 
század  végén,  hogy  nincsenek  boszorkányok  („De  strygis,  quae  non  sünt, 
ne  fiat  ulla  questio"). 

A  magyar  városokban  nem  voltak  kínzókamrák,  ettől  az  intézmény- 
től mindig  irtózott  a  magyar  s  ezért  háborodott  föl  olyan  viharszerűen 
az  olasz  Caraffa  és  a  német  Heister  irtózatos  kegyetlenségein. 

Anglia  után  Magyarország  lett  az  első  alkotmányos  állam  a  világon, 
mert  az  arany  bulla  csak  16  évvel  későbben  keletkezett,  mint  az  angol 
magna  charta.  Nálunk  mondták  ki  először  az  egész  világon  a  vallás- 
szabadságot.  (Torda,  1568) ! 

A  magyar  nő  mindig  „feleség"  volt,  férjének  egyenjogú  társa,  ami- 
kor a  külföldön  a  nő  még  mindig  majdnem  rabszolgasorsban  sínylődött. 
Az  ősi  vagyon  egynegyed  része  a  lányokat  illeti,  később  az  özvegy  asszo- 
nyok külön  képviselőket  küldtek  az  országgyűlésbe! 

Mindez  pedig  annak  a  következménye,  hogy  hazánk,  mint  tökéletes 
geogárfiai  egység,  minden  hódításvágytól  távol,  boldog  nemzetnek  tudott 
otthont  adni.  Nagj--  Lajos,  Zsigmond  és  Mátyás  királyok  idejében  igazán 
Európa  centruma,  hisz  Zsigmond,  a  német  császár  állandóan  Magyar- 
országon tartotta  udvarát! 


Magyarok  a  kultúráért 

városok  élete  hasonló  a  fák  fejlődéséhez,  hajdan  erő- 
teljes hajtásokat  pusztít  el  az  idő  s  csupán  csonka 
maradványok  jelzik  a  hajdani  ágat  a  törzsön.  Buda- 
pest is  ilyen  ősrégi  fa,  melynek  többezer  éves  múltja 
életképes  ágakat  őrölt  meg  s  ma  csupán  töredékes 
emlékek  mutatnak  a  régi  virágzó  életre. 

A  város  legrégibb  lakossága  a  kelta  era viskók 
közül  került  ki,  kik  a  Duna  nyugati  partja  mentén 
telepedtek  meg.  A  Gellérthegy  déli  lejtőjén  végzett 
ásatások  egy  rómaikori  oltárt  hoztak  napfényre,  mely- 
nek felirata  a  civitas  Eraviscorum  emlékét  őrzi.  A  város  legrégibb  Aquin- 
cum neve  is  kelta  eredetre  mutat,  az  azonban  nem  bizonyítható,  hogy  a 
város  neve  már  a  kelta  uralom  idejében  Aquincum  volt.  Minthogy  a  kelták 
fából  és  sárból  építkeztek,  alkotásaikat  teljesen  elpusztította  az  idő. 
Ezzel  szemben  a  kelták  utódai,  a  rómaiak,  már  követ  használtak  építke- 
zés céljaira,  ami  ellenállott  az  idők  viszontagságainak  s  ezekből  a  kőemlé- 
kekből  hü  képet  alkothatunk  a  rómaiak  itteni  telepéről. 

A  rómaiak  mint  hódítók  érkeztek  a  város  területére,  minthogy  azon- 
])an  az  itteni  keltáknak  a  rómaiak  elleni  harcairól  nem  tudunk,  azt  kelí 
hinnünk,  hogy  önként  hódoltak  meg  a  rómaiaknak.  Ennek  a  meghódolás- 
nak  a  Krisztus  születése  utáni  első  században  kellett  végbemenni,  mert 
a  római  kőemlékek  sorozata  ettől  az  időponttól  kezdődik.  A  hódító 
rómaiak  a  Duna  partján  megerősített  táborhelyet  építettek,  mely  egy 

légió  állomáshelye  volt  s  a  Pannónia  inferior  elnevezésű  római  tartomány- 
helytartója  is  itt  tartotta  székhelyét. 

A  hajdani  római  tábor  helyét  a  tudósok  az  ásatások  eredményei 
alapján  az  óbudai  hajógyári  szigeten  sejtik,  amely  sziget  abban  az  idő- 
ben még  nem  volt  vízzel  körülvéve.  A  római  tábor  mellett  rövid  idő  alatt 
polgári  lakosság  telepedett  meg  s  e  megtelepedésből  utóbb  jelentős  polgári 
város  fejlődött  ki,  amelynek  maradványai  ma  is  láthatók  a  kiásott  kő- 
emlékekből  keletkezett  múzeum  környékén.  A  polgári  városban  nem 
csupán  római  iparosok  és  kereskedők  telepedtek  meg,  hanem  a  római 
kultúrát  átvett  kelták  is,  s  amikor  Hadrianus  császár  (117 — 138)  az  új 
telepet  a  municipium  kiváltságaival  is  felruházta,  egészséges  városi  fej- 
lődésnek vetette  meg  az  alapját.  A  katonai  várostól  való  teljes  független- 
ségét Septimius  Severus  császár  (193—211)  adta  meg  a  polgári  város- 
nak, mely  innen  kezdve  a  Septimia  (t.  i.  colonia)  melléknevet  használta. 
A  fennmaradt  kőemlékeken  kívül  keveset  tudunk  a  város  történetéről, 
ezek  a  kőemlékek  azonban,  az  amfiteátrum,  vízvezeték,  fürdők  stb. 
virágzó  kultúréletről  tesznek  tanúságot.  Amilyen  keveset  tudunk  a  római 
város  életéről,  éppen  olyan  zajtalan  volt  az  elmúlása  is:  az  V.  század 
legelején  a  barbárok  ismételt  betörései  arra  kényszerítették  a  rómaiakat, 
hogy  a  helyőrséget  visszavonják  s  a  helyőrséggel  egyidőben  a  római  pol- 
gárság is  elhagyta  tűzhelyét.  A  népvándorlás  viharai  aztán  elpusztítot- 
ták mindazt,  amit  a  római  kultúra  teremtett  s  csupán  a  kövek  maradtak 
fenn,  hirdetve  a  múlt  emlékét.  A  falakhoz  az  utókor  különböző  mondákat 
fűzött  s  ezek  legjelentősebbike  az,  hogy  a  hunok  rettegett  fejedelme, 
Attila  (t453)  itt  lakott  s  itt  temettetett  el.  Hasonló  monda  az  is,  mely 
a  honfoglaló  Árpád  temetkezési  helyéül  a  hajdani  római  város  környékét 
jelölte  meg.  Az  azonban  kétségtelen,  hogy  a  későbbi  telepesek  szíve- 
sen szállották  meg  a  város  területét  s  valószínű,  hogy  a  Buda  elnevezés 
is  az  egykori  Aquincum  név  szláv  fordítása. 

A  későbbi  államalakulások  azonban  megváltoztatták  a  város  helyze- 
tét, mert  a  római  uralom  bukása  után  a  Duna  mint  védelmi  vonal  meg- 
szűnt jelentőséggel  bírni  s  e  helyett  olyan  pontokat  kerestek  a  Dunán, 
ahol  könnyű  volt  az  átkelés.  Ilyen  kényelmes  átkelőhelyet  találtak  közvet- 
lenül a  Gellérthegy  aljában,  amelyet  először  az  avarokkal  egyidejűleg  be- 
költözött szlávok  szállottak  meg  s  a  Gellérthegy  alatt  fakadó  meleg  forrá- 
sok után  Pestnek,  azaz  kemencének  nevezték  el.  Ezt  az  elnevezést  a 
szlávok  után  betelepülő  németek  is  megtartották  s  a  Gellérthegy  alatti 
telepet  Ofen-nek  nevezték.  Pestnek,  mint  dunai  átkelőhelynek  előadott 
jelentőségét  igazolja  a  Gellért-legenda,  melynek  elbeszélése  szerint  Gellért 
Csanádi  püspök  a  lengyel  földről  érkező  Endre  király  elé  sietett  a  pesti 
révhez  s  itt  ölték  meg  1047-ben  a  keresztény  papok  ellen  fellázadt  ma- 
gyarok. Ezt  az   új   telepet,  mely  rendeltetésének  megfelelően    a    Duna 

mindkét  partjára  kiterjedt,  a  tatárjárás  korában  író  Rogerius  népes  és 
gazdag  német  városnak  mondja  s  e  város  alatt  gyülekeztek  1241  tavaszán 
a  tatárok  ellen  felkészült  magyar  csapatok.  A  sajóparti  szerencsétlen 
ütközet  után  a  lakosság  fejvesztetten  menekült  Pest  felé,  hogy  a  Dunán 
átkelve  biztosítsa  életét  a  tatárokkal  szemben.  A  Pest  alá  érkezett  tatárok 
hamarosan  hatalmukba  kerítették  a  várost,  lakosságát  megsemmisítették 
s  házait  feldúlták,  ami  az  itt  felvirágzott  városi  életnek  véget  vetett. 
A  tatárjárás  után  IV.  Béla  király  újra  fel  akarta  éleszteni  a  régi  városi 
életet  s  e  célból  a  jobbparti  városrész  feletti  hegyen  várat  építtetett  s 
a  megtelepülök  számára  1244.  évi  aranypecsétes  oklevelében  városi  kivált- 
ságokat biztosított.  Az  új  telepesek  azonban  nem  merték  a  védhetetlen- 
nek bizonyult  jobbparti  városrészt  megszállani  s  helyette  inkább  a  királyi 
vár  melletti  hegyháton  telepedtek  meg,  melyről  1255-ben  maga  az  ural- 
kodó állapította  meg,  hogy  nagyszámú  lakossággal  bír  (refectum  multi- 
tudine  copiosa). 

A  budai  várhegyen  épült  új  város  jelentősége  nőttön-nőtt  s  az  Árpád- 
ház kihaltát  (1301)  követő  zavarokban  már  országos  szerephez  jutott. 
Ez  az  új  város  a  középkorban  hosszú  időn  át  a  Pestújhegy  nevet  viselte 
(Novus  mons  Pestiensis),  utóbb  azonban  a  Buda  nevet  vette  fel  s  innen 
kezdve  a  római  város  helyén  épült  Budát  Óbudának  kezdték  nevezni. 
Már  az  Árpád-ház  kihalása  után  rövid  időre  trónraj utott  uralkodók  a 
budai  várhegyen  épült  királyi  várban  tartották  székhelyüket  s  a  régi 
királyi  székhely,  Székesfehérvár  lassanként  csupán  a  koronázás  színhelye 
lőn,  ami  a  nápolyi  Anjou-házból  származott  uralkodók  alatt  aztán  állan- 
dósult. 1387-ben  már  a  budai  várhegyen  épült  királyi  palotában  zajlott  le 
az  a  véres  merénylet,  melynek  a  nápolyi  Anjou-házból  származott  Károly 
király  áldozatává  lett.  Zsigmond  király  alatt  (1387 — 1437)  aztán  Buda 
városa  nem  csupán  országos,  hanem  nemzetközi  jelentőséghez  is  jutott^ 
mert  Zsigmond  1410-ben  német  császár  lett  s  mint  német  császár  is  itt 
tartotta  székhelyét.  Új  méltóságának  megfelelően  kibővíttette  és  átalakít- 
tatta az  itteni  királyi  palotát,  amely  munkán  Bertrandon  de  la  Brocquiére 
1433.  évi  jelentése  szerint  francia  építőmesterek  is  dolgoztak.  Zsigmond 
király  német  császári  működésével  kapcsolatosan  kapjuk  az  első  konkrét 
adatokat  Buda  városa  épületeiről,  mert  mikor  1434-ben  a  bázeli  zsinatot 
Budára  akarták  áttenni,  a  császár  rendeletére  összeírták  a  városban 
rendelkezésre  álló  helyiségeket.  Ez  összeírásból  kiderül,  hogy  a  várhegyen 
épült  városon  kívül  3  külvárosa  volt  Budának,  amelyekben  összesen  967 
ház,  1235  szoba,  3276  kisebb  helyiség,  742  fedett  udvar,  627  élelmiszer- 
kamra s  3931  ló  befogadására  elegendő  istállók  állottak  rendelkezésre. 

A  Zsigmond  király  által  megkezdett  munkát  Mátyás  király 
(1458 — 1490)  fejezte  be,  aki  olasz  családi  kapcsolatai  alapján  az 
olasz  irodalom  és  művészet  legbuzgóbb  pártfogójává  lett.  Elsőrangú  olasz 

művészekkel  renesszánsz-stílusban  átépíttette  a  királyi  palotát  s  túlnyo- 
móan olasz  földön  készült  kéziratokból  világhírű  könyvtárt  gyűjtött  össze 
budai  palotájában. 

A  királyi  palota  melletti  polgári  város  nem  csupán  mint  az  ország 
előkelőinek  lakóhelye  szerzett  jelentőséget,  hanem  fontos  kereskedelmi 
központtá  is  lett,  ahol  Oláh  Miklós  érsek  1536.  évi  leírása  szerint  olasz, 
német,  lengyel  és  török  kereskedők  is  sűrűn  megfordultak.  Ily  módon 
a  középkor  végére  ez  a  város  messze  kiemelkedett  régibb  testvérvárosai 
közül,  mert  a  Duna  balpartján  épült  régi  Pestről  Aeneas  Silvius  1444-ben 
azt  írta,  hogy  sem  falakkal  nem  volt  körülvéve,  sem  feltűnőbb  épületei 
nem  voltak  s  általában  inkább  falu  benyomását  keltette  a  szemlélőben. 
Ugyanezt  állapíthatjuk  meg  Óbudáról  is,  amely  a  XIV.  századtól  kezdve 
a  magyar  királynék  tulajdona  lett  s  amelyről  a  XV.  század  végén  Ran- 
zanus  püspök  azt  írta,  hogy  fényes  egj'^házi  épületei  ellenére  is  inkább 
falusi  jelleggel  bír. 

Az  1526.  évi  mohácsi  vereséggel  az  országra  szakadt  török  veszede- 
lem Buda  város  fejlődésére  is  katasztrofális  jelentőségűvé  lett,  mert  az 
ellenkirályok  egyike,  Szapolyai  János,  csupán  török  segítséggel  tudta 
magát  f eimtartani  a  Habsburg-házból  származott  I.  Ferdinánddal  szemben. 

Miután  Szapolyai  János  1540-ben  meghalt  s  Ferdinánd  ismétel- 
ten megkísérelte  a  budai  vár  elfoglalását,  a  szultán  1541-ben  megszállotta 
azt  s  másfél  századon  át  török  uralom  alatt  maradt.  A  török  hódoltság 
alatt  Buda  képe  egészen  átalakult,  régi  lakossága  lassankint  elpusztult 
s  a  Balkán-félszigetről  jött  új  telepesek  szállották  meg.  Miután  Buda 
lett  a  magyarországi  török  hel3Í;artó  székhelye  s  katonai  szempontból  is 
nagy  jelentőséggel  bírt,  állandóan  erős  török  helyőrség  állomásozott  benne. 
Már  1553-ban  azt  írta  róla  Busbeck,  hogy  a  törökök  teljesen  elhanyagol- 
ták a  város  épületeit  s  ennek  következtében  siralmas  állapotban  vannak. 

Csupán  a  budai  meleg  források  kötötték  le  a  hódítók  figyelmét  s 
a  budai  helytartók  már  a  XVI.  század  folyamán  fényes  fürdőépületeket 
emeltettek  föléjük. 

A  XVII.  század  második  felében  a  török  hatalom  hanyatlani  kezdett 
s  a  pápa  kezdeményezésére  olyan  szövetség  keletkezett,  mely  a  törökök 
katonai  erejét  megtörte. 

1686  nyarán  kezdték  meg  az  egj^esült  keresztény  seregek  Buda 
ostromát  92.000  emberrel,  mely  ostrom  több  mint  két  hónapon  át  tartott 
s  a  török  védősereg  hősi  ellenállása  dacára  1686  szeptember  2-án  sike- 
rült a  várat  elfoglalni,  ámbár  a  nagyvezér  80.000  főnyi  sereggel  jelent 
meg  a  vár  fölszabadítására.  Ez  a  diadal  véget  vetett  Budán  a  török 
uralomnak,  de  megsemmisítette  a  várost  is,  mert  a  hosszú  ostrom  alatt 
az  épületek  elpusztultak,  a  lakosság  meghalt  vagy  elmenekült  s  a  győzők 
kezébe  csak  néptelen  romhalmaz  jutott.  Új  telepeseket  kellett  hozni  a 

városba  s  újból  kellett  kezdeni  az  építkezést,  hogy  a  sok  vihart  látott 
földön  új  kultúrélet  keletkezzék. 

Mindenekelőtt  mesteremberekre,  kőmívesekre  és  ácsokra  volt  szük- 
ség, akiket  messze  földről,  Ausztriából  kellett  idehozni  s  akik  elsősorban 
Budán  telepedtek  meg,  míg  Pesten  inkább  a  környékről  felsereglett 
magyar  munkások  kezdték  a  feldúlt  lakóházakat  benépesíteni.  1703-ban 
a  Duna  szemközti  partjain  keletkezett  két  város,  Buda  és  Pest  külön- 
külön  királyi  kiváltságlevelet  kaptak,  melyekkel  a  szabad  királyi  városok 
sorába  emeltettek.  Buda  ezenfelül  fővárosi  címet  is  nyert,  de  a  fővárosi 
jelleghez  szükséges  tartalmat  nem  kapta  meg,  mert  a  királyi  udvar 
tovább  is  Bécsben  tartotta  székhelyét  s  a  legfőbb  kormányhatóságok  is 
Bécsben  és  Pozsonyban  állíttattak  fel. 

Ezzel  szemben  Pest  városát  kedvezőbb  földrajzi  fekvése  rövidesen 
fontos  kereskedelmi  központtá  tette,  melynek  vásárait  messze  földről  fel- 
keresték. Ezeknek  a  vásároknak  köszönhette  a  város,  hogy  az  1723-ban 
szervezett  felsőbíróságokat  is  itt  helyezték  el,  minek  következtében 
idegenforgalma  vásárokon  kívül  is  nagy  lett.  Az  élénk  kereskedelmi  for- 
galom eredménye  lett,  hogy  a  fallal  körülvett  Belváros  területe  az  idők 
folyamán  szűknek  bizonyult  a  lakosság  befogadására,  külvárosok  kelet- 
keztek a  falak  alatt  s  a  lakosság  száma  a  XVIII.  század  vége  felé  olyan 
arányban  emelkedett,  hogy  már  1787-ben  Pest  csaknem  egyenlővé  lett 
Buda  városával,  sőt  rövidesen  túlszárnyalta  azt.  Pedig  Buda  városa  fel- 
lendülése érdekében  II.  József  császár  nagyjelentőségű  kormánypolitikai 
intézkedéseket  léptetett  életbe,  1783-ban  ide  helyezte  át  a  legfőbb  állami 
közigazgatási  szervet,  a  helytartótanácsot,  amit  1784-ben  a  királyi  ka- 
mara áthelyezése  követett. 

Mindezen  intézkedések  azonban  nem  tudták  Buda  fejlődését  bizto- 
sítani, ezzel  szemben  a  Pest  emelkedését  előidéző  gazdasági  tényezők 
tovább  is  éreztették  hatásukat  s  1787-ben  hivatalos  jelentés  állapította 
meg,  hogy  a  pesti  vásárok  méretei  a  nyugateurópai  vásárokat  messze 
túlszárnyalják.  Ezenfelül  a  kormányhatóságoknak  Budára  helyezé- 
sével egyidejűleg  Pestre  átköltöztetett  egyetem  kulturális  szem- 
pontból gyakorolt  hatást  a  város  fejlődésére,  melyet  könyvnyomdái 
és  könjTvkereskedései  az  ország  tudományos  életének  központjává  avat- 
tak. Egyedül  külső  megjelenésében  nem  tudott  Pest  városa  versenytársa 
fölé  emelkedni,  mert  utcái  rendezetlenek,  házai  dísztelenek  voltak  s  a 
ferencrendiek,  kegyesrendiek,  pálosok  és  szerviták  kolostorain  kívül 
egyetlen  figyelemreméltóbb  épülete  a  rokkantak  palotája  volt,  melyet 
III.  Károly  király  1716-ban  kezdett  építtetni. 

A  testvérvárosok  fejlődésében  a  XVIII.  század  folyamán  érvényre- 
jutott külömbségek  a  XIX.  század  folyamán  még  erősebben  előtérbe  lép- 

tek,  1799-ben  Buda  lakossága  24.306,  Pesté  29.870  főt  számlált,  1831-ben 
Buda  lakossága  38.565,  Pesté  64.137,  1851-ben  pedig  Buda  lakossága 
50.127,  Pesté  már  127.935  volt.  Ezt  az  emelkedést  Pest  város  tovább  is 
kereskedelmének  köszönhette,  mert  Schwartner  Márton  1809-ben  meg- 
jelent statisztikájában  megállapította,  hogy  a  magyarországi  kereskede- 
lem központja  Pesten  van.  Ez  a  kereskedelem  a  magyar  gazdasági  élet 
jellegének  megfelelően  túlnyomóan  gabona-  és  állatkereskedelem  volt, 
mert  az  ipar  terén  ez  időben  Magyarországon  sem  a  termelés,  sem  a 
szükséglet  nem  öltött  még  nagyobb  arányokat. 

Pest  városa  művészi  színvonalú  kiépítése  1808-ban  kezdődött  meg, 
mikor  az  országos  kormányzat  élén  álló  József  nádor  az  úgynevezett 
Szépítő  Bizottmányt  megalapította,  melynek  legfőbb  hivatása  a  város- 
szabályozási munkák  irányítása  és  az  építkezés  művészi  színvonalának 
emelése  volt.  Nagynevű  műépítészek,  elsősorban  Pollack  Mihály  és  Hild 
József  neveihez  fűződik  ez  a  korszakos  jellegű  átalakulás,  melynek  ered- 
ményeképen a  régi  gondozatlan  városból  előkelő  külsejű  város  lett.  Az 
1838.  évi  nagy  árviz  egy  időre  megakasztotta  ugyan  a  városszépítő 
munkát,  mert  elsősorban  a  hajléktalanná  vált  lakosság  elhelyezéséről 
kellett  gondoskodni,  ez  átmeneti  jellegű  esztendők  után  azonban  fokozott 
erővel  indult  meg  az  építkezés,  mely  a  nagy  nádor  haláláig,  1847-ig 
tartott. 

Pest  város  kulturális  élete  terén  is  nagyjelentőségű  változások  tör- 
téntek a  XIX.  század  első  felében,  melyek  a  lakosság  szellemi  színvonalá- 
nak emelésére  kiválóan  alkalmasak  voltak.  Ide  sorozhatjuk  elsősorban 
a  fentemlített  Szépítő  Bizottmány  által  épített  állandó  színházat,  mely 
a  mai  Vigadó  helyén  állott  s  1812-ben  nyilt  meg.  Ide  sorozható  továbbá 
az  1802-ben  gróf  Széchenyi  Ferenc  hazafiúi  áldozatkészségéből  keletkezett 
Nemzeti  Múzeum,  mely  a  tudományos  munka  előmozdítására  volt  hivatva. 
Ide  sorozható  végül  a  gróf  Széchenyi  István  kezdeményezésére  1825-ben 
alapított  Tudományos  Akadémia,  mely  a  magyar  tudományos  irodalom 
fellendítésére  korszakalkotó  befolyást  gyakorolt.  Az  Egyetem,  a  Nemzeti 
Múzeum  és  a  Tudományos  Akadémia  voltak  a  magyar  tudományos  élet 
legfőbb  emeltyűi  s  mindezen  intézmények  székhelye  Pest  városa  lőn. 

A  XIX.  század  első  felében  a  magyar  szépirodalom  is  mindinkább 
bontogatni  kezdte  szárnyait  s  működésével  hathatós  tényezőjévé  vált  a 
nemzeti  szellem  megerősödésének.  A  magyar  szépirodalom  mívelői  Pestre 
kezdtek  seregleni  s  Vörösmarty  1828.  évi  pesti  megtelepedésétől  kezdve 
Pest  tekinthető  a  magyar  szépirodalom  központjának.  Nagyban  előmozdí- 
totta ezt  a  Nemzeti  Színháznak  1837-ben  történt  megnyitása,  mely  a 
magyar  szépíróknak  alkalmat  nyújtott  az  érvényesülésre.  Mindezek  nagy- 
ban hozzájárultak  ahhoz,  hogy  Pest  lakossága,  melyben  a  német  elem 
mellett  a  szláv  is  számottevő  tényező  volt,  a  XIX.  század  közepére  tel- 

jesen  megmagyarosodott,  magyai-  lett  nem  csupán    nyelvében,    hanem 
szellemében  is,  ami  az  egész  országra  éreztette  hatását. 

Ennek  a  nemzeti  szellemnek  politikai  érvényesülését  sokáig  meg- 
akadályozta az,  hogy  az  országnak  nem  volt  politikai  központja.  Ország- 
gyűléseink 1848-ig  rendi  gyűlések  voltak,  amelyeken  csupán  a  nemesség 
volt  jogosítva  részt  venni,  a  nemesség  pedig  vármegyénként  csoportosult 
s  minden  vármegyei  székhely  egy-egy  politikai  központ  volt.  Hozzá  az 
országgyűléseket  nem  is  évenként  tartották,  hanem  sokszor  évtizedekig 
nem  volt  országgyűlés.  Végül  az  országgyűlések  székhelye  a  bécsi  hatás 
alatt  álló  Pozsony  volt,  amely  nem  volt  alkalmas  arra,  hogy  magyar 
politikai  központtá  váljék.  A  politikai  közszellem  kialakítását  Széchenyi 
István  gróf  kezdte  meg  s  ezirányú  tevékenységével  is  előmozdította 
Fest  városa  fejlődését. 

Különös  érdemei  vannak  e  téren  még  Kossuth  Lajosnak,  ki  mint  az 
1841-ben  megindított  Pesti  Hírlap  szerkesztője  és  írója  nagyban  hozzá- 
járult a  politikai  közszellem  kialakításához. 

A  testvérvárosok  közötti  versenyt  végérvényesen  az  1848.  évi  esemé- 
nyek döntötték  el,  amikor  is  a  rendi  alkotmány  átalakításával  kapcsola- 
tosan az  országgyűlések  székhelyéül  Pozsony  helyett  Pest  jelöltetett  ki  s 
ugyanakkor  az  addig  Budán  székelt  rendi  alapokon  nyugvó  kormányzati 
hatóságok  megszűntek.  Ezzel  nyert  tulajdonképen  befejezést  az  a  folya- 
mat, amely  az  ország  tudományos  és  irodalmi  életének  Pesten  való  ossz- 
pontosulásával  indult  meg  a  XIX.  század  elején  s  a  politikai  és  kormány- 
zati központoknak  Pestre  való  áthelyezésével  nyert  befejezést  1848-ban. 
Mindezek  alapja  és  kiindulópontja  azonban  a  gazdasági  fejlődés  volt, 
mely  már  a  XVIII.  század  második  felében  éreztette  hatását,  s  a  XIX. 
század  első  felében  bontakozott  ki  teljes  nagyságában. 

Az  1848.  évi  törvényhozással  elért  eredményeket  hosszú  időn  át  hát- 
térbe szorította  az  1849-től  kezdve  életbeléptetett  kormányzati  abszolu- 
tizmus, mely  a  parlamentarizmus  felfüggesztésével  megbénította  a  poli- 
tikai életet  s  centralisztikus  törekvéseivel  hallgatásra  kényszerítette  a 
nemzeti  irodalmat.  A  Pest  városát  naggyá  tevő  hatóerők  közül  csupán 
a  gazdasági  jellegűek  fejthették  ki  tovább  is  szabadon  befolyásukat  s 
ezek  hatása  alatt  a  város  lakosságának  száma  állandóan  nőtt,  a  kapita- 
lista jellegű  vállalatok  elszaporodása  következtében  pedig  Pest  városa 
az  ipari  termelés  terén  is  számottevő  tényezővé  emelkedett.  Az  1867.  évi 
kiegyezés  újból  megindította  a  politikai  élet  egészséges  vérkeringését  s 
szabad  fejlődést  biztosított  a  nemzeti  irodalom  számára,  amely  változá- 
sok szabaddá  tették  a  további  fejlődés  útját  Pest  városa  számára. 

A  kiegyezés  utáni  magyar  törvényhozás  városfejlesztő  intézkedései 
közé  sorozhatjuk  a  Fővárosi  Közmunkatanács  felállítását  1870-ben,  mely- 
nek az  volt  a  rendeltetése,  hogy  az  immár  önálló  magyar  államhoz  külső 

megjelenésében  is  méltó  központot  teremtsen.  Eszményül  a  III.  Napóleon 
kormányzása  alatt  újjáépült  francia  főváros  szolgált  s  a  kitűzött  esz- 
mény megvalósítására  a  magyar  kormány  az  anyagi  áldozatoktól  sem 
zárkózott  el.  A  tervbevett  városrendezési  munkák  közül  elsősorban  a 
közegészségügyi  célokat  is  szolgáló  nagy  sugárút  készült  el,  melynek  cél- 
jaira nagyobb  arányú  kisajátításokat  kellett  végrehajtani,  ami  anyagi 
áldozatok  nélkül  nem  volt  megvalósítható.  Ezenfelül  az  új  sugárút  mentén 
az  építkezést  is  meg  kellett  indítani,  hogy  az  új  alkotás  méltó  keretek 
közé  jusson.  Állami  kölcsönökkel  s  adómentesség  biztosításával  sikerült 
a  kitűzött  célokat  elérni  s  1876-ra  készen  állott  a  nagyszerűen  megterve- 
zett útvonal,  melyet  az  1867-ben  megalakult  magyar  minisztérium  elnöke, 
gróf  Andrássy  Gyula  neve  után  Andrássy-útnak  neveztek  el.  Aztán 
következett  a  hajdani  külvárosokból  alakult  kerületeket  összekötő  közle- 
kedési útnak,  az  úgjoievezett  Nagykörútnak  a  megalkotása,  mely  az 
Andrássy-úthoz  hasonló  problémákat  vetett  fel  s  hosszú  esztendők  kitartó 
munkája  után  1895-re  készült  el,  világvárosi  külsőt  adva  az  új  fő- 
városnak. 

Amikor  ezek  a  nagyszabású  átalakulások  történtek,  Buda  és  Pest 
már  nem  voltak  külön  városok,  mert  a  két  várost  az  1872.  évi  XXXVI. 
törvénycikk  egyesítette  s  az  új  főváros  igazgatási  rendszerét  önkormány- 
zati alapon,  de  a  modern  kor  igényeinek  megfelelően  újjászervezte.  Ez  az 
új  szervezés  a  régi  szervezetekkel  szemben  nagyobb  befolyást  biztosított 
a  polgárságnak,  amely  változás  jelentős  részben  hozzájárult  ahhoz,  hogy 
Budapest  közigazgatása  mindig  lépést  tudott  tartani  a  modern  kor  köve- 
telményeivel. Amint  a  fejlődés  első  szakaszában  a  természeti  tényezők 
tették  naggyá  a  fővárost,  úgy  a  fejlődés  második  szakaszában  az  ön- 
kormányzatban egyesült  polgárság  érdeméül  írható  fel,  hogy  a  főváros 
minden  tekintetben  világvárosi  színvonalra  tudott  emelkedni.  A  közigaz- 
gatással szemben  támasztott  újabb  és  újabb  igények  elsősorban  a  népes- 
ség számának  állandó  erős  emelkedéséből  indultak  ki,  ami  egészen  új 
problémákat  vetett  fel  s  állított  oda  megoldásra.  A  Buda  és  Pest  egyesí- 
tése előtti  utolsó  népszámlálás  alkalmával  még  csak  296.867  volt  a  lakos- 
ság száma,  ami  1880-ig  370.767-re  s  1890-ig  506.381-re  emelkedett. 
1890  után  azután  hirtelen  erős  lendületet  vett  a  népesség  számának  emel- 
kedése, mert  az  1900.  évi  népszámlálás  már  733.358  lakost  talált  Buda- 
pesten. Innen  kezdve  lassúbb  ütemben  haladt  a  népszám  emelkedése,  mert 
az  utolsó  1920.  évi  népszámlálás  988.927  lakost  számlált,  holott  az  1900 
előtti  utolsó  évtized  egymagában  nagyobb  emelkedést  mutatott.  Az  utolsó 
50  esztendő  alatti  fejlődés  méretei  még  így  is  páratlanok  a  maguk  nemé- 
ben, különösen,  ha  számba  vesszük  azt,  hogy  ez  az  emelkedés  anélkül 
történt,  hogy  más  község  kapcsolódott  volna  be  a  főváros  életébe. 

A  főváros  polgársága  kezdettől  fogva  nagy  gondot  fordított  fejlődé- 

sének  leghathatósabb  tényezőjére,  a  kereskedelemre,  mely  az  1867.  évi 
kiegyezés  korában  még  magas  színvonalon  állott,  innen  kezdve  azonban 
szemmel  láthatólag  hanyatlani  kezdett.  A  hanyatlás  okát  abban  találták, 
hogy  a  kereskedelem  fellendítésére  hivatott  vasutak  magántársulatok 
tulajdonában  voltak  s  e  vasutak  monopolisztikus  jellegű  helyzetüket  a 
vállalati  haszon  fokozására  használták  fel,  figyelmen  kívül  hagyva  a  ke- 
reskedelem érdekeit.  Ennek  következtében  1874-től  kezdve  a  polgárság 
és  a  napisajtó  is  a  kereskedelem  érdekeit  szolgáló  vasúti  tarifapolitika 
életbeléptetését  sürgették,  amihez  mindenekelőtt  a  legfontosabb  vasút- 
vonalaknak állami  kezelésbe  vételére  volt  szükség,  aminek  megtörténte 
után  Baross  Gábor  kereskedelemügyi  miniszter  szerencsés  kézzel  oldotta 
meg  a  vasúti  tarifák  kérdését. 

A  lakosság  számának  állandó  emelkedése  s  különösen  a  szegényebb 
néposztályok  elszaporodása  olyan  problémákat  vetettek  fel,  melyek  cél- 
tudatos szociálpolitikai  tevékenységet  követeltek.  Az  élelmiszerárak  emel- 
kedése mindenekelőtt  az  élelmezési  politika  kérdéseit  állította  előtérbe, 
amelyek  megoldásai  közül  elsősorban  az  1891-ben  építeni  kezdett  vásár- 
csarnokokat emelhetjük  ki,  melyek  az  élelmiszerárusítást  központosítot- 
ták s  lehetővé  tették  az  élelmiszeráraknak  a  verseny  általi  szabályozását. 
Ugyancsak  az  élelmiszerárak  emelkedése  tette  szükségessé  1907-ben  a 
községi  kenyérgyár  felállítását  s  az  élelmezési  politika  utolsó,  de  leg- 
nagyobb horderejű  alkotásának  tekinthető  a  községi  élelmiszerüzemnek 
1911-ben  történt  felállítása,  mely  a  legnehezebb  körülmények  között  is 
teljesítette  közhasznú  rendeltetését. 

Ugyancsak  a  szegényebb  néposztályok  védelme  hozta  felszínre  a 
községi  lakáspolitikát  is,  amely  az  időnként  fellépő  lakáshiány  s  ezzel 
kapcsolatosan  lábrakapott  lakásuzsora  által  okozott  bajokat  volt  hivatva 
orvosolni.  Kezdetben  inkább  társadalmi  úton,  illetőleg  a  társadalmi  tevé- 
kenységnek közhatósági  gyámolításával  kísérelték  meg  a  bajok  orvoslá- 
sát, minthogy  azonban  ez  a  politika  nem  vezetett  eredményre,  1909-től 
kezdve  a  főváros  kénytelen  volt  saját  számlájára  megkezdeni  a  lakás- 
építést, ami  nagy  eredménnyel  járt. 

A  nagyarányú  fejlődés  a  nagyvárosi  élet  technikai  előfeltételeinek 
megvalósítását  is  sürgetően  követelte,  így  jutottak  előtérbe  a  vízellátás 
és  csatornázás,  továbbá  a  világítás  problémái  is.  A  vízellátás  megoldásán 
már  1867  óta  kísérleteztek  s  az  első  ideiglenes  megoldások  elégtelensége 
a  végleges  megoldás  kérdését  hozta  előtérbe.  Sürgetően  követelték  ezt 
az  időközönként  fellépett  járványos  betegségek  is,  melyek  hatása  alatt 
1892-ben  a  káposztásmegyeri  hatalmas  vízmű  építését  határozták  el.  A 
vízellátás  kérdésével  csaknem  egjádős  s  ugyanazon  okok  hatása  alatt 
jutott  előtérbe  a  csatomázás  kérdése  is,  melynek  megoldását  megkönnyí- 
tette a  Duna  folyam  közelsége.  A  gázvilágítás  sokáig  monopolisztikus 

helyzetet  élvező  magántársulat  kezében  volt,  a  szerződésileg  kikötött  idő- 
szak lejártával  azonban  a  főváros  1910-ben  házi  kezelésbe  vette  s  nagy- 
mértékben tökéletesítette  a  gázellátást.  A  villamos  világítás  két  magán- 
vállalat tulajdonában  volt  s  minthogy  a  szerződés  lejártakor  megindított 
megváltási  tárgyalások  nem  vezettek  eredményre,  1911-ben  községi 
áramfejlesztő  telep  felállítását  határozták  el,  aminek  eredményeképen 
1918-ra  az  Összes  áramfejlesztő  telepek  községi  kezelésbe  jutottak. 

A  községesítési  politika  befejezésének  tekinthető  a  gyógyfürdőépí- 
tés, ami  nem  annyira  közegészségügyi,  mint  inkább  pénzügyi  célokat 
szolgált.  1908-ban  kezdték  meg  a  városligeti  Artézi-fürdő  helyén  a 
Széchenyi-fürdő  építését,  amely  1913-ban  adatott  át  a  közhasználatnak. 
1910-ben  határozták  el  a  Sáros-fürdő  helyén  a  Szt.  Gellért-gyógyfürdő 
felépítését,  ami  1918-ban  nyert  befejezést.  Az  idegenforgalom  gazdasági 
jelentőségének  felismerése  s  a  főváros  területén  található  gyógyforrások 
a  fürdőkérdést  az  érdeklődés  középpontjába  állították  s  ma  nagyszabású 
társadalmi  mozgalom  igyekszik  a  gyógyforrásokban  rejlő  értékeknek  a 
kihasználását  előmozdítani. 

Ismertetésünk  legvégére  hagytuk  a  közművelődési  jellegű  problémá- 
kat, melyek  iránt  a  főváros  polgársága  kezdettől  fogva  a  legerősebb  ér- 
deklődést tanúsította  s  ennek  hatása  alatt  Budapest  iskolaügye  a  nyugat- 
európai nagyvárosokat  is  meghaladó  magaslatra  emelkedett.  A  fővárosi 
polgárság  méltó  versenytársának  bizonyult  e  téren  az  állami  kormányzat 
is,  mely  a  főiskolák  és  hozzájuk  tartozó  intézmények  fejlesztésében  vette 
ki  részét.  A  művészetek  közül  különösen  az  építőművészet  az,  melynek 
nagyarányú  fejlődéséről  a  főváros  külseje  is  tanúskodik.  Csak  az  újjáépí- 
tett királyi  palotára  s  a  dunaparti  új  parlamentre  mutatunk  rá  a  sok 
közül,  melyek  elseje  Ybl  Miklós  és  Hauszmann  Alajos  műve  s  1905-re 
nyert  befejezést,  másika  pedig  Steindl  Imre  alkotása  s  1904-ben  adatott  át 
rendeltetésének. 

Ezt  a  minden  téren  nyilvánvaló  fejlődést  megakasztotta  a  trianoni 
szerződés.  Mindamellett  Budapest  természetes  fekvése,  a  rajta  átvonuló 
közlekedési  utak  és  a  Duna  folyam  közelsége  legyőzik  a  mesterségesen 
emelt  korlátokat  s  biztosítják  a  további  fejlődés  lehetőségeit. 

keresztes  hadjáratok  nyomán  az  érintkezés  a  népek 
között  intenzívebbé  vált,  a  forgalom  élénkebb  lett, 
ami  fellendítette  az  ipart  és  kereskedelmet.  Ez  a  fel- 
lendülés pedig  előmozdította  a  városok  keletkezését, 
úgyhogy  valóságos  városalkotási  láz  vette  kezdetét. 
A  magyar  városok  kialakulása  is  erre  a  kor- 
szakra esik. 

A  magyar  városok  kialakulása  honvédelmi, 
földrajzi,  közgazdasági  és  vallási  okokra  vezethető 
vissza. 

Az  egykori  római  municípiumok  és  castrumok  katonai  és  kereske- 
delmi útvonalak  mentén  feküdtek.  Ezen  római  városok  helyén,  vagy  ezek 
közelében  új  városok  épültek,  mint  például  Arabona  (Győr),  Scrabantia 
(Sopron),  Aquincum  (Óbuda),  Carta  (Fehérvár),  Capris  (Esztergom). 
Nagyobb  folyók  és  a  kereskedelmi  utak  mentén  szívesen  telepítettek 
újabb  községeket  is,  amelyek  úgyis,  mint  révek  s  úgyis  mint  a  száraz- 
földi kereskedelem  átkelő  helyei  nevezetességre  tettek  szert. 

A  magyar  városok  jogfejlődésének  a  vizsgálatánál  a  városoknak 
három  csoportját  kell  megkülönböztetnünk. 

Az  első  csoportba  tartoznak  azok,  amelyek  a  honfoglaló  ősök  be- 
jövetelekor már  fennállottak,  bizonyos  fokú  kultúrával  rendelkeztek  és 
lakosaik  révén  a  keresztény  egyház  befolyása  alatt  állottak.  Ilyeneket  leg- 
inkább a  Dunántúl,  az  egykori  Pannónia  területén  találunk,  de  találunk 
néhányat  az  egykori  Dácia  területén  is. 

A  magyarok  bejövetelük  idején  nem  találtak  virágzó  városokat.  A 
római  civilizáció  Pannóniában  és  Erdélyben  rég  megbukott  már,  mikor 
őseink  mai  hazánkat  elfoglalták. 

A  második  csoporthoz  azokat  a  városokat  sorozzuk,  melyek  alakulá- 
sukat közvetlenül  a  honfoglaló  magyaroknak  köszönhetik.  Ilyenek  voltak 
az  egyes  vezérek  által  alapított  helységek,  melyek  rendesen  alapítóik 
nevét  viselték.  Ezekhez  tartoztak  a  Szent  István  által  alapított  várszerke- 
zet láncszemeit  alkotó  egyes  helységek  s  végül  idetartoznak  azok  a  váro- 
sok, melyeket  a  honfoglaló  magyarok  akként  alapítottak,  hogy  tábori 
helyeik  községi,  helyesebben  város-községi  határrá  alakultak. 

A  harmadik  osztábi;  azon  városok  képezték,  melyeket  idegen,  több- 
nyire német  és  az  ú.  n.  latin  gyarmatosok  építették. 

A  meghódított  népek  szemmeltartása,  az  ország  igazgatása,  csak 
egyes  központokból  történhetett.  Szükséges  volt  tehát  ezeknek  a  köz- 
pontoknak a  megerősítése.  A  kézművesek  a  várak  aljában  telepedtek  le, 
mivel  a  vár,  a  várőrség  és  a  hatóság  közelléte  biztonságot  ígért,  másrészt 
élénkebb  fogyasztópiacot  is  jelentett.  Ezenkívül  a  püspökségek  szék- 
helyei, a  kolostorok  és  templomok  hasonlóképpen  letelepülésre  vonzották 
a  lakosságot. 

Jelentékeny  számú  város  és  község  keletkezett  az  idegenek  letelepí- 
tése által  is,  akiket  többnyire  az  Árpádházból  származó  első  királyaink 
fogadtak  be  az  országba.  Városaink  alapításában,  illetve  fejlődésében  nagy 
része  van  a  flamandoknak,  vallonoknak,  németeknek  (északi  és  déli  néme- 
teknek) és  olaszoknak.  Megjegyezzük,  hogy  a  városi  polgárság  nagyrésze 
magyar  volt,  habár  a  magyarság  nagy  tömege  magában  nem  volt  alkal- 
mas a  város  alkotására,  mert  folytonos  harcokkal  volt  elfoglalva,  béke- 
időben pedig  olyan  foglalkozást  űzött,  amely  nem  volt  kapcsolatban  a 
városalkotással.  A  magyarok  ugyanis  eleinte  állattenyésztéssel,  vadászat- 
tal és  halászattal  és  csak  később  foglalkoztak  földmíveléssel. 

Nálunk  a  tatárjárás  után  IV.  Béla  király  alatt  kezdődik  az  új  társa- 
dalmi alakulás.  Kitűnt  a  Szent  István  által  alapított  várszerkezet  és  az 
akkori  honvédelem  hiánya  és  nyilvánvalóvá  lett,  hogy  a  kőfallal  ellátott 
városok  nagyobb  oltalmat  nyújtanak  az  odamenekült  lakosságnak,  mint 
a  várszerkezeti  rendszer.  A  királyi  hatalom,  szemben  a  főurakkal,  meg- 
erősítésre szorult  s  ezért  igyekezett  a  király  városok  alapításával  és  ki- 
váltságolásával  a  középosztály  erősítésére,  új  honvédelmi  szervekre  volt 
szükség  s  ezeket  a  városokban  vélte  megtalálni,  amelyeket  jelentékeny 
szabadalmakkal  lát  el,  de  oly  feltétellel,  hogy  városukat  megerősítsék  és 
honvédelmi  kötelezettségeket  vállaljanak. 

Nyitra  IV.  Béla  királytól  1358-ban  oly  szabadalmakat  nyert,  mint 
amilyen  Székesfehérvárnak  volt.  Győr  1271-ben,  Sopron  1317-ben,  Kassa 
1347-ben,  Eperjes  1374-ben,  Pozsony  1291-ben  kapta  kiváltságait. 

A  kiváltságok  alapján  a  városok  kivétettek  a  várispánok,  később  a 
földesurak  joghatósága  alól  és  közvetlenül  a  király  alá  helyeztettek,  ki 
megvédte  őket  a  főurak  hatalmaskodásai  ellen. 

Volt  város,  amely  a  pénzverés  jogát  is  gyakorolta. 

A  városi  lakosok  azért  voltak  a  legalkalmasabbak  az  új  honvédelmi 
szervek  alkotására,  mert  a  királjmak  a  kiváltságolások  révén  feltétlen  hű- 
ségű emberei  lévén,  predesztinálva  voltak  e  feladatra. 

A  városok  ettől  fogva  miben  sem  különböztek  az  egykorú  külföldi 
városoktól.  Gazdasági  és  főképen  kereskedő  városok  helyébe  katonai  sze- 
repre hivatott  s  e  mellett  —  a  külföldről  bevándorló  telepesek  (hospes) 
és  az  iparral  foglalkozó  népek  felvétele  által  erősbödő  ipar  következté- 
ben —  gazdaságilag  fejlettebb  városi  községek  lépnek,  melyek  így  a 
középkori  város  minden  kellékének  birtokában  vannak. 

A  magyarországi  városoknak  azonban  olyan  szerepük,  mint  a  nyu- 
gati államok  városainak,  hol  helyenként  a  politikai  különállást  is  kivív- 
ták, sohasem  volt;  szorosabb  függésük  a  királyi  hatalomtól  nem  engedte 
meg  a  nyugati  példa  utánzását. 

Az  idegenek  bevándorlása  egyre  erősödilí  II.  Géza  uralkodása  alatt, 
amikor  is  mintegy  50.000  flamand  és  szász  telepes  jött  be  hazánkba,  akik 
nagyobbára  az  erdélyi  és  szepességi  határokon  telepíttettek  le  és  akiket 
széleskörű  kiváltságokkal  ruháztak  fel.  Ennek  révén  egész  csomó  új  város 
alakult.  Mindeme  városok  legfőbb  földesura  a  király  volt,  aki  mérsékel- 
ten szabta  meg  földesúri  terheiket,  hogy  a  megtelepedést  és  megélhetést 
könnyebbé  tegye.  A  királyok,  hogy  ezeket  a  vendégeket  iparra  és  keres- 
kedésre ösztönözzék,  az  országos  forgalomban  vámkönnyítéseket,  sőt 
nem  ritkán  vámmentességet  adományoztak  nekik.  Telepeiken  nemcsak 
önkormányzatot  nyertek,  de  maguk  választották  a  bírót  és  papjukat,  sőt 
előbbeni  hazájuk  törvényeit  és  szokásait  sértetlenül  gyakorolhatták. 

A  szászok  neve  alatt  ismert  bevándorlottak  leginkább  flamandok 
voltak.  Ezekkel  együtt  jöttek  Flandriából  és  Északfranciaországból  bel- 
gák és  vallonok  is  hazánkba,  kik  Magyarország  Olaszi  nevű  városainak, 
Óbuda  és  Sárospatak,  Esztergom  és  Székesfehérvár  latin  polgárainak 
egy  részét  alkották.  Esztergom  lakosai  közt  Rogerius  első  helyen, 
a  franciák  és  olaszok  mellett  említi  a  magyarokat,  tehát  azok  a  latinok 
mellett  a  polgárságnak  nagyrészét  tették. 

A  szláv  hospesek  csekély  számban  ismeretesek.  Felsőmagyarország 
városaiban  az  Árpádházi  királyok  idejében  a  német  elem  az  uralkodó  s 
tót  lakossága  legfeljebb  Trencsénnek  és  Nyitrának  —  melyek  lakói  főleg 
vámépek  voltak  —  lehetett. 

Nagyobb  számban  voltak  az  olaszok  városaink  lakói,  akiknek  letele- 
pedése nem  nagyobb  csoportokban  történt,  mint  a  németeké  s  belgáké, 
hanem  egyenként  telepedtek  le  az  egyes  családok  városainkban. 

Általános  európai  jelenség  ebben  az  időben  a  városok  részéről  a 
király  támogatása  a  hűbérurak  ellen.  Minden  új  város  keletkezése  köz- 
vetlenül és  közvetve  növelte  a  király  jövedelmeit  és  hatalmát  az  oligar- 
chákkal szemben.  A  városok  honvédelmi  kötelezettségeik  alapján  város- 
falakat tartoztak  építeni  az  ellenséges  betörések  esetén  és  városaikat 
megvédeni,  miáltal  a  király  hadügyi  kiadásainak  egy  részét  is  magukra 
vállalták.  Kötelesek  voltak  továbbá  bizonyos  számú  katonát  háború  ide- 
jén a  királyi  sereg  részére  kiállítani.  A  városok  vitézei,  mint  városi  pol- 
gárok, a  királyi  zászló  alatt  s  nem  az  országbárók  soraiban  harcoltak  s 
csakis  a  király  személyes  vezetése  alatt  álló  seregben  tartoztak  részt- 
venni. Ezeken  kívül  a  városok  úgy  a  királynak,  mint  a  királynénak  aján- 
dékokkal tartoztak  kedveskedni;  a  király  utazásai  alkalmával  pedig  az 
egész  udvartartás  ellátása  a  decretum  minus  (1405)  és  a  városi  privilé- 
giumok értelmében  a  városokat  terhelte. 

Természetesen  az  oligarchák  s  általában  a  kiváltságos  osztályok  nem 
nézték  jó  szemmel  a  városok  keletkezését  és  fejlődését.  Ezért  állandóan 
voltak  villongások  a  városi  polgárság  és  a  nemesség  között  is.  A  legtöbb 
városi  törvénykönyv  kimondja,  hogy  mihelyt  valamely  nemes  városi  kö- 
telékbe lép,  adómentességi  joga  megszűnik. 

Miután  a  városokban  szabad  volt  a  letelepedése  a  jövevényeknek  s  a 
jobbágyoknak,  ezért  a  jobbágyok  beszivárgása  állandó  viszály  tárgya 
volt  a  városok  és  a  földesurak  között.  A  városoknak,  mint  afféle  azilu- 
moknak a  létezése  egyes  földesurakat  arra  kényszerített,  hogy  jobbá- 
gyaikkal emberségesebben  bánjanak,  nehogy  azok  otthagyják  őket  és  a 
városokba  költözzenek. 

MAGYAROPxSZÁGI  VÁROSJOGOK 

A  polgári  szabadság  városainkban  általános  volt.  Az  arisztokratikus 
uralom  oly  értelemben,  mint  az  általában  az  olasz  és  különösen  a  német- 
országi városokban  a  XVI.  századig  lábrakapott,  nálunk  ismeretlen  volt, 
ámbár  városi  társadalmunk  mindenesetre  olasz  és  német  befolyást  mu- 
tatott. Pozsonynak,  Budának  lakossága  kezdettől  fogva  úgy,  mint  más 
városoké,  különböző  elemekből  állott.  Nevezetesen  voltak  itt  jobbágyok,  sza- 
bad földmívelők,  nemesek  és  egyháziak.  A  városi  jog  egyenlősége  azon- 
ban a  jobbágyokat  szintén  szabaddá  tette  és  a  többi  jövevény  szabad- 
sorsú polgárok  jogaiban  részesült. 

A  városi  jog  kiegyenlítette  a  szabadok  és  nem  szabadok  közti  kü- 
lönbséget és  megalkotta  a  polgári  egyenlőséget. 

Bőséges  forrásai  a  városi  jogfejlődésnek  a  városi  jogkönyvek.  Ezek- 
ben nemcsak  a  jogi  élet  nyert  szabályozást,  hanem  az  ipar  és  kereske- 
delem, az  erkölcsi  és  családi  élet  is. 

Különös  figyelmet  érdemel,  hogy  Sopronnak  már  1379-ben  volt  telek- 
könyve. 

A  városjogok  közül  különösen  kitűnik  Buda  város  teljes  jogkönyve, 
melyet  egy  ottani  tanácsbeli  Zsigmond  király  korában  jegyzett  fel.  Buda 
városa  ezzel  a  jogkönyvével  európai  hírességre  tett  szert.  Ezt  az  európai 
nevezetességet  örökíti  meg  a  következő  kis  latin  vers  is: 


Trés  superant  urbes  totó  lóca  cetera  mundo 
Buda  jugo,  Venetae  pelago,  Florentia  cam] 


Florentia  campo. 

A  „Jus  Tavernicale",  „Tárnoki  Jog"  nevezete  alatt  Zsigmond  király 
korában  a  magyarországi  városoknak  egy  olyan  jogkönyre  keletkezett, 
mely  a  városok  kebelében  akkor  fennálló  jogot  tüzetesen  és  részletesen 
foglalja  magában.  Ez  az  egységes  és  országos  jog  Magyarország  XIV. 
századának  egyik  legbecsesebb  maradványa,  mely  összehasonlítva  az 
akkori  külföldi  jogokkal,  oly  kiváló  alkotás,  hogy  annak  párját  egész 
Európában  sehol  nem  találjuk. 

Ez  a  kor,  amelyben  a  városok  az  állami  életnek  jelentékeny  tényezői 
kezdenek  lenni,  a  magyar  városok  virágzó  kora.  Az  1405-ik  évi  ország- 
gyűlés nevezetes  a  városokra,  mert  Zsigmond  király  a  városokat  az  or- 
szág rendjei  sorába  emelte  s  az  országgyűlésre  egyszermindenkorra  meg- 
hívta. 


A  GAZDASÁGI  ÉLET  A  RÉGI  MAGYAR  VÁROSOKBAN 

A  legfejlettebb  ipara  Budának  volt,  amelyben  akkor  58  iparágat  űz- 
tek. Különösen  fejlesztőleg  hatott  egyes  iparágakra  az  a  körülmény,  hogy 
némely  iparágak  egyes  városokban  koncentrálódtak.  így  például  nevezetes 
volt  Kassa  barchetszövése,  Bártfa  vászonszövése;  Körmöcbánya,  Besz- 
tercebánya és  Selmecbánya  bogláros  szerszámokat,  az  erdélyi  szász  váro- 
sok magyar  kupákat  készítettek.  Rendkívül  fejlett  volt  a  besztercebányai, 
budai,  nagybányai  ötvösség,  a  budai  szőnyegszövés,  zászló-  és  üvegfestés, 
egyes  felvidéki  városok  serfőzése,  Selmecbánya  és  Körmöcbánya  fém- 
bányászata. A  bányászat  ezidöben  oly  magas  fokon  állott,  hogy  VI.  Hen- 
rik angol,  XI.  Lajos  francia  király,  III.  Iván  moszkvai  nagyfejedelem 
Magyarországból  hívtak  be  bányászokat. 

A  városokból  rajzanak  ki  a  mesterek,  akik  a  XV.  században  a  környék- 
beli falvak  templomait,  várait  építik,  díszítik,  síremlékeit,  oltárait  farag- 
ják, falképeit  festik,  ötvösműveit  szállítják  és  drágaművű  olasz  bársonyok- 
ból miseruháit  szabják.  Áldozatkész  és  dúsgazdag  bányapolgárságunk, 
elsősorban  templomaiban,  csakis  kiváló  mestereket  foglalkoztatott.  Bánya- 

VIDÉKI  VÁMOSOK   II. 


Mni]í)lfiiri!l|líl 
ULiyi|l|ÍiS  IIBÍ      ' 


*-i^^íp 


Szeged,   Kultúrpalota 


Nyíregyháza,   Kossuth-tér   és  Városháza 


Mezőtúr,    Városháza 


városaink  főtemplomaiban  olyan  nagyszabású  és  pompás  szárnyasoltárok 
voltak,  aminőkkel  Németországban  sem  találkozunk. 

Az  ipar  virágzása  dacára  a  városi  lakosság  nagyrésze  mégis  mező- 
gazdasággal foglalkozott  s  különösen  a  szőlőművelést  kedvelték.  A  kert- 
művelésben a  szászok  jártak  elől.  Az  állattenyésztéssel  a  kisebb  magyar 
városok  lakossága  foglalkozott.  A  folyómenti  városokban  a  halászatot 
űzték. 

A  kereskedelem  a  nagyobb  városokban  koncentrálódott.  Különösen 
kivált  e  téren  Buda,  mint  az  ország  fővárosa,  észak  felé  Kassa,  nyugat 
felé  Pozsony,  Sopron,  Kőszeg  és  Nagyszombat,  dél  felé  Szeged,  keletnek 
pedig  Nagyvárad  és  Kolozsvár. 

Nevezetes  külföldi  forgalma  volt  már  az  Árpád-házi  királyok  alatt  a 
dunamenti  városoknak.  A  híres  országos  vásárokat  francia,  német,  olasz, 
török,  cseh,  bolgár,  orosz  és  lengyelországi  kereskedők  is  gyakran  látogat- 
ták. E  vásárok  egész  a  XVII.  század  végéig  rendesen  15  napig  tartottak. 
A  városok  kereskedői  és  iparosai  messze  elhordták  cikkeiket.  Egy  nagj^- 
bányai  aranyművesről  fel  van  jegyezve  1635-ben,  hogy  járt  Londonban  is. 


KULTÚRA  A  RÉGI  MAGYAR  VÁROSOKBAN 

Több  helyen  már  ekkor  városi  könyvtárakkal  találkozunk. 

Sok  városban  állandó  ének-  és  zenetanítás  is  folyt. 

Templomok,  iskolák,  városházak,  árucsarnokok,  közkutak  stb.  építése 
az  építészeket,  festőket,  szobrászokat,  harangöntőket,  könyvfestőket  stb. 
juttatta  keresethez  és  művészetük  kifejtéséhez. 

A  városok  azokat  a  tanulókat  is  segélyezték,  akik  külföldi  egyetemre 
mentek  tanulni. 

Az  utcákat  a  jelentősebb  városokban  kikövezték,  rendszeresen  takarí- 
tották, vízvezetéket  és  csatornázást  építettek.  Besztercebányán  már  a 
XIII.  század  elején,  Kassán,  Eperjesen  és  Lőcsén  a  XIV.  században 
készült  a  vízvezeték. 

A  besztercebányaiak  büszkén  emlegetik,  hogy  az  ő  facsöves  vízveze- 
téküket annyira  méltányolták,  hogy  Paris  város  tanácsa  szakértőket  kül- 
dött ki  annak  tanulmányozására.  Nagybánya  város  vízvezetékében  a  csö- 
vek többnyire  fából,  de  hellyel  kőből,  vasból,  rézből,  cserépből,  sőt  üvegből 
is  voltak. 

Buda  már  akkor  híres  volt  gyógyfürdőiről,  de  Pozsony,  Selmecbánya, 
Nagybánya  is  már  a  XIV.  század  elején  létesítettek  nyilvános  fürdőket, 
sőt  Besztercebányán  a  szegények  részére  még  ingyenfürdőről  is  gondos- 
kodtak. 


Magyarok  a  kuliuráért 

Városi  kórház  majdnem  valamennyi  nagyobb  városban  volt.  A  létesí- 
tésük ugyan  a  szerzetesek  érdeme,  azonban  a  fentartásukról  és  a  kezelé- 
sükről az  illető  város  gondoskodott. 

A  mohácsi  vésztől  kezdve  a  városi  élet  virágzása  csökkent,  általában 
a  városi  élet  ellen  reakció  állt  be,  aminthogy  a  XVI.  század  óta  egész 
Európa  közszelleme  mostoha  volt  a  városokra.  A  török  háborúk  alatt 
a  katonai  erő  is  háttérbe  szorítja  a  városi  önkormányzatot.  A  török  hódolt- 
ság területén  fekvő  városok  léte  is  veszélybe  került,  városi  szabadságuk 
megnyirbáltatott  s  önerejükre  utalva  kellett  a  nemzeti  ügyet  is  szolgálni. 

A  150  évig  tartó  török  hódoltság  alatt  a  nagy  magyar  Alföld  falvai 
elnéptelenedtek,  illetve  elpusztulásuk  után  lakói  összeköltöztek  egy  köz- 
pontba, amely  így  lakosságban  és  területben  nagyon  megnövekedett.  Innen 
van  az,  hogy  az  Alföldön  népes  városok  és  nagyközségek  fordulnak  elő. 
így  fejlődtek  Hódmezővásárhely  (22  faluból  alakult) ;  Debrecen,  Kecske- 
mét, Kiskunhalas,  Békéscsaba,  Békés,  Szarvas,  Orosháza  stb. 

Tűzvész,  árvíz,  ellenséges  hadak,  ragadós  betegségek  sokszor  elpusz- 
tították az  egyes  városokat,  amelyek  csak  polgáraik  fáradhatatlan  szor- 
galmának és  kitartásának  köszönhették,  hogy  pótolni  tudták  e  vesztesé- 
geket. A  török-tatár  pusztítás  megbénította  az  ország  lakóit,  akiknek  pót- 
lására más  nemzetiségeket  telepítettek  le. 

A  török  hódoltság  megszűnése  után  a  városok  belső  életében  is  bete- 
ges tünetek  jelentkeznek;  a  városok  saját  céljaira  történt  adókivetéseiből 
is  egy  rész  katonai  szükségletek  fedezésére  fordíttatott. 

A  városok  reformjával  legelőször  II.  József  foglalkozott.  Az  ő  reform- 
jával megszűnt  az,  hogy  a  városok  csupán  koronái  javaknak  tekinttesse- 
nek  s  1783-ban  a  városok  teljesen  beolvasztattak  a  nemzet  testébe.  A  sza- 
bad királyi  város  —  kivéve  a  polgári  törvénykezést  és  a  gazdaságot  — 
csupán  egy  részévé  lesz  a  vármegyének  s  ennek  közvetítésével  érintkezik 
az  országos  kormánnyal. 

II.  József  halálával  reformjai  megsemmisültek  és  a  városok  igazga- 
tásában visszaállt  a  régi  rend. 

Az  1843-ik  évben  törvényjavaslat  került  az  országgyűlés  elé  a  királyi 
városokról,  ebből  azonban  a  főrendi  tábla  akadékoskodása  folytán  nem 
lett  ugyan  törvény,  de  a  gyakorlat  a  javaslat  sok  intézkedését  recipiálta. 

Az  1848-as  törvényhozás  a  városok  ügyeinek  rendezéséről  törvényt 
alkotott,  ennek  hatályát  azonban  a  szabadságharc  leveretése  után  az 
abszolút  kormány  felfüggesztette,  a  városok  autonómiáját  pedig  teljesen 
megszüntette. 

A  nemzet  és  az  uralkodó  kibékülése  után  csakhamar  előtérbe  lépett 
a  városok  ügyeinek  a  rendezése,  amit  az  a  körülmény  is  szükségessé 

tett,  hogy  1869-ben  a  bíráskodást  a  közigazgatástól  szétválasztották.  Igy 
jött  létre  az  1872:XXXVI.,  majd  az  1886  :XXI.  és  XXII.  t.-c,  amelyek 
ma  is  érvényesek. 

MAGYARORSZÁG  KÖZIGAZGATÁSI  SZERVEZETE 

Az  ország  területe  közigazgatásilag  törvényhatóságokra  van  felosztva. 
A  törvényhatóságok  kétfélék:  1.  vármegyei  és  városi.  A  békekötés  előtt 
az  integer  Magyarország  közigazgatásilag  63  vármegyére  és  25  törvény- 
hatósági városra  volt  felosztva.  Ezenkívül  Magyarországhoz  tartozott  még 
mint  önálló  törvényhatóság,  illetve  mint  corpus  separatum,  Fiume  kikötő- 
város és  környéke.  A  békekötés  a  63  vármegyéből  38  vármegyét  és  15 
törvényhatósági  várost  idegen  uralom  alá  juttatott,  úgy  hogy  jelenleg 
Budapest  székesfővároson  kívül  csak  25  vármegyei  és  10  városi  törvény- 
hatóságból áll  az  ország. 

A  vármegyei  törvényhatóságok  rendezett  tanácsú  városokra  és  járá- 
sokra oszlanak.  A  rendezett  tanácsú  város  jogállása  olyan,  mint  egy  járásé. 
A  járás  több  kis  és  nagyközségből  áll.  Úgy  a  vármegyei,  mint  a  városi 
törvényhatóság  felett  a  közigazgatási  és  vagyoni  felügyeletet  a  m.  kir. 
belügyminiszter  gyakorolja,  míg  a  rendezett  tanácsú  város  közvetlenül 
a  vármegye  hatóságának  felügyelete  alá  tartozik.  A  megyei  törvényható- 
ság élén  az  alispán,  a  törvényhatósági  város  élén  a  polgármester  áll. 
A  rendezett  tanácsú  város  élén  is  polgármester  áll,  akinek  azonban  a 
hatásköre  kisebb,  mint  a  városi  törvényhatóság  polgármesterének.  A  járás 
élén  a  járási  főszolgabíró  áll,  aki  közvetlenül  gyakorolja  a  felügyeletet 
a  járás  területén  levő  kis-  és  nagyközségek  felett. 

így  tehát  Magyarországon  a  városok  kétfélék;  1.  törvényhatósági 
város,  2.  rendezett  tanácsú  város. 

A  községből,  ha  bizonyos  törvényes  kellékeknek  megfelel,  lehet  ren- 
dezett tanácsú  város  s  ez  utóbbi  viszont,  visszatérhet  a  községi  szervezetbe. 
Törvényhatósági  várossá  egy  rendezett  tanácsú  város  csak  törvényhozás 
útján  lehet,  ugyanígy  vehet  fel  valamely  városi  törvényhatóság  alacso- 
nyabb szervezetet  is. 

A  VÁROSOK  HATÁSKÖRE 

Budapest  székesfőváros,  valamint  a  vármegyei  és  városi  törvény- 
hatóságok a  törvény  korlátai  között  gyakorolják  az  önkormányzatot  és 
az  állami  közigazgatás  közvetítését.  Ezeken  kívül  a  törvényhatóságok 
egyéb  közérdekű,  sőt  országos  ügyekkel  is  foglalkozhatnak,  azokat  meg- 
vitathatják, azokra  nézve  megállapodásaikat  kifejezhetik,  egymással  és 

a  kormánnyal  közölhetik  és  kérvény  alakjában  a  törvényhozás  bármely 
házához  közvetlen  felterjeszthetik,  önkormányzati  jogánál  fogva  a  városi 
vagy  vármegyei  törvényhatóság  saját  belügyeiben  önállóan  intézkedik, 
határoz,  és  szabályrendeleteket  alkot,  határozatait  és  szabályrendeleteit 
végrehajtja,  tisztviselőit  bizonyos  kivételekkel  választja,  az  önkormány- 
zat és  közigazgatás  költségeit  megállapítja  s  a  fedezetről  gondoskodik. 
A  kormánnyal  közvetlenül  érintkezik. 

A  belügyminiszter  a  töi'vényhatóságoknak  az  önkormányzati  hatás- 
körben követett  közigazgatási  eljárását,  belső  ügyvitelét  és  pénzkezelését 
saját  kiküldött  közege  által  bármikor  megvizsgáltathatja. 

A  törvényeket  és  a  kormánynak  a  törvényhatóságokhoz  intézett  ren- 
deleteit a  törvényhatóság  területén  a  törvényhatóság  hajtja  végre. 

Kivétetnek  a  végrehajtás  kötelezettségének  szabálya  alól  az  ország- 
gyűlés által  meg  nem  szavazott  adó  tényleges  behajtására  vagy  a  meg  nem 
ajánlott  újoncok  kiállítására  vonatkozó  rendeletek.  Ez  utóbbi  jog  azóta 
tárgytalan,  mióta  Magyarország  a  békekötés  értelmében  zsoldos  hadsere- 
get tart  fenn,  mert  ujoncmegajánlásnak  ezidőszerint  nincs  helye. 

Nevezetes  háztartási  tényezőként  szerepel  egyes  városoknak  a  terje- 
delmes földbirtoka.  A  háború  előtt  az  összes  városoknak  964.053  kat.  hold 
terjedelmű  földbirtokuk  volt.  A  jelenlegi  magyar  városok  közül  leg- 
nagyobb birtokaik  vannak  a  következőknek:  Debrecen  (98.032  kat.  hold)» 
Szeged  (09.783  kat.  hold),  Kecskemét  (47.076  kat.  hold). 

A  városok  területükön  illetékeket,  helypénzeket,  vámokat,  díjakat 
szedhetnek,  sőt  az  állam  által  igénybe  nem  vett  uj  adónemeket  is  hozhat- 
nak be. 

Az  állami  forgalmi  adót  a  városok  és  községek  szedik  be  és  ezért 
részesedést  kapnak  az  államtól.  Míg  3%  volt  az  állami  forgalmi  adó, 
ennek  az  adónak  Vq-oú  részét,  amióta  pedig  leszállították  2%-ra,  azóta 
annak  14.  része  a  városokat  és  községeket  illeti,  mint  jutalék  a  beszedés 
fejében. 

A  városoknak  és  községeknek  átengedett  adók: 

az  általános  kereseti  adó,  a  bor-  és  húsfogyasztási  adó.  A  városi 
törvényhatóságoknál  az  ellenőrzést  csak  állami  közegek,  ellenben  a  r.  t. 
városoknál  a  megyei  szervek  is  gyakorolják.  A  megelőző  (preventív) 
ellenőrzés  abban  nyilvánul,  hogy  a  költségvetés,  illetve  a  kiadásokra  vo- 
natkozó határozatot  jóváhagyás  végett  fel  kell  terjeszteni  a  felettes  ható- 
ságoknak, az  utólagos  ellenőrzés  az  évi  zárszámadásnak  jóváhagj'^ás 
végett  való  felterjesztésében  nyilvánul. 

Az  összes  városok  1928  óta  egységes  minta  szerint  tartoznak  a  követ- 
kező év  költségelőirányzatát  elkészíteni  és  a  belügyminiszterhez  jóvá- 
hagyás végett  felterjeszteni.  A  rendezett  tanácsú  városok  költségvetését 
és  zárszámadásait  előbb  a  vármegyei  alispán  bírálja  felül  és  csak  azután 

kerül  az  a  belügyminiszter  elé,  aki  a  pénzügyminiszterrel  együttesen 
vizsgálja  azokat  meg. 

Budapest  székesfőváros,  Pozsony,  Zágráb  (Horvátország  fővárosa) 
és  Fiume  1911-ben  önálló  kötvénykibocsátási  joggal  ruháztattak  fel. 
Ennek  a  célja  az  volt,  hogy  ez  alapon  minél  előnyösebb  kölcsönt  vehes- 
senek fel. 

Újabban  a  törvény  megadta  a  jogot,  hogy  a  városok  kölcsönszükség- 
letének  kielégítése  céljából  együttesen  kibocsátandó  kötvények  alapján 
kölcsönt  vehessenek  fel. 

Ezen  az  alapon  vettek  fel  a  magyar  városok  1925-ben  10  millió 
dollár  kölcsönt. 

Minden  város  a  törvény  alapján  köteles  alkalmazottainak  nyugdíj- 
intézményéről gondoskodni.  Nyugdíj  tekintetében  az  állam,  a  megyék  és 
a  városok  között  viszonosság  áll  fenn. 

A  városokban  a  rendőrség  a  háború  után  államosíttatott. 

A  főispán,  Budapesten  pedig  a  főpolgármester,  a  kormány  bizalmi 
embere  az  illető  törvényhatóságban.  A  főispánt  a  belügyminiszter  elő- 
terjesztésére az  államfő  nevezi  ki  s  ő  a  végrehajtó  hatalom  képviselője. 

A  főispán  ellenőrzi  a  törvényhatósági  önkormányzatot  és  őrködik  a 
törvényhatóságok  által  közvetített  állami  közigazgatás  érdekei  felett. 


A  VÁROSOK  STATISZTIKÁJA 

Mint  már  említettük,  a  békekötés  előtt  Magyarországon  Budapest 
székesfővároson  kívül  25  törvényhatósági  és  112  rendezett  tanácsú  város, 
összesen  tehát  137  város  volt,  amely  városoknak  a  nevét  és  lakosságainak 
számát  az  alábbi  kimutatás  tünteti  fel.  A  békekötés  ezek  közül  95  váro- 
sunkat helyezte  idegen  impérium  alá.  A  95  város  közül  azok,  amelyek 
Csehszlovákiához  csatoltattak  Cs  betűvel,  amelyek  Romániához  csatoltat- 
tak R  betűvel,  amelyek  Jugoszláviához  csatoltattak  J  betűvel  és  amelyek 
Ausztriához  csatoltattak  A  betűvel  vannak  megjelölve  az  alábbi  kimuta- 
tásban. Amelyik  városnál  a  betűjelzés  hiányzik,  az  magyar  impérium 
alatt  maradt. 

Magyar  neve 

Uj  neve 

Melyik  impérium 
alá  került 

Lakosság  száma  az 
1910.  évi  népszám- 
lálás szerint 

Abrudbánya 

Abnid 

R 

2.938 

Arad 

Arad 

R 

63.166 

Baja 

— 

21.032 

Bazin 

Pezinok 

Cs 

4.809 

Bártfa 

Bardijov 

Cs 

6.578 

Beregszász 

Beregsas 

Cs 

12.933 

Beszterce 

Bistrita 

R 

13.236 

Besztercebánya 

Banska  Bystrica 

Cs 

10.776 

Brassó 

Brasov 

R 

41.056 

Breznóbánya 

Breznó-Bries 

Cs 

4.179 

Budapest 

880.371 

Cegléd 

— 

33.942 

Csíkszereda 

Sereda-Ciucului 

R 

3.701 

Debrecen 

— 

92.729 

Deés 

Dej 

R 

11.452 

Déva 

Déva 

R 

8.654 

Dicsöszentmárton 

Dica  Sanmartin 

R 

4.417 

Dobsina 

Dobsina 

Cs 

5.029 

Eger 

— 

28.052 

Eperjes 

Presova 

Cs 

16.323 

Erzsébetváros 

Ibasfalau 

R 

4.408 

Esztergom 

— 

17.881 

Érsekújvár 

Nove-Zámky 

Cs 

16.228 

Fehértemplom 

Biserica-Alba 

R 

11.524 

Felsőbánya 

Baiasprie 

R 

4.422 

Fo garas 

Fagaras 

R 

6.579 

Gölnicbánya 

Gelnica 

Cs 

3.822 

Gyergyószentmiklós 

Giurgeu  Sanmiclaus 

R 

8.905 

Gyöngyös 

— 

18.314 

Győr 

— 

44.300 

Gyula 

— 

24.284 

Gyulafehérvár 

Álba  Júlia 

R 

11.616 

Hajdúböszörmény 

— 

28.159 

Hajdúnánás 

— 

16.781 

Hajdúszoboszló 

— 

16.093 

Hátszeg 

Hateg 

R 

3.124 

Hódmezővásárhely 

— 

62.445 

Igló 

Spisska  Nova  Ves 

Cs 

10.524 

Jászberény 

— 

29.675 

Jolsva 

Jelsava 

Cs 

2.846 

Kaposvár 

— 

24.124 

Karánsebes 

Caransebes 

R 

7.999 

Karcag 

— 

22.996 

Kassa 

Kosice 

Cs 

44.211 

Kecskemét 

— 

66.834 

Késmárk 

Kezmarok 

Cs 

6.317 

Kézdivásárhely 

Chezdi  Osorheiu 

R 

6.079 

Kiskunfélegyháza 

34.924 

Kiskunhalas 

— 

24.381 

Kismarton 

Eisenstadt 

A 

3.073 

Kisszeben 

Sabinov 

Cs 

3.288 

Kisújszállás 

— 

13.538 

Kolozsvár 

Cluj 

R 

60.808 

Komárom 

Komarno 

Cs 

22.337 

Korpona 

Krupina 

Cs 

4.016 

Körmöcbánya 

Kremnica 

Cs 

4.515 

Kőszeg 

— 

8.423 

Leibic 

Ljubica 

Cs 

2-782 

Léva 

Levice 

Cs 

9.675 

Magyar  neve 

Uj  neve 

Melyik  impérium 
alá  került 

Lakosság  száma  az 
1910.  évi  népszám- 
lálás szerint 

Losonc 

Lucinec 

Cs 

12.939 

Lőcse 

Levoca 

Cs 

7.528 

Lúgos 

Lugoj 

R 

19.818 

Magyarkanizsa 

Stara  Kaniza 

J 

17.018 

Makó 

34.918 

Marosvásárhely 

Muras  Osorheiu 

R 

25.517 

Mármarossziget 

Sigethul  Maramurasului 

R 

21.370 

Medgyes 

Medias 

R 

8.626 

Mezőtúr 

— 

25.835 

Miskolc 

— 

51.459 

Modor 

Módra 

Cs 

5.009 

Munkács 

Mukacevo 

Cs 

17.275 

Nagybánya 

Baia  Maré 

R 

12.877 

Nagybecskerek 

Veliki  Becskerek 

J 

26.006 

Nagyenyed 

Aiud 

R 

8.663 

Nagykanizsa 

— 

26.524 

Nagykároly 

Carii  Maré 

R 

16.078 

Nagykikinda 

Veliki  Kikinda 

J 

26.795 

Nagykőrös 

— 

•       28.675 

Nagyrőce 

Revuca 

Cs 

1.925 

Nagyszeben 

Sibiu 

R 

33.489 

Nagyszombat 

Tmava 

Cs 

15.163 

Nagyvárad 

Oradea-Mare 

R 

64.169 

Nyíregyháza 

38.198 

Nyitra 

Nitra 

Cs 

16.419 

Pancsova 

Pancevo 

J 

20.808 

Pápa 

— 

20.150 

Pécs 

— 

49.822 

Poprád 

Poprád 

Cs 

2.283 

Pozsony 

Bratislava 

Cs 

78.223 

Rimaszombat 

Rimavska  Sobota 

Cs 

6.912 

Rozsnyó 

Roznava 

Cs 

6.565 

Rózsahegy 

Ruzomberok 

Cs 

12.249 

Ruszt 

Rust 

A 

1.535 

Sátoraljaújhely 

— 

19.940 

Segesvár 

Sighisoara 

R 

11.587 

Selmec-  és  Bélabánya 

Banska  Stiavnica  a  Béla 

Cs 

15.185 

Sepsiszentgyörgy 

Sepsi  Sángeorgiu 

R 

8.665 

Sopron 

— 

31.597 

Szabadka 

Subotica 

J 

94.610 

Szakolca 

Skalica 

Cs 

5.018 

Szamosujvár 

Gherla 

R 

6.857 

Szatmárnémeti 

Satu-Mare 

R 

34.892 

Szászrégen 

Reghinul  Sasece 

R 

7.310 

Szászsebes 

Sebesül  Sasece 

R 

8.504 

Szászváros 

Orastie 

R 

7.672 

Szeged 

— 

118.328 

Szekszárd 

— 

14.947 

Szentendre 



5.673 

Szentes 

— 

31.593 

Szentgyörgy 

Svaty  Jur 

Cs 

3.458 

Szepesbéla 

Spisska  Belá 

Cs 

2.894 

Szepesolaszi 

Spisske  Vlahy 

Cs 

2.413 

Szepesváralja 

Spisske  Podhradie 

Cs 

3.129 

Székelyudvarhely 

Od  orheiul-Sacuiesc 

R 

10.244 

Székesfehérvár 

— 

36.625 

Szilágysomlyó 

Simlaul  Silvaniei 

R 

6.885 

Szolnok 



28.778 

Szombathely 

— 

30.947 

Magyar  neve 

UJ  neve 

Melyik  impérium 
alá  került 

Lakosság  száma  az 
1910.  évi  népszám- 
lálás szerint 

Temesvár 

Tünisoara 

R 

72.555 

Torda 

Turda 

R 

13.455 

Trencsén 

Trencin 

Cs 

7.805 

Turkeve 

— 

13.097 

Újbánya 

Nova  Bana 

J 

4.813 

Újpest 

— 

55.197 

1  Újvidék 

Növi  Sad 

J 

33.590 

Ungvár 

Uzhorod 

Cs 

16.919 

Vajdahuny  ad 

Hunedoara 

R 

4.520 

Vác 

— 

18.952 

Versec 

Vrsac 

J 

27.370 

Veszprém 

— 

14.792 

Vízakna 

Ocna  Sibiului 

R 

4.048 

Zalaegerszeg 

— 

10.844 

Zenta 

Senta 

J 

29.666 

Zilah 

Zalán 

R 

8.062 

Zombor 

Sombor 

J 

30.593 

Zólyom 

Zvolen 

Cs 

8.799 

Zsolna 

Zilina 

Cs 

9.179 

A  VÁROSOK,  MINT  A  MAGYARSÁG  SZIGETEI 

Az  1910.  évi  népszámlálás  statisztikai  adataiból  azt  látjuk,  hogy  a 
békekötés  előtti  Magyarország  területén  csak  9  olyan  vármegye  volt, 
amelyekben  abszolút  többségben  voltak  a  tótok  és  11  olyan  vármegye, 
amelyekben  a  románok  voltak  többségben. 

A  tót  többségű  megyék  területén  összesen  24  r.  t.  város,  a  11  román 
többségű  megyék  területén  pedig  20  r.  t.  város  feküdt.  De  amint  látjuk, 
még  ezekben  a  megyékben  is  a  városok  voltak  a  magyarság  szigetei  s 
alig  egy-két  város  volt,  ahol  a  nemzetiségek  elérték,  vagy  túlhaladták 
az  abszolút  számokat. 

Azok  a  megyék,  melyekben  a  tót  anyanyelvűek  abszolút  többségben 
voltak,  a  következők:  (a  megye  neve  után  lévő  szám  a  tót  anyanyelvűek 
százalékát  jelenti). 

Árva  75.1,  Bars  54.9,  Liptó  89.9,  Nyitra  71.1,  Sáros  58.7,  Szepes 
56.4,  Trencsén  91.8,  Turóc  69.1,  Zólyom  85.1. 

Ezen  tót  többségű  megyék  területén  a  következő  r.  t.  városok  voltak : 
(A  város  neve  után  levő  szám  a  tót  anyanyelvűek  százalékát  jelenti.) 

Árva:  Nem  volt  r.  t.  város  a  területén. 

Bars:  Körmöcbánya  32.8,  Léva  7.1,  Újbánya  88.5. 

Liptó:  Rózsahegy  68. 

Nyitra:  Érsekújvár  5.9,  Nyitra  30,  Szakolca  30. 

Sáros:  Bártfa  39,  Eperjes  39.9,  Kisszeben  49.9. 

Szepes:  Gölnicbánya   28.9,    Igló  48.9,    Késmárk  25.9,    Leibic  47.1, 

MDÉKI  \ÁROSOK  III. 


A  soproni  hüségkupu 


A    zalaegerszegi    Károly-temjjlum 


A    pécsi   székesegyház 


c 

C 
tó 

> 


q: 


Lőcse  47.2,  Poprád  33.1,  Szepesbéla  43.4,  Szepesolaszi  66.9,  Szepes- 
váralja  58.9. 

Trencsén:  Trencsén  város  47,  Zsolna   53.9. 

Túróc:  Területén  nem  volt  r.  t.  város. 

Zólyom:  Besztercebánya  40,  Zólyom  40.6,  Breznóbánya  40.7. 

Amint  e  számok  is  mutatják,  a  11  tót  többségű  megyék  területén 
fekvő  városok  közül  is  csak  a  kis  újbánya,  a  jelentéktelen  Szepesolaszi 
és  Szepesváralja  városkák,  továbbá  Rózsahegy  és  Zsolna  azok,  melyek- 
ben abszolút  többségben  voltak  a  tótok. 

Azok  a  megyék,  melyekben  a  romáéi  anyanyelvűek  abszolút  több- 
ségben voltak,  a  következők:  (A  megye  neve  után  levő  szám  a  román 
anyanyelvűek  százalékát  jelzi.) 

Alsó-Fehér  77.6,  Arad  65.4,  Beszterce-Naszód  68.5,  Fogaras  88.9, 
Hunyad  79.9,  Kolozs  68.1,  Krassó-Szörény  72.2,  Szeben  65,  Szilágy  59.2, 
Szolnok-Doboka   75.3,   Torda- Aranyos   72.1. 

A  román  többségű  megyék  területén  a  következő  20  r.  t.  város 
feküdt:  (A  város  neve  után  lévő  szám  a  román  anyanyelvűek  százalé- 
kát jelzi.) 

Alsó-Fehér:  Abrudbánya  57.8,  Gyulafehérvár  44.5,  Nagyenyed  22.4, 

Vízakna  65.5. 

Arad:  Területén  nem  volt  r.  t.  város. 

Beszterce-Naszód:  Beszterce  33.8. 

Fogaras:  Fogaras  város  33.5. 

Hunyad:  Déva  27.9,  Hátszeg  48.4,  Szászváros  49.8,  Vajda- 
hunyad  39.6. 

Kolozs:  Kolozs  város  43.7. 

Krassó-Szörény:  Karánsebes  49,  Lúgos  31.4. 

Szeben:  Nagyszeben  26.3,  Szászsebes  58.5. 

Szilágy:  Szilágysomlyó  11,  Zilah  6.6. 

Szolnok-Doboka:  Dés  25.4,  Szamosújvár  27.4. 

T  orda- Arany  OS :  Torda  város  25.4. 

A  román  többségű  megyéknél  azt  látjuk,  hogy  a  területükön  fekvő 
20  r.  t.  város  közül  csak  Abrudbánya,  Vízakna  és  Szászsebes  városok 
azok,  melyekben  abszolút  többségben  voltak  a  románok. 

Olyan  megye,  amelyben  német  anyanyelvűek  abszolút  többségben 
voltak,  egyedül: 

Mosonmegye:  55.2. 

Érdekes,  hogy  Mosonmegye  területén  egy  r.  t.  város  sem  volt. 


89 


Budapest  sseékesfőváros  és  25  vidéki  városi  törvényhatósága 

lakosságának  a  megoszlása  nemzetiség    szerint  az   1910.    évi 

országos  népszámlálás   alapján 


Város 

összes 
polgári 
népessége 

S 

4-> 

a 

B 
o 
tó 

a 

3 
tó 

> 

ti 

o 

ÍM 

N 

'0) 
tlC 

Badapest       

863.735 

745.270 

86.3% 

75.818 

8.8% 

20.078 
2.3% 

2.560 

0.3% 

195 

0.0% 

2.345 

0.3% 

2.970 

0.3% 

14.502 

1.7% 

Arad  

60.969 

45.161 

74.1% 

4.025 
6.6% 

231 

0.4% 

9.466 
15.5% 

5 

0.0% 

29 

0.1% 

1.785 

2.9% 

267 

0.4% 

Baja 

20.709 

16.587 

80.1% 

1.668 
8.1% 

38 

0.2% 

7 

0.0% 

1 

0.0% 

16 

0.1% 

211 

1.0% 

2.181 
10.5% 

Debrecen     

90.153 

89.189 
98.9% 

532 

0.6% 

74 
0.1% 

64 

0.1% 

21 

0.0% 

16 

0.0% 

17 

0.0% 

240 

0.3% 

Gytfr 

42.589 

41.015 
96.3% 

996 

2.3% 

105 

0.3% 

5 

0.0% 

2 

0.0% 

104 

0.3% 

14 

0.0% 

348 
0.8% 

Hódmezftvásárh. 

62.394 

61.865 

99.2% 

126 

0.2% 

160 
0.3% 

117 

0.2% 

0.0% 

5 

0.0% 

39 

0.0% 

82 
0.1% 

Kassa 

40.476 

30.791 
76.1% 

2.832 

7.0% 

6.039 
14.9% 

45 

0.1% 

51 

0.1% 

24 

0.1% 

14 

0.0% 

680 

1.7% 

Kecskemét    . . 

67.306 

66.798 
99.3% 

330 
0.5% 

90 
0.1% 

14 

0.0% 

4 

0.0% 

9 

0.0% 

16 

0.0% 

45 

0.1% 

Kolozsvár 

58.481 

49.634 

84.9% 

1.457 

2.5% 

103 

0.2% 

6.581 
11.3% 

6 

0.0% 

32 

0.0% 

40 
0.0% 

638 
1.1% 

Komárom 

18.863 

18.034 
95.6% 

574 
3.1% 

84 
0.5% 

5 

0.0% 

0.0% 

25 

0.1% 

8 
0.0% 

133 

0.7% 

Marosvásárhely  — 

33.728 

22.011 

92.8% 

467 

2.0% 

22 

0.1% 

924 
3.9% 

0.0% 

10 

0.0% 

11 

0.0% 

283 

1.2% 

Miskolc 

49.182 

47.322 
96.2% 

767 
1.6% 

642 
1.3% 

77 
0.2% 

16 

0.0% 

7 

0.0% 

12 

0.0% 

339 

0.7% 

Nagyvárad    

61.034 

56.527 

92.7% 

1.098 
1.8% 

173 

0.3% 

2,870 
4.7% 

23 

0.0% 

26 

0.0% 

22 
0.0% 

295 

0.5-%. 

Pancsova  

20.201 

3.187 

15.8% 

7.388 
36.6% 

232 

1.2% 

518 

2.6% 

1 

0.0% 

131 

0.6% 

8.633 

42.7% 

111 

0.5% 

Pécs 

47.844 

40.152 
83.9% 

6.027 

12.6% 

160 

0.3% 

22 

0.1% 

5 

0.0% 

618 

1.3% 

85 
0.2% 

775 
1.6% 

Pozsony 

73.459 

30.010 

40.8% 

31.768 
43.3% 

9.816 
13.4% 

22 

0.0% 

3 

0.0% 

303 

0.4% 

20 

0.0% 

1.517 

2.1% 

Selmec-  és 

Bélában  ya 

15.170 

6.329 

41.7% 

453 

3.0% 

8.337 

55.0% 

21 

0.1% 

öö% 

5 

0.0% 

6 

0.0% 

19 

0.1% 

Sopron  

31.597 

13.594 

43.0% 

16.738 

53.0% 

97 

0.3% 

10 

0.0% 

0.0% 

602 
1.9% 

8 
0.0% 

548 

1.8% 

Szabadka  

93.232 

54.626 
58.6% 

1.766 

1.9% 

85 
0.1% 

34 

1.0% 

7 
0.0% 

20 
0.0% 

3.371 

3.6% 

33.323 

35.8% 

Szatmárnémeti    

34.151 

32.563 

95.4% 

594 

1.7% 

27 
0.1% 

820 
2.4% 

29 

0.1% 

30 
0.1% 

20 
0.1% 

68 

0.1% 

Szeged  

115.306 

111.358 
96.6% 

2.213 
1.9% 

173 

0.2% 

325 

0.3% 

8 
0.0% 

74 
0.0% 

906 
0.8% 

249 

0.2% 

Székes!  e  hérv&r 

34.828 

34.188 
98.2% 

350 

1.0% 

71 

0.2% 

5 

0.0% 

0.0% 

29 
0.1% 

24 

0.1% 

151 

0.4% 

Temesvár 

68.471 

27.740 
40.5% 

30.064 
43.9% 

306 

0.5% 

6.657 

9.7% 

1 
0.0% 

122 

0.2% 

2.827 

4.1% 

654 
1.1% 

Újvidék 

33.089 

13.203 
39.9% 

5.705 
17.3% 

1.403 

4.2% 

80 
0.2% 

322 

1.0% 

615 
1.9% 

11.518 

34.8% 

243 

0.7% 

Versec   

26.941 

3.710 

13.8% 

13.471 

50.0% 

114 

0.4% 

777 

2.9% 

9 

0.0% 

35 

0.1% 

8.566 
31.87c 

259 

1-0% 

Zombor 

30.039 

9.801 

32.7% 

2.018 
6.7% 

26 
0.1% 

11 

0.0% 

3 

0.0% 

65 

0.2% 

11.837 
39.4% 

6.278 
20.9% 

*  Csak  a  kövér  betűvel  szedett  városok  hagyattak  meg  magyar  impérinm  alatt. 


A  városi  törvényhatóságokról  közölt  ezen  statisztikai  táblázatból  azt 
látjuk,  hogy  a  törvényhatósági  városokban  a  inagyarsá,g  arányszáma 
a  következő  volt: 

Budapest  86.3,  Arad  74.1,  Baja  80.1,    Debrecen  98.9,    Győr  96.3, 

Hódmezővásárhely  99.2,  Kassa  76.1,  Kecskemét  99.3,  Kolozsvár  84.9, 
Komárom  95.6,  Marosvásárhely  92.8,  Miskolc  96.2,  Nagyvárad  92.7, 
Pancsova  16.8,  Pécs  83.9,  Pozsony  40.8,  Selmec-  és  Bélabánya  41.7, 
Sopron  43,  Szabadka  58.6,  Szatmár-Németi  95.4,  Szeged  96.6,  Székes- 
fehérvár 98.2,  Temesvár  40.5,  Újvidék  39.9,  Versec  13.8,  Zombor  32.7. 

A  th.  városok  közül  tehát,  mint  látjuk,  egyedül  Selmecbánya  városa 
az,  amelyben  a  magyart  és  a  magyar  államhoz  hű  németeket  (S0-/o) 
együttvéve,  más  nemzetiség  százalékszáma  az  50%-on  felülemelkedilc, 
amennyiben  44.7%  magyar  és  némettel  szemben  55%  tót  mutatkozott. 
Jellemző,  hogy  Selmecbánya  a  legkisebb  volt  a  th.  városok  között. 

A  másik  törvényhatósági  város,  melyben  a  magyar  és  német  lakos- 
ság együtt  sem  érte  el  az  50%-ot,  Zombor  városa  volt,  amennyiben  itt 
39.4%  szerbbel  szemben  ugyanily  összegben  mutatkozott  a  magyar  és 
német  lakosság  százalékszáma.  A  többi  th.  városokban  a  magyar  és 
német  lakosság  egj'^üttvéve  jóval  felülmúlták  a  másajkúak  százalékát. 
A  németség  csupán  Sopronban  (53%)  és  Versecen  (50%)  érte  el  az 
abszolút  többséget. 

Sopron  városában  népszavazás  tartatván  afölött,  hogy  Ausztriához 
akar-e  csatlakozni,  vagy  Magyarország  impériuma  alatt  akar  maradni, 
a  lakosság  ez  utóbbi  mellett  döntött.  Sopron  állásfoglalása  is  egyik  pél- 
dája annak,  hogy  még  ahol  a  magyar  anyanyelvűek  kisebb  számban 
fordultak  is  elő,  mint  egyéb  nemzetiségűek,  mégis  a  közös  múlt  s  az 
együvétartozás  érzése  más  anyanyelvűeknél  is  a  magyar  államhoz  való 
hűséget  eltörölhetetlenné  tette,  ami  élénk  cáfolata  a  trianoni  diktátum 
rendelkezéseinek. 


VÁROST  KÖZÜZEMEK  ÉS  EGYÉB  INTÉZMÉNYEK 

Az  utóbbi  3 — 4  évtizedben  a  városok  nag^'  haladást  tettek  az  u.  n. 
közüzemek  és  egyéb  városi  intézmények  létesítése  körül.  A  városok 
valóságos  versenyt  rendeztek  egymással  ezen  a  téren.  Vízvezeték, 
csatornamű,  közvágóhíd,  jéggyár,  fürdő,  vásárcsarnok,  villany-  és  gáz- 
gyár, közúti  vasút,  temetkezési  vállalat,  téglagyár,  nyomda,  községi  ta- 
karékpénztár, zálogintézet  és  szeszfőző  egymás  után  láttak  napvilágot. 

Csonkamagyarország  városaiban  minienütt  van  villanyvilágítás, 
amelyek  —  néhány  város  kivételével  —  a  községi  villanytelepektöl  nye- 
rik az  áramot.  Újabban  a  kőszénbánya  társulatok  távvezeték  útján  lát- 
nak el  több  várost  villanyárammal,  amit  nagyban  a  város  vesz  át  és  ő 
osztja  szét  a  fogyasztóknak.  A  városok  közül  a  békekötés  előtt  42-nek  volt 
vízvezetéke,  az  utóbbi  években  7  város  épített  vízműveket,  több  város- 
ban pedig  most  tárgyalnak  azok  létesítése  végett.  Az  alföldi  városokban 
leginkább  artézi  kutak  szolgálnak  a  vízszükséglet  kielégítésére. 

Közlekedésül  néhány  városban  a  villanyvasút  szolgál,  újabban  azon- 
ban az  autóbusz-  és  autótaxi-közlekedés  kezd  nagy  mértékben  tért 
hódítani. 

Az  autóközlekedés  miatt  nagy  lendületet  vett  a  városoknak  szilárd 
burkolattal  és  pedig  aszfalttal  vagy  kőkockával  való  kiburkolása  is. 

Majd  minden  városnak  van  kórháza,  fertőtlenítő  intézete,  anya-  és 
csecsemőgondozó  intézete. 

Városainkban  a  következő  közművelődési  intézmények  találhatók: 
Budapesten,  Debrecenben,  Pécsett  és  Szegeden  egyetemek;  Egerben, 
Kecskeméten,  Miskolcon  jogakadémiák;  Debrecenben,  Keszthelyen, 
Magyaróváron  gazdasági  akadémiák;  Sopronban  bányászati  és  erdészeti 
akadémia  van.  Ezenkívül  városi  könj^árak,  múzeumok,  színházak,  zene- 
iskolák és  számtalan  alsó-  és  felsőfokú  iskola  szolgál  a  műveltség  ter- 
jesztésére. 

Közjótékonysági  intézmények  közül  a  következők  említésre  méltók: 
Szegényházak,  árva-  és  gyermekmenhelyek,  aggápoldák,  népkonyhák, 
hajléktalanok  menhelyei  stb. 

Jelenlegi  vidéki  városaink  közül  említésreméltóak  a  következők: 

Debrecen.  Ebben  a  városban  mondta  ki  az  országgyűlés  Kossuth 
Lajos  javaslatára  1849.  április  14-én  Magyarországnak  Ausztriától  való 
elszakadását  s  nyilvánította  a  Habsburg-házat  trónvesztettnek.  Sok 
református  templomáról  és  intézményeiről  „Kálvinista  Rómának"  hívják. 
Debrecen  város  tulajdonát  képezi  a  Hortobágy-puszta,  ahol  nyáron  déli- 
báb látható.  E  hatalmas  puszta  a  magyar  föld  egyik  legnagyobb  érdekes- 
sége, különleges  életet  élő  pásztornépével  és  állattenyésztésével. 

Eger.  E  város  eredete  az  első  kereszténység  idejébe  nyúlik  vissza. 
Szent  István  király  megalapítván  az  egri  püspökséget,  annak  székhelyévé 
Egert  tette.  Eger  útjába  esett  úgy  a  belső,  mint  külső  háborúknak,  miért 
is  bőségesen  kivette  részét  azon  harcokból,  melyek  az  országot  évszázado- 
kon keresztül-kasul  dúlták.  A  tatárok  1242-ben  felgyújtották  a  várost, 
Giskra  hadai  1442-ben  feldúlták.  Ezt  az  osztrák  zsoldosok  pusztítása  kö- 
vette, majd  1552-ben  a  török  támadta  meg  150.000  főnyi  seregével,  mely 
ellen  Dobó  István  küzdött  kétezredmagával.  Az  ekkor  vívott  dicsőséges 
harc  és  védelemnek,  —  melyben  az  egri  nők  is  hősiesen  küzdöttek,  — 
köszönhető,  hogy  a  török  sereg  szégyenletesen  meghátrált.  A  város  hatá- 
rában nagy  szőlőkultúra  van  s  itt  terem  az  országhírű  vörös  bor,  az  u.  n. 
egri  bikavér. 

Esztergom.  A  magyarok  első  királya  Szent  István  969-ben  itt  szüle- 
tett, 995-ben  Adalbert  püspök  által  itt  kereszteltetett  meg  és  II.  Szilvesz- 
ter pápától  kapott  koronával  az  1000-ik  év  augusztus  15-én  itt  koronáz- 
tatott meg.  ö  alapította  az  első  10  püspökség  élén  az  esztergomi  érsek- 
séget is  és  székvárosul  Esztergomot  választotta. 

Győr.  A  kelták  alapították.  A  rómaiak  (Arrabona  kelta  eredetű) 
idejében  kiváló  helye  a  római  légióknak,  az  Avarok  uralma  alatt  pedig, 
mint  számottevő  erősség  szerepel,  mely  ellen  Nagy  Károly  személyesen 
vezeti  hadait.  A  franciák  1809-ben  elfoglalták  s  maga  Napóleon  is  meg- 
fordult ekkor  a  városban. 

Az  ország  egyik  legvirágzóbb  ipari  és  kereskedelmi  centruma. 

Gyula.  Az  Árpád-korban  élt  Gyula  nevű  főúrnak  köszönheti  alapítását, 
innen  származik  Dürer,  a  híres  német  festő,  kinek  családját  itt  Ajtósy 
néven  ismerték. 

A  török  uralom  alatt  számos  idegenajkű  nép :  török,  szerb,  rác,  zsidó 
kötözött  be  a  városba,  úgyhogy  mikor  a  törökök  a  várost  a  keresztény 
seregnek  átadták,  szerb  és  rác  lakosok  alkották  a  várost.  Miután  a  ráco- 
kat a  háború  s  az  időközben  kiütött  pestis  megtizedelte,  oláhokat  telepí- 
tettek közéjük. 

Hódmezővásárhely.  A  török  hódoltság  után  22  faluból  alakult.  Hatá- 
rában mintegy  5000  elszórtan  fekvő  tanya  van. 

Kalocsa.  A  kalocsai  érsek  székhelye.  Egyik  híres  érseke  Tomory  Pál 
1526  augusztus  29-én  Mohácsnál,  mint  a  magyar  sereg  fővezére  esett  el 
a  törökök  elleni  csatában.  A  városban  a  jezsuitáknak  híres  fiúnevelő  inté- 
zete van  s  ugyancsak  ezek  a  szerzetesek  látják  el  rég  idő  óta  az  érsek 
által  fentartott  csillagvizsgáló  intézetet.  Az  érseki  palota  mintegy  70.000 
kötetnyi  könyvtárt  foglal  magában.  E  vidék  népviselete,  különösen  a  nőké, 
igen  festői. 

Kaposvár.  Egyike  az  ország  legfejlettebb  városainak.  Ipara,  keres- 
kedelme jelentékeny  helyet  biztosítanak  az  ország  városai  sorában. 

Karcag.  Tengerfeletti  87  m  magasságban  síkterületen  fekszik.  La- 
kosai leginkább  földmívelés  és  állattenyésztéssel  foglalkoznak.  Határá- 
ban a  legacélosabb  búzát  termesztik,  amely  a  legnagyobb  sikértartalmú. 
Legújabban  sikeresen  mélyfúrást  végeztek,  amelynek  nyomában  "^'^  fokos 
hővízre  bukkantak  s  földgáz  is  tör  elő. 

Kecskemét.  A  150  éves  török  uralom  és  a  rákövetkező  idő  pusztává 
tették  a  Duna — Tisza  közét,  de  megmaradt  három  város:  Kecskemét, 
Cegléd  és  Nagykőrös.  Kecskemét  magába  olvasztotta  a  megsemmisült 
községek  lakóit  s  elhagyott  határukat  bérbevéve,  saját  területén,  34  pusz- 
tán, (ezek  közül  Bugacpuszta  36.000  kat.  hold)  54  négyzetmérföldet  meg- 
közelítő óriási  területen  folytatta  —  már  azelőtt  is  európai  hírű  —  állat- 
tenyésztését, valamint  többnyire  néhány  holdra  terjedő  apró  bérleteken 
gyümölcs-  és  zöldségtermelését  és  baromfinevelését. 

Kiskunhalas.  A  legrégibb  kúntelepek  közül  való.  A  város  külső  ha- 
tára 64.568  hektárra  terjed.  Rabutkin  osztrák  császári  tábornok  katonái 
annyira  kifosztották,  hogy  semmi  igásmarha  nem  maradván,  az  embe- 

reknek  maguknak  kellett  húzni  a  malmot  és  szekeret.  A  lakosság  főfog- 
lalkozása a  földmívelés  és  állattenyésztés.  De  kiválnak  a  szőlő-  és  gyü- 
mölcstermelésben és  a  baromfitenyésztésben. 

A  város  szépen  gondozott  erdejében  a  madárvédelmi  intézkedések 
és  az  éneklőmadarak  bősége  folytán  páratlanul  áll  az  országban.  A  vá- 
ros határa  fákban  gazdag.  Csaknem  az  összes  utak  gyümölcs-,  akác-  és 
szederfával  vannak  beültetve. 

Földmívelő  lakosságának  asszonyai  és  leányai  háziiparként  készítik 
a  messze  földön  híres  halasi  csipkét. 

Kőszeg.  A  török  világ  korából  oroszlánrész  illeti  Kőszeget.  Jurisics 
Miklós,  ki  a  város  kapitánya  volt,  maroknyi  seregével  (28  huszár, 
18  német  lovaskatona  és  700  menekült  fegyvertelen  paraszt)  1532  nyarán 
25  napig  útját  állta  a  Bécsnek  induló  török  seregnek,  mely  eredmény- 
telenül volt  kénytelen  Kőszeg  alól  elvonulni.  1809-ben  a  franciák  szállták 
meg  a  várost,  kiknek  ottléte  alaposan  megapasztotta  a  város  vagyonát. 
A  franciák  élelmezése  közel  125.000  forintba  került  a  városnak,  mit 
kölcsönnel  volt  kénytelen  fedezni. 

Magyaróvár.  A  Lajta  és  a  Kis-Duna  egyesülésénél  fekszik.  Legje- 
lentékenyebb intézete  a  Magyar  Királyi  Gazdasági  Akadémia,  mely 
1818-ban  alapíttatott.  A  város  központja  a  Frigyes  főherceg  nagy  ura- 
dalmának, amelyhez  nagy  sörgyár  és  tehenészet  tartozik.  A  akadémiá- 
val kapcsolatban  gépkisérleti-,  mezőgazdasági  vegykisérleti-,  vetőmagvizs- 
gáló-, állatgyógyászati-,  növénytermelési  kísérleti-  és  meteorológiai  állo- 
más is  van.  A  növénytermelési  kísérleti  állomás  1894  óta  önállósíttatott 
s  azóta  mint  „Országos  m.  kir.  Növénytermelési  kísérleti  állomás"  új  szer- 
vezetet kapott. 

Miskolc.  A  legfiatalabb  törvényhatósági  város,  mely  lüktető  kereske- 
delmének és  iparának  köszönheti  felvirágzását.  Az  emberiség  őskorának 
hazánkban  felfedett  legrégibb  lakott  területe  Miskolc  vidéke,  melynek 
barlangjai  a  jégkorszak  és  vaskorszak  emberi  kultúrájának  emlékeit 
tárja  fel.  A  barna  szénbányák  közelsége  különösen  alkalmassá  teszi 
gyárak  letelepítésére.  A  várossal  csaknem  teljesen  összeépült  diósgyőri 
állami  vas-,  acél-  és  gépgyár  a  világpiac  részére  is  készíti  termékeit. 

Nagykanizsa.  A  török  időkben  egyike  volt  az  ország  legnevezete- 
sebb erősségeinek.  Lakosai  között  tekintélyes  számban  vannak  kereske- 
dők és  iparosok.  A  Duna-Száva-Adria  vasút  keresztező  gócpontja. 

Nagykörös.  A  nagy  magyar  Alföld  egyik  nevezetes  városa.  Lakosai 
különösen  gyümölcs-  és  zöldségtermeléssel  foglalkoznak  és  salátáját  kül- 
földi államokban  is,  —  különösen  Ausztriában  és  Németországban  — 
előnyösen  ismerik. 

Nyíregyháza.  E  város  lakossága  a  XVIL  század  második  és  a  XVIIL 

század  első  felében  csaknem  teljesen  kipusztult.  Ezek  pótlására  Békés  vár- 
megyéből tótokat  telepítettek  le.  A  rendkívül  szorgalmas  és  takarékos 
lakosságnak  köszönhető,  hogy  a  város  rohamos  fejlődésében  úgyszólván 
szünetet  sem  ismert.  Lótenyésztése  messze  földön  híres. 

Pápa.  A  várost  szerencsés  úthálózata  fejlesztette,  mert  belőle  rég 
időktől  kezdve  hat  országút  ágazott  ki,  újabban  pedig  a  várost  a  vidéké- 
vel vasutakkal  kötötte  össze.  Fejlődését  szerencsés  fekvésének  köszönheti, 
mert  mig  délről  az  erdős  Bakony-hegység  övezi,  addig  észak  felől  terje- 
delmes síkság  terül  el.  Itt  cserélte  ki  a  hegyvidék  terményeit  a  sík  vidék 
terményeivel.  Nagy  szövőgyára  és  dohánygyára  van.  Ref.  kollégiumá- 
ban Petőfi  és  Jókai  is  tanúit. 

Pécs.  (ösi  neve  Sopianae)  Egykor  Pannónia  Valéria  tartomány 
polgári  kormányzójának  székhelye  volt. 

A  rómaiak  uralmának  idejéből  több  nevezetes  leleten  kívül  a  mai 
napig  fennmaradt  egy  őskeresztény,  IV.  századbeli  sírkamra  (Cubiculum), 
melynek  a  bibliai  tárgyú  festményei  a  római  katakombák  képeivel  való 
rokonságot  tüntetik  fel  s  a  maga  nemében  európai  nevezetességűvé  teszik. 

A  XI.  században  épült  román  székesegyház,  melyet  1882 — 1891-ben 
restauráltak,  —  a  város  büszkesége. 

Nagy  Lajos  1367-ben  egyetemet  létesített  itt,  mely  a  mohácsi  vészig 
fennállott.  Ez  az  európai  egyetemek  között  korra  a  legelsők  közé  tartozott. 

Iparának  fejlettségét  igazolja  a  világhírű  Zsolnay-féle  keramikai- 
gyár,  melynek  művészi  alkotásai  a  külföld  bámulatát  vívták  ki. 

Salgótarján.  Virágzó  kőszénbányászata  és  vasgyára  országos  hírűvé 
emelték  ezt  a  kis  városkát,  mely  az  ujabb  városok  közé  tartozik  ugyan, 
azonban  kulturális  intézményeivel  máris  szép  helyet  vívott  ki  magának  a 
városok  között. 

Sopron.  A  kelták  alapították.  (Scarabantia)  Antonius  Pius  római 
császár  tette  municipiummá.  Magyar  szabad  királyi  városi  kiváltságát 
1074-ben  Salamon  királytól  nyerte.  Régi  stílusú  házai  és  utcái  miatt 
a  magyar  Nürnbergnek  hívják. 

Habár  lakói  nagyobb  számban  németek,  mégis  a  népszavazás  meg- 
ejtésekor,  amikor  arról  volt  szó,  hogy  magyar  marad-e,  vagy  Ausztriához 
kíván  csatlakozni,  Ausztriával  szemben  hű  maradt  Magyarországhoz, 
amiért  is  a  törvényhozás  „Civitas  fidelissima"  címmel  tisztelte  meg. 

Szeged.  Budapest  után  a  legnagyobb  magyar  vidéki  város.  1879-ben 
a  mellette  húzódó  Tisza-f  olyó  elöntötte.  Ekkor  5585  ház  dűlt  össze.  A  város 
az  egész  civilizált  világ  áldozatkészsége  és  saját  népének  szívós  kitartása 
folytán  újból  épült  s  a  falusias  jellegű  város  helyett,  modern,  szép,  nagy 
várossá  fejlődött.  Szeged  város  határában  termesztik  a  világhírű  szegedi 
paprikát. 

Szekszárd,  ősrégi  város,  mely  Alica  néven  már  a  kelták  idejében  is 
létezett.  A  várost  már  a  rómaiak  is  ismerték.  Ezen  vonult  végig  a  ró- 
maiaknak Eszéken  át  Óbudára  vezető  fő  hadiút  ja  is.  Szölömíveléséről 
híres.  Vörös  borával  nagy  hírre  tett  szert. 

Szentendre.  Mai  helyén  Ulciscia  castra  név  alatt  római  telepítvény 
állott.  Az  avarok  idején  is  lakott  hely  volt,  a  mostani  város  azonban  a 
XV.  században  keletkezett,  amikor  Zsigmond  és  Albert  királyok  e  vidékre 
szerbeket  telepítettek.  Lakói  régtől  fogva  nagykiterjedésű  ipart  űztek. 
Miután  Budapestről  úgy  a  Dunán,  mint  villamosvasúton  könnyen  elér- 
hető és  a  város  mögött  gyönyörű  erdőkoszorúzta  hegyek  terülnek  el, 
ezért  a  fővárosiak  kedvenc  kiránduló-  és  nyaralóhelye  lett. 

Székesfehérvár.  (Herculeia)  Az  ország  régi  koronázó  városa.  Itt 
koronázták  meg  Szent  Istvánt,  az  első  magyar  királyt  s  ő  rajta  kívül 
még  vagy  30  magyar  királyt.  Ebben  a  városban  47  országgyűlést 
tartottak. 

A  török  háborúk  alatt  meggyérült  lakosság  szaporítására  nagy- 
számú német  és  rác  népek  telepíttettek  le,  akik  idők  folyamán  meg- 
magyarosodtak. 

Szolnok.  A  Tisza  partján  89  m  tengerfeletti  magasságban,  teljesen 
sík  területen  fekszik.  A  tatárok  és  törökök  többször  elpusztították.  A  má- 
ramarosi  sóbányákból  a  Tiszán  szállított  só  lerakodási  helye  volt.  A 
vasúti  vonalak  központjában  való  fekvése  következtében  az  ország  egyik 
legforgalmasabb  gócpontja.  Tipikus  szépségei  szolgáltak  festői  témákkal 
és  modellekkel  a  nagy  Pettenkofen  Ágostnak  arra,  hogy  a  magyar  elemet 
a  világ  festőművészetének  fölfedezze.  A  Pettenkofen-iskola  megörökíté- 
sére az  állam  a  város  segítségével  művésztelepet  létesített.  Modern  szál- 
lodája és  artézifürdője  elsőrangú. 

Szombathely.  Története  a  római  korba  nyúlik  vissza.  A  Krisztus  utáni 
IV.  században  Claudia  Savaria  néven  Pannónia  fővárosa  és  a  tartományi 
főnök  székhelye  volt.  A  magyar  honfoglalás  régi  nagyságának  már  csak 
a  romjait  találta.  Ma  egyike  a  legfejlettebb,  mintaszerű  magyar 
városoknak. 

Vác.  ősrégi  püspöki  város.  Püspökségét  még  Szent  István  alapította. 
A  virágzó  várost  1241  március  17-én  a  tatárok  teljesen  elpusztították, 
lakosait  pedig  kiirtották.  IV.  Béla  király  a  várost  újra  felépítette  s  új 
fallal  vétette  körül.  Itt  van  a  még  1802-ben  alapított  országos  siketnéma- 
intézet, valamint  a  m.  kir.  országos  fegyintézet,  melyben  800 — 1000  fe- 
gyenc szenvedi  a  földi  igazságszolgáltatás  által  kiszabott  legsúlyosabb 
büntetéseket. 

Veszprém.  Szent  István  király  emelte  Veszprémben  az  1276-ig  fenn- 
állott és  egyetemnek  nevezett  főiskolát  s  itt  őrizték  a  székesegyházban 

a  királyné  koronáját  is,  amellyel  ezidőtől  kezdve  mindig  a  királyné  kan- 
cellárja, a  veszprémi  püspök  koronázza  meg  a  királynét. 

A  napóleoni  háborúk  idejében  a  francia  lovasok  végig  száguldoztak 
Veszprémben  is  és  1809  június  4-én  a  várost  kizsákmányolták. 

Zalaegerszeg.  Egy  nagy  vidék,  különösen  az  u.  n.  Göcsej  főforgalmi 
helye.  Marhavásárai  igen  látogatottak,  még  külföldi  kereskedők  is  szíve- 
sen felkeresik.  A  városnak  festői  környéke  van,  amennyiben  határában 
lankás  szőlőhegyek  és  kitűnő  rétekben  dús  völgyek  ölelkeznek. 


7      Magyarok  a  kultúráért 

külföld,  ha  hallott,  vagy  olvasott  egyet-mást  a  magyar 
faluról  s  annak  népéről,  az  többnyire  futólagos 
benyomáson,  avagy  elavult  közlésen  alapult  s  rend- 
szerint valami  kuriózum  volt. 

A  romantikus  irodalom  különös  kedvvel  dombo- 
rította ki  a  népélet  szembetűnőbb,  ritka  jelenségeit 
és  alakjait.  Az  olvasó  aztán  általánosította  ezeket 
s  a  magyar  földről  csak  a  puszta,  a  csikós,  a  csárda, 
a  betyár  s  hasonló  különlegességek  maradtak  meg 
a  külföld  köztudatában.  Pedig  ezek  sok  más  furcsa- 
sággal együtt  már  régen  eltűntek.  Először  a  betyárok  pusztultak  ki: 
ezek  többnyire  szökött  katonák  voltak,  akik  nem  akartak  a 
gyűlölt  osztrák  hadseregben  szolgálni  s  elbujdostak  a  pusztába.  Egy- 
két lovat  elkötöttek  a  ménesekből,  bosszúságot  okoztak  az  idegen  pandú- 
roknak s  főúri  kastélyoknak,  de  lovagiasak  voltak  a  nőkkel  s  jószívűek 
a  szegényekkel  szemben.  Egykori  regényes  búvóhelyeiket,  a  rengeteg  ná- 
dasokat már  régen  lecsapolták  s  ma  sűrűn  elszórt  tanyaházak  békés  lakói 
szántanak-vetnek  azok  helyén. 

Puszta  sincs  már  igazában,  mert  végeláthatatlan  vetések,  gyümölcsö- 
sök és  szőlőültetvények  díszlenek  ma  ott,  ahol  nemrégen  még  kiszáradt, 
sivatag  legelőkön  gulyák  és  ménesek  nevelkedtek  télen-nyáron  s  napi- 
járóföldre nem  lehetett  más  hajlékot  találni,  csak  nádból  készült  néhány 
pásztorkunyhót.  Alig  látni  már  lobogó,  fehér    ingujjú    csikósokat,    akik 

lóhátról  őrizték  az  állatokat.  Csak  néhányat  tartanak  belőlük  a  pusztának 
hagyott  Hortobágyon,  talán  az  idegenek  számára  látnivalóul. 

Lovas  nép  volt  a  magyar  ősidő  óta,  de  kedves  állatának  jelentősége 
megcsökkent,  amióta  egyre  több  gazdaságban  motorok  szántanak,  a 
közlekedést  pedig  autóbuszok  és  vasutak  bonyolítják  le.  A  festői  egyen- 
ruhájú,  bravúros  huszárokat  is  leszállította  lovuk  hátáról  a  világháború 
megváltozott  harcmodora. 

Sok  érdekesség  eltűnt,  de  a  magyar  falunak  s  népének  értékes  sajá- 
tosságai megmaradtak:  így  a  rajongó  földszeretet,  a  hagyományok  tisz- 
telete, a  tiszta  családi  élet,  vendégszeretet,  vallásosság  és  hazafias  érzés. 
Ma  is  él  ezer  változatban  a  falu  sok  gyönyörű  népdala,  amit  művészek 
és  cigányzenészek  s  újabban  a  rádió  útján  a  külföld  szintén  ismer  és 
kedvel.  Megmaradtak  a  régi  érdekes  lakodalmi,  keresztelői  s  más  nép- 
szokások, a  vidékek  szerint  eltérő  színpompás  népviseletek,  az  asszonyok 
szorgalmát,  ízlését  dicsérő  hímzések,  varrottasok  s  a  népművészet  sok  más 
jellegzetes  alkotása.  Élnek  a  régi  magyar  táncok,  melyek  a  nép  forma- 
érzékét és  erkölcsi  finomságát  tükrözik  vissza.  És  megmaradt  a  fában 
gazdag  vidékeken,  de  leginkább  az  elszakított  erdélyi  székelyek  közt,  a 
népies  építkezés  sok  jellegzetes  sajátossága,  faragott  kapuja,  homlok- 
dísze stb.  Az  önálló  rokontörzsekből  kialakult  magyarság  s  az  itt  talált, 
vagy  később  betelepített  másajkú  lakosság  népies  formáit,  szokásait  év- 
századokon keresztül  megőrizve  színpompás,  változatos  virágoskertté 
varázsolta  a  régi  Magyarországot.  Részben  emiatt  oly  eltérő  a  falvak 
külső  képe  is  s  modern  kultúrközségek  közelében  egyszerűségükben 
festői  falvak  láthatók  villanyvilágítás,  burkolt  utca  s  megfelelő  intézmé- 
nyek nélkül. 

Aki  keresztül  utazik  Magyarország  megmaradt  részén,  már  első 
tekintetre  szembeötlő  különbségeket  talál  a  nyugati  és  északi  dombos- 
vidék, illetve  a  síkság  településmódja  és  népies  építkezése  között.  Amott 
100 — 500  házból  álló  kisebb-nagyobb  falvak  láthatók  csinos  középületek- 
kel, ezzel  szemben  az  Alföldön  apró  tanyaházak  állanak  szétszórtan  s 
egyhangúságukat  csak  néhol  töri  meg  egy-egy  nagyközség,  vagy  föld- 
mívesváros templomának  tornya.  E  különbségeknek  elsősorban  földrajzi 
és  történelmi  okai  vannak. 

Az  esőben  és  erdőben  szegény  síkságon  hiányzik  az  építéshez  való 
fa,  kő  s  a  téglaégetéshez  szükséges  tüzelőszer.  Mindezt  sok  költséggel 
messziről  kell  szállítani,  ezért  a  vasútvonalak  kiépítése  előtt  a  mocsár- 
vidéken nád,  máshol  pedig  vályog  volt  az  egyedüli  építési  anyag  s  az 
ebből  készült  s  napon  kiszárított  téglából  a  szegény  ember  is  tudott  hajlé- 
kot építeni  magának.  Elsősorban  a  fűtő-  és  építőanyag  hiánya  miatt 
készítettek  alacsony  szobákat,  apró  ablakokat  s  nádfedelet,  ami  nyáron 

hűvöset,  télen  meleget  tartott,  újabban  is  inkább  azért  kerül  mind  több 
tanyaházra  cserépfedél,  mert  a  nád  megdrágult. 

A  népies  építkezés  módjára  azok  az  árvizek  is  hatást  gyakoroltak, 
amelyek  a  Tisza  és  mellékfolyóinak  szabályozása  előtt  gyakran  egész 
sereg  falut  elpusztítottak.  A  magyarok  már  a  honfoglaláskor  szívesen 
települtek  e  folyók  mellé,  ahol  vizet  és  halat  bőven  találtak.  Esős  eszten- 
dőkben azonban,  ha  az  egész  környék  tengerré  változott,  a  lakosság  a 
távolibb  halmokra  menekült  s  ott  ideiglenes  hajlékot  emelt.  Az  árvizek- 
nek kitett  vidékeken  nem  volt  érdemes  szilárdabb,  szebb  házakat  épí- 
teni, ehhezvaló  anyaguk  sem  volt  s  beérték  a  nádból  és  sárból  készített 
házacskával.  Ma  már  módjukban  volna  tágas  lakást  építeni,  de  az  örök- 
lött igénytelenség  miatt  kevésbbé  teszik. 

Ezzel  szemben  a  Duna — Tisza  között  sűrűn  előforduló  futóhomok- 
területeken száraz  esztendőkben  ivóvízhez  is  nehéz  volt  hozzájutni,  mert 
a  mélykútak  fúrásához  csak  két-három  emberöltővel  ezelőtt  kezdtek 
hozzá.  E  homokpuszták  sokáig  lakatlanul  álltak  s  csak  a  XIII.  század 
közepén  népesítették  be  a  tatárok  elől  menekülő  kunok,  akik  még  hosszú 
ideig  pásztoréletet  folytattak,  sátrakban  laktak  s  csak  később  olvadtak 
be  a  rokon  magyarságba.  Az  Alföldön  tehát  lassabban  indult  meg  a 
községek  keletkezése  s  kezdetlegesebb  volt  az  építkezés,  mint  a  Dunán- 
túlon, az  egykori  Pannónia  területén,  ahol  már  az  első  magyar  király. 
Szent  István,  kilenc  évszázaddal  ezelőtt  egész  sereg  templomot  és  kolos- 
tort épített  s  a  keresztény  hitre  térített  magyarságot  azok  körül  telepí- 
tette le,  apró  falvakban.  Ezek  az  Árpád-házi  királyok  alatt  szépen  ki- 
fejlődtek s  kultúrszínvonalukat  igazolják  a  romjaikban  ma  is  impozáns 
templomaik.  Közülük  többet  francia  származású  szerzetesek  építettek  s 
a  zsámbéki  templom  faragott  köveiben  a  rheimsi  székesegyház  művészei- 
nek mester  jegyei  láthatók.  A  Magyarországon  sűrűn  átvonuló  keresztes- 
vitézek s  más  utazók  feljegyzései  is  csinos  magyar  falvak  vendégszere- 
tetét dicsérik. 

Levéltári  okiratok  tanúsága  szerint  az  alföldi  síkság  termékenyebb 
vidékein  idővel  szintén  több  száz  apró  falu  keletkezett,  nagyrészük  azon- 
ban a  másfél  évszázadig  tartó  török  hódoltság  alatt  teljesen  elpusztult 
s  emléküket  csak  egy-egy  puszta,  vagy  dűlő  neve  őrzi.  A  török  uralom 
leghosszabb  ideig  az  Alföldön  s  az  elvesztett  Délmagyarországon  tartott. 
Itt  vonultak  keresztül  a  hadseregek  s  a  portyázó  csapatok,  ennélfogva  ez 
a  terület  pusztult  el  leginkább.  A  felgyújtott  falvak  népe  —  ha  rabságba 
nem  került  —  a  távoli  hegyvidékre  költözött,  vagy  a  mocsaras  nádasok 
közé  menekült,  egyrészük  pedig  a  pusztákon  elszéledve  földbevájt  kuny- 
hókban rejtőzött  el. 

A  síkvidékről  lassankint  eltűnt  minden  jobb  épület  s  a  földesúr  is, 
aki  újat  épített  volna.  Az  ittmaradt  nép  elszóródva  s  vezető  nélkül  el- 

hagyatva  nem  élhetett  társaséletet,  az  örökös  bizonytalanságban  nem 
gondolt  a  jövőre  s  igyekezett  minél  szegényesebben  lakni,  hogy  kevesebb 
adót  és  sarcot  róhassanak  reá. 

Ez  a  másfél  évszázad,  melyet  a  török  kiverése  után  a  Rákóczi-féle 
szabadságharc  követett,  az  Alföld  színmagyar  lakosságának  gazdálkodá- 
sát, építkezését  és  életmódját  hosszú  időre  visszavetette.  A  tanya- 
rendszer kialakulása  szintén  történelmi  okokra  vezethető  vissza.  A  török 
uralom  ugyanis  néhány  alföldi  várost  érdekből  nagyobb  kíméletben  része- 
sített s  az  adóbérlőktől  és  portyázó  csapatoktól  sanyargatott  falvak  népe 
részben  ezekbe  a  városokba  menekült.  Az  elhagyott  falvak  határát  aztán 
a  városok  a  magukéhoz  csatolták  s  az  elpusztult,  tehát  „pusztá"-nak 
nevezett  óriási  területeken  évszázadokon  keresztül  legelőgazdálkodást 
folytattak,  a  pásztorok  pedig  télen-nyáron  kunt  laktak. 

A  városokba  szorult  s  gyorsan  szaporodó  földmíves  lakosság  azonban 
e  távolfekvő  legelőkből  mind  nagyobb  területet  tört  fel  s  fogott  szántó- 
földi művelés  alá  s  hogy  mindig  földjének  közelében  lehessen,  kiköltözött 
oda  s  hajlékot  épített  magának.  Ezelőtt  60 — 80  évvel  indult  meg 
ez  a  kitelepülés  s  így  keletkezett  a  tanya,  hol  a  fiatalabb  családtagok 
télen-nyáron  kunt  élnek.  Az  idősebb  és  tehetősebb  gazdák  azonban  állan- 
dóan, vagy  legalább  ősztől-tavaszig  a  városbeli  házukban  laknak:  odaköti 
őket  a  templom,  a  gazdakör  s  a  társasélet,  amihez  a  küntlakók  ritkán 
juthatnak. 

A  tanyai  nép  kevésbbé  vesz  részt  a  közéletben  s  csak  kevés  helyen 
lakik  köztük  középbirtokos,  vagy  más  tanult  ember,  aki  vezetné  őket 
s  iskola  sem  volt  sokáig  a  tanyák  közt.  Népüknek  haladásvágya,  élet- 
színvonala s  társulási  hajlama  ezért  csekélyebb,  mint  a  falvakban  lakóké, 
akik  széleskörű  önkormányzati  joggal  intézik  a  közügyeket,  vezetik  a 
községi  és  felekezeti  iskolákat,  gazdaköröket  és  szövetkezeteiket. 

A  magyar  lakosság  elszórt,  apró  tanyaházaitól  élesen  különböznek 
a  síkvidék  ama  községei  is,  melyeket  a  XVIII.  század  elejétől  kezdve 
az  állam,  vagy  egyes  földesurak  a  külföldről  betelepített  idegenajkú 
lakosok  részére  mérnöki  tervek  alapján  építtettek.  Ezeknek  nagy  kedvez- 
ményekkel behívott  lakosai  a  fejlődésében  meg  nem  zavart  régibb  kultú- 
rájuk segítségével  falvaikat  oly  színvonalra  emelték,  hogy  több  tekintet- 
ben az  óhazabelieket  is  felülmúlják.  E  virágzó  községek  nagyrésze  az  el- 
vesztett délvidéken  van:  közülök  hármat  francia  telepesek  alapítottak  s 
otthoni  falujokról:  Charleville,  St.  Hubert  és  Seultour  néven  neveztek  el. 

Az  osztrák  kormány  a  törökidőben  kipusztult  területekre  azért  tele- 
pített külföldieket  s  azért  nem  engedte  vissza  az  egykor  innen  elmenekült 
magyarok  utódait,  mert  ezzel  is  gyengíteni  akarta  a  szabadságszerető 
magyar  nemzetet.  E  föld  beolvasztó  ereje  azonban  a  sokféle  nemzetiséget 

—  anyanyelvének  és  népéletének  épségben  hagyása  mellett  —  a  közös  haza 
hü  fiaivá  formálta. 

Városainkban  régebben  sok  idegen  származású  iparos  és  kereskedő 
lakott,  kik  az  ország  közéletében  kevésbbé  vettek  részt,  ezért  hosszú  ideig 
a  magyar  nemzet  közéletének  súlypontja  a  nemesekből  álló  s  a  francia 
departementekhez  sokban  hasonló  vármegyékben  és  a  falvakban  volt. 
Itt  éltek  kúriáikban  a  földesurak  s  vezették,  védték  jobbágyaikat,  akik- 
nek sorsa  sokszor  jobb  volt,  mint  külföldi  társaiké.  Szociális  érzékű  fő- 
urak iskolákat  állítottak,  tehetséges  jobbágy  gyermekeket  külföldi  egyete- 
meken taníttattak,  a  nagyasszonyok  háziiparra,  háztartásra,  betegápolásra 
tanították  a  leányokat,  házi  gyógyszereikkel  gyógyították  a  betegeket  és 
minden  tekintetben  gondozták  a  népet.  Minthogy  azonban  a  nemesség 
a  latin  nyelvet  használta  s  magyar  könyv  hosszú  ideig  alig  jelent  meg, 
ezért  a  népnyelv  és  kultúra  kellően  nem  fejlődhetett. 

A  török  hódoltság  után,  különösen  a  síkvidéken,  óriási  területek 
jutottak  idegen  főurak  kezére,  akik  állandóan  külföldön  laktak  s  falvaik- 
kal nem  törődtek.  Uradalmaik  jövedelmét  idegenben  költötték  el  s  gazda- 
tisztjeikre bízták  jobbágyaik  sorsát.  Ily  vidékeken  úr  és  paraszt  közt 
nem  fejlődhetett  ki  oly  patriarchális  viszony,  mint  azokban  a  községek- 
ben, hol  a  birtokos  nemes  a  nép  között  élt  s  azzal  jóban-rosszban  együtt 
érzett.  Sok  helyen  az  volt  a  szokás,  hogy  a  földesúr  gyermekének  a  kereszt- 
szülőjévé egy  tisztes  jobbágypárt  kért  fel,  maga  pedig  a  derekabb  jobbá- 
gyok gyermekeinek  volt  a  keresztapja. 

Néhol  egy-egy  pap  is  sokat  fáradozott  falujának  s  népének  boldogu- 
lásáért. Messze  kimagaslott  közöttük  Tessedik  Sámuel,  aki  1779-ben 
Szarvason,  egy  alföldi  faluban  a  világ  első  gyakorlati  irányú  gazdasági 
és  ipari  szakiskoláját  alapította  s  tartotta  fenn  a  maga  költségén  negyed- 
századon keresztül.  A  jobbágy  gyermekeket  ipari,  kereskedelmi  és  egészség- 
ügyi ismeretekre  is  tanította  s  bennük  a  tudás  vágyát  annyira  felkeltette, 
hogy  növendékeinek  száma  néha  az  ezerét  meghaladta  s  messzi  vidékről 
sereglett  az  ifjúság  iskolájába,  bár  tankötelezettség  még  nem  volt. 
Jobbágygyermekek  bevonásával  sikeres  mezőgazdasági  kísérleteket  vég- 
zett s  a  szikes  területeket  hasznosító  módszereit  még  ma  is  alkalmazzák. 
Számos  gazdasági  növényt  honosított  meg,  ezenfelül  a  népgondozás  és 
a  falufejlesztés  terén  szintén  úttörő  munkát  végzett.  Érdemeit  méltá- 
nyolta a  külföld  is,  a  cár  Szentpétervárra  hívta,  hogy  ott  hasonló  szak- 
iskolát alapítson.  Tessedik  azonban  otthon  maradt  falujában,  ameljmek 
gondozására  Isten  elrendelte.  Korát  messze  megelőzték  eszméi  s  azok  csak 
napjainkban  kezdenek  valóra  válni. 

A  főurak  közt  gróf  Széchenyi  István  tett  sokat  a  faluért.  Külföldi 
tanulmányútjain  a  magyar  nemzet  elmaradottságára  ráeszmélve,  a  kultu- 
rális és  gazdasági  reformok  hosszú  sorát  valósította  meg  s  csodálatos 

tetterővel  és  kitartással  egész  sereg  ma  is  virágzó  intézményt  létesített. 
Sürgette  a  jobbágyság  megszüntetését  s  a  közteherviselést,  amit  a  kivált- 
ságairól önként  lemondó  nemesség  1848-ban  önzetlenül  foglalt  törvénybe. 

Széchenyi  István  a  Budával  egyesített  Pestet  nemzeti  műveltségtől 
áthatott  fővárossá  akarta  fejleszteni,  arra  számítva,  hogy  annak  lüktető 
élete  mozgásba  hozza  a  többi  városokat  is,  azokból  pedig  a  haladás  és 
a  kultúra  kisugárzik  majd  a  környező  falvakba.  A  legnagyobb  magyar 
alkotásai  és  kezdései  Budapestet  idővel  valóban  a  legszebb  világ- 
városok közé  emelték  s  munkájának  eredményeit  az  1849-iki  szabadság- 
harc leverését  követő  abszolút-uralom  sem  tudta  megsemmisíteni.  Az 
alkotmánynak  1867-ben  történt  visszaállítása  óta  a  nemzet  fokozott  erővei 
folytatta  az  újjáépítés  munkáját  s  arra  törekedett,  hogy  városainkat 
kultúrközpontokká  fejlessze.  A  világszerte  s  így  nálunk  is  uralomra  jutott 
liberális-kapitalista  rendszer  s  a  külföldről  kínált  kölcsönök  segítségével 
városainkban  nagyarányú  gyárak,  bankok,  vállalatok,  intézmények  léte- 
sültek s  a  kínálkozó  munkaalkalmak  a  falusi  lakosságot  a  városokba 
vonzották.  E  folyamatot  elősegítette  a  kilencvenes  évek  mezőgazdasági 
válsága  is,  melyet  az  olcsó  amerikai  gabona  versenye  okozott.  A  nyugat- 
európai államok  is  megérezték  ezt,  de  régibb  gazdasági  kultúrájuk,  erő- 
teljes szövetkezeti  hálózatuk  s  a  közelfekvő  fogyasztópiacok,  az  olcsó 
hitel  s  a  termelés  és  értékesítés  megszervezése  hamar  segítettek.  Nálunk 
azonban  mindez  hiányzott,  a  tőke  kevés  és  idegen  volt  s  az  uzsorakölcsönök 
miatt  sorra  kerültek  árverés  alá  a  gazdaságok.  A  tönkrement  földesúr 
hivatalt  vállalt  vagy  más  foglalkozást  keresett  a  városban,  otthagyta 
faluját  s  a  népet,  amikor  az  leginkább  rászorult  a  gondoskodásra. 
A  birtokától  megfosztott  kisgazda  Amerikába  vándorolt,  vagy  beállott 
a  városban  munkásnak. 

A  városok  lélekszáma  ezekfolytán  megnövekedett,  lakosságuk  el- 
magyarosodott s  külső  képük  szembetűnően  megváltozott,  de  hirtelen 
naggyáfejlődésük  több  tekintetben  a  falvak  rovására  történt.  Vissza- 
maradásuk és  elszegényedésük  a  szemlátomást  épülő  és  szépülő  városok- 
kal összehasonlítva  mind  szembetűnőbbé  vált.  Közöny  és  unalom,  por  és 
sár  fészkévé  vált  a  falu,  ahonnan  mindenki  elkívánkozott. 

A  magyarság  legjobbjai  korán  felismerték  a  veszedelmet,  mely  a 
falu  elsorvadásával  a  nemzet  fáját  fenyegette  s  amikor  Meline  francia 
miniszternek  „vissza  a  faluba"  jelszava  elhangzott,  gróf  Károlyi  Sándor 
gazdavezér  és  Darányi  Ignác  földmívelésügyi  miniszter  vezetése  alatt 
a  liberális-kapitalista  irányzattal  szemben  kivívták  a  mezőgazdaság  és 
a  falu  érdekeinek  fokozottabb  védelmét,  a  szövetkezeti  hálózat  kiépítését 
s  több  szociális  törvény  és  intézmény  megalkotását.  Állami  telepítéssel 
számos  új  község  létesült,  csinos  középületekkel  s  népjóléti  intézmények- 
kel; segítő-akciók  indultak  a  gazdaságilag  meggyöngült  vidékek  erősíté- 

sere  s  munkásházak  ezrei  épültek.  Parcellázások  útján  sok  százezer 
hektárnyi  föld  került  a  kisemberek  tulajdonába,  az  alföldi  homokvidék 
hasznosítása  érdekében  amerikai  méretű  szőlő-  és  gyümölcstelepítés  in- 
dult meg  és  számos  új  falu  keletkezett  az  egykori  futóhomokon. 

E  szépen  megindult  munkát  csak  egyidőre  akasztotta  meg  a  háború, 
hogy  utána  fokozott  erővel  törjenek  előtérbe  a  falu  problémái.  A  föld- 
mívesnépnek a  kommunizmussal  szemben  kifejtett  ellenállása,  a  választó- 
jog kiterjesztése,  a  birtokreform  s  a  kisgazdaképviselők  többségre  jutása 
a  közfigyelmet  a  falura  s  a  tanyavilágra  terelte.  Elmaradottságuk  főoka 
a  háború  előtti  kormányok  nagylelkű  nemzetiségi  politikájában  kereshető. 
Az  állam  ugyanis  a  vegyes  anyanyelvű  hegyvidékek  lakosságának  ked- 
vezni akarva,  túlnyomórészt  ott  állított  fel  közintézményeket,  iskolákat, 
segélyezett  gyárakat,  ott  épített  legtöbb  utat  és  vasútat,  a  színmagyar 
Alföldre  azonban  mindezekből  alig  juttatott  valamit.  Könnyebb  és  hálá- 
sabb volt  a  régibb  kultúrájú  hegyvidéket  fejleszteni,  ott  az  állam  tekinté- 
lyét növelő  középületeket  emelni,  mint  az  alföldi  tanyák  között  sok  apró 
iskolát  s  más  közintézményt  létesíteni  s  vasútat  építeni,  amikor  a  gyér 
középosztályú  lakosság  maga  sem  sürgette  ezeket. 

A  trianoni  békekötés  után  az  ország  14  ezret  meghaladó  községéből 
csak  3400  maradt  meg  s  elveszett  többek  közt  a  fejlődés  útjára  segített 
hegyvidék.  Lélekszámbeli  többségével  döntő  tényezővé  vált  az  Alföld,  kis- 
igényű s  elhanyagolt  tanyai  népével.  Ennek  fölemelése  s  a  kultúrközös- 
ségbe  bekapcsolása  az  összeomlás  folytán  elszegényedett  állam  és  társa- 
dalom egyik  legfontosabb  feladatává  vált.  Az  apró  farmokhoz  hasonló 
tanyarendszer  ugyanis  a  munkaerőt  csak  akkor  tudja  jól  kihasználni,  ha 
az  elszigeteltségével  járó  hátrányokat  megfelelő  gyakorlatias  népoktatás, 
jó  közlekedés  s  az  árúbeszerzés  és  terményértékesítés  megszervezése 
ellensúlyozza.  Ezért  az  állam  újabban  nagy  áldozattal  építi  ki  az  Alföld 
úthálózatát,  elősegíti  a  közigazgatási  és  kulturális  szempontból  is  nagy- 
fontosságú tanyaközpontok  felállítását  s  kisvasutak  és  autóbuszjáratok 
létesítését.  A  vallás-  és  közoktatásügyi  minisztérium  500  új  népiskolát 
építtet,  főképen  a  tanyavidéken  s  a  falusi  népiskolákat  nyolc- 
osztályúra bővíti,  az  iskolánkívüli  népművelés  fokozására  kultúr- 
házakat épít,  előadóképző  tanfolyamokat  rendez,  szaporítja  s  bővíti  a 
népkönyvtárakat  s  jó  népies  műveket  ad  ki,  vagy  támogat.  Az  iskolából 
kikerülő  ifjúság  testnevelésének  és  jellemképzésének  előmozdítására  a 
városi  cserkészethez  hasonló  Levente-egyleteket  létesít  minden  községben, 
a  közgazdasági  egyetemen  pedig  tanszéket  tart  fenn  a  községpolitika  és 
falufejlesztés  tárgyköréből. 

A  falu  szociális  állapotainak  javítása  érdekében  a  népjóléti  és 
munkaügyi  miniszter  a  népesebb  községekben  anya-  és  csecsemővédő 
intézeteket  állít  fel,  jelentősen  szaporítja  a  falusi  orvosok  és  egészségügyi 

védőnők  számát  s  hathatósan  támogatja  a  falu  egészségügyével  foglal- 
kozó intézményeket. 

Földmívelésügj'i  minisztériumunk  egyik  főtörekvése  az,  hogy  a  föld- 
reform folytán  birtokhoz  jutott  kisembereket  megerősítse  s  a  ter- 
melés eszközeihez  hozzásegítse.  A  földbirtok  helyesebb  megosztása  érde- 
kében 1920-ban  hozott  törvény  főleg  a  háborús  szerzeményű  birtokokból 
700.000  hektárnyi  területet  osztott  szét  400.000  érdemes  kisember  közt, 
méltányos  áron,  ezenfelül  260.000  falusi  embert  juttatott  olcsón  házhelyek- 
hez. Ezekfol5d:án  az  1130  nagybirtokossal  és  a  60—600  hektár  közti  9630 
középbirtokossal  szemben  700.000-ről  1,100.000-re  emelkedett  a  kisbirto- 
kosok száma  s  alig  200.000  földmunkás  család  maradt  birtok  nélkül. 
Az  állam  támogatásával  újabban  szervezett  sok  földmunkásszövetkezet 
s  több  szociális  törvényalkotás,  így  az  öregség  és  rokkantság  esetére  való 
kötelező  biztosítás,  ezeknek  sorsáról  is  gondoskodni  fog.  A  házhelyhez 
juttatottak  hajlékainak  felépítését  olcsó  kölcsönnel  és  anyaggal  segíti  elő 
a  kormány,  az  új  kisgazdákat  pedig  szakismeretekhez,  nemesített  vető- 
maghoz s  szövetkezeti  úton  gépekhez  juttatja;  a  földvételár  kiegyenlítésére 
kölcsönről  gondoskodik  s  a  kamat  egy  részét  az  állam  viseli.  A  föld- 
birtokosok kártalanítása  most  folyik  s  a  szociális  szempontból  fontos 
földreform  gazdasági  rázkódtatás  nélkül  nyer  befejezést.  A  termelést 
fokozó  akciók  közül  jelentősebbek  az  Alföld  fásítása,  a  félmillió  hektárnyi 
szikes  terület  megjavítása  s  a  nagyarányú  vízszabályozási  beruházások, 
amelyek  a  munkaalkalmakat  szaporítják  s  a  falvak  képét  is  átalakítják. 
A  f öldmívelésügyi  miniszter  a  községek  fejlesztésére  irányuló  tevékeny- 
ségét részben  az  elnöklete  alatt  álló  Falu  Országos  Földmívesszövetség 
útján  fejti  ki.  Sokirányú  munkásságát  megértően  segítik  elő  a  különféle 
társadalmi  szervezetek:  az  Országos  Magyar  Gazdasági  Egylet,  a  vár- 
megyei gazdasági  egyletek  s  a  Magyar  Gazdaszövetség.  Utóbbi  különösen 
sokat  tett  a  gazdakörök  alapítása  s  a  szövetkezeti  hálózat  országos  ki- 
építése terén.  Pár  év  óta  a  magyar  és  a  külföldi  kisgazdaifjak  csere- 
akcióját is  szép  sikerrel  vezeti.  Az  1100-at  meghaladó  falusi  hitel- 
szövetkezet központi  szerve  az  Országos  Központi  Hitelszövetkezet,  a 
2000-nél  több  falusi  fogyasztási  és  értékesítő  szövetkezeté  a  „Hangya". 
Az  állam  által  1879-ben  alapított  Kisbirtokosok  Országos  Földhitelinté- 
zete olcsó  törlesztéses  kölcsönökhöz  juttatja,  parcellázásai  útján  pedig 
földszerzéshez  segíti  a  falvak  népét.  Az  1920-ban  alakult  öt  kerületi 
mezőgazdasági  kamara  a  termelés  fokozása  s  a  szakismeretek  terjesztése 
terén  fejt  ki  számottevő  munkásságot. 

A  falvak  fejlesztésének  különleges  szociálpedagógiai  és  műszaki 
munkáját  a  Falu  Országos  Földmívesszövetség  végzi  kitűnően  kiépített 
szervezeteinek  segítségével.  Fiókszövetségein  kívül  kötelékébe  tartozik  a 
legtöbb  község  és  egyesület  s  ezek  útján  a  lakosság  nagyrésze.  E  szö- 

vétség  azon  buzgólkodik,  hogy  a  magyar  falvak  külső  képét,  gazdálko- 
dását, kultúráját,  társadalmi  és  egészségügyi  állapotait  a  nyugati  álla- 
mok színvonalára  emelje  s  e  munkába  a  nemzet  minden  tényezőjét  és 
osztályát  bevonja.  Arra  törekszik,  hogy  megélhetését  és  nemes  szórako- 
zásait a  maga  falujában  mindenki  találja  meg  s  ne  vágyódjék  a  váro- 
sokba a  csillogóbb  élet  s  csábítóbb  kereset  után  és  ne  növelje  ott  a 
munkanélküliek  számát.  Azt  akarja,  hogy  a  falu  és  a  város  egymást  meg- 
értse s  egymás  haladását  elősegítse:  a  falu  magyar  érzése,  hagyomány- 
tisztelete tegye  még  nemzetibbé  a  város  kultúráját,  ez  pedig  eleven,  lük- 
tető életével  serkentse  fokozott  versenyre  s  nagyobb  erőkifejtésre  a 
környékbeli  községeket.  A  falu  termelése,  vásárlóereje  s  kultúrigénye 
fokozódjék  s  ne  csak  élelemmel  és  nyersanyaggal  lássa  el  a  várost,  hanem 
növekvő  jövedelméből  juttassa  keresethez  annak  ipari  és  szellemi  munká- 
sait. A  szövetség  ismeretterjesztő  és  nemzetnevelő  munkájának  eszközei 
„A  Falu"  című  folyóirata,  nagyszámú  kiadványai,  iskolai  faliképei, 
tanulmányútjai  és  előadásai.  A  külföld  érdeklődését  is  fölkeltették  az 
ezideig  120  helyen  rendezett  községfejlesztési,  kulturális,  egészségügyi 
és  gazdasági  kiállításai,  melyeket  egy-egy  megye,  vagy  járás  közintéz- 
ményeinek s  egész  lakosságának  bekapcsolásával  szervez  meg.  Ezeken 
bemutatja  a  maga  ismeretterjesztő  vándorgyüjteményeit,  továbbá  az 
illető  vidékek  gazdasági,  ipari  és  kulturális  produktumait,  a  népművészet 
alkotásait  s  a  múltnak  különféle  emlékeit.  Célszerű  tervek,  gépek  s  eljárás- 
módok útján  a  jövőbeli  boldogulás  eszközeit  szintén  szemlélteti,  hogy 
a  nép  széles  rétegeiben  a  haladás  vágyát  fokozza  s  helyes  irányba  terelje. 
A  jelesebb  kiállítók  jutalmazására  kiosztott  díjak  és  kitüntetések  pedig 
a  termelők  és  a  községek  között  nemes  versengést  támasztanak.  A  kiállí- 
tások hatását  és  vonzóerejét  növelik  a  kapcsolatosan  rendezett  különféle 
ünnepségek:  népviseletek  és  régi  táncok,  népszokások  bemutatása,  dal-, 
zene-,  sport-,  tűzoltó-  és  egyéb  versenyek,  gazdaudvarszemlék  stb. 

A  szövetség  propaganda-színdarabokat  írat  s  oszt  szét  sok  ezer  pél- 
dányban, ezeket  az  iskolák  s  a  műkedvelő  társulatok  előadják  s  iljonódon 
a  leghasznosabb  gondolatokat  és  törekvéseket  népszerűsítik  s  a  falu  lelkét 
a  haladás  és  művelődés  iránt  fogékonyabbá  teszik.  Hasonló  célokat  szol- 
gálnak a  népszerű  községmonográfiák  is,  amelyeket  részben  földmívesek 
és  gazdaif  jak  írnak. 

A  szövetség  különösen  sokat  tesz  a  községek  szépítése,  kiépítése,  vil- 
lamosítása, fásítása  és  utcarendezése  érdekében.  Díjtalanul  készít  az 
egyes  vidékek  népies  stílusának  megfelelő  épületterveket  s  népszerűsíti  a 
jövő  eszményi  falujának  tervezetét,  mely  az  egyes  községekben  külön- 
külön  már  megvalósított  hasznos  intézményeknek  és  újításoknak  össze- 
foglalása. A  Faluszövetség  rövid  nyolc  évi  működése  alatt  máris  szembe- 
tűnő eredményeket  ért  el  s  megtörte  a  nép  közönyét,  bizalmatlanságát.  A 

külföld  érdeklődését  is  fölkeltette  s  a  Rockefeller-féle  Nemzetközi  Nevelés- 
ügyi  Egylet  elismerését  és  anyagi  támogatását  s  az  1925.  évi  brüsszeli 
nemzetközi  falufejlesztési  kiállítás  grand  prixét  nyerte  el.  Munkáját  meg- 
könnyítette az,  hogy  az  utóbbi  évek  eseményei  a  falusi  nép  lelkét  átfor- 
málták. A  világot  járt  katonák  százezrei  s  az  Amerikából  visszavándorlók 
idegen  népek  életmódját,  gazdálkodását  megismerve  magukkal  hozták  a 
haladás  vágyát. 

Öntudatra  ébredt  a  magyar  falu :  minden  hasznos  újítás  iránt  érdek- 
lődik. Évszázadok  mulasztásait  akarja  pótolni  külső  szépítésben  és  belső 
fejlesztésben  egyaránt.  Kultúrházak  épülnek  közadakozásból  és  ingyen- 
munkával s  a  nép  és  vezetői  versengenek  az  áldozatkész  buzgóságban.  A 
nagyobbmérvű  alkotást  azonban  megnehezíti  az,  hogy  a  háború  és  az 
összeomlás  folytán  a  tőkék  nagyrésze  megsemmisült  s  újaknak  képződé- 
sét a  magas  közterhek  s  a  rossz  értékesítési  lehetőségek  akadályozzák.  A 
külföld  a  maga  mezőgazdaságának  fejlesztése  érdekében  magas  vámok- 
kal szorítja  ki  a  magyar  föld  termékeit  s  ezzel  lenyomja  azok  árát.  A 
nehéz  értékesítés  s  a  magas  kamatok  miatt  nem  érdemes  fokozni  a  ter- 
melést, sőt  sok  uradalom  külterjesebbé  teszi  gazdaságát,  kevesebb  mun- 
kást foglalkoztat  s  ezzel  növeli  a  munkanélküliek  számát. 

A  magyar  nép  millióinak  igényei  megnövekedtek,  szeretne  több  ipari 
cikket  vásárolni,  de  csökkenő  jövedelméből  erre  kevésbbé  van  módja.  Ha 
tehát  a  külföld  azt  akarja,  hogy  iparcikkeinek  behozatala  meg  ne  szűn- 
jön, hanem  fokozódjék,  akkor  segítse  jövedelemhez  és  beruházási  tőkék- 
hez a  magyar  termelőket.  Vásárolja  termékeiket  s  megtakarított  pénzét 
fektesse  jó  kamatozású  biztos  magyar  záloglevelekbe.  A  külföld  hitel-  és 
vámpolitikája  támogassa  fejlődésében  a  magyar  falut,  mely  a  gazdasági 
és  kultúrközösség  egyik  láncszeme. 

magyar  az  ural-altáji  nagy  néptörzshöz  tartozik, 
ennélfogva  származását  illetőleg  a  keleti  népekhez 
sorozható.  Az  immár  több  mint  ezer  év  óta  Európa 
közepén  lakó  magyarság  a  részint  itt  talált,  részint 
közéjük  bevándorolt  indo-európai  elemekkel  történt 
keveredése  folytán  ősi  faji  jellegeiből  nagyon  sokat 
veszített  s  néprajzi  tekintetben  is  csaknem  tel- 
jesen a  környező  népekhez  simult,  úgyhogy  a 
mai  magyarságot  teljesen  az  európai  népek  közé 
számíthatjuk. 
A  magyarság  eredete  sokat  vitatott  probléma.  Nyelvtudósok  már  a 
XVIII.  század  második  felében  észrevették,  hogy  a  magyar  nyelv  a  finn- 
ugor népek  nyelvével  van  rokonságban.  A  XIX.  század  végéig  a  nyelv- 
tudomány teljesen  tisztázta  a  finn-ugor-magyar  nyelvrokonság  kérdését. 
Megállapította,  hogy  a  magyar  nyelv  az  ugor  nyelvek  közül  az  osztják- 
kal  és  vogullal  áll  legközelebbi  rokonságban.  Ez  a  rokonság  azonban  csak 
nyelvészetileg  mutatható  ki,  mert  arról  szó  sem  lehet,  hogy  a  magyar 
és  ezen  szibériai  népek  ma  legkevésbé  is  megérthetnék  egymás  beszédét. 
Hosszú  ideig  a  magyarságot  a  nyelvrokonság  alapján  fajilag  is  a 
finn-ugor  népek  közé  sorozták.  Az  ugor  népek  tüzetesebb  megvizsgálása 
után  azonban  nemsokára  kétség  merült  fel  a  vérrokonságot  illetőleg. 
Ezen  primitív  kultúrfokon  álló  vadász-halász  népek  ugyanis  sem  ősmüvelt- 
ségi,  sem  anthropológiai  szempontból  nem  egyeznek  a  magyarsággal.  A 
magyarság  ősei  a  kultúrtörténeti  kutatások  egybehangzó  tanúsága  sze- 
rint állattenyésztők,  földművelők  és  harcosok  lehettek.  Az  ősműveltségi 

kapocs  a  halászat  lehetett  volna  közöttük,  melyet  úgy  az  ősmagyar,  mint  az 
ugor  egyaránt  gyakorolt.  Azonban  ezen  ősfoglalkozás  összehasonlító 
tanulmányozása  sem  tudta  az  e  két  rokonnyelvű  nép  között  tátongó  ürt 
áthidalni. 

Már  a  múlt  század  elején  merültek  fel  hangok,  melyek  a  magyarnak 
a  török-tatár  népekkel  való  közelebbi  rokonságát  vitatták.  A  század  má- 
sodik felében  már  határozottabb  formát  öltött  a  magyar-török  rokonság 
kérdése.  Az  ugor  rokonság  védőinek  nagy  tábora  a  nyelvszerkezet  erős 
pajzsát  tartotta  az  inkább  csak  lexicális  anyaggal  támadó  turkpártiak 
elé;  a  turkpártiak  őstörténeti  bizonyítékaival  szemben  azonban  nem  tud- 
ták állani  a  harcot. 

A  magyar  nyelv  legrégibb  türk  jövevény  szavai  bolgár-török  erede- 
tűek és  a  műveltség  minden  ágára  kiterjedő  átalakulást  mutatnak  az 
ugor  eredetű  lexicális  anyag  tanulságaival  szemben. 

Az  újabb  tudományos  kutatás  az  összehasonlító  nyelvtudomány 
bizonyítékai  mellett  a  magyarság  eredete  kérdésének  tisztázására  sorom- 
póba állították  a  bizánci  és  arab  írók,  sőt  kínai  történelmi  források 
adatait,  az  összehasonlító  archeológia  és  a  néprajzi  tudomány  újabb  ered- 
ményeit s  azt  az  eredményt  szűrte  le,  hogy  a  magyar  ugor  és  türk 
alkotó  elemekből  összeolvadt  nép.  A  türk  elem  —  közelebbről  valami  vol- 
gai bolgár-török  faj  —  meghódított  egy  alacsonyabb  kultúrájú  szomszé- 
dos ugor  népet,  melynek  nyelvét  lassanként  átvette,  kultúrájában  azon- 
ban megmaradt  s  ebben  a  kultúrában  a  nyelvet  adó  ugor  elem  vele  már 
a  honfoglalást  jóval  megelőzőleg  egybeforrt.  A  honfoglaló  magyarság, 
melyet  a  népvándorlás  utolsó  hullámai  sodortak  nyugatra,  a  IX.  század 
végén  lépte  át  a  Kárpátokat.  A  honfoglaló  magyarokkal  kabar-kun  nép- 
töredékek is  jöttek,  viszont  az  új  haza  területén  avar-bolgár  maradéko- 
kat is  találtak.  Az  Árpádházi  királyok  alatt,  egészen  a  XII.  század  végéig 
bessenyő,  kun  és  egyéb  türk  néptöredékek  számottevő  rajokban  költöz- 
tek Magyarországba,  mindez  nagy  mértékben  hozzájárult  ahhoz,  hogy 
az  egyébként  ugor  nyelvű  magyarság  egész  néprajzi  megjelenésében  tel- 
jesen a  türk  nép  benyomását  keltse. 

A  honfoglaló  magyarság  az  egykor  hatalmas  avar  és  a  bolgár  nép 
itt  élő  töredékeit  már  elszlávosodófélben  találta.  A  gyér  népességű  ország 
legszámottevőbb  szláv  népe  valamely  szlovén  törzs  lehetett,  melynek  le- 
települt életmódja,  keresztény  vallása  nagy  hatással  volt  a  magyarságra, 
ami  ma  az  építkezés,  tűzhely,  földművelés  és  egyházi  élet  terminológiá- 
jában tükröződik  vissza.  Az  ország  közepét  elfoglaló  alföldi  ré- 
szeken a  magyarság  ősfoglalkozásában,  településmódjában  az  ősi  keleti 
kultúrának  több  nyomát  őrizte  meg,  mint  a  környező  hegy-  és  domb- 
vidékeken. Ennek  okát  leginkább  abban  kereshetjük,  hogy  az  Árpádházi 
királyok  alatt  keletről  bevándorló  türk  eredetű  jövevénynépek  bizonyos 

időre  mindig  megakasztották  a  már  megindult  nyugatias  asszimilálódási 
folyamatot,  másrészt  az  ország  földjének  ősi  kultúráját  átadó  szláv 
néptöredékeket  inkább  a  domb-  és  hegyvidékeken  talált,  kik  már 
a  honfoglalás  első  századaiban  beolvadtak  a  magyarságba.  A  Kárpá- 
tokon belül  élő  mai  szláv  népek  kevés  kivétellel  a  későbbi  századokban 
vándoroltak  be. 

Árpádházi  királyaink  kihalása  után  keletről  a  rokonfajú  népek  be- 
költözése lassanként  megszűnt  s  kezdetét  vette  az  északi,  déli  és  a  nyu- 
gati népelemek  beszivárgása,  mely  napjainkig  tart.  Már  a  XIII.  század- 
ban rutének,  oláhok  kezdenek  beszivárogni,  akik  eladdig  csak  időlegesen 
mint  nomád  pásztorok  fordultak  meg  magasabb  hegyvidékeinken.  Árpád- 
házi királyaink  németeket,  franciákat  is  telepítettek,  kik  megvetették 
a  nyugati  kultúra  alapjait  hazánkban,  s  városaink  egyrészét  alapították. 
A  későbbi  századokban  sem  szűnt  meg  a  nyugati  népek  bevándorlása. 

A  törökök  előnyomulásával  a  Balkánról  menekülő  oláh  és  délszláv,  fő- 
ként szerb  nép  beözönlése  óriás  mértéket  öltött.  Erdélyben,  ahol  a  XII. 
században  oláh  még  alig  volt,  már  a  XVII.  században  az  oláhok  száma 
a  magyarságét  szinte  túlhaladta.  A  törökök  kiverése  után  habsburgházi 
királyaink  nyugatról  főleg  németeket  (svábokat),  délről  oláhokat,  dél- 
szlávokat  telepítettek  a  törökök  által  elnéptelenített  magyar  vidékekre. 
A  háborútól  megkímélt  Felső-Magyarország  az  ott  lakó  tótokból  bocsá- 
tott rajokat  a  nagy  területeken  elpusztult  Alföldre.  így  a  törökkel  vívott 
harcokban  másfélszáz  év  alatt  felmorzsolódott  magyarság  helyére  leg- 
több helyen  idegen  népelem  került.  A  trianoni  béke  által  szétdarabolt 
Magyarország  tarka  néprajzi  képe  a  XVIII.  század  közepén  alakult  ki, 
amikor  a  külföldiek  tömeges  betelepítése  befejeződött. 

Bár  a  magyarság  törzsi  szervezetben  élt,  —  a  honfoglalók  hét  nép- 
törzsre és  108  nemzetségre  oszlottak  —  ma  már  ennek  a  törzsi  szervezet- 
nek nyoma  sincs.  Ha  tehát  a  mai  magyarság  különböző  ágairól  beszélünk, 
csak  bizonyos  nyelvjárási,  néprajzi  jellegek  szerint  vagy  földrajzi  alapon 
megkülönböztetett  kisebb  csoportokról  beszélhetünk,  melyeket  sok  eset- 
ben más-más  életmód,  jogi  viszonyok,  más  népekkel  való  keveredés,  stb. 
alakított  ki. 

A  történelem  tanúságai  szerint  a  honfoglaló  magyarok  legnagyobb 
tömegben  a  Dunántúl  telepedtek  le.  Az  ősi  magyar  típust  itt  lehetne 
legtöbb  joggal  keresnünk.  A  törökvilág  azonban  ezt  a  részt  is  feldúlta. 
A  lakatlanul  maradt  helyekre  a  XVIII.  században  svábokat  telepítettek, 
akik  nyelvüket,  szokásaikat  mai  napig  is  megőrizték. 

A  Dunántúl  érdekesebb  magyar  néprajzi  területe  az  örség-nek  neve- 
zett vidék  Vas  megye  északnyugati  részén.  Ezek  lakói  az  Árpád-korban 
határőrök  voltak,  utódaik  nemesi  kiváltságokkal  éltek  egészen  1848-ig. 
Ezer  év  múltán,  Trianonban  Ausztriához  csatolták  őket. 

A  Rába  folyó  és  a  Fertő-tó  között  Kapuvár  környékén  is  egy  érdekes 
magyar  népcsoport  él,  melynek  festői  viselete  van,  vallása  római 
katholikus.  A  Dunántúl  déli  részén,  Baranya  megye  délnyugati  sarkán 
van  a  23  faluból  álló  Ormánságnak  nevezett  vidék,  ettől  északkeletre  a 
Duna  mellett  pedig  a  Sárköz,  öcsény,  Decs  és  Alsónyék  községekkel. 
Mindkét  területen  jómódú  kálvinista  nép  lakik,  kik  női  szépségüknél 
és  festői  viseletüknél  fogva  kiválnak  a  környező  népek  közül.  Mindezen 
kisebb  magyar  népcsoportokat  azért  említjük,  mert  több-kevesebb  jog- 
gal kún-besenyő  vagy  kabar  néptöredékeknek  tartják,  kik  még  az  Árpád- 
korban olvadtak  bele  a  magyarságba. 

A  török  világ  előtt  a  Dráva  és  Száva  közén  tekintélyes  számú  ma- 
gyarság élt,  mely  a  török  dúlása  miatt  annjára  lefogyott,  hogy  az  ősi 
magyarságból  mindössze  három  falu:  Haraszti,  Kórógy  és  Szent  László 
maradt  meg.  Ezeket  is  leginkább  protestáns  vallásuk  tartotta  meg  a  római 
katolikus  horvátok  között.  Sajátságos  ősi  dialektust  beszélnek,  mely 
Romániában  a  Szeret  folyó  völgyén  élő  moldvai  csángó-magyarokéhoz 
hasonlít.  Építkezésük,  viseletük,  szokásaik  meglehetősen  elütnek  a  többi 
magyarságétól. 

A  magyarság  északi  ágában,  a  Bükk,  Mátra,  Cserhát  hegységek 
északi  oldalán  lakó  palócnak  nevezett  magyar  népben  is  kun-kabar  utódo- 
dokat  sejtenek,  noha  az  Alföldön  élő  kunokhoz  semmi  tekintetben  sem 
hasonlítanak.  Sajátságos  nyelvjárásuk,  egész  néprajzi  megjelenésük, 
szokásaik  megkülönböztetik  őket  a  szomszédos  alföldi  magyarságtól. 

Többen  a  Bükk  hegység  alatt  lakó  matyó  nevű  magyarokat  is  a 
palócok  közé  sorozzák.  Ezek  is  római  katholikusok,  mint  a  palócok, 
köztük  már  joggal  lehet  türk  elemet  keresni,  mert  nőik  között  gyakori 
a  mongoloid  típus.  Igen  szorgalmas,  életrevaló,  szapora  nép.  A  rnatyó- 
viselet  Csonka-Magyarország  legszebb,  legtarkább  viselete.  A  matyó  nők 
hímzése  immár  világkereskedelmi  cikk.  A  férfiak  a  fafaragásban  is 
ügyesek. 

Az  Alföldön  az  Árpádházi  királyok  alatt  keletről  betelepített  kunok 
utódai  bár  megfogyva  és  az  alföldi  magyarsággal  erősen  összekeveredve 
ma  is  élnek.  A  kunok  anyanyelvüket,  mely  a  tatárnak  volt  egy  dialek- 
tusa, már  a  XVI.  században  elveszítették  és  teljesen  megmagyarosodtak. 
A  kunok  a  Duna-Tisza  folyók  közén  és  a  Tiszántúl  élnek.  Amazokat  kis- 
kunnak, emezeket  nagy-kunnak  nevezik.  Mindkét  népfelekezet  refor- 
mátus. A  kis-kunoktól  északra,  Budapesttől  nem  messze  laknak  a  jász- 
nak nevezett  magyarok,  akiket  a  tudomány  nyelvi  alapon  a  Kaukázus- 
ban lakó  osszét  néppel  tart  azonosnak.  A  jászok  római  katho- 
likusok. Köztük  sok  a  kékszemű  és  szőke,  épúgy,  mint  a  paló- 
cok között.  A  jászok  igen  szaporák.  A  jász-kun  nép  egészen  a  múlt 
század  közepéig  főként  állattenyésztésből  élt  és  tágas,  sík  pusztáin  az 

ázsiai  nomádokéhoz  sok  tekintetben  hasonló  pásztorkodást  folytatott.  Ma 
mindegyik  földművelő  nép,  melynek  egykori  beláthatatlan  nagyságú 
pusztáin  a  Magyar  Alföldre  jellegzetes  tanyarendszer  legjobban  ki  van 
fejlődve. 

Az  Alföldön  Kiskunhalas,  Hódmezővásárhely,  Mezőtúr,  Karcag, 
Nagyvárad  vonala  volt  az  a  határvonal,  melytől  délre  alig  találunk 
olyan  helységet,  melynek  lakói  a  török  világ  előtt  ott  lakott  magyarság 
leszármazol  volnának.  Ezen  a  területen  a  lakosság  a  török  háborúk  és 
hódoltság  nyomán  kicserélődött. 

A  törökök  dúlásai  miatt  elpusztult  falvak  menekült  férfilakosságát 
az  erdélyi  fejedelmek  zsoldjaikba  fogadták  s  ezekből  lettek  a  félelmetes 
liírű  katonák,  a  hajdúk.  Majd  a  fejedelmek  ezeket  a  katonailag  megszerve- 
zett menekülteket  letelepítették  egy-egy  elpusztított  helyre,  ahol  megerősí- 
tett városokat  építettek.  Katonai  szolgálatukért  kapott  kiváltságaikat  a 
múlt  században  épúgy  elveszítették,  mint  a  jászok  és  a  kunok.  A  hajdú  vá- 
rosok Debrecen  és  Nagyvárad  vidékén  f  eküsznek.  Bár  első  települőik  külön- 
böző helyről  menekült  magyarok  voltak,  mégis  a  lakosság  300  év  óta 
egybeforrt  és  ma  már  mint  külön  néprajzi  csoport  jelentkeznek.  Mind- 
nyájan reformátusok,  földművelők.  A  tanyai  gazdálkodás  közöttük  is  igen 
ki  van  fejlődve,  bár  a  múlt  század  közepéig  ők  is  inkább  állattenyész- 
téssel foglalkoztak,  épúgy,  mint  a  kunok. 

A  magyarság  legszínesebb  elemeit  Erdélyben  találjuk.  Erdély  dél- 
keleti sarkában  sűrű  tömegben  csaknem  félmilliónyi  magyar  él,  akiket 
székelyeknek  nevezünk. 

A  székelyek  eredete  egyike  a  magyar  történelem  és  ethnológia  meg- 
fejtetlen problémáinak,  noha  a  tudósok  hosszú  sora  foglalkozott  már 
ezzel  a  kérdéssel.  Jelenleg  a  hún-bolgár-eredet  elmélete  megint  előtérbe 
tolult. 

A  székely  arcra  is  különbözik  a  magyarság  dunántúli  és  alföldi  típu- 
saitól, bár  nyelvileg  azonos  velük.  Építkezésük,  gazdálkodásuk,  viseletük, 
szokásaik  sokban  eltérnek  a  zárt  tömegben  élő  síkföldi  magyar- 
ságétól. Ennek  oka  azonban  részben  a  földrajzi  viszonyokkal  okolható. 
A  székely  ugyanis  minden  más  magyarral  ellentétben  magasabb  hegy- 
vidéken lakik.  Kézenfekvő  dolog,  hogy  ide  valószínűleg  határőri  szolgá- 
latra telepíthették.  Az  bizonyos,  hogy  már  a  legelső  történelmi  adataink 
szerint  is  itt  laktak  s  a  magyar  király  által  a  Xll.  században  Erdélybe 
telepített  szászok  is  itt  találták  őket. 

A  székelyek  a  magyar  népművészet  kiváló  munkásai.  A  férfiak  a 
fafaragásban,  a  nők  a  hímzésben  és  szövésben  nagy  mesterek.  Egyébként 
a  székely  élelmes  és  szapora  nép  s  vitézsége  közismert. 

Az  erdélyi  magyarság  legszínesebb  területe  a  mintegy  35 — 40 
községből     álló     Kalotaszeg,     Kolozs  megyében.     Viseletük     legfestőibb 

az  összes  magyar  viseletek  közt.  Nem  olyan  tarka,  mint  a 
matyóké,  de  annál  ízlésesebb.  A  kalotaszegi  magyar  nők  nagy  mesterei 
a  hímzésnek.  Egyik  sajátságos  hímzésfajtájuk  az  úgynevezett  „írás 
után  való"  vagy  „zsinór"  hímzés  nemcsak  a  magyarság  egész 
területén,  de  Európában  sem  található  egyebütt.  Ezt  a  hímzéstechnikát 
Bocharában  és  Indiában  találjuk  még  meg.  A  kalotaszegi  férfiak  kitűnő 
faragók.  Eredetüket  tekintve  valószínű,  hogy  bessenyő  maradékok. 
Egyébként  a  magyarság  legszebb  típusai  közé  tartoznak,  különösen 
a  nők. 

Sok  tekintetben  hasonlítanak  hozzájuk  Torda  vidékén  a  torockai 
magyarok.  Ezekről  azonban  tudjuk,  hogy  árpádházi  királyaink  idejében 
Steierországból  települtek  be  vasbányászatra  és  kohászatra  s  a  XV. 
század  táján  magyarosodhattak  meg. 

Külön  kell  megemlítenünk  a  „csángókat"  is.  így  nevezik  Erdélyben 
a  magyarság  elszakadt  és  idegen  népek  közé  szorult  kisebb-nagyobb  cso- 
portjait. Csángók  vannak  Brassó  mellett  az  ú.  n.  „Hétfalu"-ban,  a  gyi- 
mesi  hegyszorosban,  Erdélyen  kívül  pedig  Moldvában  a  Szeret  folyó  völ- 
gyében és  Bukovinában. 

A  moldvai  csángók  száma  mintegy  90.000;  ma  már  azonban  teljesen 
elrománosodó  félben  vannak.  Leginkább  Bacau  és  Román  kerületekben 
élnek.  Míg  az  egész  magyarság  nyelvében  számottevő  dialektusbeli  kü- 
lönbség nincsen,  a  székely  a  csallóközi  magyart  minden  nehézség  nélkül 
megérti,  a  moldvai  csángók  nyelve  már  meglehetősen  különbözik  a  köz 
magyar  nyelvtől.  Ennek  oka  az,  hogy  emberemlékezet  óta  el  vannak 
szigetelve  s  hogy  erős  román  hatás  alatt  élnek,  magyar  iskolájuk  soha- 
sem volt.  Még  a  magyarság  legkeletibb  törzsétől,  a  székelytől  is  távol 
vannak. 

A  bukovinai  csángók  a  XVIII.  század  végén  a  székelyekből  szakad- 
tak ki.  Egy  részük  a  XIX.  század  vége  felé  visszatelepült  Magyarországra ; 
leginkább  Hunyad,  Arad  és  Temes  megyében  találtak  otthonra.  Néprajzi 
sajátosságaikban  leginkább  a  csíki  székelyekkel  egyeznek. 

A  felsorolt  erdélyi  magyar,  székely  és  csángó  népcsoportok  és  nép- 
töredékek ma  oláhok  közé  vannak  beékelve,  hajdan  azonban  összefüggő 
magyar  nyelvterületet  képeztek.  A  török  világ  kegyetlen  harcai  és  pusz- 
tításai a  katonáskodó  magyar  lakosságot  lassanként  felőrölték  s  helyükbe 
nyomult  a  vajdáik  és  a  törökök  kegyetlensége  elől  menekülő  moldvai  és 
havasalföldi  oláhság;  így  az  erdélyi  magyarság  egysége  megbomlott. 

Erdélytől  eltekintve,  a  többi  felemlített  magyar  néprajzi  érdekes- 
ségű  népcsoport  a  magyarság  nagy  zárt  tömegében  van  elhintve.  A 
trianoni  békekötés  következtében  Magyarország  idegen  ajkú  lakosságát 
csaknem  teljesen  elveszítette.  Ma  csak  kis  számban  német  ajkú  svábok 

élnek  elszórva  Csonka-Magyarország  területén,  főként  túl  a  Dunán  és 
tótok  az  Alföldön,  ezek  is  kevés  kivétellel  mind  beszélnek  magyarul. 

Az  archeológiai  ásatások  révén  feltárt  anthropológiai  anyag  azt 
bizonyítja,  hogy  a  honfoglalás  és  a  mai  magyarság  között  nincs  lényeges 
különbség.  Bár  a  magyarság  az  ural-altáji  népek  közé  tartozik,  mégis  a 
mongoloid  típus  csak  szórványosan  található  fel.  Magyar  típus  van,  nem- 
csak egy,  hanem  több  is,  ezeknek  szakszerű  jellemzése  az  anthropoló- 
gus  feladata. 

A  magyarságnak  a  lelkünkben  kialakult  egységes  típusáról  azt 
mondhatjuk,  hogy  a  magyar  férfi  közepes  nagyságú,  mérsékel- 
ten izmos  végtagokkal.  A  kéz-  és  lábfej  aránylag  elég  kicsiny.  F'eje 
gömbölyű,  arca,  állkapcsa  széles,  az  arcon  mongoloid  jelleg  azonban  nem 
ismerhető  fel.  Az  orr  közepes  nagyságú,  inkább  keskeny,  gyakran  hajlott 
sasorr.  A  szemek  aprók,  barnák,  ritkábban  kékek  vagy  szürkék.  A  bőr 
színe  barna  vagy  fehér,  piros  elszíneződéssel.  Bajusz,  szemöldök  jól  fej- 
lett. A  bajusz  rendesen  barna  vagy  világosbarna,  nem  ritkán  szőke. 
Homloka  nyílt,  széles.  Haja  inkább  barna  vagy  gesztenyeszínű. 

A  nők  is  közepes  nagyságúak  vagy  alacsonyak.  Ahol  a  mezei  mun- 
kától mentesítve  vannak,  mint  a  Tiszántúl  egyes  vidékein,  könnyen  el  is 
híznak.  Orruk  kicsiny,  nagyon  ritkán  hajlott  sasorr.  A  szemek  barnák, 
ritkábbban  kékek,  finom  metszésűek.  A  bőr  színe  fehér.  Hajuk  dús, 
gesztenyeszínű  vagy  szőke.  Azt  tartja  a  magyar  közmondás:  „Sem  nem 
szőke,  sem  nem  barna,  olyan  igaz  magyar  fajta."  A  nők  keze  és  lába 
kicsiny  és  keskeny.  Keblük  kevéssé  fejlett,  aminek  az  a  legfőbb  oka,  hogy 
sok  helyen  mesterségesen  elszorítják,  hogy  ne  fejlődjék  ki,  mert  a  túlsá- 
gosan kifejlett  keblet  szégyenlik. 

úgy  a  férfiak,  mint  a  nők  tartása  egyenes,  járásuk  rugalmas.  Ahol 
a  nő  sok  gyermeket  szül  és  e  mellett  erős  munkát  végez,  elég  hamar 
hervad,  bár  a  matyóknál  az  ellenkezőre  is  van  elég  példa.  Típus  tekinte- 
tében a  székely  némileg  eltér  az  előbb  leírt  eszményi  típustól,  aki  inkább 
szálasabb,  sovány.  Hasonlóképpen  szálasabb  a  Duna-Tisza  közén  lakó 
jász,  akik  majdnem  mindnyájan  szőkék  és  kékszeműek.  A  palócok  között 
is  gyakori  a  szőke  és  kékszemű,  de  e  mellett  inkább  alacsonyaknak 
mondhatók. 

A  Bakó  város  körül  lakó  moldvai  csángók  alacsonyak,  szőkék,  sőt 
sárgahaj úak,  szemük  zöldesszürke,  arcbőrük  azonban  meglehetősen  barna. 
A  tőlük  északra  lakó  csángók  Román  körül  azonban  már  barnák  és 
szálasabbak. 

A  magyar  temperamentumában  a  szélsőséges  vonások  csodálatosan 
keveredtek.  A  magyar  hamar  lelkesedik,  de  hamar  is  csügged,  kitartása 
mérsékelt.  Az  egyenletes  munkát  nem  igen  szereti,  a  munkában 
is   inkább  szélsőséges.   Aratás   idején   például   emberfeletti   munkát   tud 

végezni,  csakhogy  télen  pihenhessen.  A  magyar  kubikus  bámulatos  erőt 
tud  kifejteni  és  kínai  kuli  módjára  tud  dolgozni,  de  télen  nehezen  kapható 
munkára.  Ennek  az  az  oka,  hogy  még  a  közelmúltban  is  job- 
bára állattenyésztésből  élt  a  nép,  e  mellett  nem  sokat  kellett  dolgoznia. 
A  földesúrnak  végzett  jobbágyi  szolgálatok  sem  voltak  valami  megeről- 
tetők. Erdélyben  pedig  a  munkát,  többnyire  barátságból,  egy  kis  lakoma 
és  mulatság  ellenében  teszik  egymásnak  az  emberek  s  nem  egyszer 
muzsikaszó  mellett  aratnak,  ami  komoly  munkának  alig  mondható. 

A  magyar  nem  ismeri  az  alattomosságot  és  a  haragtartást.  Nyugodt, 
komoly,  sőt  méltóságteljes.  Nem  szereti  férfiban  a  fecsegőt.  Jól  jellemzi 
egyik  költőnk :  „Természete  a  magyarnak,  hogy  a  jussát  sohasem  hagyja, 
de  ha  vele  bánni  tudnak,  az  ingét  is  odaadja."  Szavatartó,  vendégszerető, 
nyíltszívű  és  őszinte.  Akit  megszeret,  azért  az  életét  is  feláldozná.  Vere- 
kedésben, harcban  bátor,  sőt  vakmerő. 

A  magyarság  nem  szereti  a  magas  hegyvidéket,  falvai  leginkább  sík- 
ságon, szelídebb  dombvidéken  telepedtek  le.  Ha  hegyvidéken  lakik,  akkor 
is  a  termékenyebb,  szélesebb  völgyeket  foglalja  el.  Egyedül  a  székelység  és 
a  palócok  egy  része  él  viszonylag  magasabb  hegyvidéken. 

Településformái  a  város,  falu  és  a  tanya.  Legrégibb  városformáit 
leginkább  nyugati  bevándorló  iparos  és  bányásznép  alapította.  A  túlnyo- 
mólag  földműves  lakosságú  városok  azonban  a  magyarok  alapításai. 

A  magyar  nép  leginkább  falvakban  s  az  alföldi  részeken  földmíves- 
városokban és  tanyákon  lakik.  A  tanyák  azonban  csaknem  minden  esetben 
egy-egy  város,  vagy  legalább  is  népes  község  függvényei,  ez  nagyon  meg- 
különbözteti Európa  hasonló  település-formáitól. 

A  magyar  tanyavilág  mai  formájában  sehol  sem  tekinthet  200  évnél 
nagyobb  múltra  vissza.  Ez  is,  mint  a  magyar  élet  sok  problémája,  a  törö- 
kök pusztításaira  megy  vissza. 

Ma  az  Alföldön  órák  hosszat  utazhatunk,  míg  egyik  helységből  a 
másikba  jutunk,  útközben  legfeljebb  tanyákra  bukkanhatunk.  Mik  ezek 
a  tanyák? 

A  tanyák  a  földműves  nyaralói  vagy  telelői,  aszerint,  amint  csak 
nyáron  vagy  télen  lakik  ott.  Ha  csak  nyáron  lakik  ott,  akkor  a  nyári  gaz- 
dasági munkákat  végzi  a  tanya  körül,  egyébként  télen  jószágállományát 
a  faluban  vagy  városban  telelteti.  Ma  már  azonban  az  okszerűbb  gazdál- 
kodás következtében  a  jószágállomány  a  tanyán  telel,  vagyis  a  tanya 
nyáron,  télen  egyformán  lakott.  A  tanyán  vagy  a  gazda  fia  vagy  a  tanyás 
telel  a  jószággal,  a  gazda  és  családja  a  városban  lakik.  Ma  már  azonban 
nagyon  gyakori  jelenség,  hogy  a  gazda  végleg  megválik  házától  és  teljesen 
kiköltözik  családostól  a  tanyára.  Ez  az  intenzív  mezőgazdálkodás  szem- 
pontjából igen  hasznos,   ellenben  társadalmi  szempontból  felette  káros 

jelenség.  Például  csak  a  gyermekek  iskoláztatásának  kérdése  maga  is  alig 
megoldható  kérdés  a  tanyákon. 

A  török  világ  előtt  nem  volt  tanya  az  Alföldön.  A  falvak  egymáshoz 
közel  estek,  így  a  faluból  könnyen  érte  mindenki  a  földjét  s  nem  volt 
tanyára  szükség.  A  török  azonban  ezrével  hamvasztotta  el  a  községeket 
s  a  másfél  századig  tartó  örökös  háború  miatt  a  falvak  legnagyobb  része 
többé  soha  sem  épült  fel,  hanem  „puszta"  maradt.  Ezeket  a  puszta  hatá- 
rakat a  megmaradt  községek  magukhoz  ragadták  azon  a  jogon,  hogy  a 
földönfutó  népet  is  befogadták,  miáltal  a  falvak  igen  megnépesedtek  és 
nagyhatárúakká  váltak.  Ez  védekezési  szempontból  is  helyes  volt.  A  nagy 
határakat  ebben  a  zűrzavaros  időben  állattenyésztéssel  használták  egé- 
szen a  múlt  század  közepéig.  A  ménesek,  gulyák,  disznó-  és  juhnyájak 
sok  esetben  még  télire  is  künn  maradtak  a  legelőn,  legfeljebb  valami 
primitív  szélfogó  fal,  vagy  nádból  készült  szállás  védte  nagy  hidegben. 

A  múlt  század  közepén  készültek  el  az  első  vasutak  s  a  gabonater- 
melés nagyon  fellendült,  mert  addig  a  járhatatlan  sáros  utak  miatt  nem 
lehetett  a  terményt  elszállítani,  így  tehát  nem  is  termeltek,  csak  annyit, 
amennyit  házuk  népe  elfogyasztott.  A  nagy  gabonaexport-lehetőségek  azt 
eredményezték,  hogy  a  nagy  közlegelőket  rendre  felosztották  és  müvelés 
alá  fogták.  A  várostól  távoleső  földeket  azonban  csak  úgy  lehetett  művelni, 
ha  a  gazda  hosszabb  vagy  rövidebb  időre  kiköltözött  a  tanyára. 

Bár  a  tanya  a  határban  csak  a  török  világ  alatt  jelent  meg,  de  bizo- 
nyos formában  ott  élt  már  előbb  az  alföldi  falvakban  és  városokban  is. 
Hogy  eredetét  megérthessük,  ismernünk  kell  az  alföldi  magyar  falu 
települési  módját. 

A  kétségtelenül  magyar  eredetű  községtelepüléseket  az  jellemzi, 
hogy  a  gazda  nem  lakik  jószágaival  egy  telken.  A  falu  centrális  részén 
van  a  lakóháza,  perifériális  részén  pedig  az  ólas  telke.  Az  előbbiben 
a  család  lakik,  emitt  pedig  a  jószággal  együtt  a  serdült  fiúk,  esetleg  a 
gazda.  Ez  a  két  telek  sokszor  jó  távol  van  egymástól.  A  tanya  őse  az 
ólas  telek,  ennek  eredeti  szerepe  az  állatteleltetés.  Az  állattartás  azért 
nem  történik  a  magyarnál  a  lakóház  udvarán,  mert  eredetileg  mint 
legeltető  nomádnak,  annyi  jószága  volt,  hogy  az  udvaron  el  sem  fért 
volna,  ellenben  a  perifériális  részen  levő  tágas  ólud varról  könnyen  jár- 
hatott a  legelőre. 

Az  ilyen  kétlaki  település  az  Alföldön  már  fogyóban  van,  illetőleg 
az  ólastelek  szerepét  ma  a  tanya  tölti  be.  A  tanyarendszer  csak  az  Alföl- 
dön otthonos,  nem  terjed  ki  a  hegyvidékre,  sőt  a  Dunántúl  alföldi  terüle- 
tén is  csak  kis  helyen  van  elterjedve. 

Az  alföldi  magyar  falu  centrális  részén  rendesen  apróbbak  a  ház- 
telkek, szűkebbek  az  utcák,  a  perifériális  részen,  az  egykori  ólaskertek 
helyén  tágasabbbak  s  az  utcák  kifelé  egyre  szélesedők.  A  község  közepén 

rendesen  egy  tágasabb  tér  van,  ennek  közepén  van  a  templom.  A  domb- 
és  hegyvidéki  falvakban  bizonyos  beltelekegység  tapasztalható  s  a  bei- 
telkek  kertben  vagy  szántóföldben  végződnek.  A  domb-  és  hegyvidéken 
a  jószág  egy  telken  van  a  lakóházzal,  az  udvaron  találjuk  a  csűrt,  pajtát, 
mely  a  kalászos  gabona  vagy  széna  beraktározására  is  szolgál.  Itt  az 
udvaron  vagy  a  csűrben  történik  a  cséplés  is.  Az  alföldi  részeken  a  csűr 
a  nép  előtt  ismeretlen  épület. 

A  magyar  ház  mindig  keskeny  végével  néz  az  utcára,  illetőleg  a 
közte  és  az  utca  közt  rendszerint  meglévő  virágos  kertre.  Az  istállót 
lehetőleg  nem  építik  a  lakóházzal  egy  fedél  alá,  sőt,  ha  a  telek  kicsiny- 
sége miatt  az  istállót  hozzá  kell  is  építeni  a  házhoz,  akkor  is  alacsonyabbra 
építik,  mint  a  házat,  hegyvidéken  azonban  a  rendszerint  különépített 
csűr  istálló  nagyobb,  mint  a  lakóház.  Lehetőleg  azonban  a  magyar  ember 
minden  állat  számára  külön  épít  ólat,  tehát  külön  a  lónak,  külön  a  disznó- 
nak, juhnak,  baromfinak. 

Az  építőanyag  a  földrajzi  viszonyok  szerint  változik.  Erdős  vidéke- 
ken régen  szokásban  volt  a  fából  való  építkezés,  ma  már  azonban  ritka 
a  faház,  inkább  favázra  vesszőből  fonnak  ú.  n.  patics  falat.  Hegyvidéken 
gyakori  a  kőépítkezés. 

Az  ország  legnagyobb  részében  azonban  ma  is  a  sárépítkezés  a  leg- 
gyakoribb. 

A  magyar  a  sárból  vagy  földből  való  építkezésnek  nagy  mestere. 
Többféle  módja  van  a  sár-  vagy  földépítekzésnek.  Gyakori  az  ú.  n.  fecske- 
rakás, mely  mint  neve  is  mutatja,  a  fecskét  utánozza.  A  sarat  törekkel, 
szalmával  keverik,  gyalog  vagy  lóval  megtapostatják  s  ha  jól  összekeve- 
redett és  elég  kemény,  vasvillával  rakják  belőle  a  falat.  Egyszerre  azon- 
ban legfeljebb  félmétert  rakhat  fel  s  ekkor  várnia  kell,  míg  valamelyest 
szikkad,  különben  ledőlne  a  sárfal.  Rakás  közben  gereblye  vei  igazítják 
simára.  Az  ajtót,  ablakot  akkor  vágják  ki  rajta,  ha  az  egész  fal  készen 
áll.  Még  gyakoribb  építésmód  a  vert  fal.  Ez  keményebb  sárból,  illetőleg 
nyirkos  agyagból  készül  és  deszkák  közé  tömik,  mint  a  betont.  Ha  már 
egy  deszkaszélességgel  készen  vannak,  a  deszkapáit  feljebb  húzzák  s  ismét 
megtömik  a  deszkák  közeit.  Itt  is  utólag  vágják  ki  az  ablakokat.  Leg- 
általánosabban elterjedt  a  vályogfal.  A  vályogok  téglaformájú,  de  igen 
nagy  méretű  sárkockák,  melyeket  szintén  szalmával  gyúrnak  össze,  s  ha 
jól  kiszáradt,  akkor  építik  belőle  a  falat.  Ki  nem  égetik.  A  kötőanyag 
híg  sár.  A  téglából  való  építkezés  inkább  csak  a  városokon  van  elterjedve. 

A  fedőanyag  az  Alföldön  egészen  az  újabb  időkig  a  nád  volt,  a  házak 
nagyobb  része  még  ma  is  nádfedeles.  A  nádat  nagy  ügyességgel  tudják 
felrakni  s  a  jó  nádfedél  60 — 80  évig  is  eltart,  ha  gondozzák.  Ahol  rozsot 
termelnek,  ott  a  zsupfedél  van  elterjedve,  melyet  szintén  ügyesen  rak- 
nak fel.  Erdélyben  a  szalmafedél  gyakori;  ez  abban  különbözik  az  előbbi- 

tol,  hogy  amaz  töretlen  szálas  szalmából  nádfedés  módjára  készül,  emez 
törött  szalmából,  melyet  villával  raknak  fel.  Túl  a  Dunán,  Erdélyben  több 
helyen  találunk  még  ú.  n.  füstös  házakat,  melyeknek  nincs  kéményük, 
hanem  a  tűzhely  füstje  a  padlásra  megy.  Ez  inkább  csak  szalma,  zsúp  és 
zsindelyes  tetőknél  gyakori,  ahol  a  füstnek  fedélkonzerváló  jelentősége  van. 
Ahol  sok  a  csapadék,  mint  Erdélyben,  ott  a  fedelet  meredeknek  építik, 
hogy  az  eső  hamar  lefolyjon,  a  hó  hamar  lecsússzon  róla  s  ne  rothassza 
a  tetőt.  Ahol  fenyőerdők  vannak,  ott  gyakori  a  zsindelyes  tető.  Azonban 
ma  már  a  cserép  lassanként  minden  más  fedőanyagot  kiszorít. 

A  magyar  ház  —  mondhatni  —  sohasem  emeletes.  Ahol  meredek 
hegyoldalon  építkeznek,  vagy  nagy  a  talajnedvesség,  ott  a  házat  alá- 
pincézik, vagy  ha  fából  van  a  ház,  lábakra,  kőrakásra  építik.  Legalább 
egy  szoba-konyhából  áll  a  szegényebb  magyar  ember  háza,  de  ritkán 
hiányzik  a  harmadik  helyiség,  a  kamara.  Jobbmódú  emberek  háza  két 
szobából,  konyhából,  kamrából  áll.  A  ház  kívül-belül  mindig  fehérre  van 
meszelve.  Évenként  legalább  egj^szer  az  egész  házat  kimeszelik. 

A  tűzhely  sokféle,  alakját  és  a  tüzelés  módját  leginkább  a  tüzelő- 
anyag határozza  meg. 

Az  Alföldön,  ahol  alig  van  fa,  leginkább  szalmával  tüzelnek. 
Régebben,  míg  kevesebb  földet  műveltek,  a  trágyát  is  eltüzelték. 
E  célból  a  kupacokban  megérett  trágyát  formákba  nyomták  s  ha  meg- 
száradt, fedél  alá  hordták  s  télen  azzal  is  tüzeltek.  Ma  már  a  trágyával 
való  tüzelés  lassanként  teljesen  kimegy  a  szokásból  az  Alföldön  is.  Egye- 
bütt meg  régen  sem  tüzeltek  vele. 

A  szalmával  és  tőzeggel  való  tüzelés  sok  szeméttel,  nagy  lánggal, 
füsttel  jár,  ezért  a  kemencéket  sohasem  a  szobából,  hanem  a  konyhából 
fűtik.  Ezek  a  kemencék  kenyérsütésre  is  szolgálnak.  A  domb-  és  hegy- 
vidéken, ahol  fával  tüzelnek,  szobából  tüzelő  cserépkályhákat  vagy  füst- 
fogóval ellátott  szabad  tűzhelyeket  használnak.  Ezek  a  tűzhelyek  kenyér- 
sütésre nem  alkalmasak  s  kenyérsütő  kemencéket  a  konyha  közepére 
építenek,  sok  esetben  pedig  az  udvarra  viszik  ki.  Takaréktűzhelyeket  csak 
újabban  épít  a  nép.  Főzni  még  sok  helyen  a  konyhában  levő  asztal- 
magasságú sárpatkán,  szabad  tűz  mellett  főz.  Főzőedényei  sohasem  készül- 
nek rézből,  hanem  háromlábú  vas  serpenyőt,  vaslábon  nyugvó  bográcsot, 
kívül  máztalan  cserépfazekat,  újabban  öntöttvas  és  zománcos  vasedé- 
nyeket használ.  Szokott  fűtés  után  ételt  a  kemencében  is  főzni  vagy  sütni. 

A  konyhahelyiség  előrésze  a  pitvar.  Az  udvarról  a  pitvarba  lépünk 
be.  Ez  előszobaféle,  melyből  az  egyes  helyiségek  ajtajai  nyílnak.  A  kony- 
hát a  pitvartól  rendesen  nem  választja  teljesen  el  fal,  hanem  csak  rész- 
ben, különben  sötét  volna  a  konyha,  mivel  hátrafelé,  a  szomszéd  telekre 
nem  szokott  ablaka  lenni.  A  pitvarból  egyik  oldalra  a  szoba,  másik  oldalra 
a  kamra  ajtaja  nyílik. 

Ha  belépünk  a  szobába,  mindgyárt  az  ajtó  melletti  sarokban  talál- 
juk a  kemencét.  Ez  az  Alföldön  a  szoba  egyhatod részét  foglalja  el.  űrtar- 
talma 2 — 4  m^.  A  kemence  is  nagy  ügyességgel  sárból  készül,  rendesen 
boglyaalakú,  vagyis  felfelé  szűkül,  a  földtől  számítva  2—3  méter  magas. 
Körül  sárpatka  övezi,  ezen  szokott  téli  hideg  időben  a  család  üldögélni 
és  melegedni.  A  kemence  és  a  ház  hátsófala  közötti  patkarész  a  gyerme- 
kek hálóhelye. 

Erdélyben  a  boglyakemence  hiányzik  a  lakószobából,  itt  kandalló- 
szerű  szabad  tűzhely  helyettesíti,  mely  ősi  soron  fonott  és  tapasztott,  vagy 
mintázott  cserepekből   összerakott  füstfogóval  bír. 

A  parasztház  dísze  a  tornyos,  felvetett  ágy,  mely  a  szoba  utcafelőli 
hátsó  sarkában  áll.  Ebben  rendesen  nem  szoktak  aludni,  csak  vendég 
számára  bontják  fel.  Az  ágyhuzat,  a  vánkosok  és  lepedő  sok  helyen,  külö- 
nösen az  erdélyi  magyarságnál  dúsan  ki  van  hímezve  s  a  magyar  asszony 
méltó  büszkesége.  Régebben  országszerte  így  volt.  Minél  magasabb  a  tollal 
tömött  vánkosokból  rakott  ágy,  annál  díszesebb.  E  végből  az  ágyakat  is 
hosszú  lábakkal  csinálják,  hogy  még  magasabbat  mutasson. 

Az  utca  felőli  elülső  sarok  az  asztal  helye.  A  fal  mellett  két  oldalon 
ülő  pad  van,  mely  sarokban  jön  össze.  Ez  előtt  van  az  asztal.  Asztalhoz 
is  inkább  a  vendéget  ültetik,  maguk  legfeljebb  csak  télen  ülnek  az  asztal 
mellé  enni,  egyébként  nyáron  a  konyhában,  vagy  a  szabadban  étkeznek 
egy  jóval  alacsonyabb  asztalról. 

A  régebbi  módú  parasztházban  szék  nincs,  tehát  ülőhelyül  vagy  a 
kemence  patkája,  vagy  az  asztal  előtti  sarokpad  szolgál.  Ma  már  az  ülő- 
szék is  csaknem  általánosan  elterjedt.  Hasonlóképpen  nem  voltak  régen 
ruhaszekrények,  hanem  csak  tulipántos  ládák,  ebben  tartották  a  fehér- 
neműt és  a  féltettebb  holmikat.  A  felső  ruhák  pedig  többnyire  a  kam- 
rában voltak  elhelyezve  részint  ládákban,  részint  fogasra  akasztva  és 
ruhával  letakarva.  Ma  már  az  úri  rend  bútorai  olcsó  vásári  formában  a 
néphez  is  lekerültek. 

A  szobán  legalább  két  ablak  van,  egyik  a  ház  végén  levő,  az  utcára, 
másik  az  udvarra  tekint.  Az  ablakok  meglehetősen  aprók  és  sajnos,  nem 
is  szellőztetnek  eléggé.  A  szobák  többnyire  padlónélküli  földesek.  A  szoba 
földje  nyirkos,  mert  a  ház  rendesen  nincs  emelve,  hanem  az  udvar  nívó- 
jában van  a  szoba  nívója  is.  így  a  magyar  köznép  lakószobája  egészség- 
telen s  e  miatt  van  a  nagy  gyermekhalandóság  is.  A  jobbmódúaknái  ter- 
mészetesen nincsenek  ilyen  állapotok. 

A  kamra  a  pitvarból  a  szobával  szemközti  oldalon  nyílik.  Néhol  a 
kamrát  hálószobának  is  használják.  Fűteni  nem  lehet,  mert  kályha  nincs 
benne,  ezért  az  itt  hálók  (rendesen  nők,  gyermekek)  dunyhával  taka- 
róznak. Ha  a  fiú  megházasodik,  rendesen  az  öregek  a  kamrába  vonulnak 
lakni.  Egyébként  a  kamra  a  raktár  szerepét  tölti  be.  Rendesen    ruha, 

élelmiszer,  konyhaeszköz,  szövő-fonó  szerszám  van  itt  elraktározva.  Ha 
a  kamra  szobává  lép  elő,  akkor  ez  lesz  a  lakószoba  s  az  utcafelőli  parádés 
vendégszoba  lesz,  s  minden  szépet,  díszeset  ott  halmoznak  fel,  a  dísz- 
szobát azonban  a  család  sohasem  használja. 

Mivel  a  lakótelek  rendesen  téglány  vagy  szalag  alakú,  az  épületek 
az  egyik  hosszanti  oldalt  foglalják  el,  a  másik  hosszanti  oldal  a  szomszéd 
építő  vonala.  A  ház  előtt,  olykor  az  utcafelőli  végénél  is  virágos  kis  kertet 
csinálnak.  Az  udvaron  gémeskút,  ólak,  vermek  vannak.  Az  udvarról  ritkán 
hiányzik  a  gyümölcsfa ;  az  Alföldön  leggyakrabban  eperfa.  Egyébként  a 
200 — 600  négyszögöl  udvart  kertnek  nem  igen  használják,  mert  egyrészt  a 
baromfi,  másrészt  a  szekerekkel  való  járás-kelés  miatt  erre  lehetőség  nincs. 
Ahol  csűrrendszer  divatozik,  ott  a  csűr  a  ház  vonalára  derékszög  alatt, 
vagyis  az  utcával  párhuzamosan  halad  s  középen  nagy  átjáró  kapuja  van, 
mely  a  kertbe  visz.  Közvetlen  a  csűr  mögött  a  rakományok  (széna,  szalma, 
stb.)  vannak,  ezen  túl  a  gyümölcsös,  ezen  túl  a  kerti  vetemény. 

A  beltelkek  ma  már  csaknem  mindenütt  el  vannak  kerítve.  A 
tanyák  azonban  kerítetlenek.  Az  utca  felé  egy  nagy  és  egy  kis  kapu 
szolgál.  Amaz  a  jószágnak,  emez  az  embernek.  A  székelyek  monumentális 
nagy  kapukat  építenek  fából  házaik  elé,  melyek  mesterien  ki  vannak 
faragva. 

A  magyar  nép  főfoglalkozása  jelenleg  a  földművelés.  A  múlt  század 
első  felében  még  nagyobb  volt  az  állattenyésztés  jelentősége,  melyet 
extenzív  módra  űztek.  Ma  az  állattenyésztés  szoros  kapcsolatban  van  a 
földműveléssel  és  az  állattartásban  is  inkább  a  nyugati  módra  tértek 
át,  a  jószágot  takarmánynövénnyel,  jászlon  nevelik.  A  legelőn  nevelés, 
különösen  a  télen  is  a  szabad  ég  alatt  telelő  szilaj  marhatartás  inkább  a 
múlté.  Nagyobb  legelő  puszták  csak  a  Duna-Tisza  közti  homok  buckavidék 
némely  pontjain  (pl.  Bugac)  vagy  a  Tiszántúl  szikes,  műveihetetlen  tala- 
jain (Hortobágy,  Angyalháza,  Ecseg  pusztákon)  vannak.  Itt  is  már  az 
ősi  pásztorélet  utolsó  óráit  éli  s  a  csikós,  gulyás,  kanász,  betyár  ma- 
holnap csak  a  külföldi  turisták  képzeletében  él. 

A  magyar  nép  ősi  háziállatai  is  lassanként  kivesznek  s  helyüket  az 
igényesebb,  de  a  mai  céloknak  jobban  megfelelő  nyugatról  importált 
háziállatok  foglalják  el.  Ezek  nem  is  bírnák  el  azt  a  rideg  tartásmódot, 
amelyet  a  magyar  jószág  kibírt. 

Az  Alföldön  még  50 — 80  évvel  ezelőtt  is  igen  téres  nagy  közlegelők 
voltak  s  a  jószágtartás  és  nevelés  háromféleképpen  folyt.  Volt  olyan 
tehén,  disznó  és  juhnyáj,  melyet  a  lakosság  által  közösen  fogadott  pásztor 
reggel  kihajtott  a  község  közelében  levő  legelőre  s  este  hazahajtott.  Volt 
olyan  ménes,  gulya,  konda  és  juhnyáj,  mely  tavasztól  őszig  künn  élt  és 
künn  hált  a  legelőn,  végül  olyan  nyájak  is  voltak,  melyek  soha  sem  jöttek 
haza  a  helységbe,  hanem  télen  is  a  szabadban  teleltek  s  a  rétség  avar 

füvét,  csak  a  cséplés  után  a  tarlón  maradt  szalmát,  tengeriszárat  ették. 
Ez  utóbbi  tartásmód  már  kiveszett,  a  két  előbbi  még  sok  helyen  megvan. 
Ahol  a  közlegelőket  elosztották  szántóföldeknek,  ott  a  közös  nyájak  is 
megszűntek  s  a  jószágot  jászlon  tartják  vagy  legfeljebb  a  tarlót  legel- 
tetik vele. 

Hazánkban  sok  helyen  még  most  is  a  háromnyomású  gazdálkodási 
rendszer  divatozik  és  pedig  őszi,  tavaszi  és  ugar  tartás.  Az  ugart  ritka 
helyen  még  fekete  ugarnak  hagyják,  de  legtöbb  helyen  takarmányt  ter- 
mesztenek benne.  Ujabban  már  nagyon  el  van  terjedve  a  szabad  gazdál- 
kodás, amikor  kiki  úgy  használja  a  földjét,  ahogy  akarja,  vagyis  vetés- 
kényszer és  ugar-  vagy  tarlólegelő  nincs,  melyet  a  helység  nyája  legelne. 
Ahol  vetéskényszer  van,  ott  tanyarendszer  nincs,  nem  is  lehet. 

Az  Alföldön  fő  kalászos  növény  a  búza.  A  homokos  területeken  és 
a  domb-hegyvidéken  a  rozs.  Ez  a  két  növény  hazánkban  két  különböző 
raezőgazdasági  rendszert  jelentett. 

Az  alföldi  magyar  épületek  nélkül  gazdálkodott,  sőt  részben  ma  is 
úgy  gazdálkodik.  Csűrt  nem  ismert,  magtárakat  nem  épített.  A  termést 
a  tarlón,  a  tanyán  vagy  az  ólaskert  udvarán  asztagba  rakta,  aztán  az 
ott  készült  szérűn  lóval  tapostatta  ki.  A  magot  földbeásott  és  kiégetett 
verembe  öntötte.  A  szénát,  szalmát  a  szabad  ég  alatt,  boglyába,  kazalba 
rakta. 

A  rozstermő  dombvidéken  a  learatott  életet  kévébe  kötötték,  aztán 
a  csűrbe,  pajtába  hordták,  ahol  cséppel  kicsépelték.  A  töretlen  szalmát 
házfedésre  használták.  A  gabonát  veremben  nem  tartották,  hanem  gabo- 
násokban vagy  a  kamrában  helyezték  el.  Ma  a  cséplőgép  ezeket  az  ősi 
eljárásokat  csaknem  teljesen  kiszorította  s  a  kétféle  rendszer  éles  határ- 
vonala elmosódik. 

A  magyarság  általánosan  búza-  vagy  rozskenyeret  eszik.  Kukorica- 
kenyeret ritkán  s  ehhez  is  többnyire  búza-  vagy  rozslisztet  használ  pót- 
lékul. Az  erdélyi  magyarság  azonban  kenyér  helyett  sok  helyen  puliszká- 
val él.  Ez  vízben  sűrűre  főzött  kukoricaliszt.  A  hajdina-,  árpa-,  zabkenyér  a 
magyarnál  alig  fordul  elő,  ellenben  az  Alföldön  kedvelt  eledele  a  köleskása 
(hámozott  köles),  melyet  sűrűre  főzve  szokott  enni.  A  kása  jelentékeny 
kenyérpótló.  Zsírozónak  leginkább  szalonnát  használ,  sőt  a  protestáns 
magyar  nép  az  olajat  meg  sem  eszi,  a  vajat  is  ritkán  fogyasztja.  Római 
katolikus  vagy  görög  ritusú  vidéken  bőjtös  időben  napraforgó-,  tökmag- 
vagy kenderolaj,  vaj  pótolja  a  zsiradékot.  A  magyar  különben  sok  szalon- 
nát fogyaszt  és  ezért  zsírsertést  nevel.  A  sertéshúst  télen  felfüstöli  és 
nyáron,  nagy  munkaidőben  eszi  meg.  Számottevő  eledel  a  főtt  tésztaféle 
is.  E  célból  konzervszerű  száraz  tésztaféléket  (lebbencs,  tarhonya  stb.) 
készít  az  asszony,  amit  az  ember  a  tanyára  vagy  munkahelyére  magával 
visz  s  maga  főzi  meg.  A  frissen  készített  tésztát  is  sokféleképpen  főzik, 

121 


száraz  főzeléket  (bab,  borsó,  lencse)  is  esznek,  de  inkább  a  háznál.  Munká- 
ban, a  tanyán  leginkább  lebbencs,  tarhonya,  köleskása  járja.  Zöldi ozelé- 
ket  nem  igen  fogyasztanak,  leginkább  káposztát  szoktak,  azt  is  csak 
télen.  Az  Alföldön  kevés  gyümölcsöt  termelnek,  nyáron  fő  gyümölcsük  a 
sárga-  és  görögdinnye,  melyből  sokat  termelnek,  ősszel  a  kukoricát  sülve 
is,  főve  is  eszik. 

Viszonyítva  a  magyarságot  a  környező  népekhez,  azt  mondhatjuk, 
liogy  elég  jól  táplálkozik,  mert  legfőbb  táplálékában,  a  búzakenyérben 
és  szalonnában  megvan  mindaz,  amire  a  szervezetének  szüksége  van. 
Húst  a  magyar  nép  nem  sokat  eszik,  a  tejtermékeket  sem  sokra  becsüli. 
A  nemzeti  fűszernek  tartott  paprika  keletről  jött,  valószínűleg  a  törökök 
hozták  be  s  mint  a  malária  hatásos  ellenszere,  hamar  elterjedt.  Ma  már 
a  múlt  századi  ármentesítések  folyományaként  malária  sehol  sincs  az 
országban,  a  paprika  azonban  továbbra  is  megmaradt  a  magyar  kony- 
hán, sőt  nemzeti  fűszerré  lett. 

A  magyar  nép  iszákosnak  nem  mondható.  A  szeszes  italok  közül  leg- 
inkább a  bort  fogyasztja,  ezt  sem  naponta,  hanem  csak  bizonyos  alkal- 
makkor. A  pálinkát  reggel,  vagy  evés  előtt,  a  bort  evés  közben  és  aztán 
issza.  Sört  keveset  fogyaszt.  Az  előbbi  kettőt  a  nép  is  mindenütt  szívesen 
készíti,  az  utóbbit  sehol. 

Nyáron  naponta  háromszor  eszik,  télen  kétszer.  Tudnunk  kell  azon- 
ban azt  is,  hogy  télen  alig  dolgozik  s  korán  fekszik  s  a  hosszú  téli  éjsza- 
kát átalussza,  így  a  szervezete  sem  kíván  bővebb  étkezést. 

A  magyar  középosztálynak  is  megvan  a  maga  nemzeti  konyhája, 
mely  lényegesen  különbözik  a  nyugati  konyhától  még  az  étrendben  is.  Az 
idegenek  is  elismerőleg  nyilatkoznak  róla,  csak  a  túlságos  zsírosságát, 
fűszerességét,  főleg  pedig  a  paprikásságát  kifogásolják.  A  híg,  fűszeres 
lében  főtt,  eldarabolt  marhahús,  az  ú.  n.  „gulyás"  egész  Kelet-Európában 
ismeretes. 

A  magyar  nép  kevés  és  nem  jelentős  háziipart  űz.  Tavasztól  őszig  a 
mezőgazdasági  munkában  emberfelettit  teljesít,  a  telet  azonban  pihenés- 
nek tekinti.  A  házimunkán,  jószággal  való  bánáson  kívül  itt-ott  kosár- 
fonással, gyékénymunkával,  szerszámfaragással  stb.  foglalkoznak.  Na- 
gyobb jelentőségű  téli  munkájuk  inkább  az  asszonyoknak  van,  akik 
ekkor  fonnak,  szőnek.  A  fonás,  szövés  az  Alföld  egyrészének  kivételével 
el  van  terjedve.  Erdélyben  gyapjúból  és  kenderből,  egyebütt  kizárólag 
kenderből  dolgoznak,  lent  alig  termelnek.  A  kendert  az  asszonyok 
munkálják  meg.  A  szövött  vásznat  férfi  és  női  fehérneműnek, 
ágyneműnek  dolgozzák  fel.  A  szőttes  mintákkal  való  díszítése  fejlődő- 
ben van.  A  fonás  rendesen  este  folyik  a  falu  valamelyik  lako- 
sának e  célra  elkért  lakásában,  ahol  a  leányok  összegyűlnek  és  éjfélig 
is  eldolgozgatnak  vidám  terefere  és  dalolás  között.  Ide  szoktak  a  légé- 

nyék  is  gyűlni  s  itt  szövődnek  a  házasság  szálai  is.  A  nők  sok  helyen 
hímeznek  is,  régebben  pedig  a  hímzés  sokkal  jobban  el  volt  terjedve, 
mint  ma.  Legszebben  hímez  az  erdélyi  magyarság,  az  Alföldön  pedig  a 
matyóság.  A  matyóhímzés  rendkívül  színpompás  és  már  az  ország  hatá- 
rain kívül  is  ismeretes.  Ma  leginkább  fekete  klottanyagra  hímezik  bordó, 
piros,  karmin,  krómsárga,  világos  és  sötétzöld,  kék,  lila,  sárga  színben. 
Motívumai,  mint  általában  a  magyar  hímzésmotívumok,  virágelemek, 
erősen  elstilizálva.  A  mai  matyóhímzés  motívumait  a  szücsmunkákról 
vette.  A  matyókon  kívül  igen  finom  és  szép  hímzéseket,  főleg  főkötőket 
hímeznek  a  tolnai,  baranyai  nők. 

A  magyar,  mint  keleti  eredetű  nép,  szereti  a  díszes  ruhákat.  Amint 
a  magyar  úrirendnek  van  díszruhája,  úgy  a  köznépnek  is  van. 

A  magyar  férfiviselet  jellegzetes  ruhadarabja  a  bő  gatya.  Ez  egy 
szertelenül  bő  nadrágféle,  mely  első  tekintetre  szoknyának  látszik.  A 
lóháton  járó  nép  kényelmes  ruhadarabja  ez.  Az  ing  is  hasonlóképpen 
bőujjú  és  sok  helyen  kézelővel  sincs  összefogva,  úgy,  hogyha  a  kezét  ki- 
nyújtja a  férfi,  az  ingujj  lecsüng.  A  matyóknál  az  ünnepi  ingujj  térdig 
leér,  nem  is  lehetne  benne  dolgozni.  Néhol  a  férfiak  hétköznap  kötényt  is 
viselnek. 

A  bőujjú  ing-  és  gatya  viselet  a  székelyföldön  nincs  meg,  itt  kézelős 
inget  és  szűk  gyapjú-nadrágot  viselnek.  A  jobbmódú  parasztság  az  egy- 
kori kisnemes  posztóruha  viseletét  vette  át,  mely  szűk,  zsinóros,  sötétkék 
vagy  fekete  nadrágból,  mellényből  és  rövidkabátból  áll.  Fejükön  nyáron 
szalma-  vagy  posztókalapot  viselnek,  télen  pedig  báránybőrsapkát.  A 
magyar  férfi  lábbelije  a  csizma,  melyen  a  fiatalság  régen  sarkantyút  is 
hordott.  A  férfiak  szakállt  sehol  sem  viselnek,  ellenben  a  bajuszt  soha- 
sem vágják  le,  sem  nem  nyírják,  hanem  néhol  sűrű,  ragadós  kenőccsel, 
bajuszpedrővel  hegyesre  vagy  kunkorgósra  pödrik.  A  hajat  ma  rövidre 
nyírják,  csak  az  öregek  viselnek  hosszabb,  a  nyaknál  elnyírott  hajat, 
mely  a  bubifrizurához  hasonlít.  Nyakkendőt,  rojtos  feketét,  csak  helyen- 
ként hordanak. 

A  női  viselet  rendesen  egy  pendelyből  (szoknyaszerű  alsó  fehér- 
nemű) ingből  vagy  ingvállból  áll.  Ez  utóbbi  csípőig  érő  ing,  melynek  bő 
ujját  alul  kézelő  fogja  össze.  Az  ujj  könyökig  sem  ér  és  buggyos.  Az  ing- 
vállra  egy  pruszlik  vagy  valami  kabátféle  kerül.  A  pendely  fölé  pedig  egy 
vagy  több  alsószoknya,  erre  pedig  felsőszoknya,  elibe  kötény.  Az  alsószok- 
nyák sokfodrúak  és  ki  vannak  keményítve,  ezért  kitartják  a  szoknyát, 
úgyhogy  krinolin  benyomását  keltik.  A  palóc,  sárközi,  kapuvári  magyar 
nők  rövid  szoknyát  viselnek,  az  Alföldön  és  Erdélyben  hosszút.  A  leányok 
több  helyen  még  viselik  a  díszes  pártát,  a  menyecskék  pedig  a  szintén  díszes 
fökötőt.  A  lányok  hajukat  1—2  ágba  befonva  hátul  csüngetve  viselik,  a 
menyecskék  pedig  kontyban.  A  magyar  köznép  női  kalapot  csak  a  Szé- 

kelyföldön  viselnek,  egyébként  kendővel  kötik  be  a  fejüket.  A  leány  azon- 
ban „hajadonfővel"  jár.  Régen  a  nők  is  csizmát  viseltek,  még  pedig  piro- 
sat. Ma  már  csaknem  mindenütt  a  cipő  a  divat  szines  harisnyával.  Egy- 
általán úgy  a  férfi,  mint  a  női  viselet  pusztulásban  van,  a  nyugateurópai 
viselet  a  nép  között  is  gyorsan  terjed. 

A  magyar  köznép  téli  felső  ruháit  bizonyos  magyar  népi  iparosok, 
a  szűrszabók  és  szűcsök  készítik.  A  szűrszabó  durva,  vastag,  fehér  daróc- 
posztóból  bizonyos  primitív  szabású  felöltőféle  bő  ruhát  készít,  melyet 
gyapjúfonallal  kihímez.  Ezt  a  szűrnek  nevezett  gyapjúkabátot  azonban 
sohasem  öltik  fel,  csak  vállravetve  viselik.  Régen  ebben  esküdött  meg  a 
legény  menyasszonyával  s  ez  volt  a  templombaj áró  és  díszruhája.  A 
szűrszabó  csodálatos  ízléssel  hímezte  ki  ezeket  a  szűröket,  némelyiken 
két  hónapot  is  dolgozott.  Ezek  a  díszruhák,  az  ú.  n.  cifraszűrök  a  magyar 
ornamentika  kincsesbányái,  színpompában  vetekednek  Kelet  legdíszesebb 
ruhadarabjaival.  A  szűrszabók  női  ruhát  nem  készítettek.  Ma  már  hal- 
dokló iparág.  A  szűrt  is  kevés  helyen  viselik. 

Másik  magyar  iparos,  ki  a  nép  számára  díszes  felsőruhát  készít,  a 
szűcs.  A  szűcs  a  hosszú,  fürtös  gyapjú  „magyar  juh"  bőréből  dolgozik.  A 
bőrt  sajátmaga  megtöri,  megpuhítja,  de  szőrétől  nem  fosztja  meg.  A 
bőrből  kiszabja  a  férfi  vagy  női  kabátszerű  ködmön-nek  nevezett  ruha- 
darabot, vagy  a  pruszlikszerű  mellest,  továbbá  a  bő  gallérszerű  férfi  és 
női  subát.  Néha  a  bőr  színét  barnára  vagy  sárgára  festi,  legtöbbször 
azonban  fehéren  hagyja  és  selyem  virágokkal  gyönyörűen  kihímezi.  A 
szűcshímzés  sokkal  finomabb,  mint  a  szűrhímzés.  Egy-egy  szép  suba  ki- 
hímezése  hónapokig  is  eltart.  Az  ilyet  természetesen  csak  a  jobbmódú 
gazdák  tudják  megfizetni.  Szokták  a  szűcsök  a  bőrruhákat  színes  bőrből 
kivágott  és  ráapplikált  virágoldkal  is  díszíteni.  A  bőrruhákat  rendesen 
fekete  vagy  fehér  gyapjas  prémmel  körül  beszegik.  A  szűcsmunkák  is 
tárházai  a  magyar  hímzésomamentikának.  Szűcsmunkáinkat  a  környező 
nemzetiségek  is  átvették,  de  a  magyaréhoz  hasonló  szép  munkát  sehol 
sem  csinálnak.  Sajnos,  a  szűcsmesterség  is  pusztulóban  van,  aminek 
egyik  oka  az,  hogy  a  fürtös  gyapjas  juhbőröket  ma  már  nem  tudják  be- 
szerezni, mert  Magyarországon  a  merino  juh  kiszorította  ezt  az  ősi  juh- 
fajt,  Erdélyből  pedig  nehéz  behozni  a  bőrt.  Mint  művészkedő  népi  kis- 
ipart, a  szíjjgyártó  mesterséget  is  megemlíthetjük.  A  magyar,  mint  ló- 
szerető  nép,  sokat  ad  a  lovára  és  szereti  díszesen  járatni.  Evégből  gyö- 
nyörű sallangos  szerszámokkal,  kantárral,  nyereggel,  hámmal  látja  el. 
A  szí jj gyártók  csinálják  a  magyar  köznép  kedvelt  bortartó  edényét,  a 
csikóbőrös  kulacsot  is,  mely  tudvalevőleg  csikóbőrrel  van  bevonva. 

A  magyar  nép  maga  ritkán  szokott  játszani  hangszeren,  leg- 
inkább citerán,  furulyán,  dudán  játszik,  ellenben,  ha  mulatni  akar  zene- 
szó mellett,  a  minden  falu  végén  ott  lakó  cigányt  rendeli  maga  mellé,  aki 

bár  mind  született  muzsikus,  de  saját  zenéje  nincs,  csak  magyart  tud  ját- 
szani. A  cigány  hegedűn  játszik,  a  zenekarból  azonban  ritkán  hiányzik  a 
cimbalom  és  klarinét.  A  magyar  nép  mulató  alkalma  rendesen  télen, 
lakodalmak  idején  van.  Mikor  a  gazdasági  munka  bevégződik,  a  must  ki- 
forr bornak,  a  disznó  meghízik,  eljött  az  ideje  a  lakodalomnak.  A  vő- 
legény és  menyasszony  a  násznép  kíséretében  feldíszített  lovú  kocsikon 
megy  a  templomba  esküvőre.  Az  esküvőt  egy  vagy  két  napig  tartó  lako- 
dalom követi,  melyet  helyszűke  miatt  gyakran  az  udvaron  emelt  sátor- 
ban tartanak  meg.  A  lakoma  a  házban  folyik,  a  tánc  azonban  rendesen 
a  sátorban.  A  lakodalom  a  vőlegény  házánál  történik,  de  egyidejűleg  a 
menyasszonyi  háznál  is  van  m.ulatság. 

A  magyar  a  táncot  is  szereti.  Közismert  tánca  a  csárdás.  Lényegében 
egyszerű  tánc,  azonban  igen  tág  tere  van  benne  a  rögtönzésnek  és  az 
egyéni  stílusnak.  Gyakran  tíz  táncos  pár  tízféleképpen  járja,  cifrázza.  A 
magyar  csak  párosan  táncol,  vagy  a  férfi  egyedül  féríitáncot  jár,  karban 
azonban  nem  táncol.  A  férfitánc  legszebbike  az  erdélyi  ű.  n.  legényes, 
melyet  az  irodalomban  csürdöngölönek  emlegetnek  s  amely  ugyancsak 
próbára  teszi  a  legény  ügyességét  és  erejét.  Hasonló  tánc  az  Alföldön  és 
a  Dunántúl  a  toborzó  vagy  verbunkos. 

A  magyar  nép  általában  erkölcsös.  Másvallásúakkal  szemben  türel- 
mes. Sohasem  vakbuzgó.  Természetfölötti  csodákban  nem  igen  hisz,  ép- 
pen ezért  a  babona  sincs  annyira  elterjedve  köztük,  mint  más  szomszéd 
népeknél.  Babonás  szokásokra  leginkább  a  népi  gyógymódoknál,  idő- 
jóslásnál, születés  és  halál  körül  akadunk.  A  csaknem  minden  népnél  kö- 
zös hiedelmek  náluk  is  megvannak.  Van  azonban  hitvilágukban  egy  olyan 
alak,  mely  a  környező  népnél  nincs  meg,  ez  a  táltos.  A  táltos  az  ősi 
pogány  hitnek  a  papja,  a  keleti  népek  sámánja. 

A  magyar  ezer  esztendő  óta  a  vele  együtt  lakó  nemzetiségekre  is  rá- 
nyomta a  maga  bélyegét.  Tót,  rutén,  oláh,  német,  szerb,  horvát  szomszé- 
daink településében,  építkezésében,  viseletében,  zenéjében,  szokásaiban 
mindenütt  megtaláljuk  a  nagymérvű  magyar  hatást,  melynek  mértékét 
akkor  tudjuk  pontosan  megállapítani,  ha  a  volt  nemzetiségeinket  a  Kár- 
pátokon kívül  élő  faj  rokonaikkal  hasonlítjuk  össze. 

JULES  ROMAINS  /  ÚTI  IMPRESSZIÓIM 
MAGYARORSZÁGRÓL 

a  az  ember  Bécs  felé  közeledik  Magyarország  felé, 
nem  bukkan  semmiféle  kiemelkedő  földrajzi  határra, 
amely  figyelmeztetné,  hogy  magyar  földre  lépett. 
A  táj  külseje  lassanként  mégis  észrevéteti  az  utas- 
sal, hogy  más  országba  jutott.  Az  az  Ausztria,  amely- 
nek körvonalait  az  új  békeszerződések  állapítottak 
meg:  hegyes  ország.  Azt  már  nem  merem  mondani, 
hogy  bérces  ország,  mert  a  Habsburgok  évszázados 
uralma  kiölte  benne  a  bércek  sas-szellemét.  De  a  he- 
gyeket földi  hatalom  nem  tudja  elhordani,  azok  meg- 
maradtak és  mihelyt  kitárult  előttem  a  sík  táj,  előre  megéreztem,  hogy 
nemsokára  elhagyom  Ausztriát. 

Magyarországon  síkság  fogadja  az  utast,  akit  csakhamar  elfog  az 
Alföld  hangulata.  Úgy  érzi,  mintha  járt  volna  már  itt.  Nem  mintha  ez 
az  Alföld  olyan  volna,  mint  Európa  akármelyik  síksága.  A  francia  utas 
ennek  az  Alföldnek  a  láttára  egy  határozott  vidékre  gondol,  a  Brie  vidé- 
kére, Crécy,  Nangis  és  P7'ovins  között.  Ugyanazok  a  talaj  vonalai,  a 
látóhatár  körzete,  a  fák  és  bokrok  elhelyezkedése  a  sík  alapon.  A  castiliai 
síkság  sivár  képe  egészen  más.  Az  északeurópai  síkságok  körvonalaira, 
fáira  sem  gondolhat  itt  az  ember.  Ott  valami  zordság  van  a  tájban,  ami 
itt  teljesen  hiányzik.  Ott  az  ember  azt  hiszi,  hogy  fenyvesek  közé  ékelt 
óriási  tisztáson  jár  és  a  fenyegető  erdőről  egy  pillanatig  sem  feledkez- 
hetik  meg. 

így  jártam  magam  is.  Már-már  azt  képzeltem,  hogy  Brieben  vagyok. 


126 


a  Porté  de  Vincenne-tö\  ötven  kilométernyire,  amikor  a  vonat  ablakából 
észrevettem  egy  kövér  juhnyájat  és  egy  furcsa,  szinte  ókori  pásztort. 
És  addig  néztem  a  nyájat,  amíg  fel  nem  fedeztem,  hogy  azok  a  juhok 
nem  is  juhok,  hanem  disznók.  Furcsa  dolog.  Göndörgyapjas  disznókat 
most  látok  először. 

Most  végzik  a  tavaszi  munkát  ezen  a  tájon.  Itt  is,  ott  is,  mindenfelé 
lovakat  látok,  kettesével,  négyesével  befogva  a  hosszú,  nehéz  ekék  elé. 
Hát  itt  vannak  azok  a  lovak,  amelyek  régen  eltűntek  a  mi  nagy  boule- 
vardjainkról !  A  lovak,  amelyek  már  gyermekkori  emlékeink  közé  tartoz- 
nak !  Nem  vesztek  ki,  csak  nemesebb  munkát  kerestek  maguknak !  Persze 
ez  a  mókás  csodálkozás  párizsi  emberre  vall.  Eszembe  jut,  hogy  a  leg- 
régibb idők  óta  Magyarország  küldte  nekünk  ezeket  az  erős,  szép,  finom 
állatokat.  Nálunk  nem  is  érezhették  jól  magukat,  rabok  voltak,  szám- 
űzöttek, nem  nekik  való  csúnya  robot  volt  az  osztályrészük. 

Jobbra-balra  fákkal  övezett  apró  tanyák,  aminőket  Caux  vidékén 
látni.  Nomád  embereket  érzek  mögöttük,  egykor  kóbor  fajtát,  amely  gyö- 
keret vert  itt,  megkapaszkodott  kis  darab  földjén  és  most  már  testestől- 
lelkestől összenőtt  vele.  Még  a  múlt  aratásból  maradt  óriási  gabona- 
asztagok  az  ország  termékenységéről  tanúskodnak. 

A  falvak,  amelyeket  látok,  már  nem  lepnek  meg  annyira,  mint  a 
gyapjas  malacok  és  a  mezei  munkába  fogott  fiakkeres-lovak.  Ilyen  falva- 
kat Franciaországban  is  láttam,  például  Sologne  körül.  Kis  vasúti  állo- 
más. Méltóságos  külsejű  uniformisok,  nem  tudom,  katonák-e  vagy  vasu- 
tasok. Akárhogy  legyen  is,  ruhájuk  egy  már  letűnt  korra  vall.  Hosszú, 
fekete  posztóköpenyek,  nikkel-gombok,  kardok.  Megint  falvak:  alacsony 
házikók,  fehérre  meszelt  falak,  fekete  háztetők.  A  falu  közepén  temető. 
A  sírok  elhelyezésében,  a  sírkövek  és  bokrok  keveredésében,  az  egész 
temető  szellemében  valami  keleti  vonást  vélek  látni.  Tovább  a  róna  még 
simább  lesz  és  kövérebb.  A  föld  csokoládészínű.  A  parasztok  valószínűleg 
„fekete  föld"-nek  nevezik  itt  is,  mint  máshol,  de  az  igazság  az,  hogy 
láttam  már  feketébb  talajt  is,  amikor  Szászországból  Csehországba 
utaztam. 

A  Duna,  amelyről  már  megfeledkeztem,  hirtelen  felbukkan  újra. 
Talán  nem  is  szélesebb,  mint  Bécs  közelében,  de  nyugodtabb  és  itt  már 
hasznos  is.  Megint  elszakadunk  tőle  és  a  tájkép  is  megváltozik.  Most 
dombok  jönnek,  a  föld  színe  hullámos,  a  kontúrok  tiszták  és  kissé  szo- 
morúak, úgy  képzelem,  hogy  itt  erős  szelek  szoktak  járni,  nyáron  kegyet- 
lenül tűz  a  nap,  a  téli  éjszakák  világosak  és  mégis  félelmetesek.  Év- 
századokkal ezelőtt  hatalmas  erdőségek  terülhettek  el  itt,  amelyeknek 
helyét  még  nem  foglalta  el  teljesen  a  földmívelési  kultúra.  Úgy  érzem, 
hogy  ezen  a  zónán  a  föld  fáradt,  nem  elég  termékeny.  Ez  az  érzés  nem 
is  hagy  el,  amíg  Budapest  környékére  nem  érünk. 

De  megvigasztal  az  a  vidám  érzés,  hogy  lám,  milyen  messze  jutot- 
tam már  el.  A  táj  is  változatosabb  lesz.  Érdekes  falvak  lapulnak  meg 
a  dombok  oldalán.  Az  egyik  olyan,  mint  valami  méhkas.  Amaz  meg 
Breughel  falvaira  emlékeztet.  Régimódi,  kövezetlen  út  vezet  át  rajta, 
kanyargó,  mély  kocsinyommal.  Mintha  a  múlt  századból  maradt  volna  itt 
ez  a  táj.  Régi  metszetek,  múzeumbeli  képek  hangulata  árad  belőle.  Az 
országút  tétován  görbül  jobbra-balra,  mint  a  parasztember  írása. 
Eszembe  juttat  régi  útleírásokat,  abból  a  korból,  amikor  az  utazás  még 
lassú,  komoly,  sőt  veszedelmes  dolog  volt  .  .  . 


Budapest  a  Dunával  együtt  a  világ  legszebb  városi  tájképét  alkotja, 
amelyet  Európában  legfeljebb  a  londoni  Themse-part  és  a  párizsi  Szajna- 
part közelíthet  meg.  Egj^ébként  e  városoknak  nincs  közös  vonásuk,  csak 
annyiban  hasonlítanak  egymáshoz,  hogy  mind  a  három  lenyűgözően  szép, 
nagyszerű  látványt  nyújt.  Ettől  eltekintve  Budapest  nem  emlékeztet  sem 
Londonra,  sem  Párizsra.  Az  ember  az  első  pillanatban  azt  hiszi,  hogy 
hasonló  várost  nem  is  látott  még  sehol.  Csak  amikor  hosszasan  elnéztem, 
akkor  ébredt  fel  bennem  lassanként  valami  homályos  emlék:  Lyon 
emléke. 

A  két  város  hasonlósága  igazán  nem  feltűnő,  sőt  talán  alig  igazolható, 
képük  mégis,  akaratlanul  is,  összekapcsolódott  bennem.  Azóta  újra  jár- 
tam Lyonban  is  és  megcsináltam  bizonytalan  érzéseim  ellenpróbáját. 
Meggyőződtem  róla,  hogy  nem  tévedtem.  Ha  a  hasonlóságot  fel  akarjuk 
fedezni,  nem  szabad  észrevennünk,  hogy  Lyont  két  folyó  öntözi,  úgy  kell 
vennünk,  mintha  a  Saőne  és  a  Rhone  ott  összeolvadt  volna,  de  nemcsak 
a  folyó  szélességét,  hanem  Lyon  városának  a  terjedelmét  és  fényét  is 
meg  kell  nagyítanunk  gondolatban.  E  merész  képzeletbeli  operációk  el- 
végzése után  (az  emberi  fantázia  vakmerőbb  ugrásoktól  sem  riad  vissza) 
észre  fogjuk  venni,  hogy  Fourviéres  megfelel  Budának,  míg  Lyon  többi 
része  Pesttel  lesz  azonos. 

A  két  város  arcának  összehasonlítását  az  érzések  titokzatos  hullámai 
is  alátámasztották  bennem.  Mindkét  városban  megéreztem  a  szárazföld 
lelkét,  a  belső  fekvést,  az  elzártságot  és  mindazt,  ami  ezekhez  kapcsoló- 
dik. A  folyó  még  olyan  messze  van  a  tengertől,  hogy  maga  sem  gondol 
még  rá  és  az  ember  gondolatait  sem  tereli  a  végtelen  víz  felé.  És  mégis : 
itt  is,  ott  is,  a  folyó  olyan  széles,  olyan  nyugodtan  hömpölygő,  mintha 
már  célhoz  ért  volna  és  nem  kellene  még  sokáig  vándorolnia,  hogy  be- 
töltse hivatását. 

Természetesen  Budapest  struktúrája  sokkal  egységesebb  és  moder- 

nebb,  mint  Lyoné.  A  magyar  főváros  gyorsan  megnőtt  és  kifejlődött. 
Pest,  amely  a  nagyobbik  és  fontosabbik  rész,  jóformán  csak  a  tizenkilen- 
cedik században  született  meg,  sőt  mindent  a  háború  előtti  ötven  évnek 
köszönhet.  E  fiatal  kornak  nagy  előnyei  vannak:  tiszta  alaprajz,  kényel- 
mes úthálózat,  szép  középületek.  A  város  sehol  sem  szűk  vagy  zsúfolt. 
És  megvan  az  a  képessége  is,  amely  a  legfontosabb  minden  modern  város 
számára:  további  terjeszkedésre  is  képes,  fejlődésének  nincsenek  gátjai 
jóformán  semmi  irányban  sem.  Ezekkel  az  előnyökkel  bizonyos  hátrá- 
nyok is  járnak.  A  városnak  nincs  meg  az  érettsége,  a  sűrű  központi  for- 
galom is  hiányzik  belőle.  Legfőbb  útvonalaiban  is  van  valami  hézagosság. 
Olyan,  mint  az  eukaliptusz-fa.  Itt  minden  gyorsan  nőtt  ki  a  földből, 
még  a  legmonumentálisabb  házak  is.  Sebtében  választották  meg  az  épü- 
letek tervét,  stílusát,  ornamentikáját.  Nem  töprengtek  rajta  sokat,  nem 
próbálták  összhangzásba  hozni  a  környezettel.  Egy-két  kisebb  részlettől 
eltekintve,  az  épületeknek  nem  volt  idejük  arra,  hogy  magyar  típussá 
fejlődjenek.  Ha  az  ember  Buda  ódon  utcáin  sétál  és  látja,  hogy  a  magyar 
ízlés  milyen  finom  egyéni  árnyalatokkal  gazdagította  a  XVIII.  századbeli 
európai  építészet  stílusát:  akkor  szinte  sajnálja,  hogy  Pest  olyan  gyor- 
san nőtt  ki  a  földből  a  XIX.  században,  fokozatos  fejlődés  helyett. 

A  város  forgalma,  mozgása  és  lakossága  jobban  megőrizte  egyéni 
jellegét,  mint  az  épületei.  Érzem,  hogy  egy  földmívelő  nép  fővárosában 
vagyok.  Sok  vidékit  látni,  amint  lassan  ballagnak  az  utcán,  óvatosan 
felszállnak  a  villamosra,  a  kirakatokat  nézik  és  vásárlásra  készülődnek. 
Nyugodtak.  Otthon  vannak,  akárcsak  az  auvergni  parasztok,  ha  felmennek 
Clermontha.  Még  az  elegáns  utcák  tömegében  is  felbukkan  itt-ott  a  vidéki 
jelleg.  A  város  szívében,  egy  kápolna  előtt,  néhány  lépésnyire  a  leg- 
nagyobb árúháztól,  két  parasztasszony  térdel  a  járdán  és  imádkozik.  A 
tipikus  modern  nagyvárosi  polgárok  közé  félig  elvárosiasodott  emberek 
keverednek:  gazdálkodók,  vidéki  kereskedők,  akik  féllábbal  itt  vannak, 
féllábbal  meg  falun.  Sok  a  pirospozsgás,  egészséges,  napbarnított  arc. 

De  nehogy  azt  gondolja  valaki,  hogy  Budapest  nélkülözi  a  kultúra 
kényelmét  és  kifinomult  örömeit.  Szó  sincs  róla.  Például  a  színházi  élet 
különösen  fejlett,  magasabb  fokon  áll,  mint  bárhol.  Elsőrangú  színházi 
előadásokat  láttam  itt.  A  rendezés,  a  színészek  mozgása,  a  játék  bizton- 
sága a  legmagasabb  művészetre  vall.  Csupa  lélek,  csupa  igazság.  Némely 
színészük  Európa  legnagyobb  művészeivel  vetekedik,  az  összjáték  is  az 
átlagos  színvonal  fölé  emelkedik.  Kétségtelen,  hogy  Magyarország  nem- 
csak a  költők  és  muzsikusok  hazája,  de  a  kiváló  színészeké  is.  Arcuk 
mozgékony,  mint  az  olasz  aktoroké,  anélkül,  hogy  ez  játékuk  komolysá- 
gának és  mélységének  a  rovására  menne.  A  közönség  pedig  olyan  lelkes 
odaadással  figyelt  rájuk,  amilyent  nálunk  hiába  keresnénk.  Ez  a  publi- 
kum —  legalább  egy  időre  —  eltűnt  a  mi  színházainkból.  Bezzeg  itt  nem 

irtóznak  a  komoly  dolgoktól,  nem  riadnak  vissza  a  szenvedélyek  erő- 
teljes ábrázolásától.  A  magyar  közönségben  van  valami  őserő,  amely  ki- 
veti magából  a  frivolságot  és  a  posványosságot.  Erre  mindenki  azt  fogja 
mondani:  nem  csoda,  hiszen  ez  a  nemzet  nagy  megpróbáltatások  áldo- 
zata volt.  De  igazságtalanság  az  erények  forrását  a  balsorsban  keresni. 
Az  a  nép,  amely  silány  szórakozásra  hajlamos,  a  legnagyobb  csapások 
közepette  sem  változik  meg.  Akinek  nincs  lelke,  az  a  bajban  sem  válik 
nemesebbé. 


Alig  ismerjük  azokat  a  sorscsapásokat,  amelyek  Magyarországot 
érték,  vagy  ha  ismerjük,  nem  gondolunk  rá,  nem  törődünk  vele.  Ennek 
bizonyságát  akkor  láttam,  amilíor  utazásomról  hazatértem.  Egy  barátom, 
aki  művelt,  sőt  tudós  ember,  azt  kérdezte  tőlem:  „Magyarországon volt? 
Hallom,  hogy  elvesztették  a  területük  negyedrészét,  igaz-e?"  Ez  az  el- 
veszett „negj'^edrész"  valóban  az  ország  kétharmad  részét  is  meghaladja. 
Valljuk  be,  hogy  még  azok  a  franciák  is,  akik  legkevésbbé  szeretik 
Magyarországot,  lelkiismeretlen  bűnnek  tartják  egy  ország  ilyen  mérvű 
megcsonkítását.  Ha  csak  nagyjából  ismertük  volna  ennek  az  ügynek  a 
hátterét  és  tényeit,  más  emberekre  bíztuk  volna  a  rendezését. 

Megnyugtathatom  azokat,  akik  most  idegesen  felszisszennek:  nem 
akarom  ezt  a  kérdést  megvitatni.  Nincs  rá  terem  és  nem  érzem  rá 
magamat  illetékesnek.  Ebben  a  cikkben  csak  impresszióimról  számolok 
be.  De  nem  tehetek  róla,  ha  olyan  impressziókhoz  is  eljutottam,  amelyek 
egészen  más  természetűek,  mint  azok,  amiket  eddig  elmondtam. 

Amikor  a  helyszínén  értesültem  arról,  hogy  milyen  mértékű  volt 
Magyarország  megcsonkítása,  első  érzésem  a  csodálkozó  megdöbbenés 
volt.  A  művelt  emberek  osztályába  tartozom,  figyelemmel  kísérem  a  kül- 
politikai eseményeket  is,  számtalan  cikket  és  tanulmányt  olvastam  azok- 
ról a  nemzeti  problémákról,  amelyeket  a  háború  megoldott  vagy  súlyo- 
sabbá tett.  De  sejtelmem  sem  volt  arról,  hogy  Magyarország  területe 
1927-ben  egy  harmadát  sem  teszi  ki  annak,  ami  1914-ben  volt.  Rosszul 
informáltak-e  valamennyiünket,  vagy  csak  én  voltam  szórakozott?  Én 
volnék  az  egyetlen  francia,  aki  nem  tud  erről?  Ha  így  van,  akkor  is 
érdekes  és  furcsa.  Hogy  van  ez?  Hogy  történt  ez?  Miért  van  ez  így? 

A  második  benyomásom  ezzel  a  kérdéssel  kapcsolatban  a  következő: 
A  háború  óta  bejártam  a  legtöbb  európai  államot,  de  Magyarország  az 
egyetlen  ország,  ahol  a  kétségbeeséssel  határos,  igazi,  mély  keserűség- 
gel találkoztam.  Más  országok  is  a  legyőzöttek  közé  tartoznak,  más  nem- 
zetekből is  letéptek  egy  részt,  más  népek  is  igazságtalannak  tartják 
a  békét.  Mások  sem  titkolják,  hogy  jóvátételben  reménykednek  és  sorsuk 

enyhítését  várják.  De  másutt  az  emberek  optimizmusa  és  életkedve, 
újabb  politikai  sikerek  reménye,  vagy  egyszerűen  a  nemtörődömség 
enyhíti  a  haragot,  háttérbe  szorítja,  megfosztja  aktuális  valóságától, 
többé-kevésbbé  szónoki  frázissá  enyhíti,  melyet  inkább  az  elméleti  gondo- 
lat táplál,  nem  a  közvetlen  érzés.  Ellenben  a  magyarok  minden  idegszála 
a  haragtól  feszül  és  a  bánattól  reszket.  A  leghevesebb  indulattól  a 
rögeszme-szerű  csendes  konokságig:  ez  a  probléma  foglalkoztat  minden- 
kit Magyarországon.  Ez  persze  nem  érv  az  ügy  mellett  vagy  ellene. 
Ez  csak  puszta  tény.  De  olyan  tény,  amin  érdemes  gondolkodni. 

Harmadik  benyomásom  az  a  rokonszenv  és  becsülés,  amely  a  magyar- 
ság iránt  támadt  bennem  és  amely  alól  nem  vonhatja  ki  magát  senki,  akié 
nemzethez  megértéssel  közeledik.  Nem  hiszem  el,  hogy  ez  a  nép  megbocsát- 
hatatlan bűnöket  követett  volna  el.  Lehet,  hogy  gőgös  volt  néha,  lehet,  hogy 
néha  bizonyos  tekintetben  kíméletlenül  járt  el.  De  ne  felejtsük  el,  hogy 
a  magyarságban  Európa  egyik  legrégibb  kultúrája  él  és  folyton  védeke- 
zésre kényszerült  a  Kelet  ellen,  melynek  kebeléből  származott.  Úgy  véde- 
kezett, ahogy  tudott,  egyéb  fegyverek  közt  gőgösséggel  is.  Egy  intelligens 
magyar  ember  furcsa  akcentusával  ezt  mondta  nekem:  „Értse  meg  jól 
—  nálunk  megváltozott  a  régi  ige  —  a  mi  számunkra  minden  világosság 
Nyugat  felől  jön.  Vegyük  csak  a  kommunizmust.  Ha  Franciaországból 
eredt  volna,  ha  a  francia  szellem  formálta  volna  át:  nem  lettem  volna 
ellene.  De  hogy  keleti  barbárok,  műveletlen  muzsikok  példáját  köves- 
sük ..."  A  mondatot  az  ajkak  egy  olyan  mozdulata  fejezte  be,  amelyet 
nem  tudok  érzékeltetni. 

A  magyar  büszkeség  ellenséges  érzéseket  keltett  a  magyarság  szom- 
szédaiban, de  nem  irányul  a  franciák  ellen  és  bennünket  nem  is  bánthat. 
Egyébként  is  megérthető  és  megbocsátható.  Nem  maradhat  el  semmilyen 
népnél,  amelynek  évszázadokon  át  védenie  kell  a  kultúráját  nemcsak 
barbár  támadások  ellen,  de  mJnden  befolyással  és  keveredési  veszedelem- 
mel szemben  is.  És  ne  felejtsük  el,  hogy  az  a  civilizáció,  amelyet  a  magyar- 
ságnak meg  kellett  védelmezni,  a  mi  civilizációnk.  A  magyarok,  még  a 
legegyszerűbb  emberek  is,  nagyon  jól  tudják,  hogy  ők  keleti  származá- 
súak. Saját  akaratukból,  szánt-szándékkal  ragaszkodnak  Nyugat  eszme- 
világához és  jogosan  elvárhatják,  hogy  ez  a  ragaszkodás  nemes,  lovagias 
kapcsolatot  létesítsen  köztük  és  közöttünk. 

öbb  mint  ezer  éve  él  Európa  keleti  részén,  a  Duna 
és  a  Tisza  völgyében  s  a  Kárpátok  alján  egy  nép, 
amelynek  nyelve  szókincs,  szerkezet  és  egész  alaku- 
lata tekintetében  eltér  az  őt  minden  oldalról  körül- 
vevő indogermán  nyelvektől.  A  magyar  nép  az  Urai- 
hegység  nyugati  lejtője  alatt  elterülő  vidékről  indult 
útnak  évezredekkel  ezelőtt,  elszakadva  fajrokonaitóí, 
új  hazát  keresve  délnyugat  felé  ismeretlen  vidékeken 
és  vitte  magával  legbecsesebb  szellemi  kincsét, 
a  magyar  nyelvet. 
A  magyar  nyelv  a  nagy  urai- altáji  nyelvcsoport  finn-ugor  ágának 
egyik  tagja;  legközelebbi  rokonai  az  Oroszország  területén  élő  vogul, 
osztják,  zűrjén  és  votják  nyelvek.  A  rokon  népek  közül  önálló  államot 
tudott  alkotni  a  magyaron  kívül  még  a  finn  és  az  észt  nép.  A  finn-ugor 
nyelveket  beszélő  népek  egymástól  elszakadva,  a  történelem  és  a  szellemi 
fejlődés  legkülönbözőbb  fordulatain  mentek  keresztül;  műveltségi  fokuk, 
életmódjuk,  jellemük  és  gondolkozásmódjuk  ma  rendkívüli  módon  eltér 
ugyan  egymástól,  de  megmaradt  mint  összekötő  kapocs  a  közös  eredetű 
nyelv  szókincsének  eredeti  tartalma  és  szerkezetének  közös  vonásai.  Ez 
a  különszakadt  magyar  nyelv  nagy  vonzóerőt  gyakorolt  minden  népre, 
amely  vele  érintkezett  s  törökök  és  szlávok,  kunok  és  jászok,  megtanulva 
a  nyelvet,  beleolvadtak  a  magyar  népbe  s  a  századok  folyamán  eggyé 
forrottak  s  megalkották  a  magyar  nemzetet.  S  ez  a  magyar  nemzet,  tör- 
ténetének minden  vihara  között,  kitartó  hűséggel  és  rajongó  lelkesedés- 
sel ragaszkodott  ősei  nyelvéhez  és  sem  politikai  elnyomás,  sem  az  idegen 

kultúrák  csábításai  nem  tántorították  el  tőle.  Ez  a  hűség  és  ragaszkodás 
a  nyelvhez  tette  lehetővé,  hogy  az  összes  rokonnépek  közül  a  magyar 
tudott  leggazdagabb,  legvirágzóbb  irodalmat  teremteni  s  hogy  nagy  köl- 
tőink és  íróink  műveiben  élvezhetjük  a  magyar  nyelv  szépségét  s  minden 
más  nyelvvel  versenyezni  tudó  kifejező  erejét. 

A  világon  számtalan  nyelv  él,  s  ezek  nemcsak  abban  különböznek 
egjTnástól,  hogy  más-más  szavakkal  jelölik  meg  a  dolgokat  és  a  fogalma- 
kat, hanem  a  nyelv  szerkezete,  a  gondolatok  kifejezésének  módja  is  a 
legváltozatosabb  képet  tárja  elénk.  A  nyelvbeli  kifejezés  módja  összefügg 
mindig  az  illető  nép  lelki  világával,  gondolkozásmódjával,  érzéseivel,  sőt 
néha  erkölcsi  felfogásával  is.  A  nyelven  keresztül  belepillanthatunk  az 
illető  nép  lelkébe,  megítélhetjük  műveltségét,  következtethetünk  életmód- 
jára, egész  szellemi  habitusára.  Ilyen  szempontból  igyekszünk  jellemezni 
a  magyar  nyelvet,  bemutatni  szerkezetének  legsajátosabb  vonásait, 
szembeállítva  más  müveit  nyelvek  sajátosságaival  és  végigkísérni 
szókészletének  történetén  a  legrégibb  korszak  egyszerű  életmódjától  a 
műveltség,  az  állami  és  a  gazdasági  élet  mai  fejlettségéig. 

Az  élő  nyelvnek  egyik  legjellemzőbb,  legfeltűnőbb  sajátsága  a  ki- 
ejtés, az  egyes  hangok  képzése  s  az  összefüggő  beszéd  zenéje,  a  hangsúly 
és  a  hanghordozás.  Az  idegen,  aki  először  hall  valamely  nyelvet,  semmit 
sem  ért  a  tartalmából  s  csak  a  kiejtés  zenei  elemei  alapján  alkot  magá- 
nak képet  az  illető  nyelvről.  A  magyar  nyelv  kiejtésének  három  nagyon 
jellemző  vonását  kell  kiemelnünk.  Az  egyik  a  magánhangzók  és  a  mással- 
hangzók kellemes  váltakozása,  a  germán  és  szláv  nyelvekben  gyakori 
mássalhangzótorlódás  hiánya,  s  ez  a  kiejtést  lággyá,  könnyűvé  teszi.  A 
másik  sajátság  a  magánhangzók  illeszkedése,  harmóniája;  a  kiejtésnek 
egy  olyan  törvénye,  mely  több  más  urál-altaji  nyelvben  is  megvan,  mint 
pl.  a  finnben  és  a  törökben.  A  magyar  szavakban  ugyanis  vagy  csak  mély 
(a,  á,  0,  ó,  u,  ú)  vagy  csak  magas  magánhangzók  (e,  é,  i,  í,  ö,  ö,  ü,  ü)  for- 
dulnak elő  s  a  ragoknak  és  képzőknek  is  rendesen  két  vagy  három  alak- 
juk van,  melyek  a  hangrendi  illeszkedés  törvényei  szerint  tapadnak  a  szó- 
hoz. Pl.  ady  adás,  adogatás,  adós,  adósság  stb;  kér,  kérés,  kéregetek, 
kérelem  stb.  A  történelmi  fejlődés  folyamán,  különösen  idegen  szavak 
átvételével  némileg  megzavarodott  a  hangrendi  illeszkedés  tisztasága  és 
ma  az  i,  í,  néha  az  é  és  az  ú.  n.  zárt  e,  noha  magashangok,  előfordulhatnak 
mélyhangú  szavakban  is,  pl.  király,  céloz,  leány.  Azonban  még  ma  is  át- 
hatja az  egész  magyar  szóragozást  és  szóképzést  a  magánhangzóknak  ez 
a  harmóniája,  a  magyar  nyelv  zenéjének  az  a  jellemző  sajátsága,  hogy  a 
szó  első  tagja  megüti  az  alaphangot  s  ehhez  igazodik  azután  az  egész  szó 
liangzása.  A  magyar  nyelv  kiejtésének  harmadik  jellemző  vonása:  a 
hangsúlyozás,  a  hanghordozás  módja.  Ebben  a  tekintetben  is  kiemelkedik 
a  szó  első  tagjának  nagy  fontossága.  A  magyar  nyelvben  ugyanis  minden 

szónak  vagy  több  szóból  álló  összefüggő  szócsoportnak,  az  ú.  n.  szólam- 
nak első  tagja  hangsúlyos,  ez  emelkedik  a  hang  erejével,  nyomatékával 
a  többi  szótag  fölé.  Az  első,  legnagyobb  nyomatékú  szótag  után  egy  gyen- 
gébb és  egy  ennél  kissé  erősebb  nyomatékú  szótag  váltakozik  egymással 
a  szó  végéig.  Tehát  a  magyar  hanghordozás  olyan,  mint  egy  hullámzó 
mozgás,  melynek  legerősebb  hulláma  az  első  szótag  s  azon  túl  kisebb- 
nagyobb  hullámok  sorakoznak  szabályszerűen  egymás  mellé.  Ez  a  hang- 
hordozásmód élesen  megkülönbözteti  a  magyar  kiejtést  az  indogeniián 
nyelvek  hanghordozásától.  A  germán  nyelvekben,  a  németben,  az  angol- 
ban a  hangsúly  erősen  kiemel  egy  szótagot  a  szó  belsejében,  a  többi  szó- 
tag hangsúlya  eltörpül  mellette.  És  akármelyik  szótag  lehet  ez  a  kiemelt 
rész.  A  francia  nyelv  hanghordozása  a  szó  vége  felé  hullámzik  dallamo- 
san és  itt  emelkedik  legmagasabbra.  Az  olasz  hanghordozás  hasonlít 
aránylag  legjobban  a  magyarhoz,  csakhogy  a  kiemelt  szótag  ritkán  az 
első,  hanem  leggyakrabban  az  utolsóelőtti  vagy  az  utolsó  szótag.  A  ma- 
gyar kiejtésnek  ez  a  három  sajátossága,  a  magánhangzók  és  a  mással- 
hangzók arányos  váltakozása,  a  magánhangzók  illeszkedése  és  a  nagyobb 
ellentétek  nélküli  egyenletes  hangsúly  teszi  a  nyelvet  az  idegen  fül  szá- 
mára is  olyan  lággyá  és  dallamossá. 

A  magyar  nyelvnek  az  a  sajátsága,  hogy  a  szó  eleje  a  legfontosabb 
s  ez  emelkedik  jelentőség  tekintetében  a  többi  fölé,  a  magyar  nyelv  alak- 
tani szerkezetének  is  egyik  legjellemzőbb  vonása.  Az  indogermán  nyel- 
vekben a  főnevet  körülveszik  a  prepozíciók  és  a  névutók,  hozzájárulnak 
ragok,  átalakul  a  szótő,  hogy  a  szó  elhelyezkedhessen  a  mondatban.  A 
magyarban  minden  olyan  nyelvtani  elem,  mely  a  szónak  mondatbeli  he- 
lyét jelöli  ki  s  a  többi  mondatrészhez  való  viszonyát  állapítja  meg,  a  fő- 
név után  következik.  Pl.  a  németben  így  mondjuk:  in  dem  Hause,  az  an- 
golban in  the  house,  a  franciában  dans  la  maison,  a  magyarban  ellenben : 
a  ház-han,  S  a  szó  minden  mondatbeli  viszonyát  a  szó  után  következő  rag 
vagy  névutó  jelöli:  a  ház-hoz,  a  ház  mellé,  a  ház  mögött  stb.  Ugyanígy 
van  a  birtokos  kifejezésekkel  is.  A  német  azt  mondja  mein  Haus,  az  angol 
my  house,  a  francia  ma  maison;  a  magyarban  megmarad  elől  a  főnév  s 
utána  következik  a  birtokos  személyrag:  ház-am,  ház-ad  stb.  A  többes- 
számot és  a  tárgyat  az  indogermán  nyelvek  részben  a  névelő,  részben  a 
szótő  változásával  jelölik;  a  magyarban  a  változatlan  tőhöz  járul  a  töb- 
besszám képzője,  a  tárgy  ragja:  ház-ak,  ház-at.  Ahol  a  magyarban  a 
szótő  megváltozik,  az  pusztán  hangtani  változás,  rendesen  a  régi  szótő 
megőrzése  a  ragok,  képzők  előtt,  mint  pl.  ló  és  lov-ak,  kéz  és  keze-k.  S  a 
szó  vagy  szócsoport  elejének  fontossága  irányítja  az  egymáshoz  tartozó 
szavakból  álló  kifejezések  alakulását  is.  Ez  az  oka,  hogy  a  tulajdonnevek- 
ben a  családnév  megelőzi  a  keresztnevet,  az  állást,  a  rangot,  a  címet  jelölő 
szavakat.  A  magyarban  azt  mondjuk:  Nagy  János  ügyvéd  úr,  németül: 

Herr  Rechtsanwcdt  Jofmnn  Nagy,  franciául:  Monsieur  l'avocat  Jean 
Nagy.  Tehát  a  szavak  sorrendje  ép  az  ellenkező;  kezdjük  a  legfontosab- 
bal,  a  család  nevével,  ezt  követi  a  keresztnév,  evvel  a  kettővel  megjelöltük 
az  egyént,  azután  következik  a  mellékesebb,  a  foglalkozás,  s  végül  mint 
legjelentéktelenebb,  a  megtisztelő  úr  címzés.  A  nyelv  szerkezetének  ebben 
a  sajátosságában  van  valami  keleti  nyugalom,  mely  mindig  egyformán  a 
legfontosabbal  kezdi  mondanivalóját  s  amellé  sorakoztatja  mindazt,  ami 
ennek  közelebbi  meghatározására  szolgál.  De  megvan  benne  a  logikus 
gondolkozásnak,  a  fontosság,  a  jelentőség  megérzésének  a  jele  is. 

Erről  a  logikus  gondolkozásról  tesz  tanúságot  a  magyar  nyelv  szer- 
kezetének egy  másik  sajátossága,  t.  i.  az,  hogy  a  helyi  viszonyok  három 
irányát  következetesen  és  világosan  meg  tudja  jelölni.  A  helyet  jelentő 
ragoknak,  névutóknak  és  határozóknak  mindig  három  alakjuk  van,  ame- 
lyek az  irány  három  kérdésére  felelnek :  hol?  honnan?  hová?  Pl.  -hen-höl, 
-be;  előtt,  elöl,  elé;  alatt,  alól,  alá.  S  a  helyhatározásban  a  hangrendi  illesz- 
kedés is  segítségére  van  a  nyelv  világos,  logikus  szerkezetének.  A  mutató- 
névmásnak és  igen  sok  határozónak  ugyanis  két  alakja  van,  egy  magas- 
hangú és  egy  mélyhangú.  Ezek  közül  a  magashangú  mindig  közelre,  a 
mélyhangú  mindig  távolra  mutat:  ez  az,  itt  ott,  innen  onnan,  ide  oda, 
erre  arra  stb. 

A  névszók  használatának  még  két  eredeti  sajátosságát  emeljük  ki. 
Az  egyik  a  nyelvtani  nemnek  teljes  hiánya.  Nemcsak  abban  mutatkozik 
ez,  hogy  nincs  a  nemi  különbségnek  megfelelően  két  vagy  három  névelő, 
hanem  a  névmások  használatában  sincs  nemi  különbség.  A  német  er, 
sie,  es,  a  francia  il,  elle,  az  angol  he,  she,  it,  a  magyarban  egyaránt  ö  vagy 
az.  A  nemi  különbség  helyébe  egy  fontosabb  vonás,  az  élőlény  és  az  élet- 
telen tárgy,  az  ember  és  az  állat  megkülönböztetése  lép,  mert  az  ő  élő  egyé- 
nekre, az  az  állatra  és  tárgyra  mutat.  A  nemi  különbség  nyelvtani  for- 
mája teljesen  hiányzik  a  magyar  nyelvből,  s  ha  az  embereknél  és  állatok- 
nál meg  kell  különböztetni  a  nemeket,  ez  mindig  külön  szóval  történik.  A 
másik  sajátosság,  melyre  rá  akarunk  mutatni,  az  egyes  szám  sokkal 
általánosabb,  gyakoribb  használata,  mint  más  nyelvekben.  Számnév  után 
mindig  egyesszámban  marad  a  főnév  (tíz  ember),  mintha  úgy  gondol- 
kozna a  nyelv,  hogy  a  számnév  eléggé  megjelöli  a  többséget,  felesleges 
még  a  főnevet  is  többesszámba  tenni.  Az  egy  csoportot  alkotó  tömeget  is 
rendesen  egyesszámban  mondjuk:  almát,  virágot  szed,  tojást  árul,  szőlőt 
vettem,  bútort  akarok  venni.  A  páros  testrészeket  egységesnek,  egynek 
fogja  fel  a  magyar  nyelv  és  egyesszámban  beszél  róluk :  felemelte  szemét, 
kezébe  tette  le  sorsát,  saját  fülemmel  hallottam.  Az  egyik  testrészt  magát 
csak  félnek  tekinti  a  nyelv,  ezért  mondjuk:  fél  szemére  vak,  féllábú  kol- 
dus, félvállról  vette  a  dolgot,  fél  kezébe  kapta,  fél  füllel  hallottam. 

Az  igeragozás  és  igeképzés  világossága  és  gazdagsága  szintén    jel- 

lemző  vonása  a  magyar  nyelvnek.  Az  igetőhöz  járulnak  az  idő  és  a  mód- 
jelek s  ezt  követik  a  személy  ragok.  Nem  az  igeidők  sokasága  teszi  gaz- 
daggá a  magyar  igeragozást ;  sőt  ellenkezőleg,  ebben  a  tekintetben  erősen 
leegyszerűsített,  logikus  gondolkodásra  valló  rendszert  találunk.  A  mai 
magyar  nyelv  csak  három  időalakot  ismer:  a  jelent,  a  multat  és  a  jövőt 
(írok,  írtam,  írni  fogok) .  Az  igemódok  közül  is  csak  a  legvilágosabbakat,  a 
beszéd  tartalmának  kifejezésére  legszükségesebbeket  ismeri:  az  elbeszé- 
lés egyszerű  alakját,  a  jelentő  módot,  (írok,  kérek),  a  parancsot  kifejező 
felszólító  módot  (írj,  kérj)  és  a  feltételes  cselekvést,  óhajtást  kifejező  fel- 
tételes módot  (írnál,  kérnél).  A  magyar  igeragozásnak  különös  jellemző 
vonása,  ami  erősen  megkülönbözteti  az  indogermán  nyelvektől,  a  tárgyas 
igeragozás;  a  ragozásnak  az  a  képessége,  hogy  egyes  személyragokkal  az 
igén  meg  tudja  jelölni  az  alanyon  kívül  a  határozott  tárgyat  is:  íro7n, 
írod   (a  levelet),  kérlek,  várlak  (téged,  titeket). 

Az  igeképzés  is  visszatükrözi  a  magyar  nyelvnek  azt  a  már  említett 
jellemvonását,  hogy  a  szótőhöz  csatlakoznak  a  különféle  nyelvtani  viszo- 
nyokat kifejező  elemek.  Amit  az  indogermán  nyelvek  csak  két-három 
szóval  tudnak  kifejezni,  arra  a  magyar  nyelvnek  gyakran  egy  szó  is  elég. 
Erről  tanúskodnak  a  műveltető  és  a  ható  igék.  Er  kann  schreiben,  he  can 
write,  il  peut  écrire,  magyarul  így  van:  írhat.  Ezt  is:  schreiben  lassen, 
fairé  écrire,  to  let  write,  magyarul  egy  szóval  mondjuk:  íratni.  S  a  tár- 
gyas ragozás  is  lehetségessé  teszi,  hogy  egy  szó  sokat  foglaljon  magában, 
pl.  ezt  az  egy  szót:  láttalak,  más  nyelvek  csak  négy  szóval  tudják  kife- 
jezni: Ich  habé  dich  gesehen,  I  have  seen  you,  je  vous  ai  vu. 

Minden  nyelv  szókészlete  magában  rejti  az  illető  nép  összesűritett 
történetét.  Megláthatjuk  benne  ősi  életmódját,  kezdetleges  műveltségét; 
megelevenednek  előttünk  a  történelemelőtti  korok  vándorlásai,  a  barát- 
ságos és  ellenséges  érintkezések  a  szomszédos  népekkel,  a  foglalkozás,  az 
életmód  változása,  a  műveltség,  az  állami  és  vallási  élet  fejlődése.  Mind- 
ezt kifejthetjük  a  szókészlet  megkövült  emlékeiből,  a  szavaknak  egymás 
fölé  rakódott  rétegeiből,  épűgy,  mint  ahogy  a  geológus  a  föld  rétegeiből 
meg  tudja  állapítani  az  állati  és  a  növényi  élet  történetét. 

Azok  a  szavak,  amelyek  a  rokon  finn-ugor  nyelvekkel  közösek,  tehát 
a  magyar  nyelv  ősi  szókincsét  alkották,  egy  egyszerű,  patriarchális,  állat- 
tenyésztéssel és  vadászattal  foglalkozó  nép  szellemi  állapota  mellett  ta- 
núskodnak. A  családtagok  nevei  ehhez  az  ősi  szókészlethez  tartoznak: 
atya,  anya,  nő,  fiú,  férj,  vő,  meny,  ángy;  továbbá  a  testrészek  nevei:  fő, 
fej,  haj,  szem,  fül,  fog,  nyelv,  kéz,  váll,  mell,  szív,  máj  stb.  A  természet 
jelenségeit  is  meg  tudta  nevezni  saját  szavaival :  a  vizet,  a  tüzet,  a  jeget, 
a  felhőt;  a  folyónak  eredeti  régi  neve  volt:  jó.  Az  állatok  közül  ismerte 
a  lovat,  az  ebet,  a  nyusztot,  a  sült  (süldisznó),  a  halat,  a  ludat,  a  lepkét, 
a  férget;  a  növényvilágból  a  fát  és  részeit,  a  kérget,  a  gyökeret;  az  ás- 

137 


vány  világból  az  ólmot  és  a  követ.  Az  ősi  szókincshez  tartozó  szavak  a  halá- 
szat köréből  a  háló,  a  vadászat  köréből  a  nyíl.  Ismerték  a  legegyszerűbb 
élettel  összefüggő  cselekvéseket:  ad,  jön,  megy,  visz,  él,  hal,  ég,  fáz-ük, 
fed,  em-ik  (a.  m.  szopik,  v.  ö:  emlő,  csecsemő),  köt,  sző,  fon,  varr,  stb. 
A  legegyszerűbb  tulajdonságok  neveit  is  ismerték:  hosszú,  könnyű,  so- 
vány,  vékony,  új,  jó,  rossz,  meleg,  nyers,  mély  stb. 

Erre  a  primitív  szókincsre  rakódott  századok  folyamán  az  idegen 
szavak  számos  rétege,  amint  új  életmódba  jutott  és  új  műveltséggel  gya- 
rapodott a  magyar  nép.  Ezek  az  ősrégi  időkben  átvett  idegen  szavak  tel- 
jesen hozzásimultak  a  magyar  nyelv  hangalakjához,  úgyhogy  igen  sok 
esetben  csakis  a  kutatók  éleseszű  elemzése  tudja  kimutatni  a  szavak  ere- 
deti forrását.  A  legrégibb  idegen  elemek  még  az  ázsiai  korból  valók,  a 
Kr.  előtti  III.  századnál  régebbi  időből,  amidőn  iráni  népek  (ó-perzsa, 
zend)  szomszédságába  jutott  a  magyar,  más  finn-ugor  népekkel  együtt. 
Ekkor  tanulta  meg  tőlük  az  arany,  az  ezüst  ismeretét,  iráni  eredetűek  a 
mező,  méz,  méh  szavak  és  a  számnevek  közül  a  tíz,  száz,  ezer.  Nagy  át- 
alakító hatással  volt  a  magyar  nyelvre  a  hosszú  ideig  tartó  érintkezés  és 
részben  összeolvadás  egy  törökfajú  néppel,  amely  a  bolgár  törökségnek 
egy  ága  volt  s  a  mai  csuvas  nyelvnek  közeli  rokona.  Ez  a  török  hatás  már 
a  Kr.  u.  III.  században  kezdődött  s  egész  a  IX.  századig  tartott.  A  magyar 
nép  ebben  a  korszakban  nagy  átalakuláson  ment  keresztül,  mert  meg- 
tanulta ettől  a  török  néptől  a  földművelést  és  az  állattenyésztés  új  ágait. 
Ezáltal  számtalan  új  szóval  gazdagodott  a  magyar  nyelv.  Az  állatok 
nevei  közül  ekkor  jutottak  be  a  magyarba  a  béka,  bika,  borjú,  disznó, 
ökör,  tinó,  ünő,  kecske,  tyúk  stb.  A  növények  nevei  közül:  árpa,  búza, 
borsó,  bors,  kender,  gyümölcs,  mogyoró,  szőlő  s  a  földműveléshez  tartozó 
szavak  közül:  szérű,  karó,  boglya,  eke,  sarló,  tarló,  arat,  szűr  és  a  bor. 
A  szerszámok  és  egyéb  házieszközök  nevei  közül:  balta,  bicsak,  bölcső, 
kancsó,  korsó,  tükör,  gyertya,  gyűszű,  kantár,  gyeplő,  gyöngy  stb.  S  ek- 
kor ismerkedett  meg  a  magyar  nép  a  tenger-rél  is. 

Ez  az  életmódjában  és  szókincsében  erősen  átalakult  magyar  nép  a 
IX.  század  végén  jutott  el  a  Tisza  és  a  Duna  vidékére  s  új,  állandó  hazát 
alapított  a  már  századok  óta  vándorló  magyarság.  Itt  nagy  tömegben 
talált  szláv  lakosságot,  amely  ezentúl  együtt  élt  vele,  megtanulta  a  hódítók 
nyelvét  s  idővel  teljesen  beolvadt  a  magyar  népbe.  Ettől  a  szláv  néptől 
tanulta  meg  a  magyarság  a  fejlettebb  földművelést,  az  egyhelyben  lakást, 
az  állami  élet  kifejlesztését,  több  iparágat  és  tőlük  vette  át  a  keresztény- 
séget. Természetes,  hogy  ez  a  nagy  műveltségi  hatás  mély  nyomokat  ha- 
gyott a  magyar  nyelv  szókincsében  és  alig  van  fogalmi  kör,  melyben  ne 
találnánk  legalább  néhány  szláv  eredetű  szót.  Szláv  eredetű  szavak:  ke- 
resztény, pogány,  pap,  barát,  apát,  püspök,  apáca,  oltár,  kereszt,  kará- 
csony, továbbá:  király,  császár,  bán,  vajda,  ispán,  bajnok,  vitéz,  zászló; 

a  földművelés  és  ipar  számos  szava:  borona,  rosta,  barázda,  parlag,  ka- 
zal, széna;  kovács,  takács,  molnár,  mészáros;  a  fejlettebb  háztartás  sza- 
vai közül :  konyha,  pince,  pitvar,  asztal,  pecsenye,  ebéd,  vacsora,  uzsonna; 
az  állatok  nevei  közül:  medve,  macska,  kakas,  jérce,  harcsa,  kecsege  stb., 
a  növények  nevei  közül:  gabona,  zab,  rozs,  lencse,  bab,  dinnye,  szilva, 
cseresznye  stb. 

A  királyság  megalakulásával  állandóbb  lett  a  magyar  nép  élete,  bele- 
illeszkedett az  európai  államok  közösségébe  s  műveltség  tekintetében 
együtt  haladt  a  szomszédos  német  és  olasz  néppel ;  művelődésére  nagy  ha- 
tással volt  még  a  klasszikus  és  a  középkori  latinság  is.  Ezeknek  a  hatása 
is  meglátszik  a  magyar  nyelven,  sok  német,  olasz  és  latin  szó  jutott  a 
nyelvbe,  de  ez  a  hatás  most  már  nem  volt  olyan  mélyreható,  olyan  gyöke- 
res, mint  a  megállapodás,  a  letelepedés  első  századaiban. 

Hogy  a  magyar  nemzet  olyan  gazdag  és  sokoldalú  irodalmat  tudott 
teremteni,  ebben  nagy  része  van  a  magyar  nyelv  szókincsbeli  gazdagsá- 
gának. Mert  nemcsak  idegen  elemekkel  tudott  gazdagodni  a  magyar 
nyelv,  hanem  a  szóképzés  könnyűsége  és  változatossága,  a  szavak  világos 
összetétele  is  bővítette  a  nyelv  szókészletét.  Lehetetlen  kísérlet  szám- 
szerint megállapítani  valamely  nyelv  szókincsbeli  gazdagságát,  mert  hisz 
minden  nyelv  tartalma  csaknem  napról-napra  változilí;  új  szavak  kelet- 
keznek vagy  jutnak  forgalomba,  mások  elavulnak,  kihalnak.  S  kérdés  az 
is,  hogy  az  idegen  szavak  közül,  amelyeket  az  élőnyelv  használ,  melyiket 
tekinthetjük  már  az  illető  nyelvhez  tartozónak  s  melyiket  nem.  Tehát 
nem  pontos  számként,  csak  hozzávetőleges  tájékozásul  említjük  meg, 
hogy  a  Czuczor  és  Fogarasi  által  készített  Magyar  Nyelv  Szótára  110.000 
cikkből  áll.  Az  igaz,  hogy  ezek  között  sok  ma  már  nem  élő  s  akkor  is  csak 
erőszakosan  képzett  szó  van.  A  M.  T.  Akadémia  egy  Címszó- jegyzékben 
összegyűjtötte  az  1900-ig  megjelent  fontosabb  magyar  szótárak  szóanya- 
gát; ez  122.000  szót  tartalmaz.  Ebben  benne  vannak  a  régi  nyelv  ismert 
szavai  és  a  nyelvjárásokból  összegyűjtött  szavak  is.  A  magyar  szókincsnek 
egyik  legtermékenyebb  gazdagító  ja  a  szóképzés  nagy  könnyűsége  és  vál- 
tozatossága. Csak  az  igeképzés  nagy  gazdagságára  akarunk  rámutatni,  a 
magyar  nyelvnek  arra  a  sajátosságára,  hogy  a  cselekvés  minden  formá- 
ját, a  szenvedő  és  a  visszaható  igét,  továbbá  azt  is,  hogy  mással  végeztet- 
jük a  cselekvést  (műveltető  ige),  vagy  a  cselekvés  lehetőségét  (ható  ige) 
képzővel  fejezi  ki,  nem  pedig  összetétellel,  körülírással,  mint  más  nyel- 
vek. Nézzük  az  ad,  véd  igék  alakjait:  adatik,  adódik,  adat,  adhat;  védetik, 
védekezik,  védet,  védhet.  Képzővel  fejezi  ki  a  magyar  nyelv  azt  is,  hogy 
a  cselekvés  csak  egyszer  vagy  gyakran  történik;  ilyen  igepárok:  dobban 
és  dobog,  csattan  és  csattog,  harsan  és  harsog,  emelint  és  emelget,  szök- 
ken és  szökdös. 

A  szavak  jelentésének  íinom  árnyalataira  igen  gyakran  külön-külön 

szava  van  a  magyar  nyelvnek.  Az  öregség  kifejezésére  a  mellékneveknek 
egész  sora  szolgál,  melyeknek  mindegyike  más-más  árnyalatot  fejez  ki: 
Öreg,  vén,  agg,  koros,  idős  élő  lényekre  vonatkozik,  régi,  ó,  avult,  ócska 
tárgyakra.  A  szeretet  kétféleségének  kifejezésére  csak  a  magyar  nyelv 
fejlesztette  ki  a  szeretet  és  a  szerelem  szót,  hogy  megkülönböztesse  a 
rokoni  és  baráti  vonzalmat  a  két  nem  közötti  mélyebb  érzelemtől.  A  ro- 
konsági viszonyban  a  korkülönbséget  tekinti  a  magyar  nyelv  a  legfonto- 
sabbnak, ezért  külön  szava  van  a  bátya  és  öcs,  a  néne  és  húg  számára  az 
idegen  Brúder  és  Schwester,  brother  és  sister,  frére  és  soeur  szavakkal 
szemben;  míg  ezek  az  öszefoglaló  elnevezések  nem  voltak  meg  a  magyar 
nyelvben  s  csak  a  nyelvújítás  kora  csinálta  a  fivér  és  nővér  szavakat. 

A  magyar  nyelvnek  még  egy  érdekes  vonására  kell  rámutatnunk; 
arra,  hogy  noha  vannak  nyelvjárási  különbségek  az  egyes  vidékek  nyelve 
között,  az  eltérés  köztük  sehol  sem  olyan  nagy,  hogy  a  kölcsönös  meg- 
értést megnehezítené.  A  francia,  olasz,  angol,  német  nyelvjárások  közt 
igen  gyakran  olyan  nagy  különbség  van,  hogy  a  különböző  vidékről  valók 
egymást  meg  sem  értik.  A  magyar  a  magyart  mindenütt  megérti,  akár  a 
Dunántúlon,  akár  a  Tisza  vidékén,  akár  Erdély  bércei  között  született. 
A  magyar  nyelvnek  ez  az  egysége  egyúttal  legszebb  szimbóluma  a  ma- 
gyar nemzet  történeti  és  természetes  egységének. 

CSÁSZÁR  ELEMÉR  /  Á  MAGYAR  IRODALOM 
JELLEMZŐ  VONÁSAI 

it  jelent  a  magyar  irodalom  a  művelt  Nyugatnak? 
A  legfontosabb  kérdés  ez,  ha  irodalmunkat  nem  a 
maga  nemzeti  körülhatároltságában  tekintjük,  hanem 
mint  integráns  részét  az  egyetemes  emberi  szellem 
életének.  Könnyen  megkapjuk  rá  a  feleletet,  ha 
irodalmunkra  is  alkalmazzuk  a  világirodalmi  érték 
kritériumát.  Nem  kell  mást  tennünk,  mint  megállapí- 
tani, mit  adott  a  magyar  szellem  irodalmi  téren  az 
európai  közműveltségnek,  mennyi  és  milyen  magyar 
irodalmi  alkotás  lett  része  a  világirodalomnak.  Az 
eredmény  nagj'^on  lehangoló.  Milyen  magj^ar  műveket  ismernek  külföldön, 
milyen  magj^ar  könyvek  élnek  a  művelt  Nyugaton?  Petőfi  költeményei, 
Madách  Imre  Ember  tragédiája,  Jókai  és  Mikszáth  Kálmán  regényei, 
Herczeg  Ferencnek  egy-két  s  Molnár  Ferencnek  sok  drámája,  valamint 
egy  csomó  újabb  magyar  színmű.  Együttvéve  sem  sok  s  irodalmunk 
súlya  a  világirodalom  egészében  nagyon  csekély. 

Ez  az  ítélet  ma  még  megföllebbezhetetlen,  de  —  még  ha  objektív 
mérőeszközről  történt  is  a  leolvasása  —  igazságos-e?  Érezzük,  sőt  bizonyí- 
tani is  tudjuk,  hogy  nem.  Irodalmunk  nagyobb  szerepre  volna  hivatva 
a  világirodalom  színpadán,  mint  amilyen  neki  jutott,  de  valami  végzetes 
erő  megbénítja  expansióját,  s  irodalmunknak  világirodalmi  viszonylat- 
ban is  elsőrangú  alkotásai  nem  tudták  magukra  vonni  a  művelt  világ 
figyelmét.  A  XVI.  századi  Balassi  Bálint  páratlanul  szubjektív  katona- 

dalai  és  szerelmes  énekei,  a  romantika  magyar  vezéregyéniségének, 
Vörösmarty  Mihálynak,  fönséges  hazafias  énekei  és  reflexív  költeményei 
a  maguk  idejében  Európa-szerte  számot  tehettek  volna ;  Zrínyi  Miklós  gr. 
fönséges  eposza  (1651),  Csokonai  erőtől  duzzadó  komikus  eposza,  a 
Dorottya  (1802),  Katona  József  tiszta  és  teljes  tragikumú  nemzeti  drá- 
mája, a  Bánkbán  (1822),  állják  a  versenyt  koruk  legjelesebb  külföldi 
párjukkal;  Arany  János  epikája  pedig  a  művészetnek  ugyanazt  a  magas 
fokát  jelenti,  mint  Petőfi  lírája  —  s  Petőfit  egy  nyugati  esztétikus  Ho- 
meros,  Shakespeare  és  Goethe  mellé  állítja. 

Ezekről  a  költőkről,  ezekről  a  művekről  és  sok  más  igazi  értékről  a 
művelt  Nyugat  nem  vesz  tudomást,  pedig  velük  irodalmunk  súlya  meg- 
sokszorozódnék. Érvényesülésük  gátja  kisebb  részben  erős,  sajátos 
magyarságuk  —  teljes  élvezésük  megköveteli  a  magyar  históriának,  a 
magyar  léleknek,  a  magyar  életnek  ismeretét  —  nagyobb  részben  a 
magyarság  nyelvi  és  politikai  elszigeteltsége.  Rokontalan  nemzetek  va- 
gyunk Európában  a  messze  Keleten,  nincs  pártfogónk,  de  volt  hatalmas 
ellenségünk,  Ausztria,  amely  elzárt  bennünket  a  Nyugat  elől.  Mint 
mesés  ország,  a  csikósok  és  betyárok  délibábos  pusztája  élt  a  magyar  a 
Nyugat  képzetvilágában,  legföllebb  még  a  törökkel  vívott  évszázados 
harcainkról  tudtak,  de  arról  nem,  hogy  nekünk  is  van  színes,  gazdag, 
nagyértékű  költészetünk,  s  hiába  is  tudtak  volna,  nem  volt  hozzájuk 
kulcsuk:  az  a  nyelv,  amelyen  költészetünk  szól,  a  magyar,  nem  tartozik 
a  művelt  európai  nyelvek  indogermán  családjába,  ural-altáji  nyelv  az, 
rokonai  messze  északon  és  keleten  vannak,  Ázsiában.  S  mikor  végre 
megismertek,  mikor  egyik-másik  magyar  alkotás  nyugati  nyelvekre  for- 
dítva közkincse  lett  a  világirodalomnak,  nem  mindig  a  legjellemzőbb  és 
legértékesebb  magyar  költői  munkákra  esett  a  külföld  választása  — 
bizonyság  rá  Herczeg  Ferenc  esete,  akinek  éppen  legmélyebben  szántó 
regényei  és  legmegrázóbb  drámái  nem  kerültek  ki  az  országból. 

Ilyen  körülmények  között  költészetünk  világirodalmi  jelentőségénél 
alkalomszerűbb  az  a  kérdés,  vannak-e  a  magyar  irodalomnak  olyan  tulaj- 
donságai, amelyek  megérdemlik  a  külföld  figyelmét,  amelyekkel  reászolgál 
arra,  hogy  belekapcsolódjék  a  világirodalomba.  Nem  értékeket  keresek 
tehát,  hanem  valami  különösséget,  valamit,  amiben  a  magyar  irodalom 
eltér  a  külföldétől.  Ez  az  eltérés  irodalmunk  szellemében  nyilvánul. 
A  magyar  irodalom  szelleme  más,  mint  a  többié,  szellemben  jobban  eltér 
irodalmunk  a  nyugati  nemzetek  irodalmától,  mint  azok  egymástól.  A  ma- 
gyar irodalomnak  van  élesen  kirajzolódó  jelleme,  van  erősen  kibélyegzett 
egyénisége:  ezt  szeretném  meglesni  és  fölmutatni.  Az  irodalom  azonban 
élő,  mozgó,  folyton  változó  valóság :  van-e  benne  valami  állandó  s  hogyan 
lehet  azt  megragadni?  Eljárásom  sajátszerű  lesz.  Irodalmunkat  egységes 
organizmusnak  tekintve,  hosszmetszést  csinálok  rajta,  végig  irodalmunk 

évezeredes  életén,  s  azután  a  metszési  fölületek  tükréről  leolvasom  irodal- 
munk jellemző  vonásait,  olyan  rendben,  amint  azok  a  fejlődés  során 
láthatóvá  válnak.  Amint  majd  sorjában  elénk  tűnnek  ezek  a  vonások, 
belőlük  észrevétlenül  kialakul  egy  egyéni  kép:  a  történeti  magyar  iroda- 
lom a  maga  sajátosságában. 

A  magyar  irodalom  évezredes  életét  említettem.  De  milyen  messze 
nyúl  vissza  irodalmunk  a  múltba?  Legrégibb  magyar  nyelvű  emlékünk 
egy  Mária-siralom  a  XIII.  és  XIV.  század  fordulójáról,  de  emlékek,  sőt 
nyomok  híján  is  vissza  tudunk  menni  a  magyar  költői  szellemet  nyo- 
mozva az  Árpádok  és  vezérek  korán  s  a  honfoglalás  idején  át  (IX.  század) 
az  V.  századba,  mikor  Attila  diadalai  s  a  hun  birodalom  bukása  tárgyat 
szolgáltattak  a  magyarság  énekeseinek.  S  nyilván  voltak  énekeik  már 
azoknak  a  magyaroknak,  akik  mint  első  nemzedék  váltak  ki  a  nagy  vér- 
keveredésből, a  magyar  nép  megszületése  idején.  Krisztus  urunk  korában. 
Milyen  volt  az  a  költészet,  mely  az  Ural  lejtőjén,  majd  a  szarmata  sík- 
ságon zengett  —  erre  a  kérdésre  még  csak  föltevést  is  megkockáztatni 
könnyelműség.  Mégis,  még  irodalmunknak  ebből  a  történelemelőtti  korá- 
ból is  ki  tudunk  valamit  következtetni  a  magyar  irodalom  jellemére 
vonatkozólag.  A  magyarság  egy  obi-ugor  és  egy  türk  néptörzs  egyesülésé- 
ből eredt.  Nyelve  egészen  ugor,  etnikuma  inkább  török,  de  költészete, 
mióta  csak  megfigyelhető,  szellemben  és  műformában  a  török  költészettel 
alig  érintkezik,  az  ugor  költészettől  meg  éppen  idegen,  nem  kapott  tőlük 
semmit  örökül,  vagy  —  ami  egyre  megy  —  csakhamar  elvetette  magától. 
Vájjon  ebben  a  függetlenségben  nem  nyomozhatjuk-e  joggal  az  első 
megrebbenését  annak  az  érdekes  tulajdonságnak,  amely  a  későbbi,  ki- 
fejlett magyar  irodalmat  jellemzi  —  röviden  az  eredetiség  ösztönének 
nevezném.  Azt  értem  rajta,  hogy  a  magyar  költői  szellem  az  anyag  ki- 
alakítására már  kezdettől  fogva  keresett  s  gyakran  talált  is  valami 
sajátos  módot  és  sajátos  formát.  Innen  van,  hogy  írott  irodalmunknak 
már  első  századaiban,  mikor  íróink  még  jórészt  idegenből  átvett  anyag- 
gal dolgoznak,  egész  sora  fejlett  ki  a  gyökeres  magyar  műformák- 
nak (siraloménekek,  politikai  versek,  vitatkozó  dráma,  bibliai  epika,  stb.), 
amelyek  a  külföldi  irodalmakban  ismeretlenek. 

Mikor  nemzetünk  életében  a  pogánykor  letűnt,  az  új  évezred  első 
évében,  a  keresztény  középkor  folyamán,  1526-ig,  különös  jelenség  észlel- 
hető irodalmunk  világában.  Irodalmunk  —  ha  ugyan  szabad  ezt  a  terminust 
anachronisztikusan  ráhúzni  az  akkori  viszonyokra  —  két  egymással  alig 
érintkező  félre  szakadt.  Volt  élő  költészetünk,  a  pogánykori  költészet 
folytatása,  zenekísérettel,  koboz  vagy  hegedű  pengetésével  előadott  és  éne- 
kelt költészet,  amellyel  hivatásos  énekmondók  mulattatták  a  népet,  s  lett 
mellette  írott  irodalmunk,  a  keresztény  érzés-  és  gondolatvilág  tolmácsa. 

Amaz  átvette  és  megőrizte  a  pogánykor  örökségét,  a  régi  nemzeti  mondá- 
kat, s  melléjük  újakat  fejlesztett,  a  nemzet  hőseinek,  elsősorban  a  nagy 
4rpád-házi  uralkodóknak  életsorsából,  s  fönntartotta  a  líra  egy  ősi  faját,  a 
szerelmes  éneket  —  ez  utóbbinak  jellemére  már  a  műfaj  poétikusan  hangzó 
nevéből :  virágének,  következtethetünk.  Ennek  az  epikának  és  lírának,  mint 
írásban  meg  nem  rögzített  költészetnek,  szinte  teljesen  nyoma  veszett, 
a  ránkmaradt  törmelékekből  messzemenő  tanulságokat  levonni  nem  lehet. 
Az  írásban  megkötött  irodalom  szerzetesek  munkája  volt,  a  papság  és 
még  inkább  az  apácák  számára  —  afféle  kolostori  irodalom,  az  egyetemes 
középkori  szellemvilág  magyar  lecsapódása.  S  éppen  az  nem  volt  benne, 
amit  mi  keresünk:  valami  a  magyar  psychéből.  De  helyenként,  egyik- 
másik vallásos  énekünkben  különös  hangok  csendülnek  meg,  s  belőlük 
valami  eredeti  muzsikát  hallunk  ki:  a  magyar  himnusz  szerzője,  a  Szűz- 
anyát  és  a  magyar  szenteket  dicsőítve,  nem  az  egyház  álláspontjára 
helyezkedik,  hanem  a  magyarságéra:  Szűz  Máriát  és  az  Árpád-ház 
szentjeit  a  magyar  nemzet  védelmezőinek  nézi  s  oltalmat  esd  tőlük  a 
magyarság  számára  a  fenyegető  török  veszedelemben. 

Itt  meg  kell  állnunk  egy  pillanatra,  mert  ezekből  a  magyar  szellemű 
himnuszokból  a  magyar  irodalomnak  egy  általánosan  jellemző  vonása 
revelálódik.  Itt  nem  egy^szerűen  az  történt,  hogy  egyik-másik  szerzetes 
szívében  lobot  vetett  a  magyar  érzés,  s  ez  magyar  szellemet  lopott  a 
keresztényjellegű  vallásos  lírába,  itt  mélyről  föltörő,  egyetemesen  ható 
erő  dolgozott,  a  faji  érzés  és  a  nemzeti  gondolat,  amely  az  egész  magyar- 
ság érzésvilágát  determinálja.  De  determinálja  költészetét  is,  s  ami  itt 
először,  szórványosan  jelentkezik,  az  innen  kezdve  jellemző  lesz  irodal- 
munkra egész  életén  át.  A  magyar  irodalom  megtelik  hazafias  érzéssel, 
az  átjárja  mindenféle  nyilvánulását,  olyan  mértékben,  mint  egy  más 
irodalomét  sem.  Nemcsak  relatíve  gazdag  a  magyar  hazafias  költészet, 
hanem  akárhányszor  hazafias  színt  öltenek  a  költészet  egyéb  nyilvánulásai 
is,  még  a  szerelmi  líra  is,  s  nagy  eposzainknak.  Zrínyi  Miklós  gr.  Szigeti 
veszedelmétől  (1651),  Arany  János  Toldi  trilógiájáig  (1879),  nagy  regé- 
nyeinknek Dugonics  András  Etelkájától  (1788),  Herczeg  Ferenc  Élet 
kapujáig  (1920),  nagy  tragédiáinknak,  Katona  Bánk  bánjától  (1822), 
Herczeg  i/ídjáig  (1925)  éltető  eleme  századokon  át  a  nemzeti  gondolat.  Sőt 
még  élesebb  világításba  állíthatjuk  ezt  a  tételünket :  a  magyar  költészetnek 
legnagyobbszerű,  legértékesebb  alkotásai  éppen  azok,  amelyeknek  foga- 
násába  belejátszott  a  hazafias  érzés,  s  minden  nagy  költőnknek,  lírikusnak, 
epikusnak,  regényírónak,  drámaírónak  egyaránt,  művészete  a  nemzeti  szel- 
lemű, hazafias  jellegű  költészetben  tetőződött.*)  Akkor  adták  a  legnagyob- 
bat, amikor  faji  érzésükből  merítettek.  Erre,  ilyen  mértékben,  más  iro- 

*)  Az  egy  kivétel  Petőfi;  az  ő  szerelmi  lírája  még  nagyobb  érték,  mint  hazafiam 
költészete. 

dalmakban  nincs  példa,  ez  a  magyar  irodalom  sajátos  vonása.  De  még 
ezt  a  megállapítást  is  kiterjeszthetjük  szélesebb  körre.  A  magyar  érzés 
nemcsak  a  költészet  világában  élt  és  hatott  ilyen  elemi  erővel,  még  a 
tudományos  életben  is  szerepelt  ösztönző  mozzanatul.  Volt  korszak  a 
magyar  tudomány  történetében,  a  XVIII.  és  XIX.  század  fordulója, 
mikor  a  tudósok  is  azért  írtak,  hogy  a  nemzeti  szellemet  erősítsék,  s  még 
egy  matematikai  munka  előszavából  is  az  olvasható  ki,  hogy  szerzője, 
Dugonics  András  —  aki  épp  úgy  szerzetes  volt,  mint  a  középkor  magyar- 
érzésű himnusz-írói  —  a  német  uralkodó  germanizáló  törekvéseit 
akarta  paralizálni  könyvével.  íme,  a  hazafias  érzés  ereje,  annak  minden 
irodalmi  törekvést  hatalomba  ejtő  varázsa,  aminek  első  fölvillanását 
már  a  középkorban  meglestük,  uralkodó  marad  irodalmunkban  mind- 
végig, s  ez  egyik,  talán  éppen  a  legfontosabb,  megkülönböztető  vonása  a 
magyar  irodalomnak. 

A  mohácsi  vész  (1526)  után  vagy  két  századon  át  a  nemzet  élete 
örökös  küzdelem  —  két  ellenséggel.  Keletről  a  török  küldte  hazánkra 
végeláthatatlan  seregeit,  nyugatról  a  német  akarta  összeroppantan!  az 
országot  s  beleolvasztani  a  Habsburgok  birodalmába.  A  nemzet  elszántan 
védekezett  —  s  a  német  ellen  talán  még  nagyobb  hévvel,  mint  a  török 
ellen  —  mert  érezte,  hogy  ha  sorsának  kockája  akár  jobbra,  akár  balra 
dől,  akkor  vége  Magyarországnak.  Érthető,  hogy  midőn  Damokles 
kardjaként  ott  függött  a  nemzet  fölött  a  végenyészet  veszedelme,  íróinak 
képzeletét  is  mindig  a  magyar  jelen  és  a  magyar  jövő  problémái  irányí- 
tották: a  magyar  sors  szolgáltatott  tárgyat  a  lírikusnak  és  az  epikusnak 
egyaránt,  a  magyar  ének  kétszáz  évig  a  nemzeti  gondolat  súlyos  kérdé- 
seivel vesződött  s  egészen  benne  élt  a  magyar  életben.  A  magyar  költőt 
nem  érdekelte  más,  mint  a  magyar  világ,  a  föld  golyóbisán  nem  volt 
számára  más  terület,  mint  a  Kárpátok  övezte  hatalmas  félkör. 

Ez  az  immanens  magyarság  lassanként  annyira  belegyökerezett  a 
magyar  psychébe,  hogy  jellemző  maradt  innen  kezdve  az  egész  magyar 
irodalomra,  s  ami  a  XVI.  és  XVII.  század  irodalmában  a  korviszonyok 
természetes  következménye  volt,  az  a  későbbi  századok  irodalmán 
mint  sajátos  nemzeti  vonás  jelentkezik.  A  magyar  költészet,  még  mikor 
legmagasabbra  emelkedett  is,  a  XIX.  század  derekán,  a  Nyugat  költésze- 
téhez mérve,  tárgyait  és  fölfogását  tekintve  szűkkörű  volt.  Akadt  egy  pár 
kivételes  szellem,  aki  kiemelkedve  a  magyar  haza  édes  öléből,  fölszárnyalt 
a  magasba  s  ott,  elszakítván  a  nemzetéhez,  fajához  kapcsoló  szálakat,  az 
egyetemes  emberi  problémákat  ragadta  meg,  de  ez  kivétel.  Költészetünk, 
a  maga  egészében,  mindig  a  magyar  földhöz,  a  magyar  élethez  tapadt, 
s  a  sajátos  magyar  problémák  vonzókörében  maradt.  Érdeklődése  nem 
ment  túl  a  „magyar  glóbusz"-on.  Gyöngesége  ez,  de   egyben    érdeme  is. 

hiszen  minden  költő  egy-egy  Antaeus:  ihlető  erőt  az  anyaföldből  merít. 
Ennek  az  immanens  magyarságnak  legkifejezőbb  szimbóluma  legnagyobb 
lírikusunknak,  Petőfinek  emberi  pályája:  Petőfi,  a  leggazdagabb  skálájú 
és  legváltozatosabb  tárgykörű  magyar  lírikus,  nem  járt  az  ország  hatá- 
rán túl.*)  S  amint  élete  mindvégig  magyar  földön  folyt  le,  akként  költé- 
szete is  minden  ízében  és  minden  indítékában  magyar.  S  gondoljunk  vele 
szemben  a  németség  legnagyobb  lírikusára,  a  sokat  utazott  Goethére, 
akinek  költészete  a  szubjektív  elemek  mellett  egyetemes  emberiekkel  van 
telítve:  a  két  nagy  lírikus  ellentéte  jellemző  egyszersmind  a  két  nemzet 
irodalmára  is. 

S  a  líránál  is  fokozottabb  mértékben  mutatja  ezt  a  sajátos  magyar 
vonást  a  regényirodalmunk.  A  regény,  ha  több  akar  lenni  puszta  szóra- 
koztató olvasmánynál,  akkor  vagy  az  emberi  életet,  vagy  az  emberi  lelket 
varázsolja  szemünk  elé.  Az  előbbi  esetben  egy  darab  művészien  kikere- 
kített élet,  a  múlt  hű  tükre,  vagy  a  jelen  társadalmi  problémáinak, 
törekvéseinek,  küzdelmeinek  rajza,  az  utóbbi  esetben  adalék  az  emberi 
lélek  rejtélyes  természetéhez.  Az  igazi  regény  mindig  ezeken  a  területe- 
ken mozog,  történeti,  társadalmi  vagy  lélektani  regény.  E  három  regény- 
fajt a  nemzeti  érdek,  a  nemzeti  sajátságok  szempontjából  határozott 
ranglétrába  lehet  állítani.  Legfölül  áll  a  történeti  regény,  ez  a  legnemze- 
tibb.  A  jelenben,  a  múlthoz  képest,  mindig  van  valami  nemzetközi,  ha 
más  nem,  az  életfölfogás  és  életformák  közössége  a  különböző  nemzeti 
társadalmak  között.  A  nemzeti  psychék  eltérő  voltát  némileg  paralizálja 
a  nemzetközi  konvenció,  az  egyező  divat,  az  egyező  szokások,  az  egyező 
életmód.  A  messze  múltban  ezek  a  külső,  egyébként  is  kevésbé  jellemző 
vonatkozások  elhalványodnak  s  így  fokozott  erővel  emelkednek  ki  a 
sajátosan  nemzetiek.  Másfelől  a  jelen  életében,  különösen,  ha  annak  képét 
a  költészet  tükrében  mutatják  be,  inkább  a  társadalmi  problémák  kerül- 
nek előtérbe,  a  múlt  világából  azonban  rendszerint  a  nemzet  nagy 
problémái  ragadják  meg  a  figyelmet.  A  multat  életrekeltő  történeti 
regény  tehát  koncentráltabban  nemzeti,  mint  az,  amely  a  jelenből  merít. 
A  társadalmi  regény  már  kevésbé  az,  de  még  mindig  több  alkalmat  ad 
szerzőjének  a  nemzeti  érdek  érvényesítésére,  mint  a  lélektani.  Ezt  az 
ember  lelkivilága  érdekli,  azok  a  kedélymozgalmak,  amelyek  az  egyénben 
a  külvilág  hatására  megindulnak  —  s  ezeket  a  mozgalmakat  színezi 
ugyan  bizonyos  mértékben  a  faji  jelleg,  az  az  emberi  lélek-szövedék 
azonban,  amelyben  végbemennek,  nagyjában  minden  művelt  nemzet 
fiánál  azonos,  s  az  élet-helyzetek  is  annyira  egyformák  mindenütt,  hogy 
a  belőlük  kisarjadt  lélektani  problémák  ugyanazok,  örök  emberi,  minde- 
nütt egyaránt  izgató  kérdések.  A  társadalmi  kérdések  már  sajátosabban 

*)  Egy  ízben  ugyan  eljutott  az  ország  határához  közel  fekvő  Grácba,  de  nem  a  maga 
jószántából,  hanem  mint  közkatona  az  ezredével. 

nemzeti  színezetűek,  s  a  miliőrajzuk  mindig  az  illető  nemzet  viszonyait 
tükrözi. 

Ha  most  az  imént  adott  megállapítás  világánál  tekintjük  a  magyar 
és  a  külföldi  regényirodalmat,  két  igen  érdekes,  irodalmunkra  rendkívül 
jellemző  megfigyelést  tehetünk.  Az  egyik  az,  hogy  a  lélektani  regények 
arányszáma  a  társadalmiak  és  történetiek  számához  képest  a  magyar 
irodalomban  feltűnően  alacsony,  sokkal  alacsonyabb,  mint  a  nagy  nyugati 
nemzeteknél,  kivált  a  franciáknál.  A  magyar  íróvilág  tehát  jóval  nagyobb 
buzgalommal  műveli,  mint  a  külföldi,  a  regényeknek  azokat  a  fajait, 
amelyekben  a  nemzeti  karakter  és  a  hazai  világ  jellemzően  megnyilat- 
kozik, s  elhanyagolja,  sokkal  inkább,  mint  nyugaton,  az  egyetemes  érdekű, 
a  faji  vonások  föltüntetésére  kevésbé  alkalmas  lélektani  regényt.  A  másik 
megfigyelés  egy  még  kiáltóbb  ellentétre  mutat  rá.  A  külföldi  regény- 
irodalom legjelesebb  termékei,  a  nagy  angol,  francia  és  orosz  regények, 
szinte  kirekesztőleg  a  társadalmi  vagy  lélektani  regények  során  bukkan- 
nak föl,  a  legjelesebb  magyar  regények  viszont  jórészt  a  történeti  regé- 
nyek között  találhatók,  s  nemcsak  a  régibb,  XIX.  századbeli  íróinknál, 
Jósikánál  és  Keménynél,  hanem  a  legnagyobb  élő  regényírónknál  is, 
Herczeg  Ferencnél. 

Ezt  a  kettős  megfigyelést  irodalmi  törvényszerűség  formájába  öntve: 
a  magyar  költészet  minden  más  nemzet  költészeténél  nagyobb  mértékben 
immanensen  nemzeti;  költőink  lelki  világát  majdnem  egészen  kitölti  a  ma- 
gyar gondolat,  műveik  állandó  tárgya  a  magyar  élet,  problémakörük  a 
magyar  viszonyokban,  a  magyar  lelki  struktúrában  gyökerező  kérdések. 
Még  azok  a  regényíróink  is,  a  XIX.  és  XX.  század  nagy  egyéniségei,  akik 
mint  emberek  széleskörű  műveltségükkel  és  egyetemes  érdeklődésükkel 
magasabb  nézőpontból,  mondjuk  európai  távlatból  tekintették  az  életét, 
mint  írók  legszívesebben  a  magyar  nemzet  múltjához  és  jelenéhez  fordul- 
tak indítékokért,  s  legnagyobb  remekeiket  éppen  akkor  alkották,  mikor  a 
magyar  eszmevilágból  merítettek.  Miért?  Mert  a  magyarság,  a  magyar 
föld,  a  magyar  faj,  a  magyar  élet  a  szívügyük  volt. 

Vegyük  föl  újra  a  történeti  fonalat.  A  XVI.  és  XVII.  század  nagy 
erőfeszítései  után  a  XVIII.  században  beállott  a  természetes  reakció.  A 
nemzet  kifáradt,  kimerült,  pihennie  kellett:  kiheverni  a  sebeket  és  erőt 
gyűjteni  a  jövőre.  Lehajtotta  tehát  fejét  a  nyugalomnak  arra  a  bársony- 
párnájára, amelyet  az  uralkodó  kínált  neki  s  a  Habsburgok  kétfejű  sasá- 
nak árnyékában  ellankadt  a  magyar  nemzeti  eszme,  s  vele  elnémult  a 
magyar  irodalom  is.  De  a  század  vége  felé  kirobbant  az  időközben  erőre 
kapott  nemzeti  érzés,  még  pedig  —  s  ez  jellemző  lesz  szellemi  életünkre  — 
legelőször  az  irodalom  terén.  Nem  politikus,  hanem  író  volt  az,  Bessenyei 
György,  aki  először  irányította  a  figyelmet  a  nemzeti  politikára,  s  ugyan- 

csak  Bessenyeivel  indult  meg  a  modern  magyar  irodalom,  s  virágzott  ki 
a  két  század  fordulóján.  Irodalmunknak  ez  a  félszázada,  Bessenyeitől 
Vörösmartyig  (1772 — 1825),  gazdag,  eleven,  mozgalmas,  de  inkább  köz- 
műveltségi, mint  esztétikai  a  jelentősége.  Kevesebb  benne  az  érték,  de 
többet  árul  el  a  jelleméből  —  s  számunkra  most  ez  is  érdekes. 

Az  első  vonás,  ami  föltűnik  e  kor  irodalmán,  az  a  sajátos  vereté, 
arisztokratikus  jellege.  Művelői  nem  a  nép  köréből  kerültek  ki,  mint  a 
XVI.  század  írói,  a  vándor  lantosok,  iskolamesterek,  prédikátorok,  diá- 
kok, nem  is  főurak  közül,  mint  a  XVII.  században,  hanem  a  gyökeres 
magyar  nemesség  és  a  katholikus  papság  sorából,  abból  az  osztályból, 
amelynek  kezében  az  ország  sorsa  volt.  Nemesek  és  papok  szolgáltatják 
az  olvasóközönséget  is:  ez  az  irodalom  a  kiváltságosak  irodalma. 

Idő  jártával  az  író  világnak  is,  a  közönségnek  is  megváltozott  az  össze- 
tétele: mindjobban  eltolódott  a  polgári  osztály  felé,  de  magának  az  iro- 
dalomnak arisztokratikus,  vagy  mondjuk  helyesebben:  úri  jellege  meg- 
maradt a  legújabb  időkig.  A  magyar  irodalom  a  XIX.  század  egész 
folyamán  úri  irodalom ;  eleinte  összetételében  is  az :  irodalmunknak  mind 
a  művelőit,  mind  élvezőit  az  úri  osztály  szolgáltatja;  később  is,  az  író- 
világ demokratizálódása  idején,  maga  az  irodalom  megmarad  anyagában 
és  szellemében  úrinak.  Az  írókat  és  a  közönséget  a  múltból  szinte  ki- 
rekesztőleg  a  nemzet  nagj-'jainak  sorsa  érdekli:  uralkodók  és  az  ország 
vezetői  szerepelnek  a  verses  regék,  regények  és  drámák  hőseiként,  s  ha, 
a  jelen  világában  játszatják  le  az  írók  a  cselekvényt,  főúri  kastélyok  és 
nemesi  kúriák  életét  rajzolják:  az  érdek  itt  is,  amott  is  az  úriosztály 
életmozgalmai  felé  iránynl.  A  polgári  osztály  legföllebb  epizód-alakokat 
szolgáltat  —  a  „bürgerlicher  Epos"  és  a  „bürgerliches  Schauspiel"  iro- 
dalmunkban a  legújabb  korig  szinte  elképzelhetetlen  s  a  jelenben  sem 
gyakori, 

A  polgárság  helyett  a  nép,  a  magyar  paraszt  jut  szerephez  irodal- 
munkban, már  korán,  még  a  XVI.  században.  Sűrűbben  azonban  csak  a 
XIX.  század  elején  bukkan  föl;  innen  kezdve  gyakoriak  a  paraszthistó- 
riák, azok  a  történetek,  amelyek  egészen  a  nép  körében  játszódnak  le,  sőt 
a  század  derekán  egy  sajátos  magyar  műfaj  alakul  ki,  a  népszínmű: 
olyan  dráma,  mely  a  nép  világát  és  a  nép  életét  viszi  színre  a  maga  jel- 
lemző, tipikusan  népies  vonásaival.  Az  a  mód,  amint  íróink  a  népet  be- 
állítják, az  az  érzés,  amellyel  sorsukat  a  cselekvényen  át  kísérik,  igen 
jellemző  irodalmunkra  —  igen  érdekesen  világítja  meg  arisztokratikus 
szellemét.  A  magyar  író  a  néppel  szemben  igazi  úr,  fölötte  áll,  de  meg- 
értéssel, szeretettel  tekint  le  reá.  A  nép  fia  helyzeténél  fogva  gyöngébb, 
mint  ő,  tehát  védi,  támogatja,  de  —  és  éppen  ez  olyan  jellemzően  arisz- 
tokratikus —  jóindulata  pusztán  társadalmi  téren  érvényesül,  politikai 
térre  nem  csap  át.  Mély  emberszeretet  és  igazi  humanizmus,  amely  azon- 

ban  nem  felejti,  hogy  alacsonyabb  társadalmi  osztályhoz  tartozik  a  pa- 
raszt: ez  a  magyar  irodalom  álláspontja  a  néppel  szemben,  demofilia,  de 
nem  demokrácia  —  ez  az  utóbbi  csak  kivételesen  kér  hangot.  S  hogy  ez  az 
arisztokratikus  szellem,  amely  végigvonul  a  XIX.  század  irodalmán, 
mennyire  benn  gyökerezik  a  magyar  lélekben,  annak  csattanó  bizonysága 
az,  hogy  mikor  először  foglal  állást  magyar  író  az  úr  és  a  paraszt  viszo- 
nyának kérdésében,  a  XVI.  század  derekán,  fölfogása  mindenben,  még 
a  legkisebb  színárnyalatban  is,  teljesen  megegyezik  XIX.  századi  írótár- 
saiéval. Heltai  Gáspár,  a  XVI.  század  egyik  legnagyobb  magyar  moralis- 
tája, 1566-ban  kiadott  aesopusi  meséihez  tanulságokat  függesztvén,  ben- 
nük ismételten,  nyomatékkal,  lelkükre  köti  a  nagyuraknak,  hogy  bánja- 
nak emberségesen  jobbágyaikkal,  ne  nyúzzák  őket,  ne  rakjanak  rájuk 
elviselhetetlen  terheket,  de  épp  oly  nyomatékkal  figyelmezteti  a  szegény- 
séget, hogy  ne  zúgolódjék,  érje  be  a  neki  jutott  sorssal,  ne  avatkozzék  az 
urak  dolgába,  ne  iparkodjék  politikai  szerepet  játszani,  mert  az  ország 
vezetése  az  urak  dolga.  S  ezt  nem  főúr  mondja  a  jobbágynak,  nem  is  va- 
gyonos köznemes,  hanem  egy  szegény  prédikátor,  maga  is  a  jogtalan  nép- 
osztály sarja! 

A  magyar  irodalom  jellemző  vonásai  közül  még  egy  másikat  is  revelál 
a  XVIII — XIX.  század  fordulójának  irodalmi  term.ése.  Ez  a  gyakor- 
latiasság. Az  irodalmi  alkotásoknak  ezidétt  a  művészi  célon  kívül  rend- 
szerint van  egy  másik  céljuk  is:  nemcsak  a  szívre  akarnak  hatni,  ha- 
nem az  akaratra  is,  nemcsak  a  képzeletet  akarják  foglalkoztatni, 
hanem  az  érzelmet  is.  Az  irodalmat  nem  önmagáért  müvelik,  hanem 
azért  a  haszonért,  amely  belőle  a  közre  hárul.  De  ez  a  gyakorlatiasság 
valami  egészen  különös  módon  érvényesül  a  költői  művekben,  szinte  azt 
mondhatnám:  magyarosan.  A  magyar  irodalom  egészen  más  gyakorlati 
célokat  szolgál,  mint  a  külföldi,  és  másként  szolgálja  őket.  Nem  afféle 
moralizálás  az,  amit  adnak;  az  erkölcstanító  törekvés,  a  jóra  való  nevelés 
célzata  —  a  középkornak  s  az  újkor  elejének  ez  a  hagyománya,  amely 
líülföldön  késő  századokig  fönntartotta  magát  —  nálunk  csakhamar  ki- 
szorult a  költői  művekből  s  később  efféle  tendencia  csak  elvétve  jelent- 
kezik bennük.  A  magyar  irodalomnak  megvannak  a  maga  külön  céljai,  s 
azok  mind  nemzeti  létével  kapcsolatosak:  az  irodalom  belekapcsolódik  a 
magyarságot  fönntartó  és  fölvirágoztató  eszközök  közé.  Eleinte,  Besse- 
nyeiék  korában,  a  XVIII.  század  utolsó  negyedében  a  magyar  nyelv  ki- 
müvelése  az  irodalom  célja,  mert  a  kor  ideológiája  szerint  a  nyelv  a  tudo- 
mány kulcsa,  s  a  tudomány  fejlettsége,  elterjedése  alapja  a  nemzet  bol- 
dogságának. Kazinczy  Ferenc  a  XIX.  század  első  negyedében  új  eszményt 
csatol  Bessenyeiéhez:  az  irodalom  által  kicsiszolódik  a  nemzet  ízlése  és 
emelkedik  műveltsége.  Majd  1825-től  kezdve,  nemzeti  költészetünk  föl- 
lendülése idején,  új  meg  új  hivatást  vállal  irodalmunk,  más  természetűé- 

ket,  mint  az  előbbi  korban,  de  még  mindig  szoros  kapcsolatban  a  nemzet 
érdekével.  Vörösmarty  epikája  vigasztalni  akarja  nemzetét.  A  jelen 
sivárságán,  a  jövő  reménytelenségén  kétségbeesett  magyar  elé  fölidézi  a 
dicső  múlt  ragyogó  képeit  —  nem  bíztatásul,  hisz  erre  nincs  alap,  csak 
búfelejtőül:  a  jelen  fájdalmát  enyhítse  az  a  tudat,  hogy  voltak  hosszú 
századok,  mikor  nagy  volt  a  magyar,  hatalmas  a  nemzet.  Petőfi  a  negy- 
venes években  új  célt  tűz  az  irodalom  elé.  Figyelmezteti  költőtársait, 
liogy  „nagy  munkát  vállal  az  magára,  ki  most  most  kezébe  lantot  vesz."  A 
nagy  munka,  a  nagy  föladat:  előbb  előkészíteni  azokat  a  reformokat, 
amelyek  a  kor  szellemében  átalakítják  az  ország  ezeréves  alkotmányát, 
azután  fölszabadítani  a  nemzetet  a  németség  évszázados  elnyomásából. 
A  szabadságharc  izzó  levegőjében  (1848 — 1849)  harcra  tüzelik  a  költők 
honfitársaikat,  s  mikor  elzúgott  a  vihar,  s  a  magyarság  eltiporva  osztrák 
bilincsen  a  porban  hevert,  az  irodalom  újra  célt  vált,  hozzásimul  a  nem- 
zet akkori  lelki  szükségletéhez :  Arany  János,  Tompa  Mihály  s  a  lírikusok 
bátorítják  a  csüggedőket,  hol  óvatosan  allegóriákban,  hol  nyíltan  hir- 
detve, hogy  eszme  él  s  előbb-utóbb  diadalt  arat,  Jókai  Mór,  dicsőítve 
regényeiben  a  magyar  jellemet,  a  magyar  nagyságot,  fölkelti  és  föl- 
fokozza a  magyar  önérezetet. 

íme  egy  teljes  századon  át,  irodalmunk  életének  legmozgalmasabb, 
legértékesebb  korszakában,  az  irodalom  kiterjeszti  hatása  körét  eszté- 
tikántúlí  területekre  —  nem  átallja  magára  venni  a  gyakorlatiasság 
jegyét.  De  mennyire  más  ez,  mint  a  külföldi  irodalmak  tendenciózus 
törekvései,  mennyire  más,  mint  a  középkori  vagy  akár  a  XIX.  századi 
angol  írók  (Thackeray)  moralizálása !  Az  irodalom  nálunk  nem  az  egye- 
temes keresztény  morál,  hanem  a  magyar  közműveltség  és  a  nemzeti 
etika  szolgája. 

S  amint  mások  a  magyar  irodalom  gyakorlati  céljai,  akként  más  az 
a  mód  is,  amiért  ez  a  gyakorlati  tendencia  irodalmunkban  érvényesül. 
Amott  a  külföldi  irodalmunkban  ez  a  második,  gyakorlati  cél  gyakran  elő- 
térbe tolakszik,  elnyomja  vagy  háttérbe  szorítja  a  művészit,  úgyhogy 
csakhamar  fölharsan  ellene  a  romantikusok  csatakiáltása,  a  l'art  pour 
l'art,  a  művészetek  öncélúsága:  nálunk  a  nemzeti  jelleget  öltött  gyakor- 
lati cél  mindvégig  megmarad  a  második  vonalban,  s  nem  felejtve  járu- 
lékos voltát,  alárendeli  magát  a  műalkotások  igazi  hivatásának,  a  mű- 
vészi hatásnak.  Bármilyen  hatást  váltanak  is  ki  a  művészi  mellett  a  ma- 
gyar műalkotások,  ez  a  hatás  nem  megy  amannak  a  rovására,  nem  csök- 
kenti, nem  gyöngíti  a  művek  esztétikai  értékét,  s  irodalmunk  nem  veszít 
értékéből  akkor  sem,  ha  a  l'art  pour  l'art  szemszögén  át  nézzük.  Vájjon 
nyer-e  azáltal,  hogy  a  tiszta  esztétikum  mellett  közműveltségi,  nemzeti, 
sőt  politikai  resonantiája  is  támad  —  az  olyan  kérdés,  amelyre  mi,  ma- 
gyarok, csak  igennel  felelhetünk. 

A  gyakorlati  cél  s  annak  harmonikus  belesímulása  a  művészi  ha- 
tásba, érdekesen  jellemző  irodalmunkra,  de  egyben  ereje  is,  mert  látszó- 
lag ellentétes  követelményeket  békít  össze. 

Az  irodalmi  fejlődés  rendjén,  egyre  följebb  és  följebb  emelkedve  a 
századok  fokain,  elérkeztünk  az  1825-ik  évhez.  Csodálatos  év  ez  a  ma- 
gyar szellem  életében:  egyszerre  adta  nekünk  Széchenyi  Istvánt,  az  új 
Magyarország  megteremtőjét,  és  Vörösmarty  Mihályt,  az  új  magyar  köl- 
tészet első  harcosát.  Nyomukban  az  irodalomnak  olyan  föllendülése  kö- 
vetkezik be,  amely  a  lendület  erejére  és  rohamosságára  nézve  a  magyar 
szellem  történetében  páratlan  —  hasonló  méretű  föllendülést  a  nagy  euró- 
pai nemzetek  irodalmai  is  csak  egy-egy  ízben  értek  meg,  s  az  egyikük 
életében  sem  ismétlődött  meg.  Bekövetkezett  akkor  nálunk  is  az,  ami  a 
görögöknél  Perikies  idejében,  a  rómaiaknál  Augustus  uralma  alatt,  az 
olaszoknál  Dante  korában,  az  angoloknál  Erzsébet  alatt,  a  franciáknál 
a  XVII.  században,  a  németeknél  a  XVIII — XIX.  század  fordulóján:  iro- 
dalmunk egy-két  évtized  alatt  a  virágzásnak  addig  nem  is  sejtett  teljébe 
borult  s  ebben  a  színpompában  ragyogott  egy  emberöltőig.  S  a  magyar 
irodalomnak  ez  aranykorszaka,  a  XIX.  század  közepe,  egy  tekintetben 
még  a  külföldi  irodalmak  arany  századainál  is  csillogóbb  képet  mutat: 
nálunk  erre  a  korszakra,  vagy  egy  félszázad  idejére,  összezsúfolódott  a 
legnagyobb  magyar  íróművészek  teljes  sora,  a  legjelesebbek  közül  nem 
hiányzik  egy  sem.  Ott  van  három  legnagyobb  költőnk,  Vörösmarty, 
Petőfi,  Arany,  három  legnagyobb  regényírónk,  Eötvös  József,  Kemény 
Zsigmond,  Jókai  Mór,  két  legnagyobb  drámaírónk,  Katona  József  és 
Madách  Imre  —  sőt  volt  ebben  a  korszakban  egy  pentas,  1844-től 
1849-ig,  mikor  e  nyolc  nagyság  egy  kivételével  mind  élt  és  alkotott. 
Milyen  körülmények  szerencsés  összejátszása  idézte  elő  ezt  a  nagyszerű 
eredményt?  —  meddő  kérdés,  ki  tudna  az  idő  méhébe  pillantani!  Ad- 
junk hálát  Istennek,  hogy  fölhozta  reánk  ezt  a  tüneményes  korszakot, 
amelyben  beért  századok  vetése  és  a  magyar  szellem  kitermelhette  leg- 
nagyobb hőseit. 

Irodalmunk  aranykorából  nem  merek,  amint  a  régibb  korszakoknál 
tettem,  valami  egyetemesen  jellemző  vonást  kiolvasni;  nem  merek,  noha 
csábítanak  reá  a  kor  irodalmi  jelenségei,  következtetni  irodalmunk  egé- 
szének relatív  értékére  s  arra  a  jelentőségre,  amely  a  magyar  irodalmat 
az  irodalom  egyetemes  életében  megilleti.  Csak  egy  vonását  emelem  ki  e 
századközepi  nagyszerű  irodalomnak,  s  ez  sem  vezet  új  megállapításra, 
pusztán  betetőzi  a  régibbeket:  irodalmunk  jellemző  vonásai,  amint  sor- 
ban föltűntek  az  egymást  váltó  korszakokban,  ekkor,  az  aranykor  költői 
termésében,  együtt,  egymás  mellett,  sőt  egymással  összeolvadva  jelentkez- 
nek, majd  minden  irodalmi  alkotásra  rányomva  a  sajátos  magyar  bélye- 

get.  Ennek  a  páratlan  kornak  irodalmi  termése  tehát  nemcsak  érték 
tekintetében  csúcspontja  a  magyar  irodalomnak,  hanem  magyarság 
tekintetében  is:  itt  nyilatkozik  leghatározottabban,  legjellemzőbben  a 
magyar  szellem,  a  magyar  érzés-  és  gondolatvilág.  Ez  a  kapcsolat  nyilván 
nem  véletlen  —  csak  az  a  kérdés,  melyik  a  két  jelenség  közül  az  ok  és 
melyik  az  okozat. 

Befejezésül,  ahelyett,  hogy  megrögzíteném  irodalmunk  jellemző 
vonásait,  fölsorolva  még  egyszer  mindegyiket,  megpróbálom  megjelölni 
közülük  azokat,  amelyek  alapjai  a  többinek,  amelyek  tehát  centrális  jel- 
legükkel irodalmunk  lényegére  világítanak  rá.  Okviszonyt  akarok  sta- 
tuálni közöttük,  összefüggéseket  keresek,  egységet  akarok  vinni  a  sok- 
féleségbe. 

A  jellemvonások  egyik  része  szinte  magától  áll  össze  szilárd  rend- 
szerbe, s  ennek  tengelye  a  faji  érzés.  A  faj  szeretete,  a  faji  összetartozás 
tudata  —  ez  a  már  primitív  műveltségi  fokon  is  elemi  erővel  támadó 
érzés  —  ez  az  a  gyökér,  amelyből  mind  a  nemzet  lelki  tuljadonságai,  mind 
a  nemzeti  lélek  megnyilatkozásának,  az  irodalomnak  jellemző  vonásai 
kiágaznak.  A  faji  érzés  és  továbbfejlődése,  a  nemzeti  érzés,  amely  nem 
más,  mint  amaz  kibontakozva  és  megtelve  erkölcsi  tartalommal,  ezek 
determinálják  egyik  irányból  a  magyar  irodalom  karakterét.  A  faj 
és  a  nemzet  érdeke  lesz  gondolatvilágának  központi  eleme,  a  nem- 
zeti gondolat,  mint  az  álló  csillagok  a  bolygókat,  a  maga  vonzó- 
körébe kényszeríti  az  irodalom  egyébirányú  megmozdulásait  is,  s  az  a  haza- 
fias színezet,  mely  a  legkülönbözőbb  jellegű  és  tárgyú  magyar  irodalmi 
terméken  rajta  csillog,  nem  kívülről  rákent  festék,  hanem  természetes 
reflexe  a  lélekből  kisugárzó  érzésnek  —  nem  rouge,  hanem  a  hamvas  arc 
üde,  egészséges  pírja.  A  nemzeti  gondolat  uralma  fejti  meg  irodalmunk 
immanens  magyarságát,  érdeklődési  körének  megszűkülését  a  magyar 
világ  és  magj'ar  szív,  a  magyar  élet  és  magyar  psyche  kérdéseire  —  vi- 
szont ennek  az  immanens  magyarságnak  következménye  egyfelől  a 
multbanézés,  az  elmerülés  a  nemzeti  história  dicsőséges,  zivataros  szá- 
zadaiba, másfelől  a  fokozott  érdeklődés  a  nemzet  jelene  és  jövője  iránt: 
amaz  irodalmunk  föltűnően  erős  történeti,  emez  épp  oly  erős  gyakorlati 
jellegét  magyarázza.  Irodalmunk  szívesen  vetíti  vászonra  a  múlt  esemé- 
nyeit, mert  belőlük  egy  hatalmas  nemzet,  egy  nagy  birodalom  képe  raj- 
zolódik ki,  s  a  nemzeti  gondolat  ereje  önti  el  rajtuk  fényét;  ha  meg  a 
jelen  világát  mutatja  be,  gondol  a  jövőre  s  hogy  biztosítsa  azt  a  nemzet- 
nek, meg  akarja  erősíteni  a  nemzeti  lét  két  legerősebb  pillérét:  a  nemzeti 
közműveltséget  és  a  magyar  érzést. 

A  jellemvonások  második  csoportja  már  nem  ilyen  homogén,  de  ezek 
között  a  vonások  között  is  van  egy  primárius  jellegű;  ez  a  vonás,  a  leg- 
mélyebben gyökerező,  fajunk  úri  voltához  kapcsolódik.  Lovon     termett 

nemzet  a  magyar,  lovat  áldozott  isteneinek,  nem  sertést,  juhot  és  bikát, 
mint  a  római,  ló  volt  nyilván  a  totem-állata  is  —  s  a  ló  minden  időben 
az  uriság  szimbóluma.  Ez  az  uriság  az  irodalomban  egyfelől  mint  arisz- 
tokratikus szellem  jelentkezik,  a  nagyok,  a  hatalmasak  tiszteletében, 
másfelől  mint  demofil  fölfogás  a  nép  iránti  jóindulatban:  szereti,  pártul 
fogja,  mert  érzi,  hogy  védelemre,  gyámolításra  szorul.  Sőt  még  irodal- 
munk nagyfokú  relatív  eredetiségében  is  talán  szabad  fölismernünk  en- 
nek az  úri  jellegnek  valami  következményét:  mintha  a  magyar  irodalom- 
ban az  az  úri  büszkeség  dolgoznék,  amely  meg  akarja  mutatni,  hogy 
nem  szorul  másra,  hogy  boldogul  a  maga  erejéből. 

Faji  érzék  és  úri  fölfogás  —  ezek  a  magyar  irodalom  lelkiségének 
legmélyebben  fekvő  rétegei.  Mind  a  kettő,  valamint  a  többi  is,  amelyek 
belőlük  fejlettek,  karakter-vonás.  Vájjon  szabad-e  még  egy,  utolsó  lépés- 
sel tovább  mennünk,  s  ebből  a  magyar  irodalomra  vonatkozólag  egy 
olyan  következtetést  levonni,  amely  megint,  s  még  határozottabban, 
szembeállítja  a  művelt  nyugati  irodalmakkal?  Megteszem  a  kísérletet. 
Mi  nyilvánul  a  legszembetűnőbben  a  magyar  irodalom  egészében,  —  egé- 
szében nem  egyes  alkotásában,  —  mi  rajzolódnék  ki  azon  a  fénykép- 
lemezen, amelyre  sorjában  lefotografálnók  az  egyes  magyar  irodalmi 
termékeket?  Nem  az,  ami  a  külföldi  irodalomról.  A  francia  irodalom 
megkülönböztető  vonása  a  szellem,  a  németé  a  kedély,  az  angolé  az  érte- 
lem, a  spanyolé  az  előkelőség,  az  olaszé  a  temperamentum  —  a  magyar 
irodalom  sajátos  vonása,  hogy  termékeiből  elsősorban  és  mindenek  fölött 
a  magyar  faj  jelleme  tűnik  ki. 

Bevezető  fejtegetéseimben  hangoztattam,  hogy  nem  értékeket  kere- 
sek, hanem  jellemvonásokat.  De  vájjon  nem  érték-e  az  az  irodalom, 
amely  ilyen  határozott  szellemű  és  ilyen  sajátos  jellemű?  Nem  volna-e 
méltó  arra,  hogy  magához  emelje  a  művelt  Nyugat?  Annál  több  joggal 
várhatjuk  ezt,  mert  irodalmunk  sok  százados  élete  alatt,  kivált  az  utolsó 
száz  évben,  egész  sorát  termetté  az  olyan  műveknek,  melyek  művészi 
erejükkel  is  méltán  illeszkednek  bele  a  világirodalomba. 

SZERB  ANTAL  KRISTÓF  /  AZ  ÚJABB  MAGYAR 
IRODALOM 


^^^^^HHi|  emutatni  egy  élő    irodalmat,  sokfelé    szétterjedő  ágai- 
pRSaZ^^9|l     val,  bonyolult  és  mélybeveszö  gyökérzetével,  rejtett 
^|B  ^É  jj^     tápláló  edényeivel  és  egymásra  rakódó  évgyűrűivel, 
j^H  ^^^BBfl     ^^^  akkor  is  nehéz  feladat  volna,  ha  sokkal  több 
hely  állna  is  rendelkezésünkre.  Ilyen  közelről  nézve 
még  nem  tudhatni,  melyik  vonást  kell  lényegesként 
kiemelni    és    melyik  mellőzhető;  nem  lehet  még  az 
irodalomtörténet  biztoskezü  szelekciójával  élni  és  az 
egyedül  lelkiismeretes  eljárás  az  volna,  ha  a  magyar 
irodalmat,  amint  ma  van,  szélességében  mutatnék  be, 
lehetőleg  minden  tendenciájának  a  felsorolásával.  De  ezt  itt  meg  nem 
tehetjük;  be  kell  érni  annak  a  történelmi  fáziskülönbségnek  a  vázolásával, 
amely  által  XX.  századi  irodalmunk  a  régibbtől  elválik;  és  megemlít- 
hetünk egy-két  nevet,  amelyekről  ma  azt  hisszük,  hogy  holnap  is  nagy 
neveink  lesznek. 

Régebbi  irodalmunk,  társadalmi  szempontból  tekintve,  a  nemesi 
osztály  önkifejezése  volt.  Nálunk  a  nemesség  a  XIX.  század  végéig  sok- 
kal többet  jelentett,  mint  a  Nyugat  államaiban;  míg  ott,  egy  számra 
igen  kicsi  elité  volt,  mely  kis  számánál  és  rendkívül  kiváltságos  helyze- 
ténél fogva  a  többi  osztály  tevékenységének  az  irányítására  volt  hivatva, 
de  nem  arra,  hogy  maga  is  erős  részt  vegyen  a  nemzeti  munkában, 
minálunk  a  nemesség  egy  igen  kiterjedt,  önálló  társadalmi  osztályt 
jelentett,  a  magyar  tiers  état-t.  (Lengyelország  után  minálunk  volt 
aránylag  a  legtöbb  nemes  ember  Európában,  20  lakos  közül   1  nemes 

volt,  míg  pl.  a  szomszédos  Ausztriában  350  közül  egy.)  A  magyar  ne- 
messég volt  tulajdonképpen  a  magyar  nemzet,  aminthogy  régebbi  íróink 
mindig  a  nemes  magyar  nemzetről  beszélnek  és  a  nemesek  összességét 
értik  alatta.  A  nemesség  volt  a  kultúra  egyedüli  letéteményese;  az  iro- 
dalmat nemes  emberek  művelték,  nemes  emberek  számára.  Ami  a  nemes- 
ségen aluli  társadalmi  rétegekből  eredt,  azt  „népi"  irodalomnak,  „népi" 
művészetnek  szoktuk  tekinteni  és  voltaképpen  ez  sem  más,  mint  a  nemes- 
ség régebbi,  immár  elhagyott  kulturális  formáinak  a  továbbélése,  leegy- 
szerűsített, tömörített  alakban.  XIX.  századi  irodalmunk,  a  magyar  iro- 
dalom klasszikus  korszaka,  három  elemből  tevődött  össze:  a  nemesi  élet- 
érzés heroikus  aspirációiból,  arisztokratikus  és  reflexiótlan,  „veleszüle- 
tett" erkölcsi  ideálizmusából,  továbbá  a  preromantika  által  újra  érté- 
kessé vált  népi  formahagyományokból,  amikhez  harmadikul  hozzájárul- 
tak azok  az  elemek,  melyek  a  külföldi  irodalmakból  természetszerűleg 
magyarrá  asszimilálódhattak,  tehát  az  európai  romantikának  a  népies 
és  heroikus  mozzanatai. 

Nálunk  a  XIX.  század  második  felében  ment  végbe  az  a  nagy  tár- 
sadalmi átalakulás,  mely  külföldön  már  évszázadokkal  előbb  történt 
meg:  a  polgári  társadalom  kialakulása  és  önmagára  eszmélése.  Ez  az 
átalakulás  természetesen  az  egész  magyar  kultúra  képét  megváltoz- 
tatta. A  megváltozott  és  kiszélesedett  olvasóközönség  más  igényekkel 
vette  kezébe  a  magyar  könyvet,  semmint  elődei;  és  az  írók  is  más  vér- 
ségi és  nevelési  előzményekkel  ültek  az  íráshoz,  semmint  a  régiek. 

Az  érdeklődés  középpontjában  azonban  továbbra  is  azok  a  társadalmi 
osztályok  maradnak,  amelyek  eddig:  a  nemesség  és  a  parasztság;  talán 
mert  ösztönösen  úgy  érezte  író  és  olvasó,  hogy  a  polgári  életformának 
még  nem  lévén  történelmi  tradíciói  magyar  földön,  nem  alkalmas  annyira 
a  magyar  lelkiség  képviselésére,  mint  a  nemesség  és  a  parasztság.  De  az 
író  állásfoglalása  tárgyával  szemben  megváltozik:  a  régebbi  író  és  ol- 
vasója maga  is  nemes  ember  volt,  ők  maguk  is  benne  voltak  a  nemesség 
és  a  vele  annyira  összekötött  sorsú  parasztság  életrendjében;  az  ő  elő- 
adásuk a  magyar  föld  lakóiról  tehát  mintegy  belülről  jött,  maga  a  nemes 
és  maga  a  paraszt  beszélt  belőlük.  Ennek  az  állásfoglalásnak  megfelelő 
formája  volt  a  verses  epika,  a  magyar  XIX.  század  legnagyobb  műfaja, 
mely  a  vers  elkerülhetetlen  líraiságánál  fogva  minden  elbeszélést  önki- 
fejezéssé, burkolt  vallomássá  formált. 

A  polgári  író  polgári  olvasóinak  kívülről  beszél  a  magyar  föld  népé- 
ről, célja  többé  nem  a  nép  önkifejezése,  hanem  a  nép  ábrázolása.  Ennek 
az  objektív,  kívülről  és  plasztikusan  való  látásnak  a  megfelelő  művészi 
formája  a  prózai  elbeszélés,  a  novella  és  a  regény,  mely  újabb  irodal- 
munkban indul  erősebb  lendületnek.  A  magyar  regény  kevéssé  mélyül 
el  egyéni  lélektani  rejtélyek  boncolásába  és  érdeklődését  nem  annyira  az 

egyes  sorsok  különös  törvényszerűségei  kötik  le;  analitikus  eljárás  he- 
Ij'-ett  intenzitás,  mélység  helyett  inkább  extenzitásban,  szélességben  igyek- 
szik értékeit  megvalósítani,  a  plasztikus  ábrázolás  eszközeivel.  Az  orosz 
regénytípustól  igen  távol  áll  és  inkább  az  angol  és  francia  realisztikus 
regénnyel  rokon:  egyének  helyett  inkább  tipikus  képviselőiben 
igyekszik  bemutatni  emberi  kollektívumok  életét,  gondolkozását  és  tra- 
gikus összeütközéseit. 

A  magyar  elbeszéléstípus  megteremtője  Mikszáth  Kálmán.  (1847 — 
1910.)  Igazi  ábrázoló  művész;  messzemenően  tartózkodott,  az  akkor 
Európában  általános  impassibilité  elvének  megfelelően,  minden  állásfog- 
lalástól hőseivel  szemben,  bármit  is  tettek  és  mondtak,  ő  sosem  helytele- 
nítette, legfeljebb  mosolygott  rajtuk.  De  az  ő  impassibilité  ja  nem  a  flau- 
berti  iskola  kérlelhetetlen  és  rideg  nemtörődése,  hanem  a  javíthatatlan 
optimistáé,  aki  megbékélt  a  világgal,  nem  haragszik  senkire  és  akinek 
minden  úgy  van  jól,  ahogy  van.  Elbeszéléseinek  a  hősei  csakugyan  jól 
vannak  úgy,  ahogy  vannak:  földiéi,  a  palócok,  egyszerű  életük  egyszerű 
és  mély  végzetével,  felvidéki  magyar  kisvárosok  furcsa  figurái,  akiknek 
a  bolondságuk  is  csupa  báj,  a  mindig  derűs  miliőben,  emberek,  akik  ked- 
ves könnyelműségből  gonoszok  és  kedves  szerénységből  ostobák.  Mintegy 
az  a  tanulság :  igaz,  vannak  rossz  és  ostoba  emberek  ezen  a  földön,  de  oly 
kedvesek,  nem  lehet  rájuk  haragudni.  És  oly  kedvesen  tudja  megrajzolni 
őket,  hogy  valóban  nem  lehet  rájuk  haragudni. 

Elbeszélő  módja  mindig  az  élő  szó  varázsával  hat;  tökéletesen  fel 
tudja  kelteni  azt  az  illúziót,  mintha  nem  is  olvasna  az  ember,  hanem 
feszült  figyelemmel  és  végig  mosolyogva  hallgatná  egy  mérhetetlenül 
rokonszenves  magyar  úr  anekdotáit.  Az  anekdoták  néha  hosszúra  nyúl- 
nak, epizódokkal  tarkulnak,  többszöri  megszakítás  után  jutunk  csak  a 
végére:  ilyenkor  regénynek  hívják  és  valami  csodálatos  mondaszerű  rek- 
vizitum, vagy  személy  köré  fűzik  a  reális  élet  kis  eseményeit:  Szent  Pé- 
ter esernyője,  a  török  főúr  „beszélő"  köntöse,  vagy  a  Besztercét  meg- 
ostromló  magyar  Don  Quijote  köré ;  néha  rövidek  és  tökéletes  technikával 
kiélezettek;  ilyenkor  elbeszélésnek  hívják  és  ez  az  a  terület,  ahol  Mikszáth 
igazán  mester  és  tanítványai  mindmáig  bőven  akadnak. 

Ugyancsak  a  népi  osztályok  ábrázolására  fordította  tehetségét  Gár- 
donyi Géza.  (1863 — 1922.)  De  az  ő  látásában  a  világ  küzdelmessé,  prob- 
lematikussá válik;  észreveszi  a  nagy  belső  disszonanciákat,  melyeket  a 
városi  élet  és  a  falu  emberei  között  fennálló  óriási  szakadék  kivált  a  ma- 
gyarság belső  életében.  (Az  öreg  Tekintetes,  stb.)  Szívesen  menekül  az 
egyre  gyötrőbbé  váló  problémák  elől  falujának  idilli  csendjébe,  (Az  én 
falum),  színdarabjaiban  is  a  nép  életének  realisztikus  ábrázolására  szo- 
rítkozik. (A  bor,  stb.)  Szívesen  menekül  még  távolabbra,  a  magyar  tör- 
ténelem áhítatos,   (Isten  rabjai)   és  hősies  századaiba,   (Egri  csillagok), 

mélységesen  megérti  a  magyar  korok  lelkét,  a  magyar  sorsot,  amint  más- 
más századokban,  más-más  végzetességgel  nehezedett  az  országra.  Tiszta 
és  világos,  egyszerű  rövid  mondatos  stílusa,  bölcsen  gazdaságos  szűk- 
szavúsága gondosan  eltakarja  a  sokszor  igen  sötét  lelki  vívódásokat,  me- 
lyekből kihajtott;  Gárdonyi  prózája  a  nemesi  magyar  irodalom  egyik 
legfontosabb  tradíciójának,  a  szemérmességnek,  méltó  folytatása. 

Herczeg  Ferenc,  (szül.  1863.),  hatalmas  kiterjedésű  irodalmi  mun- 
kássága elsősorban  ugyancsak  a  történelmi  osztályok  elfogulatlan  ábrá- 
zolására irányul.  Ez  az  ábrázolás  hol  vidám,  könnyed  és  ellenállhatat- 
lanul humoros,  hol  pedig  mély  komolysággal  átitatott,  de  mindig  a  fel- 
tétlen művész  artisztikus  fölényével  történik.  Legkiválóbb  művei  azok  a 
regények  és  színdarabok,  melyekben  a  történelembe  vetíti  vissza  a  jelen 
magyarságának  fő  problémáit,  a  magyar  sors  belső  végzetességét,  melyet 
ő  abban  lát,  hogy  a  magyarság  arisztokratikus  magaslatáról  akarva  sem 
tud  leszállni,  nem  tud  megalkudni,  nem  tud  engedni  veleszületett  nehéz 
parancsú,  nehéz  tiltású  ideáljaiból,  inkább  félreáll,  visszahúzódik  és  félig 
mártírként,  félig  gőgös  megvetéssel  tűri,  hogy  az  alacsony  és  piszkos 
élet  diadalmaskodjék  fölötte.  Amikor  tárgyát  nem  a  magyar  történelem- 
ből meríti,  világlátása  akkor  is  ugyanebben  a  mondanivalóban  teljesedül; 
Bizánc  c.  tragédiájában  pl.  az  utolsó  keleti  császár  történetéből  világlik 
ki  Herczeg  tragikus  tétele:  a  tiszta  és  nemes  ember  már  puszta  létezése 
által  „jel,  amelynek  ellenmondanak",  tragédia. 

A  magyar  élet  átélését  széles  európai  irodalmi  kultúrával  egyesíti, 
bánni  tud  az  írómesterségnek  minden  újszerű  fegyverével ;  a  legbiztosabb 
technikájú  színpadi  írónk,  kinek  darabjai  külföldön  is  kivívták  az  őket 
megillető  sikert,  ö  mai  irodalmunk  „representative  man"-je;  vezetésre 
hívatott,  nagyszabású  közéleti  tevékenysége  a  magyar  írótársadalom  leg- 
előkelőbb tagjává  avatja. 

Herczeg  Ferenc  sokkal  tágabb  értelemben  európai  író,  semmint  XIX. 
századunk  nagyjai  voltak.  Régebbi  íróinkat  és  költőinket  a  nemesi  ma- 
gyar irodalom  klasszikussá  váló  formatörvényei  és  egységes  világnézete, 
továbbá  a  magyar  közéletnek  egészen  specifikus  problémái  oly  erősen 
kiformálták,  hogy  a  külföld  iránt  csak  annyiban  voltak  fogékonyak, 
amennyiben  valami  az  ő  művészi  szándékukkal  teljesen  analóg  jelenségre 
találtak,  újabb  íróinknál  más  a  helyzet.  Társadalmi  hátterük,  a  magyar 
polgárság,  sokkal  közelebb  áll  a  külföldi  polgári  osztályokhoz,  mint  a  régi 
nemesi  osztály  állott;  az  európai  társadalom  problémái  a  magyar  társa- 
dalom problémái  is  és  a  specifikus  magyar  problémák  is  elválaszthatat- 
lanul összeszövődtek  Európa  életével.  A  nemes  ember  nehezen  mozdult 
ki  nemcsak  országa,  de  megyéje  határaiból  is ;  csak  ott  érezte  jól  magát, 
ahol  úrnak  érezte  magát.  A  polgárember  utazó,  kíváncsi  és  tanulékony 
természetű,  a  polgárosztály  mivoltánál  és  történeténél  fogva. 

Ennek  a  XIX.  század  végén  feltámadt  fokozódó  európai  orientáció- 
nak az  irodalmi  kifejeződése  volt  az  1908-ban  meginduló  Nyugat  c.  folyó- 
irattal kezdődő  mozgalom.  A  Nyugat,  mint  már  a  címe  is  mutatja,  hatá- 
rozott és  erős  reakcióként  a  régebbi  nemzedékek  elzárkózó,  autochton 
irodalomra  törekvő  irányával  szemben,  kitárta  szellemét  minden  Nyugat- 
ról jövő  új  művészi  áramlatnak;  célja  az  volt,  hogy  a  magyar  irodalmat 
az  eddiginél  erősebb  színtézisre  hozza  a  nyugati  nemzetek,  elsősorban 
Franciaország  irodalmával.  A  Nyugat  mozgalma  a  régibb  irodalomhoz 
ragaszkodó  irodalmi  körökben  bizonyos  ellenszenvet  váltott  ki,  ami  első- 
sorban nem  szintetikus  törekvésén  múlott,  mint  inkább  törekvésének  a 
kritikátlanságán.  A  Nyugat  táborkara  ugyanis  gyorsított  és  nem  termé- 
szetes eljárással,  egyszerre  akart  magyarrá  átültetni  mindent,  amit  ma- 
gyar földön  még  nem  talált :  a  francia  és  orosz  naturalizmus,  a  szimboliz- 
mus, impresszionizmus  valamennyi  irányát  össze-vissza,  válogatás  nél- 
kül és  belső  gondos  feldolgozás  nélkül.  Már  pedig  európai  és  magyar  szel- 
lem színtézise  csak  lassú  és  szerves  fejlődés  útján  mehetett  végbe.  Ezért 
ma  a  Nyugat  gárdájának  egyrésze  el  is  avult ;  irányuk  a  szerves  fejlődés- 
ben nem  bizonyult  életképesnek. 

De  a  Nyugat-mozgalom  elszakadó  lendülete,  a  régi  formák  általános 
megbontása  adta  meg  a  felszabadító  mozzanatot  néhány  nagy  tehetség- 
nek, akik  új  formákat  teremtve  maguknak,  arra  vállalkoztak,  hogy  kife- 
jezzék a  XX.  század  magyarságának  a  belső  életét,  mely  éppoly  forrongó, 
zavart,  mélységes  és  kielégületlen  életvággyal  és  démonikus  halálfélel- 
mekkel gyötört  volt,  mint  Európa  lelke  általában,  ezekben  a  háborút  elő- 
készítő végzetes  esztendőkben. 

Ezek  közül  az  új  költők  közül  kimagaslik  Ady  Endrének,  (1877 — 
1919),  a  sokat  körülvitatott,  irodalmi  harcainknak  még  mindig  előterében 
álló  alakja.  Ady  lírai  költészete  a  hagyományos  formák  közt  indult  meg; 
de  hosszú  párisi  tartózkodása,  a  francia  költészettel  való  foglalkozása 
ráeszméltette  igazi  énjére,  melynek  egyik  legfőbb  jellemvonása  az  volt, 
hogy  csak  soha  nem  hallott  hangokon  fejeződhetett  ki.  új  költői  nyelvet 
teremtett  magának,  egészen  ősi,  a  magyar  protestáns  költészet  darabos 
századaiba  visszanyúló  nyelvi  hagyományok  és  alkotó  nyelvi  fantáziája 
segítségével;  egy  új  nyelvet,  mely  olvasói  egyrészét  puszta  nyelvisége 
által  bűvöletbe  ejtette,  más  része  számára  pedig  érthetetlen  volt.  Ez  a 
nyelv  romantikus  nyelv  volt,  illetve  amint  akkor  mondták,  szimbo- 
lista; nem  a  fogalmak  egymásutánjával  fejezte  ki  mondanivalóját,  ha- 
nem a  szóhangulatok  asszociációs  tartalmával.  Ez  a  magyar  nyelvben 
más  eljárást  jelent,  mint  pl.  a  francia  szimbolistáké;  mert  a  magyar 
nyelv  természeténél  fogva  sokkal  konkrétebb  asszociációkat  von  maga 
után,  mint  az  absztraktabb  nyugati  nyelvek.  Ady  költészete  nem  elmo- 
sódó, lágy  és  szubtilis,  hanem  ősi  mithoszok  képeit  és  borzongásait  kelti 

fel.  Nagy  verseiben  tulajdonképpen  nem  szimbólumokat  teremtett,  ha- 
nem mithoszokat;  a  magyarság  fantáziájában  évszázadok  óta  ködlö 
mithoszok  öltöttek  itt  plasztikus  testet.  Költészete  csupa  babona,  a  szónak 
abban  a  régebbi  értelmében  is,  hogy  varázslat:  szellemidézések  és  elát- 
kozások  költészete. 

Világnézete  a  XX.  század  elejének  a  vitaiizmusa,  melynek  kifeje- 
zésére talán  az  egész  irodalomban  ő  találta  a  legerősebb,  legigazabb  han- 
gokat. Az  Élet  mindenek  fölött  valóságának  az  énekese;  épp  ezért  legfőbb 
témája  a  halál,  a  legfőbb  rossz,  ami  olykor  a  legfőbb  jóvá  válik,  amikor 
az  Élet  megtagadott  bennünket.  Életvágyát  csak  egy  törvény  korlátozza: 
örökölt  komoly  és  merev  kálvinista  hite.  Ez  a  hit  elsősorban  a  bűnbánat 
hangján  szólal  meg:  Istenkereső  bolyongásaiban,  önvádjaiban  és  misz- 
tikus vígasztalásában  Ady  korának  igazi  fia,  de  talán  nagyobb  erővel 
és  mélyebb  tragikummal,  mint  a  lágyabb  nyugati  énekesek. 

Másik  nagy  lírikusunk,  Babits  Mihály,  (szül.  1883.),  fiatalabbkori 
verseiben  a  modem  ember  gyógyíthatatlan  magányosságát  panaszolta 
válogatott  és  gondosan  megépített  soraiban.  Ez  a  magányosság  nála  stí- 
lusalakító elemmé  vált;  arisztokratikus  költészetet  teremtett,  melynek 
gőgös  várába  húzódik  vissza  a  költő,  hogy  a  hétköznap  érintésétől  távol 
tartsa  tiszta-magát,  ö  legmélyebb  kultúrájú  költőnk,  de  kultúrája  ter- 
mészetesen nem  hideg,  külsőséges  erudíciót  jelent:  ő  az,  akinek  sike- 
rült a  Nyugat  programját  megvalósítani,  a  romantika  utáni  Európa  va- 
lamennyi igaz  költői  tendenciáját  magábaolvasztani  és  egyéniségén  át- 
szűrs'e,  magyarrá  formálni.  Fejlődése  későbbi  folyamán  magányossága 
engedett  és  megtalálta  az  utakat,  melyek  a  kollektivitáshoz  vezettek:  a 
világháború  borzalmai  és  az  azt  követő  rettenetes  évek  közösségbe  for- 
rasztották magyar  társaival,  újabban  megjelent  hatalmas  regénye  a  ma- 
gyar élet  mély  látású  szemlélőjének  mutatja  be:  a  nemesi  osztály  lassú 
összeomlását  örökíti  meg,  olyan  megrázóan  és  olyan  igazsággal,  mint 
előtte  senki  sem. 

Kosztolányi  Dezső,  (szül.  1885.)  és  Tóth  Árpád,  (1886—1928), 
ugyancsak  európai  mintákon  nevelkedtek  magyar  költővé;  előbbi  az 
impresszionista  költészet  legkiválóbb  magyar  képviselője,  utóbbi  pedig 
legartisztikusabb  költőnk  volt.  Mindketten  kitűnő  műfordítók. 

A  Nyugat-generáció  legnagyobb  prózaírója  az  említetteken  kívül 
Móricz  Zsigmond,  (szül.  1879.)  Móricz  szabad  fejlődését  is  valószínűleg 
francia  minták  indították  meg,  a  francia  naturalista  regény,  de  tárgyá- 
nál és  életérzésénél  fogva  egészen  a  magyar  föld  írója.  A  paraszt  és  a 
kisvárosi  ember  megrajzolásában  szakított  a  hagyományos  Mikszáth — 
Gárdonyi-féle  modorral;  ő  a  parasztban  azt  látja,  amit  elődei  elkerültek, 
a  vad  és  nyers  szenvedélyek  emberét.  Emberlátásban,  nyelvében  valami 
egészen  ősi,  kiszámíthatatlan  és  megdöbbentő  vitalitás  él. 

A  nyugati  irodalom  iránt  való  fogékonyság  legerősebb  mértékben 
színházi  irodalmunkra  hatott.  Színházi  közönségünk  ízlése,  a  francia 
színdarabok  gondos  átültetésén  nevelve,  rendkívül  kifinomodott  a  szín- 
padi technika  megítélésében;  a  magyar  publikum  mindennek  inkább  ne- 
vezhető, mint  naivnak;  nehezen  hagyja  magát  elragadtatni,  inkább  hideg 
és  kritikus  elismeréssel  értékeli  a  színmű  színpadtechnikai  kidolgozását. 
Ennek  a  nehezen  lelkesedő  közönségnek  a  körülrajongott  kedvence  Mol- 
nár Ferenc,  (szül.  1878.),  kinek  hatalmas  színpadi  tudását  a  külföld  is 
elismeri.  Színdarabjaiban  a  francia  színművek  szellemes  hangja  egyesül 
egy  eredeti  és  rendkívül  erős  megfigyelő  képességgel,  ő  a  budapesti  élet 
apró  örömeinek  és  bánatainak  legjobb  ismerője.  Szereti  az  enyhe  szim- 
bolizáló vonásokat,  mesealakok  és  másvilágok  bevonását  a  színdarab  na- 
turalista miliőjébe,  ami  által  a  nyárspolgári  történet  nagyobb  távlatot 
nyer.  Molnár  Ferencen  kívül  még  sok  kitűnő  szakembere  van  a 
magyar  színpadnak,  kik  külföldön  is  megálltak  a  helyüket,  újabb  színmű- 
íróink közül  a  legjelentékenyebb  Zilahy  Lajos,  (szül.  1891.),  ki  a  háború 
utáni  időket  mutatja  be  színműveiben  és  regényeiben. 

A  világháború  és  még  inkább  a  világháborút  követő  ínséges  és  belső 
meghasonlottsággal  ránk  nehezedő  esztendők  a  magyar  irodalom  fejlő- 
désében természetes  cezúrát  jelentenek.  A  trianoni  béke  rettenetes  sors- 
csapása magábaszállásra  késztette  a  magyar  szellemet.  Revideálni  kel- 
lett a  multat,  a  tegnapot,  hogy  megtaláljuk,  mi  volt  az  a  végzetes  hiba, 
ami  erre  a  sorsra  kárhoztatott  bennünket.  Ezek  azok  a  pillanatok,  amikor 
egy  nép  elmélyedve  rendeltetésének  titkaiba,  újra  megtalálja  önmagát. 
A  magyarság  is,  a  csapások  keresztje  alatt  erősebben  ráeszmélt  magyar- 
magára. Mint  minden  szellemi  mozgalmunk,  ez  a  magunkraesz- 
mélés  is  párhuzamosan  haladt  rokon  európai  áramlatokkal,  csak  termé- 
szetesen a  magyar  körülményekhez  idomulva. 

Ezeknek  az  esztendőknek  legnevezetesebb  írói  egyéniségei  voltak 
Tormay  Cécile  és  Szabó  Dezső.  Tormay  Cécile,  (szül.  1876.),  irodalmi 
működésének  a  nagy  része  tulajdonképpen  még  a  háború  éveire  esik. 
Legnagyobb  stílusművészeink  egyike:  a  konkrét  és  nehéz  magyar 
szavaknak  páratlan  lágyságot,  finomságot,  zenei  és  feminin  rezo- 
nanciát tud  adni,  minden  hasonlata  egy  kis  költemény.  Legfon- 
tosabb regényében,  a  Régi  Házban,  megpróbálja  a  legkevésbé  tradicio- 
nális magyar  társadalmi  osztálynak,  a  polgárságnak,  a  tradícióit  meg- 
rögzíteni és  legendává  finomítani;  egy  család  történetét  mondja  el,  ho- 
gyan alakul  át  az  idegenből  jött  ős  lassankint  igazi  magyarrá  és  hogyan 
őrlik  meg  fiát  immár  igazi  magyar  fátumok;  a  szükségszerű  elmúlás 
melankóliája  teszi  ezt  a  könyvet  a  legpoétikusabb  magyar  regénnyé. 

Szabó  Dezső,  (szül.  1879.),  a  világháború  után  tűnt  fel  első  nagy 
regényével,  az  „Elsodort  Falu"-val.  Ez  a  regény  a  háborús  magyarság 

belső  összeomlásának  tragikus  páthosszal  átélt  története,  melyben  a  met- 
sző társadalmi  szatíra  a  földjéért  búsuló  ember  megrendítő  ellágyulásai- 
val  különös  módon  keveredik.  Későbbi  regényeiben  a  háború  utáni  társa- 
dalom rajzát  adja  maró  gúnnyal  és  kegyetlen  pesszimizmussal;  de  sötét 
és  groteszk  képein  keresztülcsillog  naiv,  szinte  áhítatos  hite  a  magyar 
géniusz  erejében  és  rendeltetésében.  Az  újabb  nemzedékre  kifejtett  óriási 
hatásának  titka  nem  kis  mértékben  stílusában  rejlik:  Szabó  Dezső  át- 
vitte a  magyar  prózába  a  francia  romantikus  vers  stílustechnikáját,  ké- 
peit, hangulatát,  merészségeit.  Bő  ömlésü  sorainak  ellenállhatatlan  dina- 
mikája az  elvekben  tőle  távolállókat  is  magával  ragadja. 

A  háborús  viszontagságok,  a  Trianont  követő  évek  új  generációt 
neveltek  fel,  mely  a  magyar  formatradíciókra  kegyelettel  tekint,  de  úgy 
érzi,  hogy  ezek  a  járt  utak  a  megváltozott  világban  nem  visznek  többé  új, 
eleven  irodalom  felé.  Viszont  kárhoztatóan  fordul  el  az  előző  generáció 
kritikátlan,  túlságos  befogadóképességétől.  Az  új  nemzedék  az  európai  és 
magyar  kultúra  olyan  színtézisére  törekszik,  ami  a  mag>^ar  szellem  belső 
törvényeinek  megfelelne. 

A  magyar  szellem  erejét  és  szívósságát  mutatja,  hogy  a  trianoni 
béke  által  elszakított  területek  magyarsága  fokozott  irodalmi  tevékeny- 
séget fejt  ki,  hisz  magyar  voltát  mással,  mint  nyelvi  kultúrával,  nem  is 
dokumentálhatja.  Az  elszakított  Felvidék  és  kiváltképpen  Erdély  az  új 
költőknek  egész  seregét  hozta  létre,  kik  között  sok  az  igazi  tehetség.  Ezek- 
nek a  költőknek  legfőbb  ihletője  az  elszakított  magyarság  visszavágyó 
fájdalma,  de  éppen  elszigetelt  voltuknak  költőt  nevelő  páthosza  megtalál- 
tatja velük  az  általános  emberi  hangokat  is. 

Ebben  a  pillanatban  a  magyar  irodalom  képe  épp  oly  kialakulatlan, 
mint  az  európai  irodalom  képe  általában.  Zavaros  jelszók  alatt  ellentétes 
irányok  harcolnak,  az  eszmék  harcát  a  generációk  harca  komplikálja.  De 
itt  is,  mint  Európaszerte,  általános  az  őszinte  vágy,  hogy  a  sok  keresés  és 
nyugtalanság  után  irodalmunknak  megint  egy  megtisztult  korszakához 
érkezzünk  el,  melyet  általános  érvényű  és  az  egész  irodalmi  életet  egysége- 
sítő normák  szabályoznak. 


11         Magyarok  a  kultúráért 

z  egyetemes  irodalomtörténet  most  van  megszülető- 
ben. Azok  a  könyvek,  amelyek  a  múltban  kisajátí- 
tották ezt  a  címet,  nem  érezték,  hogy  az  mire  kötelez 
és  mivel  kecsegtet.  Szerzőik  lélektelenül  rakták  egy- 
más mellé  azt  a  hat-hét  nemzeti  irodalmat,  amelyet 
többé-kevésbbé  ismertek  és  azt  hitték,  hogy  az 
egyetemes  irodalom  az  egyes  irodalmak  pontos  ösz- 
szegével  egyenlő;  annál  sem  több,  sem  kevesebb.  Az 
egyetemes  irodalomtörténetnek  így  nem  volt  sem 
külön  módszere,  sem  önálló  hivatása,  de  még 
problémái  se  voltak.  Az  egyes  irodalmak  történetét  éppen  csak 
elrendeznie,  lefordíttatnia,  megrövidítenie  kellett  s  így  szerepe  igazán 
nem  volt  sem  nehéz,  sem  fontos.  A  „littérature  universelle"  specialistájá- 
nak azért  mégis  lehettek  gondjai;  csakhogy  azok  nem  annyira  tudomá- 
nyos gondok  voltak,  mint  inkább  merőben  gyakorlatiak,  sőt  nem  egyszer 
kicsinyesek.  Leginkább  abban  főtt  a  feje,  hogy  mit  hagyjon  ki  abból  a 
sok  névből,  adatból,  eseményből,  szempontból,  amit  a  nemzeti  irodalom- 
történetek tálaltak  elébe.  És  milyen  irodalmakat  hagyjon  egészen  figyel- 
men kívül?  Ez  a  rosszul  föltett  kérdés  volt  az  oka,  hogy  egész  irodalmak 
maradtak  ki,  éspedig  minden  tudományos  alapot  nélkülöző  okokból.  Vagy 
azért,  mert  az  illető  irodalmat  létrehozó  nemzet  politikailag  nem  tartozott 
a  „nagyhatalmak"  sorába,  vagy  talán  azért,  mert  a  könyv  összeszerkesz- 
tőjének  még  nem  volt  alkalma  megismerkedni  ennek  az  irodalomnak  jel- 
legzetes termékeivel . . . 

Az  egyetemes  irodalomtörténetírás  pedig  attól  a  pillanattól  kezdve 

számíthatja  magát  az  önálló  tudományok  közé,  amikor  észreveszi,  hogy 
még  a  legelszigeteltebb  nemzet  irodalmát  is  ezer  meg  ezer  szerves,  élő, 
szükséges  szál  fűzi  a  többi  vagy  több  más  nemzet  irodalmához,  —  hát 
még  az  olyan  nemzetét,  amely  —  mint  a  magyar  —  iskolás  példája  a  leg- 
nagyobbszabású  kulturális  közvetítésnek!  Az  irodalom,  az  irodalmi  élet, 
az  irodalmi  fejlődés  pedig  ezeknek  az  átmenő  szálaknak  izgatóan  érdekes 
tanulmányozásából  érthető  meg  leginkább.  Mert  ezek  a  szálak  nem  ön- 
magukban kész  és  lezárt  testeket  ideiglenesen  összefűző,  idegen  anyagból 
szőtt  szalagok,  hanem  élő  és  éltető  vérerek,  idegek,  amelyeknek  át  kell 
járniuk  a  szélesen  szétterült  és  funkciószerűen  specializálódott  irodalmi 
testet. 

A  modem  ember,  ha  egyetemes  irodalomtörténetet  akar  írni,  nem 
végezheti  a  válogatást  úgy,  hogy  egész  irodalmakat,  egész  testrészeket 
vág  le  az  egyetemes  irodalom  összefüggő  törzséről.  Hanem  minden  iroda- 
lomból föl  kell  vennie  azokat  a  remekműveket  vagy  azokat  a  kisebb- 
nagyobb  adatokat,  amelyek  a  közös  test  lényegének  leírásából  el  nem 
maradhatnak.  Nemcsak  a  tudós  kötelessége  ez,  hanem  a  nagyközönség 
érdeke  is.  Korunk  a  gyors  közlekedés,  az  idegen  miliőket  szomjazó  exotiz- 
mus  kora  is.  Korunk  emberének  különösen  fejlett  érzéke  van  az  új,  a 
megszokottól  különböző  színek,  hangok  és  gondolatok  iránt.  A  modern 
ember  tehát  nem  lenne  hálás  irodalomtörténészének,  ha  az  elsikkasztaná 
asztalának  legáhítottabb  csemegéjét:  az  ismeretlen  irodalmak  ismeretlen 
aranyalmáit. 

A  tudós  és  a  laikus  érdeke  tehát  egyformán  az,  hogy  a  nemzeti  iro- 
dalmak specialitásait  lássa  kiemelve,  hozzáférhetővé  téve. 

A  magyar  irodalom  pedig  kifogyhatatlan  az  ilyen  csemegékből.  Nem 
azért,  mintha  a  nyugattal  annyira  összeforrt  népünk  olyanféle  exotiz- 
musokban  bővelkednék,  mint  az  ázsiai,  az  afrikai  vagy  az  amerikai  iro- 
dalmak. Ez  a  „botrány-exotizmus",  amelyet  Montesquieu  a  „Perzsa  leve- 
lek"-ben  olyan  pompás  humorral  bélyegzett  meg,  a  magyar  irodalomban 
alig  talál  anyagot.  A  bőségszaru  tartalma  mégis  nagyon  becses.  Mert  — 
először  —  a  magyar  irodalmat  még  annyira  nem  ismerik,  hogy  minden 
remekét  „föl  lehet  fedezni".  Aztán  meg  a  magyar  írók  sorsa,  a  magyar 
könyv  sorsa  nyújt  új  és  meglepő  adatokat  az  irodalmi  élet  külföldi  búvá- 
rainak. Hány  műfaj  kapott  sajátságosan  ragyogó  színt  a  magyar  viszo- 
nyok közt  és  hánynak  teljes  értelme,  műfaji,  organikus  rendeltetése  üt- 
között ki  kristályos  rajzzal  a  magyar  íróművészek  keze  alatt! 

Nem  itt  a  helye,  hogy  a  magyar  irodalomból  mindazt  kibányásszuk, 
ami  a  francia  szem  számára  érdekes.  Inkább  csak  megvillantjuk  itt-ott 
a  sötétben  lappangó  kincset,  megkopogtatjuk  a  komparatista  kalapácsá- 
val a  szürke  réteget,  amely  aranytól  terhes. 

A  francia  irodalom  történetén  belül  lehetetlen  teljes  képet  kapni  az 
epika  jelentőségéről.  A  Bédier-féle  elmélet,  amely  a  francia  népi  és  hősi 
költészet  jelentőségébe  vetett  hitet  a  minimumra  csökkentette  s  eposzok 
helyett  csak  regényeket  engedélyezett,  megfosztotta  a  francia  irodalmat 
az  epikus  versenyben  legjobb  esélyétől.  Ha  egy  nemzet  a  népvándorlás  s 
a  korai  középkor  idején  sem  alkot  „naiv  eposzt",  később,  az  epikus  hit  és 
divat  elhervadásával  aligha  fogja  magában  fölfedezni  az  eposzhoz  való 
tehetséget.  El  is  terjedt  az  az  előítélet,  hogy  „les  Frangais  n'avaient  pas 
la  tété  épique."  S  amit  az  ember  sohasem  csinál,  az  iránt  lassankint  el- 
veszti minden  érdeklődését  és  egy  kis  megvetés  hamar  vegyül  az  ilyen 
érdektelenségbe.  Victor  Hugó  nemzete  nem  értékelte  különösen  nagyra 
a  „Századok  Mondája"  műfaját  sem  magánál,  sem  más  népeknél.  A 
hosszúlélekzetű,  „rendszeres"  eposz  fogalma  ma  is  szürkeséget,  mester- 
kéltséget, céltalanságot  jelent  a  legtöbb  francia  gondolatvilágában.  Külö- 
nösen a  modern  eposzban  nem  tudnak  hinni,  —  amit  a  „Franciadé"  és  a 
„Henriade"  után  nem  is  igen  csodálunk.  Pedig  az  újkorban  is  lehetett  — 
különösen  szerencsés  körülmények  találkozásakor  —  olyan  eposzt  alkotni, 
amelyen  nyoma  sincs  a  csináltságnak,  az  utánzás  és  a  szorgalom  verejté- 
kének, a  rombadőlt  oltár  erőltetett  kultuszának.  Miért  lett  Zrínyi  „Szigeti 
veszedelme"  a  modern  epika  remeke?  Honnan  kapott  hőse  epikus  inten- 
zitást, olyan  „hitet",  olyan  „csodás  elemet",  amilyent  máshol,  máskor, 
más  körülmények  között  senkisem  találhatott  volna  meg?  Többek  között 
azért  is,  mert  a  költő  dédapját  választhatta  hőséül  és  így  a  családi  kegye- 
let tiszta  lelkesedése  dagaszthatta  páthoszát.  ö  maga  ugyanolyan  élet- 
feltételek közt,  ugyanolyan  misszió  nemes  terhe  alatt  élte  a  tisztán 
látott,  nagyszerű,  hazafias,  vallásos  célnak  szentelt  életet.  Lelkében  min- 
den harmónia,  minden  nagyméretűség,  minden  erő.  Eposza  azért  monu- 
mentális, mert  élete  is  epikus  volt  s  lelke  is  epikussá  edződött.  Tasso, 
Ronsard,  Voltaire,  sőt  Vergilius  is  hosszas  edzéssel  „élték  bele"  magukat 
abba,  amibe  Zrínyi  beleszületett  s  ami  neki  természetes  eleme  volt. 

Két  századdal  később  a  magyar  romantika  kap  váratlan  segítséget 
a  szerencsés  körülményektől.  Igaz,  hogy  a  romanticizmus  Franciaország- 
ban is  a  nemzeti  múlt  fölfedezésének  és  kiaknázásának  jelszavával  indult 
a  harcba,  de  Magyarországnak  az  az  előnye  volt,  hogy  a  romantikus  — 
irodalmi  —  felszabadulás  nála  párhuzamos  lehetett  a  politikai  felszaba- 
dulással. Ez  a  magyar  romanticizmus  jelentőségének  oka;  de  ez  magya- 
rázza a  hősköltemény  új  virágzását  is :  a  múltból  a  nemzeti  jövő  előkészí- 
téséhez lehetett  erőt  meríteni  s  ez  a  múlt  így  szentebb,  ihlettermőbb,  cso- 
dálatosabb lett,  mint  a  legtöbb  más  irodalomra  nézve. 

• 

De  mielőtt  a  XIX.  századra  előrerugtatnánk,  írjunk  ide  egy-két  jel- 
legzetes adatot  a  régi  magyar  költők  sorsáról.  A  középkorban  Magyar- 

ország  nagyhatalom.  Diákjai  a  legkorábban  vannak  ott  a  Sorbonneon  s  az 
olasz  egyetemeken;  kapcsolata  a  nyugattal  a  legállandóbb  és  költőinek 
helyzete  a  legrózsásabb.  Máshol  is  előfordul,  hogy  egy-egy  várúr  nem- 
csak vándorló  költőknek  ad  szállást,  hanem  saját  udvari  költőket  is  fizet. 
De  alig  fordul  elő  másutt  a  költészet  megbecsülésének  ez  a  kuriózum- 
számba menő  bizonyítéka:  a  magyar  királyi  regősök,  igricek  úgyszólván 
állami  tisztviselők,  akiknek  rendes  fizetésük  van,  mert  a  kincstár  egyes 
birtokainak  jövedelme  nekik  van  fenntartva.  Ez  a  nagyszerű  állami  gon- 
doskodás később  elhanyatlik,  amikor  Magyarország  ereje  a  török  elleni 
hősies  harcokban  van  lekötve.  De  ekkor  ismét  új  típus  fejlődik  ki :  a  ván- 
dor újságíróé,  akinek  nálunk  „krónikás"  vagy  „lantos"  a  neve  és  Tinódi 
Sebestyén  a  legragyogóbb  példája.  Nem  jongleur,  hanem  nemesi  szárma- 
zású, deákos  műveltségű  ember  az  első  újságíró,  aki  várról-várra  járva 
énekli  el  a  nagy  háború  legújabb  híreit.  Persze  ez  a  sajtó  is  „irányított", 
mint  minden  háborús  újságírás.  A  derék  Tinódi  azért  énekel,  hogy  hírei- 
vel hallgatóságát  is  hozzászoktassa  a  hősi  élet  atmoszférájához . . . 


A  török  elleni  küzdelem  Magyarország  egyik  nagy  világtörténelmi 
hivatásának  betöltése.  De  kevesen  gondoltak  rá,  hogy  mennyi  egyéni 
áldozatot  is  követelt  ez  a  misszió  a  XVI.  század  művelt  magyarjaitól. 
Gondoljuk  meg :  Mátyás  után,  amikor  a  magyar  királyi  udvar  s  a  magyar 
egyetem  a  legelsők  között,  sok  nyugati  országot  megelőzve  vallott  hitet  a 
renaissance  mellett,  vissza  kellett  hullani  a  középkori  lovagvilágba,  a 
primitív  tábori  életbe;  már  differenciálódó,  modern  lélekkel  kellett  élni 
egy  már  befejezettnek  hitt,  más  lelket  kívánó  kor  életét.  Spanyolország- 
nak is  volt  későre  nyúló  lovagkora,  de  ott  legalább  nem  szakadt  félbe,  hogy 
azután  újra  kezdődjék.  Nem  volt  lírai  intermezzo  a  drámai  felvonások 
közt.  Ez  a  kettős  lélek:  a  renaissance-ember  és  a  középkori  ember  kettős- 
sége emeli  a  korabeli,  sablonos  költőművészek  fölé  a  magyar  XVI.  század 
nagy  lírikusát:  Balassi  Bálintot,  a  végvárak  dicsőítőjét  s  egyben 
áldozatát. 


A  magyar  zene  legkiválóbb  ismerői  megállapították,  hogy  a  magyar 
népzene  nagyon  közel  maradt  a  műzenéhez;  a  különböző  társadalmi  osz- 
tályok művészi  tápláléka  között  nem  volt  áthidalhatatlan  szakadék.  A 
magyar  népi  zenére  építő  magyar  zeneszerzők  talán  ezért  is  arattak 
olyan  osztatlan  sikert  Európa  és  Amerika  művelt  államaiban.  De  ugyan- 
ilyen —  minden  irodalmi  ínyencnek  hozzáférhető  —  kincs  rejlik  a  magyar 

népköltészetben  is.  Olyan  kincs,  amelynek  nincs  szüksége  a  folklóré  divat- 
jára; anélkül  is,  minden  időben  divatos  tud  maradni  a  remekmű  jogán. 
A  magyar  népköltészet  első  nagy  virágzása  Rákóczi  szabadságharcának 
idejére  esik,  s  a  fantázia  friss  eredetisége,  az  érzelmi  ihlet  intenzitása  s 
a  forma  változatos  szépsége  egyformán  nemzetközi  értékké  avatják. 
Irodalomtörténeti  szempontból  az  teszi  érdekessé  a  magyar  népköltésze- 
tet, hogy  nem  szegénységből,  a  társadalom  kultúrájának  differenciálat- 
lanságából ered,  mint  a  primitívebb  népek  mezeivirágszerü  költészete, 
amely  mellett  müköltészet  nem  áll.  A  magyar  népköltészet  nem  pótszer, 
hanem  mindig  kész  forrás.  A  legmélyebben  a  XIX.  század  nagy  költői 
merítettek  belőle,  különösen  Petőfi  és  Arany. 

Az  előbbit  a  külföldön  gyakran  úgy  tekintik,  mint  a  magyar  exotiz- 
mus  költőjét.  Tíz  értekezés  vagy  újságcikk  közül  kilencben  a  magyar  róna 
végtelenségének,  a  pusztai  életnek,  a  pacsirtának  és  a  kolompnak  a  köl- 
tője ő,  s  akik  nem  tudnak  róla  többet  ezeknél  a  közhelyeknél,  a  „poésie 
du  terroir"  fogalma  alá  osztják  be  a  múlt  századnak  egyik  legnagyobb 
lírikusát.  Petőfit  nem  kell  fölfedezni.  De  hamis  képet  kapnánk  róla,  ha 
azt  hinnők,  hogy  a  népköltészet  vagy  a  pusztai  környezet  reánézve 
minden.  Ihletfeszültséget,  lírai  frisseséget,  kollektív  érzéseket,  for- 
mai leckéket  vehetett  Petőfi  a  népköltészettől;  de  sohase  felejtsük  el, 
hogy  Petőfi  mindezzel  s  sok  más  hatással  szuverén  módon  élt  s  nem  nép- 
költő volt,  hanem  művész,  akinek  jelentőségét  lángelméje  adja  meg  s 
nem  exotikus  érdekessége.  A  tudós  számára  éppen  az  a  legizgatóbb  a 
Petőfi-problémában,  hogy  mit  adhat  a  népköltészet  egy  egyetemes  síkban 
érvényesülő  nagy  költőnek,  —  úgy,  hogy  a  népköltészet  ne  legyen  sallang, 
modor  vagy  kolonc. 


A  népköltészet  másik  nagy  tanítványa.  Arany  János  olyan  összetett 
egyéniség,  hogy  szétvetéssel  fenyegeti  egy  rövid  bekezdés  kereteit.  Itt 
elégedjünk  meg  két  szempont  megcsillogtatásával.  Arany  a  magyar  iro- 
dalom legöntudatosabb  művésze  és  ebben  rokon  a  Théophile  Gautier 
iskolájával.  Nagyságáról  éppen  ezért  szinte  lehetetlen  idegen  nyelven 
bizonyságot  tenni.  Arany  nyelvművészete  elhervad  minden  fordításban; 
versművészetéből  alig  csúszik  át  valami  az  idegen  vers  rostáján.  De  van 
egy  másik  szempont  is,  amely  már  jobban  érvényesül.  A  romantikus  bal- 
lada, amely  Hugó  balladáit  és  „Orientales"-ját  juttatja  eszünkbe,  meg  azt 
a  sok  hatodrangú,  germános  rémtörténetet,  ami  az  első  romantikus  folyó- 
iratokat megtöltötte,  a  francia  irodalom  tükrében  nem  elsőrendű  műfaj.*) 

*)  A  Ballada  szelleme  azért  mígis  mélyen  behatolt  a  francia  irodalomba:  regénybe, 
drámába.  Erről  másutt  igyekszünk  véleményünket  kifejteni. 

A  skót,  az  angol  népballada,  Poe  és  a  székely  népballada  azonban  magasra 
emelték  a  műfaj  becsületét.  A  székely  népballada  olyan  művészi  és  lélek- 
tani kincs,  amelyről  az  egész  művelt  világnak  érdemes  tudomást  szerez- 
nie. Az  angolszász  és  a  székely  népballada  shakespearei  világának  shakes- 
I)eari  nivójű  géniusza  Arany,  a  balladaköltő.  Shakespeare  módjára  tra- 
gikus ablakokat  szakaszt  az  élet  ponyváján  s  a  sötétben,  egy-egy  bűn  tol- 
vajlámpájának fényénél  fenékig  látjuk  az  emberi  szívet.  Nem  ismeri  a 
balladát  az,  aki  Arany  balladáit  nem  olvasta;  aki  olvasta  őket,  az  előtt 
megnő  ez  a  „kis  műfaj"  és  megnő  az  a  művész,  aki  a  műfajt  egészen  ki- 
aknázta. 


Másik  romantikus  műfaj,  amelynek  jogosultságáról  Franciaország- 
ban még  ma  is  vitatkoznak:  a  történeti  regény.  Ennek  is  egjdk  legna- 
gyobb —  ha  nem  is  a  legnagyobb!  —  mestere  erdélyi  magyar:  Kemény 
Zsigmond,  ö  is  a  politikai  elnyomatás  tragikus  és  pesszimisztikus  szem- 
üvegén át  látta  az  életet.  De  a  tragédia  nagyságához  még  egy  másik 
nagyság  tornyosult  nála:  a  perspektíva  nagysága.  Kemény  olyan  töké- 
letes, finom  és  szigorú  lélekismerő,  mint  a  nyugat  legnagyobb  analistái. 
De  a  múlt  távlatában  még  zavartalanabbul,  még  tökéletesebben  tudja  el- 
végezni a  lélekelemzést,  mert  nem  kötik  gúzsba  a  jelen  kicsinyességei.  Ha 
ő  választ  egy  kort  hőséül,  az  nem  lesz  agyonzsúfolt  háttér,  hanem  igazi 
hős,  akinek  arca,  fájdalma,  tragikuma  van,  mint  a  benne  élő  embereknek. 
így  a  történeti  regény  nemcsak  irodalmi  divat  nála,  hanem  életelem  és 
életvalóság. 


Mindenütt  ismerik  az  Ember  tragédiájá-nák  legalább  a  címét.  Fran- 
ciára le  van  fordítva  és  ez  a  fordítás  régen  elfogyott.  De  nem  igen 
ismerték  föl  teljes  jelentőségét,  speciális  színét.  Pedig  a  francia  izlés  szá- 
mára különösen  ez  a  legtökéletesebb  drámai  költemény  a  világirodalom- 
ban. A  Faust  talán  még  több  gondolat  húrját  pendíti  meg,  de  zavarosabb 
is  a  harmóniája.  Az  Ember  tragédiája  a  legtökéletesebb  kompozíció, 
amit  valaha  ilyen  terjedelmű  s  ilyen  elvont  célkitűzésű  alkotásban  mű- 
vész megvalósíthatott.  Nagyszerű  kiválasztása  a  legjellegzetesebb  törté- 
nelmi képeknek,  latinosan  világos  végigvezetése  az  alapgondolatoknak, 
diadalmas  hajózás  az  absztrakciók  tengerén,  amely  egy  pillanatig  sem 
fenyegeti  elnyeléssel  a  hajó  kézzelfogható  testét.  Nem  csoda,  hogy  a 
súlyos  irodalmi  értékű  alkotás  egyúttal  a  magyar  Nemzeti  Színház  leg- 
megbízhatóbb kasszadarabja  is . . . 

Beszéljünk  Jókairól,  a  magyar  Victor  Hugóról,*)  aki  a  kollektív 
regényben  az  eposzhoz  jutott  közel,  a  fantasztikus,  tudományos  regény- 
ben a  mi  korunk  ilyen  irányzatát  érezte  meg?  Mindig  egy  kort,  a  nemzet 
egészét  fejezte  ki  s  nemzetét  mindig  egynek  érezte  az  emberiséggel,  a 
civilizáció  ügyével,  ami  egyébként  magyar  hagyomány.  Az  ö  copain-jei 
is  szövetkeznek  valamire,  csakhogy  ez  a  valami  Galilei  jelmondatának 
megvalósítása,  az  egész  civilizáció  ügye :  „Eppur  si  muove" ! 

Beszéljünk  Katonáról,  aki  a  nemzeti  történelemből  választott  tárgy 
tragikus  feldolgozásában  Shakespeare  legméltóbb  romantikus  tanítvá- 
nyának mutatkozott? 

Vagy  beszéljünk  az  élőkről  s  a  nemrég  elköltözöttekről :  lírikusokról, 
regényírókról,  drámaírókról,  akik  a  magyar  élet  tragédiájából  is  mindig 
kibontakoztatták  a  létéért  harcoló  nyugat  érdekét,  olyan  speciális  bélyeg- 
gel, amelyet  csak  itt,  ebben  az  irodalomban  találhat  meg  a  nyugati  ember? 


Elfogyott  a  terünk.  De  úgyis  azt  hisszük,  hogy  elég  virágot  szedtünk 
már  a  csokorba. 

Az  ilyen  találomra  szedett  csokrot  otthon  az  ember  vagy  vázába 
rendezi,  vagy  félredobja  —  elhervadni.  De  a  csokornak  úgyis  csak  az  a 
hivatása,  hogy  honvágyat  ébresszen  a  letarolhatatlanul  gazdag  mező  után. 

*)  L.  Jókai  et  la  Francé  c.  tanulmányunkat:  „Revue  de  Littérature  comparée", 
1926.  évf. 

sebestyén  károly  /  a  magyar 
színműirodalom 


I. 

dráma  és  a  színpad  szei*ves  kapcsolatban  vannak 
egymással,  mióta  először  kísérelte  meg  a  színészet 
ismeretlen  ősapja,  az  utánzás  homályos  ösztönétől 
ihletve,  hogy  emelt  helyen,  figyelő  közönségtől  körül- 
övezve emberi  és  isteni  történéseket  adjon  elő.  A  gö- 
rög dráma  és  a  görög  színpad  együtt,  a  legszorosabb 
közösségben  élik  át  kezdetleges  korukat  és  együtt 
fejlődnek,  mígnem  a  tragikus  írzas2;-szal,  Aischylosz- 
szal,  Sophokles-szel  és  Euripides-szel  elérik  a  virág- 
zás tetőfokát.  Rómában  a  városi  lakosságnak  lát- 
ványos játék  utáni  vágya  teremti  meg  a  színpadot  és  a  szín- 
pad szükségletei  szólítják  munkába  Plautus-t  és  Terentius-t.  A  közép- 
kori misztériumjáték  színhelye  eleinte  a  templom,  majd  a  templom  előtti 
szabad  piactér.  Dráma  színpad  nélkül  holt  betű  marad.  Színpad  dráma 
nélkül  a  rögtönző  színész  leleményének.  Ötletességének  vagy  ötlettelensé- 
gének kész  prédája.  Ugyanazok  a  feltételek  éltetik  a  drámát  és  a  szín- 
padot. 

A  dráma  és  a  színpad  kapcsolatos  története  megtanít  bennünket 
arra,  melyek  ezek  a  feltételek.  Gazdag,  szorgalmas,  müveit  városi  élet. 
Vag>''  finom,  áldozatra  kész,  művészetkedvelő  udvar.  Ahol  e  feltételek 
adva  vannak,  ott  csakhamar  virágot  hajt  és  gyümölcsöt  érlel  a  dráma 
és  a  színészet.  Ahol  hiányzanak,  ott  legföljebb  csökevényesen,  holtan 
született  vagy  korai  elsorvadásra  kárhoztatott  alakban  jelentkezik 
mind  a  kettő. 

A  magyar  városi  élet  nagyon  későn  fejlődött  ki  és  amennyiben 
mégis  mutatkozott,  túlnyomó  részében  idegen  volt,  nyelvre,  szellemre, 
leggyakrabban  még  érzésre  is.  Udvari  életről  pedig  Magyarországon 
1867-ig  beszélni  sem  lehet.  Ekképpen  a  színház  sem  a  városi  polgárság 
közösségében,  sem  fejedelmi  Maecenásokban  nem  talált  támaszra.  A 
18.  század  második  felében  bukkan  föl  először  költészetünkben  a  drámai 
forma  —  a  dialogizált  hitvitázó  iratokat  ma  már  senki  sem  fogja  a 
dráma  nevével  megjelölni  —  tehát  oly  időben,  mikor  a  magyar  epika 
és  lira  már  remekmüveket  termelt.  És  a  18.  század  végén  kopogtatnak 
be  a  városok  kapuin  a  színészet  úttörői,  tüzes  magyarok,  akik  megda- 
colva éhséggel  és  hideggel,  tudatlansággal  és  közömbösséggel  elszántan 
viszik  előre  a  magyar  nyelv  pallérozásának,  a  magyar  géniusz  öntudatra 
ébresztésének  szent  ügyét. 

Az  első  igazi  drámaíró  —  Bessenyei  György.  Mestere,  elérhetetlen 
eszményképe,  megihlető  je  Voltaire.  A  legegyetemesebb,  legátfogóbb 
francia  lángész  ráütötte  egész  századára  hatalmas  géniuszának  bélye- 
gét. A  magyar  irodalom,  az  egész  magyar  szellemiség  ujjáalkotói,  a 
testőrírók,  az  ő  példáján  lelkesedtek,  az  ő  epikai  és  drámai  műveit  pró- 
bálták utánozni.  így  jött  létre  vezérüknek,  Bessenyeinek,  számos  filo- 
zófiai munkája,  amelyek  mind  a  francia  felvilágosodás  hatását  tükrözik, 
így  az  „Agis  tragédiája"  és  a  „Philosophus",  drámai  müvek,  amelyek 
még  egy  kedzetlegesebb  színpad  igényeit  sem  elégíthetik  ki,  de  már 
mutatják  az  utat  az  elkövetkezendő  nemzedéknek  a  művészi  szövésű, 
érdekes,  irodalmi  szempontból  tűzálló  és  a  közönséget  is  vonzó  dráma  felé. 

A  cél  ki  volt  tűzve.  De  még  nemzedékeknek  kellett  küzdeniök  és  el- 
vérzeniök,  míg  a  dráma  odáig  eljuthatott.  Mert  a  színház  még  a  19. 
század  elején  sem  volt  túl  azon  a  ponton,  ahová  az  első  úttörők  életük 
feláldozásával  eljuttatták.  És  ha  akadt  volna  is  született  drámaíró- 
tehetség, el  kellett  sorvadnia,  mert  nem  volt  színpad,  amelyen  akár  a 
maga  bukása  árán  is  tanuljon,  képességeit  fejlessze  és  csiszolja,  a  drá- 
mai hatáskeltés  eszközeit  kipróbálja,  önmagát  mintegy  ellenőrizze. 
Meddő  kísérleteknél  többre  nem  vitte  sem  a  zseniális  és  a  maga  korában 
páratlan  műveltségű  Csokonai  Vitéz  Mihály,  sem  a  termékeny  és  sok- 
felé próbálkozó  Kisfaludy  Sándor. 

Annál  csodálatosabb,  szinte  rejtelmes  és  alig  magyarázható  Katona 
József  meteorszerű  megjelenése,  mindjárt  a  magyar  irodalom  zenith- 
jén.  Előzők  nélkül  és  —  meg  kell  vallanunk  —  utódok  nélkül,  rokontalan 
magányosságban  áll  a  legnagyobb  magyar  tragédia,  „Bánk  bán",  világ- 
irodalmi mértékkel  mérve  is  nemének  dísze.  Katonának  nem  egyetlen 
drámai  műve  a  „Bánk  bán";  de  a  többi  szánalmas,  gyarló,  gyakran 
értelmetlen,  logikátlan  kísérlet.  A  „Bánk  bán"  sem  tökéletes  műalkotás; 
vannak  organikus  hibái:   Gertrudisz     királyné  jellemének     kettőssége, 

Bánk  Hamlet-szerű  határozatlansága,  Endre  király  gyarló  magatartása. 
És  vannak  színszerűség  tekintetéből  hibáztatható  jelenetei.  De  a  tra- 
gédia mégis  örökéletű  marad.  Miért?  Mert  örökéletű,  örökké  érvényes 
és  hiánytalan  kifejezője  az  egyetemes  magyar  nemzet  tragikumának:  az 
udvari  arisztokrácia  lelki  meghasonlottságának,  szüntelen  ingadozásának  a 
királyhoz  való  hűség  és  a  nemzeti  érzéshez  való  ragaszkodás  között.  Ki- 
fejezője az  idegen  uralom  ellen  lázadozó  magyarság  elégedetlenségének, 
lefékezett,  de  koronkint  robbanó  indulatainak.  És  kifejezője  a  jobbágy- 
ság, a  szegénység,  a  jogfosztott  tömeg  méltó  panaszainak,  fájdalmai- 
nak, keserűségének.  És  mindezeket  az  érzéseket  egy  hatalmasan  épített, 
kompozícióban  is  imponáló  cselekvény  és  egy  lávaként  ömlő,  elragadó, 
izzó  erejű  drámai  dikció  hordozza.  És  ezt  a  tragédiát  a  saját  kora  figye- 
lemre sem  méltatta.  S  a  szerző  életében  nem  akadt  színház,  amely  elját- 
szotta volna.  Négy  évvel  Katona  József  halála  után,  1834-ben,  indította 
el  egy  nagy  és  minden  igaz  érték  iránt  fogékony  színész,  Egressy  Gábor 
diadalűtjára. 

Kegyesebb  volt  a  sors  Kisfaludy  Károlyhoz,  a  magyar  romantika 
atyjához,  a  maga  kora  modem  irodalmának  választott  vezéréhez. 
ö  is  sokat  tanult  a  franciáktól,  de  az  olaszoktól  és  a  németektől  is.  Csak 
az  antik  irodalomból  nem  merített.  Nem  is  akart  meríteni,  ő  volt  az 
első,  aki  egy  országban,  ahol  a  latin  nyelvnek  több  volt  az  irodalmi  ha- 
gyománya és  az  élő  joga  (törvényhozásban,  törvénylátásban,  közigaz- 
gatásban), mint  az  anyanyelvnek,  nyíltan  hadat  mert  üzenni  az  „elavult 
klasszikusoknak".  Tragédiastílust  a  franciáktól,  komédiát  a  németektől 
vett  át,  különösen  az  akkoriban  felette  divatos  Kotzebue-tól.  Tárgyvá- 
lasztásának bizarrságával,  emberábrázolása  merészségével,  drámai  motí- 
vumai titokzatosságával  megelőzte  Victor  Hugó  romanticizmusát.  Bátor 
kézzel  nyúlt  bele  nemzete  történetébe  és  válogatta  ki  hőseit  a  legérde- 
kesebb, legvonzóbb  vagy  legvisszataszítóbb  históriai  alakok  képtárából. 
Neki  azonban  már  hatalmas  segítőtársa  akadt  az  egyre  biztatóbban  ki- 
bontakozó színpadban,  amely  a  Felvidéken,  a  Dunántúl,  Erdélyben, 
Debreczenben,  Váradon  sorra  hódította  meg  a  megmagyarosodó,  nem- 
zeti öntudatra  ébredt  városi  polgárságot  a  nemzeti  irodalom  és  játék- 
szín ügyének. 

A  magyar  romantika  hérosza  azonban  Vörösmarty  Mihály.  Arany 
Jánossal  és  Petőfivel  együtt  a  legnagyobb  költői  képviselője  a  magyar 
faj  alkotó  géniuszának.  Shakespeare  és  a  francia  romanticizmus  egy- 
aránt hatottak  költészetére,  amelyet  széleskörű  és  szokatlanul  alapos 
elméleti  tájékozottság  és  olvasottság  mélyített  el.  Victor  Hugó  ihletésé- 
nek nyomait  mutatják  tragédiái,  a  „Vérnász",  „Marót  bán",  „Áldozat". 
Shakespeare  „Szent  Ivánéji  álom"  című  vígjátéka  volt  előképe  a  „Cson- 
gor és  Tündé"-nek.  A  nagy  brit  királydrámáinak  nemcsak    retorikája, 

hanem  technikája  is  felismerhető  a  „Czillei  és  a  Hunyadiak"-ban.  Vö- 
rösmarty drámai  prológusa,  az  „Árpád  ébredése"  nyitotta  meg  a  Nem- 
zeti Színházat  1837-ben.  Az  ő  mélyenjáró  kritikái,  dramaturgiai  fejte- 
getései oktatták  ki  az  ifjú  műintézet  első  színészeit  nehéz  tisztük  min- 
den részletére.  Tőle  vette  át  a  kritika  felelős  munkáját  tanítványa, 
Bajza  József,  aki  később  igazgatója  lett  a  Nemzeti  Színháznak. 

Csak  most,  hogy  a  Nemzeti  Színház  megvolt  és  évről-évre  izmoso- 
dott és  mind  nagyobb  helyet  foglalt  el  a  müveitek  közérdeklődésében, 
most  kezdett  sohasem  sejtett  lendülettel  kibontakozni  a  magyar  dráma 
provinciális  függéséből.  A  színpadnak,  hogy  műsora  változatos,  előkelő 
színvonalú  és  többségében  magyar  legyen,  megvolt  a  maga  folyton  meg- 
újuló szükséglete.  S  a  szükségletet  nyomon  követte  a  kínálat.  Szinte  a 
közgazdasági  erők  játékának  csalhatatlan  szabatosságával.  Egész 
sereg  drámaírónk  támadt,  akik  kétségen  kívül  vagy  némák  maradtak, 
vagy  más,  kevésbbé  hálás  téren  kerestek  volna  érvényesülést,  ha  nincs 
a  Nemzeti  Színház,  amely  várta,  örömmel  fogadta,  alkotásra  sarkalta 
őket.  Megszólalt  gróf  Teleki  László,  aki  klasszicizáló  „Kegyenc"-ében 
nagy  tragikai  erőnek  és  drámaírói  hivatottságának  adta  bizonyságát. 
Megdöbbentette  közönségét  sötét  pesszimizmusával  Czakó  Zsigmond, 
a  „Leona"  szerzője,  előhírnöke  a  19.  század  második  felében  uralkodó  filo- 
zófiának. A  költői  zseninek  és  az  agy  aberrációjának  szomorú  vegyü- 
lékét  mutatta  Hugó  Károly,  egy  hányt-vetett  életű,  boldogtalan  poéta, 
aki  mint  ovos  kezdte  és  mint  tébolyult  fejezte  be  pályáját,  de  közben 
maradandó  értékű  művet  alkotott,  a  „Bankár  és  báró"  című,  megint 
szabásban  és  tónusban  franciás  polgári  drámát.  Gaál  József  ránk 
hagyta  kedves  és  mulatságos  örökül  „A  peleskei  nótárius"-t,  amelyet 
Gvadányi  víg  eposzából  a  német  bohózatok  mintájára  gyúrt  át  népies  és 
fantasztikus  színművé.  Még  a  halhatatlan  báró  Eötvös  József  sem  tu- 
dott ellentállni  a  színpad  csábító  varázsának.  A  magyar  közállapotok 
kérlelhetetlen  bírálója  „Éljen  az  egyenlőség!"  címmel  igen  hatásos  sza- 
tirikus vígjátékot  ír.  S  a  mi  örök  dicsőségünk,  Petőfi  Sándor,  a  világ- 
irodalom egyik  legtündöklőbb  lírikusa,  Shakespeare  „Coriolan"-jának 
kongeniális  fordítója,  szintén  megpróbálkozott  a  drámai  műformával. 
Igaz,  hogy  nem  sok  dicsőség  koszorúzta  kísérletét.  A  „Tigris  és  hiéna" 
a  francia  romanticizmus  legszertelenebb  túlzásainak  késői  kisugárzása. 
Megalkotásában  nagyobb  része  volt  a  közepes  színésznek,  mint  a  láng- 
elme jű  költőnek.  A  dráma  vagy  talán  inkább  a  színpad  varázslatos 
világa  mindig  csábította  azokat  a  költői  tehetségeket,  amelyek  eredendő 
természetüknél  fogva  más  műfajok  ápolására  voltak  hivatottak.  Jókai 
Mórt,  legnagyobb  regényírónkat,  akinek  nevét  ismeri  és  tisztelettel  em- 
legeti az  egész  művelt  világ,  csaknem  élte  fogytáig  kísértette  a  vágy, 
hogy  a  színpadon  is  megmutassa  erejét.  Ez  irányú  egész  munkásságából 

azonban  csak  a  dramatizált  „Arany  ember"  maradt  műsoron  és  ez  is 
inkább  néhány  hálás  szerepnek,  mintsem  drámai  kompozíciójának  vagy 
jellemfestése  plasztikus  erejének  jóvoltából. 

Egészen  a  színpadból  nőtt  ki  és  a  színpadon  izmosodott  meg  Szig- 
ligeti Ede,  aki  színészből  lett  a  Nemzeti  Színház  igazgatójává  és  évtize- 
deken át  legtermékenyebb  házi  írójává.  Szigligeti  nem  volt  költő.  Ahol 
költői  hatásra  törekszik,  ott  vagy  pathetikussá  vagy  szentimentálissá 
lesz.  Ellenben  a  drámaírás  technikájában  a  maga  korának  mértéke  sze- 
rint elsőrangú  mester,  ö  is  főképp  a  franciáktól  tanult,  fogékony  köve- 
tője volt  annak  a  félig  romantikus,  félig  polgári  irányzatnak,  amelyet 
Dumas  fils,  Augier,  Feuillet,  Seribe  stb.  képviseltek,  ö  teremtette  meg 
a  népszínművet,  amelyben  később  Tóth  Ede,  Csepreghy  Ferenc,  Abonyi 
Lajos  és  mások  nagy  sikerrel  utánozták,  sőt  meg  is  haladták.  Iii:  egész 
sereg  történelmi  drámát,  amelyek  sorából  különösen  a  „Valéria",  „Béldi 
Pál",  „II.  Rákóczi  Ferenc  fogsága"  emelkedik  ki.  Néhány  művével  példát 
szolgáltatott  az  úgynevezett  haute  comédie-re,  a  felsőbbrendű  vígjá- 
tékra („A  mama",  „Fenn  az  ernyő,  nincsen  kas",  „A  nőuralom")  és  ma 
is  műsoron  van  kitűnő  bohózata,  a  „Lilomfi",  a  vidéki  színész  nyomorú- 
ságos vándoréletének,  aranyos  könnyelműségének  mulatságos  karika- 
túrája. 

Magános  hegyóriásként  emelkedik  ki  literaturánkból  Madách,  ha- 
talmas drámai  költeményével,  „Az  ember  tragédiájá"-val.  A  költő  és 
filozófus  kettős  lángelméjének  csodálatos  remeke  ez  a  mű,  a  legmeré- 
szebb, legátfogóbb  mindama  poémák  közül,  amelyek  a  lét  izgató  problé- 
máit feszegetik.  Madách  az  emberiség  életének,  küzdelmeinek,  múltjá- 
nak, jelenének,  jövőjének  kérdéseit  veti  föl,  a  kiváló  egyén  és  a  sötét 
tömeg  viszonyát  kutatja,  a  történelem  tragikumának  szinte  ritmikus 
megismétlődését  tárja  elénk.  Felelete  mind  e  kérdésekre  a  legkiábrán- 
dítóbb  pesszimizmus,  maga  a  nihil.  Ezen  a  borúlátón  csak  a  költemény 
utolsó  soraiban  csillan  át  kétes  fénnyel  egy  halvány  bíztatás,  amely 
csaknem  logikai  ellentétben  áll  a  mű  egész  értelmével.  Madách  nem 
szánta  könj'^rdrámáját  színpadra.  Tizenkilenc  évvel  halála  után  Paulay 
Ede,  a  Nemzeti  Színház  igazgatója,  alkalmazta  színre,  természetesen 
lényeges  húzásokkal,  de  a  költő  minden  intencióját  tiszteletben  tartó 
tapintattal.  Neki  köszönhető  nemcsak  a  tragédia  nagy,  szinte  példátlan 
színpadi  sikere,  hanem  egyúttal  népszerűsége  is.  A  mű  költői  értékét  és 
filozófiai  jelentőségét  Alexander  Bernátnak,  a  legkitűnőbb  magyar  esz- 
tétikusok és  gondolkodók  egyikének  jegyzetes  kiadása  világította  meg. 

A  fantázia  szabad  csapongását,  a  különösnek,  sőt  szertelennek  ro- 
mantikus kiélezését,  a  stílus  shakespearei  szabadosságait  ültette  a  szín- 
padra Rákosi  Jenő,  aki  drámaírónak,  esztétikusnak,  publicistának  egy- 
aránt jelentékeny  és  eredeti.  Hatvankét  évvel  ezelőtt   (1866-ban)    tűnt 

fel  „Aesopus"-ával,  egy  görögösködő  cseles  vígjátékkal.  De  egyéniségét 
legerősebben  „Endre  és  Johanna"  fejezi  ki,  egy  komor,  kicsapongó,  erő- 
szakos tragédia,  amelyben  a  korai  renaissance  buja,  kábító  levegőjét 
érezzük,  amely  trónra  emeli  a  szépséget,  az  ifjúságot,  hirdeti  az  érzéki 
örömök  egyedül  üdvözítő  voltát  és  teljesen  amorális  felfogásával  híven 
tükrözi  a  trecento  világának  művészi  és  borzalmas  jellemét.  Barátja  és 
fegyvertársa  az  új  romantikus  drámaköltészet  igazaiért  vívott  harcban 
Dóczy  Lajos,  szelídebb,  bajosabb,  költőibb,  de  halványabb  és  erőtlenebb 
géniusz.  „A  csók",  „Széchy  Mária"  és  „Az  utolsó  szerelem"  ma  már  az 
irodalomtörténeti  archívumban  szunnyadnak.  De  mind  a  három  „idők 
tanuja"  és  még  megérheti  hosszabb,  rövidebb  időre  való  feltámadását. 
Dóczy  Lajosnak  köszönhetjük  Goethe  „Faust"-jának  és  Schiller  Wallen- 
stein triológiájának  mesteri  fordítását  és  Madách  tragédiájának  kissé 
önkényes,  de  szellemes  és  formás  átültetését  német  nyelvre.  Ebbe  a  körbe 
tartozott  Bérezik  Árpád  is,  jóízű,  kedves  homurú,  de  túlságosan  józan 
és  szürke  művelője  a  magyar  társadalmi  komédiának. 

A  Magyar  Tudományos  Akadémia,  alapítójának,  gróf  Széchenyi 
Istvánnak  szándéka  szerint  kötelességének  tudja  nemcsak  a  szellemi  és 
természettudományok,  hanem  a  szépirodalom  ápolását,  irányítását  is. 
Ezt  a  célt  szolgálják  pályadíjai,  amelyek  ma  már  elvesztették  minden 
igazi  jelentőségüket,  de  évtizedeken  keresztül  serkentő,  munkára  bíz- 
tató hatással  voltak  a  fiatalabb  írói  nemzedékekre.  E  pályadíjak  árnyé- 
kában húzódtak  meg  Váradi  Antal,  Somló  Sándor,  Bartók  Lajos.  És  e 
pályadíjak  fénye  emelte  ki  a  homályból  és  csábította  Budapestre  a  papi 
szeminárium  falai  közül  Csiky  Gergelyt,  Szigligeti  Ede  jogutódját.  Csiky 
is  évtizedeken  át  volt  a  Nemzeti  Színház  játékrendjének  táplálója.  Sze- 
rette a  színpadot,  szolgálta  a  Nemzeti  Színházat  annál  eredményeseb- 
ben, mert  nem  kötelezték  irodalmi  vagy  esztétikai  dogmák,  nem  eskü- 
dött örök  hűséget  semmiféle  irányzatnak.  Tudott  történelmi  és  modem 
drámát  írni,  vígjátékot  és  bohózatot,  tudott  társadalmi  tendenciát  ki- 
élezni és  Vart  pour  Vart  mulattatni.  Csaknem  mindig  érdekes  volt,  le 
tudta  kötni  közönsége  figyelmét,  mert  ennek  a  közönségnek  dolgozott, 
részese  volt  e  közönség  minden  elfogultságának,  előítéletének,  vágyának 
és  szenvedésének.  Olykor  el-eltévelygett  a  múlt,  a  romantika  ingová- 
nyos tilosába.  De  mindig  megbánta  és  hamarosan  vissza  is  tért  a  jelen 
talajára.  Ott  volt  ő  elemében,  ott  volt  erős  és  hatásos.  De  éppen  azért, 
mert  testestül-lelkestül  a  maga  koráé  volt  —  a  múlt  század  utolsó  három 
évtizedéé  —  ahogy  e  kor  elmúlt,  el  kellett  neki  is  múlnia.  Egyetlen  érzel- 
mes vígjátéka  „A  nagymama"  maradt  műsoron,  egy  német  mintára 
készült,  bármily  színhelyen  és  időben  lejátszható  mese.  Egyébként  a  maga 
korában  leghangosabban  ünnepelt  drámáival  is  hiába  próbálkozik  a  szín- 
házak kegyelete. 

II. 

A  magyar  dráma  világirodalmi  jelentősége  Herczeg  Ferenc  föl- 
lépésétől számítható.  Első  társadalmi  színműve,  „A  dolovai  nábob 
leánya",  amely  nagy  sikert  aratott  és  nyomban  irodalmunk  első  sorába 
helyezte  szerzőjét,  még  a  múlt  század  kilencvenes  éveinek  első  feléből 
való. 

Tárgyát  abból  a  milieuből  hozza,  amely  Herczeg  lelkéhez  akkori- 
ban legközelebb  álott:  a  katonatiszti  életből.  Már  itt  fölismeri  a  katonai 
és  polgári  felfogás  közti  különbségekből,  sőt  ellentétekből  fakadó  nagy 
válságot,  már  itt  megmutatja  szatirikus  hajlandóságát,  éleslátását, 
könnyedségét  mese  kigondolásában,  érdekes  alakok  vonzó  rajzában. 
Pályája  egyre  emelkedik,  amint  gondolkodásában,  érzésében,  költésze- 
tében nagyobb  teret  juttat  a  közélet  pathoszának.  Meg-megihleti  a  ma- 
g>-ar  történelem  hősi  szelleme  („Ocskay  brigadéros",  „Déryné  ifiasz- 
szony",  „Árva  László  király",  „A  fekete  lovas",  „A  híd"),  fölemelkedik 
világtörténelmi  perspektívák  magaslatára  („Bizánc") ;  egy-egy  drámá- 
jában nemcsak  a  kor  lelkét,  hanem  a  magyarság  örök  tragikumát  is 
megszólaltatja.  „Ocskay  brigadéros"-a  egyetemes  nemzeti  jelentőség 
szempontjából  csak  Katona  „Bánk  bán"-jával  mérhető  össze.  „Déryné 
ifiasszony"  egy  darab  magyar  kultúrhistória.  „A  híd"  az  újjászületésre 
törekvő  és  rozsdás  bilincsek  közt  vergődő  Magyarország  hősi  küzdelmé- 
nek, titáni  törekvéseinek  és  szomorú  összeomlásának  tragédiáját  teste- 
síti meg  Széchenyi  István  alakjában.  Amellett  szívesen  vissza-visszatér 
a  könnyebb  vígjátékhoz,  amelyben  kedvére  csillogtathatja  franciás 
technikáját,  finom  elmésségét,  epigrammatikus  élű  dialógusait.  „A  kék 
róka"  bejárta  a  világot  és  Párizsban  is  lelkesen  tapsoló  hívekre  talált. 
Herczeg  Ferenc  drámaírói  pályája  még  korántsem  zárult  le.  ötletessé- 
gétől, leleményétől,  nemes  írói  becsvágyától  a  magyar  irodalomnak  még 
sok  vámivalója  van. 

A  színpaddal  megpróbálkozott  a  kisvárosi  élet  magánosságába  zár- 
kózott Gárdonyi  Géza  is  és  pedig  nagyon  szép  sikerrel.  „A  bor"  legjobb 
népdrámánk,  erős,  egészséges,  organikus  alkotás,  amelyben  nyoma  sincs 
a  népszínművek  műparasztjainak,  mindig  ünneplőruhában  járó  legé- 
nyeinek és  leányainak,  hazug  szentimentalizmusának  és  természetelle- 
nes melodramatikájának.  Hús-  és  véralakok,  a  föld  egyszerű,  szűkszavú, 
csaknem  primitív  gyermekei  élik  le  előttünk  a  maguk  kis  drámáját, 
amely  az  ember  nagy  és  örök  drámájának  kicsinyített,  de  nem  torzított 
mása.  A  költőt  mélyen  vallásos  kedélye  inspirálta  „A  karácsonyi  álom" 
bájos  misztériumára. 

A  regény  és  elbeszélés  birodalmából  rándult  át  Rákosi  Viktor  és 
Malonyay  Dezső  is  koronkint  a  színpad  csábítóbb  világába,  az     „Élné- 

múlt  harangok"-ban  maradandó  sikerrel.  Sokoldalú  műveltségét,  bátor 
fantáziáját  Pékár  Gyula  is  szívesen  bocsátotta  a  dráma  és  a  színpad 
szolgálatába. 

Hatalmas  őstehetség  kevés  művészi  önfegyelmezéssel  lakott  Bródy 
Sándor  poétalelkében.  Sikerről  bukásra,  bukásról  sikerre  bukdácsolt 
egyenetlen  írói  pályáján.  Volt  rá  eset,  hogy  egyáltalán  nem  tudott  vissz- 
hangot kelteni.  Máskor  egészen  hatalmába  kerítette  a  Múzsát,  meghódí- 
totta színészeit,  lenyűgözte  közönségét.  A  francia  naturalistáktól  tanult, 
de  gyökeresen  magyar  volt,  a  magyar  kisváros  szülötte,  a  magyar  főváros 
neveltje.  És  „A  tanítónö"-ben,  „A  dadá"-ban  soha  el  nem  múlható  ma- 
gyar típusokat  teremtett  meg. 

Szinte  szöges  ellentéte  Bródy  naturalizmusának  Ferenczy  Ferenc 
stilizált  finomsága,  előkelősége;  de  ez  a  választékosság  nála  nem  póse, 
hanem  lelke  mélyéből  fakadt.  A  „Flirt"  című  vígjátéka  azt  a  reményt 
keltette,  hogy  a  franciás  tónusnak  ő  lesz  hivatott  magyar  képviselője. 
Fájdalom,  a  szép  és  komoly  siker  után  hamarosan  elhallgatott.  Műalko- 
tóból  műélvezővé  lett. 

A  magyar  színpadi  kultúra  hatalmas  föllendülése  megsokszorozta 
az  írók  számát,  akik  drámai  műveikkel  a  siker  kapuit  ostromolják.  A 
népes,  mozgalmasabb  csapatból  magasan  kiemelkednek  Zilahy  Lajos, 
nagyobb  szabásúnak  ígérkező  költői  talentum,  aki  évről  évre  tisztultabb, 
tökéletesebb  és  súlyosabb  drámákkal  gyarapítja  a  Nemzeti  Színház 
műsorát;  Csathó  Kálmán,  a  multak  bájos  emlékeinek  rajongója,  a  szem- 
lélődő, inkább  passzív  magyar  természet  lelkes  búvára,  aki  ezenfelül  a 
színpadi  mesterségnek  is  feddhetetlen  tudója;  Hevesi  Sándor,  a  Nem- 
zeti Színház  igazgatója,  gazdag  tudású  esztétikus,  zseniális  rendező  és 
elegáns  tollú  szerzője  választékos  és  hatásos  vígjátékoknak.  Földes 
Imre,  aki  a  tömegszenvedélyeket  épp  oly  ügyesen  és  okosan  tudja  meg- 
szólaltatni, amily  avatott  és  melegszívű  festője  a  falusi  idillnek;  Voj- 
novich  Géza,  irodalmunk  lelkiismeretének  egyik  legkényesebb  ízlésű 
őre,  aki  történelmi  színműveivel  bebizonyította  önálló  alkotó  erejét  és 
jellemző  készségét  is;  Bibó  Lajos,  jeles  elbeszélő,  de  biztos  kezű  dráma- 
író is,  akitől  első  színpadi  szereplése  óta  sokat  remélhetünk;  a  réghall- 
gató Hajó  Sándor,  akinek  elmésségében  annyi  örömünk  telt;  Drégely 
Gábor,  a  naturalista,  sok  világot  járt  színdarab  szerencsés  kigondolója; 
Heltai  Jenő,  a  nagy  lírikus  és  regényíró,  aki  a  „Tündérlaki  leányok"- 
kal  példát  mutatott  a  felsőbbrendű  komédiára  is.  „Az  orvos  és  a  halál" 
című  dramolettjével  a  legmagasabbra  szárnyalt,  ahová  a  költőt  a  filo- 
zófus fölemelheti;  Fodor  László,  a  leleményes  és  sokoldalú  balletrista, 
Lakatos  László,  a  kesernyés,  de  szellemes  szatirikus.  Vajda  Ernő,  aki 
egyenesen  az  export  részére  dolgozik  és  végül  Szomory  Dezső,  akinek 
merészsége  gyakran  lendül  szertelenségbe,  eredetisége  modorosságba,  de 

aki  kétségkívül  egyike  a  legmélyebben  járó,  legizgatóbb,  legmegkapóbb 
jelenségeknek  modern  irodalmunkban. 

Ez  a  névsor  nem  teljes.  Nem  is  lehet  az.  Ha  nem  is  mindennap,  de 
minden  saison  új  nevek  sokaságát  veti  felszínre.  Jönnek  és  tűnnek,  lefog- 
lalják a  nap  érdeklődését  és  elmúlnak  a  nappal.  Itt  e  rövid  beszámolóban 
pedig  lehetőleg  arra  kell  törekednünk,  hogy  a  múló  jelenségek  kaotikus 
forgatagából  azt  emeljük  ki,  ami  maradandó.  Ami  maradandó  nemcsak 
immanens  értékénél,  hanem  sorsánál  és  hatásánál  fogva  is.  Ami  erejét 
vagy  azzal  bizonyította,  hogy  áttört  a  nemzeti  nyelv  szűkre  vont  sorom- 
póin, vagy  azzal,  hogy  részévé  lett  az  irodalmi  köztudatnak,  még  szerzője 
életében  átvonult  a  halhatatlanságba. 

S  ha  így  fogjuk  fel  tisztünket,  akkor  a  jelen  nemzedék  mesgyéjén 
mindenekelőtt  Molnár  Ferenc  nagyranőtt  alakjánál  kell  megállanunk. 
Huszonöt  éve  játszották  első  színdarabját,  húsz  éve,  hogy  elindult  a 
világirodalom  meghódítására.  Akkor  vitte  ki  Novelli  „Az  ördög" -öt 
Olaszországba. 

Azóta  Molnárnak  minden  magyar  bemutatója  fontos  ügye  a 
világsajtónak.  E  szédítő  külső  siker  értéke  azonban  elhalványodik 
a  belső  siker  mellett,  amelyet  e  nagy  költő  fokozatos  kiérése,  megtisztu- 
lása, átszellemülése  jelent.  Ma  már  elérkezett  arra  a  pontra,  ahová  társai 
közül  a  legkevesebben,  hogy  a  szélsőségig  vitt  ökonómiával  a  legtöbbet 
tudja  kifejezni;  hogy  nincs  egy  renyhe  szó,  egy  fölösleges  helyzetválto- 
zás darabjaiban,  hogy  dikciója  szünet  nélkül  szikrázik,  új  meg  új  ötletet 
vet  föl,  új  meg  új  fordulattal  lepi  meg  hallgatóját.  A  tárgyválasztásban 
is  egyre  kényesebbé  vált.  Nem  áll  többé  hideg  számítással  sem  alakjaival, 
sem  történéseivel  szemben.  Egészen  egybeforrott  azzal,  amit  ír,  lelkét 
teszi  bele  minden  sorába  és  cizelláló  gondosságban  felülmúlja  a  legfino- 
mabb mestereket.  Ha  a  jelenkor  költőjéről,  aki  mindössze  ötven  eszten- 
dős és  aki  előtt  még  annyi  új  munka  áll,  szabad  a  szót  használnunk :  Mol- 
nár Ferenc  ma  a  drámai  művek  kigondolásában  és  megcsinálásban  meg- 
közelíti a  tökéletességet.  De  Molnár  Ferenc  e  mellett  költő  is.  Isten  ke- 
gyelméből való  költő.  A  „Liliom"  a  legtisztább,  legnemesebb  költészet. 
De  az  „Olimpia"  is  az.  És  az  a  tarka-barka  álomvilág,  amellyel  benépesí- 
tette a  színpadot  a  „Testőr"-ben,  a  „Farkas"-ban,  „A  hattyu"-ban,  a 
„Fehér  felhők"-ben,  ugyancsak  az.  Molnár  Ferenc  képzelete  ritkán  száll 
túl  az  egyéni  életkörén.  Boldog  és  boldogtalan,  égi  és  földi  szerelem,  félté- 
kenység, osztálygőg,  művésznyomorúság  és  dicsőség,  reménykedés  és 
csalódás  töltik  meg  alakjai  szívét  és  elméjét.  Történeti  tárgyhoz  nem 
nyúlt.  Amit  Herczeg  Ferencznél  a  közélet  pathosz-'dnak  neveztünk, 
nála  nyomokban  is  ritkán  található  („Fehér  felhők").  De  ez  a  látszólagos 
fogyatékosság  voltaképp  erőt  jelent,  koncentráltságot  oly  körre,  amely- 
ben a  költő  otthonosnak  érzi  magát.  És  még  valamit:  azt,  hogy  Molnár 

Ferenc  arra    veti  a  fősúlyt    alakjaiban,    amit  a    legfontosabbnak    érez, 
keresi  az  emberben  az  embert. 

Világjáró  híre  van  Lengyel  Menyhértnek,  a  „Tájfun"  szerzőjének 
is.  Szerencsés  kézzel  nyúlt  ebben  a  drámában  oly  téma  után,  amely  akko- 
riban, az  orosz-japán  háború  idejében,  minden  európai  ember  érdeklődé- 
sét lázasan  foglalkoztatta.  És  a  japán  és  európai  gondolkodás  ütköző- 
pontjául szerencsésen  választotta  az  asszonyt.  Azóta  sokat  írt,  sokat  pró- 
bálkozott, hol  komolyabb,  hol  könnyebb  tárgyakkal,  sikert  is  látott,  tap- 
sot is  aratott,  de  a  „Tájfun"  hatalmas  emlékével  többi  műve  mai  napig 
sem  tudott  megbirkózni.  A  „Tájfun"-on  öt  világrész  színházi  közönsége 
izgult.  Utódainak  jóval  szűkebb  geográfiai  eltérj edettség  jutott  osztály- 
részül. 

Két  világrész  ismeri  és  becsüli  meg  Biró  Lajos  komoly  és  értékes 
drámaírói  tehetségét  is.  ö  az  első  és  egyetlen  a  magyar  dráma  művelői 
közül,  aki  a  filmnek  is  tartósan  és  nagyon  szép  eredménnyel  állott  szol- 
gálatában. De  itthon  és  a  külföldön  is  sokat  tapsoltak  „A  sárga  liliom", 
„A  rablólovag",  a  Lengyel  Menyhérttel  közösen  írt  „A  cárnő"  szívbe- 
niarkoló  drámai  feszültségű  jeleneteinek. 

Mélyen  a  honi  talajban  gyökeredzik  Móricz  Zsigmond  monumentális 
költészete,  drámai  oenvre-je  is.  Amit  a  színpad  részére  alkotott,  az  előre- 
láthatón  mindig  csak  a  miénk  marad.  Mint  ahogy  nem  lehet  átültetni 
idegen  talajba  Vörösmarty  vagy  Arany  János  remekeit.  De  a  magyarság 
ezeket  a  színműveket  legnagyobb  értékei  közé  számítja.  A  „Sári  bíró" 
csodálatos  vegyüléke  a  kendőzetlen  igazságnak,  a  retouche-t  nem  ismerő 
természethűségnek  és  a  kedves,  mosolygó  humornak.  A  „Búzakalász",  „A 
vadkan",  az  „Uri  muri"  kevésbbé  vonzották  a  közönséget,  de  a  hozzáértő 
előtt  nem  kisebb  értékeket  tártak  fel.  Móricz  Zsigmondnak  is  az  epika  az 
igazi  területe.  De  a  magyar  színpad  sok  új,  eredeti,  egyéni  színnel  érezné 
magát  szegényebbnek,  ha  Móricz  Zsigmond  koronkint  föl  nem  keresné 
magvas,  mindig  érdekes  alkotásaival. 


A  magyar  dráma  történetét  csaknem  pontosan  osztja  két  fejezetre 
az  a  határév,  amely  a  19.  századot  a  huszadiktól  elválasztja.  Az  első 
fejezet  az  úttörők,  a  pályakezdők,  a  kísérletezők,  az  utánzók  koráról 
számol  be.  E  korból  voltaképpen  csak  két  név  emelkedik  a  világirodalom 
héroszainak  magaslatára,  két  magános  csillag:  Katona  József  és  Madách 
Imre.  A  második  korban  a  kép  megváltozik.  A  magyar  dráma  bekapcso- 
lódik az  egyetemes  irodalom  áramlásába,  úgyszólván  küzdelem  nélkül 
találja  meg  a  kapcsolatot  a  külfölddel  és  válik  egyenlőrangú  küzdőtárssá 
a  nemzetek  versenyében.  Akiknek  ezt  a  ritka  szép  dicsőséget  köszönhet- 
jük, azokat  annál  melegebb  elismerés  illeti  meg,  mert  ők  a  leghatalma- 

sabb  tényezői  egyúttal  színpadi  kultúránk  nagyszerű  föllendülésének  is. 
Az  ő  kedvükért  özönlik  a  közönség  a  színházba,  ök  neveltek  kitűnő  színé- 
szeket bonyolult  és  nagyigényű  művészi  feladataik  sikeres  elvégzésére. 
Nekik  van  főrészük  abban,  hogy  a  magyar  főváros  ízig-vérig  magyarrá 
lett  lelkében  és  érzésében  is. 

Nem  az  udvar  tékozló  gráciája,  nem  Maecenások  megalázó  alamizs- 
nája tartotta  és  tartja  el  a  magyar  színművészetet,  hanem  azok  a  jeles 
magyar  írók,  akik  a  színház  részére  közönséget  neveltek;  és  az  a  közön- 
ség, amely  megértette  és  megfogadta  a  magyar  drámaírók  hívó  szózatát. 
A  magyar  nemzet,  amely  tiszta  tudatában  van  annak,  hogy  mit  jelent 
kultúrája  számára  a  magyar  színpad,  büszke  lehet  drámaíróira,  akik 
dicsőséggel  hordozzák  meg  a  nagyvilágban  a  magyar  nevet.  Büszke  lehet 
rájuk,  mert  az  ő  tehetségük  is  a  magyar  nemzeti  léleknek  tehetségekben 
oly  csodálatosan  gazdag  ősforrásából  fakadt. 

XIX.  század  nagy  technikai  kísérletei  fantasztikus 
eredményekkel  gazdagították  az  emberiséget.  A 
XX-ik  század  grandiózus  arányokban  folytatja  a 
technikusok,  tudósok  álomszerű,  a  képzelet  szélső 
határait  érintő  találékonyságának  reális  kimélyítését. 
Edison  nevével  kell  fémjelezni  a  technikai  kultúra 
e  mámoros  korszakát,  s  az  ő  geniejéből  röppentek  ki 
azok  a  tudományos,  forradalmi  eszmék,  amelyek  aztán 
a  telefon,  a  drótnélküli  telegramm,  a  rádió  és  a  film 
révén  a  világegyetem  kozmoszát  egy  reális  és  képze- 
letbeli érintkezési  rendszerbe  foglalták. 

Minő  fantasztikum  maga  a  film:  a  mozgás  megrögzítése  és  megörö- 
kítése minden  idők  számára.  A  történetírás,  az  emberi  fejlődés  históriája, 
a  kultúrák  korszakos  küzdelmei,  társadalmak,  népek  erkölcsei,  szokásai, 
harcai  minő  más  képet  adnának  most,  ha  a  filmet  csak  néhány  ezredévvel 
ezelőtt  már  föltalálták  volna.  A  világot  megváltó  keresztény  kultúra  hatal- 
mas renaissance-ának  tanulságai  mennyire  mások  volnának,  ha  1929  év 
előtt  a  betlehemi  csillag  mellett  a  mozgókép  lencséje  és  sugárkévéje  is 
rávillant  volna  az  isteni  gyermek  jászolára,  ha  végigkísérhetnénk  az 
Isten-ember  apostoli  útjait,  ha  végigjárhatnánk  vele  a  Kálváriát.  Szé- 
dítő belenézni  a  gondolat  távlatába,  aminthogy  szédítő  előre  nézni  a  film 
fejlődésének  lehetőségeibe. 

Három  évtized  előtt  a  mozgókép  még  egészen  kezdetleges  és  naiv 
játékszerként  hatott.  Hatalmas  lehetőségeit  csak  a  laboratóriumokban 
sejtették  s  a  nagj^közönség  nem  vett  tudomást  arról,  hogy  a  legfantasz- 
tikusabb technikai  találmány  indult  meg  a  maga  világot  átlépő  útjára^ 

A  film  mai  arányairól  már  nem  kell  beszélni.  Ismerik  a  föld  legtávolabbi 
zugaiban  és  az  őserdők  zárt  magánya  a  film  révén  kerül  összeköttetésbe 
hatalmas,  modern  metropolisok  lázas,  magas  kultúrájú  életével. 

A  magyar  filmkultúra  fejlődési  korszaka  két  évtizedes.  Amikor  a 
n5rugati  nemzetek  közül  elsősorban  Dánia,  nyomában  Franciaország,  ké- 
sőbb Olaszország,  Németország,  majd  Amerika  megkezdte  a  maga  nagy- 
arányú filmg>^ártási  hadjáratát,  idehaza  a  magyar  ötletesség  és  invenció 
hamar  felismerte  a  film  nemzetközi  és  nemzetgazdasági  jelentőségét  és 
fogyatékos  eszközökkel  ugyan,  de  annál  több  lelkesedéssel  kezdetét  vette 
a  magyar  filmek  készítése.  A  film  sajátos  természete  magyarázza,  hogy 
a  magyar  kezdeményezés  a  művészet  és  irodalom  munkásai  részéről  tör- 
tént. A  kereskedelem  és  ipar  itthon  még  nem  ébredt  rá  arra,  hogy  a  film, 
mint  exportképes  nemzeti  ipartermék  milyen  hatalmas  nemzetgazdasági 
értéket  képviselhet  a  nemzetek  gazdasági  versenyében.  Sajnos,  ez  a  fel- 
ismerés, ha  már  jelentkezik  is  nálunk,  de  mostoha  viszonyaink  között,  az 
anyagi  eszközök  hiánya  miatt  nem  érvényesülhet  a  gazdag  és  teljesítő- 
képességben minket  túlszárnyaló  hatalmas  országokkal  szemben. 

Tehát  művészi  és  irodalmi  kezdeményezés  volt  a  magyar  film.  Jano- 
vics  kolozsvári  színigazgató  készítette  az  első  magyar  filmdarabokat. 
Klasszikus  magyar  színpadi  műveket  filmesített  meg,  magyar  színpadi 
aktorokkal  s  e  darabokban  több  volt  a  művészi  szándék,  mint  a  technikai 
eredmény.  Az  első  filmgyártók  irodalmian  gondolkoztak  és  színpadművé- 
szeti célokat  tűztek  maguk  elé.  Céljuk  az  volt,  hogy  a  színpad  megkötött- 
ségét feloldják  a  mozgókép  tág  határai  között  s  ami  a  színdarabokban  a 
szereplők  elbeszéléseként  mint  a  kulisszák  mögött  lezajló  történés  nem 
illeszthető  az  arisztotelészi  hármasszabály  által  körülírt  színpadi  terü- 
letbe, azt  a  film  korlátot  nem  ismerő  megjelenítésével  pótolják. 

Ez  az  irodalmi  és  művészeti  kezdeményezés  ráütötte  bélyegét  aztán 
a  magyar  film  fejlődési  irányára.  Budapesten  színházigazgatók  és  írók 
kezdtek  foglalkozni  a  filmkészítés  problémáival.  Az  első  műterem,  ahol 
rendes  filmgyártás  indult  meg,  a  Hunnia  műteime  volt  s  a  Vígszínház 
egyik  igazgatója  létesítette.  Minthogy  a  színpad  világát  akarták  rá  vetí- 
teni a  vászonra,  színpadi  rendezők  vették  kezükbe  a  filmdarabok  rendezé- 
sét is.  Nagj^on  kezdetleges  volt  még  akkor  a  magyar  filmkészítés  módja. 
A  film  felvevő  gépével  is  alighogy  megismerkedtek  a  laboratóriumokban 
dolgozó  és  a  fényképeljárásban  szakismeretekkel  bíró  emberek,  akik  aztán 
a  filmoperatőri  munkákat  végezték.  A  rendezők  maguk  sem  ismerték  a 
gép  törvényeit.  A  vetítő  eljárás  primitívsége  tehát  érvényesült  az  itt 
készült  filmeknél.  A  gyakorlat  azonban  csodálatos  módon  igen  hamar  mű- 
vészekké nevelte  a  magyar  tehetségeket.  Lázas  munka  folyt  a  műtermek- 
ben, amelyek  kezdtek  megszaporodni,  bár  egyelőre  csak  bérelt  helyiséget 
jelentettek.  Az  operatőrök  és  rendezők  együttes  tanulmányai  mind  töké- 

letesebbé  tették  a  magyar  filmkészítési  eljárást  és  revelálódtak  kitűnő 
magyar  rendezők  és  kitűnő  magyar  operatőrök.  Csak  még  a  filmírók  áll- 
tak tájékozatlanul  az  új  magyar  művészet  előtt. 

A  háborúig  a  magyar  filmkultúra  tehát  a  kezdet  romantikus  kor- 
szakát élte,  több  volt  benne  a  láz,  a  jószándék,  a  kíváncsiság  és  az  intuíció, 
mint  a  mesterségbeli  tudás.  De  külföldön  sem  volt  máskép,  csak  legfel- 
jebb több  eszköz  állt  rendelkezésre,  több  pénz,  míg  idehaza  több  tehetség. 

Nehéz  is  volt  a  magyar  filmgyártás  helyzete,  mert  a  több  technikai 
készséggel  és  eszközzel  készített  és  külföldről  bejövő  filmekkel  szemben 
a  magyar  film  minden  romantikus  szépsége  dacára  háttérbe  szorult.  A 
külföldi  filmek  a  technikai  bravúr  ösvényén  indultak  el  és  akcióikban,  tör- 
téneteikben is  csak  alkalmul  szolgáltak  arra,  hogy  a  film  széles  lehető- 
ségeit a  lehetetlenségek  és  fantasztikumok  megjelenítésében  juttassák  ki- 
fejezésre. Kalandorfilmek,  keleti  fantasztikumok  árasztották  el  a  film- 
piacokat, s  ezek  alkalmasak  is  voltak  arra,  hogy  a  technikai  csodák  által 
meglepett  néző  gondolatait  lefogják  és  ne  késztessék  nagyobb  elmélye- 
désre és  gondolkodásra. 

Mindig  dicsősége  lesz  a  magyar  filmgyártás  első  művelőinek,  hogy 
elsősorban  művészek  akartak  lenni  és  finom  benső  gondolati  célokat  tűz- 
tek maguk  elé.  Azok  a  darabok  is,  amelyek  a  magyar  filmgyártás  első  kor- 
szakában készültek,  ezt  a  tendenciát  mutatják.  A  megfilmesített  „Tolonc", 
a  „Sárga  csikó",  Arany  János  „Tetemrehívása",  Molnár  Ferenc  „ördöge", 
a  Jókai  filmek,  a  Mikszáth  regények,  a  Karthausi,  a  Raskolnikov,  Petőfi 
„János  vitéze"  mind  azt  az  irodalmi  és  művészi  törekvést  jellemzik,  amely 
a  magyar  filmgj'-ártás  első  megálmodóit  és  rajongó  művelőit  hevítették. 
És  jó  úton  jártak. 

Ma  a  film  világirodalmában  nagy  vita  folyik  arról,  hogy  mi  lehet  a 
film  igazi  fejlődésének  iránya,  hogy  a  technikának,  vagy  a  művészetnek 
kell  jobban  kifejeződnie  a  filmgyártás  további  fejlesztésénél.  Ezt  a  pro- 
blémát az  a  helyzet  vetette  fel,  hogy  a  film  népszerűsége  mindjobban  kezdte 
elvonni  a  társadalom  egy  jelentékeny  részét  a  színpadi  művészet  érdek- 
lődési köréből.  Valahogy  véletlenül  a  film  mintha  versenytársává  nőtte 
volna  ki  magát  a  színháznak.  A  színpadi  művészet  esztétikusai  kezdték 
félteni  a  színpadot,  Shakespeare-nek,  Molliére-nek  eszmei  világát  a  berregő 
mozigéptől,  a  műterem-lámpák  reflektoraitól  és  ellensúlyozásul  bizonyos  le- 
kicsinylő, ellenséges  esztétikai  felfogás  kezdett  érvényesülni  a  filmmel 
szemben.  A  színművészeti  esztétikusoknak  általában  igazuk  volt,  mert  a 
filmgyárak  élelmes  financirozói  olyan  tömegárut  zúdítottak  a  közönségre, 
amelyek  távol  álltak  minden  művészi  elgondolástól,  művészi  céltól.  Azonban 
még  sincs  igazuk.  Más  a  színpadi  művészet  és  más  a  filmművészet.  A  nagy 
verseny,  amely  látszólag  a  kultúra  e  két  hatalmas  tényezője  között  folyik, 
már  szünőben  is  van.    Shakespeare-t,    Aristhofanes-t,    Madáchot,    hogy 

csak  szimbolikus  megjelölésekkel  éljek,  ledönteni  trónjukról  nem  lehet. 
Ök  egyeduralkodói  minden  művészetnek,  mert  hiszen  nemcsak  a  gondola- 
tok és  szavak  mélységével,  szépségével,  hanem  a  festőművészet,  a  szobrá- 
szati alkotóművészet  szellemi  képekben  kifejeződő  grandiózus  eszközeivel 
is  rendelkeznek. 

A  film  eddigi  evolúciója  igazolja  a  megállapítás  helyességét,  hogy  nem 
lehet  versenytársa  a  színpadmüvészetnek.  Technikai  eszközei,  technikai 
lehetőségei  és  e  lehetőségek  horizontja  nagyobbak  és  szélesebbek,  mint  a 
színpadé,  de  a  film  mégis  csak  alázatos  tanítványa  lehet  az  örök  színpad- 
művészetnek. Hogy  plasztikus  hasonlattal  éljek,  a  film  hasonlíthat  egy 
nagjonéretű,  szédületes  arányú  eposzhoz,  de  a  világ,  a  mindenség,  az 
ember  lelki  szépségét  és  e  szépség  harmóniáját  az  az  első  dallam  juttatta 
kifejezésre,  amely  valamikor,  az  ősidőkben  a  magára  eszmélő,  az  életet,  a 
napot,  a  természetet,  a  végtelenséget  megérző  ember  lyrikus  lelkéből 
ujjongva  felszállott. 

A  nagy  vitát  különben  el  fogja  dönteni  a  jövő.  Kétségtelen,  hogy  a 
film  technikai  útja  kiszámíthatatlan.  De  bárminő  tökéletessé  is  fejlőd- 
hetik, csak  akkor  jelenthet  az  emberi  fejlődésben  és  haladásban  kulturális 
értéket,  ha  nem  egyszerű  technikát  nyújt,  hanem  lelket  is,  ha  nemcsak 
képeket  vetít  elénk,  az  élet  mozgásainak  megrögzített  pillanatait,  hanem 
azt  is,  ami  a  képek  mögött  és  a  mozgások  vonalai  mögött  húzódik  meg,  a 
szellemnek,  a  gondolatnak  megvonaglásait  is.  És  e  ponton  az  irodalom  és 
színpadművészet  lesz  mindig  a  mestere  és  akkor  válik  egészen  tökéletessé, 
ha  minél  művészibb  tendenciákat  szolgál.  Ezzel  kodifikálni  is  lehet  a  film 
esztétikai  törvényeit.  E  téren  még  nagy  bizonjiialanság  uralkodik  és  az 
fogja  először  megalkotni  a  filmgyártás  törvényeinek  Csemegi-kódexét, 
aki  egyformán  teljes  ismeretével  rendelkezik  a  film  szédítő  technikájának 
és  az  irodalom  és  művészet  legbensőbb  céljainak.  Minél  hamarább  meg  is 
kell  írni  a  fihn  külön  esztétikáját,  mert  félő,  hogy  a  filmgyártás  téves 
utakra  fog  lendülni.  Azok  a  tudományos  és  esztétikai  kézikönyvek,  ame- 
lyek ma  egymással  csatáznak,  hogy  megállapítsák  a  filmfejlődés  köve- 
tendő irányát,  nagyon  is  alá  vannak  rendelve  a  közönség,  a  filmfelvevő 
piac  hajlamainak,  hangulatainak  és  nagyon  is  megérzik  rajtuk,  hogy 
gyári  irodáik  érdekeit  szolgálják.  Mi  sem  bizonyítja  ezt  jobban,  minthogy 
újabban  a  beszélőfilm  monstruózus  gondolatával  foglalkoznak. 

A  film  eredendő  jellege  a  képtechnika.  Ebből  a  jellegből  kell  kifej- 
lődnie minden  művészi  továbbképzésnek  és  nem  lehet  a  hangnak  techni- 
kájával és  technikai  keresztezésével  megrontani  és  meghamisítani  a  kép 
igazi  értelmét.  Ha  ezen  az  úton  kísérletezik  a  filmgj'ártás,  groteszk  ered- 
ményekre fog  jutni  és  korcs,  elfajuló  irányba  juttatja  D'Arcy,  a  Lumiére 
testvérek  és  Edison  találmányát.  Az  anyagszerűség  örök  törvényét  ez- 
úttal sem  lehet  megsérteni. 

A  magyar  film  első  mesterei  tehát  jól  érezték  a  film  igazi  rendelteté- 
sét, amikor  művészi  célok  szolgálatába  állították.  A  háború  szerencsétlen- 
sége a  filmkultúra  fejlődése  számára  szerencsés  helyzetet  teremtett.  Az 
elzárt  országhatárok  következtében  Magyarországra  alig  kerülhettek 
idegen  filmek,  csak  a  középhatalmak,  így  elsősorban  Németország  látta 
el  termékeivel  a  magyar  piacot  és  így  a  magyar  filmkészítés  konjunktu- 
rális helyzetbe  került.  Kevés  volt  a  versenytársa.  A  közönség  már  foko- 
zott érdeklődéssel  fordult  a  film  felé,  magától  adódott,  hogy  új  és  új  film- 
műtermek, filmgyárak  létesültek.  Az  „Astra",  az  „Uher",  a  „Corvin"  és  a 
„Star"  filmgyárak  egymásután  jelentkeztek  a  termelési  versenyben,  fő- 
ként a  két  utóbbi  egészen  nagyarányú  gyári  berendezkedéssel  indította 
meg  a  komoly  magyar  filmgyártást.  Kiváló  magyar  rendezők,  operatőrök 
és  filmírók  fanatikus  lelkesedéssel  fáradoztak  a  jó  magyar  film  meg- 
teremtésén. 

Most  tíz  és  néhány  esztendővel  a  magyar  film  e  hősies  és  nagyszerű 
kezdeti  korszaka  után  tisztelettel  kell  meghajolni  azok  előtt  a  művészlelkű 
munkások  előtt,  akik  megvetették  alapjait  a  reális  és  komoly  magyar  film- 
termelésnek. Ez  a  művészi  lelkesség  és  tehetség  eredményezte  azt,  hogy 
a  kereskedelmi  érdeklődés  is  a  film  felé  fordult.  Pénzes  emberek,  vállal- 
kozók, bankok  odaálltak  a  magyar  film  financirozói  közé  és  bár  őket  nem 
művészi  lelkesedés  vezette,  de  kitűnő  üzleti  érzékük  megéreztette  velük  a 
magyar  filmgj^ártás  nagy  anyagi  és  üzleti  hasznosságát.  A  filmrendezők, 
filmírók  és  operatőrök  társulva  most  már  a  legkiválóbb  iparművész-terve- 
zőkkel, egyre-másra  készítették  a  legkitűnőbb  magyar  filmeket,  az  úgy- 
nevezett nagy,  grandiózus,  slágerfilmeket  és  kísérődarabokat.  A  „Star"- 
filmgyár  két  hatalmas,  nagy  műtermet,  laboratóriumot,  kopirozó-terme- 
ket  épített,  telepén  asztalosműhely,  szobrászműhely,  festőműhely  létesült, 
azonkívül  iparművészek,  rendezők,  filmírók,  színészek,  munkások  százait 
foglalkoztatta.  Éppen  úgy  a  „Corvin"-filmgyár  is.  Nemes  verseny  indult 
meg  a  gyárak  közt  és  egyévi  produkciójuk  oly  nagy  volt,  hogy  túlszárnyalta 
még  a  mai  nagy  külföldi  filmgyárak  teljesítőképességét  is.  Egy-egy  film- 
bemutatójuk, amelyen  egy  esztendei  munkásságuk  eredményét  prezentál- 
ták, művészeti  esemény  volt.  E  nagy  munka  nyomán  filmszaklapok  támad- 
tak s  a  gyárak  kereskedelmi  irodái  összeköttetésbe  kerültek  a  központi 
hatalmak  valamennyi  filmpiacával.  A  magyar  filmek  már  mind  egyen- 
rangú társai  lettek  a  legnagyobb  külföldi  gyárak  filmdarabjainak  s  az  üz- 
leti élelmesség  a  háborús  országhatárok  sorompóit  is  áttörve,  eljuttatta  a 
magyar  filmeket  Svájcba,  Franciaországba,  Angliába  és  Amerikába  is. 
A  háború  alatt  sok  kitűnő  magyar  filmet  láttak  az  ellenséges  országok 
területén,  természetesen  idegen  márka  alatt,  eltüntetve  a  magyar  jelzést. 
De  mégis  a  magyar  szellem  hódított  azokban,  a  magyar  tehetség,  a  magyar 
munka,  a  magyar  technika  és  művészet.  Hogy  milyen  arányú  volt  a 

háború  alatti  magyar  filmgyártás,  talán  közvetlenül  azzal  illusztrálhatom 
leginkább,  ha  megemlítem,  hogy  e  sorok  írója,  mint  a  „Star"  filmg>'ár 
dramaturgja  és  később  művészeti  igazgatója,  negyvenkét  magyar  film- 
darabot írt  egymaga  négy  esztendő  alatt  és  ezek  között  igen  nagyszabású 
filmalkotások  szerepeltek,  amelyek  külön  építkezéseket  kívántak,  külön 
utazásokat,  tengerparti  vidékeken  és  más  helyeken. 

A  magyar  filmgyártás  1918-ban  jutott  el  a  maga  teljesítőképességé- 
nek legnagyobb  fokára.  A  filmgyárak  művészi  vezetői  ekkor  már  arról 
álmodoztak,  hogy  élére  fognak  kerülni  az  egész  világ  filmtermelésének. 
Hiszen  alig  néhány  év  alatt  egyenrangú  versenytársai  lettek  a  legnagyobb 
külföldi  filmgyáraknak.  Egész  új  generáció  nevelődött  fel  a  háború  évei 
alatt  a  filmművészet  szolgálatára.  Magyar  művészeti,  művelődési  és 
nemzetgazdasági  szempontból  tehát  egy  új  harci  eszköze  támadt  a  ma- 
gyarságnak a  nemzetek  kulturális  és  gazdasági  versenyében.  A  perspek- 
tíva szédítőnek  mutatkozott. 

De  minden  reményt  és  minden  álmot  elsodort  a  forradalom  vihara. 
A  nagy  nemzeti  megpróbáltatások  szomorú  évei  következtek  s  a  film- 
gyárak elnéptelenedtek.  Művészek  és  munkások  százai  kétségbeesetten 
nézték,  hogy  szinte  máról-holnapra  hogyan  halt  meg  a  magyar  film- 
gyártás. 

A  nemzeti  katasztrófa  gazdasági  válságba  sodorta  az  egész  or- 
szágot, a  pénzemberek  felhagytak  a  filmgyárak  financirozásával,  a  tőke 
érzékennyé  vált  és  nem  tudott  várni  arra,  amíg  ismét  konszolidálódik 
a  magyar  élet.  Az  elromlott  pénz  elindult  a  maga  sajátos  útjain,  ame- 
lyek nem  a  munkának,  hanem  a  könnyű  kamatoztatásnak  meredélyein 
vezettek.  A  filmművészet  fanatikusai,  rendezők,  írók,  operatőrök  még 
megpróbálkoztak  egy-egy  bérbevett  műteremben  filmdarabok  készítésé- 
vel, de  kevés  volt  hozzá  a  pénzük,  nem  állt  mögöttük  a  vállalkozó  nagy- 
tőke és  így  nem  tudták  tervüket  megvalósítani. 

És  azóta  a  magyar  filmgyártás  szünetel.  Azok  a  kísérletezések, 
amelyek  az  újabb  időkben  a  filmgyártás  föltámasztására  történtek,  nem 
sikerültek.  Sok  nemes  szándék  kudarcot  vallott,  s  mindaddig  nem  támad- 
hat fel  újra  a  művészi  magyar  film,  amíg  a  vállalkozó  nagytőke  nem  áll 
melléje  és  nem  ismeri  fel  a  magyar  film  hasznothajtó  jelentőségét. 
Persze  ez  még  hosszú  idő  kérdése,  mert  a  megromlott  gazdasági  helyzet- 
ben olyan  nagy  tőkéket  mozgósítani,  mint  aminőket  a  jó  film  készítése 
kíván,  szinte  lehetetlen,  hiszen  közben  a  külföldi  filmgyárak  olyan  gran- 
diózus erőmegfeszítéseket  produkálnak,  aminőkkel  versenybe  szállni 
ennek  a  szegény  kis  országnak  alig  lehet.  Egyelőre  a  magyar  filmkultúra 
gyönyörű  fejlettségét  és  nagyrahivatottságát  azzal  igazoljuk  a  kerek 
világ  előtt,  hogy  a  világ  legnagyobb  Stúdióiban,  filmgyáraiban  magyar 
művészi  vezetők,  magyar  rendezők,  magyar  operatőrök,  magyar  dráma- 

turgok  és  magyar  filmszínészek  szerepelnek,  mint  a  külföldi  filmkultúra 
legnag>^obb  értékei. 

A  jelenleg  szórványosan  készülő  magyar  filmek  legfeljebb  csak  jog- 
folytonosságot jelentenek,  de  nem  igazi  termelést  és  egyelőre  a  magyar 
film  kulturális  feladata  abban  merül  ki,  hogy  a  Budapesten  lévő  „Pe- 
dagógiai filmgyár"  az  iskolák  számára  oktató  filmeket  készít. 

íme  a  magyar  filmkultúra  rövid,  de  annál  tanulságosabb  múltja. 
Vallom  és  hiszem,  hogy  ez  a  múlt  még  fel  fog  támadni  és  gyönyörűvé 
teszi  a  jövendőt.  Ehhez  azonban  nemcsak  a  művészet  fanatikusainak 
munkája  szükséges,  hanem  komoly  és  gazdasági  alapokon  nyugvó  érdek- 
lődése magának  a  hivatalos  nemzetgazdasági  politikának  is.  Amikor  az 
ország  gazdasági  problémái  között  ott  szerepel  a  magyar  ipari  és  gazda- 
sági termékek  export-kérdése,  amikor  külön  export-intézeteket  állított 
fel  a  magyar  kormány,  hogy  megjavítsa  kereskedelmi  mérlegünket, 
nem  szabad  figyelmen  kívül  hagynia  azt  az  óriási  méretű  s  az  egész 
világra  kiterjedő  exportlehetőséget,  amely  a  film  nemzetközi  keresletében 
van.  A  magyar  nemzet  kulturális  fejlettségének,  technikai  versenyképes- 
ségének megbecsülhetetlen  értéke  fekszik  a  magyar  filmben,  s  ezt  ki  kell 
aknázni,  ha  más  miatt  nem,  nemzetgazdasági  szempontból. 

És  van  egy  másik  szempont  is.  A  film  mindinkább  krónikásává  válik 
a  nemzetek,  társadalmak  életének  és  fejlődésének.  S  amikor  tudományos 
műhelyekben,  történetírók  dolgozószobájában,  írók  asztalainál  a  kozmikus 
élet  jelenségeit  és  eseményeit  dolgozza  fel  a  jelen  történetírása  a  jö- 
vendő számára,  nem  szabad  kívülhagyni  e  munkából  a  filmet,  ezt  a  nagy 
történetírót,  amely  megrögzíti  a  jelenkor  mozgását,  a  mai  élet  elszálló 
mozzanatait,  a  pillanat  lelkét,  a  napok  történetét  s  a  magyar  nemzeti  és 
társadalmi  élet  nagy  áramát.  Késői  korok  szemére  vethetik  a  mai  magya- 
rok korszakának  azt  a  hiányt,  amely  mutatkozni  fog  más  nemzetek,  or- 
szágok történetírásával  szemben,  ha  kimaradnak  a  magyar  élet  történe- 
téből a  mozgó  pillanat  örök  tanúságai. 


186 


VÉSZI   JÓZSEF  /   A   MAGYAR    SAJTÓ 

magj^ar  nemzet  történetébe  a  politikai  napisajtó 
mint  aktív  tényezője  a  politikai  fejlődésnek,  alig 
száz  évvel  ezelőtt  vonult  be,  tehát  jóval  később  fo- 
nódott össze  minálunk  a  nemzeti  fejlődés  a  sajtó 
fejlődésével,  mint  a  nyugateurópai  nagy  nemzetek 
államaiban.  Okát  ennek  a  késedelemnek  nem  ehe- 
lyütt kell  kikutatnunk.  A  nemzeti  öntudat  felébre- 
dése, a  demokratikus  gondolatnak  az  állampolitikába 
való  behatolása,  a  régi  rendi  alkotmánynak  a  par- 
lamenti népképviseleti  rendszer  által  való  felváltása 
és  a  gondolatközlésnek  az  osztrák  abszolutizmus  cenzúrájának  békói  alól 
való  felszabadítása  Magyarországon  csak  a  XIX.  század  első  harmada 
után  vált  valósággá,  s  így  nálunk  csak  viszonylag  későn  juthatott  a  sajtó 
az  őt  megillető  szerepkörhöz.  Hogy  milyen  szerény,  sőt  primitív  kezde- 
tekből kellett  a  magyar  sajtó  fejlődésének  kiindulnia,  azt  a  külföld  szá- 
mára talán  elegendő  azzal  az  egy  adattal  szemlélhetővé  tenni,  hogy  ami- 
kor Kossuth  Lajos  a  pozsonyi  országgyűlés  tárgyalásairól  szóló  tudósí- 
tásait kézzel  írott  példányokban  kezdte  terjeszteni,  ez  már  merész,  sőt 
csaknem  forradalmi  cselekedet  számba  ment  és  végső  eredményében  oda 
vezetett,  hogy  vakmerőségéért  a  börtönben  kellett  Kossuthnak  lakolnia. 
A  bécsi  kényuralom  e  fojtó  atmoszférájában  érthető  módon  nem  nyílt 
alkalom  a  magyar  sajtó  igazi  fejlődésére.  De  viszont  Kossuth  Lajos  tör- 
hetetlen energiáját  nem  lehetett  semmiféle  erőszakkal  visszafojtani.  A 
fogságból  kiszabadulva,  ismét  tollat  ragadott,  folytatta  a  közszabadsá- 


187 


gokért  való  küzdelmét,  még  pedig  olyan  hatalmasan  és  akkora  sikerrel, 
hogy  az  osztrák  kormányhatóságok  a  végén  is  kénytelenek  voltak  neki 
a  lapkiadási  engedélyt  megadni.  így  született  meg  az  ő  Pesti  Hírlapja. 
Ebben  vívta  azután  nagy  eszmecsatáit,  amennyire  ezt  a  cenzúra  meg- 
engedte. Szavának  ezerszeres  visszhangja  kelt,  eszméi  rohamosan  hódí- 
tottak, s  a  saját  magára  feleszmélő  nemzet  okulást  és  ösztönzést  merített 
abból  a  gigászi  harcból,  amely  Kossuth  Lajos  és  a  nemzeti  újjászületés 
másik  lánglelkü  bajnoka,  gróf  Széchenyi  István  között  fejlődött  ki. 

Ám  az  igazi  sajtószabadság  csak  1848  március  15-én  született  meg. 
A  magyar  „ver  sacrum"  e  nagy  napján  a  szabadságvágy  mámorától 
fűtött,  izzó  forradalmi  hangulatú  pesti  ifjúság  egy  dicsőén  merész  elha- 
tározással széttörte  az  osztrák  cenzúra  bilincseit,  cenzori  engedély  nél- 
kül kinyomatta  és  szabadon  terjesztette  Petőfi  Sándor  „Talpra  Magyar" 
című  csatakiáltását  és  diadalmenetben  kihozta  a  budai  várban  levő 
tömlöcéből  Táncsics  Mihályt,  a  gondolatszabadságnak  a  zsarnoki  hata- 
lom által  fogságba  vetett  mártírját.  A  magyar  sajtó  tehát  szabad  volt 
immár,  és  szabadságát  arra  használta  fel,  hogy  lángragyujtotta  a  nép- 
milliók lelkesedését  Magyarország  szabadságharcáért,  amelyet  az  első 
magyar  parlamenti  felelős  minisztériumban  egyesült  vezérek  —  Kossuth, 
Széchenyi,  Deák,  Eötvös  —  vívtak  előbb  csak  az  osztrák  császári,  majd 
az  ezzel  szövetkezett  orosz  cári  hatalom  ellen.  Ám  ez  a  szabad  sajtó  csak 
kérészéletű  volt:  Világos  után  az  összeomlott  szabadságharc  romjai  alá 
temetődött  az  1848  egyéb  nemzeti  és  demokratikus  vívmányaival  együtt, 
és  ránehezedett  a  nemzetre  aztán  további  tizennyolc  esztendeig  az  osztrák 
abszolutizmus  bosszút  lihegő  nyomása. 

De  e  csaknem  két  évtizedes  abszolutizmus  alatt  sem  tudta  az  erőszak 
a  magyar  sajtót  elnémítani.  A  cenzorok  kérlelhetetlen  szigorúsággal  lát- 
ták el  tisztüket,  de  a  magyar  sajtó  kifogyhatatlan  leleményességgel  meg 
tudta  találni  a  módját  annak,  hogy  jelképes  beszédével,  a  minden  cenzori 
éberséget  csúffá  tevő  ügyességével,  a  magyar  sorsnak  külföldi  analógiák- 
ban való  jelzésével  ébrentartsa  a  lelkekben  a  jobb  jövőbe  vetett  hitet, 
az  eltiport  alkotmány  feltámadásában  való  bizalmat.  A  sorokban  nem 
lehetett  elmondani  semmit,  így  hát  a  sorok  közt  kellett  a  sajtónak  a 
nemzethez  szólania.  A  nemzet  pedig  megtanulta  a  sorok  között  való 
olvasást.  Börne  valahol  azt  mondja,  hogy  a  teljes  sajtószabadság  az 
újságírás  magas  szintjének  a  megölője,  mert  ahol  mindent  ki  szabad 
mondani,  minek  törődne  ott  a  publicista  stílusbeli  finomságokkal,  a  gondo- 
latnak előkelő  és  esztétikailag  díszes  ruhákba  öltöztetésével?  Ellenben 
ahol  a  cenzor  kényuralma  elfojtja  a  gondolatok  szabad  közlését,  ott  az 
írónak  és  újságírónak  rajta  kell  lennie,  hogy  megfinomodott  stílusával, 
fejtegetéseinek  képletességével,  eszméinek  olyan  megcsiszolásával,  mely 
kijátssza  a  cenzor  éberségét,  és  mégis  megtalálja  a  kontaktust  az  olvasó 

értelmével,  túljárjon  a  cenzor  eszén  és  parabolákkal,  metaforákkal,  alle- 
góriákkal tegye  érthetővé  azt,  amit  rendes  beszédben  elmondania  nem 
lehet.  Börne  szerint  tehát  a  cenzúra  az  újságírás  magas  iskolája;  azzal, 
hogy  a  sajtót  meg  akarja  fojtani,  inkább  magasabb  színvonalra  emeli. 
Az  1849-től  1867-ig  terjedő  időszakban  a  magyar  sajtó  fejlődése  csak- 
ugyan ezen  a  vonalon  haladt.  És  az  oktalan  cenzúrának  meg  kellett  a 
maga  szégyenére  érnie  még  azt  is,  hogy  nem  tudott  belekötni  egy  olyan 
újságcikkbe,  amely  később  az  abszolutizmus  összeomlására  adott  első  ha- 
talmas lökésnek  bizonyult.  Ez  a  cikk  a  Deák  Ferenc  híres  húsvéti  cikke 
volt,  mely  a  Kemény  Zsigmond  szerkesztette  Pesti  Naplóban  látott 
napvilágot.  Ebben  voltak  lerakva  a  későbbi  kibontakozás  alapjai,  a  benne 
foglalt  eszmék  szerint  kellett  az  osztrák  császári  hatalomnak  a  magyar 
alkotmány  helyreállításába,  Magyarország  ezeréves  területi  integritásá- 
nak felélesztésébe  beletörődnie,  mert  amint  ezt  Deák  bölcsesége  előre 
látta  és  előre  megmondta,  a  dinasztia  számára  nem  kínálkozott  más  út 
arra,  hogy  nemzetközileg  megrendült  pozícióját  újra  megerősítse. 

Ez  a  cikk  volt  tehát  a  híd,  mely  az  1867-iki  nagy  átalakuláshoz  ve- 
zetett. A  Szent  István  birodalma  ismét  egyesült,  a  magyar  alkotmány 
helyreállott,  a  parlamenti  népképviselet  és  vele  együtt  a  magyar  nemzet 
közszabadságainak  teljessége  ismét  feléledt,  —  ezzel  megkezdődhetett 
aztán  a  magyar  sajtó  életerős  fejlődésének  folyamata. 

A  szó  igazi  értelmében  vett  sajtója  tehát  voltakép  csak  1867  óta  van 
Magyarországnak.  Ez  a  fejlődés  immár  hatvan  esztendőre  nyúlik  vissza. 
Az  idő  viszonylagos  rövidsége  ellenére  megállapítható,  hogy  a  magyar 
sajtó  szellemi  felkészültség  és  technikai  haladottság  dolgában  nem  utolsó 
helyet  foglal  el  a  világsajtóban.  Legjellegzetesebb  vonásainak  egyike  az, 
hogy  noha  sok  m.egértéssel  és  bámulatraméltó  símulékonysággal  tud 
hozzá  alkalmazkodni  a  nagy  világsajtó  mindenkori  fejlődési  fázisaihoz, 
mégis  mindig  meg  tudta  őrizni  —  és  sikeresen  őrzi  meg  ma  is  —  sajátos 
nemzeti  egyéniségének  vonásait.  Túlzás  nélkül  lehet  erről  a  sajtóról  el- 
mondani, hogy  egyrészt  minden  ízében  európai,  másrészt  minden  ízében 
magyar,  amint  hogy  ugyanez  elmondható  a  sajtó  idősebbik  testvéréről, 
a  magyar  irodalomról  is.  Egyáltalában  érdekes  egyéni  vonása  a  magyar 
sajtónak  az,  hogy  tartalmában  és  embereiben  szorosan  össze  van  kap- 
csolva az  irodalommal.  A  magyar  napilapok  csaknem  mindegyike  gazdag 
szépirodalmi  tartalmat  nyújt  állandóan  olvasóinak:  regényeket,  elbeszé- 
léseket, essay-ket,  drámai  és  könyvkritikákat,  sőt  verseket  is.  És  érde- 
kes ebben  az  összefüggésben  az  a  jelenség,  hogy  azoknak  a  könyveknek, 
amelyek  a  sajtó  által  már  közölt  regényeket,  elbeszéléseket  és  verseket 
gyűjtik  egy-egy  kötetbe  össze,  jóval  nagyobb  a  kelendőségük,  mint  az 
olyan  irodalmi  műveknek,  amelyek  nem  láttak  előbb  napvilágot  a  sajtó 
hasábjain.  Ez  azt  mutatja  mindenesetre,  hogy  Magyarországon  a  sajtó- 

nak  egyik  elvitathatatlan  érdeme  az,  hogy  a  nagyközönségben  állandóan 
népszerűsíti  a  nemzeti  irodalmat.  A  másik  jellegzetes  vonása  a  magyar 
sajtó  és  a  magyar  irodalom  közt  fennálló  szoros  kapcsolatnak  abban  áll, 
hogy  a  magyar  irodalomnak  az  utóbbi  negyven-ötven  esztendőben  csak- 
nem minden  jelesebb  képviselője  részint  a  sajtóból  indult  ki,  részint 
pedig  még  ma  is  állandó  újságírói  működést  is  fejt  ki.  így,  hogy  az  iro- 
dalom legnagyobbjával,  Jókai  Mórral  kezdjem,  ez  a  mi  koszorús  regény- 
írónk és  nagy  költőnk  egyúttal  ízig-vérig  való  újságíró  volt,  és  az  is 
maradt  holta  napjáig.  Igen  sokáig  szerkesztője  volt  a  Hon  című  lapnak, 
6  szerkesztette  évtizedeken  át  az  üstökös  című  élclapot  is.  Ugyancsak 
újságírónak  indult,  és  újságírói  munkáját  még  ma  is  folytatja  szépiro- 
dalmunk másik  nagy  jelese,  Herczeg  Ferenc.  Az  újságírásból  indult  ki 
továbbá  Molnár  Ferenc,  aki  már  nemzetközileg  beérkezett  drámaíró  volt 
és  még  mindig  szeretettel  gyakorolta  a  zsurnaliszta  mesterséget.  Jókai 
és  Herczeg  mellett  legnagyobb  regény-  és  novellaköltőnk,  Mikszáth  Kál- 
mán, mint  újságíró  szerzett  magának  előbb  nevet,  a  sajtóból  emelkedett 
föl  az  irodalom  legmagasabb  régióiba  és  újságíró  maradt  végső  lehelle- 
téig.  De  újságírónak  indult  s  az  maradt  mindvégig  Ady  Endre  is,  ha- 
zánknak Petőfi  óta  legnagyobb  lírai  költője.  Ha  két  cikk  között,  amiket 
meg  kellett  írnia,  maradt  kis  szabad  ideje,  a  szerkesztőség  asztalánál  írta 
meg  leghangulatosabb,  legelragadóbb  dalait.  Így  fonódnak  össze  Magyar- 
országon irodalom  és  újságírás  tartalomban   és  emberekben. 

Ez  pedig  már  ad  bizonyos  mértéket  a  magyar  sajtó  szellemi  szintjé- 
nek megítéléséhez.  Írói  gondosság,  finom  stílusérzék,  színes  fantázia, 
érzék  a  nyelv  zenei  ritmusa  iránt,  mindezek  a  tulajdonságok,  amelyek 
a  magyar  sajtó  művészi  értékeit  képviselik,  a  nemzet  irodalmi  életével 
való  szoros  egybekapcsol tságból  erednek.  Hiszen,  fájdalom,  nem  tagad- 
ható, hogy  sajtónknak  ezek  a  kiemelkedő  erényei  az  utolsó  időkben  kezde- 
nek elhalványodni,  hogy  a  magyar  zsurnalisztika  hangja  bizonyos  mér- 
tékig kezd  elparlagiasodni.  Ennek  okát  pedig  abban  az  irányban  kell 
keresnünk,  amelybe  a  sajtóbeli  fejlődés  legújabban  belekanyarodni  lát- 
szik. Ez  előtt  a  fejlődési  fázis  előtt  érdemes  egy  percre  megállanunk, 
mert  megvizsgálása  rendjén  rá  fogunk  bukkanni  egyre  és  másra,  ami 
összefügg  a  magyar  nemzet  mostani  tragikus  sorsával. 

Eredetileg  és  azután  hosszú  ideig  a  magyar  sajtó  az  úgynevezett 
vélemény  sajtó  típusához  tartozott.  Sajátlagos  helyzete,  és  rendeltetése 
determinálta  azzá.  A  helyzetét  az  anyagi  eszközökben  való  megszorított- 
sága  határozta  meg.  Még  az  egykori  virágzó  Nagymagyarország  is  elég 
kicsiny  volt  ahhoz  képest,  hogy  sajtója  a  nagy  nyugati  nemzetek  sajtó- 
jának segítő  forrásaival  rendelkezhessék.  A  huszonkét  milliónyi  lakos- 
ságnak csaknem  fele  nem  volt  magyar  anyanyelvű,  tehát  már  ennélfogva 
is  alig  jöhetett  számba  mint  a  magyar  nyelvű  sajtó  olvasóközönsége.  De 

maga  a  magyarság  népzöme  a  modem  népoktatásügy  áldásaiban  csak 
az  alkotmány  helyreállítása  után  kezdett  részesedni,  és  így  csupán  a  XX. 
század  elején  lehetett  az  analfabétizmust  annyira  visszaszorítani,  hogy 
már  a  szélesebb  néprétegekben  is  fel  tudott  ébredni  bizonyos  mértékig  a 
megértő  érdeklődés  a  hírlapok  iránt.  Ebből  következik,  hogy  a  csak  szűk 
körben  elterjedt  magyar  újságok  igen  hosszú  ideig  jóformán  csupán  a 
belföldi  hírszolgálatra  voltak  szorítva,  a  külföldön  levelezőket  nem  tart- 
hattak, híranyaguk  tehát  nagyon  sokáig  szegényes  és  kezdetleges  volt. 
A  lap  hasábjait  a  szerkesztőknek  politikai  és  társadalmi  tárgyakat  fel- 
ölelő cikkekkel  kellett  legnagyobbrészt  betölteniök,  mert  ezeket  a  cikkeket 
a  saját  munkatársaiktól  kapták  a  rendes  fizetés  fejében,  vagy  pedig 
politikusoktól  és  egyéb  notabilitásoktól,  akik  szükségét  érezték  annak, 
hogy  a  közvéleményt  a  maguk  felfogása  javára  befolyásolják.  De  ugyan- 
ilyen fejlődési  irányba  terelte  a  magyar  sajtót  a  rendeltetése  is.  Hiszen 
a  sajtó  legfőbb  nemzeti  feladata  abban  állott,  hogy  meg  kellett  érlelnie 
a  nagyközönségben  a  politikai  és  társadalmi  fejlődés  vezéreszméit,  hir- 
detnie kellett  a  nemzeti  élet  nagy  igéit,  oda  kellett  hatnia,  hogy  olvasói 
egyfelől  felfogják  és  kellően  értékeljék  az  európai  nagy  kultúráramla- 
tokba  való  bekapcsolódás  fontosságát  és  szükséges  voltát,  másfelől  pedig 
a  társadalom  különböző  rétegeiben  ébrentartassék  az  a  tudat,  hogy  a 
nyugati  kultúrához  való  hozzátartozás  mellett  is  híven  kell  e  nemzet 
minden  fiának  és  leányának  ragaszkodnia  a  nemzeti  hagyományokhoz. 
Ezt  a  hivatást  csakis  a  szó  legjobb  értelmében  vett  véleménysajtó  tudta  be- 
tölteni. Ám  a  nagy  világsajtóban  a  technikai  fejlődés  boszorkányos  gyorsa- 
sága kiérlelt  egy  másik  típust:  a  hírszolgáltató  sajtó  típusát.  Ez  a  típus 
már  nem  csupán  véleményeket  szuggerál,  nem  csak  eszméket  hirdet,  nem 
társadalmi  és  nemzeti  ideálok  terjesztését  látja  céljául.  Ez  a  sajtótípus 
a  híranyag  bőségével  és  változatosságával  igyekszik  a  közönséget  a  maga 
számára  megnyerni.  Ezelőtt  ötven  év\-el  és  azután  még  jó  sokáig  az  egész 
budapesti  sajtóban  egyedül  az  a  lap,  amelynek  szerencsés  lehetek  az 
élén  állani,  a  Pester  Lloyd,  dicsekedhetett  azzal,  hogy  volt  neki  egy  úgy- 
nevezett „bérelt  távíródrótja",  amely  naponta  1000,  vagyis  ezer  szót  ho- 
zott neki  Bécsből,  mint  összesűrített  anyagát  a  Magyarországon  kívül 
folyó  világtöi-ténésnek.  Nagy  szó  volt  ez  akkoriban!  Ezer  szónyi  híranyag 
a  külföldről  naponta.  Irigységgel  és  bámulattal  nézett  fel  abban  az  idő- 
ben az  egész  magyar  sajtó  erre  a  lapra.  De  aztán  jött  a  nagy  technikai 
fejlődés:  a  távirati  közlés  olcsóbbodása  (mérsékelt  hírlaptarifa)  és  a 
távíróhálózat  rohamos  kiépülése.  Ezt  követte  az  interurbán  telefon,  majd 
a  drótnélküli  távírás  és  telefonálás  lehetősége.  A  híranyag  tetszés  szerint 
való  kibővítésének  nem  volt  többé  akadálya.  A  magyar  sajtó  minden 
eg^'es  orgánuma  bőséges  híranyaggal  szolgálhatott  a  közönségnek, 
kivált  amióta  a  nagy  nemzetközi  távirati  ügynökségek  egymással  ver- 

senyre  keltek,  s  közöttük  a  Magyar  Távirati  Iroda  mostani  vezetősége 
hírszolgálati  hálózatát  olyan  nagyszerűen  építette  ki. 

így  lépésről-lépésre  eltávolodott  a  magyar  sajtó  hírlapjainak  nagy- 
része  a  vélemény  sajtónak  eredeti  típusától  és  rátért  a  hírszolgáltató 
sajtó  típusára.  Ezzel  pedig  meg  volt  adva  egy  nagyon  veszedelmes  kí- 
séi'tés:  a  boulevard-sajtó  nem  éppen  örvendetes  és  nem  éppen  kívánatos 
típusának  meghonosodására.  Divatba  jöttek  amerikai  és  párisi  módra 
az  ökölnyi  címfeliratok,  divatba  jött  az  eseményeknek  szenzációs  színbe 
öltöztetése,  divatba  jött  a  közölni  valóknak  abból  a  szempontból  való 
kiválogatása,  hogy  a  csupán  hasznos,  de  szenzációs  benyomással  nem 
kecsegtető  tudnivalók  helyett  inkább  a  szenzációssá  feldolgozható  anyag 
számára  jutott  a  lap  rendelkezésre  álló  teréből. 

Igazságtalanság  volna  fel  nem  ismerni,  hogy  ez  a  fejlődési  irányzat 
nem  csupán  a  magyar  sajtót  jellemzi,  hanem  mindinkább  lábra  kezd 
kapni  a  világ  minden  országának  sajtójában.  Sőt  a  magyar  sajtó  dicsé- 
retére megállapítható,  hogy  nálunk  az  újságok  sokáig  ellentállottak  a 
kísértésnek,  csak  nagynehezen  és  nagykésőn  szánták  rá  magukat  a 
külföldön  már  csaknem  általánosan  meghonosodó  fejlődési  irány  befo- 
gadására. És  megállapítható  még  egy  további  nevezetes  és  érdekes  mo- 
mentum is:  tudniillik  az,  hogy  a  magyar  sajtóban  még  ma  is  tekintélyes 
számban  vannak  hírlapok,  amelyek  szívósan  ellentállnak  ennek  az  újítás- 
nak; bár  lelkiismeretesen  és  bőkezűen  építették  ki  hírszolgálatukat,  de 
azért  nem  engedik  a  boulevard-sajtó  szélsőségeit  hasábjaikon  felburján- 
zani,  hanem  szerencsésen  egyesítik  magukban  a  régi,  klasszikus  veretű 
véleménysajtó  minden  kiváló  tulajdonságát  a  modern  hírszolgáltató 
sajtó  minden  előnyével. 

Nagy  kár,  hogy  a  külföld  nemzetei  nyelvi  okoknál  fogva  nem  tudják 
figyelemmel  kísérni  a  magyar  sajtót.  Érdekes,  de  egyúttal  tanulságos  is 
volna  ez  rájuk  nézve,  mert  meg  kellene  látniok,  hogy  Magyarországon 
még  a  kifejezetten  boulevard-sajtó  is  híven,  következetesen  és  szeretettel 
igyekszik  szolgálni  a  nemzeti  gondolatot.  Ha  felmerül  egy-egy  kérdés, 
amely  nemzeti  létünk  valamely  feltételét  érinti,  akkor  a  különben  sok- 
felé szakadozott  magyar  sajtóban  egyszerre  eltűnik  minden  elválasztó 
vonal.  A  különböző  típusok  összefognak  a  megtámadott  nemzeti  érdek 
elszánt  védelmében.  És  alárendelnek  minden  egyebet  ennek  az  egy  szent 
ügynek.  Magyarország,  sajnos,  túlgazdag  politikai  és  társadalmi  ellen- 
tétekben, s  ezek  az  ellentétek  sűrűn  kelnek  szenvedélyes  harcokra  a  sajtó 
hasábjain.  De  megszűnik  minden  villongás,  abbamarad  minden  világ- 
nézetben és  pártküzdelem,  mihelyt  a  nemzeti  élet  alapvető  kérdéseiről 
van  szó. 

Mindezt  pedig  a  magyar  sajtó  a  lehető  legmostohább  anyagi  viszo- 
nyok között  végzi  el.  Az  ország  megcsonkítása  kegyetlenül  megnyomorí- 

totta  a  sajtót  is.  Nemcsak  a  terület  kétharmadát  vesztettük  el,  de  a  ma- 
gyar sajtó  még  rosszabbul  járt,  mert  a  lekapcsolt  országrészekben  fek- 
szenek —  kevés  kivétellel  —  a  városok,  amelyeknek  lakossága  szolgál- 
tatta a  múltban  a  sajtó  olvasóközönségének  túlnyomó  többségét.  Hiszen 
a  megmaradt  csonkaország  lakosságának  legnagyobbrésze  földmíves, 
tehát  sem  kultúrszükségleteiben,  sem  vagyoni  állapotában  nem  akkora 
befogadóképességű  a  sajtó  számára,  mint  az  elszakított  városoknak,  e 
nagy  és  virágzó  magyar  kultúrközpontoknak  lakossága,  amelynek  a  sajtó 
egyik  mindennapi  életszükséglete.  Az  ilyen  módon  elszegényedett 
magyar  sajtó  azonkívül  túl  is  van  dimenzionálva.  A  budapesti  napilapok 
száma  a  nagy  nemzeti  katasztrófa  óta  alig  csökkent,  s  a  megmaradt 
csekély  olvasóközönségen  ez  a  túlsók  napilap  kénytelen  osztozkodni.  Ez 
pedig  nemcsak  szegénységet  jelent,  hanem  jelenti  az  öldöklő  versenyt  is. 
A  hírlapok  görcsösen  ragaszkodnak  életükhöz.  Hiszen  mindeniküknek 
megvan  a  mag  egyéni  jellege,  mindenikük  méltán  hisz  tehát  a  maga 
létjogosultságában,  és  mert  a  dolog  így  áll,  a  lapok  kétségbeesett  erőfe- 
szítéseket tesznek  arra,  hogy  fennmaradásukat  biztosítsák.  Magj'^arorszá- 
gon  a  sajtó  csak  anyagi  tekintetben  rongyolódott  le.  Minden  más  ország- 
ban hasonló  körülmények  között  a  sajtónak  végső  erkölcsi  lerongyolódása 
is  alig  maradt  volna  el.  Ám  a  magyar  sajtó  büszkén  hordja  koldustarisz- 
nyáját és  hogy  a  szegénysége  nem  tudta  megrendíteni  nemzeti  köteles- 
ségtudását, kiderül  már  abból  az  egy  körülményből  is,  hogy  az  utódálla- 
mok kormányai  országuk  határait  féltékenyen  elzárják  a  magyar  sajtó 
orgánumainak  legtöbbje  elől.  Ha  megvirrad  egyszer  a  jobb  magyar  jö- 
vendő, az  újraegyesülő  nemzet  meleg  hálájával  fogja  sajtóját  ezért  a 
mostani  szegénységéért  kárpótolni. 


13         Magyarok  a  kultúráért 

szellemi  termékek  közvetítése  a  széles  közönség 
részére  sokféle  úton  történik:  a  legrégibb  mód  az 
élőszóval  való  előadás,  akár  iskolaszerű  oktató  mo- 
dorban, akár  színielőadás  formájában.  Ezt  követte 
a  kéziratban  való  sokszorosítás,  majd  ennek  köz- 
vetlen folytatása:  a  könyvalakban  való  közreadás; 
később  a  futó  jellegű  időszaki,  ú.  n.  sajtó  (napilap, 
folyóirat,  revü)  útján  való  megjelentetés;  legújabb 
időkben  pedig  a  grammofon,  a  film  és  a 
rádió. 
Szellemi  kincseink  közvetítésének  mindezen  módozatai  annyira  fon- 
tosak, hogy  alig  lehet  őket  kulturális  jelentőségük  szempontjából  osztá- 
lyozni, de  tagadhatatlan,  hogy  a  könyv  valamennyi  közt  első  helyen  áll 
annyiban,  hogy  csakis  ez  biztosít  valamely  irodalmi  terméknek  mindenki 
által  mindig  könnyen  hozzáférhető  és  megszerezhető  állandó  jelleget  és 
ezért  bátran  mondhatjuk,  hogy  valamely  korszak,  vagy  nemzet  kultu- 
rális állapotát  és  jelentőségét  könyvkultúrája  nyomán  ítélhetjük  meg  a 
legbiztosabban. 

Az,  amit  könyvkultúrának  nevezünk,  nem  merül  ki  a  könyvtermelés 
mennyiségében,  sem  annak  minőségében,  már  azért  sem,  mert  a  könyv 
maga  csak  közlési  forma,  a  formánál  pedig  lényegesebb  a  tartalom,  a 
könyvben  megtestesülő  szellemi  alkotás,  vagyis  maga  az  élő  irodalom. 
Egészséges  könyvkultúra  legelső  alapfeltétele  a  bőséges  és  értékes  iro- 
dalmi termelés,  aminthogy  egészséges  irodalmi  élet  elsőrendű  feltétele, 
hogy  minden  éitékes  szellemi  alkotás  könyvformában  meg  jelenhessék  és 

a  lehető  legnagyobb  mennyiségen  el  is  terjedjen.  A  könyvformában  való 
megjelenés  és  elterjedés  ad  életet  az  irodalomnak,  ez  teremti  meg  a  kö- 
zönség olvasó  vágyát  és  könywásárló  készségét  és  emellett  megteremti 
a  könyvek  megőrzésének,  gyűjtésének,  nyilvános  és  magánkönyvtárak 
létesülésének  lehetőségét  is. 

A  magyar  könyvkultúra  méreteit  és  jelentőségét  legjobban  abból 
ítélhetjük  meg,  hogy  —  számításunk  szerint  —  ezidőszerint  a  mai 
Magyarországon  évenként  kb.  25,000.000  darab  magyar  könyvet  vásá- 
rolnak, összesen  kb.  UO, 000. 000  pengő  árban,  ami  azt  jelenti,  hogy  nálunk 
minden  ember  évenként  átlag  5  pengőt  költ  magyar  könyvekre  és  hogy 
minden  lakó  évenként  átlag  három  könyvet  vásárol. 

A  könyvkultúra  szerves  kapcsolatban  áll  a  nemzet  erkölcsi,  gazda- 
sági és  politikai  helyzetével  és  ahol  ezen  alapfeltételek  valamelyike  lénye- 
gesen változik,  ez  nyomot  hagy  az  irodalmi  életben  és  így  a  könyvterme- 
lésben is.  Sok  tekintetben  szomorú  példát  mutat  erre  éppen  hazánk 
köny\i;ermelésének  változása  a  háború  előtti  időktől  a  mai  napig.  1913- 
ban,  vagyis  a  háború  előtti  utolsó  évben  össztermelésünk  2377  kiadvány 
volt;  1921-ben,  a  háború  utáni  felocsudás  kezdetén  majdnem  fenn  tudtuk 
még  tartani  a  régi  helyzetet:  ebben  az  évben  2318  könyvet  termeltünk. 
Ez  a  mennyiség  azonban  1927-ben  már  1792  könyvre  csökkent.  Számot- 
tevő csökkenést  látunk  a  tankönyvek  termelésében,  amelyekből  a  meg- 
csonkított ország  természetesen  lényegesen  kevesebbet  fogyaszt,  annyira, 
hogy  az  1913.  év  294  tankönyvkiadványával  szemben  1927-ben  már  csak 
141  tankönyv  megjelenését  mutathatjuk  ki.  Még  elszomorítóbb  változás 
mutatkozik  a  tudományos  könyvek  terén,  melyekből  1913-ban  826,  1921- 
ben  539  munkát  termeltünk,  míg  1927-ben  már  csak  359  tudományos  (ter- 
mészettudományi, orvosi,  jogi,  történeti,  statisztikai  stb.)könyv  jelenhetett 
meg  Magyarországon.  Ezzel  szemben  a  szépirodalom  (regény,  elbeszélés, 
színdarab,  költemény)  terén  termelésünk  1913-ban  419,  1921-ben  665, 
1927-ben  pedig  719  kiadványt  tesz  ki,  mely  utóbbiból  493  eredeti,  a  többi 
pedig  fordítás.  A  hazai  termelés  ezen  szomorú  csökkenése  mellett  két 
vigasztaló  momentum  tűnik  fel.  Az  egyik  az,  hogy  a  mai  Magyarország 
területén  folyó  termelés  mellett  bizonyos  fokú  magyar  irodalmi  élet  és 
némi  könyvtermelés  mutatkozik  az  elszakított  területekben  is;  a  másik 
pedig  az,  hogy  noha  a  termelés  csökken  és  noha  a  gazdasági  élet  küzdelme 
és  a  megélhetés  gondjai  nyomasztóbbak,  mint  valaha,  a  könyvvásárlás 
az  ország  területén  mégis  örvendetes  mértékben  növekedik.  Ennek  oka 
közönségünk  olvasó  vágyának  és  általános  kultúrnívójának  emelkedé- 
sében rejlik. 

Ha  az  évi  negyvenmillió  pengőre  becsülhető  magyar  könyvfogyasz- 
tás a  mai  gazdasági  bajok  közepette  meglepő  kulturális  eredményeknek 
mondható  is,  ezt  a  jelenséget  nem  tekinthetjük  egy  gyökértelen  fa  hirte- 

len  és  váratlan  kizöldülésének.  A  magyar  könyvnek  nagy  múltja  van 
és  ez  a  tiszteletreméltó  múlt  arra  vall,  hogy  népünk  a  könyvet  minden 
korban  ápolta,  becsülte  és  szerette.  Tengernyi  gondja  ellenére  a  magyar 
mindig  kész  volt  áldozatokat  hozni  azért,  hogy  a  könyv,  a  kultúra  leg- 
jellemzőbb terméke,  nálunk  is  meghonosodjék  és  kifejlődjék. 

Abban  az  időben,  amikor  a  könyvnyomtatást  még  nem  ismerték  és 
a  szellemi  kincseket  csak  kézírásos  másolatok  révén  tudták  sokszorosí- 
tani és  megőrizni:  a  magyar  kolostorokban  és  káptalanokban  is  dívott 
a  kÖn>^ek  türelmes  másolgatása  és  művészi  festegetése.  Ezekből  az 
Árpád-kori  termékekből  csak  kevés  emlékünk  maradt,  köztük  a  Magyar 
Nemzeti  Múzeum  tulajdonában  levő,  1228-ban  készült  és  fényesen  illusz- 
trált Misekönyv,  amelyet  Pray-kódex  néven  ismernek.  E  kódex  azért  is- 
igen  fontos,  mert  magában  foglalja  legrégibb  nyelvemlékünket:  a  Halotti 
Beszédet  és  Könyörgést.  De  világraszóló  nevezetessége  könyvkultúránk- 
nak az  a  XV.  századbeli,  olasz  festők  által  díszített  kéziratgyűjtemény, 
amelyet  Mátyás  királyunk  teremtett  meg,  és  amelyet  a  megrendelő  neve 
után  Corvina  néven  ismer  az  egész  művelt  világ. 

Ugyancsak  Mátyás  király  uralkodása  alatt  —  már  1473-ban  — 
állították  fel  Budán  azt  a  nyomdát,  mely  a  magyar  történetírás  értékes 
termékét,  a  Chronicon  Budense  néven  ismert  történelmi  munkát  állította 
elő. 

Érdekes  jelenség,  hogy  a  nyomdák  abban  a  korban  általában  Európa- 
szerte  felette  rövid  életűek  voltak  és  Hess  András,  a  budai  nyomda 
tulajdonosa  is  kénytelen  volt  üzemét  rövid  idő  múlva  megszüntetni,  úgy- 
hogy  hazánknak  azután  sokáig  egyáltalában  nem  volt  nyomdája.  De  ez 
nem  akadályozta  meg  teljesen  a  magyar  könyvek  kiadását;  íróink  kül- 
földi nyomdákat  bíztak  meg  magyarnyelvű  műveik  előállításával.  így 
jelentek  meg  Krakkóban,  Komjáthi  Benedek  fordításában  Szent  Pál 
levelei  és  még  19  más  magyarnyelvű  könyv.  A  magyar  könyvkultúrát 
szolgálta  az  1534-ben  Brassóban  alakult  Honter  János-féle  nyomda,  majd 
röviddel  rá,  1536-ban  Nádasdi  Tamás  alapít  nyomdát  a  Sárvár  melletti 
új  szigeten,  Heltai  Gáspár  pedig  Kolozsvártt  kezdi  meg  értékes  nyomdai 
működését  1550-ben.  Nagyszombatban  1577-ben  Telegdi  Miklós  megala- 
pítja az  Egyetemi  Nyomdát,  mely  1777-ben  Budára  kerül.  Ez  a  nyomda 
az  Egyetem  oltalma  alatt  megszakítás  nélkül  350  év  óta  működik  és  ma 
is  számottevő  tényező  könyvkultúránk  terén.  Kiadványainak  száma  az 
ezret  messze  felülmúlja. 

Ettől  az  időtől  kezdve  a  magyar  könyvtermelés  szakadatlan  folya- 
matban rohamosan  fejlődik  és  ezerszámra  jelennek  meg  a  magyar  ős- 
nyomtatványok. Külföldön  általában  azokat  a  könyveket  nevezik  ősnyom- 
tatványoknak, amelyek  a  könyvnyomtatás  feltalálásának  századában,  tehát 
1500  előtt  jelentek  meg.  Nálunk  1711  a  határ,  a  szatmári  békekötés  esz- 

196 


tendeje  és  egyúttal  az  az  év,  amelyben  az  első  terjedelmes  magyar  iroda- 
lomtörténet, Czwittinger  Dávid  műve,  a  Specimen  Hungáriáé  Ldtteratae 
napvilágot  látott,  ősnyomtatványaink  jegyzékét  Szabó  Károlynak  kö- 
szönhetjük, akinek  igen  megbízható  adatokat  tartalmazó  kétkötetes  mű- 
vét később  Sztripszky  Hiador  egészítette  ki.  Szerintük  1711-ig  2245 
magyarnyelvű  és  2733  másnyelvű,  összesen  tehát  majdnem  5000-féle 
könyv  jelent  meg  Magyarországon. 

A  belföldi  magyar  könyvtermelés  mellett,  számos  magyar  ifjú  kül- 
földi iskoláztatása  folytán,  ebben  a  korszakban  külföldön  is  jelentek 
meg  magyar  kön5rvek.  így  Apátzai  Tsere  János  ,yMagyar  Encyclopaedia" 
című  könyve  1653-ban  Utrechtben  látott  napvilágot.  E  könyv  öt  évvel 
Descartes  halála  után  jelent  meg  és  már  magyar  nyelven  ismerteti  a 
nagy  francia  filozófus  rendszerét. 

A  XVIII.  század  végétől  kezdve,  a  nemzeti  megújhodással  lépést 
tartva,  a  magyar  könyvtermelés  is  erősödik.  Noha  a  XVIII.  század  végén 
és  a  XIX.  század  elején  íróinknak  még  nehéz  küzdelmet  kellett  folytat- 
niok  műveik  megjelenéseért,  a  kiadás  lehetősége  és  a  közönég  vásárló- 
készsége folyton  nagyobbá  válik. 

Természetszerűleg  csak  a  gazdasági  élet  modernizálódása,  a  közle- 
kedés kifejlődése  és  a  politikai  függetlenség  helyreállítása  ad  igazi  len- 
dületet a  magj'ar  könyv  életének.  Petőfi,  Arany,  Jókai  és  a  XIX.  század 
második  felének  írói  már  lüktető  kapcsolatban  állnak  a  közönséggel, 
megkedveltetik  a  könyvet  a  magyar  nép  szélesebb  rétegeivel  is,  sikerre, 
népszerűségre,  bátorításra  találnak  és  munkáik  kiadását  a  közönség  fej- 
lődő könyvszeretete  mindjobban  megkönnyíti. 

Ma  már  a  magyar  könyvkultúra  nemcsak  a  lakosság  számarányához 
képest  mondható  hatalmasnak,  hanem  kimagasló  jelenségei  és  messze- 
világító eseményei  is  vannak,  amelyek  nélkül  értékes  és  jelentős  kultu- 
rális élet  elképzelhetetlen  volna.  A  kulturális  élet  minden  területén  egy- 
részt szélesen  hömpölygő,  jószínvonalú  átlagtermelés  szükséges,  de  más- 
részt messziről  látható,  kimagasló  csúcsok  és  irányjelző  világítótornyok 
is  nélkülözhetetlenek. 

A  könyvkultúra  közvetítői,  a  kiadók  és  könyvkereskedők  akkor  tel- 
jesítik a  hivatásukat,  ha  az  olvasók  körét  minél  jobban  kiszélesítik  és 
minden  szerzőnek,  de  különösen  irodalmunk  nagyjainak  minél  nagyobb 
közönséget  szereznek.  Ez  a  nagyjelentőségű  közvetítő  munka  nálunk 
különösen  Petőfi,  és  Jókai  műveinek  terjesztésénél  aratott  nagy  sikert. 
Fájdalmasan  rövid  élete  során  Petőfi  számos  verskötetének  külön  kiadá- 
sain kívül  két  gyűjteményes  kiadást  is  rendezhetett  összes  műveiből.  Ha- 
lála után  pedig,  amikor  1867-ben  az  osztrák  elnyomás  megszűnt,  valósá- 
gos áradata  jelent  meg  a  legkülönbözőbb,  díszes  és  nagyszabású,  vala- 
mint egyszerű  és  olcsó  Petőfi-kiadásoknak.  Külön  említést  érdemel  Petőfi 

összes  költeményeinek  milléniumi  kiadása,  amely  jó  kiállításban,  788  ol- 
dalnyi terjedelemben,  egykoronás  árban  került  a  könyvpiacra  és  így 
világító  példája  lett  az  olcsó  magyar  könyvnek. 

Ahol  az  üzletszerű  kiadóvállalatok  a  közönséget  megfelelő  szakmun- 
kákkal ellátni  nem  bírják,  ott  tudományos  egyesületeink  lépnek  sorom- 
póba, hogy  a  hiányokat  kipótolják  és  a  szükségleteket  kielégítsék.  Így  a 
19.  század  második  felében  folyóiratok  mellett  számos  hazai  és  külföldi 
szakmunkát  adott  ki  a  M.  kir.  Természettudományi  Társulat,  a  Magyar 
Mérnök-  és  Építészegyesület,  az  Oi'vosi  könyvkiadóvállalat,  a  M.  T.  Aka- 
démia könyvkiadóvállalata  stb.,  úgyhogy  az  egyetemi  és  főiskolai  ki- 
képzés magyarnyelvű  könyvekkel  teljesen  elvégezhetővé  vált. 

Más  szempontból  igen  jelentékeny  és  nagyhatású  esemény  volt 
1896-ban  Jókai  műveinek  százkötetes  nemzeti  kiadása,  amely  a  hazai 
társadalom  legszélesebb  rétegeit  vonta  be  a  magyar  író  és  a  magyar 
könyv  iránti  köteles  hódolat  körébe  és  ezáltal  még  ma  is  megnyilvánuló, 
sőt  állandóan  erősödő  lehetőséget  teremtett  meg  íróink  összes  munkái- 
nak gyűjteményes  kiadására. 

Nyelvünk  elszigeteltsége  miatt  a  magyar  könyv  szerepe  nemzetközi 
vonatkozásban  nagyon  egyoldalú.  Feltűnő,  bár  érthető  jelenség,  hogy  a 
mi  közönségünk  rajongással  és  hódolattal  fogadja  az  idegen  irodalmak 
iiagyjainak  magyarra  fordított  műveit,  ellenben  a  mi  kiváló  íróink  nehe- 
zen találnak  megfelelő  fordítót,  kiadót  és  közönséget  külföldön.  A  mi 
művelt  közönségünk  nemcsak  fordítások  révén  ismerkedik  meg  a  kül- 
föld irodalmával,  de  az  eredeti  német,  francia  és  angol  kiadásokat  is 
nagy  mértékben  vásárolja,  viszont  magyarnyelvű  könyv  a  magyar  nyelv- 
területen kívül  alig  talál  olvasót. 

Idegen  művek  lefordításának  1922-ig,  amíg  az  eredeti  mű  szerzőjé- 
nek engedelme  nélkül  is  megjelenhettek,  anyagi  okai  is  voltak.  De  a  fordí- 
tások sűrű  megjelenése  tekintetében  az  a  körülmény  sem  hozott  változást, 
hogy  a  Berni  Egyezményhez  való  csatlakozásunk  óta  fordítás  csakis  a 
szerző  beleegyezésével,  tehát  megfelelő  tiszteletdíj  ellenében  adható  ki.  Ezt 
a  csatlakozásunkat  a  Berni  Egyezményhez  Trianon  követelte,  de  a  béke- 
parancsnak ezt  az  egy  pontját  nem  tekintettük  kényszernek,  mert  kor- 
mányunk már  a  háború  előtt,  az  1913-ban  Budapesten  megtartott  Nem- 
zetközi Kiadói  Kongresszuson  kijelentette,  hogy  az  említett  nemzetközi 
egyezményhez  méltányossági  szempontból  csatlakozni  kíván. 

Tévedés  volna  azt  hinni,  hogy  a  magyar  közönség  a  külföld  irodal- 
mából csakis  a  nagy  elbeszélők  műveit  fogyasztja.  Dumas,  Sue,  Zola, 
Dickens,  Dosztojevszki  és  a  többi  nagy  regényíró  mellett  minden  maga- 
sabbrendű, mélyebb  lekületű  világirodalmi  alkotás  hálás  közönségre  akad 
nálunk.  Dante  Divina  Commediája,  Goethe  Faustja,  Shakespeare  szín- 
művei számos  fordításban  jelentek  meg;  Baudelaire,  Byron,   Camoéns, 

Cervantes,  Heine,  La  Fontaine,  Leopardi,  Milton,  Moliére,  Puskin,  Rilke, 
Tasso  stb.  nagy  költőink  fordításában  ma  is  állandó  cikkei  a  magyar 
könyvpiacnak.  Anatole  Francé,  Victor  Hugó,  Baskircseff  Mária  magyar 
fordításai  óriási  példányszámban  forognak  közkézen.  A  külföld  nagy 
tudósai:  Bergson,  Darwin,  Diderot,  Hume,  Huxley,  Le  Bon,  Mommsen, 
Ostwald,  Reclus,  Spencer,  Wundt  stb.  fordított  irodalmunk  számottevő 
és  állandóan  keresett  és  olvasott  termékei. 

A  könyv  terjesztésének  első  feltétele:  a  közönség  szeretete,  hódolatig 
menő  rajongása  a  könyv  iránt  nálunk  századról-századra  fokozódik 
és  jelenleg  alig  van  nép,  amely  számarányához  és  gazdasági  erejéhez 
mérten  annyi  könyvet  fogyasztana,  mint  a  magyar.  Ez  a  vásárlási  kész- 
ség adta  meg  a  lehetőséget  egészen  magas  színvonalú  könyvkiadói  és 
könyvterjesztési  szervezet  megteremtésére,  amely  viszont  a  nyomdásza- 
tot is  magas  fokra  fejlesztette,  úgy  hogy  ma  sokezer  és  ezer  kéz  foglal- 
kozik könyvek  nyomdai  előállításával  és  bekötésével,  valamint  azok  ter- 
jesztésével. Budapestnek  kb.  100  nagyszerűen  berendezett  és  felszerelt 
könyvkereskedése  van  és  a  vidéki  városokban  is  nagyarányú,  gyönyörűen 
felszerelt  könyvesboltok  tanúskodnak  a  magyar  könyvkultúra  fejlettsé- 
géről. Vidéki  könyvkereskedéseink  száma  kb.  250  és  figyelemreméltó, 
hogy  tizenkét  vidéki  városban  öt  vagy  ennél  több  könyvkereskedés 
működik. 

Kiadóink  nagyarányú  könyvtermelését  a  terjesztés  egyéb  módjai  is 
támogatják,  így  különösen  a  részletüzlet  mutathat  rá  az  utolsó  harminc 
esztendőben  igen  jelentékeny  eredményekre,  amelyek  nélkül  irodalmunk 
felette  kiváló  termékei,  különösen  a  lexikális  és  egyéb  ismeretterjesztő 
munkák,  valamint  íróink  gyűjteményes  kiadásai  nem  létesülhettek  volna. 
A  könyvterjesztés  ezen  módszerét  világszerte  müvelik,  de  sehol  sem 
hárul  rá  olyan  nagy  feladat,  mint  nálunk,  ahol  éppen  ezzel  az  odaadó 
tevékenységgel  lehetett  a  közönség  újabb  és  újabb  rétegeit  a  könyv- 
kultúra részeseivé  tenni. 

A  magyar  könyvkultúra  fejlettségében  az  irodalom  belső  értéke,  a 
könyvkiadás  és  könyvkereskedelem  szervezettsége  mellett  jelentékeny 
szerepe  van  a  könyvek  tetszetős  külsejének  is.  A  szép  könyv  nagyobb 
hatással  van  a  közönség  lelkére,  mint  a  gondozatlan,  pongyola  külsejű 
és  ezért  a  könyvek  előállításában,  a  nyomásban  és  kötésben,  valamint  a 
képekkel  való  díszítésében  folyton  fokozódó  gondosság  és  ízlés  mutat- 
kozik. Ez  a  törekvés  és  tevékenység  a  könyvek  helyes  formája  és  tetszetős 
külseje  körül,  melyet  „grafika"  néven  ismerünk,  már  a  könyvnyomtatás 
kezdetétől  fogva  érvényesült  és  nyomdászaink  már  a  XVL  és  XVH.  szá- 
zadban a  betűk  helyes  megválasztásával,  vonalas,  vagy  díszes  keretek  és 
leginkább  képes  címlapok  alkalmazásával  igyekeztek  a  könyvek  külsejét 
emelni.  Igen  kedves,  magyaros  jellegűek  voltak  a  XVHL  század  végének 

és  a  XIX.  század  első  évtizedének  kiadványai.  így  például  Gvadányi,  Ba- 
róti  Szabó  Dávid,  Bacsányi,  Dugonics,  Csokonai  Vitéz  Mihály  és  Kis- 
faludy Károly  és  Sándor  könyveinek  címlapjai  örök  mintaképei  a  jó  gra- 
fikának, a  művészi  és  nemzeti  ízlés  helyes  összeforrásának. 

Ez  a  nemzeti  irány  a  könyvek  külsejében  a  XIX.  század  közepe  táján 
különösen  Petőfi  Sándor  egyes  köteteinek  külsejében  nyilatkozik  meg  és 
később  különösen  Ráth  Mór  kiadványai  állanak  magas  színvonalon.  A 
könyvkötészet  terén  a  XVIII.  században  a  nagyszombati  jezsuita  nyomda 
termékei  válnak  ki  gazdag  díszítésükkel,  később  Debrecenben  a  Dávid- 
házy,  a  XIX.  század  vége  felé  pedig  a  francia  amatőrkönjrvkötők  méltó 
versenytársat  találtak  Gottermayer  Nándor  műhelyében.  Ebben  az  időben 
a  bibliofil  irány  Szana  Tamás  tevékenységével  kelt  szárnyra  és  elég  szá- 
mos nagy  gonddal  készült  illusztrált  könyvben  érvényesült. 

Könyvillusztrátoraink  közül  első  helyen  Zichy  Mihályt  kell  megemlí- 
tenünk, aki  Madách  Ember  tragédiájának,  majd  később  Arany  János 
Balladáinak  megillusztrálásával  örök  emléket  állított  magának.  A  mai 
kor  is  jelentős  helyet  biztosít  a  magyar  grafikai  törekvéseknek  épúgy  a 
könyvek  gondos  tipográfiája,  mint  az  illusztrálás  terén.  A  könyvillusztrá- 
cióban három  főirány  alakult  ki.  A  népies  motívumokon  nevelkedett  dí- 
szítő irány,  a  festői  hagyományokat  követő  stílus  és  a  szigorú  logikán 
épült  architektonika.  Művelőik,  mint  például  Divéky  József,  Falus  Elek, 
Fáy  Dezső,  Fiora  Margit,  Gara  Arnold,  Jaschik  Álmos,  Kozma  Lajos, 
Haranghy  Jenő,  Reiter  László,  Molnár  C.  Pál,  Végh  Gusztáv  stb.  kül- 
földi kiállításokon  is  sok  elismerést  szereztek  a  magyar  könyvkultúrának. 
A  könyvek  tipográfiájának  művészi  gondozásában  Biró  Miklóst,  Kner 
Imrét,  Kún  Mihályt,  Reiter  Lászlót  és  Teván  Andort  illeti  elismerés. 

A  Magyar  Bibliofil  Társaság  1920  óta  áll  fenn  és  kiállításaival,  vala- 
mint szépen  nyomtatott  kiadványaival  pezsgő  életet  vitt  a  magyar  könyv- 
díszítés fejlődésébe.  Különösen  első  kiállításának  volt  nagy  jelentősége. 
Ez  a  XX.  század  könyvművészetét  mutatta  be  és  a  külföldi  példák  több 
magyar  nyomdász  és  kiadó  tevékenységére  kihatással  voltak.  A  társaság 
kiadványai  közül  a  legnevezetesebb  Végh  Gyula  munkája,  a  „Régi  magj^ar 
könyvkiadó-  és  nyomdász  jel  vények".  Ugyancsak  ő  írta  le  Apponyi  Sándor 
gróf  gyűjteményének  ritkaságait  „Rariora  et  Curiosa"  címen. 

A  könyv  szeretete,  kulturális  fontosságának  felismerése  már  az 
ókorban  —  amikor  a  kézirattekercsek  pótolták  a  könyvet  —  azok  gyűjté- 
sére és  későbbi  korok  számára  való  megőrzésére  ösztönözte  a  tudósokat 
és  a  fejedelmeket.  Nálunk  is  a  monostorokban  és  iskolákban,  valamint  a 
főúri  kastélyokban  biztos  hajlékra  találtak  a  kéziratok  és  később  a  köny- 
vek. Kétségtelen,  hogy  már  Kálmán  királyunk  ezirányú  hajlamának  kö- 
szönte a  „Könyves"  dísznevet  és  Mátyás  királyt,  amikor  tömegesen 
rendeli  a  szebbnél-szebb  kéziratokat,  bizonyára  szintén  a  nemes  gyűjtési 

szenvedély  vezette.  A  kéziratnak  és  a  könyvnek  olyan  nagy  volt  a  becse, 
hogy  a  XV.  és  XVI.  században  vasláncokkal  erősítették  az  egyes  könyve- 
ket a  könyvtári  állványokhoz,  nehogy  lopás  áldozatai  legyenek. 

Úgy  látszik,  a  könyvek  megőrzése  és  megóvása  nemcsak  természetes 
vágya  volt  a  kultúra  barátainak,  hanem  felette  szükséges  intézkedés  is 
volt  a  könyvek  ellenségeivel  szemben.  Csakis  a  nagyon  odaadó  gondosság 
tudta  a  könyveket,  mint  kultúránk  kincseit  a  pusztulás  ezer  veszedelmé- 
től, elsősorban  rágó  állatok  fogaitól,  tűzvésztől  és  hozzá  nem  értők  rom- 
bolásától megmenteni  és  ez  az  oka  annak,  hogy  a  régi  nyomtatványok 
ma  annyira  ritkák.  A  magyar  könyvtárak  különösen  az  ország 
határvidékein,  a  Felvidéken  és  Erdélyben  tudtak  zavartalanul  fej- 
lődni, mert  ebben  az  időben,  amely  a  könyvnyomtatás  feltalálá- 
sát követte,  a  XVI.  és  XVII.  században,  az  országnak  nagy  része 
török  megszállás  alatt  volt.  Ez  a  szomorú  körülmény  okozta  napjainknak 
azt  a  lesújtó  helyzetét,  hogy  éppen  a  trianoni  békekötés  által  elszakított 
területeken  vannak  könyvkultúránk  legrégibb  és  legbecsesebb  gyűjtemé- 
nyei, a  megmaradt  szűkebb  hazában  pedig  nélkülöznünk  kell  a  XVI.  és 
XVII.  századból  eredő  magyar  könyvtárakat. 

A  magyar  könjrvtárügy  fejlődése  szoros  kapcsolatban  áll  a  reformá- 
ció kulturális  hatásával  és  az  iskolák  gyarapodásával.  Igazi  lendületet  a 
szakiskolák  felállításával  vett  a  XIX.  század  elején,  majd  a  XIX.  század 
második  felében  állami  és  társadalmi  feladattá  lett  a  könyvtárak  szerve- 
zése. A  földmívelésügyi  minisztérium  kezdeményezte  a  népkönyvtárak 
felállítását  és  elég  volt  egy  község  egyszerű  kérése,  hogy  teljes  nép- 
könyvtárat kapjon,  költségmentesen,  bekötve:  ezt  a  feladatot  később  a 
vallás-  és  közoktatásügyi  minisztérium  is  magáévá  tette,  amely  a  közsé- 
gek ellátása  mellett  rendszeresen  szervezte  az  összes  állami  elemi  iskolák 
ifjúsági  könyvtárait.  Egyidejűleg  az  ország  minden  vidékén  a  kaszinók 
és  egyesületek  versenyeztek  a  könyvtárak  felállításában  és  gyarapítá- 
sában. 

Nagyszerű  magángyűjtemények  is  keletkeztek.  A  XIX.  század  má- 
sodik felében  Emich  Gusztáv,  Dankó  József,  Ráth  György,  Todorescu, 
Ágoston  József  szereztek  maguknak  érdemet  a  magyar  nyelvű  és  magyar 
vonatkozású  ősnyomtatványok  gyűjtése  körül. 

Könyvgyűjtőink  Ráth  György,  az  Orsz.  Iparművészeti  Múzeum  ve- 
zetője körül  csoportosulva,  1882-ben  nagystílű  könyvkiállítást  rendeztek, 
amely  impozáns  formában  mutatta  be  könyvkultúránk  hatalmas  kincseit. 

Könyvtáraink  közt  az  1635-ben  alapított  Egyetemi  Könyvtár,  az 
1802-ben  megkezdett  Nemzeti  Múzeumi  Könyvtár  és  az  1825  óta  fenn- 
álló Akadémiai  Könyvtár  valóságos  kultúrközponttá  emelkedtek. 

Az  Egyetemi  Könyvtár  állománya  már  1927-ben  550.000  kötet  volt, 

ezek  mellett  még  144  kódex  és  3400  oklevél;  a  Magyar  Nemzeti  Múzeum 
állománya  515.000  kötet,  ezenkívül  20.000  kézirat,  —  köztük  10  Corvina 
—  és  egymillió  okirat,  a  Magyar  Tudományos  Akadémia  pedig  200.000 
kötet  könyvet  őriz  2400  kézirattal  és  20.000  oklevéllel. 

Nem  annyira  könyvállományának  hatalmas  arányaival,  mint  inkább 
berendezésének  és  szervezetének  modemségével  magas  színvonalon  áll  a 
Fővárosi  Nyilvános  Könyvtár.  Ez  1895-ben  létesült  és  két  fő- 
részből áll.  A  központi  könyvtárból,  amely  a  szaktudás  céljait  szolgálja 
és  időnként  a  szükségletnek  megfelelő  bibliográfiai  összefoglalásokat 
bocsájt  a  közönség  rendelkezésére,  és  a  fiókkönyvtár  hálózatából,  amely 
Budapest  közönségét  12  fiókkönyvtár  helyiségeiben  látja  el  modem  szép- 
irodalmi és  ismeretterjesztő  olvasmánnyal.  A  Fővárosi  Nyilvános 
Könyvtár  1927-ben  több  mint  32.000  könyvvel  szaporodott,  könyv- 
kölcsönzési és  olvasói  forgalma  pedig  1927-ben  közel  százmillió  kötetre 
rúgott. 

Könyvkultúránk  képe  tökéletlen  volna,  ha  nem  beszélnénk  arról  is, 
hogy  milyen  kimagasló  az  a  munka,  amelyet  az  arra  hivatottak  a  ma- 
gyar nyelven  megjelent  könyvek  pontos  lajstromozása  és  tüzetes  könyvé- 
szeti leírása  terén  teljesítettek.  Büszkén  mondhatjuk,  hogy  a  magyar 
könyvek  jegyzékbe  foglalása  (bibliográfia)  hiánytalanul,  tökéletesen 
megvan  az  első  magyar  könyvtől  kezdve  egészen  a  múlt  napokban  meg- 
jelent könyvekig.  Ez  a  könyvészet  az  imént  említett  Szabó  Károly  által 
szerkesztett  és  Sztripszky  Hiador  által  kiegészített  ősnyomtatvány- 
bibliográfiával kezdődik,  mely  a  könyvnyomtatás  kezdetétől  1711-ig  ter- 
jed. A  további  idők  könyvészetének  létrehozásában  a  Magyar  Könyv- 
kiadók és  Könyvkereskedők  Országos  Egyesülete  szerzett  magának  el- 
évülhetetlen érdemeket,  amennyiben  az  1711-től  kezdve  megjelent  összes 
könyvek  jegyzékét  bibliografiailag  összeállíttatta  és  kiadta.  Ezen  összeállí- 
tások nagy  részét  1712— 1785-ig  és  1886— 1910-ig  Petrik  Géza,  az  1876— 
1885-ig  terjedő  kötetet  pedig  Kiszlingstein  Sándor  szerkesztette.  Az 
1910-től  napjainkig  való  biblográfia  részben  a  Magyar  Könyvkereskedők 
Országos  Egyesületének  Évkönyveiben,  részben  pedig  a  Corvina  című 
szaklapban  jelent  meg.  De  ennek  az  anyagnak  könyvben  való  megjelen- 
tetése szintén  folyamatban  és  előkészületben  van. 

Könyvkultúránk  jelentőségét  mutatja  Szinnyei  József  tizennégy- 
kötetes hatalmas  munkája,  a  „Magyar  írók  élete",  amely  kb.  40.000  ma- 
gyar író  életrajzi  adatait  és  irodalmi  tevékenységét  dolgozza  fel. 

A  magyar  könyv  irodalmi  és  technikai  életével  négy  folyóirat  fog- 
lalkozik, és  pedig  a  majdnem  50  év  óta  megjelenő,  a  Rédey  Tivadar  által 
szerkesztett  „Magyar  Könyvszemle",  a  Sikabonyi  Antal  által  szerkesztett 
„Magyar  Könyvbarátok  Lapja",  a  Szántó  Andor  által  szerkesztett 
„Corvina"  és  a  Bíró  Miklós  által  szerkesztett  „Magyar  Grafika";  ezen- 

kívül  a  Magyar  Bibliofil  Társaság  által  most  megindított  Évkönjrv  is  a 
magyar  könyv  ügyét  szolgálja.  Mindezen  folyóiratok  értékesnél  értéke- 
sebb tanulmányokat  és  cikkeket  közölnek  állandóan  a  magyar  könyv 
múltjáról,  jelenéről  és  fejlődési  lehetőségeiről. 

A  magyar  könyvkultúra  megismerése  sokaknak  talán  meglepetés,  de 
bizonyára  minden  magyar  embernek  öröm,  elégtétel  és  biztatás  egy 
szebb  jövőre. 

ANDRÉ   MAUROIS   /   NAGY   NEMZETEK 
ÉS  KIS  NEMZETEK 

inden  mozgalmasabb  korszak,  amely  egy  ország  tör- 
ténelmében lezáródik,  a  lakosságot  irodalmi  téren  a 
romanticizmus  felé  sodorja,  mert  a  háborút  vagy 
forradalmat  követő  lecsillapultság  ideje,  egyhangú- 
ságával nem  tudja  kielégíteni  azokat  a  lelkeket, 
amelyek  megszokták  már  az  élet  hevesebb  ritmusát. 
Ilyen  korszakokban  útleírások  és  egzotikus  regények 
érdeklik  a  közönséget.  Ez  történt  Angliában  Byron 
korában  és  Franciaországban  Hugó  idejében.  Ilyen 
korszakokban  fellebben  az  a  fátyol,  amely  a  kis 
országokat  az  ismeretlenség  homályába  burkolta  és  eltakarta  a 
nagy  nemzetek  elöl.  Ilyenkor  a  kis  országok  is  egzotikummá  válnak,  kü- 
lönleges érdeklődés  sugárkévéjébe  kerülnek.  Ez  az  érdeklődés  közelebb 
hozza  egymáshoz  azokat,  akik  planétánk  egymástól  távoleső  pontjain 
élnek. 

De  nemcsak  a  neo-romanticizmus  hajtja  ma  egymás  felé  a  külön- 
böző nemzeteket.  Ezt  az  irányzatot  a  tudomány  haladása  is  erősíti:  a 
telefon,  a  rádió,  a  film,  az  aviatika  is  arra  törekszik,  hogy  a  sokféle  élet- 
és  gondolkodásmód  közelebb  jusson  egymáshoz. 

E  körülmények  ellenére  ma  még  igen  kevéssé  ismerjük  a  kisebb  or- 
szágokat. Gondoljunk  például  Magyarországra.  Mit  tud  az  átlagos  francia 
ember,  ha  csupa  jóakarat  tölti  is  el,  a  magyar  kultúráról?  Természetes 
dolog,  hogj'  a  kisebb  országok  jóval  többet  tudnak  Európa  nagy  nemze- 
teiről, mint  a  nagy  nemzetek  róluk,  holott  a  kis  országok  sok  tekintetben 

talán  még  érdekesebbek.  A  művelt  magyar,  svéd,  vagy  holland  családok- 
ban a  gyermekeket  több  európai  nyelvre  tanítják,  míg  az  angol,  a  francia 
vagy  a  német  gyakran  beéri  az  anyanyelvével.  Több  alkalommal  jelen 
voltam  francia  és  angol  diplomaták  vagy  kiküldöttek  találkozásánál.  Több- 
nyire nagj'-  üggyel-bajjal  tudták  csak  megérteni  egymást,  nem  közös  esz- 
mék, hanem  közös  szókincs  hiánya  folytán.  Sokat  lehet  tenni  e  baj  orvos- 
lására, de  az  már  természetesen  nem  remélhető,  hogy  valamely  európai 
ember  az  összes  európai  nyelveket  megtanulja. 

Pedig  igazi  rokonszenv  alig  fejlődhet  ki  két  olyan  egyén  közt,  akik 
ha  találkoznak  is,  nem  tudják  egymást  megérteni.  De  van  néhány  eszköz, 
amelyeknek  segítségével  ez  a  veszedelem  bizonyos  mértékben  csökkent- 
hető. Mindenekelőtt  bőségesen  kellene  fordítani  ama  kis  nemzetek  irodal- 
mából, melyeknek  nyelve  és  kultúrája  nemcsak  érdekes,  de  régi,  nagy 
múltra  vall.  Nagj'on  kívánatos  volna,  hogy  kitűnő  fordítások  révén  a 
franciák  megismerjék  a  magyar  irodalmat,  viszont  a  legjobb  francia 
könyvek  minél  több  magyar  olvasóra  tegyenek  szert.  Sok  magyar  annyira 
bírja  a  francia  nyelvet,  hogy  nincs  is  fordításokra  utalva.  Az  irodalom 
módfelett  hozzájárulhat  ahhoz,  hogy  megértsük  egy  idegen  nép  igazi 
lelkét. 

Különösen  kívánatosnak  tartom  a  francia  irodalom  terjedését  Ma- 
gyarországon, mert  a  magyar  gyermeknek  második  nyelve  a  német,  ami 
nagyon  természetes,  hiszen  Magyarország  legközelebbi  szomszédja 
Ausztria,  németnyelvű  ország.  Magyarországon  a  német  nyelv  népszerű- 
sége nem  kifogásolható,  csak  arra  kell  ügyelni,  hogy  más  népek  kultúráját 
ne  érje  igazságtalanság. 

Meg  kell  magyaráznom,  mire  gondolok.  A  Németországban  vagy 
Angliában  uralkodó  eszmék  természetszerűleg  elütnek  a  franciák  eszme- 
világától. Ha  egy  kisebb  ország  lakossága,  hazájának  földrajzi  fekvése 
folytán  elsősorban  valamelyik  nagy  szomszédja  iránt  érdeklődik,  könnyen 
hajlandó  lesz  arra,  hogy  háttérbe  szorítson  mindent,  ami  más  nagy  or- 
szágokból ered.  És  ennek  ellenhatásaképen  az  a  másik  nagy  ország,  amely- 
nek kultúráját  és  szellemi  metódusát  nem  méltányolják  eléggé  valahol, 
martaléka  lesz  annak  az  érzésnek,  hogy  az  illető  kis  országban  nem  rokon- 
szenveznek vele.  így  keletkeznek  azok  a  kis  félreértések,  amelyek  könnyen 
komoly  veszedelemmé  fajulnak. 

Igazán  nem  szükséges,  hogy  a  kis  nemzetek  az  egymással  versenyző 
nagy  kultúrák  csataterévé  váljanak.  A  nagy  szellemi  áramlatok  ne  vetél- 
kedjenek erőszakos  eszközökkel  a  kis  országok  közönségének  kegyeiért. 
Nem  kell,  hogy  az  egj'ik  kiszorítsa  a  másikat.  Ellenben  szükséges  az,  hogy 
minden  igazi  szellemi  éi'ték  befogadásra  leljen  az  összes  nemzetek  közös 
üdvére. 

A  kis  nemzeteknek  tehát  ügj^elniök  kell  arra,  hogy  szellemi  orientá- 

lódásuk  ne  váljék  egyoldalúvá,  csak  azéit,  mert  bizonyos  nagy  országok 
a  szomszédságukban  terülnek  el,  mások  meg  messzebbre  esnek.  Igaz 
ugyan,  hogy  minden  ország  irodalma  akkora  területet  szerez  magának, 
amilyent  megérdemel,  de  nemcsak  az  irodalom  hatásáról  van  szó.  Hogy 
csak  egy  példával  éljünk,  diákok  kiküldése  és  kicserélése  is  igen  nagy- 
fontosságú. Sőt  azokat  a  tapasztalatokat  is,  amelyeket  egyszerű  keres- 
kedőemberek szereznek,  amikor  kis  hazájukból  a  szomszédos  országokba 
utaznak,  ki  kell  egészíteni  a  távolabbi  országok  ismeretével,  nehogy  az 
egyoldalúság  megbosszulja  magát. 

A  nagy  országokban  pedig  talán  elsősorban  az  írókra  vár  az  a  fel- 
adat, hogy  ismertté  tegyék  azokat  a  kulturális  értékeket,  érdekességeket, 
személyes  élményeket,  amelyeket  kisebb  országokban  szereztek.  Minden 
írónak  azzal  a  nemzettel  kellene  foglalkoznia,  melynek  nyelvét  és  szoká- 
sait a  legjobban  ismeri.  Szívből  óhajtom,  hogy  Magyarország  minél  több 
ilyen  apostolt  találjon  nálunk. 

NEGYEDIK  RÉSZ 


MAGYAR 
TUDOMÁNY 


KLEBELSBERG  KUNÓ  GRÓF  /  A  HÁBORÜ 
UTÁNI  MAGYAR  TUDOMÁNYPOLITIKA 

háború  utáni  magyar  kultúrpolitika  két  alapgondo- 
laton épül,  úgymint:  1.  emelni  iparkodik  a  nemzet 
nagy  tömegeinek  értelmi  szintjét:  e  célt  szolgálja  az 
új  népiskolai  és  polgári  iskolai  törvény  (az  1926.  évi 
XII.  t.-c),  2.  gondoskodni  kíván  arról,  hogy  a  kultúra 
minden  ágában  olyan  szakemberek  álljanak  a  nemzet 
rendelkezésére,  akik  az  ország  nagy  kulturális,  köz- 
gazdasági, közegészségügyi    és    technikai   feladatait 
alapos    készültséggel    és    kellő    hozzáértéssel    tudják 
megoldani.   Ezt  az  utóbbi  célt  törekszik  megvalósí- 
tani a  tudománypolitika,  amelynek  éppen  e  cél  érdekében  legsürgősebb 
programmpontja  volt  a  tudományos  élet  fő  gócpontjainak,  az  egyetemek- 
nek a  kiépítése. 


AZ  EGYETEMEK 

A  középkorban  a  magyar  uralkodók  3  egyetemet  alapítottak,  ame- 
lyek azonban  nem  tudtak  maradandó  gyökeret  verni.  A  nagy  vallási 
mozgalmak  idején,  1635-ben,  az  ellenreformáció  létesítette  ma  fennálló 
legrégibb  egyetemünket.  Pázmány  Péter  kardinális,  esztergomi  érsek 
alapította  Nagyszombatban  theológiai  és  bölcsészeti  karral.  Lósy  és  Lip- 
pay  érsekek  alapítványából  1667-ben  jogi  karral  bővült  ki,    míg   Mária 

Terézia  1769-ben  orvosi  kart  csatolt  hozzá  és  az  így  teljessé  vált  egyete- 
met 1777-ben  Budára  helyezte  át.  A  Pestre  való  átköltözés  II.  József 
alatt  történt.  Az  1848.  évi  XIX.  t.-c.  az  egyetemet  a  közoktatásügyi  mi- 
niszter hatósága  alá  rendelte.  Mai  szervezete  visszanyúlik  az  osztrák 
vallás-  és  közoktatásügyi  minisztériumtól  1849-ben  kiadott  szabályzatra. 
1921-ben  az  egyetem  felvette  alapítójának  nevét:  Budapesti  Királyi 
Magyar  Pázmány  Péter  Tudományegyetem.  Az  egyetemnek  jelentékeny 
saját  vagyona  van,  mely  régebben  fenntartására  is  elegendő  volt.  Magyar- 
országi birtoka  jelenleg  5465  kat.  hold  mezőgazdasági  s  9331  kat.  hold 
erdőbirtokból  áll.  Ezenkívül  egy  nagy  bérház,  nyomda,  s  nagyszámú  ér- 
tékpapír van  tulajdonában.  Az  egyetemnek  azokra  a  birtokaira,  amelyek 
a  felvidéken  vannak,  a  csehszlovák  állam  tette  rá  a  kezét.  (1974  kat.  hold 
mezőgazdasági,  13.759  kat.  hold  erdőbirtok.) 

A  szegedi,  volt  kolozsvári  illetőleg  erdélyi  egyetemnek  a  története 
tulajdonkép  a  János  Zsigmond  által  1560-ban  Gyulafehérvárott  alapított 
főiskolára  megy  vissza.  Utána  1581-ben  Báthory  István  Kolozsvárott  a 
jezsuiták  vezetése  alatt  szervez  főiskolát,  majd  Bethlen  Gábor  Gyula- 
fehérvárott 1622-ben  református  akadémiát  alapított.  Kolozsvárott 
1698-ban  ismét  a  jezsuiták  alapítanak  egyetemet,  amely  azonban  a  rend 
feloszlatása  után  megszűnt.  Végre  az  1872.  évi  XIX.  t.-c.  Kolozsvárott  egy 
1.  jog-  és  államtudományi,  2.  orvosi,  3.  bölcsészet-nyelv-  és  történettudo- 
mánjrl,  4.  mathematika  és  természettudományi  karokból  álló  tudomány- 
egyetemet alapít,  amely  nevét  1881-ben  Ferenc  József  királyról  nyerte. 
Ennek  a  fokozatosan,  mintaszerűen  kiépített  s  kitűnően  felszerelt  egye- 
temnek 1906-ban  már  két  és  félezer  hallgatója  volt.  Az  egyetem  1918 
december  24-én  Kolozsvár  megszállásával  román  kézre  került,  akik 
1920-ban,  mint  erdélyi  román  egyetemet,  ünnepélyes  formák  között  új- 
ból megnyitják.  A  régi  magyar  egyetem  tanárai,  akiket  a  románok  ki- 
utasítottak, egy  ideig  Budapesten  együttesen  tartották  előadásaikat  a 
Pozsonyból  szintén  száműzött  egyetemmel,  míg  az  1921.  évi  XXV.  t.-c. 
a  kolozsvári  egyetemet  Szegedre,  a  pozsonyit  pedig  Pécsre  helyezte. 

A  budapesti  egyetem  jogi  és  orvosi  karának  túlzsúfoltsága  miatt 
már  pár  évvel  a  kolozsvári  egyetem  megalapítása  után  felmerült  egy  har- 
madik egyetem  alapításának  kérdése.  Nagyobb  vidéki  városaink  évtize- 
deken át  versengtek  az  új  egyetemért.  Végre  az  1912.  évi  XXXVI.  t.-c. 
két  új  egyetemnek  a  felállítását  rendeli  el  Pozsonyban  és  Debrecenben 
azzal  a  megokolással,  hogy  egyrészt  a  magyar  tudományos  és  szellemi 
élet  gyarapítása,  a  nemzeti  kultúra  decentralizációja,  másrészt  pedig  a 
pesti  egyetem  nagy  túlzsúfoltsága  két  új  egyetem  alapítását  tette  szük- 
ségessé. A  pozsonyi  egyetem,  amely  nevét  Erzsébet  királynétól  kapta 
(Magyar  Királyi  Erzsébet  Tudományegyetem),  1.  jogi  és  államtudo- 
mányi, 2.  orvostudományi,  3.  bölcsészet-nyelv  és  történelemtudományi,  4. 

mennyiség-,  természettudományi-  és  mezőgazdasági  karból  áll.  A  szépen 
fejlődő  s  csak  az  imént  felszerelt  egyetemet  a  megszálló  cseh  hatalom 
1919  január  6-án  birtokába  vette  s  működését  megszüntetvén,  helyébe  a 
csehszlovák  „Comenius"  egyetemet  állította.  Az  így  megszüntetett  po- 
zsonyi magyar  gyetemet  az  1921.  évi  XXV.  t.-c.  Pécsre  helyezte  és  ott 
egy  ágostai  evangélikus  hittudományi  karral  kibővítette. 

Debrecenben  már  a  reformáció  idején  volt  egy  magasabb  főiskola, 
amely  1588-ban  elfogadván  a  wittenbergi  egyetem  törvényeit,  ön- 
kormányzattal bíró  főiskola  lett,  ahol  református  theológiát  és  filozófiát, 
sőt  1800-tól  kezdve  jogot  is  tanítottak.  A  debreceni  egyetem  (Magyar 
Királyi  Tisza  István  Tudományegyetem)  1912-ben  alapíttatott  s  a  követ- 
kező négy  karból  áll :  1.  református  theológia,  2.  jog-  és  államtudományi, 
3.  orvosi,  4.  bölcsészet-nyelv-  és  történettudományi.  Az  orvosi  kar  épüle- 
teinek felemelését  a  háború  késleltette,  azonban  ma  már  készen  áll  a 
Nagyerdőn  a  teljesen  modern  és  szakszerű  klinikai  telep.  Most  épül  a 
többi  három  kar  befogadására  szolgáló  központi  épület. 

A  magyar  nemzet  eszerint  a  világháború  óta  voltakép  három  egye- 
temet épített  fel  a  legnagyobb  anyagi  erőfeszítések  árán.  Oka  volt  erre 
a  hallgatóságnak  egészséges  megoszlása  s  ezzel  az  oktatás  javítása,  a 
tanszékek  szaporítása  által  a  tudományos  szukreszcencia  elhelyezkedésé- 
nek nagyobb  lehetősége  s  nagyobb  vidéki  művelődési  gócpontok  kifej- 
lesztése útján  az  ország  szellemi  életének  decentralizálása. 

Az  egyetemek  sorában  kell  megemlítenünk  Magyarország  egyetlen 
technikai  főiskoláját,  a  Királyi  József  Műegyetemet,  amely  közel  másfél 
százados  múltra  tekint  vissza.  II.  József  1782-ben  szervezte  meg  a  budai 
tudományegyetemen  a  filozófiai  karral  kapcsolatos  „Institutum  Geo- 
metricum"-ot,  amely  1850-ig  állott  fenn.  Ekkor  egyesítették  az  ú.  n. 
József  Ipartanodával  és  az  egyesített  technikai  intézeteket  1856  szeptem- 
ber 30-án  kelt  legfelsőbb  elhatározás  folytán  polytechnikummá  szervez- 
ték át.  Ez  a  polytechnikum  pedig  1872-ben  egyetemi  rangra  emeltetett 
s  1901  óta  doktoravatási  joggal  is  bír.  A  Királyi  József  Műegyetem 
teljes  technikai  főiskola,  amennyiben  a  következő  hat  fakultásból  áll: 
1.  építészi,  2.  mérnöki,  3.  gépészmérnöki,  4.  vegyészmérnöki,  5.  közgazda- 
sági, 6.  egyetemes  fakultás,  amely  utóbbi  a  tanári  pályákra  készülőknek 
nyújt  alkalmat  felső  tanulmányokra. 

A  magyar  főiskolák  sorában  a  legifjabb  az  1920-ban  alapított  egye- 
temi közgazdaságtudományi  kar.  A  kar  négy  szakot  ölel  fel :  ú.  m.  a  mező- 
gazdaságit, a  kereskedelmit,  —  amellyel  kapcsolatos  a  felsőkereskedelmi 
tanárképzőintézet  —  a  közgazdaságit  és  végül  a  külképviseleti  szakot. 
A  karon  ezidőszerint  18  tanszék  van,  amelyekhez  a  következő  intézetek 
vannak  kapcsolva:  1.  agro-kémiai,  2.  növénytermesztéstani,  3.  agro-bota- 

nikai,  4.  állattenyésztéstani,  5.  magángazdaságtani,  6.  gazdaságföldrajzi, 
7.  szociálpolitikai  intézet  és  kísérleti  telep.  8.  mezőgazdaságpolitikai  inté- 
zet, az  agrárpolitikai,  a  közigazgatási  és  falupolitikai,  valamint  a  szövet- 
kezeti szemináriummal,  9.  keleti  intézet  keleti  múzeummal,  amely  utóbbi 
átszervezés  alatt  van.  A  mezőgazdasági  szakosztályhoz  tartozik  a  szőreg- 
pusztai  200  kat.  holdnyi  kísérleti  telep  és  internátus,  valamint  folyamat- 
ban van  a  tangazdaság  megszervezése  is. 


TUDOMÁNYOS  INTÉZETEK 

Tudományos  kutatás  az  oktatás  mellett  egyetemeinken  is  folyik. 
Modem  értelemben  vett  kutatóintézeteknek  azonban  csak  azokat  nevez- 
zük, amelyben  tisztán,  az  oktatástól  függetlenítve  folyik  a  kutatás.  Ilyen 
a  magyar  királyi  vallás-  és  közoktatásügyi  minisztérium  hatáskörébe  tar- 
tozó kutatóintézetek  a  következők: 

1.  A  svábhegyi  m.  kir.  Csillagvizsgáló  Intézet.  Nagymagyarországnak 
a  XIX.  század  végén  négy  csillagvizsgálója  volt :  a  Konkoly-Thege  Miklós- 
féle ógyallai,  a  kalocsai,  a  herényi  és  a  kiskartali.  Az  utóbbi  kettő  meg- 
szűnt, az  ógyallai  pedig  a  megszállás  következtében  elveszett.  Ekkor  a 
magyar  állam  és  Budapest  székesfővárosa  a  Svábhegyen  új,  az  ógyallai- 
nál  hatalmasabb,  modemül  felszerelt  Csillagvizsgáló  intézetet  építtetett 
mintegy  40.000  négyszögméternyi  területen  486  méter  tengerszínfeletti 
magasságban. 

2.  A  báró  Eötvös  Lóránd  Geofizikai  Intézet.  Ez  az  intézet  1919-ben 
alakult  abból  a  célból,  hogy  egyrészt  Eötvös  gravitációs  kutatásait  elmé- 
letileg továbbfejlessze,  másrészt,  hogy  gyakorlati  irányú  méréseket 
végezzen. 

3.  Magyar  Biológiai  Kutató  Intézet  (Tihany).  Már  1892-ben 
felmerült  egy  magyar  biológiai  állomás  eszméje,  amely  azonban 
csak  1926-ban  valósult  meg  Tihanyban.  Az  intézet  munkaprog- 
rammja  a  következő:  a)  kutatómunka  morfológiai  téren.  Elsősorban 
hydrobiológiai  munka,  amely  foglalkozik  a  Balaton  faunájával  és  flórá- 
jának, valamint  kémiai  és  fizikokémiai  leírásával;  b)  kutatómunka 
experimentális  irányban  az  intézetnek  kutatási  célokra  berendezett  labo- 
ratóriumában bármilyen  kísérleti  témával.  E  munkakör  felöleli  a  kísér- 
leti morfológiát,  az  örökléstant,  fejlődési  morfológiát,  sejtfiziológiát, 
individuumok  és  közösségek  fiziológiáját.  A  nyári  hónapokban  az  intézet 
kéthetes  turnusokban  oktató  kurzusokat  fog  tartani  a  középiskolák  ter- 
mészet rajzszakos  tanárai  részére. 

KÖZGYŰJTEMÉNYEK 

Az  Országos  Magyar  Gyüjteményegyetembe  foglalt  nemzeti  köz- 
gyűjtemények szervezeti  és  személyzeti  viszonyait  az  1922.  XIX.  t.  c.-kel 
sikerült  végleges  megoldáshoz  juttatni,  amelynek  a  sikerét  a  kül-  és  bel- 
földi elismerésen  kívül  4  év  óta  az  intézetek  nagy  fellendülése  és  a  magán- 
adakozás bőkezűsége  (Apponyi-alapítvány)  is  igazolta.  Az  országos  köz- 
gyűjtemények központi  irányításának  és  tervszerű  fejlesztésének  pro- 
blémája ilyen  módon  a  Gyűjteményegyetem  létesítésével  megoldottnak 
tekinthető.  Sok  tennivaló  van  még  azonban  a  vidéki  közgyűjtemények 
terén.  Ezért  az  1922  :XIX.  t.-c.  II.  §.  a)  pontja  el  is  rendeli,  hogy  a 
vallás-  és  közoktatásügyi  miniszter  a  vidéki  közgyűjtemények  ügyeinek 
rendezéséről  külön  javaslatot  nyújtson  be  a  nemzetgyűlés  elé.  Ez  a  javas- 
lat a  „múzeum-,  levéltár-  és  könyvtárügy  némely  kérdéseinek  rendezésé- 
ről" el  is  készült  s  jelenleg  a  magyar  országgyűlés  felsőháza  előtt  fekszik. 
E  javaslat  intézkedései  a  következő  fejezetekre  oszlanak: 

1.  A  gyűjteményeknek  közgyűjteménnyé  nyilvánítása  és  állami  fel- 
ügyelete ; 

2.  a  törvényhatósági  és  községi  (városi)  közgyűjtemények  személy- 
zetére ; 

3.  az  ingó  műemlékek  és  egyéb  muzeális  tárgyak  felkutatására  és 
védelmére ; 

4.  a  közhatóságok  levéltáraira,  valamint 

5.  a  nyomdatermékek  tudományos  célra  szolgáló  köteles  példányai- 
nak szabályozására,  amely  fejezet  az  e  tárgyú  eddigi  törvényeket  hatá- 
lyon kívül  helyezi. 

A  javaslat  teljesebb  megértéséhez  tudni  kell,  hogy  a  törvényhatósági 
és  községi  gyűjtemények,  valamint  a  fenntartó  vagy  tulajdonos  beleegye- 
zésével felügyelet  alá  helyezett  múzeumok  és  könyvtárak  felett  1922-ig  a 
Múzeumok  és  Könyvtárak  Országos  Főfelügyelősége,  1922  óta  pedig  a 
vallás-  és  közoktatásügyi  minisztérium  gyakorolta  a  főfelügyeletet.  A 
javaslat  azt  a  fontos  rendelkezést  tartalmazza,  hogy  a  kultuszminiszter 
főfelügyeletét  ezentúl  az  Orsz.  M.  Gyűjteményegyetem  tanácsa  útján 
gyakorolja,  amely  a  felügyelőket  a  nemzeti  nagy  közgyűjtemények  vezetői 
sorából  jelöli  ki.  A  Tanács  a  szakszerűségen  kívül  biztosítja  az  egész 
magyar  közgyűjtemény  hálózat  s  evvel  együtt  a  kultúrpolitikai  irányítás 
egységét  és  fol3Í;onosságát  is. 

KÜLFÖLDI  MAGYAR  TUDOMÁNYOS  INTÉZETEK, 
ÖSZTÖNDÍJÜGY 

A  nyugati  nemzetek  tudományos  és  egyéb  kulturális  életébe  való  be- 
kapcsolódás s  e  célból  a  nagy  külföldi  tudományos  gócpontokban  magyar 
tudományos  intézetek  és  kollégiumok  felállítása,  az  idevágó  ösztöndíjügy 
hatékony  megszervezése,  a  világháború  utáni  magyar  kultúrpolitika  egyik 
sarkalatos  gondolata.  Hogy  e  gondolat  jelentősége  és  fontossága  kellő 
megvilágításba  kerüljön,  álljon  itt  néhány  adat  idegen  nemzetek  egye- 
temi ifjúságának  küföldi  tanulmányairól.  Franciaországban  az  1926/27. 
évben  14.767  külföldi  egyetemi  hallgató  tanult,  legnagyobbrészt  termé- 
szetesen a  Sorbonne-on.  Európára  ebből  a  hatalmas  számból  12.000  esik, 
ami  viszont  nemzetek  szerint  így  oszlik  meg:  Lengyelországra  esik  2381, 
Romániára  1674,  Oroszországra  1260,  Bulgáriára  760,  Angliára  739,  Né- 
metországra 722,  Jugoszláviára  593,  Görögországra  453,  Olaszországra 
447,  Csehszlovákiára  pedig  286  egyetemi  hallgató.  Amint  a  külföldi  ma- 
gyar intézetekről  és  a  magas  műveltség  célját  szolgáló  ösztöndíjakról 
szóló  1927.  évi  XIII.  t.-c.  kimondja,  „a  tervszerű  tudománypolitika  nem 
érheti  be  a  főiskolák  puszta  megszervezésével,  hanem  ügyelnie  kell  arra 
is,  hogy  a  főiskolák  azon  kiváló  növendékei,  akikről  joggal  tételezhető 
fel,  hogy  az  életben  is  fölébe  tudnak  emelkedni  az  átlagnak,  a  megélhetés 
gondjaitól  mentesítve,  egész  idejüket  és  munkaerejüket  tanulmányaiknak 
szentelhessék." 

Ebből  a  célból  szerveztettek  a  külföldre  szóló  ösztöndíjak,  illetőleg  a 
külföldi  magyar  kollégiumok,  ösztöndíjak,  illetőleg  kézi  ösztöndíjak  oly 
külföldi  városokban  végzendő  tanulmányokra  adatnak,  amelyekben  Col- 
legium  Hungaricumok  nincsenek.  Ezen  ösztöndíjak  és  a  kollégiumi  ösztön- 
díjas helyek  helyes  adományozására  alakult  az  Országos  ösztöndíj  tanács , 
amelynek  tagjai:  1.  15  egyetemi,  műegyetemi  és  főiskolai  tanár;  2.  a 
Gyűjtemény  egyetem  négy  nagy  közgyűjteményének  főigazgatója,  vala- 
mint a  Gyűjtemény  egyetem  Tanácsa  által  delegált  két  tag;  3.  a  négy 
tudományegyetem  valamennyi  fakultásáról  és  a  József  Műegyetem  vala- 
mennyi szakosztályáról  kiküldött  egy-egy  tag,  továbbá  a  közgazdaság- 
tudományi kar,  az  Állatorvosi,  Bánya-  és  Erdőmérnöki,  Képzőművészeti 
és  Zeneművészeti  Főiskolák  által  kiküldött  egy-egy  tag;  4.  az  Országos 
Természettudományi  Tanács  Intéző  bizottsága  (10  tag) ;  5.  a  kultusz- 
miniszter által  meghívott  két  tudománypolitikus,  két  műépítész,  két  szob- 
rász, két  festő  és  két  zeneművész;  6.  a  Collegium  Hungaricumok  igaz- 
gatói; 7.  a  főiskolai  internátusok  vezetői  közül  négy  tag.  Az  ösztöndíj- 
tanács tagjainak  —  ugyanúgy,  mint  a  tanács  elnökének  és  alelnökének  — 
a  megbízatása  5  évre  szól.  Az  ösztöndíjakra  való  jelölést  az  egyetemek, 
főiskolák,  illetőleg  a  Gyüjteményegyetemi  és  Természettudományi  Tanács 

által  minősített  pályázók  közül  az  ösztöndíjtanács  végzi.  Ezt  a  jelölést  a 
kultuszminiszter  hagyja  jóvá  s  e  működésében  őt  csupán  a  visszautasítás 
joga  illeti  meg.  Ezidőszerint  a  következő  külföldi  magyar  tudományos 
intézetek  állanak  fenn : 

1.  A  Római  Magyar  Történeti  Intézet,  amelynek  alapját  egy  villa  ado- 
mányozásával 1888-ban  Fraknói  Vilmos  püspök  vetette  meg.  Az  intézet 
munkássága  eredetileg  a  történelem,  klasszika  s  román  filológiára  terjed 
ki.  Azáltal  azonban,  hogy  az  1924.  évi  XXV.  t.  c.  a  reálgimnáziumok 
tantervébe  az  olasz  nyelv  tanítását  is  felvette,  az  intézet  újabb  feladatot 
nyert:  olaszul  tudó  tanárokról  kell  gondoskodnia.  Erre  a  célra  maga  az 
olasz  kormány  négy  ösztöndíjat  bocsátott  a  magyar  kormány  rendelkezé- 
sére, sőt  a  három  magyar  vidéki  egyetemre  saját  költségén  olasz  lektort 
küldött.  Viszonzásul  a  magyar  kormány  a  római  intézet  fenntartásán 
kívül  szintén  négy  ösztöndíjat  létesített  olasz  szakos  középiskolai  tanár- 
jelöltek számára,  akik  részben  nem  a  római,  hanem  más  olasz  egyeteme- 
ken végzik  tanulmányaikat.  Mivel  pedig  az  intézet  régi  épülete  a  kibővült 
feladatkör  számára  szűknek  bizonyult,  a  magyar  kormány  1927-ben  meg- 
vásárolta a  hatalmas  Falconieri-palotát,  amelynek  a  berendezése  most 
folyik. 

2.  A  konstantinápolyi  Magyar  Tudományos  intézet  1917  januárjában 
nyílt  meg,  amelynek  célja  az  egyetemes  történelem,  a  török-magyar 
érintkezések,  a  klasszika  és  keresztény  archeológia,  valamint  a  bizánci  és 
izlám  művészet  kutatása.  Az  intézet  értékes  tudományos  munkát  fejtett 
ki  egészen  1918  szeptemberéig,  amikor  az  összeomlás  miatt  meg  kellett 
szüntetnie  működését.  Berendezését  és  bútorait  egy  kolostor  őrizetére 
bízta,  könyvtárát  pedig  1926-ban  a  német  Archeológiai  Intézetbe  szállítot- 
ták át. 

3.  A  berlini  magyar  intézet  kiindulópontja  a  berlini  egyetemen  1916- 
ban  szervezett  magyar  tanszék  volt,  amely  mellett  Gragger  Róbert  pro- 
fesszor szemináriumot  és  könyvtárt  létesített.  A  könyvtár  ügyes  intézke- 
désekkel csakhamar  10.000  kötetre  gyarapodott,  amely  nagyobb  helyi- 
ségbe való  költözést  tett  szükségessé.  így  került  1920-ban  a  Dorotheen- 
strasse  6.  szám  alatt  levő,  egyetemi  tulajdont  képező  házba,  amelynek  első 
emeletén  16  helységet  foglal  el  a  magyar  könyvtár,  amely  ma  a  berlini 
egyetem  legszebb  intézetei  közé  tartozik,  s  mintegy  26.000  kötetből  áll. 
Mialatt  a  könyvtár  ily  nagy  arányokban  fejlődött,  azalatt  a  sze- 
minárium is  magyar  tudományos  intézetté  bővült,  amelynek  kutatási  köre 
a  nyelv  és  irodalmon  kívül,  az  egész  magyar  kultúrára,  sőt  a  magyarral 
rokon  népek  kultúrájára  is  kiterjed.  A  most  már  gyönyörűen  virágzó  Ber- 
lini Magyar  Tudományos  Intézet  számára  a  porosz  kormány  önálló  épü- 
letet jelölt  ki  az  Am  Kupfergraben  és  a  Dorotheenstrasse  sarkán  levő, 
Knobelsdorf  által  épített  és  műemléknek  nyilvánított,  szép  kerttel    bíró 

palotát,  amely  szintén  az  egyetem  tőszomszédságában  van  és  végleges  el- 
helyezésül alkalmas.  A  berlini  Collegium  Hungaricum  ugyancsak  Gragger 
javaslata  alapján  létesült,  aki  1923  februárjában  a  magyar  közoktatás- 
ügyi miniszter  megbízásából  főiskolai  internátus  céljára  megvásárolta  a 
Marienstrasse  5.  szám  alatti  háromemeletes  házat.  Ezt  a  vásárlást,  tekin- 
tettel a  porosz  kormánynak  arra  az  előzékenységére,  hogy  a  Magyar  In- 
tézet számára  a  Knobelsdorf-féle  palotát  átengedte,  csakhamar  a  Doro- 
theenstrasse  2.  szám  alatti  monumentális  saroképület  megvásárlása  kö- 
vette. A  palota,  amelynek  fogadótermét  a  német  birodalom  rendezte  be, 
a  megfelelő  átalakítások  után  30  ösztöndíjasnak  és  több  professzornak 
ad  szállást.  A  berlini  Magyar  Intézetnek  1921.  óta  külön  folyóirata  is  van, 
az  Ungarische  Jahrbücher,  amellyel  kapcsolatban  van  az  Ungarische  Bib- 
liothek    című  kizárólag  magyar  vonatkozású  munkákból  álló  könyvsorozat. 

3.  A  Bécsi  Magyar  Történeti  Intézet.  Amikor  a  monarchia  megszű- 
nése után  a  bécsi  magyar  testőrség  palotájának  a  rendeltetése  megszűnt, 
az  ottani  levéltárak  magyar  anyagának  kikutatása  végett  a  magyar  kor- 
mány a  volt  Gárdapalotában  Magyar  Történelmi  Intézetet  szervezett.  Az 
intézetet,  amelynek  15  egyágyas  szobája  s  egy  két  szobában  elhelyezett 
3000  kötetes  történelmi  szakkönyvtára  van,  eredetileg  a  Magyar  Törté- 
nelmi Társulat  alapította,  de  az  1924-ben  a  Gyűjteményegy etemmel  kö- 
tött egyesség  alapján  a  Társulat  a  Gyűjteményegy  etem  igazgatása  alá 
helyezte.  Az  intézetben  három  hely  áll  a  német  kutatók  rendelkezésére, 
amelyekért  cserébe  ajánlották  fel  a  németek  a  magyar  tudósok  felvételét 
a  Kaiser  Wilhelm  Institutokba,  valamint  a  florenzi  és  athéni  német  mű- 
vészettörténeti intézetekbe.  A  bécsi  Collegium  Hungaricum  tulajdonképpen 
a  Gárdapalota  nagy  részét  elfoglaló  főiskolai  kollégium,  amelynek  főcélja 
a  németszakos  középiskolai  tanárainknak  a  német  nyelvben  való  alapos 
kiképzése.  A  kollégium  jelenleg  30  ösztöndíjast  tud  befogadni,  azonban 
újabb  helyiségek  felszabadulása  a  további  fejlődés  lehetőségét  is  biztosí- 
tani fogja. 

A  magyar  kormány  évenkint  20,  a  francia  kormány  pedig  évenkint 
6  Párizsba  szóló  ösztöndíjat  adományoz  a  magyar  tanár-  és  tudósjelöltek- 
nek. A  kollégiumi  rendszerrel  járó  tanulmányi  ellenőrzés  pótlására  ala- 
kult 1927-ben  a  Bureau  Franco-Hongrois  des  Renseignements  Universi- 
taires  (1.  bis  rue  Lacépéde),  amely  egyúttal  a  párizsi  magyar  és 
francia  diákság  közti  szellemi  kapcsolatok  megteremtését  és  ápolását  is 
szolgálja.  E  célból  az  Egyesület  mindjárt  megalakulása  után  könyvtárt 
alapított  és  évenként  több  francia-magyar  vonakozású  előadást  rendez. 

KORNIS   GYULA    /   A    MAGYAR   KÖZ- 
OKTATÁSÜGY 

i.  A  KÖZÉPKOR  ÉS  A  RENAISSANCE 

agyarországon  akkor  kezdenek  iskolák  alakulni,  ami- 
kor a  magyar  nemzet  1000  táján  a  keresztény  hitre 
tér  s  Szent  István  a  királyságot  megalapítja.  A  XI. 
századtól  kezdve,  úgy  mint  Nyugaton,  Magyarorszá- 
gon is  vannak  kolostori,  székesegyházi  és  káptalani 
iskolák.  Először  a  bencések,  majd  később  a  ciszter- 
citák, premontreiek,  ágostonrendiek,  franciskánusok 
és  dominikánusok  magyarországi  kolostoraikba  is 
átplántálják  az  európai  iskolarendszert;  a  székes 
és  társas  káptalanok  is  fenntartanak  nyugati  min- 
tára iskolákat,  melyekben  a  hét  szabad  mesterséget  (artes  liberales) :  a 
grammatikát,  dialektikát,  retorikát,  muzikát,  aritmetikát,  geometriát  és 
asztronómiát  többé-kevésbbé  tanítják.  A  XIII.  század  folyamán  városi 
iskolák  is  keletkeznek.  A  történetkutatás  1541-ig  275  falusi  és  városi 
iskolát  tud  kimutatni.  A  magyar  társadalmi  élet  fejlődésével  fölmerül  a 
főiskolák  szüksége  is;  1367-ben  alakul  a  bolognai  egyetem  mintájára  a 
pécsi  egyetem,  amely  tehát  Középeurópának  az  1348-ban  alapított  prágai 
után  időrendben  a  második  egyeteme;  történeti  nyoma  van  Óbudán  is  egy 
egyetemnek  (1389). 

Az  Árpádok  alatt  a  XII.  és  XIII.  században  a  magyar  ifjak  főkép  a 
párisi  egyetemet  látogatják.  III.  Béla  magyar  király  feleségül  veszi  II. 

Fülöp  francia  király  nővérét  s  e  házasság  nyomán  a  francia  kultúra  erős 
lendülettel  szivárog  Magyarországba,  melynek  a  francia  lovagi  eszményt 
és  műveltséget  már  a  keresztes  hadjáratok  alkalmával  is  alkalma  volt 
megismerni.  A  párisi  egyetemen  az  Árpádok  korában  valószínűleg  néhány 
száz  magyar  tanult,  de  viszonylag  nem  soknak  neve  maradt  reánk.  (Lu- 
kács esztergomi  érsek,  Adorján,  Jakab  és  Mihály  nevű  papok,  egy  Bethlen 
nevű  ifjú  stb.)  A  francia  műveltségnek  kitűnő  apostolai  voltak  a  ciszter- 
citák, akik  1142-ben  telepedtek  le  Magyarországon.  Előbb  jelentkezett 
nyomukban  a  csúcsíves  stílus  Magyarországon,  semmint  Németországban. 
A  XII.  század  végén  és  a  XIII.  században  a  magyarországi  oklevelek  a 
francia  betűformákat  és  helyesírást  követik.  Számos  francia  pap  ül  ekkor 
magyar  püspöki  széken. 

A  magyar  kultúra  fejlődésére  nagy  befolyással  van  a  XIV.  század- 
ban, az  Anjou-királyok  korában,  a  sűrű  olasz  érintkezés.  Az  olasz  huma- 
nizmus hatása  Európa  országai  közül  először  Magyarországon  jelentkezik. 
Számos  magyar  ifjú  tanul  a  páduai  és  a  bolognai  egyetemen.  Az  olasz 
renaissance  vezetőemberei  állandó  és  közvetlen  kapcsolatban  állanak  a 
magyar  főpapokkal  és  főurakkal.  Poggio  a  nagy  törökverő  Hunyadi  János- 
nak,  az  ország  kormányzójának,  két  munkáját  ajánlja.  Mátyás^ir^Xy  az 
olasz  renaissancenak  nagystílű  képviselője:  humanista  tudósokkal  veszi 
magát  körül,  fényes  palotákat  emel,  nagyszerű  könyvtárt  gyűjt  össze. 
Példáját  követik  a  főkép  Olaszországban  tanult  magyar  főpapok;  udva- 
ruk egy-egy  gócpontja  a  humanista  műveltségnek.  Állandó  összeköttetés- 
ben vannak  az  olasz  humanistákkal,  akik  nagyszámmal  sereglenek  Ma- 
gyarországba. A  híres  Trapezunti  Gergely  (Georgios  Trapezuntios)  és 
Joannes  Argyropulos  a  magyar  Vitéz  János  érseknek  ajánlják  egyes 
munkáikat.  A  renaissance  egyik  legnagyobb  latin  költője  a  magyar  Janus 
Pannonitts  pécsi  püspök.  Az  olasz  platonizmus  Mátyás  királyban  és  kör- 
nyezetében buzgó  hívekre  talál. 

Az  olasz  egyetemeken  kívül  főkép  Krakóban  és  Bécsben  tanultak  a 
magyar  ifjak.  Számuk  a  bécsi  egyetemen  a  XIV.  században  akkora,  hogy 
külön  Natio  Hungarica-ban  tömörülnek.  Mátyás  király  1467-ben  Pozsony- 
ban négykarú  egyetemet  (stúdium  generálé)  szervez,  melyen  a  legkivá- 
lóbb tudósok  tanítanak,  köztük  az  Európaszerte  ismert  német  csillagász, 
Joannes  Regiomontanus,  számos  csillagászati  műszer  feltalálója,  a  tan- 
gensnek  a  trigonometriába  való  bevezetője,  akit  Korvin  Mátyás  királyunk 
már  előbb  Budára  hívott,  hogy  a  Konstantinápoly  elfoglalása  alkalmából 
idejutott  görög  kéziratokat  rendezze.  A  pozsonyi  Academia  Istropolitana 
azonban,  melynek  útján  Magyarország  is  belekapcsolódott  az  európai 
tudományosság  közösségébe,  még  Mátyás  uralkodásának  vége  felé  meg- 
szűnt. De  az  olasz  humanizmus  Magyarországon  már  mélyebb  gyökeret 
vert,  semhog>'  a  nagy  király   halála    után    azonnal   szertefoszlott   volna. 

1497-ben  alakul  meg  a  Dunai  Tudós  Társaság  (Sodalitas  Litteraria  Danu- 
biana),  mely  a  bécsi  és  budai  humanistákat  ifj.  Vitéz  János  vezetése  alatt 
testületbe  kapcsolta  egybe.  A  gyenge  királyok  uralma,  a  törökök  előnyo- 
mulása, a  mohácsi  tragédia  (1526)  csakhamar  végét  veti  a  magyar  kul- 
túra renaissanceának.  A  következő  másfél  században  a  nemzet  ifjúságá- 
nak színe-java  a  törökkel  való  küzdelemben  hull  el  a  csatamezőn. 


2.  A  REFORMÁCIÓ  ÉS  ELLENREFORMÁCIÓ  KORA 

Amint  Európaszerte,  Magyarországon  is  az  iskolaügy  fejlődésének 
nagy  lökést  ad  a  reformáció.  A  protestantizmus  itt  is  gyorsan  terjed.  Elő- 
ször a  magyarországi  németajkú  városok  fogadják  el  a  hitújítást,  még 
pedig  ennek  luteránus  alakját,  de  csakhamar,  főkép  a  tiszántúli  tősgyöke- 
res magyarság  jobbára  Kálvin  János  hitére  tér.  Protestáns  városok  és 
protestáns  főurak  szinte  vetélkednek  iskolák  alapításában.  Ezek  tanul- 
mányi rendjükben  és  szellemükben  elsősorban  a  németországi  protestáns 
iskolaszervezeteket  veszik  mintául. 

A  hitújítás  terjedését  és  megszilárdulását  kétségkívül  nagy  mérték- 
ben előmozdították  a  protestáns  iskolák.  Viszont  a  katholikus  iskolaügy  egy 
időre  egészen  aláhanyatlik.  A  nagy  egyházi  javadalmak  török  járom  alá 
kerülnek,  az  iskolafenntartó  kolostorok  és  káptalanok  elpusztulnak,  a 
papság  száma  erősen  megcsappan,  az  alsó  papság  műveletlen.  így  a  katho- 
likus iskolák  nagy  része  tönkremegy.  A  katholikusok  a  mohácsi  vész  után 
csak  néhány  évtized  múlva  ocsúdnak  fel  s  jutnak  a  protestáns  iskolák 
sikere  láttára  az  iskolaügy  döntő  jelentőségének  tudatára.  Az  1548.  évi 
XL,  1550.  évi  XIL,  1560.  évi  XIX.  t.-cikkek  már  újra  és  újra  elrendelik, 
hogy  az  elhagyott  monostorok  és  káptalanok  jövedelmei  iskolák  felállítá- 
sára, tanítók  ellátására  s  papok  képzésére  fordíttassanak. 

Az  ellenreformáció  megindítója  Oláh  Miklós  esztergomi  érsek  (1493 
— 1568).  A  XVI.  század  elején  a  humanisták  klasszikus  légkörében  nevel- 
kedett, a  humanistákkal  később  is  szoros  kapcsolatban  állott,  Erasmussal 
levelezett.  Érthető  tehát,  hogy  a  tőle  1554-ben  alapított  nagyszombati 
gimnáziumban  a  klasszikus  írók  olvasására  nagy  súlyt  vetnek.  A  tudós  pap- 
ságnak és  hithű  katholikus  intelligenciának  nevelése  csakis  jól  szervezett 
nyilvános  iskolák,  gimnáziumok  útján  érhető  el.  Mivel  pedig  abban  az  idő- 
ben a  legjobb  katholikus  nevelők  Európaszerte  a  jezsuiták  voltak,  1561- 
ben  ezekre  bízza  a  nagyszombati  gimnáziumot.  A  jezsuiták  csakhamar 
országszerte  kollégiumokat  s  konviktusokat  alapítanak,  főkép  olyan  vá- 
rosokban, ahol  már  protestáns  iskolák  is  vannak,  hogy  ezek  versenytársai 
legyenek.  A  jezsuiták  tanulmányi  rendszerét  Magyarországon  is  ugyanaz 
a  Ratio  Studiorum,  (1599)  szabályozza,  mely  Európa  többi  országaiban. 

A  XVII.  század  második  felétől  kezdve  gyorsan  terjed  el  Magyar- 
országon egy  másik,  külön  a  tanításra  alapított  szerzet:  a  kegyestanító- 
rend. (ScholaePiae).  Volt  idő,  amikor  majdnem  harminc  gimnáziumban 
tanítottak,  emellett  elemi  oktatással  is  foglalkoztak.  Nagyobb  súlyt  vetnek 
a  reális  tárgyak  tanítására,  mint  a  jezsuiták.  Nem  idegenkednek  a  szakok- 
tatástól sem.  A  XVIII.  század  közepén  az  első  hazai  gazdasági  szakiskolá- 
ban, a  szempci  collegium  oeconomicum-ban  már  kettős  könyvvitelt,  gaz- 
daságtant, kamarai  tudományokat  is  tanítanak. 

A  magyar  iskolaügy  fejlődésének  egyik  döntő  mozzanata,  hogy 
Pázmány  Péter  esztergomi  érsek,  az  ellenreformáció  vezére,  1635-ben 
nagy  alapítványt  tesz  egy  Nagyszombatban,  a  jezsuiták  vezetése  alatt  fel- 
állítandó egyetemre.  Az  egyetemet  //.  Ferdinánd  ugyanazokkal  a  kivált- 
ságokkal ruházza  fel,  mint  amilyeneket  a  német  birodalmi  egyetemek  él- 
veztek. A  Pázmánytól  alapított  hittudományi  és  bölcsészettudományi  kar- 
hoz Lósy  és  Lippay  prímások  gondoskodása  folytán  1667-ben  a  jogtudo- 
mányi kar  járult.  Mária  Terézia  1769-ben  az  egyetemet  orvosi  karral  egé- 
szítette ki  s  1777-ben  Nagyszombatból  Budára,  az  ország  középpontjába 
helyezte,  ahonnan  //.  József  1784-ben  Pestre  költöztette  át.  A  nagyszom- 
bati egyetem  mintájára  1657-ben  ugyancsak  a  jezsuiták  vezetése  alatt 
Kassán  is  szerveztetett  egyetem,  mely  azonban  1773-ban  megszűnt. 

A  protestánsoknak  is  voltak  főiskolai  rangú  intézeteik,  amelyekben 
főkép  teológiát  tanítottak.  1531-ben  Sárospatakon  létesül  protestáns  fő- 
iskola, 1581-ben  Kolozsvárott  akadémiai  rangú  intézet,  1588-ban  pedig 
Debrecenben  református  főiskolát  alapítanak.  Bethlen  Gábor  erdélyi  feje- 
delem 1629-ben  Gynlafehérvárott  alapít  főiskolát.  Az  evangélikusok  1667- 
ben  létesítenek  Eperjesen  főiskolát. 

Bár  a  protestáns  iskolákat  működésükben  sokszor  megbénította  a 
katholikus  uralkodóház  számos  protestánsellenes  rendelete  és  zaklatása, 
az  üldözések  és  vallásharcok  közepett  is  megőrizték  életerejüket  a  magyar 
közműveltség  számára.  A  protestánsok  egy-egy  nagyobb  iskolájának 
tanulmányi  rendje  irányadó  volt  többi  kisebb  latin  iskoláik  (partikulák) 
számára.  Az  evangélikusoknak  ilyen  mintául  szolgáló  anyaintézetük  év- 
századokon keresztül  Eperjesen,  Pozsonyban  és  Sopronban,  a  reformá- 
tusoknak pedig  Sárospatakon,  Debrecenben  és  Nagyenyeden  van.  Mind- 
egyiknek megvan  a  maga  sajátos  egyénisége.  Műveltségi  anyaguk  közép- 
pontjában egykor  a  latin  grammatika  és  retorika  állott;  tanították  a  gö- 
rög, sőt  a  héber  nyelvet  is.  A  reális  tárgyak  közül  eleinte  csak  a  számtan 
elemeit  adták  elő;  később  egyes  iskoláik  már  nagyobb  súlyt  vetnek  a 
földrajzra  és  a  természetismeretre  is. 

Jelentékeny  hatással  volt  a  magyar  protestáns  iskolaügyre  a  morva 
Comenius,  aki  négy  esztendeig  (1650 — 1654)  Sárospatakon  tanított.  Itt 
írta  többek  között  Comenius  Orhis  sensualium  pictus  című  tankönyvét, 

mely  képekben  iparkodott  szemléltetni  mindent,  amit  a  tanuló  a  valóság- 
ban nem  szemlélhet. 

Comenius-szal  egyidőben,  a  XVII.  század  derekán,  egy  lánglelkű 
magyar  tudós  is  terveket  dolgoz  ki  az  iskolarendszer  ref ormálására : 
Apáczai  Csere  János,  a  filozófus,  aki  Descartes  gondolatait  már  a  XVII. 
század  közepén  magyar  nyelvre  ülteti  át.  Az  ifjú  nemzedék  jobb  nevelése 
útján  akarja  a  magyar  kultúrát  emelni,  mert  hite  szerint  a  műveltség  a 
szabadság  és  politikai  erő  legfőbb  forrása  is.  A  hollandiai  egyetemeken 
tanult  Apáczainak  különösen  fáj  a  technikai  tudományoknak  a  magyar 
földön  való  teljes  hiánya.  Apáczai  rajzolja  meg  először  a  népiskolától  az 
egyetemig  egységesen  összefüggő  magyar  közoktatási  rendszer  korvonalait. 


3.  A  MAGYAR  KÖZOKTATÁSÜGY  ELSŐ  ÁLLAMI  KÓDEXE:  AZ 
1777.  ÉVI  RATIO  EDUCATIONIS 

A  magyar  közoktatásügy  elvszerű  rendezésére  azonban,  a  folytonos 
török  háborúk  s  a  nemzeti  fölkelések  miatt,  csak  a  XVIII.  század  második 
felében  kerülhet  a  sor. 

így  jelenik  meg  1777-ben  a  magyar  közoktatásügynek  első  átfogó, 
királyi  rendelettel  kibocsátott  kódexe:  A  nevelésnek  és  az  egész  közok- 
tatásügynek rendje,  Magyarországon  és  kapcsolt  tartományaiban  (Ratio 
Educationis  totiusque  Rei  Literariae  per  regnum  Hungáriáé  et  Provincias 
eidem  adnexas.  Tomus  I.  Vindobonae  MDCCLXXVII.  496  lap.) 

A  Ratio  az  iskolák  rendszerét  úgy  állapítja  meg,  hogy  minden 
következő  iskolai  fokozat  szervesen  az  előzőre  épül  fel.  A  legalsó  fok  az 
elemi  (nemzeti)  iskola,  mely  falusi,  kisvárosi  vagy  nagyobb  városi  lehet 
(e  szerint  egy-,  két-  vagy  háromtanítós).  Erre  emelkedik  fel  a  három- 
osztályos grammatikai  iskola,  majd  a  kétosztályú  gimnázium  (humanitás- 
osztályok). Az  ötosztályú  középiskolát  végzettek  a  királyi  akadémiák  filo- 
zófiai, majd  jogi  tanfolyamára  jutnak.  Az  egész  rendszer  betetőzője 
a  királyi  tudományegyetem. 

A  Ratio  első  alapelve  az  ország  valamennyi  iskolájának,  akár 
királyi  (katholikus),  akár  nemkatholikus,  intézményszerű  állami  felügye- 
lete: a  tanítás  anyagának  és  módjának,  a  tanügyi  közigazgatásnak  és 
fegyelemnek  egyformasága  minden  iskolában.  Ennek  ellenőrzésére  van- 
nak hivatva  a  kir.  főigazgatók.  A  tanügynek  ilyen,  minden  alattvalóra 
vonatkozó  szabályozását  felekezeti  s  nemzetiségi  különbség  nélkül  a  fel- 
világosodott abszolutizmus  feltétlen  fejedelmi  jognak  minősíti.  De  ugyan- 
csak a  XVIII.  századi  felvilágosodás  szelleme  nyilvánul  meg  abban  a 
rendelkezésben  is,  mely  kimondja,  hogy  bármilyen  vallású  tanuló  ezentúl 
szabadon  látogathatja  a  kir.  gimnáziumokat,  akadémiákat  s  egyetemet, 

ahol  velük  egyformán  kell  bánni  felekezeti  különbség  nélkül,  mert  hisz 
valamennjáen  egy  király  alattvalói,  egy  ország  polgárai. 

A  felvilágosodás  másik  alapvető  gondolata,  a  hasznosság  elve  is 
végigvonul  a  Ratio  rendelkezésein.  Az  egyes  iskolafajoknak  olyan  tanítási 
anyagot  szab  meg,  mely  a  tanulók  jövendő  életviszonyainak  megfelel, 
olyan  ismereteket,  melyeknek  hasznát  látják.  Ezért  a  Ratio  a  művelődési 
anyag  körét  erősen  kiterjeszti,  a  tanítás  anyagát  enciklopédikus  jel- 
legűvé szélesíti. 

A  tantárgyak  szertelen  sokasága,  melyet  a  Ratio  a  művelt  magyar 
emberre  rá  akar  aggatni,  egészen  összhangban  van  a  kor  enciklopédikus 
irányával.  Nem  hiába  fekszik  e  korszak  hideg,  észszerű  stílusban  emel- 
kedő épületének  küszöbén  D'Alemhert  és  Diderot  Encyclopédie-je,  mely 
a  kor  Összes  tudásának:  a  tudományoknak,  művészeteknek  s  a  techniká- 
nak föltárásával  iparkodik  az  elméket  megvilágosítani:  mindent  akar 
ismerni  és  ismertetni,  de  nem  szerves,  koncentrált  összefüggésben,  hanem 
szótárszerűen. 

Meglepő,  hogy  a  testi  nevelést  milyen  erős  hangsúllyal  teszi  meg  a 
Ratio  az  iskolák  feladatává,  abban  a  korban,  amikor  még  egy  európai 
állam  sem  gondoskodik  intézményesen  a  testnevelésről,  bár  a  filantropis- 
ták  már  nem  győzik  ennek  jelentőségét  eléggé  hangsúlyozni.  A  Ratio  az 
első  európai  állami  kódex,  mely  intézményszerűen  szervezi  meg  a  testi 
nevelést,  főkép  a  játékokat.  A  városok  kötelességévé  teszi,  hogy  ifjúsági 
játékterekről  gondoskodjanak,  még  pedig  kettőről:  az  egyik  az  iskola 
közelében  legyen,  hogy  a  tanítás  szünete  közben  is  játszhassanak  a 
tanulók;  a  másik  a  város  határában,  lombos  fáktól  körülvéve,  frissvizü 
forrás  közelében.  A  játéktéren  minden  osztálynak  külön  saját  területe 
legyen. 

4.  A  MAGYAR  KÖZOKTATÁSÜGY  GERMANIZÁLÁSA 

A  magyar  művelődés  első  nagy  hivatalos  állami  kódexének  nem  volt 
alkalma  megszilárdulni.  Alig  három  évvel  kibocsátása  után  //.  József 
lép  a  trónra,  aki  bár  formailag  a  Ratiot  érvényben  hagyja,  megvalósulá- 
sát számos  intézkedésével  gátolja.  A  felvilágosodott  abszolutizmus  kultúr- 
politikájának ez  az  erőszakos  képviselője  mindenek  fölé  helyezi  az  állam- 
nak (értvén  rajta  soknyelvű  egész  birodalmát)  racionális  egységét,  mely 
valamennyi  népének  azonos  elvek  szerint  való  művelését  követeli  meg. 
Ellensége  lévén  a  nemesség  előjogainak,  a  nemesség  nevelését  szolgáló  gim- 
náziumok és  főiskolák  számát  kívánja  csökkenteni  s  a  szellemi  proletariátus 
kifejlődésének  úgy  akarja  útját  vágni,  hogy  jelentékeny  tandíjat  ró  ki  a 
tanulókra.  Fiziokrata  társadalomgazdaságtani  felfogásának  megfelelően 
elsősorban  a  földmívelő  parasztság  iskolázását  viseli  szívén.  Az  állam 

valamennyi  polgárának  meg  akarja  adni  a  müveltségminimumot.  Ezért 
az  általános  iskolakötelezettséget  büntető  szankcióval  elrendeli  s  nagy- 
számban állít  fel  népiskolákat  (még  a  háborús  1788/89.  évben  is  Magyar- 
országon majdnem  500-at).  Eltörli  a  konviktusokat  s  helyükbe  ösztön- 
dijat rendel.  Feloszlatja  a  szerzetesrendeket  s  így  sok  iskola  tanítói  kara 
kicserélődik  s  a  legnagyobb  tanárhiány  áll  be.  Átszervezi  a  bécsi  udvari 
tanulmányi  bizottságot  (Studien-Hofkommission),  hogy  a  tanügyi  refor- 
mokat egységes  elvek  szerint  az  egész  birodalomra  nézve  végrehajtsa 
(1782).  De  legjobban  felforgatja  a  magyar  közoktatásnak  éppen  meg- 
szilárdulni akaró  rendjét  Józsefnek  az  az  intézkedése,  mely  egj^etemes 
iskolai  és  hatósági  nyelvvé  az  egész  monarchiában  a  németet  teszi  meg 
(1784).  Pedig  egész  neveltetése  franciás.  Atyja,  Lotharingiai  Ferenc, 
keveset  tud  németül;  anyja,  Mária  Terézia,  leveleit  franciául  írja;  József 
maga,  anyjához  intézett  hivatalos  aidememoire-jait,  jelentéseit,  császári 
utasításait,  miniszterei  számára  készült  jegyzeteit  is  túlnyomóan  franciául 
fogalmazza  s  franciául  levelez:  nyelv  dolgában  mégis  a  haszon  belátása 
a  német  nyelv  fanatikus  apostolává  avatja.  Parancsa  szerint  népiskolai 
tanító  nem  lehet  az,  aki  nem  tud  németül;  a  gimnáziumba  csak  olyan 
tanuló  vehető  fel,  aki  németül  írni  és  olvasni  tud.  Egy  esztendő  múltán 
minden  tárgyat  minden  fokú  iskolában  csakis  németül  szabad  tanítani. 

József  nyelvi  rendelete  ellen  a  nemzet  heves  ellenállást  fejt  ki:  a 
magyar  nyelv  iskolai  és  közéleti  jelentőségének  tudatára  ébred.  S  meg- 
indul nemcsak  a  német,  de  a  latin  nyelv  ellen  is  a  több  mint  félszázados 
küzdelem,  mígnem  az  1844:11.  t.-c.  a  középfokú  iskolák  nyelvévé  a  latin 
helyett  a  magyart  avatja.  A  nemzeti  nyelv  ezentúl  a  magyar  művelődési 
eszmény  sarkpontja. 

József  tanügyi  reformjait  a  legsúlyosabb  kritika  éppen  a  francia 
felvilágosodás  tábora  felől  éri,  mert  ennek  szellemében  minden  egalizáló 
törekvés  mellett  is  sajátos  módon  titokban  ott  lappang  az  egyéni  erők 
kultusza,  a  személyes  szabadság  individualizmusa.  A  demokratizmus 
merev  egyenlőséget  követel  ugyan,  de  biztosítani  iparkodik  az  egyenlő- 
jogú emberek  egyéni  erőinek  szabadságát.  A  felvilágosodás  utóbbi  vonása, 
mely  éles  ellentétben  áll  minden  abszolutizmussal,  tör  elő  a  nagy  nép- 
tribúnnak,  Mirabeau-nak  éles  kritikájából,  melyet  József  tanügyi  reform- 
jain gyakorol.  Ez  a  bírálat  egyben  jellemző  dokumentuma  annak,  meny- 
nyire az  általános  érdeklődés  középpontjában  áll  a  XVIII.  század  végén 
Európaszerte  a  nevelés  kérdése.  Mirabeau  hevesen  támadja  a  monarchia 
iskoláiban  folyó  tanítás  mechanikus  jellegét:  a  központi  kormányzat 
nemcsak  a  tanítás  tárgyait  határozza  meg,  hanem  a  leckék  számát  és 
felosztását  is,  úgyhogy  Bécsben  az  ember  minden  percben  tudhatja, 
vájjon  a  tanulók  az  olvasókönyvnek  melyik  lapját  olvassák  az  egész 
monarchiában.  Ez  a  kulturális  deszpotizmusnak  igazán    a    csúcspontja! 

A  neveléstanítást,  ezt  a  valóban  eleven  tevékenységet,  a  hivatalos  pedan- 
tériának,  a  tanfelügyelők  bürokratikus  gyámságának  békóiba  verik,  a 
nevelést  legálisan  megrögzítik.  A  gimnáziumokban  továbbra  is  a  papság 
uralkodik.  A  jezsuiták  helyébe  a  piaristák  léptek,  nem  jobbak,  ha  ugyan 
nem  rosszabbak,  mint  elődeik.  Ezek  is  csak  a  latin  és  a  görög  auktorok 
értelmetlen  kommentárjaival  tömik  a  tanulók  elméjét  s  túlterhelik  őket 
grammatikai  és  retorikai  finomkodásokkal.  Rossz  lábon  áll  az  egyetemek 
ügye  is.  A  tanárok  kezét-lábát  megköti  a  kicsinyes  ellenőrzés  és  szolgai 
függésbe  kényszeríti.  A  professzorok  most  császári  parancsra  tanköny- 
veket írnak:  „Ezek  kétségkívül  kiváló  munkák  lesznek"  —  gúnyolódik 
Mirabeau.  (De  la  Monarchie  Prussienne.  VII.  188 — 223.) 


5.  AZ  1790/91.  ÉVI   ORSZÁGGYŰLÉS   KÖZOKTATÁSI 
TÖRVÉNYTERVEZETE 

József  császárnak  az  egész  monarchiát  teljes  egységbe  kovácsoló 
merész  terve  összeomlik.  Vele  bukik  az  iskolákat  germanizáló  rendelke- 
zése is.  A  nemzeti  visszahatás  az  1790/91.  évi  országgyűlésen  radikálisan 
jelentkezik.  A  közoktatás  terén  a  jelszó:  educatio  nationalis  (nemzeti 
nevelés). 

Az  országgyűlés  kimondja,  hogy  a  nemzet  autonóm  módon  maga 
szervezi  újjá  magyar  nemzeti  szellemben  a  közművelődés  ügyét.  Ezért 
az  országgyűlés  bizottságot  küld  ki  a  „nemzeti  nevelés"  elveinek  meg- 
állapítására. 

Meglepő  s  az  európai  kultúra  történetében  is  számbaveendő  tény, 
hogy  nincsen  akkortájt  Európában  egyetlen  más  nemzet,  kivéve  a  forra- 
dalom lázában  égő  franciát,  amely  a  maga  művelődésének  s  közoktatásá- 
nak ügyét  képviselői  útján  országgyűlésen  vagy  parlamentben  behatóan 
tárgyalta  volna,  csupán  a  magyar.  A  közoktatásügyet  nálunk  nemzeti 
ügynek  nézik,  az  egész  nép,  a  magyar  nemzeti  állam  közös  ügyének,  mely- 
nek intézése  a  nemzet  egyetemének  joga. 

Az  1790/91.  évi  országgyűlés  közoktatási  bizottsága  Ürményi  elnök- 
lete alatt  két  esztendeig  tanácskozik  s  egy  terjedelmes  törvényjavaslatot 
készít  a  nemzeti  nevelés  alapelveiről.  Vezérgondolata  a  közművelődés 
egységes  szervezése :  az  ország  bármely  nemzetiségű  és  felekezetű  lakosai 
ugyanazon  szellemi  és  testi  nevelésben  s  ugyanazon  oktatásban  részesül- 
jenek. Ez  az  egységnek  elve,  amely  az  1777-iki  Rationak  is  a  felvilágosult 
abszolutizmus  korában  szülőanyja.  Csakhogy  most  az  egység  gondolata 
nemzeti  színezetet  nyer,  sőt  egyenest  a  nemzeti  nevelés  alapelvévé 
lép  elő. 

A  törvényjavaslatot  egészen  a  XVIII.  század  felviiágosodási  szelleme 

s  pedagógiai  enthüziazmusa  hatja  át.  Első  szakasza  az  állami  hatalomnak 
az  összes  iskolákat  unifonnizáló  jogát  hangoztatja.  A  második  szakasz  a 
demokratikus  kultúrpolitika  szava:  a  polgárok  valamennyi  osztályának, 
a  társadalom  minden  rétegének  rendelkezésére  álljanak  éppen  az  ő  művelő- 
dési szükségleteiknek  megfelelő  iskolák.  így  legyenek  népiskolák 
mindenütt,  ahol  valamely  vallás  istentiszteletet  tart,  sőt  a  népesebb  leány- 
egyházak helyein,  a  tanyákon  is.  A  törvényjavaslat  a  közoktatás  ingye- 
nességének elvét  is  törvényerőre  óhajtja  emelni.  Az  elemi  iskolákat  a 
községek  tartsák  fenn;  ha  pedig  erre  erejük  nincsen,  a  földesurak  köte- 
lessége a  segélyezés.  A  csak  népiskolát  végző  földmíves-  és  iparosrend 
lelkébe  már  korán  bele  kell  oltani  az  alkotmányhoz  való  ragaszkodás 
érzését.  Itt  van  az  állampolgári  nevelés  gondolatának  csírája  a  nép- 
oktatás terén. 

A  nemzet  lelkének  e  korbeli  művelődési  akaratát  híven  tükrözi 
vissza  a  törvénytervezet.  Azonban  csakhamar  igen  szomorú  milieube 
kerül:  a  nagy  francia  háborúk  viharába,  amikor  a  hadügy  háttérbe 
szorította  a  művelődés  ügyét.  A  törvényjavaslat  azonban  így  is  a  magyar 
közoktatásügy  történetének  egyik  legértékesebb  emléke  marad:  tanúsága 
annak,  hogy  Magyarország  az  akkori  szellemi  áramlatoknak,  a  nyugat- 
európai művelődéspolitikai  törekvéseknek  már  igen  kimélyült  medre. 
A  felvilágosodás  valamennyi  alapvető  kultúrpolitikai  elve  érvényre  jut 
benne:  a  törvényjavaslat  szakaszait  forgatva,  ugyanazokra  a  gondola- 
tokra bukkanunk,  mintha  csak  Diderot-nak  a  Katalin  cárnő  számára 
másfél  évtizeddel  azelőtt  készített  közoktatási  tervezetét,  vagy  Talleyrand- 
nak  s  Condorcet-nak  ugyanazon  időtájt  a  francia  nemzetgyűlés  elé  ter- 
jesztett tanügyi  javaslatait  olvasnók. 


6.  AZ  1806.  ÉVI  RATIO  EDUCATIONIS 

A  francia  forradalmi  eszméktől  való  félelme  s  a  napóleoni  háborúk 
miatt  az  uralkodó,  /.  Ferenc,  nem  engedi,  hogy  a  magyar  országgyűlés 
a  törvénytervezetet  tárgyalja.  Ehelyett  1806-ban  kibocsátja  a  második 
Ratiót,  mint  a  magyar  közoktatás  új  szabálykönyvét,  mely  aztán  1849-ig 
érvényben  marad.  (Ratio  Educationis  Publicae  totiusque  Rei  literariae  per 
Regnum  Hungáriáé  et  Provincias  eidem  adnexas.  Budae,  1806.  315  p.) 

A  második  Ratio  a  népiskolák  terén  alig  jelent  haladást  az  elsővel 
szemben.  A  középiskolák  szervezetét  annyiban  változtatja,  hogy  a 
grammatikai  osztályok  számát  háromról  négyre  emeli,  amihez  a  két 
humanitás-osztály  járul.  Az  első  Ratio  tanítástárgyainak  számát  csök- 
kenti, a  realisztikus-technikai  irányt  háttérbe  szorítja.  A  latin  retorikai 
művelődési  eszményt  így  még  hatékonyabban  szolgálja.  A  görög  nyelvet 

a  filozófiai  tanfolj'^amra  szorítja  vissza,  mint  rendkívüli  tárgyat.  Az  1806. 
évi  Ratio  az  1777-ikivel  szemben  jóval  szabatosabb  és  tömörebb,  a  tan- 
tervi részeket  és  módszeres  utasításokat  egymástól  különválasztja.  Szel- 
leme egységesebb,  kevésbbé  enciklopédizmusra  hajló,  a  puszta  hasznossági 
célzat  mellett  itt-ott  felcsillan  benne  a  művelődés  ideális  tartalma  és 
jelentősége  iránt  való  érzék  is.  Viszont  a  reális  tárgyaknak  oly  csekély 
szerepet  juttat,  hogy  a  művelődési  anyagot  egyoldalúvá  laposítja. 

A  protestánsok,  bár  az  állami  Ratiót  nem  fogadják  el,  mégis  többé- 
kevésbbé  hatása  alatt  állanak.  Az  evangélikusok  1805-ben  kísérletet  tesz- 
nek oktatásügyük  egységes  rendezésére,  amikor  kibocsátják  a  Systema 
Scholarum-ot. 

7   A  NEMZETI  REFORMKORSZAK  KÖZOKTATÁSÜGYI 

MOZGALMAI 

Napóleon  bukása  után  a  Szentszövetség  árnyékában  az  abszolutizmus 
Magyarországon  is  diadalt  arat.  De  nem  a  József  császár-féle  felvilágo- 
sult abszolutizmus,  mely  annyira  szívén  viseli  a  népnevelés  ügyét,  hanem 
a  patriarchális  abszolutizmus,  mely  a  nyugati  eszmeáramlatok  elől  lég- 
mentesen elzárni  iparkodik  az  országot. 

Az  1825 — 27.  évi  országgyűlés  Széchenyi  fölléptével  fordulópont:  a 
magyar  renaissance  nagy  eréllyel  megindul.  Ennek  vezérgondolata: 
gyors  ütemben  pótolni  kell  elsősorban  mindazt,  amiben  a  kultúra  terén 
a  nemzet  visszamaradt.  Az  új  nemzeti  művelődési  eszmény  kialakításában 
a  magyar  társadalom  színe-java  résztvesz.  A  nevelés  kérdése,  mint  a 
nemzeti  jövő  problémája,  talán  sohasem  érdekelte  a  közélet  kimagasló 
alakjait  oly  mélyen  és  egyetemesen,  mint  éppen  a  reformkorszakban. 
Politika  és  pedagógia  a  legszorosabban  egybeforr:  a  jó  nevelés  a  legjobb 
nemzeti  politika.  Ezt  a  gondolatot  Széchenyi  hirdeti  a  legerősebb  hang- 
súllyal, mert  a  nemzet  fennmaradását  szellemi  újjászületésétől  várja, 
ennek  feltétele  pedig  a  nemzet  jól  irányított  nevelése.  A  kultúrpolitikai 
érdeklődés  tárgya  a  húszas  évektől  kezdve  elsősorban  a  népnevelés  és 
csak  másodsorban  a  közép-  és  felsőfokú  oktatás.  S  ez  a  magyar  nemzeti 
romantika  szelleméből  jól  érthető,  mert  ez  is  az  általános  európai  ro- 
mantikus áramlatnak  hulláma.  A  romantikának  pedig  egyik  fővonása  a 
demokratizmus:  nem  a  felső  társadalmi  osztály  az  igazán  értékes,  hanem 
az  alsó,  az  ártatlan,  romlatlan,  természetes  nép,  melyet  Rousseau  elmé- 
lete értelmében  a  kultúra  még  nem  rontott  meg.  Ezért  a  romantikus 
irodalomnak,  pl.  Eötvös,  a  későbbi  közoktatási  miniszter  regényeinek 
kedves  tárgya  az  elnyomott  nép  fia,  mint  eddig  nem  is  sejtett  ősenergiák 
forrása.  De  a  népből  is  még  inkább  kiemelkedik  a  gyermek,  a  szeretetre- 
méltó, ártatlan  gyermek,  aki  a  kegyetlen,  mesterkélt,  zord  társadalomba 

jut,  mely  eldurvítja,  tehetségeinek  szabad  kibontakozását  gátolja.  A  ma- 
gyar reformkorszak  művelődéspolitikai  törekvéseinek  hangsúlya  tehát  a 
koráramlatnak  megfelelően  —  Pestalozzi  iratainak  hatása  alatt  is  —  a 
népoktatásra  esik,  mely  különben  is  a  legelhanyagoltabb.  Az  1825-iki 
országgyűlésnek  a  népoktatás  silány  állapota  egyik  fősérelme,  melyet 
külön  terjeszt  a  király  elé.  Sürgeti  a  népiskolák  számának  szaporítását, 
a  faluktól  messzeeső  tanyák  népének  müvelésére  vándortanítók  és  papok 
alkalmazását,  az  általános  iskolakötelezettség  törvényben  való  kimondá- 
sát, a  falusi  gyermekeknek  büntetés  terhe  alatt  való  beiskolázását,  falusi 
népkönyvtárak  alapítását  a  felnőttek  művelésének  céljára.  Az  1825/27. 
évi  országgyűlés,  mint  a  magyar  nemzeti  renaissance  megindítója,  nem 
hanyagolja  el  a  közép-  és  felsőoktatás  kérdését  sem:  kívánja,  hogy  a 
középiskolák  latin  oktatási  nyelve  helyébe  most  már  a  magyar  lépjen: 
követeli  nyugati  mintára  a  polgári  iskolák  s  reáliskolák  felállítását  s  egy 
pol5Í:echnikum  alapítását;  a  középfokú  leánynevelés  megszervezését;  a 
pesti  egyetemen  a  rendszeres  tanárképzésről  való  gondoskodást.  Tiltako- 
zik az  országgyűlés  a  bécsi  tanulmányi  bizottságnak  a  magyar  közoktatás- 
ügybe való  jogtalan  beavatkozása  s  a  pesti  egyetemnek  a  bécsitől  való 
függősége  ellen.  Követeli,  hogy  a  magyar  ifjak  a  külföldi  egyetemeken 
szabadon  tanulhassanak,  az  idevágó  tilalmak  megszűnjenek.  Az  ország- 
gyűlés kétségbevonja  a  királjmak  azt  a  jogát,  hogy  egyoldalúan,  az  ország- 
gyűlés megkérdezése  nélkül,  intézkedhetik  a  közoktatás  kérdésében.  A 
közoktatás  újjászervezési  terveinek  kidolgozására  az  országgyűlés  1826- 
ban  bizottságot  küld  ki,  melynek  munkálata  Opinio  címen  jelenik  meg 
(1830).  Ezt  valamennyi  városi  és  megyei  törvényhatóságnak  megküldik, 
hogy  tegyék  meg  észrevételeiket  a  közoktatásügy  rendezésének  új  terve- 
zetére s  ilyen  irányban  utasítást  adhassanak  követeiknek,  ha  a  tervezet 
országgyűlési  tárgyalására  kerül  a  sor.  Fölemelő  látvány:  az  évszázados 
mély  álmából  alig  felocsúdott  nemzet  törvényhatóságai  a  harmincas  évek 
elején  országszerte  tüzetesen  megvitatják  a  magyar  közművelődés  állapo- 
tát, mindenki  azon  töri  a  fejét,  milyen  eszközökkel  lehetne  az  elmaradt 
magyar  kultúrát  minél  gy^orsabban  fölemelni? 

8.  REALISZTIKLS  IliÁNYÜ  REFORMTÖilKKX  ESEK 

Az  1777-iki  Ratióban  megv'olt  a  törekvés  arra,  hogy  az  ország  sajá- 
tos gazdasági  igényeihez  alkalmazza  a  tanulmányi  rendet.  Idevágó  intéz- 
kedései azonban  jórészt  papiroson  maradtak.  A  technikai  szakoktatást 
sokáig  csak  egy  intézmény  szolgálja:  az  1763-ban  alapított  selmeci  bá- 
nyászati akadémia,  mely  csakhamar  európai  hírre  tesz  szert  s  más  orszá- 
goknak is  mintául  szolgál.  Még  a  franciák  is  école  politechnique-jük 
megszervezésében  a  selmeci  akadémiát  tartják  szem  előtt  (1794).  Az  alsó 

és  középfokú  mezőgazdasági  és  ipari  szakiskolának  a  földmívelő  Magyar- 
országon való  jelentőségét  először  Theschedik  Sámuel  látja  át,  amikor 
1780-ban  Szarvason  ilyen  irányú  iskolát  alapít  (1791).  A  „magyar  Ba- 
sedow"  azonban  kellő  anyagi  támogatás  hiján  néhány  év  múlva  kényte- 
len becsukni  iskoláját.  A  XVIII.  század  végétől  kezdve  azonban  mind 
többen  érzik  az  országban,  hogy  a  puszta  latin  iskola  nem  monopolizálhat 
egyoldalúan  minden  művelődési  lehetőséget  s  hogy  gazdasági-gyakorlati 
irányú  iskolákra  égetően  szüksége  van  a  nemzetnek,  ha  egészségesen  akar 
fejlődni.  Ennek  a  célnak  egyelőre  csak  két  szerény  intézmény  áll  a  XVIII. 
század  végén  szolgálatában:  a  Mária  Teréziá-tó\  elrendelt  rajziskolák 
(scholae  graphidis)  és  a  //.  József -tö\  az  egyetemen  1782-ben  alapított 
mérnökképző  intézet  (Institutum  Geometricum).  Ugyancsak  a  XVIll. 
század  végén  születnek  meg  Magyarországon  német  mintára  az  első  pol- 
gári iskolák  a  filantrópizmus  szellemében. 

A  XIX.  század  harmincas  éveiben  a  vezető  magyar  politikai 
körökben  jelszóvá  válik:  az  iskola  az  életre  neveljen!  Széchenyi 
reáliskolák  és  polytechnikum  felállítását  követeli,  hogy  a  külön- 
ben jogi  pályára  tóduló  magyar  ifjúságot  gyakorlati  életpályákra 
terelje,  Kossuth  is  a  reál-  és  ipariskoláktól  várja  a  müveit 
magyar  polgári  osztály  megszületését.  Az  országgyűlés  ilyen  irányú  köve- 
telményeit a  bécsi  udvar  elutasítja.  Az  első  szakiskolák  mind  magán- 
intézetek, így  a  gróf  Festetich  György-tő\  még  1797-ben  Keszthelyen 
alapított  mezőgazdasági  intézet,  a  Georgikon  és  az  Albert  Kázmér  szász- 
tescheni  herceg  kezdeményezésére  1818-ban  szervezett  magasszínvonalú 
magyaróvári  gazdasági  tanintézet.  A  rendszeres  ipari  oktatást,  minthogy 
Magyarországon  nincsen  ez  időben  még  fejlettebb  gyáripar,  csak  a  negy- 
venes években  Kossuth  sürgetésére  létrejött  mesterinas-iskolák  és  ipar- 
oktatási tanfolyamok  képviselik.  Az  első  magyar  kereskedelmi  szakiskola 
is  magánintézmény  (Bibanco  Gyula  Emánuel  alapítja  1830-ban).  A  kor- 
mány megbízásából  az  első  szakiskolai  hivatalos  tervezetet  báró  Med- 
nyánszky  Alajos  készíti  el  (1842).  A  tőle  elgondolt  „ipariskolá"-nak 
(schola  industrialis)  szei'vezete  és  tanterve  három  ágazatra  különül: 
kereskedelmire,  mezőgazdaságira  és  iparira.  A  többször  átrostált  tervezet 
alapján  nyílik  meg  1846-ban  a  /Ó2se/-ipartanoda,  melyből  később  a  m. 
kir.  József-műegyetem  fejlődik  ki. 

9.  DEMOKRATIKUS  KULTÚRPOLITIKA   1848-BAN 

1848  tavaszán  megalakul  az  első  magyar  királyi  felelős  minisztérium. 
Az  első  vallás-  és  közoktatásügyi  miniszter,  báró  Eötvös  József,  aki 
a  vele  szoros  barátságban  álló  Guizot  nyomdokaiban  halad,  először 
a  népoktatásügyet  óhajtja  rendezni.  Törvényjavaslatot  nyújt  be,  mely 

226 


kimondja  az  általános  iskolakötelezettséget,  a  népoktatás  ingyenességét 
és  elsősorban  községi  jellegét ;  a  községek  mellett  a  hitfelekezetek  is  tart- 
hatnak fenn  népiskolákat.  A  töi-vény javaslatot  az  országgyűlés  alsóháza 
elfogadja,  de  a  felsőház  a  megindult  szabadságharc  zavaraira  való  tekin- 
tettel leveszi  napirendről.  Előbb  azonban  már  az  1848  :XX.  t.-c.  3.  §-a 
kimondja,  hogy  minden  bevett  vallásfelekezet  egyházi  és  iskolai  szükség- 
leteit az  állam  fedezi.  A  középiskolák  és  az  egyetem  reformja  a  háború 
zivatara  közepett  csak  tervezet  maradt.  Az  1848  :XIX.  t.-c.  törvénybí' 
iktatja  az  egyetemre  nézve  a  tanítás  és  tanulás  szabadságának  elvét  s 
az  egyetemet  közvetlenül  a  közoktatási  miniszter  hatósága  alá  rendeli. 
Már  országszerte  a  szabadságharcra  köszörülik  a  fegyveieket,  amikor 
1848  júliusában  a  magyar  tanítóvilág  egyetemes  kongresszust  tart,  hogy 
megállapítsa  az  egységes  közoktatási  törvény  alapelveit.  Határozatait  a 
szélső  demokratizmus  és  liberalizmus  szelleme  hatja  át.  Az  egész  iskola- 
ügyet államosítani  óhajtja,  a  tanügyi  közigazgatást  teljesen  önkormány- 
zati alapra  akarja  helyezni,  a  vallásoktatást  pedig  magánügynek  minősíti. 

10.  AZ  OSZTRÁK  ABSZOLITIZMIS  KORSZAKA  (1849/1860) 

A  szabadságharcnak  orosz  segítséggel  való  tragikus  leverése  után 
Bécs  kíméletlen  abszolutizmusa  nehezedik  a  nemzetre  (1849 — 1860).  A 
magyar  közoktatásügyet  feltétlen  paranccsal,  az  erőszakos  germanizálás 
minden  eszközével,  a  nemzet  művelődési  hagyományait  sárbatiporva,  a 
bécsi  közoktatásügyi  miniszter,  gróf  Thun  Leó  irányítja.  Az  abszolutiz- 
mus a  népoktatásüggyel  átlag  nem  sokat  törődik;  gróf  Thun  figyelmét 
elsősorban  a  közép-  és  főiskolákra  irányozza.  Egyik  rendelete  (1855)  a 
népiskolák  állítását  és  fenntartását  a  községekre  bízza.  A  tankötelezett- 
séget a  12.  évig  terjeszti  ki;  mivel  azonban  a  népiskola  osztályainak 
számát  négyben  állapítja  meg,  a  gyermekek  10  éves  korukban  már  el- 
végezhetik a  népiskolát.  Az  egy  tanítóra  bízható  gyermekek  számát  száz- 
ban állapítja  meg.  Gróf  Thun  a  népiskolában  is  elrendeli  a  német  nyelv 
tanítását;  túlbuzgó  iskolai  tanácsosai  azt  hirdetik,  hogy  még  az  alföldi 
csikós  is  németül  fogja  tanulni  ábécéjét.  Új  tankönyveket  kényszerít  rá 
az  iskolákra,  melyek  célja  az  „összbirodalom"  iránt  való  szeretetre  s  a 
császár  iránt  való  feltétlen  tiszteletre  való  nevelés.  A  protestáns  egyhá- 
zakat még  egy  1850  elején  kiadott  rendelet  iskolai  s  egyéb  önkormány- 
zatuktól, melyeket  számos  régi  törvény  biztosított,  megfosztotta. 

A  magyar  középiskolák  új  rendjét  az  egész  osztrák  birodalom  szá- 
mára 1849-ben  kiadott  szabályzat  (Entwurf  der  Organisation  der  Gymna- 
sien  und  Realschulen  in  österreich.  Vom  Ministerium  des  Cultus  und 
Unterrichts.  Wien,  257  1.)  állapította  meg.  Bár  a  kiváló  osztrák  iskola- 
szervezőnek, Exner-nék  s  a  nagy  porosz  filológusnak,  Bonitz-mk  ezt  a 

munkáját  gróf  Thun  a  nemzetre  rákényszerítette  s  az  erőszakos  germa- 
nizálás  célzata  miatt  ez  a  tanügyi  kódex  a  nemzet  szemében  gyűlöletes 
alkotás  maradt,  a  történet  mai  távlatában  el  kell  ismernünk,  hogy  az 
1777-iki  Ratió  óta  ez  volt  a  magyar  középfokú  közoktatásnak  legéi-téke- 
sebb  szabálykönyve.  Szervezeti  és  pedagógiai  részei  jótékony  és  mara- 
dandó hatásúak  voltak  a  magyar  középiskolák  fejlődésére. 

Az  Entwurf  az  addigi  hatosztályos  gimnáziumi  s  kétéves  filozófiai 
(akadémiai)  tanfolyamot  nyolcosztályos  gimnáziummá  olvasztotta  egybe. 
Ezt  viszont  két  tagozatra  bontotta :  négyosztályos  algimnáziumra,  amely 
a  Ratio  grammatikai  iskolájának  felelt  meg,  és  négyosztályos  felgimná- 
ziumra, amely  viszont  a  régi  humanitás  és  filozófiai  tanfolyam  két-két 
osztályát  kapcsolta  egybe.  A  tantervet  az  Entwurf  úgy  állapította  meg, 
hogy  az  algimnázium  viszonylag  befejezett,  kisebb  igényű  általános  mű- 
veltséget nyújt  azok  számára,  akik  nem  folytatják  tovább  tanulmányai- 
kat ;  másrészt  megadta  az  alapot  azoknak,  akik  a  felgimnáziumot  óhajtot- 
ták végezni  s  innen  az  egyetemre  lépni.  A  tanterv,  bár  a  neohumanizmus 
szelleme  hatja  át  (a  görög  nyelv  tanítását  a  III.  osztályban  kezdi),  ezt 
szerencsésen  egyensúlyba  hozta  a  műveltség  reális  elemeivel.  Az  elavult 
Ratióval  szemben  mind  a  műveltségi  anyag  kiszemelése,  mind  a  mód- 
szeres utasítások  szempontjából  rendkívüli  haladást  jelent. 

Az  Entwurf  másik  nagy  jelentősége,  hogy  először  szervezi  meg  a 
reális  irányú  középoktatást,  mikor  felállítja  a  reáliskolákat,  hogy  az 
ország  gyakorlati-technikai  művelődési  szükségleteit  kielégítse. 

ÍJ.  AZ  1868.  ÉVI  NÉPISKOLAI  TÖRVÉNY 

Ferenc  József  császárnak  1860  októberében  kiadott  diplomája 
nyomán  a  magyar  közoktatási  kormányzat  Bécsből  Budára  kerül.  Az 
abszolutizmus  nyomásától  megszabadulva,  különféle  kísérletezések  indul- 
nak meg  a  magyar  tanügy  újjászervezésére.  Ez  azonban  valóban  csak 
akkor  következik  be,  amikor  az  uralkodó  1867-ben  kibékül  a  nemzettel  s 
magyar  királlyá  koronáztatva  magát,  felelős  minisztériumot  nevez  ki. 
A  közoktatási  miniszter,  báró  Eötvös  József,  úgy,  mint  1848-ban,  most 
is  a  népoktatás  ügyének  törvényes  rendezését  ismeri  első  feladatának. 
Az  1868:XXXVIII.  t.-c,  mely  a  népoktatás  egész  rendszerét  szabályozza, 
az  újabb  magyar  közművelődés  alapvető  s  jelentőségében  messze  kiható 
törvénye.  Büntető  szankcióval  mondja  ki  az  általános  iskolakötelezettsé- 
get a  6.  évtől  a  12.,  illetőleg  a  15.  életév  betöltéséig.  Az  elemi  népiskola 
két  tanfolyamú :  hat  évig  tartó  mindennapi  és  három  évig  terjedő  ismétlő 
tanfolyamból  áll.  A  törvény  emellett  felső  népiskolát  is  létesít  a  népesebb 
községekben,  hogy  az  eleminél  nagyobb  képzettséget  vigyen  a  nép  közé» 
főkép  gyakorlati,  mezőgazdasági  és  ipari  irányban. 

A  törvény  jelentősége  főleg  abban  áll,  hogy  az  általánosan  kötelező 
népoktatás  ügyét  minden  irányban  (a  tanítás  kötelezettsége,  a  népisko- 
lák felállítási  joga,  a  népiskolák  fajai  és  tanítási  anyaga,  a  tanítóképzés, 
a  tanítói  képesítés)  148  §-ban  szervesen  szabályozza.  Ennek  értéke  külö- 
nösen akkor  szembeszökő,  ha  meggondoljuk,  hogy  Anglia  csak  két  évvel 
később,  1870-ben  alkotta  meg  első  népnevelési  törvényét  (Elementary 
Education  Act),  mely  azonban  az  általános  tankötelezettség  elvét  még 
nem  jelentette  ki,  továbbá,  hogy  Franciaországnak  volt  ugyan  1833  óta 
népnevelési  törvénye,  a  Chiizot-íéle,  azonban  ez  annyira  hézagos  volt  s 
annyira  nem  lépett  életbe,  hogy  a  nyolcvanas  évek  elején  Ji.des  F erry -nék 
kellett  új,  a  francia  népoktatás  egységes  fejlődését  szervesen  biztosító 
népoktatási  törvényről  gondoskodnia;  a  tankötelezettséget  csak  1882-ben 
ilctatta  a  francia  törvényhozás  a  maga  kódexébe.  Ez  Piemontban  már 
1859-ben  megtörtént  (Legge  Curati  1859),  azonban  egész  Olaszországra 
nézve  csak  az  Unita  Itália  megszületése  után,  1871-ben  vált  az  elemi 
iskolázás  egyetemesen  kötelezővé. 

A  magyar  országgyűlés  a  népoktatásügjet  a  lehető  legliberálisabb 
alapon,  az  egyéni  és  testületi  jogok  legkíméletesebb  tiszteletével  rendezte 
még  ott  is,  ahol  az  állam  érdekei  a  jogok  összébbszorításával  nagyobb 
szigorúságot  ajánlottak  volna.  Az  1868.  évi  XXXVIII.  t.-c.  az  iskola- 
állítás jogát  úgyszólván  korlátlanul  adta  meg  a  községeknek  és  a  vallás- 
felekezeteknek, ezeken  keresztül  az  ittlakó  nemzetiségeknek,  melyeknek 
rokonai  az  ország  határain  túl  nemzeti  alapon  szervezett  államokban  éltek 
s  magyarországi  testvéreikre  állandó  vonzást  gyakoroltak.  Az  említett 
törvényadta  jogokat  még  csak  fokozta  a  nemzetiségi  egyenjogúságról 
szóló  1868.  évi  XLIV.  t.-c.,  mely  szerint  (14.  §)  „az  egyházközségek  isko- 
láikban az  oktatásnak  nyelvét  tetszés  szerint  határozhatják  meg"  s  ahol 
az  állam  állít  fel  iskolákat,  ott  is  gondoskodni  kell  az  anyanyelvi  oktatás- 
ról. Ezekkel  a  törvényekkel,  melyek  a  nemzeti  kisebbségeknek  a  nép- 
iskolák terén  úgyszólván  korlátlan  önrendelkezési  jogot  adtak,  maga  a  ma- 
gyar törvényhozás  állította  a  legnagyobb  akadályokat  az  egységes  magyar 
nemzeti  népnevelés  útjába,  A  közoktatási  kormány  ismerte  a  nehézsége- 
ket, küzdött  is  ellenük  évtizedeken  keresztül,  de  az  iskolafenntartási  jogot 
a  magyar  nemzet  ellen  kiaknázó  nemzetiségekkel  szemben  az  erőszak 
fegyvereit  sohasem  használta,  még  ott  sem,  ahol  erre  a  törvény  felhatal- 
mazta volna.  A  nemzetiségi  községek  és  a  felekezetek  iskolaállítási  törvé- 
nyes jogát  minden  magyar  kormány  tiszteletben  tartotta.  Amikor  az 
állam  a  felekezeti  népiskolákat  segélyezni  kezdte,  az  államsegély  elnyeré- 
sére a  nemzetiségi  kisebbségek  nyelvén  tanító  iskolák  éppúgy  jogosultak 
voltak,  mint  a  magyar  nyelvűek. 

Ennek  ellenére  a  nemzetiségek  egyes  vezetői  állandóan  vádaskodtak 
a  magyar  közoktatási  kormányzat  ellen,  hogy  az  iskolák  útján  erőszak- 

kai  iparkodik  a  nemzetiségeket  megmagyarosítani.  Azonban  a  magyarság 
ellenségei  soha  egyetlen  esetet  sem  tudtak  felmutatni  arra  nézve,  hogy 
a  magyar  kormányok  a  hitfelekezetek  (ezeken  keresztül  a  nemzetiségek) 
népiskolaállító  jogába  beleavatkoztak  volna  s  az  iskolafenntartó  helyett 
maguk  szabták  volna  meg  valamely  népiskola  nyelvét.  A  fenntartónak 
teljes  joga  volt  arra,  hogy  az  intézet  tanításnyelvéül  akár  egészben,  akár 
részben  az  illető  nemzetiség  anyanyelvét  állapítsa  meg.  Ugyanez  a  tör- 
vény a  nem-állami,  tehát  községi  és  hitfelekezeti  népiskolák  tanítóinak 
fizetését  az  állam  költségére  ugj^anannyira  egészíti  ki,  amekkora  az  állami 
iskolák  tanítóinak  fizetése.  Erre  az  állami  segélyezésre  azonban  valamely 
nem-magyar  tannyelvű  népiskola  csak  abban  az  esetben  tarthat  igényt, 
ha  a  magyar  nyelv  tanítására,  a  tantervre  és  tankönyvekre,  valamint  a 
tanító  képesítésére  nézve  a  törvényben  megállapított  kötelezettségnek 
eleget  tesz.  E  törvény  értelmében  a  nem-magyar  tannyelvű  iskolák 
mindegyikében  —  akár  részesülnek  államsegélyben,  akár  nem  —  a  ma- 
gyar nyelv  a  mindennapi  tanfolyam  valamennyi  osztályában  a  miniszter- 
től a  hitfelekezeti  iskolafenntartó  meghallgatásával  megállapított  tan- 
terv szerint  és  kijelölt  óraszámban  oly  céllal  tanítandó,  hogy  a  nem- 
magyar anyanyelvű  gyermek  a  negyedik  évfolyam  végeztével  gondolatait 
magyarul  élőszóval  és  írásban  érthetően  ki  tudja  fejezni. 

A  magyar  népiskolai  politika  ellen  a  múltban  emelt  vádak  a  történeti 
igazság  világánál  csak  egyre  zsugorodnak  össze.  Az  állam  maga  —  az 
1868.  évi  XXXVIII.  t.-c.  eredeti  szándékától  eltérően  —  mind  több  nép- 
iskolát kezdett  a  múlt  század  kilencvenes  éveitől  kezdve  felállítani  s  ezek 
oly  községekben  is  magyar  tannyelvüek  voltak,  melyek  lakossága  túlnyo- 
móan nem-magyar  ajkú  volt.  Meg  kell  azonban  jegyeznünk,  hogy  a  ma- 
gyar kormánynak  ez  az  intézkedése  az  állami  iskolák  tanítási  nyelvére 
vonatkozóan  aránylag  kevésszámú  helyen  váltott  ki  ellenhatást.  A  nem- 
magyar ajkú  lakosság  túlnyomó  nagy  része  gyakorlati  szempontból  súlyt 
vetett  arra,  hogy  gyermekei  az  iskolában  a  magyar  nyelvet  megtanulják, 
mert  a  magyar  nyelv,  mint  államnyelv  s  mint  a  gazdasági  élet  (ipar, 
kereskedelem)  terén  szinte  nélkülözhetetlen  nyelv,  szükséges  vagy 
legalább  is  hasznos  volt  mindenkire  nézve,  aki  nem  akart  falujában  az 
eke  szarvánál  megmaradni.  Az  állami  magyar  tannyelvű  iskolákat  a  leg- 
több helyütt  nem  a  magyar  kormány  oktrojálta,  hanem  maga  a  lakosság 
sürgette.  Egy  sereg  bizonyíték  mutatható  fel  arra,  hogy  a  nem-magyar 
ajkú  vidékek  lakossága  maga  magyarnyelvű  állami  népiskolát  követelt. 
Ez  különösen  áll  a  német,  rutén  és  tót  lakosságra.  Azt  is  figyelembe  kell 
venni,  hogy  sokhelyt,  ahol  magyar  tannyelvű  népiskolát  szervezett  az 
állam,  továbbra  is  megmaradt  a  felekezeti  iskola,  mely  a  nemzetiségi 
lakosság  anyanyelvén  tanított.  Arra  az  erőszakos  módszerre,  melyet  ma 
a  román,  szerb  és  cseh  állam  alkalmaz,  t.  i.    hogy  maga  állapítja  meg, 

vájjon  a  gyermek  melyik  iskolába  járhat,  a  magyarországi  népiskolai 
politika  múltjában  egyetlen  egy  eset  sem  található:  mindenkor  minden 
szülő  abba  a  tannyelvű  iskolába  adhatta  be  gyermekét,  amelybe  akarta. 
E  tekintetben  sem  a  faj,  sem  a  felekezet,  sem  a  családnév  nem  volt  soha 
irányadó.  A  családnevek  „vegyelemzése"  abból  a  célból,  hogy  a  gyermek 
az  iskolában  anyanyelvétől  megfosztassék  (ami  az  1919-ben  elszakított 
területeken  az  új  államoknak  a  legtermészetesebb  emberi  szabadság  ellen 
való  merénylete),  Magyarországon  sohasem  alkalmaztatott.  Kétségbe  nem 
vonható  és  megcáfolhatatlan  tény  azonban,  hogy  az  iskolafenntart:Sknak 
tannyelvmegállapítási  joga  mindvégig  sértetlen  maradt  s  ezzel  a  jogával 
mindegják,  ha  a  nemzetiségi  nyelvhez  való  tanításhoz  ragaszkodott,  min- 
denféle joghátrány  nélkül  élt  is. 

Hogy  a  nem-magyar  ajkú  lakosság  is  sok  helyütt  nemcsak  tűrte, 
hanem  kívánta  a  magyar  tanítást,  azt  az  1918  utáni  magatartásuk  is 
meggyőzően  bizonyítja.  A  csehektől  megszállott  területen  gyakori  eset  volt, 
hogy  a  tót  lakosság  is  továbbra  ragaszkodott  a  magyarnyelvű  tanításhoz. 
Sokszor  találkozunk  cseh  íróknál  azzal  a  panasszal,  hogy  a  tótok  még 
mindig  magj^ar  érzelműek,  „felszabadulásuk"  után  is  szeretik  magukat 
magyaroknak  vallani,  gyermekeiket  magyar  iskolába  küldeni,  magyarul 
beszélni,  magyar  újságokat,  könyveket  olvasni  stb.  A  szatmármegyei, 
temesvári,  bácskai  stb.  németek  a  magyar  uralom  megszűnte  után  is  jó- 
idéig kitartóan  ragaszkodtak,  az  új  hatóságok  erőszakoskodása  és  üldözése 
ellenére  is,  gyermekeik  magyar  iskoláztatásához.  A  somogymegyei  horvá- 
tok a  három  évig  tartó  szerb  megszállás  alatt  fajtestvéreik  minden 
parancsa  és  fenyegetése  ellenére  mindvégig  kitartottak  a  magyar  tanítás- 
nyelv mellett. 

Az  államalkotó  magyarsághoz  önként  hajló,  a  többszáz  évi  beván- 
dorlás után  már  magától  asszimilálódó  néprétegekkel  szemben  voltak 
Magyarországon  olyan  nemzeti  kisebbségek  is,  amelyek  a  magyarságtól 
többé-kevésbbé  elzárkóztak  és  ragaszkodtak  az  anyanyelvükön  való  taní- 
táshoz. A  magyar  állam  ezeknél  is  mindig  megengedte  a  tisztán  anya- 
nyelven folyó  tanítást.  Az  erdélyi  szászság  pl.,  ez  az  alig  200.000  főnyi, 
de  fajához  erősen  ragaszkodó,  szeparatista  hajlamú  kis  néptöredék, 
németnyelvű  iskoláit  a  magyar  uralom  alatt  háborítatlanul  a  legmaga- 
sabbra fejleszthette.  Volt  234  német  népiskolája,  7  polgári  iskolája, 
7  gimnáziuma,  2  reáliskolája,  2  tanítóképzője  s  több  szakiskolája.  Mind- 
ezekben az  iskolákban  németül  tanítottak,  a  magyar  államnyelv  tanítása 
a  minimumra  szorítkozott  s  egyébként  is  majdnem  eredménytelen  volt. 
Ennek  ellenére  ezek  az  iskolák  a  magyar  uralom  alatt  jelentékeny  állam- 
segélyben részesültek. 

A  görögkeleti  szerbek,  egyházi  autonómiájuk  védelme  alatt,  szintén 
nagj'számú   (258)   elemi  iskolát,  8  polgári     iskolát,     2  tanítóképzőt     és 

1  gimnáziumot  tartottak  fenn.  Iskolafenntartási  jogukkal  oly  bőségesen 
éltek,  hogy  még  oly  vidékeken  és  községekben  is,  ahol  elenyésző  kisebb- 
ségben éltek,  10 — 15  gyermek  számára  is  tartottak  fenn  tisztán  szerb 
tanítási  nyelvű  iskolákat.  A  románok  a  gör.  kath.  és  gör.  kel.  vallás 
égisze  alatt  a  román  tannyelvű  iskolák  nagy  számát  (pl.  1915/16-ban 
1816  népiskolát,  5  középiskolát)  tarthatták  fenn,  amelyek  jelentékeny 
része  államsegélyt  is  kapott. 

Hogy  a  németeknek  ugyanekkor  csak  422  s  a  tótoknak  310  tisztán 
anyanyelvű  iskolájuk  volt,  annak  a  nemzeti  öntudat  kisebb  foka  mellett 
az  az  oka,  hogy  ezek  a  nemzetek,  főkép  gyakorlati-hasznossági  okokból, 
sokkal  nagyobb  hajlamot  mutattak  az  önkéntes  asszimilálódásra.  Azt, 
hogy  a  magyar  kormány  az  asszimilálódásra  való  hajlamot  nem  nézte 
rossz  szemmel,  sőt  szívesen  támogatta  is,  legkevésbbé  azok  a  nemzetek 
vehetik  rossz  néven,  amelyek  most  nem  állanak  meg  a  douce  violence-nál, 
hanem  törvények  útján,  egészen  nyilt  erőszakkal  —  a  trianoni  béke  bizto- 
sította kisebbségi  jogokat  sárba  tiporva  —  zárták  be  hirtelen  százszámra 
az  uralmuk  alá  jutott  három  és  félmilliónyi  magyarság  iskoláit  s  tiltották 
el  a  magyar  gyermekek  tízezreit  a  legkülönfélébb  ürügyek  alatt  a  még 
nagynehezen  megmaradt  kisszámú  magyar  iskolák  látogatásától. 

Magyarország,  melynek  területét  a  trianoni  békekényszer  majdnem 
egynegyedére  szabdalta  le  s  mintegy  három  és  félmilliónyi  magyarságot 
szavazás  nélkül  „a  népek  önrendelkezési  elvé"-nek  nevében  idegen  ura- 
lom alá  kergetett,  ma  még  jobban  tiszteli  a  népoktatás  terén  a  nemzeti 
kisebbségek  jogait,  mint  valaha.  A  régi,  példátlanul  liberális  iskolafenn- 
tartási és  tannyelvmeghatározási  jogot  még  jobban  kiterjesztette. 


12.  A  POLGÁRI  ISKOLA 

Az  1868.  évi  népoktatási  törvény,  mely  a  népiskolák,  a  felsőbb  nép- 
isTíolák  s  a  tanítóképzők  szervezését,  tanulmányi  rendjét  s  iskolai  köz- 
igazgatását megállapítja,  egy  új  iskolafajt  is  iktatott  a  magyar  iskolák 
rendszerébe:  a  polgári  iskolát.  Ezt  az  iskolatípust  a  törvény  szintén  a 
népoktatás  betetőzésére  szánta,  de  ettől  függetlenül  önálló  tanulmányi 
irányzattal  oly  tanulók  számára,  akik  a  népiskolai  műveltségnél  maga- 
sabbat óhajtanak  szerezni,  de  nem  tudományos  (középiskolai)  készültsé- 
get kívánó  pályákra  menni.  A  polgári  iskola  tanítási  anyaga  a  közepes 
gyakorlati  irányú  műveltség  elemeit  öleli  fel. 

13.  AZ  1883.  ÉVI  KÖZÉPISKOLAI  TÖRVÉNY 

Egy  évtizedig  tartó  hosszas  tárgyalás  után  jött  létre  1883-ban  a 
középiskolák  életét  minden  irányban  szabályozó  alapvető  törvény  (XXX. 
t.-c.).  Eszerint  a  középiskolának,  vagyis  a  gimnáziumnak  és  a  reáliskolá- 
nak az  a  feladata,  hogy  az  ifjúságot  magasabb  általános  műveltséghez 
juttassa  és  a  felsőbb  tudományos  képzésre  előkészítse.  Ezt  a  feladatot  a 
gimnázium  minden  irányú  humanisztikus,  főkép  az  ó-klasszikai  tanulmá- 
nyok segítségével,  a  reáliskola  pedig  főkép  a  modern  nyelvek,  a  mennyi- 
ségtan és  természettudományok  tanítása  által  oldja  meg.  Mindkét  iskola- 
típus nyolc  évfolyamból  áll,  melyet  az  érettségi  vizsgálat  fejez  be. 
A  tanulók  a  népiskola  negyedik  osztályának  sikeres  elvégzése  után  lép- 
hetnek a  középiskolába. 

Az  iskolaállítási  jogot  a  középiskolákra  nézve  is,  úgy  mint  a  nép- 
iskolákra vonatkozóan,  a  törvény  rendkívül  liberálisan  állapította  meg. 
Középiskolákat  állíthat  ugyanis  minden  jogi  személy:  az  állam,  bármely 
nemzetiségű  egyes  honpolgár,  bármely  község,  egyház  vagy  egyházközség 
az  állami  törvények  megtartásának  kötelezettsége  és  az  állam  törvény- 
szabta felügyelete  mellett.  Az  1868.  évi  XLIV.  és  az  1883.  évi  XXX. 
törvénycikk  teljes  szabadságot  enged  a  hitfelekezeteknek  arra  nézve,  hog>' 
a  tőlük  fenntartott  középiskolákban  a  tanítás  nyelvét  maguk  határozzák 
meg.  Ezzel  a  joggal  éltek  is  az  egyes  hitfelekezetek,  melyek  egyszersmind 
valamely  nemzetiséget  képviseltek.  Az  ország  összeomlásakor,  az  1917/18. 
tanévben  volt  5  román-,  1  román-magyar-,  1  olasz-,  1  olasz-magyar-, 
9  német-  és  1  szerbnyelvű  középiskola.  Régebben  több  nem-magyarnyelvü 
középiskola  volt,  azonban  a  fejlődés  természetes  irányának  kell  minősí- 
tenünk azt,  hogy  az  egyes  nemzetiségek  önként  alkalmazkodtak  az  ezer 
éven  keresztül  államfenntartó  s  őket,  mint  bevándoroltakat  befogadó 
magyarság  nyelvéhez. 

Minthogy  a  társadalom  mind  szélesebb  rétege  tolult  az  értelmiségi 
pályákra,  melyek  törvényszabta  előfeltétele  a  középiskola  elvégzése,  a 
magyar  középiskolák  száma  gyors  ütemben  szaporodott.  1870-ben  146 
gimnázium,  24  reáliskola  volt  az  országban;  1900-ban  már  165  gimná- 
zium és  32  reáliskola;  1917-ben  pedig  186  gimnázium  és  34  reáliskola, 
amelyekhez  még  39  leányközépiskola  járult.  Az  iskolafenntartók  közül 
mindjobban  az  állam  lépett  előtérbe:  1892-ben  13  állami,  128  felekezeti 
s  9  egyéb  jellegű  gimnázium  volt  az  országban;  1917-ben  már  50  állami, 
124  felekezeti  s  12  egyéb  jellegű  gimnázium.  A  tanulók  száma  is  gyorsan 
emelkedik :  1900-ban  a  gimnáziumi  tanulók  száma  48.353,  a  reáliskolaiaké 
9.699;  ellenben  1917-ben  67.190,  illetőleg  12.662.  Érettségi  vizsgálatot, 
mely  a  főiskolákra  való  belépés  feltétele,  1890-ben  még  csak  2.173  ifjú 
tesz;  1917-ben  már  6.009-en. 

14.  AZ  EGYETEMEK  ÉS  FŐISKOLÁK  FEJLŐDÉSE 

Az  1867-iki  kiegyezést  követő  korszakban  a  főiskolaügy  is  nagy  fej- 
lődésnek indul.  1872-ben  a  magyar  törvényhozás  felállítja  a  kolozsvári 
egyetemet  jog-  és  államtudományi,  orvosi,  bölcsészeti,  nyelv-  és  tör- 
ténettudományi és  matematikai-természettudományi  karral.  A  kolozsvári 
egyetemnek  1906-ban  már  2410  hallgatója  van.  A  kir.  József  polytechni- 
kum  1872-ben  műegyetemmé  szer^^eződik  át,  mely  oly  hatalmas  fejlődés- 
nek indul,  hogy  a  nyolcvanas  években  épített  palotája  szűknek  bizonyul  s 
ezt  1909-ben  új,  a  Duna  partján  épült  hatalmas  épülettömbbel  cseréli  fel. 
Mindinkább  előtérbe  lép  egy  harmadik  egyetem  gondolata  is,  míg  végre 
a  törvényhozás  az  1912.  évi  XXXVI.  t.-cikk  alapján  Pozsonyban  és  Deb- 
recenben állít  fel  egyszerre  két  új  egyetemet.  Az  egyetemekkel  párhuza- 
mosan virágzó  fejlődésnek  indulnak  a  többi  főiskolák  is,  új  épületeket  és 
felszerelést  nyernek,  tanári  karuk  egyre  kiegészül:  így  a  bányászati  és 
erdészeti  főiskola,  az  állatorvosi  főiskola,  a  mezőgazdasági  akadémiák,  a 
kereskedelmi  akadémia,  a  képzőművészeti  főiskola,  a  zeneakadémia  és  a 
színművészeti  akadémia.  Az  egyetemi  és  főiskolai  hallgatók  száma,  főkép 
a  90-es  évektől  kezdve,  rohamosan  nő :  1866-ban  4955, 1900-ban  már  10.567, 
1913-ban  14.575.  A  világháború  alatt  ez  a  szám  csökken,  de  1919-ben,  a 
hadbavonult  ifjak  hazatódulása  után,  18.449-re  emelkedik.  1895  óta  az 
egyetemek  orvosi  és  filozófiai  karain  nők  is  tanulhatnak:  1897-ben  még 
csak  6  nő  iratkozik  be,  1917-ben  már  1189. 

15.  AZ  ORSZÁG  MEGCSONKÍTÁSÁNAK  KÖZOKTATÁSÜGYI 

KÖVETKEZMÉNYEI 

A  magyar  közoktatásügynek  ezt  a  szépen  fejlődő,  virágbaboruló  fáját 
derékba  töri  a  világháború  s  a  nyomában  következő  trianoni  békediktá- 
tum. Ez  a  magyar  nemzetet,  amelynek  képviselője,  gróf  Tisza  István 
miniszterelnök  —  mint  a  hadüzenet  okmányaiból  kitűnt  —  egyedül  elle- 
nezte a  koronatanácson  a  monarchia  államférfiai  közül  a  háborút,  ezer- 
éves földjének  háromnegyed  részétől,  lakosságának  pedig  kétharmadától 
fosztotta  meg  s  körülbelül  négymillió  magyart  vetett  idegen,  sokkal  ala- 
csonyabb kultúrájú  népek  igája  alá.  A  nagy  összeomlást  követő  béke- 
kötések egyetlen  nemzetet  sem  csonkítottak  meg  oly  tragikusan,  mint  a 
magj^art.  A  mag>'arság  rettenetes  kulturális  veszteségét  hadd  világítsa 
meg  itt  néhány  rideg  statisztikai  adat.  A  régi  Magyarország  2.958  kisded- 
óvó jellegű  intézetéből  Csonka-Magyarországnak  1215  maradt;  16.929 
elemi  népiskolából  elvesztettünk  10.494-et  s  maradt  6435.  A  régi  Magyar- 
országon 532  polgári  iskola  volt;  ebből  az  elszakított  területekre  esett  292, 
maradt  240.  Kilenc  óvónőképző-intézetből  a  magyarságra  kényszerített 

békeszerződés  elcsatolt  négyet,  50  férfitanítóképzöböl  32-t,  42  tanítónő- 
képzőből 19-et.  A  felső  kereskedelmi  iskolákból  elvesztettünk  26-ot,  meg- 
tarthattunk 28-at.  Megdöbbentő  fiúközépiskoláink  veszteségének  mérlege: 
187  gimnáziumunkból  elvettek  99-et,  meghagytak  88-at;  34  reáliskolánk- 
ból elveszett  18,  megmaradt  16.  A  43  leányközépiskolából  25  maradt 
határainkon  belül.  Veszteségünk  mérlegénél  figyelembe  kell  vennünk  azt 
is,  hogy  a  középiskolai  tanulók  82.6% -a  magyar  anyanyelvű  volt.  A  majd- 
nem félszázados,  rendkívül  gazdagon  kiépített  és  felszerelt  kolozsvári 
egyetemet  a  románok  még  két  évvel  a  békeszerződés  előtt  lefoglalták  s 
tanárait  a  színmagyar  erdélyi  városból  kiutasították.  Ugyanígy  jártak  el 
a  csehek  az  újonnan  (1912)  alapított  pozsonyi  egyetemmel.  Selmec  ősi 
bányászati  és  erdészeti  akadémiája  kénytelen  volt  a  megszállók  elől  me- 
nekülni. Kassán  és  Kolozsvárt  kitűnően  berendezett  mezőgazdasági 
akadémia  hullott  a  megszállók  ölébe.  Hasonlókép  esett  áldozatul  a  kassai, 
nagyváradi,  eperjesi  és  a  mármarosszigeti  jogakadémia. 


16.  A  MAGYAR  KULTÚRPOLITIKA  TRIANON  UTÁN 

Amint  azonban  a  nemzet  a  rettenetes  csapásból  felocsúdott,  éppen 
kulturális  téren  iparkodott  elsősorban  önmagát  regenerálni  s  jobb  jövője 
számára  utat  törni.  A  nemzet  szívós  művelődési  akarata  gazdasági  elesett- 
sége  dacára  egyre  újabb  és  újabb  kulturális  intézményeket  teremt,  vagy 
a  régebbi  intézmények  keretét  tágítja,  hiányait  pótolja  s  beléjük  új  szel- 
lemet lehel.  Az  új  kultúrpolitika  egyik  főtörekvése,  hogy  a  Nagy-Magyar 
Alföldön,  a  tanyavidéken  szétszórt  lakosság  gyermekeinek  iskolázását  elő- 
segítse. A  mezőgazdasági  népesség  érdekeit  szolgáló  népiskolák  létesíté- 
séről és  fenntartásáról  szóló  1926.  évi  VII.  t.-cikk  rövid  idő  alatt  lehetővé 
teszi,  hogy  a  főkép  tanyákon  lakó  magyarság  fiai  több  ezer  új  tanterem- 
ben szerezzék  meg  a  műveltség  elemeit,  melyektől  mindmáig  iskola  híján 
apáik  meg  voltak  fosztva.  Most  tárgyalja  a  magyar  parlament  azt  a 
törvényjavaslatot,  mely  a  tankötelezettség  korát  16  éves  korig  terjeszti 
ki:  minden  gyermeknek  14  éves  koráig  a  nyolcosztályos  népiskolába, 
16  éves  koráig  a  két  évfolyamú,  mezőgazdasági  vagy  ipari  irányú  tovább- 
képző iskolába  kell  jániia.  A  polgári  iskolákról  szóló  új  törvény  (1927. 
évi  XII.  t.-cikk)  minden  község  számára,  melyben  a  lakosság  lélekszáma 
5.000-nél  nagyobb,  négyosztályú  polgári  iskolát  biztosít.  Az  ország  meg- 
csonkítása után  240  polgári  iskolánk  maradt,  ma  már  412  van.  Az  iskolán- 
kívüli népművelés  erélyes  megindítása,  1.500-nál  több  népkönyvtár  meg- 
szervezése a  földmívelő  és  iparos  felnőtt  munkásság  műveltségi  szín- 
vonalát, a  magyar  mezőgazdaság  és  ipar  versenyképességét  van  hivatva 
emelni.  A  mai  magyar    művelődéspolitika    legfőbb    alapelve:    a    kultúr- 

demokrácia  a  legbiztosabb  alapja  az  egészséges  politikai  demokráciának. 
Minél  műveltebb  a  társadalom  piramisának  széles  alapzata,  annál  szilár- 
dabban áll  a  társadalom  épülete,  annál  fokozottabb  és  szakszerűbb  a 
termelés,  annál  virágzóbb  a  jólét  s  annál  kevésbbé  kell  félni  a  tömegek 
forradalmi  rázkódásaitól.  Az  intenzív  és  extenzív  népoktatás  az  igazán 
cselekvő  s  nem  jelszavakba  vesző  demokrácia.  Ugyanezt  a  célt  szolgálják 
a  kellő  számban  felállított  mezőgazdasági,  ipari  és  kereskedelmi  alsó-  és 
középfokú  szakiskolák  is. 

Az  új  középiskolai  törvény  (1924.  évi  XI.  t.-cikk)  a  gimnázium  s  a 
reáliskola  közé  beiktatja  a  reálgimnáziumi  iskolatípust  s  ezzel  a  modem 
művelődési  javak  nagyobb  mértékű  megszerzését  teszi  lehetővé.  Ennek 
egyik  szellemi  biztosítékáról  gondoskodik  a  tanárképzésnek  az  1924.  évi 
XXVII.  t.-cikktől  megszabott  új  rendje.  A  magyar  középfokú  leány- 
nevelés egészséges  fejlődése  várható  a  leányközépiskolákról  és  leány- 
kollégiumokról szóló  1926.  évi  XXIV.  t.-cikk  életbeléptetésétől. 

Az  egyetemi  és  főiskolai  oktatásügy  terén  különösen  felemelő  a 
nemzet  áldozatkészsége.  Az  1921.  évi  XXV.  t.-cikk  a  székhelyéről  szám- 
űzött pozsonyi  egyetemet  Pécsett,  a  románoktól  kiűzött  kolozsvári  egye- 
temet pedig  Szegeden  állította  fel  s  új  épületekkel  s  felszereléssel  látta  el. 
A  debreceni  egyetemnek  a  háború  alatt  megindult  nagyszabású  építke- 
zése befejezéshez  közeledik. 

Magyarország  ezeréves  fennállása  óta  mindig  a  legsűrűbb  érintke- 
zésben volt  a  nyugateurópai  művelődési  gócpontokkal ;  fiatalsága  a  közép- 
kor óta  nagyszámban  kereste  fel  a  francia,  német,  olasz,  svájci,  holland 
stb.  egyetemeket.  E  hagyomány  fennmaradását  hatékonyan  biztosítja 
most  az  1927.  évi  XIII.  t.-cikk,  amely  nagyszámú  ösztöndíjakkal  s  Colle- 
gium  Hungaricum-ok  szervezésével  a  tehetséges,  fiatal,  tudós  nemzedék- 
nek lehetővé  teszi  a  szellemi  élet  nagy  nyugateurópai  metropolisaiban 
a  tanulmányokba  való  elmélyedést  s  az  európai  tudományos  életbe  való 
közvetlen  bekapcsolódást. 

A  magyar  főiskolai  oktatás-  és  ösztöndíjügy  erős  i'ellendítéséuek, 
mely  a  nemzettől  a  legnagyobb  anyagi  erőmegfeszítést  követelte,  legíőbb 
kultúrpolitikai  igazolása  az  a  gondolat,  hogy  az  egyetemek  és  a  főiskolák 
vannak  hivatva  arra,  hogy  a  nemzetnek  a  társadalmi  s  gazdasági  élet 
terén  minél  több  európai  látókörű,  vezető  szakembereket  neveljenek.  A 
kultúra  sugarai  mindig  felülről  áradnak  lefelé :  az  egyetemekről  a  közép- 
iskolák, a  középiskolákról  a  népiskolák  felé. 

Egészen  friss  élet  kering  a  nagy  magyar  közgyűjtemények  (Nemzeti 
Múzeum,  Szépművészeti  Múzeum,  Iparművészeti  Múzeum,  Orsz.  Levéltár 
stb.)  ereiben  is,  mióta  az  1922.  évi  XIX.  t.-cikk  az  egyetemek  mintájára 
önkormányzattal  bíró  Országos  Magyar  Gyüjteményegy etem-be  foglalta 

őket  össze.  Elvesztvén  az  ógyallai  régi  csillagvizsgáló  intézetet,  Budapest 
mellett  a  Svábhegyen  új  csillagvizsgáló  nyert  modern  felszerelést;  a  bio- 
lógiai kutatás  céljára  pedig  a  Balaton-tó  partján,  Tihanyban  biológiai 
kutatóállomás  épült. 

Csonka-Magyarország  közoktatásügyének  kereteit  néhány  statiszti- 
kai adattal  világítjuk  meg.  1927-ben  1054  kisdedóvónk  volt  1438  óvónő- 
vel s  114.421  gyermekkel;  népiskoláink  száma  12.228,  a  néptanítóké  17.147, 
a  tanulóké  995.593.  Iparos-  és  kereskedötanonc-iskola  450  volt  75.957 
tanulóval;  polgári  fiú-  és  leányiskola  416,  ahol  a  tanárok  száma  4200, 
a  tanulóké  83.792.  Tanító-  és  tanítónőképzőnk  48  volt,  593  tanerővel  és 
6106  tanulóval.  Fiú-  és  leányközépiskoláink  száma  156,  a  tanároké  2994, 
a  tanulóké  61.017.  Az  országnak  49  felsőkereskedelmi  iskolájában  701 
tanerő  tanít  s  10.558  tanuló  tanul.  Az  egyetemeken  és  műegyetemen  756 
tanerő  tanít  11.372  hallgatót;  17  különböző  felekezetű  hittani  főiskolán 
074  teológus  tanul,  a  3  jogakadémián  1048  jogász,  az  5  mezőgazdasági 
főiskolán  1104  gazdász. 

A  teljesen  lefegyverzett  és  gúzsbakötött  magyar  nemzet  elsősorban 
a  szellem  hatalmában  bízik:  műveltségének  minél  erősebb  fokozásában 
és  elmélyítésében  keresi  hajdani  szabadsága  és  régi  ereje  visszaszerzésé- 
nek lehetőségét  és  szilárd  biztosítékát. 

BALOGH  JENŐ  /  A  MAGYAR  TUDOMÁNYOS 
AKADÉMIA  ÉS  MUNKÁSSÁGA 

M.  Tud.  Akadémiát  103  év  előtt  a  reformkor  leg- 
nagyobb magyar  államférfia,  gróf  Széchenyi  István 
alapította  a  pozsonyi  országgyűlésen  1825  november 
3-án  tett  azzal  a  kijelentésével,  hogy  nagy  vagyoná- 
nak egyévi  jövedelmét  (60.000  forintot)  a  magyar 
nyelv  további  kiművelése  és  a  tudományok  ápolása 
végett  a  felállítandó  Tudós  Társaságnak  ajándékozta. 
A  példa  gyors  követésre  talált  és  néhány  év  alatt, 
különösen  Széchenyi  Istvánnak  állandó  buzgólkodása 
folytán  nemzeti  adakozásból  összegyűlt  az  az  összeg, 
amely  lehetővé  tette,  hogy  az  Akadémia  mai  szervezetének  és  alapszabá- 
lyainak megállapítására  kiküldött  bizottság  első  tanácskozásait  1828 
május  és  április  havában  megtarthatta  és  munkásságát  1831-ben  meg- 
kezdhette. 

Ez  az  Akadémia  nem  valamely  uralkodónak,  vagy  nem  a  kormány- 
nak alapítása,  hanem  a  magyar  nemzet  adakozásából  keletkezett  és  igazi 
nemzeti  tudós  társaság,  amely  éveken  keresztül  az  akkori  központi 
kormánynak  ellenállásával  és  munkásságának  első  évtizedeiben  az  osztrák 
cenzúra  zaklatásaival  is  küzdött. 

Különösen  az  u.  n.  abszolutizmus  korában  1849 — 1861-ig  volt  meg- 
bénítva az  Akadémia  munkássága  és  csak  a  nagy  magyar  államférfiak, 
gróf  Széchenyi  István,  Deák  Ferenc  és  mások  erélyes  ellenállása  és  elő- 
terjesztései biztosították  azt,  hogy  szemben  az  osztrák  kormány  törekvé- 
seivel az  Akadémia  magyar  nyelven  művelhette  a  tudományokat. 

A  kiegyezést  követő  50  esztendő  volt  az  Akadémia  eddigi  fénykora, 
amelyben  a  tudomány  minden  ágára  kiterjedő  nagy  és  széleskörű  mun- 
kásságot fejtett  ki. 

E  munkásságnak  minden  tudományág  körére  kiterjedő  feltüntetése 
,yAz  Akadémia  első  évszázada"  című  kiadványban,  két  terjedelmes  kötet- 
ben jelent  meg.  Különösen  nagyarányú  és  úttörő  tudományos  működést 
fejtett  ki  Akadémiánk  a  nyelvtudományok,  továbbá  a  történeti  tudomá- 
nyok és  a  természettudományok  némely  ága  terén.  Ez  úttörő  munkásság 
köréből  itt  csak  a  két  Bolyainak,  Jánosnak  és  Farkasnak  matematikai, 
néhai  kiváló  másodelnökünknek,  Plósz  Sándornak,  külföldön  is  ismert 
jogtudományi  és  néhai  elnökünknek,  báró  Eötvös  Lórándnak,  geofizikai 
és  geodéziai  kutatásait  említem  fel. 

Már  az  első  szervezéskor  az  alapítókkal  egyetértve  a  szépirodalom 
felkarolása  is  tervbe  volt  véve  és  ugyanakkor  működött  nagy  költőink, 
Kisfaludy  Sándor  és  Károly,  Vörösmarty  Mihály,  Kölcsey  Ferenc,  Ber- 
zsenyi Dániel  és  Kazinczy  Ferenc  is  beválasztattak.  Különösen  a  Kis- 
faludy-Társaság  megalapítása  óta  a  szépirodalom  terén  Akadémiánk 
munkássága  inkább  csak  a  pályázatokra  és  bírálatokra  s  időnként  né- 
hány kiváló  költeménykötet  kiadására  szorítkozott,  de  az  utóbbi  évtize- 
dekben is  Akadémiánk  több  kitűnő  költőt  és  írót  számíthatott  tagjai 
közé  és  a  Nagyjutalmat  kilenc  évenként  kizárólag  a  szépirodalom 
munkásainak  ítéljük  oda,  ezzel  is  kimutatván  a  nagyrabecsülést  és  tisz- 
teletet, amellyel  Kisfaludy,  Vörösmarty,  Petőfi,  Arany  János,  Lévay 
József  és  legutóbb  Vargha  Gyula  költészetének  adózunk. 

Az  ú.  n.  proletárdiktatúra  alatt  Akadémiánk  munkássága  is  hóna- 
pokig szünetelt,  helyiségeinket  lefoglalták  és  számos  tagtársunk  zaklatá- 
soknak volt  kitéve.  Az  1919-et  követő  években  pedig  pénzünk  értékének 
csökkenése  folytán  Akadémiánk  is  elvesztette  6,900.000  aranykoronát  meg- 
haladó tőkevagyonát,  amely  állampapírokban,  hadikölcsönkötvényekben 
és  földhitelintézeti  értékpapírokban  volt  elhelyezve. 

Az  1919-et  követő  években  azonban  lassanként  elsősorban  a  magyar 
kormány,  illetőleg  a  törvényhozás,  de  párhuzamosan  a  társadalom  érdek- 
lődése folytán  is,  anélkül,  hogy  gyűjtést  rendeztünk,  vagy  propagandát 
indítottunk  volna,  teljesen  önkéntesen  megindult  az  adakozás  az  Aka- 
démia céljaira  és  lehetővé  tette  tudományos  kiadványaink  folytatólagos 
megjelenését. 

Legújabban  néhai  bojári  gróf  Vigyázó  Ferencnek  két  végrendelete, 
amelyek  Akadémiánkat  tették  a  nagy  vagyon  örökösévé,  remélhetővé 
teszi,  hogy  a  hagyatéki  terhek  kifizetése  és  az  örökhagyó  úr  ellen  indí- 
tott perek  befejezése  után.  Akadémiánk  tudományos  és  nemzeti  célokra 
e  hagyaték  jövedelméből  jelentékeny  összegeket  fog  majd  fordíthatni. 

Az  Akadémia  1831-ben  munkásságát  hat  tudományosztályban  kezdte 

meg,  most  pedig  három  osztályban  fejti  ki.  Az  I.  osztály  a  nyelv-  és  szép- 
tudományok (esztétika,  irodalom,  költészet)  müvelésére  alapíttatott,  a 
ll-ban  a  bölcseleti,  társadalmi  és  történeti  tudományok  vannak  egye- 
sítve. A  Ill-ban  tagtársaink  a  matematikai-  és  természettudományokat 
müvelik. 

Az  Akadémiának  ezidöszerint  kb.  225  beltagja  és  számos  kültagja 
van.  Az  utóbbiak  közt  Társaságunk  az  ötvenes  évek  óta  megválasztotta 
a  külföldi  tudományok  legkiválóbb  képviselőit. 

Az  Akadémiának  évtizedek  óta  tekintélyes  és  nagyjelentőségű  folyó- 
iratai vannak  (Budapesti  Szemle,  nyelvtudományi,  irodalomtörténeti, 
történeti,  hadtörténeti,  közgazdasági,  archaeologiai,  matematikai  és  ter- 
mészettudományi folyóiratok) ;  hivatalos  folyóiratában  az  elnöki  meg- 
nyitó beszédeket  s  a  bizottságok  és  osztályok  munkásságáról  szóló  jelen- 
téseket teszi  közzé  és  Könyvkiadó  Vállalatában  1876  óta  eredeti  és  fordí- 
tott jelentős  munkákat  juttat  el  a  szélesebb  olvasóközönség  kezeihez. 

Kiadványaink  közül  nagyjelentőségű  az  Etymologiai  Szótár,  mely 
a  magyar  nyelv  fejlődésének  és  alakulásának  évszázadok  múlva  is  alap- 
vető forrásműve. 

Tagtársaink  tudományos  kutatásának  eredményeit  francia  és  német 
nyelven  megjelenő  folyóiratokban,  valamint  egyes  kiadványainkhoz 
csatolt  idegen  nyelvű  fordításokban  tesszük  hozzáférhetővé  a  külföldi 
tudósok  részére,  különösen  ismertek  ezen  a  réven  és  egyúttal  más  világ- 
részekben is  keresettek  természettudományi  osztályunk  folyóirata  és  más 
kiadványai. 

Remélhető,  hogy  mihelyt  a  gróf  Vigyázó-féle  vagyon  ma  még  vitás 
kérdéseinek  tisztázása  után  Akadémiánk  pénzügyi  helyzete  jelentéke- 
nyen kedvezőbbé  fog  változni.  Akadémiánk  tagjai  munkásságukat  új 
kutatási  területekre  is  ki  fogják  terjeszteni  és  hogy  Társaságunk  fenn- 
akadás nélkül  fog  tovább  haladni  azon  az  úton,  amelyet  kitűnő  elődeink 
évtizedek  előtt  megkezdték. 

A  Magyar  Tudományos  Akadémia  tagjai  elméleti  tudományos  mun- 
kásságukon felül  mindig  nag>'  tevékenységet  fejtettek  ki  a  szorosabb 
értelemben  vett  tudományos  kutatások  terén  is.  E  részben  megemlítem 
néhai  kiváló  elnökünk,  báró  Eötvös  Lóránd  geodéziai  kutatásait,  ame- 
lyekről Akadémiánkban  az  1901  május  12-én  tartott  ünnepi  ülésen 
számolt  be.  Ezenfelül  több  tagtársunk,  így  Jerney  János,  Vámbéry  Ármin, 
Stein  Aurél  és  mások,  külföldön  is  világszerte  ismert  kutatásokat  végez- 
tek, az  1914-ben  megalakított  balkáni  (később  keleti)  bizottság  tagjai 
egyes  Balkán-államokban  folytattak  sok  tudományos  eredménnyel  járó 
vizsgálódásokat;  párhuzamosan  Nagymagyarország  területén  pedig  főleg 
archeológiai,   geológiai    és    más   természettudományi  kutatások   folytak. 

Néhai  gróf  Vigyázó  Ferencnek   1928  augusztusban  kihirdetett  két 

végrendelete  alapján  remélhető,  hogy  a  M.  Tud.  Akadémia  pénzügyi 
helyzete  néhány  év  múlva  kedvezőbbé  válik  és  így  az  Akadémiának  mód- 
jában lesz  tudományos  kutatások  támogatására  is  jelentékenyebb  össze- 
geket előirányozni.  Az  1928  november  26-án  tartott  összes  ülés  húsztagú 
bizottságot  küldött  ki  e  tárgyban  véleményadás  és  javaslattétel  végett. 

E  bizottság  tárgyalta  a  különböző  osztályok  körébe  tartozó  óhajokat,, 
kívánságokat  és  javaslatokat  és  több  évre  terjedőleg  állapítja  meg  Aka- 
démiánk tennivalóit  a  kutatótok  terén. 

Amíg  száz  év  előtt  az  Akadémiának  első  feladata  volt  a  magyar 
nyelv  kiművelése,  újabban  teljes  tudatában  vagyunk  annak,  hogy  a  ma- 
gyar tudósoknak  alapvető  munkáit  és  a  kutatások  eredményeit  a  magyar 
kiadáson  felül  valamelyik  világnyelven  készült  fordításban  is  közzé  kell 
tenni.  így  adta  ki  Akadémiánk  német  nyelven  a  külföldön  is  ismert  kiváló 
geológus,  id.  Lóczy  Lajos  „Geologische  Stiidien  im  westlichen  Serbien" 
című  munkáját,  amely  a  Balkán-kutatások  tárgyában  kiküldött  bizottság- 
nak egyik  kiadványa  volt.  Csak  pénzügyi  nehézségek  akadályozzák  azt, 
hogy  más  ilyen  nagyobb  terjedelmű  munka  is  idegen  nyelven  közzé- 
tétessék. 

Magyarok  a  kultúráért 

VARJÚ  ELEMÉR  /  A  MAGYAR  NEMZETI 
MÚZEUM 

legtöbb  országnak  van  olyan  nemzeti  múzeuma, 
amelynek  feladata  saját  területe  emlékeinek  megőr- 
zése, az  elődök  életének  bemutatása  és  a  nép  jelleg- 
zetes vonásait  feltüntető  tárgyak  Összegyűjtése,  de  az 
ilyen  múzeumnak  sehol  e  világon  nincs  olyan  mély- 
reható jelentősége,  mint  Magyarországon.  Más  nem- 
zet körülvezetheti  az  idegent  története  dicsőséges, 
örömteljes,  vagy  borús  eseményeinek  színterén;  a 
magyarság  arra  van  kárhoztatva,  hogy  az  emlékek- 
ben élő  multat  csupán  múzeumban  mutogathassa, 
mert  a  helyeknek,  hol  története  legnagyszerűbb  jelenetei  lejátszódtak, 
vagy  ahol  kulturális  alkotásainak  java  fellelhető,  nagyobb  része  el  van 
tőle  szakítva. 

A  magj^ar  föld  emlékanyagát  egy  egészen  sajátságos  történeti  fo- 
lyamat hozta  létre.  A  történelmi  Magyarország  valóságos  sziget  Európa 
szárazföldjének  közepén.  Magas  hegyek  által  erőteljesen  körülhatárolt 
gyüjtőmedence,  a  természet  által  szétbonthatatlan  földrajzi  egységgé 
összekovácsolva,  amely  a  származásra  való  tekintet  nélkül  közös  jelleg 
bélyegét  nyomja  lakóira.  Ebben  a  medencében  úgy  folytak  egybe  a  világ 
minden  tájékáról  idevetődött  népelemek,  mint  ahogy  egyzamatú  borrá 
vegyül  össze  a  legkülönbözőbb  tőkéről  szedett  szőlőfürtök  kisajtolt  leve. 
Alig  akad  a  kontinensen  népfaj,  amelyik  meg  ne  fordult  volna  itt  a 
századok  folyamán.  És  valamennyiből  maradt  itt  egy-egy  töredék. 

Ehhez  képest  a    Magyar  Nemzeti  Múzeum     régészeti    és    történeti 

anyaga  gazdag  és  változatos.  Benne  Európa,  Ázsia  sok  népe  megleli  saját 
kultúrájának  egy-egy  elemét,  amelyek  mind  összeolvadtak  egy  nagy 
egységbe. 

Viszont  a  Nemzeti  Múzeum  természeti  tárai  egy  Istentől  megáldott 
föld  kincseit  tárják  fel.  Ezt  az  országot  a  régiek  tejjel,  mézzel  folyó 
Kánaánnak  mondották.  Volt  itt  minden,  amit  ember  szíve  áhít,  az  acélos 
búzától  a  sáraranyig,  a  tüzes  paripától  a  még  tüzesebb  borig.  Ennek  a 
természetadta  gazdagságnak  az  emlékei  is  mind  megtalálhatók  a  Nemzeti 
Múzeumban. 

Változatos  és  érdekességekben  bővelkedő  Múzeumunkra  azonban 
nem  csak  tartalma  miatt  vagyunk  büszkék,  hanem  épp  ily  mértékben  azért 
is,  mert  ezt  az  intézményt  egyedül  a  magyarság  hozta  létre.  A  világ  nagy 
múzeumainak  kincseit  pápák,  császárok,  királyok  és  fejedelmek  hatalmi 
szóval,  hatalomadta  erővel  hordták  össze,  ők  hagyták  népeikre  örökül. 
Ezekkel  szemben  a  Magyar  Nemzeti  Múzeum  teljes  egészében  ennek  a 
szegény,  sokat  szenvedő,  örökké  vérző  magyar  nemzetnek  alkotása.  Négy- 
száz éven  át  uralkodóink  csak  vittek  ebből  az  országból,  de  ide  nem  hoz- 
tak semmit.  Nemzeti  Múzeumunk  alapításában,  fejlesztésében,  felgazda- 
gításában pedig  éppen  semmi  részük  nem  volt. 

Ezt  a  nemzeti  kincsesházat  egy  századokon  át  elnyomott,  mestersé- 
gesen elszegényített,  százszor  megsebzett,  javaiból  és  jogaiból  kiforga- 
tott nemzet,  belső  erejének  lefojthatatlan  megnyilvánulásaként,  törhetet- 
len élniakarásának  szimbólumául  önmaga  teremtette  meg. 

A  Nemzeti  Múzeum  létrejötte  elsősorban  egy  korát  megelőzött  nagy 
hazafinak,  gróf  Széchenyi  Ferencnek  örök  érdeme.  Először  csak  a  ma- 
gyar tudomány  és  közművelődés  céljait  szolgáló  könyvtárra  gondolt, 
amelynek  anyagát  1786  óta  céltudatosan  gyűjtötte  és  1802-ben  elérkezett- 
nek látta  az  időt,  hogy  ajándékával  szeretett  nemzetét  megörvendeztesse. 
Ezzel  vetette  meg  a  Nemzeti  Múzeum  alapját. 

Minden  hazafi  kimondhatatlan  örömmel  vett  tudomást  Széchenyi 
áldozatáról.  Érezték,  hogy  az  Országos  Könyvtár  megalapítása  jelentős 
lépéssel  vitte  közelebb  önhibáján  kivül  visszamaradt  nemzetünket  a  Nyu- 
gat szintjéhez.  Kitalálni  sem  lehetne  jellemzőbbet  az  együttérzés  általános 
voltának  bizonyítására  annál  a  ténynél,  hogy  az  első  adományozó,  aki  az 
új  közkönyvtár  gyarapítására  sietett,  Kindi  Mátyás  pesti  egyszerű  szűcs- 
mester volt.  1803  újév  napján  48  ajándékkönyvvel  köszöntött  be.  Gróf 
és  iparos  így  egyesültek  a  haza  és  a  kultúra  szeretetében. 

A  könyvtár  1803  december  10-ikén  nyílt  meg  József  főherceg  nádor- 
ispán jelenlétében. 

A  Nemzeti  Múzeum  legfőbb  pártfogója  kezdettől  fogva  József  nádor 
volt  s  az  is  maradt  élete  végéig,  ö  volt  az,  aki  már  1806-ban  kidolgozta 
a  tervet  arra    nézve,    hogyan    bővíttessék  ki  Széchenyi  gróf    alapítása 

könyv-,  érem-,  fegyver-  és  régiségtáil,  ipari  és  természeti  gyűjteménye- 
ket magában  foglaló  terjedelmes  múzeummá. 

Az  országgj'ülés  is  magáévá  tette  az  ügyet.  Az  1807.  XXIV.  törvény- 
cikkben a  Karok  és  Rendek  megköszönték  Széchenyi  ajándékát,  amellyel 
a  Nemzeti  Múzeum  alapját  megvetette.  Maga  az  elnevezés  ekkor  szerepel 
először  hivatalosan.  Elhatározták,  hogy  a  megajánlott  hadiadó  minden 
forintja  után  egy  garast  a  Múzeum  alapjára  szedjenek  be.  Az  1808.  évi 
VIII.  t.-c.  a  Nemzeti  Múzeum  alapítását  véglegesen  kimondja  és  egy 
múzeumi  palota  költségeire  közadakozást  rendel  el. 

Az  országgyűlés  felhívásának  páratlan  sikere  volt.  Rövid  idő  alatt 
közel  félmillió  forint,  azidőben  óriási  összeg  gyűlt  össze  készpénzben. 
Grassalkovich  Antal  hg.  pedig  a  mai  Kossuth  Lajos,  (akkor  Hatvani) 
utcán  liatalmas  telket  ajándékozott.  A  gyűjtemények  is  szépen  gyara- 
podtak. Az  alapító  hitvese,  gr.  Festetich  Juliánná  járt  elő  a  példával, 
amikor  pompás  ásvány  gyűjtemény  ével  a  természetrajzi  osztályt  meg- 
alapozta. 

így  hozta  létre  a  társadalom  minden  rétegének  vállvetett  munkája 
a  Nemzeti  Múzeumot.  Bécsben  azonban  nem  jó  szemmel  nézték  a  dolgot; 
évek  kellettek  még  ahhoz  is,  hogy  a  hazai  kincsleletekből,  amelyeket  eddig 
az  udvari  gyűjtemények  nyeltek  el,  azt  a  keveset,  amire  ott  szükség  nem 
volt,  a  fémérték  megtérítése  ellenében  a  Nemzeti  Múzeumnak  en- 
gedjék át. 

1811-ben  nagy  szerencsétlenség  érte  az  intézetet,  az  általános  deval- 
váció kapcsán  tőkéje  egyötödére  olvadt  le.  Majdnem  ilyen  csapás  volt  az 
alapító  halála  1820-ban.  Hogy  a  fejlődés  mégis  gyorstempójú  maradt,. 
József  főherceg  nádor  érdeme.  A  magyarságnak  ez  az  igaz  barátja  nem 
ismert  fáradtságot,  ha  a  Múzeumról  volt  szó;  buzdított,  gyűjtött,  tekin- 
télye súlyával,  arról  nem  is  szólva,  hogy  adandó  alkalommal  erszénye 
is  nyitva  állott  kedvelt  intézete  gyarapítására.  Csak  ilyen  pártfogó  tehette 
meg,  hogy  amikor  1832-ben  a  hírneves  gyűjtő,  Jankovich  Miklós  nagy- 
szerű régiség-  és  könyvgyűjteményét  megrendült  anyagi  helyzete  miatt 
árúba  bocsátotta,  meg  sem  várva  az  országgyűlés  határozatát,  megvásá- 
rolta azt  125.000  forinton,  saját  felelősségére.  Elhatározását  az  ország- 
gyűlés  hálásan  hagyta  jóvá  s  a  Karok  és  Rendek  azzal  tetézték  meg,  hogy 
a  nemesi  rend  önkéntes  adója  gyanánt  félmillió  forintot  szavaztak  meg 
a  múzeumi  palota  építésére. 

Nincs  terűnk  részletes  beszámolóra  a  Nemzeti  Múzeum  ezen  arany- 
koráról. Csak  két  nevezetes  adományt  említünk  még  fel.  1835-ben  az 
utolsó  Illésházy  gróf  nagyszerű  családi  könyvtárát  (benne  a  Dubniczi 
Krónikát)  adja  a  Nemzeti  Múzeumnak,  1836-ban  pedig  Pyrker  László 
egri  érsek  190  festményből  álló  becses  képtárát. 

Ugyanezen  év  elején  bízta  meg  a  nádor  Pollák  Mihály  pesti  építészt 

a  Múzeum  terveinek  elkészítésével,  végén  pedig  már  a  kivitellel,  büszkén 
említve  fel  a  megbízólevélben,  hogy  ilyen  célra  ehhez  fogható  épület  az 
egész  monarchia  területén  aligha  lesz  található.  Az  épület  1842-ben  ké- 
szült el.  Négy  évvel  később  költözött  be  a  Nemzeti  Múzeum  új  otthonába 
s  nem  sok  idő  telt  bele,  amikor  már  felmerült  az  azóta  sem  szűnő  panasz, 
hogy  a  nagy  palota  szűk  a  gyűjtemények  befogadására. 

Az  abszolutizmus  kora  a  visszamaradás,  a  vergődés  ideje  a  Mú- 
zeumra is.  A  könyvtár  gyűjtési  köre  pénz  híján  mind  szűkebbre  szorult 
össze,  az  európai  színvonaltól  messze  elmaradt.  A  régiségtártól  már  1848- 
ban  elvették  Windischgrátz  Pestet  rövid  ideig  megszállva  tartott  csapatai 
fegyverzeteit  s  legszebb  fegyvereit.  Nem  csoda,  ha  szomorú  állapotában 
a  Nemzeti  Múzeum  lassanként  kikerült  az  érdeklődés  köréből  s  ennek 
lehet  tulajdonítani,  hogy  amikor  az  újonnan  felállított  gyűjtemények, 
az  Országos  Képtár  és  Országos  Iparművészeti  Múzeum  javára  anyagát 
széthordani  kezdik,  a  nemzeti  kincsesház  védelmére  egyetlen  hang  sem 
emelkedik.  1880-ban  a  könyv-,  régiség-  és  képtárból  elvitt  festményekkel 
és  metszetekkel  vetették  meg  a  Szépművészeti  Múzeum  kezelése  alá  tar- 
tozó Történelmi  Képcsarnok  alapját  s  a  nemzeti  régiséggyűjtemény  ott- 
maradt illusztráló  képanyag  nélkül.  Kevéssel  utóbb  pedig  a  Nemzeti  Mú- 
zeum egész  képtárát  beolvasztották  az  Országos  Szépművészeti  Mú- 
zeumba. 

Mindezek  dacára  a  Múzeum  egyes  osztályai  anyaguk  gazdagságával, 
tudományos  jelentőségével  európai  vonatkozásban  is  számot  tesznek. 
Vannak  a  gyűjteményeknek  páratlanul  álló,  a  szaktudományra  nézve 
egyenesen  nélkülözhetetlen  részei.  Minden  csoportban  találhat  a  látogató 
olyan  kiemelkedő  egyes  darabokat,  amelyek  bármely  nagy  múzeumnak 
dicsőségére  válnának.  Az  anyag  felállítása  a  kor  színvonalán  áll.  Két 
körülménynek  köszönhetjük,  hogy  van  mivel  hivalkodnunk;  az  elődök 
áldozatkészségének  és  a  magyar  föld  csodás  gazdagságának,  amely  a  ter- 
mészeti kincseknél  nem  kisebb  mértékben  rejti  magában  az  elmúlt  kor- 
szakok s  a  területünkön  hosszabb-rövidebb  ideig  élt  népek  emberkéz 
alkotta  hagyatékát.  A  leletekben  való  gazdagság  szinte  kiapadhatatlan- 
nak  látszik,  csak  rajtunk  áll,  hogy  kellő  mértékben  igénybe  vegyük. 

A  Nemzeti  Múzeum  szervezete  és  beosztása  ötnegyed  százados  fenn- 
állása alatt  többször  megváltozott.  Ma  a  Múzeum  osztályai  két  fő- 
csoportra oszthatók:  történelmi  és  természetrajzi  vonatkozásuakra. 
Sorba  véve  őket,  lehető  rövidséggel  soroljuk  fel  az  egyes  önálló 
osztályokat. 

I.  Az  Országos  Széchenyi  Könyvtár  a  Nemzeti  Múzeum  legrégibb 
osztálya.  A  könyvtár  anyaga  a  következő  csoportokra  tagozódik.  A  kéz- 
irattár; tartalmazza  a  középkori  kódexeket,  a  kéziratokat  és  az  irodalmi 
levelek  gyűjteményét.  A  kódexek  száma  kereken  400,  köztűk  a  legrégibb 

a  VIII.  századból  való.  Van  húsz  magyar  nyelvemléke;  a  legkorábbi 
a  deáki  misekönyv  (Pray-kódex)  a  XIII.  század  elejéről.  Mátyás  király 
könyvtárából  a  Corvinából  származó  díszes  kéziratainak  száma  11.  Ma- 
gyar történelmi  és  irodalmi  forrásokban  a  leggazdagabb  gyűjtemény.  Az 
újabbkori  kéziratok  száma  meghaladja  a  húszezret,  az  irodalmi  levelek  és 
az  analecta  száma  a  30.000  darabon  felül  van.  A  nyomtatványi  osztály 
kevés  híján  400.000  kötet  könyvből  és  300.000  darabot  felülhaladó  apró 
nyomtatványból  áll.  Az  1500  előtti  ősnyomtatványok  száma  1030,  az 
1711  előtti  magyar  nyelvű  és  magyarországi  nyomtatványoké  („Régi 
magyar  könjrvtár")  több  mint  3000.  Legrégibb  idegen  nyomtatványa 
1465-ből,  a  legelső  hazai  (Budai  krónika)  1473-ból  való.  Mint  külön  gyűj- 
temények ide  tartoznak:  gróf  Apponyi  Sándor  Hungarica-Könyvtára, 
a  Todoreszku-Hoi*váth  könyvtár  (szintén  legnagyobb  részben  magyar 
anyaggal),  a  világháború  irodalmának  gyűjteménye,  a  proletárdiktatúra 
sajtótermékei  és  az  elszakított  terűletek  irodalma.  A  hírlaptár  legnagyobb 
részében  magyarországi  hírlapokat  tartalmaz;  állománya  49.000  kötet 
vagy  évfolyam.  A  levéltár  kerek  számban  1,800.000  darabra  megy,  amely 
számba  bele  van  foglalva  127,  örök  letéteményként  a  Nemzeti  Múzeum- 
nak átadott  családi  levéltár  anyaga  is.  Ezek  közül  külön  említést  érdemel 
a  Rákócziak  fejedelmi  házának  magánlevéltára.  A  legrégibb  eredeti  ok- 
levél Kálmán  király  1109.  évi  megerősítő  levele  a  veszprémvölgyi  apácák 
részére,  amely  Szent  Istvánnak  1002  körül  kelt  adománylevelét  írja  át. 
Érdekességei  sorába  tartozik  a  címereslevelek  kb.  ezer  darabra  menő 
sorozata  (a  legrégibb  1327-böl)  és  az  1848 — 49-iki  szabadságharcra 
vonatkozó  gazdag  iratgyűjtemény.  Végül  van  a  könyvtárnak  zenei 
csoportja  is,  kéziratos  és  nyomtatott  anyagában  mintegy  15.000  tétellel. 
A  könyvtári  osztály  a  levéltár  kivételével  a  múzeum-körúti  palotában 
van  elhelyezve;  az  utóbbi  helyszűke  miatt  az  Országos  Levéltárnak  a 
budai  várban  levő  új  épületében  nyert  újabban  elhelyezést. 

II.  A  Régészeti  Osztály  1926-ig  az  akkor  feloszlatott  Régiségtárnak 
volt  része.  Tartalmazza  a  magyar  földön  talált  ős-,  római-  és  népvándor- 
láskori leletek  legnagyobb  gyűjteményét,  de  magában  foglalja  még  a 
magyar  emlékeket  is  Szent  István  koráig.  Tekintve  azt  a  kiváló  fontossá- 
got, amellyel  Magyarország  e  korokra  nézve  az  általános  régiségtudo- 
mány szempontjából  is  bír,  az  osztály  a  legnagyobb  figyelemre  tarthat 
számot,  őskori  részében  nevezetességei  a  rézkorszak  leletei,  nagyérdekű 
keramikus  tárgyakkal  és  aranykincsekkel.  Római  osztálya  a  leggazdagabb 
provinciális  gyűjtemények  sorába  tartozik;  pompás  kisbronzai,  híres 
ezüst-triposza,  bronzborítású  ékszerládácskái,  választékos  ékszersorozatai 
hímevét  régóta  megalapították.  Az  osztály  legnagyobb  értéke  mégis  a 
népvándorláskori-nak  nevezett  csoport,  a  szkíta,  szarmata,  germán,  hún, 
avar  és  magyar  leletek  páratlanul  gazdag  és  megoldásra  váró  tudomá- 

nyos  problémák  tömegét  felvető  anyagával.  Habár  Magyarország  korábbi 
arany  leletei  majdnem  maradék  nélkül  Bécsbe  kerültek  s  jog  és  igazság 
ellenére  ott  is  maradtak,  e  csoport  aranytárgyakban  való  gazdagsága 
mégis  meglepi  a  látogatót.  Változatossága  és  érdekessége  pedig  csak  ezen 
a  területen  képzelhető  el,  a  népek  ez  országútján,  ahol  időszámításunk 
első  évezredében  Európának  majdnem  minden  népe  hagyott  valamit 
jellegzetes  holmijából. 

III.  A  Történeti  Osztály  Magyarország  ezeréves  múltjának  emlékeit 
őrzi.  Gyűjtési  köre  kiterjed  a  hazánkra  vonatkozó  mindennemű  régészeti, 
történeti,  művészeti  és  ipari  maradványokra  a  királyság  alapításától 
kezdve  napjainkig.  Helyet  talál  benne  a  legszerényebb  használati  tárgy- 
tól a  művészeti  alkotásokig  minden,  aminek  a  múltban  a  magyarság  köz- 
és  magánéletével,  békés  vagy  háborús  munkájával  kapcsolata  volt. 

Magyarország  a  múltban,  mint  közvetítő  Kelet  és  Nyugat  között 
tudományosan  még  nem  eléggé  méltányolt  szerepet  töltött  be.  Ezért 
régiséganyagának  ismerete  nélkül  a  keleti  művészetnek  és  iparnak 
Európára  gyakorolt  befolyását  megérteni,  a  hatások  útjait  és  eszközeit 
megismerni  alig  lehet.  E  szempontból  a  Történeti  Osztály  általános  érték- 
kel bír  s  a  határokon  túl  is  fokozódó  érdeklődésre  tarthat  számot. 

Az  osztály  anyaga  egyenlőtlen;  egyes  csoportokban  jelentékenyen 
gazdag,  így  például  ötvöstárgyainak  tömege  egyenesen  meglepő  s  alig 
akad  párjára,  ékszer-sorozatai  is  méltán  kihívják  az  elismerést.  Szép 
gyűjteménye  van  a  középkori  magyar  festészet  és  fafaragás  emlékeiből 
és  középkori  támadó-fegyverekből,  míg  a  keramika,  a  bútor,  a  szövés- 
hímzés aránylag  szegényesen  van  képviselve. 

Egyes  híresebb  darabokat  kiemelni  nem  engedi  meg  a  rendelkezésre 
álló  tér;  mégsem  hagyhatjuk  megemlítetlenül  a  IX.  Konstantin  császár 
által  (valószínűleg  I.  Endrének)  ajándékozott  koronát,  a  bizánci  zománc- 
művészet ránkmaradt  egyik  legnagyszerűbb  emlékét,  a  román  és  gót 
aquamanilék  szép  sorozatát.  Szent  László  király  XIV.  századi  fejereklye- 
tartóját, három  Zsigmond-kori  faragott  csontnyerget,  a  bártfai  polgárok 
közkönyvtárának  1480-ban  készült  szekrényét  (még  a  könyvek  egy  részé- 
vel), II.  Lajos  király  (tl526)  aranyszövetű  köntösét  és  felesége  zöld 
selyem  ruháját  vagy  az  I.  Rákóczy  György  erdélyi  fejedelem  megrendelé- 
sére 1640-ben  Kolozsvárott  készült  aranykelyhet. 

IV.  Az  Éremtár  a  pénz-  és  éremverés  emlékeit  és  az  ezekkel  össze- 
függésben levő  holmikat  (értékjegyek,  zsetonok,  rendjelek)  gyűjti,  ter- 
mészetesen elsősorban  azokat,  amelyek  Magyarország  földjével  és  törté- 
netével szorosabb  kapcsolatban  állanak.  A  magyar  éremverés  emlékein 
kívül  gazdag  sorozatai  vannak  görög,  római  és  különösen  barbár  érmek- 
ből. Állománya  meghaladja  a  300.000  darabot. 

V.  A  Néprajzi  Osztály  keletkezését  tekintve  a  legifjabbak  közé  tar- 

tozik.  Alapját  Xantus  János  1870-ben  gyűjtött  keletázsiai  tárgyai  vetették 
meg;  felállítása  1871-re  tehető.  A  közelebb  múlt  évtizedekben  nagy  ener- 
giával folytatott  gyűjtés  eredményeként  ma  kb.  130.000  tárgyból,  60.000 
fényképből  és  rajzból,  8000  fonogramm-hengerből  és  egy  kisebb  ember- 
tani gyűjteményből  áll. 

Magyar  néprajzi  gyűjteménye  érthetőleg  páratlan  s  aki  ismeri  Nagy- 
Magyarország  sokféle  eredetű  népességének  káprázatos  etnográfiai  vál- 
tozatosságát, az  sejtheti,  minő  kincseket  tartalmaz.  Magyarországon- 
kívűli  anyagában  a  rokon  finn-ugor  és  török-tatár  népek  etnográfiai 
anyaga  bőséges.  Egyéb  népfajták  kevésbbé  vannak,  vagy  egyáltalán 
nincsenek  tekintetbe  véve.  Tengerentúli  részeiből  ki  kell  emelni  a  melané- 
ziai  csoportot,  amely  három  magyar  gyűjtőnek,  Fenichel  Sámuelnek,  Bíró 
Lajosnak  és  gróf  Festetich  Rudolfnak  köszöni  gazdagságát. 

A  Néprajzi  Osztály  hosszú  ideig  nélkülözte  a  megfelelő  épületet.  Leg- 
újabban a  Hungária-úton  kapott  otthont  egy  kétemeletes,  eredetileg 
iskolai  célokra  épült  palotában,  amely  azonban  nem  nyújt  elegendő  teret 
bőséges  anyagának  méltó  bemutatására. 

VL  A  természetrajzi  gyűjtemények  1810-től  1870-ig  egy  osztályt 
alkottak.  Az  utóbbi  évben  vált  szét  a  gyűjtemény  a  természet  három 
osztályának  megfelelő  részekre.  Tételszámra  legnagyobb  közöttük  az 
Állattár. 

Nyolc  csoportra  oszlik;  közülük  leggazdagabb  a  rovaroké.  Állománya 
több  millió  darabra  rúg.  Az  osztály  legújabb  időkig  a  múzeumi  törzs- 
épület második  emeletén  volt  elhelyezve.  1927-ben  a  Baross-utcában  új 
épületet  vásároltak  számára  s  a  gyűjtemények  egy  új  természetrajzi 
múzeumépület  elkészültéig  ebben  találnak  helyet. 

VIL  A  Növénytár  alapját  1817-ben  a  világhírű  magyar  botanikus, 
Kitaibel  Pál  herbáriumával  vetették  meg.  Egyik  föpártfogója  volt  Hay- 
nald  Lajos  kalocsai  érsek,  maga  is  kitűnő  füvész,  aki  nagybecsű  gyűjte- 
ményén és  könyvtárán  kívül  jelentékeny  pénzösszeget  is  hagyott  1892-ben 
a  Növénytárra.  A  tulajdonképpeni  herbáriumokon  kívül  (maga  a  törzs- 
gyűjtemény  4700  fasciculus,)  szemléltető  gyűjteménye  is  van,  nem  is 
szólva  a  különleges  csoportokról. 

A  Növénytár  már  1892-ben  elköltözött  a  törzsépületből  és  1905-ben 
került  mai  helyére,  a  Magyar  Tudományos  Akadémia  palotájának 
II.  emeletére. 

Vin.  Az  Ásvány-  és  Őslénytani  Osztály  1802-ben  alakult  meg  s  hála 
Semsey  Andor  földbirtokos  egy  emberéleten  át  tartott  fejedelmi  áldozat- 
készségének, ma  sok  tekintetben  Európa  egyik  legjelentékenyebb  hason- 
nemű gyűjteménye,  közel  200.000  tétellel.  A  magyar  kövületek  és  ásvá- 
nyok páratlanul  gazdag  sorozatain  kívül  különös  nevezetessége  az  1200 
darabot  meghaladó  meteorit-gyűjtemény. 

Szent  Sebestyén   szobra 
1500   körüli   időből. 
Lőcséről 
(Mfiíjy.  \emzeti  Múzeum) 


Misekannácska, 
ezüstből  készült, 
li90   körül 
(Magy.    Nemzeti   Múz.) 


Madonna-szobor  a   XIV. 
sz.   második  feléből, 
Szlatviniól,  Szepes   m. 
(Ma'jy.   Xemzeti  Múzeum  > 

Szármjasoltár    Fclsőmmjyarorszárfról    íh21-bCA 
(Mnriiidr   Nemzeti  Múzeum) 

Dióhéjba  szorítva  ez  a  Magyar  Nemzeti  Múzeum  képe. 

A  Múzeum  elé  szabott  feladatok  ma  jóval  súlyosabbak,  mint  valaha. 
A  Felvidék  és  Erdély,  utóbbi  a  fejedelmi  kor  legmagyarosabb  emlé- 
keivel, el  vannak  előlünk  zárva,  kiesnek  a  Nemzeti  Múzeum  gyűjtési 
köréből,  sőt  lehetőségeiből.  Holott  muzeális  anyaguk  a  magyar  nemzet 
történetének  és  művelődésének  legintegránsabb  része  s  annak  a  foglaló 
népekhez  semmi  köze,  lelkűktől,  szelleműktől  merőben  idegen.  Még  a 
természetrajzi  gyűjtés  is  lehetetlenné  van  téve,  hiszen  a  földrajzilag  egy- 
séges Kárpát-medence  természeti  kincseinek  legfontosabb  anyaga  a  meg- 
szállott terűletekre  esik. 

A  Magyar  Nemzeti  Múzeum  ennek  dacára  igyekszik  híven  eleget 
tenni  feladatának,  hogy  a  történeti  Magyarország  központi  múzeuma 
legyen.  Annak,  aki  Erdély,  a  Felvidék,  akár  pedig  Dél-Magyarország 
kulturális,  művészeti  vagy  természeti  emlékei  felől  tájékozódni  akar, 
soha  sem  lehet  Budapestet  és  benne  a  Magyar  Nemzeti  Múzeumot  el- 
kerülni. Az  elszakított  részek  múltjának  forrása,  tárháza,  szellemi  köz- 
pontja itt  lesz,  valameddig  a  nagy  Dunába  futó  vizek  folyása  vissza  nem 
fordul  az  eddigivel  ellentétes  irány  felé. 

magyar  mint  ázsiai  lovasnép  hódítóként  jelent  meg 
a  népvándorlás  forgataga  közben  Európában.  Magá- 
val hozta  hatalmi  akaratát  és  fajának  szeretetét,  s 
ez  a  két  ösztönös  erő  tartotta  fenn  ellenséges  népek 
közepette  több  mint  ezer  év  óta.  Helyzete  Európa 
kellős  közepén  sohasem  volt  könnyű.  A  magyarok 
mindig  kevesen  voltak  és  rokontalanul,  idegen  fajú 
népek  közé  ékelten  csak  államalkotó  művészetük 
tarthatta  fenn  őket  és  ezzel  válhattak  a  Duna  völgyé- 
ben kavargó  népsokaság  szervezőivé  és  uraivá. 
E  munkában  is  számtalanszor  megzavarta  a  magyarságot  a  reá  törő 
ellenség,  hiszen  a  Kelet  és  a  Nyugat  érintkező  vonalán  telepedve  le,  e 
két  idegen  világ  ellentétei  rajta  keresztül  csaptak  össze.  Ily  körülmé- 
nyek között  kevés  ideje  volt  a  tiszta  elméletnek  messze  a  valóság  fölé 
emelkedő  világában  időzni  és  inkább  a  nemzeti  önfenntartás  ösztöne 
lett  a  vezetője  tetteiben,  mint  az  elméletek.  Ennek  tulajdonítható, 
hogy  nincs  ma  Európában  történelmi  nép,  amelynek  oly  régóta  felébredt 
nemzeti  öntudata  s  oly  kevés  eredeti  filozofémája  volna,  mint  éppen  a 
magyarnak. 

A  magyar  tehát  nem  elmélkedő  hajlamú,  hanem  inkább  cselekvő  és 
ösztönös  nép,  s  e  tekintetben  sok  közös  vonás  van  benne  az  angollal,  aki- 
vel alkotmányos  élete  is  sok  érdekes  analógiában  osztozik.  Csak  így  ért- 
hető aztán  az  a  látvány,  hogy  noha  a  magyarság  Szent  István  óta,  immár 
kilencszáz  éven  át,  a  lehető  legszorosabb  kapcsolatban  volt  a  németséggel, 
s  rajta  át  érintkezett  Nyugat-Európával,  ideáljainak  mégsem  a  németé- 

ket,  hanem  az  angolokat  tekintette  és  irodalmi  mintáit  legszívesebben  a 
franciáknál  kereste.  Széchenyi  István,  a  XIX.  század  első  felének  nagy 
ébresztő  államférfia  is  angol  példákon  lelkesedve  szerette  volna  mássá 
formálni  a  rendiség  köréből  kiemelkedő  magyarságot,  —  s  Petőfi  Sándor 
és  Ady  Endre,  a  magyar  lélek  szubjektivitásának  az  utolsó  száz  évben 
legigazabb  kifejezői,  a  franciákért  lelkesedtek  és  Párizsban  érezték  a 
világ  szívének  dobogását.  Velük  szemben  nincs  egyetlen  nagy  állam- 
férfink és  egyetlen  nagy  költőnk  se,  akit  mint  a  német  életforma  és  a 
német  lélek  szerelmesét  lehetne  odaállítani. 

2.  A  nemzetfenntartó  ösztön  fejlettségének  köszönhető,  hogy  a  ma- 
gyarság szellemi  életében  is  azok  a  megnyilvánulások  az  uralkodók, 
amelyek  ezzel  valahogyan  összeköttetésben  vannak.  A  nemzeti  irodalom 
híven  követi  a  nemzet  sorsfordulatait  és  a  magyar  líra  története,  mint 
egyik  kiváló  kritikusunk  mondotta,  rövidben  a  nemzet  története.  A  ma- 
gj^ar  gondolkodásban  is  azok  a  mozzanatok  érték  el  a  teljes  kifejlődést, 
amelyek  a  cselekvő  élettel  érintkezésben  maradnak.  A  jogászi  gondol- 
kodás a  magyarnak  egyik  erőssége,  amelyre  számtalanszor  szüksége  volt, 
amikor  ősi  alkotmányát  kellett  megvédenie  idegen  uralkodóházból  szár- 
mazó királyainak  germanizáló  és  a  nemzeti  önállóságot  megsemmisítés- 
sel fenyegető  akarata  ellen.  A  múlt:  a  törvény  és  a  hagyományok  ere- 
jéből élt  ez  a  nemzet  sok  századon  át,  amikor  a  hatalom  azok  birtokában 
volt,  akik  idegenül  álltak  nemzeti  sajátságaival  szemben.  Ennek  a  szel- 
lemnek a  termékeként  született  meg  a  múlt  század  második  felében  báró 
Eötvös  József  (1813 — 1871)  nagy  müve  „A  XIX.  század  uralkodó  esz- 
méinek befolyása  az  államra".  A  kiváló  gj^akorlati  államférfiú,  aki  egyik 
legnagyobb  közoktatásügyi  minisztere  is  volt  az  országnak,  ebben  a  mun- 
kájában éles  ésszel  boncolja  a  szabadság,  egyenlőség  és  nemzetiség,  vala- 
mint a  haladás  eszméinek  értelmét  és  jogbölcseleti  s  történetfilozófiai  ma- 
gaslatról keresi,  hogy  milyen  hatással  vannak  ezek  az  eszmék  a  modem 
államélet  kialakulására.  E  munka,  amelyet  német  nyelven  is  kiadott,  az 
elméleti  politika  terén  Európaszerte  komoly  megbecsülést  szerzett  írójá- 
nak és  hü  kifejezője  a  magyar  nemzet  politikai  érzékének  és  érettségének. 

3.  Ez  a  politikai  ösztön  éreztette  meg  a  magyarsággal  a  Duna  völ- 
gj'ében  való  letelepülése  után  alig  száz  esztendővel,  hogy  ha  élni  akar, 
szakítania  kell  Ázsiával  és  őszintén,  fenntartás  nélkül  csatlakoznia  Euró- 
pához, még  pedig  annak  a  nyugati  keresztyénségben  tömörült  feléhez, 
mert  ez  mindjobban  azt  a  dynamikus  erőt  képviselte,  amely  Európa  hatá- 
rát napról-napra  messzebb  tolta  Ázsia  felé.  Ezt  az  elhatározó  lépést  a 
honalapító  fejedelmi  ház  első  nagy  királya.  Szent  István  (997 — 1031) 
tette  meg,  aki  népét  a  keresztyén  hitre  térítve  tagjává  tette  a  nyugat- 
európai népek  közösségének.  Ettől  kezdve  a  magyarság  sorsa  egy 
Nyugat-Európa  sorsával  és  Magyarország  az  a  bástya,  amelyet  először 

<^rnek  a  Keletnek  és  a  Balkánnak  Európára  irányuló  támadásai.  A  ma- 
gyar szellemi  élet  ettől  kezdve  hű  tükre  mindazoknak  a  mozgalmaknak, 
amelyek  Európa  nyugati  felét  izgalomba  ejtik,  s  a  művelődésnek  minden 
nagy  hulláma  végighömpölygött  a  magyarok  földjén  is.  Volt  nekünk  is 
keresztyén  középkorunk,  ahol  azonban  a  neophyta  népek  szokásaként 
sokkal  jobban  hangsúlyoztuk  szellemi  életünkben  a  reánk  nézve  új  hit 
szellemiségét,  semhogy  olyan  alkotásokra  mutathatnánk  rá,  mint  pl.  a 
francia  fabliauk  stb.,  ahol  a  nép  eredeti  szelleme  öltött  volna  testet.  A  mi 
középkori  irodalmunk  az  európai  kolostori  keresztyénség  egyetemes  iro- 
dalmával azonos  és  a  sajátos  nemzeti  lélek  alkotásainak  csak  igen  cse- 
kély nyomaival  találkozunk  benne.  A  filozófiában  Temesvári  Pelbárt,  a 
XV.  században  élt  szerzetes  kéziratos  munkái  és  prédikációi  mégis  bi- 
zonyságai annak,  hogy  a  skolasztika  Magyarországra  is  eljutott,  habár 
itt  természetesen  nem  talált  oly  élénk  visszhangra,  mint  a  Nyugaton.  S 
ugyancsak  egy  magyar  bíborosnak,  Pázmány  Péternek  (1570 — 1637)  a 
gráci  egyetemen  tartott  latinnyelvü  előadásai  és  magyarnyelvű  mun- 
kái azt  mutatják,  hogy  a  jezsuita  barokk-skolasztika  filozófusának,  Sua- 
reznek  a  gondolatai  se  hagyták  érintetlenül  a  magyar  katholikus  papság 
lelki  világát.  Sőt  Pázmány  metafizikája  és  dialektikai  fejtegetései  e  filozó- 
fiának sok  tekintetben  való  eredeti  felfogására  is  engednek  következtetni, 
úgyhogy  a  magyar  bíboros  Cicero  nem  puszta  másolója  volt  Suarez 
eszméinek. 

4.  De  az  újkor  világi  filozófiájának  területén  se  volt  a  magyar  szel- 
lem munkássága  meddő.  Alig  született  meg  az  újkori  filozófia  Descartes 
elmélkedéseiből,  egy  magyar  református  theológus  már  fogékony  elmével 
hallgatja  az  utrechti  egyetemen  a  cartesianismus  körül  kitört  vitatkozá- 
sokat, s  onnan  hazatérve  már  1651-ben  magyar  nyelven  hirdeti  a  carte- 
siusi  tanítást.  Ez  a  férfiú  Apáczai  Cseri  János  (1625 — 1659),  akiben  még 
nagyobb  ugyan  a  filozófia  eszméi  iránt  a  lelkesedés,  mint  a  mélyebb  meg- 
értés, de  jellemző,  hogy  nemzeti  ösztönével  legott  megérezte  az  új  filo- 
zófia fontosságát  és  már  hasznosítani  akarta  azt  abban  a  szellemi  újjá- 
alkotásban, amelynek  megvalósítására  szentelte  a  munka  lázában  elégő 
rövid  életét. 

Sem  Apáczai,  sem  utána  következő  társai  egészen  a  múlt  század 
utolsó  harmadáig  nem  voltak  a  filozófiában  eredeti,  alkotó  elmék,  de 
bizonyságai  a  magyarságban  a  filozófiai  érdeklődés  ébrenlétének.  S  jel- 
lemző, hogy  a  magyar  nemzet  gondolkodásába  itt  is  rögtön  bevonult  az 
a  francia  gondolat,  a  Cogito  ergo  sum,  amely  a  maga  világosságra  és 
logikusságra  való  törekvésével  rokonhajlamokat  tudott  a  magyar  szel- 
lemben fölébreszteni.  De  annak  a  helyzetnek  megfelelően,  hogy  Descartes 
után  kiesett  a  vezetés  a  filozófiában  a  franciák  kezéből,  utána  Magyar- 
országon is  a  nagy  német  gondolkodók  hatása  vált  érezhetővé  s    ezek 

körül  alakultak  nálunk  is  filozófiai  mozgalmak.  De  politikai  elméletek 
terén  továbbra  is,  mint  egész  Európában,  úgy  Magyarországon  is  a  fran- 
cia gondolkodók  eszméi  találtak  visszhangra,  mint  ezt  Eckhardt  Sándor 
könyve  (A  francia  forradalom  eszméi  Magyarországon.  Budapest,  1923.) 
részletesen  igazolja. 

A  német  idealizmus  rendszerei  közül  különösen  Kant  eszméi  keltet- 
tek Magyarországon  nagyobb  érdeklődést  és  pedig  a  magyar  szellem 
alaptermészetének  megfelelően  különösen  erkölcsi  és  vallásfilozófiai  taní- 
tásai szolgáltak  egyfelől  az  eszmeébresztésnek,  másfelől  pedig  a  kritiká- 
nak alapjául.  A  kanti  öntevékeny  szellemiség  eszméje  ihlette  meg  azt  a 
magyar  filozófust  is,  aki  elsőnek  alkotott  az  előtte  próbálkozó  bátortalan 
kísérletek  után  olyan  bölcseleti  rendszert,  amellyel  elérte  a  magyar  böl- 
cselkedés az  európai  színvonalat.  Böhm  Károly  (1846 — 1911)  kolozsvári 
professzor  ez  az  eredeti  rendszeralkotó,  aki  eszméit  az  „Ember  és  Világa" 
című  főmű  vében  fejtette  ki.  Böhmre  rendkívül  mélyen  hatott  a  kanti 
idealizmus,  sőt  mivel  a  lelke  mélyén  élő  irracionális  hite  az  immanentiz- 
mus  gondolatához  vonzotta,  Kantot  Fichte  értelmében  szerette  interpre- 
tálni. De  részint  korára,  részint  a  magyar  faj  követelte  józanságra  jel- 
lemző, hogy  Böhm  szükségét  érezte  annak,  hogy  Kantot  Comte-val,  a 
kriticizmust  a  pozitívizmussal  ellensúlyozza  és  így  a  valóság  talajához 
közelebb  tartsa.  Tanításának  pár  szóval  kifejezhető  veleje  az,  hogy  a 
Világ  az  Én,  a  szellemiség  tevékenysége  nyomán  jön  létre.  Ennek  ön- 
tudatlan teremtő  aktusa  alkotja  meg  a  tárgyi  világot,  melyet  az  alany 
magából  projíciál,  kivetít  s  ez  által  létrehozza  a  külső  világot.  Ámde  az 
Én  nemcsak  öntudatlan  alkotó,  hanem  tudatos  szellemiség  is,  amely  az 
öntudatlanul  kivetített  világot  hatás  alakjában  tudomásul  is  veszi  és  a 
képek  tudatos  rekonstrukciója  által  megismeri.  A  megismerés  így,  mint  a 
Más  hatása  tűnik  fel  az  Én  előtt.  De  világunk  nemcsak  abból  áll,  amit  mint 
a  ránk  ható  Mást  tudomásul  veszünk,  hanem  ennél  határozottan  nagj'obb 
fontosságú  része  az,  amit  Énünk  a  saját  erejével  alkot  a  világban.  Ezzel 
leszünk  ugyanis  a  világfolyamat  tényezőivé  és  belefonjuk  ennek  a  szöve- 
tébe a  magunk  egyéniségének  a  szálát,  mint  az  örökkévalóság  alkat- 
részét. A  valóval  szemben  tehát,  melyet  az  alany  tudomásul  vesz,  ott 
találjuk  az  értékeket,  amelyeket  az  alany  feladatokként  megvalósít.  Az 
ember  világának  egymáshoz  illő  és  egymást  kiegészítő  két  félgömbje 
tehát  a  való  és  a  kellő,  a  tények  és  az  ideálok  szférája,  s  ezek  együttesen 
teszik  az  egész  emberi  világot.  Ezért  a  hagyományos  metafizikát,  az  onto- 
lógiát, Böhm  a  deontológiával,  az  értéktannal  tartja  kiegészítendőnek, 
mert  nemcsak  a  természeti  valóságot  kialakító  princípiumok,  hanem  az 
ideálok  is  őstényezők  gyanánt  benne  rejlenek  az  emberi  természetben. 

Böhm  rendszere  is  bizonysága  annak,  hogy  theoria  és  praxis,  elmélet 
és  gyakorlat  a  magyar  elmében  együtt  és  egyszerre,  egymást  kiegészítő 

módon  lehet  csak  jelen.  A  filozófia  itt  nem  élhet  puszta  szemlélődés,  tiszta 
elmélet  alakjában,  hanem  a  magyar  lélek  ősi  hajlamainak  megfelelően 
eleven  életté  kívánkozik.  A  magyar  gondolkodóknál  a  világról  szóló 
elmélethez  rögtön  odakívánkozüc  az  emberről  szóló  elmélet  is  és  a  meta- 
fizika egy  ethikába,  az  elmélet  az  életbe  torkollik  bele. 

Ezért  tekinthetjük  ma  a  filozofálás  magyar  módjának  jellemző  pél- 
dája gyanánt  Komis  Gyula  (szül,  1885)  munkásságát.  Ö  ugyanis  nem 
spekulatív  filozófus,  de  a  legtipikusabban  magyar  elme,  akiben  a  fogalmi 
világosság  sohasem  öncél,  hanem  az  élet  ösztönös  akti  vitás  vágyával  kap- 
csolódik. Munkássága  iskolás  példája  lehetne  annak,  hogy  a  magyar  elme 
mily  szélesen  nyitva  áll  a  nyugateurópai  szellemi  áramlatok  befogadásá- 
nak. Általában  a  magyar  tudósok  sokkal  átfogóbbak  a  külföldi  kutatások 
ismeretében,  mint  az  angol,  francia,  vagy  akár  a  legtöbb  német  tudós. 
Komis  is  figyelemmel  kíséri  a  külföld  minden  jelentős  filozófiai  mozgal- 
mát, de  kritikus  józansággal  áll  velük  szemben  és  veleszületett  sziszte- 
matikus érzékével  rögtön  rendszerezni  és  értékelni  képes  a  megismert 
rengeteg  anyagot.  Gondolkodását  ez  a  kritikai  érzék  és  a  nagy  életközel- 
ség jellemzik,  amelyek  bii'tokában  ösztönösen  elfordul  minden  üres 
fogalomhüvelyezéstől  és  szkeptikus  minden  oly  elmélet  iránt,  amiben  az 
élettől  való  eltávolodást  érzi  meg.  Ennek  köszönhető,  hogy  művei  vagy  elvi 
rendszerezések,  vagy  tények  történetfilozófiai  értékelései.  Filozofálásának 
célja  annak  az  örökkévaló  értékrendszernek  a  megpillantása,  amelynek 
irányítania  kell  az  ember  cselekvő  életét.  Kornis  ideálja  tehát  a  Platón 
értelmében  való  filozófus,  akinek  gondolatai  kívánják  a  gyakorlati  meg- 
valósítást és  így  lesz  a  filozófusból  pedagógus,  sőt  a  legnemesebb  értelem- 
ben vett  politikus. 

De  míg  Böhm  az  immanentia  világnézete  alapján  filozofált,  addig 
Komis  teljesen  a  platóni  transcendentia  hitének  a  talaján  áll.  S  ez  a  plato- 
nizmus még  teljesebb  elméleti  vértezetben  jelenik  meg  Pauler  Ákos 
(szül.  1876.)  gondolkodásában,  akit  ma  általánosan  princeps  in  Hungária 
philosophiae-nék  szokás  —  és  pedig  méltán  —  tekinteni.  Pauler  rend- 
kívül finom  és  gazdag  problémalátású  elme,  akinek  filozófiai  rendszere  a 
mai  európai  filozófiában  újraéledő  platonikus  törekvéseknek  igen  eredeti 
összefogásából  született  meg.  E  végből  először  is  egy  minden  ízében  figye- 
lemreméltó logikát  épített  ki,  ahol  az  autothetikusnak  nevezett  ítéletekkel 
és  a  redukciónak  nevezett  módszerrel  a  filozófiai  gondolkodásnak  a  szak- 
tudományi gondolkodástól  eltérő  jellegét  sikerrel  hangsúlyozza.  E  logika 
segítségével  építi  föl  aztán  aristotelesi  és  leibnitzi  hagyományokra  tá- 
maszkodva metafizikáját,  s  ezt  ethikával  és  esztétikával  is  kiegészíti.  A 
modem  logisztika,  halmazelmélet  és  fenomenológia  tanainak  felhasználá- 
sával pedig  egy  új  filozófiai  disciplinát:  az  ideológiát  konstruálja  meg,  s 
ennek  tagjaiként  mutatja  be  a  fenomenológiát,  a  reláció-elméletet,  a  ka- 

tegória-tant  és  az  értékelméletet.  Pauler  ízig-vérig  rendszeres  elme  és 
látszólag  elsősorban  theoretikus,  akit  gyakorlati  kérdések  nem  is  érdekel- 
nek. De  ha  fölfejtjük  filozófiai  rendszerét,  könnyű  rájönnünk,  hogy  ez 
a  filozófia  is  inkább  mély  erkölcsi  hitből,  mint  értékmentes  tudományos 
ítéletekből  született  meg,  s  nála  igazán  pectiis  est  quod  fecit  phüosophum. 
Ezért  nyit  napról-napra  nagyobb  teret  gondolkodásában  a  skolasztiká- 
nak, mert  hit  és  bölcselet  az  ő  szemében  egészen  közel  vannak  egymáshoz. 

Ezt  a  tendenciát  aztán  még  teljesebben  és  kiemeltebben  fejezi  ki 
báró  Brandenstein  Béla,  Pauler  legtöbb  reményt  nyújtó  tanítványa, 
aki  Aquinoi  Szent  Tamás  eszméit  a  modern  tárgyelmélet,  fenomenológia 
és  mathematika  segítségével  igyekszik  alátámasztani  német  nyelven  írt 
érdekes,  de  túlságosan  bőbeszédű  munkáiban,  amelyek  mint  egy  meg- 
újított skolasztikus  rendszer  részei  állanak  előttünk.  Brandenstein  tuda- 
tosan egy  modernizált  Summa  (contra  modernos?)  megírását  tűzte  maga 
elé  feladatul.  Teljesen  a  doctor  angelicus  eszméinek  a  világánál  olvassa  é;s 
bírálja  a  modern  filozófusokat,  s  az  a  benyomásunk,  hogy  az  utolsó  öt- 
hatszáz esztendőt  legszívesebben  kitörülné  az  európai  gondolkodás  törté- 
netéből. Pauler  napról-napra  jobban  hangsúlyozza  a  hellén  és  a  skolaszti- 
kus gondolkodás  örök  igazságtartalmát,  s  úgy  tűnik  fel,  mintha  a  tanítvány 
már  egyenest  e  múltban  kívánna  élni,  s  ezért  csak  bírálni  tudja  a  mai 
ember  gondolatait  kialakító  filozófusokat. 

De  vájjon  nem  jellemző-e  ez  a  gondolkodás  is  a  Trianon  romjaiból 
kiemelkedni  kívánó  magyarság  lelki  világára?  Nem  Trianon  tagadása  és 
a  nagy  múlt  visszasóhajtása  rejlik-e  e  filozofálás  öntudatlan  motívumai- 
nak a  mélyén?  Mindenesetre  könnyű  volna  e  gondolkodás  lelki  rugóit 
megmutatni  a  mai  magyarság  psychéjében,  amely  alól  egyetlen  nemzeté- 
vel együtt  érző  magyar  ember  sem  vonhatja  ki  magát. 


A  PSYCHOLOGIA  MAGYARORSZÁGON 

A  filozófiával  szoros  érintkezésben  lévő  tudományok  közül  a  jog- 
filozófián kívül  a  psychologia  iránt  van  a  magyarságban  a  legélénkebb 
érdeklődés.  A  lelki  élet  a  maga  konkrétságával  és  kimeríthetetlen  gazdag- 
ságával mindig  vonzó  tárgya  maradt  e  népnek,  s  ezért  tudományos  fel- 
dolgozásának is  aránylag  nagy  tér  jut  e  kis  nép  műveltségében.  Hajlamá- 
nál fogva  a  magyar  psyché  itt  is  sokban  találkozik  a  francia  lélekkel, 
mert  mint  a  francia,  úgy  a  magyar  is,  szívesen  fekteti  filozófiai  elmélke- 
déseit psychologiai  alapokra  és  a  psychologiában  látja  a  filozófia  szenté- 
lyéhez vezető  előcsarnokot. 

Az  önálló  tudományos  pscyhologia  aránylag  igen  fiatal  tudomány, 
mert  hiszen  régebben  a  psychologia  az  egész  világon  a  metafizika   jár- 

szalagján  járt  és  alig  három  évtizede  küzdötte  ki  magának  az  önálló  tudo- 
mány rangját.  S  azóta  a  legújabb  amerikai  áramlatoktól  eltekintve,  nem 
volt  oly  psychologiai  irány,  amely  magyar  földön  ne  talált  volna  hívekre, 
sőt  olj'an  komoly  munkásokra  is,  akiknek  kutatásai  a  külföld  szemében  is 
tiszteletet  szereztek  a  magyar  tudománynak. 

A  különböző  irányban  dolgozó  psychológusok  egyesítésére  és  közös 
munkaprogrammok  kialakítására  törekszik  a  múlt  évben  alakult  Magyar 
Psychologiai  Társaság,  amelynek  folyóirata,  a  Magyar  Psychologiai 
Szemle,  egj'ségbe  szeretné  tömöríteni  mindazokat,  akik  Magyarországon 
lélektani  problémákkal  foglalkoznak.  Ma  tehát  a  psychologiának  már  van 
Magyarországon  külön  hivatalos  szei*vezete  és  önálló  folyóirata,  amely  a 
leghivatottabb  magyar  psychológusok  irányítása  alatt  bizonyosan  sokat 
fog  tenni  a  magyar  psychológusok  nemzetközi  relációinak  a  kiépítésére  és 
elismertetésükre. 

2.  A  magyar  psychologiát  általában  az  jellemzi,  hogy  nincsen 
egészen  őrálló,  sajátos  nemzeti  karaktere,  mint  ahogy  pl.  a  francia,  a 
német  és  az  angol-amerikai  psychologiánál  ez  megtalálható.  Itt  inkább  a 
nagy  nemzetközi  tudományos  élet  áramlatai  keresztezik  egymást  és  a  ma- 
gyarság inkább  a  válogatásban  és  a  problémák  megragadásának  a  mód- 
jában mutatkozik  meg.  Annál  a  szoros  földrajzi  és  politikai  érintkezésnél 
fogva,  amelyben  a  magyarság  egész  a  világháború  végéig  a  németséggel 
élt,  nagyon  természetes,  hogy  a  német  tudomány,  közelebbről  a  német 
psychologia  irányai  és  módszerei  voltak  Magyarországon  is  az  uralkodók. 
Ez  azonban  nem  jelent  egj-^eduralmat,  mert  mint  alább  látni  fogjuk,  más 
eszmeáramlatok  is  utat  találtak  azért  a  magyar  psychologusokhoz. 

A  múlt  század  utolsó  évtizedében  és  a  jelen  század  kezdetén  különösen 
a  nagy  Wundt  szelleme  tartotta  hatalmában  a  magyar  psychologusokat  s 
az  egyetemen  és  főiskolákon  ennek  a  tanait  szítta  magába  a  magyar  ifjú- 
ság. Böhm  Károly  a  kolozsvári  egyetemen  ugyan  a  saját  psychologiai 
elméletét  tanította,  ami  azonban  annyira  át  van  szőve  az  ő  filozófiai  tanai- 
val, hogy  csak  a  rendszer  egészében,  mint  filozófiai  psychologia  találhat 
igazi  méltánylást.  De  ez  az  elmélet  is  ízig-vérig  a  német  szellem  talajából 
nőtt  ki.  E  filozófiai  psychologia  területén  Alexander  Bernát  mutatott 
olyan  törekvéseket,  amelyek  Wundttól  a  francia  Ribot  és  más  rokon- 
szellemű psychológusok  irányában  való  tájékozódásról  tanúskodtak.  A 
lelki  életről  (1905)  írt  elevenen  megírt  áttekintése,  de  különösen  a  mű- 
vészi alkotás  lélektana  körébe  vágó  finom  és  eredeti  megfigyelései 
Alexandert  már  inkább  a  francia  iskola  méltó  tanítványának  mutatják. 

3.  A  magyar  pozitivisták  köréből  egy  nagyon  tanulságos  és  igen  éles 
elméjű  psychologiai  művet  mutathatunk  föl,  nevezetesen  Posch  Jenő  ha- 
talmas kétkötetes  könyvét  „Lelki  Jelenségeink  Természeté*'-ről.  E  munka, 
ha  nem  magyar  nyelven  jelenik  meg,  bizonyosan  széles  körökben  keltett 

volna  figyelmet.  Ma  már  túlhaladott  materialista  felfogással,  de  sokszor 
igen  szellemesen  világít  rá  lelki  életünk  problémáira.  Posch  művét  egy 
reálista  lélektan  tervezetének  mondja,  s  benne  a  voluntarista  filozófusok 
nyomain  elindulva  különösen  a  „képzet"  fogalmát  szeretné  a  psychologiá- 
ból  száműzni.  Lange  és  James  példáján  fellelkesülve  a  képzeteket  a  moz- 
dulatokkal magyarázza.  Életének  feladatául  a  spirituálista  világnézet  meg- 
cáfolását  vallotta,  melyet  sehogysem  tudott  összeegyeztetni  a  természet- 
tudományok eredményeivel,  s  minthogy  ez  a  világnézet  szerinte  a  képzet 
és  gondolkozás  tényeinek  a  táján  vetette  meg  a  lábát  legerősebben,  Posch 
itt  akarta  megtámadni  a  szorongatott  ellenséget.  Hogy  diadalt  aratott 
volna,  azt  ő  maga  sem  állította,  de  az  ízig-vérig  harcos  pozitivista  azzal 
a  meggyőződéssel  hunyta  le  szemét,  hogy  megjelölte  a  metafizikai  psycho- 
logia  legbiztosabb  elpusztításának  az  útját.  Főműve  a  Spencer-féle  akarat- 
elméletnek a  legkisebb  részletekig  való  keresztülvitele,  de  sokat  köszön  Ave- 
narius,  Fouillée,  Fritz  Mauthner,  Münsterberg  és  Ribot  gondolatainak  is. 

4.  Egy  másik  irányban,  a  lelki  jelenségek  sajátos  voltának  az  elisme- 
résével Komis  Gyula  írt  egy  impozáns  színtézist  „A  Lelki  Élet"  (1917 — 
1919)  című  háromkötetes  művében.  Kornis  nagy  előtanulmányokat  vég- 
zett e  művéhez.  Egyik  könyvében  (Okság  és  törvényszerűség  a  psycholo- 
giában,  1911)  tanulságos  vizsgálatokkal  edzette  magát  a  psychologia  mód- 
szertani kérdései  tárgyában  s  már  itt  indokolta  azt  az  álláspontját,  hogy 
a  psychologiát  nem  lehet  egyszerűen  természettudománnyá  tenni,  mint  a 
pozitivisták  szeretnék.  Ez  alapos  methodikai  tanulmányok  után  fogott 
hozzá  aztán  a  lelki  élet  egészéről  írott  nagy  munkájához,  amely  e  nem- 
ben igen  sikerült  szintézis.  Legtöbb  eredetiséget  a  mű  harmadik  köteté- 
ben, az  érzelmek  és  az  akarati  jelenségek  igen  finom  és  mélyreható  elem- 
zésében találunk.  Ez  a  rész  önmaga  is  biztosítaná  a  munka  értékét.  De 
igen  figyelemreméltók  ezenkívül  szerzőnek  azok  a  fejtegetései,  amelyek- 
ben az  egyes  psychologiai  problémák  történetét  fölfejti,  továbbá,  ahol  a 
psychológiának  a  szellemtudományokkal  való  érintkezését  világítja  meg. 
A  tények  ismeretében  való  alapossága  és  előadásának  nyugodt,  világos 
menete  Kornis  könyvét  széles  körökben  ismertté  tették  s  ez  tekinthető 
annak  a  standard  work-nák,  amely  ma  Magyarországon  a  művelt  olvasó 
szemében  a  psychologiát  jelenti. 

5.  A  filozófiai  elméletektől  mentes  öncélú  psychologiai  kutatás  az 
utóbbi  pár  évtizedben  Magyarországon  is  érdeklődésre  és  művelőkre  ta- 
lált. Ennek  a  régebben  „kísérleti"  néven  ismert  lélektannak  külföldön  is 
elismert  kutatói  Pikler  Gyula,  Révész  Géza  s  főleg  Ranschburg  Pál.  Vala- 
mennyien szinte  kivétel  nélkül  német  nyelven  bocsátották  közre  jelentős 
eredeti  vizsgálódásaikat,  s  így  azok  a  nemzetközi  tudományos  élet  köz- 
ismert eredményei  közé  tartoznak. 

Pikler  Gyula  „Sinnesphysiologische  Untersuchungen"    (1917)   című 

könyvével  igen  éleseszű,  bár  sokszor  erőltetetten  eredetieskedő  kutatónak 
bizonyult.  Révész  Gézának  pedig  a  hangérzetek  és  a  differenciális  psycho- 
lögia  területén  alapvető  vizsgálódásai  vannak  (Psychologie  eines  musi- 
kalisch  begabten  Kindes,  1918.  Tonpsychologie,  1920).  De  sikerben  és 
pozitív  eredményekben  mindegyiküket  felülmúlja  Ranschburg  Pál,  aki  a 
Magyar  Psychologiai  Társaság  elnöke  és  egyik  psychologiai  laboratórium 
igazgatója,  ö  az  orvostudomány  felől  érkezett  el  a  psychologiához  s  innen 
hozta  magával  azt  a  törekvését,  hogy  a  lelki  életet  az  idegrendszerrel  való 
szoros  kapcsolatában  vizsgálja.  Ez  azonban  nem  teszi  őt  a  materializmus 
és  a  mechanikus  szemléletű  psychologia  hívévé,  hanem  az  én-ben  egy  olyan 
komplexumot  lát,  amely  nem  fejezhető  ki  azzal,  hogy  részek  összegének 
vagy  más  efféle  mozaiknak  mondjuk,  mint  az  atomizáló  psychologia  szereti 
tenni.  Ranschburg  az  organikus  világfelfogás  híve  és  azt  vallja,  hogy  az 
organizmusok  életakarata  olyan  szabályozó  hatalom,  amely  fiziológiai  té- 
ren is  mindig  tökéletesebb  eszközöket  tud  teremteni  a  maga  megnyilvánu- 
lásai számára. 

Mielőtt  Ranschburg  a  lelki  élet  egészére  vonatkozó  felfogását  elénk 
tárta  volna,  a  psychologiai  részlettanulmányok  és  monográfiák  egész  so- 
rát adta  közre.  (Das  kranke  Gedáchtnis,  1911.  Psychol.  Studien,  2.  kötet 
1913  sk.  Az  emberi  elme,  2  köt.  4^923.  Die  Lese-  und  Schreibstörungen  des 
Kindesalters,  1928  stb.  stb.)  Ezekben  különösen  az  emlékezet  és  a  lelki 
képességek  terén  végzett  vizsgálódásai  és  törvénymegállapításai  már  ré- 
gen jól  hangzóvá  tették  nevét  a  psychologusok  körében.  Nagy  összefoglaló 
művében  az  emberi  elméről  (ő  ugyanis  a  lélek  szó  helyett  szívesebben 
használja  az  elme  kifejezést)  szintén  a  biológiai  tények  és  a  lelki  funkciók 
összefüggéseinek  a  kutatásában  bizonyul  elsőrangú  búvárnak.  Igen  jelen- 
tős megállapításokra  jut  pl.  az  érzet  minősége  és  az  ingerületvezetés  viszo- 
nyára nézve,  valamint  figyelmet  érdemel  az  a  megállapítása  is,  hogy  az 
érzet  nem  folyamatos,  hanem  oscilláló  folyamat.  De  legnagyobb  fontossá- 
gúnak azt  a  tételét  kell  tartanunk,  melyet  Ranschburg  a  „homogén  gát- 
lás" elméletének  nevez,  s  amely  abban  áll,  hogy  a  homogén  tartalmak  köl- 
csönösen gátolják  egymást,  illetve  egybeolvadni  törekszenek  (homophonia 
törvénye).  Évtizedek  fáradságos  munkájával  szerzőnk  végül  odajutott, 
hogy  ezt  a  törvényt  mint  végső  fokon  fiziko-kémiailag  feltételezett  bioló- 
giai alaptörvényt  állíthassa  elénk. 

Ranschburg  körül  ma  már  tanítványokat  és  rokon  szellemű  kutató- 
kat (Szondi  Lipót,  Boda  István,  Juhász  Andor)  látunk  tömörülni  s  ez  az 
első  magyar  lélektani  iskola,  amelyik  közös  munkametódusra  törekszik. 

6.  Meg  kell  még  említenünk,  hogy  a  psychoanalizis  terén  Ferenczi 
Sándor,  a  külföldi  irodalomban  is  ismeretes  magyar  idegorvos,  sikerrel 
képviseli  Magyarországon  a  freudizmust  jó  és  rossz  oldalaival  egye- 
temben. 

KOLOSVÁRY  BÁLINT  /  A  MAGYAR  JOG- 
TUDOMÁNY 

magyar  jogtudomány  művelési  szintje  az  egyete- 
mes jogtudomány  mai  fejlettségi  fokának  minden 
ágazatában  megfelel.  Hogy  gazdagsága  viszont 
a  nyugati  népek  irodalmának  szinte  beláthatatlan 
terjedelmét  el  nem  érhette  és  nem  érheti,  annak 
magyarázata  a  szűk  határok  közé  visszaszorított, 
alig  nyolcmilliónyi  nemzet  számbeli  kicsinységé- 
ben, nyelvének  elszigeteltségében  és  a  magyar 
jogtudomány  aránylag  késői  kifejlődésében  önként 
adódik. 
Ennek  a  fejlődésnek  menete  egyébként  szintén  egyező  azzal  a  folya- 
mattal, melyet  bármely  nemzet  jogtudományának  kialakulásánál  nyomon 
kísérhetünk.  Kiinduló  pontja  az  immár  többféle  forrásból  fakadó  s  ezért 
a  bizonytalanság  állapotába  jutott  élő  jog  megrögzítésére,  összeírására 
irányuló  közszükségletnek  kielégítésében,  illetőleg  az  ez  iránti  törekvések- 
ben keresendő.  S  az  a  gyűjtő  munkásság,  mely  napjainkban  is  épp  úgy, 
mint  a  jogtudomány  megelőző  fejlődési  fázisaiban  a  tudományos  vizsgá- 
lódások anyagának  előkészítését  és  megkönnyítését  szolgálhatja  csupán: 
a  kezdet  kezdetén  egymagában  kimerítette  a  joggal  foglalkozók  érdeklődé- 
sének és  tevékenységének  egész  tárgyi  körét. 

A  gyűjtő,  összeíró  és  rögzítő  „jogtudomány"  a  továbbhaladás  termé- 
szetes rendje  szerint,  az  összehordott  joganyag  glossálásával,  magyaráza- 
tával és  altercatióinak  kiegyenlítésével  jut  el  mindenütt  a  fejlődésnek  ahhoz 
3.  magasabb  lépcsőjéhez,  holott  a  rendszerbefoglalás  első,  kezdetlegesebb 

kísérletei  is  már  jelentkeznek  s  ezzel  megnyílik  az  a  tág  perspektíva, 
mely  az  anyag  különböző  módszerek  szerinti  és  alapelvek  alapján  csopor- 
tosított tárgyalását  teszi  a  tudományos  tevékenység  feladatává  és  vég- 
céljává. A  szisztematizálás  napjaink  jogtudományának  is  legjellegzete- 
sebb vonása,  de  sokat  mélyült  és  gazdagodott  a  természettudományok 
hatása  alatt  azzal,  hogy  a  jogéleti  jelenségek  összefüggéseinek  szintézisén 
túl  a  vizsgálat  anyagának  tüzetes  analizálása  és  a  legkisebb  részletek 
alkotó  elemeikre  való  szétbontása  által  az  emberiség  egyetemes  érdekeit 
szolgáló  kutató  munkássággá  nemesbbedett. 

Ha  a  magyar  jogtudomány  történelmére  futólagosan  visszapillan- 
tunk: az  előbb  jelzett  fejlődési  fokozatokat  abban  szintén  megállapíthat- 
juk. Nálunk  a  XV.  és  XVI-ik  évszázadok  jogbizonytalansága  adta  meg  az 
első  lökéseket  a  joggal  való  behatóbb  foglalkozásra  s  az  ezirányú  törekvé- 
sek eredményeiként  a  kezdetleges  „jogtudomány"  legelső  tanúságai,  a 
későbbi  „Corpus  juris  Hungarici"  magvát  alkotó,  s  addig  szétszórtan 
lévő  országos  végzemények  gyűjteményeiben  állanak  előttünk. 

Messze  felülmúlta  azonban  ezeknek  a  törvénygyűjteményeknek  jelen- 
tőségét a  magyar  jogtudománynak  az  a  korszakot  jelző  produktuma, 
mely  Werhöczi  István  1514.  évi  „Hdrmaskönyvé"-hen  (Opus  Tripartitum 
juris  consuetudinarii  inclyti  Regni  Hungáriáé)  üstökösként  jelenik  meg 
a  magyar  tudományosság  egén  s  még  ma  is  éreztetve  hatását,  hosszú  év- 
századok jogfejlődésének  és  jogtudományának  vetette  meg  az  alapját. 
Werbőczi  Hármaskönyve  egyrészt  a  rögzítő,  konzerváló  tudomány  képvi- 
selője, mert  túlnyomó  részében  az  élő,  —  a  szokásos  jogot  foglalja  össze 
s  ekként  kora  nemzeti  kultúrájának  legtöbbet  mutató  tükre,  —  másrészt 
azonban  rendszeres  munka  is,  amely  a  kommentátor  feladatait  meg- 
haladva a  hazai  jognak  egyúttal  szisztematikus  feldolgozását  is  nyújtja. 
Szerzője  római  és  kánonjogi  nagy  felkészültségének  tudható  be,  hogy  a 
Hármaskönyv,  mely  egyébként  a  bevezető  rész'  általános  tanaitól  el- 
tekintve, a  tiszta  magyar  jogot  tartalmazza:  a  középkori  európai  jog- 
könyvirodalom egyik  legértékesebb  termékéül  számít,  s  abszolút  becsén 
mit  sem  változtat  az,  hogy  a  római  jogéval  azonos  általános  jogtételek 
egyikét-másikát  valószínűen  a  korában  közkézen  forgó  „Summák"  vala- 
mel3dkéből  meríthette.*) 

A  Hármaskönyvet  és  halhatatlan  szerzőjét  illeti  a  dicsőség,  hogy 
müvével  a  magyar  jog  önállóságát  és  függetlenségét  a  római  joggal  szem- 
ben nemzete  számára  biztosította  s  a  benne  kodifikált  magyar  intéz- 
ményvilággal megteremtette  azt  az  örökös  jogérzelmi  központot,  mely  a 
nemzetben  a  gondolkodás  egységét,  homogenitását  az  évszázados  politikai 
küzdelmek  és  nemzeti  katasztrófák  során  fenntartotta. 

*)  Lásd  idevonatkozóan  Illés  József  fejlcgeléseit.  („Bev.  a  magyar  ioc  történetébe" 
című  m.  Bpest,  1910.   149  és  köv.  1.) 

A  magyar  jogtudomány  Werbőczi  után  hosszú  ideig  kizárólag  a 
Hármaskönyv  körül  élte  ki  világát.  Munkásai  a  Hármaskönyv  magyará- 
zására, kivonatolására  és  a  legkülönbözőbb  formájú  feldolgozására 
szorítkoznak.  A  megjelent  művek  száma  elég  nagy;  messze  kiemelkedik 
azonban  közülök  Szegedi  Jánosnak,  a  tudós  jezsuitának  itt  is  megemlí- 
tendő két  munkája :  a  „Tyrocinium"  és  a  „Werbőczius  illustratus" ;  mind- 
két mű  a  XIX.  század  elejéig  érő  több  kiadásban  látott  napvilágot. 

A  XVn.  századtói  kezdve  azonban  elég  sűrű  egymásutánban  jelen- 
nek meg  a  rendszeres  munkák  is,  bizonyságául  annak,  hogy  a  Hármas- 
könyv termékenyítő  hatása  a  szépirodalom  után  legmagyarabb  irodalom- 
nak, a  magyar  jogtudománynak  terén  is  érvényesült.  Közéletünknek 
minden  vonatkozásában  és  így  a  magyar  jogtudományban  is,  új  korszakot, 
fordulópontot  jelent  a  XIX.  század  közepe,  közelebbről  pedig  az  1861-ik 
esztendő.  A  Hármaskönyv  intenzív  hatását  az  ezt  az  időpontot  megelőző 
tudományosság  jellegzetes  bélyegként  viseli  magán. 

Sajnos  nincs  rá  mód  és  alkalom,  hogy  a  fent  körülhatárolt  időszak 
jogtudományi  irodalmáról  kimerítő  és  teljes  áttekintést  adhassunk.  Egy 
pár  név  és  egy  pár  chronológiai  adat  jelezze  tehát  csupán  egyfelől  a  folyton 
előrehaladó  fejlődést,  —  másfelől  a  tudományos  színvonal  előkelő  fokát. 

A  közjog  terén  Artner  „De  regno  Hungáriáé"  (1624)  és  Schödel 
„Disquisitio  hist.  polit.  de  Regno  Hung."  (1629)  című  művein  kezdve 
Lochner,  Jony,  Grossing,  ürményi  (Jus  publ.  regni  Hungáriáé), Beöthy 
(1846),  Cziráky  (1851)  és  Virozsil  (1854)  nevei  említendők,  míg  a 
civüistikában  a  tudományos  termelésnek  gazdagságát  a  következő  ada- 
tok igazolhatják:  Otrokocsi  Ferenc  „Breve  specimen  in  jurisprudentiam 
methodicam"  (1619) ;  Decius  Barovius  „Syntagma  institutionum"  stb. 
(1593).  Kitonich  de  Kosztavicza  „Directio  methodus  processus  judiciarii" 
(1618),  továbbá  Repczeli  László  (1742),  Huszty  András  (1742);  Huszty 
István  („Jurisprudentia  practica  1745) ;  Fleischhacker,  Kövy  Sándor, 
Georch  Illés,  Kelemen  Imre,  Szlemenics  Pál,  Frank  Ignácz  (Principia 
juris  civilis  Hung.  1819  és  utóbb  magyarul  is  1845) ;  Jung,  Markovics, 
Fogarassy  János,  Sósmezei  Vajda  László,  Dósa  Elek  (Erdélyhoni  jog- 
tudomány), Liblyói  Schuller  Frigyes  stb.  Nem  egy  a  fenti  írók  közül 
büntetőjoggal  is  foglalkozott  (pl.  Huszty  István,  müvének  III.  kötetében) ; 
csak  büntetőjogi  írók  ellenben  a  következők:  Gochetz  Gábor  (Systema 
praxis  criminalis  1746),  Bodó  Mátyás  (Jurisprudentia  criminalis  etc. 
1751);  Szlemenics  (Elementa  juris  criminalis  Hung.  1817),  továbbá 
Vuchetich  M.  (1819),  Fabriczy  S.  (1819)  és  a  XIX.  század  első  felének 
monografistái.  Úgy  közjogunk,  mint  magánjogunk  par  excellence  törté- 
neti jogok  lévén,  a  jogtörténet  művelése  a  tételes  köz-  és  magánjog  műve- 
lésével egybeesett;  a  másik  és  szintén  jogtörténetileg  művelt  tudomány- 
ágnak, az  egyházjognak  ellenben,  úgy  katholikus,  mint  protestáns  rész- 

261 


ről  megvoltak  önálló  képviselői.  így:  Lakits  György  (1775),  Urbanetz 
(1814),  Brezanóczy  Ádám  (1817),  Udvardy  János  (1843),  Porubszky 
József  (1853)  katholikus  egyházjogi  írók  és  Gönczy  (1591),  a  híres  Bod 
Péter  (1757  és  1763),  Heyser,  Benkö,  Salamon,  Révész  és  Teutsch  pro- 
testáns egyházjogi  írók.  A  bölcseleti  jogtudomány  terén  Wolff  rendszere 
szellemében  a  természetjogot  művelték:  Lakits  György,  Brezanóczy  Á., 
Filó  János,  továbbá  Dienes  Samu,  Újfalu^sy  J.,  Szilágyi  János,  Szieben- 
liszt.  Bánó  István  és  Albélyi  Nándor.  (Praecognita  philos.  juris.  1831). 
Az  1848,  illetőleg  az  1861-ik  esztendővel  lezáruló  múlt  a  magyar  jog- 
tudományt az  írók  által  majdnem  kizárólagosan  használt  latin  nyelv 
révén  az  egyetemes  jogtudomány  számára  hozzáférhetőbbé  tette.  A  nem- 
zeti életnek  az  a  nagy  renaissance-a  azonban,  melyet  az  alkotmányosság 
visszaállítása  (előbb  1861,  majd  1867)  és  Magyarországnak  modem  par- 
lamenti állammá  való  átalakulása  hozott  magával:  a  jogtudományra  is 
elevenítőleg  hatott  és  elsősorban  magyarrá  téve  azt  nyelvében  is,  —  bár 
egyfelől  példátlan  fellendülésre  vezetett,  másfelől  a  külföld  értékelésének 
lehetősége  elől  nemzeti  tudományosságunkat  ebben  a  vonatkozásban  is 
meglehetősen  elvonta. 

Innen  van  az,  hogy  mig  a  nyugati  tudományosság  és  annak  minden 
új  iránya  a  maga  jótékony,  termékenyítő  hatását  minálunk  akadályok 
nélkül  éreztetheti  és  a  magyar  írók  kutató  munkásságának  eképpen  ha- 
talmas tényezője:  addig  a  kölcsönhatás  elől  a  külföld  jobbadán  el  van 
zárva,  sőt  nemzeti  tudományosságunk  egyik-másik  ágazatának  eredmé- 
nyei és  helyzete  felől  nem  kis  mértékben  tájékozatlan. 

A  magyar  jogtudomáhyra  a  mondottak  talán  leginkább  állanak.  Ez 
szolgáljon  indokául  annak,  ha  a  kifejezetten  jogi  stúdiumok,  valamint  a 
jogbölcseleti  tudományok  művelésének  jelenlegi  állapotát  egynéhány 
általános  vonással  jellemezni  óhajtanok. 

A  jog-  és  állambölcsészet  az  alkotmányos  aera  utáni  irodalomban 
a  korábbi  természet-  és  ész  jogi  iskolától  nagyjában  emancipálta  magát. 
Egy-egy  munkában  ugyan  visszajár  még  a  múlt,  mint  pl.  Pauler  Tivadar, 
Öreg  János,  Werner  Rezső  (Schilling  természetjogának  átdolgozója)  és 
Esterházy  Sándor  müveiben,  hovatovább  azonban  általánosabbá  vált  a 
szociológiai  irányzat,  melynek  hazai  irodalmunkban  voltaképi  szellemi 
vezéréül  Pulszky  Ágostot  kell  tekintenünk.  Iskolája  azonban  mihamar  a 
túlzó  racionalizmus  egyoldalúságaiba  sodródott  el  s  Pikler  Gyula,  Somló 
Bódog,  Jászi  Oszkár  és  egy  egész  tömeg  jelentéktelenebb  író  tevékenysé- 
gében a  spencerianizmus  szélsőséges  képviselői  voltak  a  jog-  és  állam- 
bölcseleti gondolkodásnak  jóidéig  való  hangadói.  E  divatszerűvé  vált 
áramlattal  szemben  az  idealisztikus  felfogást  nagy  és  termékenyítő  erővel 
képviselte  a  politika  tudományának  két  nagyszabású  és  világméretek 
szerint  is  messze  kimagasló  művelője  Concha  Győző  és  Kuncz  Ignác,  kik- 

nek  „Politika",  illetőleg  „A  nemzetállam"  című  alapvető  müvei  az  egyete- 
mes jogtudomány  legértékesebb  alkotásai  közé  sorozhatok.  A  nyomukban 
kelt  tudományos  iskola  készítette  elő  és  közvetítette  a  túlzó  pozitívizmus- 
tól való  lassú  visszahajlást  és  ma  már  az  a  jog-  és  állambölcseleti  irány- 
zat, mely  a  XIX.  század  végén  és  a  XX.  század  legelején  uralkodónak 
volt  mondható:  háttérbe  szorult.  Tanúsítja  ezt  magának  a  korábbi  irány- 
zat egyik  vezető  képviselőjének,  Somló  Bódognak  a  kanti  filozófiára  tá- 
maszkodó nagy  munkája  a  „Juristische  Grundlehre"  (I.  kiad.  1917), 
továbbá  Moór  Gyulának,  Horváth  Barnának  jogfilozófiai  munkássága  s  a 
szorosan  vett  állambölcselet,  illetőleg  politika  terén  Balogh  Arthur,  Szandi- 
ner  Pál,  Réz  Mihály  és  Thegze  Gyula  művei. 

Az  egyes  tételes  jogtudományok  művelése  a  jogbölcseleti  vizsgáló- 
dások aránylag  kisebb  extenzitásával  szemben,  a  múlt  század  hatvanas 
éveitől  kezdve,  hatalmas  fejlődésről  és  gazdagságról  tesz  bizonyságot. 
Különösen  két  körülmény  hatott  közre  arra,  hogy  a  magyar  tételes  jogi 
tudományos  munkásság  oly  nagy  mértékben  és  meglepő  gyorsasággal  ki- 
bontakozhassék.  Az  egyik  az  alkotmányos  élet  1867-iki  végleges  vissza- 
tértével járó  s  a  nemzeti  szellem  érvényesülését  kereső  történeti  irány- 
zatnak praedominantiája,  azaz  a  jogintézményeknek  a  történeti  fejlődés 
szempontjain  keresztül  való  általánossá  vált  szemléleti  módja,  —  a  másik, 
az  előbbivel  parallel  megindult  kodifikatórius  törekvéseknek  következmé- 
nyeképpen, a  dogmatizmus  szükségességének  és  a  jogpolitikai  feladatok 
fontosságának  előtérbenyomulása. 

A  közjog  terén  elmondható,  hogy  itt  a  jogtörténeti  irányzat  nem- 
csak a  rendszeres  munkákban,  hanem  az  analitikus  természetű  részlet- 
feldolgozások, monográfiák  tekintetében  is  mind  máig  túlnyomó.  Követ- 
kezik ez  abból  a  szoros  kapcsolatból  is,  mely  a  jogtörténeti  és  közjogi 
írók  tevékenysége  között  félreismerhetetlenül  fennáll.  Wenzel  Gusztáv, 
Krainer  Imre,  Hajnik  Imre,  Kolosvár y  Sándor  és  óváry  Kelemen,  újabban 
Kérészy  Zoltán,  Illés  József,  Zsindely  István,  Király  János,  Timon  Ákos, 
Kosutány  Ignác,  Ereky  István  és  Schiller  Bódog  jogtörténeti  munkás- 
sága adja  meg  a  hátterét  azoknak  a  „tételes  jogi"  köz  jogászoknak  tudo- 
mányos működéséhez,  kik  közül,  mint  jelentőség  szerint  leginkább  ki- 
emelkedőket Lechner  Ágostot,  Nagy  Ernőt,  Kmety  Károlyt,  Polner  Ödönt, 
Ferdinándy  Gézát,  Réz  Mihályt  és  Tomcsányi  Móricot  lehet  kiemelnünk. 

A  többi  és  nem  „magyar"  jogi  történelmi  jellegű  stúdiumok  művelői 
közül  Hoffmann  Pál  és  a  kitűnő  pedagógus  Vécsey  Tamás,  valamint 
Helle  Károly  római  jogászokat,  s  egészen  eredeti,  élesen  rajzolódó  tudo- 
mányos egyéniségével  Farkas  Lajost  kell  elszigetelten  álló  „Római  jog 
története"  című  művével  megemlítenünk.  Utóbbinak  tanítványai  közül  a 
főleg  a  külföld  számára  dolgozó  Meltzl  Balambér  sajnos  már  elhallgatott ; 
—  ami  pedig  pandektistáinkat  illeti,  Biermann  Miliály,  majd  Kiss  Mór 

263 


és  a  sokoldalú  Szászy-Schwarz  Gusztáv  azok,  akiknek  munkássága  mé- 
lyen szántó  barázdát  jelöl  a  magyar  jogtudomány  irodalmában.  A  római 
jog  legújabb  hajtása,  a  papyrológia  Schwarz  Bertalarihan  kapott  méltó 
képviselőt. 

A  másik  történelmi  anya  jog,  az  egyházjog  terén  Kőnek  Sándor, 
utána  Szeredy  József,  Kováts  Gyula,  Kérészy  Zoltán,  Reiner  János  és 
Bochkor  Mihály,  valamint  erősen  egyéni  álláspontjánál  fogva  Kosutány 
ígnác  emelkednek  ki,  —  a  protestáns  egyházjog  művelői  között  pedig 
Kováts  Albert,  Kolosváry  Sándor,  Mikler  Károly  és  Szentpéteri  Kun- 
Béla. 

A  mai  és  a  közel  tegnapi  magyar  jogtudomány  leggazdagabb  terü- 
lete azonban  a  civilistika,  melynek  intenzív  művelésére  egyfelől  az  1867 
óta  szünet  nélkül  folyó  kodifikacionális  munka  s  másfelől  az  igen  erősen 
érvényesülő  konzervatív  történeti  irányzat,  nemkülönben  a  magánjog  foly- 
ton fluktuáló  szokás  jogi  állapota  egyaránt  közrehatottak.  Rendszeres  mun- 
kák, monografikus  feldolgozások,  jogpolitikai  művek  hosszú  sora  s  klasszi- 
kus értékű  analitikus  értekezések  jelzik  azt  a  nagyon  élénk  érdeklődést, 
mely  a  jogrendszemek  ezt  az  ágazatát  az  elmúlt  évtizedeken  át  állandóan 
körülvette  s  csak  közvetlenül  a  háború  alatt  és  a  háború  hatásaként  szorult 
vissza  az  égetővé  vált  pénzügyi,  közgazdasági  és  nemzetközi  jogi  problé- 
mák körüli  tudományos  vizsgálódások  előtt. 

A  magánjog  rendszeres  feldolgozói  közül  Wenzel  Gusztávon  kezdve 
Ökröss  Bálint,  Suhajda  János,  Kallós,  Herczegh  Mihály  és  Putz  (német 
nyelven  írt)  műveit  emeljük  ki.  Mindenikük  az  országbírói  értekezlet 
jelölte  átmeneti  jognak  adja  tükörképét,  —  míg  az  utánuk  következő 
Zlinszky  Imre  nyolc  kiadásban  megjelent  Magyar  Magánjoga  a  már  mo- 
dernizálódott és  rohamosan  fejlődött  újabb  magánjognak  standard  mun- 
kája. A  most  mondottakon  kívül  szintén  a  történeti  iskola  nyomdokain 
halad  Kolosváry  Bálint  rendszeres  magánjogi  műve,  míg  a  nagy  terje- 
delmű és  Fodor  Ármin  szerkesztésében  megjelent  ötkötetes  Magánjog, 
valamint  Tóth  Lajos  és  Almást  Antal  németnyelvű  müve  már  egészen 
dogmatikus  jellegű,  a  Raffay  Ferenc-féle  magánjog  pedig  elsősorban 
gyakorlati  szempontokat  követő,  egyébként  szintén  rendszeres  feldolgo- 
zás. A  számos  kisebb  és  rendszerben  feldolgozott  magánjogi  művek 
közül  SzlaÁits  Károly  „A  magánjog  vázlata"  című  műve  emelkedik  ki. 

Anyaggyüjteményt  rendszerszerű  csoportosításban  a  Márkus  Dezső- 
féle  háromkötetes  Magánjog,  újabban  pedig  Staud  Lajos  és  Vadász  Lajos 
könyvei  adnak.  A  magánjogi  monografikus  irodalom  szinte  áttekinthe- 
tetlen. Egyébről  tehát  alig  lehet  szó,  mint  a  részletmunkában  előljáró 
írók  egynéhányának  kiemeléséről.  E  részt  elsősorban  Grosschmid  Béni 
(előbb  Zsögöd  Benő)  nevét  kell  megemlítenünk,  kinek  mélyreható  és  ere- 
deti kutatásai  különösen  a  kötelmi  jogok  intézményei  terén,  páratlan  ér- 

tékü  s  egész  tudományos  iskola  kialakulását  maguk  után  vonó  alkotások. 
Analitikusaink  között  legelső  helyen  áll  s  kritikai  művei,  melyekkel  a 
kodifikáció  időnként  felmerült  produktumait  ellenőrizte,  a  hasonló  irányú 
művek  klasszikus  példáiként  állhatnak  a  jövendő  előtt.  A  hímeves 
Ungerre  valló  szellemességgel  ugyancsak  a  kritikai  és  jogdogmatikai 
irány  kiváló  képviselője  volt  a  korán  elhunyt  Szászy-Schwarz  Gusztáv, 
míg  előzői  közül,  a  nemzeti  jogfejlődés  álláspontjának  legélesebb  ellen- 
zőjét, a  nagytehetségű  DelV  Adami  Rezsőt  említhetjük. 

Monografistáink  közül  mindössze  egy  pár  név  álljon  itt,  annak  jelzé- 
séül, hogy  magánjogi  irodalmunk  ezen  a  téren  különösen  gazdag:  Kern 
Tivadar,  Szladits  Károly  (öröklési  jog) ;  Katona  Mór,  Lányi  Bertalan, 
Imling  Konrád,  Menyháth  Gáspár,  Sághy  Gyula,  Szászy-Schwarz,  Al- 
mási  Antal,  Kiss  Mór,  Kiss  Albert  (dologi  és  kötelmi  jog) ;  Jancsó 
György,  Sipöcz  László,  Kolosváry  Bálint,  Sztehló  Kor^nél,  Raffay  Ferenc 
(házassági,  személyi  és  vagyoni  jog) ;  Meszlény  Artúr  (jogpolitika)  stb. 

A  magánjog  leánystúdiuma,  a  kereskedelmi  és  váltójog  területén 
az  anya  joghoz  símulóan,  hasonlókép  magas,  tudományos  színvonal  jel- 
lemzi irodalmunkat.  A  kereskedelmi  és  váltójogi  kódex  előkészítése, 
megalkotása,  majd  dogmatikus  feldolgozása  s  legújabban  a  szükségessé 
vált  reform:  e  tudományág  intenzív  működésének  bőséges  anyagot  adott. 
Rendszeres  kereskedelmi,  illetőleg  váltójogi  munkákat  Apáthy  István, 
Nagy  Ferenc,  Plósz  Sándor,  Neumann  Ármin,  Klupathy  Antal  és  Kuncz 
Ödön  íi*tak;  a  jogterület  nagyszámú  monografistái  közül  Baumgarten 
Nándor,  Lévy  Béla,  Helle  Károly,  Kuncz  ö.  stb.  említendők. 

A  polgári  törvénykezési  jog  a  maga  számára,  Plósz  Sándor  szemé- 
lyében az  európai  egyetemes  jogtudomány  egyik  legkiválóbb  szellemét 
kötötte  le  —  még  pedig  egy  fáradhatatlan  munkában  eltöltött  hosszú 
életen  át.  Nemcsak  műveivel,  hanem  mint  igazságügyminiszter,  töi^vény- 
hozói  munkásságával  is  hazai  jogtudományunkban  örökéletű  nevet  vívott 
ki  magának.  A  ma  még  világszerte  legmodernebb  polgári  perrendtartási 
kódex  —  az  1911 : 1.  t.-c.  —  az  ő  alkotása.  Kiváló  művelője  volt  ugyan- 
ezen tudományszaknak  a  nagyérdemű  Magyary  Géza  s  mellette  az  erősen 
elméleti  irányú  Tóth  Károly.  Mindketten  rendszeres  és  nagyértékű  mun- 
káknak megalkotói.  Erős  gyakorlati  érzékével  kitűnő  művelője  volt  a  per- 
jognak Jancsó  György,  kinek  részben  posthumus  munkáját  Bíró  Balázs 
és  Meszlény  Artúr  adták,  illetőleg  egészítették  ki.  Maguk  is  a  perjog 
szorgalmas  művelői.  Ugyancsak  gyakorlati  irányban  dolgozik  nagy  és 
eredményes  szorgalonmial  Bacsó  Jenő.  A  perjog  története  viszont  Wink- 
ler  Jánosban  talált  érdemes  művelőre. 

A  perjogéhoz  sokban  hasonló  helyzete  van  a  magyar  büntetőjogi 
irodalomnak.  Itt  is  a  sikeresen  megoldott  és  Csemegi  Károly  nevéhez  fű- 
ződő büntetőkódex  az  a  központ,  mely  a  dogmatikus  irányú  feldolgozások- 

nak  és  rendszereknek  kiindulópontját  és  alapját  vetette  meg.  A  bűnvádi 
eljárás  1896.  évre  eső  kodifikációja  viszont  a  büntető  törvénykezési  jog 
művelésére  volt  termékenyítő  hatással.  Mindkét  irányban  a  kiváló 
jogászok  egész  sora  tevékenykedett  azon,  hogy  büntetőjogi  tudományos- 
ságunk az  egyetemes  jogtudományban  méltóan  képviseltessék.  Schnierer 
Aladár,  Wlassics  Gyula,  Balogh  Jenő,  Lukáts  Adolf,  Doleschall  Alfréd, 
Finkey  Ferenc,  Angyal  Pál,  Vargha  Ferenc,  a  vezető  és  irányt,  részben 
pedig  kialakult  iskolákat  jelentő  nevek  s  hozzájuk  az  írók,  monografisták, 
az  anyaggyüjtők  és  kommentálok  egész  gárdája  csatlakozik.  A  büntető 
kódex  napjainkban  már  aktuálissá  vált  reformja  a  dogmatikus  irányzatú 
tudományművelés  mellett  önkéntérthetőleg  a  jogpolitikai  irányt  is  az  ér- 
deklődés körébe  vonta;  ebben  a  vonatkozásban  a  kriminálszociológia,  a 
kriminálanthropológia  és  a  kriminálstatisztika  terén  utalhatunk  értékes 
és  maradandó  becsű  kutatásokra. 

A  közigazgatási  jog  s  a  belőle  elágazott  pénzügyi  jog  részben  kodi- 
fikált, részben  kodifikálatlan  voltára  tekintettel,  s  azon  az  okon  is,  hogy 
a  háború  után  felvetődött  új  problémák  a  közfigyelmet  fokozottan  fordí- 
tották a  jogéletnek  ezekre  a  vonatkozásaira :  az  idevágó  irodalom  kevesebb 
megállapodottságot  mutat,  mint  azt  a  fentebb  tárgyalt  egyéb  tudomány- 
ágaknál megállapíthattuk. 

A  jogpolitikai  irányú  vagy  a  merőben  csak  tételes,  ismeretközlő, 
valamint  a  gyűjtő  és  kommentáló  munkásság  mennyiség  szempontjából 
ugyan  gazdag  és  egyben  változatos  termelésre  mutat,  de  az  egész  és  még 
ki  nem  forrott  anyagnak  rendszeres,  kimerítő  feldolgozása  az  egyes  kér- 
dések monografikus  feldolgozásával  szemben  meglehetősen  háttérbe 
szorult.  A  két  tudományág  régebbi  és  tisztán  tételes  feldolgozásai  közül 
Kmety  Károly,  a  történelmi  alapon,  de  egyúttal  dogmatikus  kutatással 
is  dolgozó  írók  közül  pedig  főleg  Ereky  István,  Tomcsányi  Móric  és  Boér 
Elek  emelendők  ki. 

Hatalmas  lendülettel  és  sokatígérő  jelenségek  között  indult  meg 
végül  a  magyar  jogtudománynak  mindenesetre  legfiatalabb  hajtása:  a 
nemzetközi  jog,  melynek  napról-napra  tágabbá  váló  horizontját  egy  új 
generáció  számos  és  értékes  képviselője  kutatja  és  tölti  be  komoly,  ön- 
tudatos munkásságával.  Magyarország  sajátos  helyzeténél  fogva  a  tudo- 
mányos érdeklődés  homlokterében  leginkább  a  nemzetközi  jognak  a  ki- 
sebbségi jogokat  és  a  döntőbíráskodást  érintő  része  áll.  Előbbi  vonatko- 
zásban Búza  László,  utóbbiban  Magyary  Géza  az,  kiknek  tudományos 
tevékenysége  leginkább  kiemelkedik.  Megemlítendő  azonban,  hogy  nagy 
szolgálatot  tettek  úgy  az  új  nemzetközi  jog  népszerűsítése  és  az  iránta 
való  annyira  szükséges  általános  érdeklődés  felkeltésére  azok  is,  akik  bár 
rövidebb,  de  összefoglaló  és  rendszerben  kidolgozott  tankönyvekkel,  ille- 
tőleg kompendiumokkal  és  részletkérdésekre    vonatkozó    munkálataikkal 

a  jogtudománynak  ezt  a  megújhodásban  és  átalakulásban  lévő  ágazatát 
és  annak  jövő  kifejlődését  —  nálunk  —  előkészítették. 

E  sorok  keretében  a  magyar  jogtudomány  mai  állapotáról  részle- 
tekbemenő tájékozást  magától  érthetően,  nyújtani  nem  lehet.  Az  elmon- 
dottak azonban  bizonyságot  szolgáltathatnak  arra,  hogy  nemzetünk  azt 
a  feladatot,  mely  a  nyugati  nagy  népek  és  országok  családjában  az 
emberiség  közös  munkájából  reá  hárul:  ezeréves  múltjának  megfelelően 
és  méltóan  tudta  és  tudja  betölteni. 

DR.  GYÖRY  TIBOR    /  MAGYARORSZÁG  SZE- 
REPE AZ  ORVOSTUDOMÁNY  FEJLŐDÉSÉBEN 

\z.  Árpád-házi  és  Anjou-fejedelmek  alatt  hatalmas  és 
kultúrált  ország  volt  Magyarország.  Mátyás  király 
egyetemeket  alapított  és  egészen  a  mohácsi  vészig  a 
törökök  ellen  való  örökös  küzdelmek  ellenére  is  virág- 
zott itt  a  művelődés.  A  mohácsi  vész  elseperte  egye- 
temeinket és  azoknak  archívumait  is  és  egészen  az 
1867-es  kiegyezésig  idegen  uralom  és  belső  egyenet- 
lenségek vetettek  gátat  a  szellemi  fejlődésnek. 

A  tanulni  vágyó  fiatalság  külföldi  egyetemeket 
keresett  fel  s  e  szomorú  korszakban  legfeljebb  azok 
a  tanulmányi  sikerek  vígasztalnak,  amelyeket  a  magyar  ifjak  külföldi 
mestereiknél  arattak.  A  lángeszű  Paracelsus  például  elismeréssel  dicséri 
magyar  orvostanhallgatóinak  rátermettségét.  Számosan  közülök  künn 
maradtak  külföldön  és  mint  egyetemi  tanárok  vagy  gyakorló  orvosok 
az  első  helyekre  küzdöttek  fel  magukat.  Már  a  XVI.  században  Praemar- 
tin  Mihály  háromszor  volt  rektora  a  bécsi  egyetemnek,  Balzaráti  János 
V.  Pál  pápa  háziorvosa  volt,  Jeszenszky  János  wittenbergi,  majd  prágai 
professzor  pedig  II.  Rudolf  császáré.  Preysz  Kristóf  Frankfurtban, 
Bánfihunyadi  János  Londonban  adott  elő,  stb.  stb. 

A  XVII.  században  még  jobban  szaporodik  a  külföldön  működő  ma- 
gyar orvosok  száma.  A  sok  név  közül  említsük  meg  Petényi-Gyöngyösi 
Pált  és  a  gömörmegyei  Paeken  Kristófot,  kik  mindketten  Szt.-Péterváron 

működtek.  Paeken  a  bonctan  és  sebészet  tanára,  a  katonai  kórház  fő- 
orvosa és  udvari  orvos  volt.  Neki  köszönheti  Oroszország  első  gyógyszer- 
könyvét. Hedwig  Lajost  —  aki  Lipcsében  volt  tisztiorvos  —  öt  akadémia, 
köztük  a  londoni,  választotta  meg  tagjának. 

Hadd  említsük  meg,  hogy  a  XVIIL  században  milyen  nemzetközi 
tudományos  sikert  ért  el  —  ha  nem  is  orvostudományi  téren  —  Gyarmati 
Sámuel,  Hunyad  megye  híres  orvosa.  A  magyar  nyelvnek  a  finnel  való 
rokon  voltáról  szóló  könyve  ma  is  az  összehasonlító  nyelvtudomány  alapja 
és  szerzőjét  a  legkiválóbb  külföldi  szaktekintélyek  a  modern  összehason- 
lító nyelvészet  atyjának  nevezik.  Uri  János  szintén  orvos  volt,  de  mint 
orientalista  szerzett  világhírt  magának. 

Már  ezekben  az  időszakokban  is  számos  olyan  magyar  orvos  tűnik 
fel,  akiknek  kutatásai  az  emberiség  közkincsévé  váltak.  Höfer  Farkas 
(Győr)  először  írta  le  a  kretinizmust,  Segner  András  a  róla  elnevezett, 
a  víz  mechanikai  ereje  által  forgatott  keréknek  feltalálója.  Rayger  Ká- 
roly pozsonyi  főorvos  nevéhez  kapcsolódik  a  törvényszéki  orvostudomány- 
ban ma  is  használatos  tüdőpróba,  amellyel  az  újszülött  élve-  vagy  halva- 
született voltát  állapítják  meg. 

A  debreceni  Weszprémi  István  (meghalt  1799-ben),  aki  szintén  kül- 
földön végezte  tanulmányait,  a  himlőoltás  mintájára  pestis-oltást  ajánl 
és  erről  szóló  művében  a  modern  immunitás-tan  és  antitoxikus  gyógymód 
úttörőjeként  mutatkozik  be.  Ugyanezen  a  téren  dolgozott  egy  évszázad- 
dal később  a  borsodmegyei  Katona  Mihály,  aki  a  megyéjében  dühöngő 
kanyaró- járvány  idején  százával  végzett  védőoltásokat,  világosságot 
derítve  e  betegség  addig  homályba  burkolt  kórtanára. 

A  boroszlói  évkönyvekben  van  azonban  egy  feljegyzés,  amely  szerint 
Raymann  János  (Eperjes)  már  1717-ben,  —  tehát  négy  évvel  az  angolok 
előtt  —  ismerte  és  gyakorolta  a  himlő-inoculatiot. 

A  múltra  vetett  e  rövid  pillantás  után  tekintsük  át  —  amennyire 
e  nagyon  szűkre  szabott  tér  engedi  —  a  jelenkori  magyar  orvostudomány 
nevezetesebb  eredményeit.  A  felsorolásban  elsőbb  az  elméleti,  majd  a 
gyakorlati  és  klinikai  szakokat  követjük. 

Egy  nagy  orvosunk  van,  akit  a  legnag5''obbak  közül  is  különös  büsz- 
keséggel kiemelünk:  Semmelweis  Fülöp  Ignác,  egy  a  XVII.  század  óta 
kimutathatóan  Magyarországon  élő  katholikus  családnak  1818-ban  szüle- 
tett sarja,  aki  a  tanaiért  folytatott  meddő  küzdelme  után  elborult  elmével 
már  46  éves  korában  el  is  költözött  tőlünk.  Kimutatta,  hogy  a  gyermek- 
ágyi láz  nem  ragályos  betegség,  hanem  fertőzéses  vérmérgezési  folyamat, 
amely  tisztátalan  és  bomló  anyagoknak  a  szervezetbe  való  beférkőzése 
következtében  lép  fel.  Ennek  megfelelően  a  szülésznek  kezét,  műszereit 
s  minden  segédeszközét  a  leggondosabban  meg  kell  tisztítania  és  manap- 
ság minden  szülészi  és  sebészi  beavatkozás  tulaj  donképen  e  nagy  orvos 

1847-ben  kiadott  utasításai  alapján  történik.  Semmelweis  reformjai  után 
a  szülő  nők  halálozási  arányszáma  33%-ról  azonnal  kevesebb,  mint  1%-ra 
esett  le,  de  persze  csak  az  ő  kórházi  osztályán.  Hány  anyának  kellett  el- 
pusztulnia, amíg  az  új  felismerés  utat  tört  magának  a  makacs  rövidlátó- 
ság eléje  gördített  akadályain  keresztül! 

Ha  megkezdjük  az  egyes  ágak  áttekintését,  azt  látjuk,  hogy  a  bonc- 
tant —  amelynek  legkiválóbb  bécsi  képviselője  Hyrtl  szintén  magyar 
származású  volt  —  a  Lenhossék-cs&láá  három  tagja  fejlesztette  naggyá. 
Lenhossék  Mihály  (1773 — 1840)  az  „izomérzék"  felfedezője.  József 
(1818 — 1888)  különösen  az  idegrendszer  bonctanában  tett  számos  új  fel- 
fedezést. A  gerinc-  és  nyúltvelő  egy-egy  anatómiai  eleme  az  ő  nevét  viseli. 
If  j.  Mihály  (szül.  1863-ban)  ugyanezen  a  téren  kutatott  tovább.  Az  ideg- 
sejtek működését  az  ő  kutatásai  világították  meg.  A  szem  fejlődéstanával, 
a  here  sejtjeivel,  a  sima  izomsejtek  fejlődéstanával  stb.,  valamint  ember- 
tani kutatásokkal  is  foglalkozott  és  számos  sejt-  és  szövettani  elnevezés 
őrzi  nevét.  A  nemek  meghatározásáról  szóló  értekezése,  amelyben  amellett 
tör  lándzsát,  hogy  a  magzat  neme  már  a  petesejtben  meg  van  határozva, 
kiterjedt  és  értékes  tudományos  vita  forrásává  vált. 

Lenhossék  József  tanítványa  és  utóda  Mihalkovics  Géza  (1844 — 1899) 
írta  le  először  tüzetesen  az  agyalapi  mirigyet.  A  bonctan  terén  kiválnak 
még :  Szili  Sándor,  aki  a  szem  egyik  izmának  eddig  kétséges  eredetéről  való 
vitát  eldöntötte  (1903),  Szentgyörgyi  Albert,  akinek  módszerével  a  szem 
tökéletes  anatómiai  vizsgálata  lehetővé  vált  (1913),  ónodi  Adolf,  akinek 
koponya-,  fül-  és  gégegyüjteményét  a  londoni  egyetem,  mint  szinte  párat- 
lanul állót,  megvásárolta  és  Tellyesniczky  Kálmán  (szül.  1868-ban),  aki- 
ről egy  igen  praktikus,  bonctani  készítményeknél  használatos  sűrített 
folyadék  van  elnevezve. 

Kevésbbé  ismerik  Högyes  Endre  nevét  (szül.  1847-ben),  akinek  1879- 
ben  kiadott,  a  szem  mozgásainak  idegmechanizmusáról  szóló  értekezése 
egészen  új  és  kora  tudományos  felfogását  megelőző  megállapításokat 
tartalmaz.  A  nystagmusnak  a  labyrintussal  való  összefüggése  stb.  elvont 
tudományos  értékükön  kívül  egy  új  érzékszervnek  —  az  egyensúlyérzék 
szervének  —  Wundt  által  való  megállapításához  vezetett.  Hőgyes  említett 
művét  használta  fel  a  bécsi,  majd  upsalai  Bárány  tanár  anélkül,  hogy  a 
forrást  megemlítette  volna.  Kutatásaiért  Nobel-díjat  nyert.  Hőgyes  mó- 
dosította a  Pasteur-féle  veszettség-ellenes  oltást  is.  Az  oltásra  felhasznált 
anyagot  ugyanis  nem  szárította,  hanem  hígította  és  a  budapesti  Pasteur- 
intézetben ezen  ma  is  használatos  módszerrel  nyert  eredmények  felülmúl- 
ják Pasteur  eredeti  eredményeit. 

A  gyógyszer-  és  méregtanban  Magyary-Kossa  Gyula  (szül.  1865-ben) 
válik  ki.  Általánosan  használatos  mikrochémiai  módszereket  dolgozott  ki, 
számos  új   gyógyanyagot  vezetett  be  és  kimutatta,    hogy    a    vizeletben 

állandóan  van  arzén,  higany  és  réz.  Vámossy  Zoltán  tökéletesítette  az 
arzén  kimutatását  a  szervezetben,  felfedezte  a  phenolphthalein  hashajtó 
hatását   („purgen")  és  a  máj  méreg-közömbösítő  szerepét. 

Mansfeld  Géza  a  zsír  kóros  vándorlását  a  szervezetben  világította 
meg.  Antal  János  ismerte  fel,  hogy  a  kálium  hypermanganicum  a  cyan- 
kali-  és  kígyóméreg-mérgezés  legbiztosabb  ellenszere  (1893). 

A  törvényszéki  orvostudomány  —  hála  az  ősi  magyar  alkotmányos 
jogrendszemek  —  gyorsan  kifejlődött.  Képviselőinek  legkiválóbbja  Ke- 
nyeres  Balázs  (szül.  1865-ben). 

A  közegészségtant  Fodor  József  (szül.  1843-ban)  emelte  magas  szín- 
vonalra. A  talajra,  ivóvízre  és  levegőre  vonatkozó  közegészségügyi  kuta- 
tásai külföldön  nagy  hírt  szereztek  neki.  A  vérsavó  baktériumölő  hatá- 
sának felfedezésével  a  modern  szerológia  úttörőjévé  vált.  Körösi  József 
szervezte  meg  és  tette  elismertté  a  hygiene-statisztikát  Magyarországon. 

Az  élet-  és  kórvegytan  területén  viszonylag  sok  magyar  tűnt  ki. 
így  pl.  Bókay  Árpád,  Plósz  Pál  és  Liebermann  Leó,  kinek  nevéhez  számos 
szerves  vegyület  felfedezése  és  az  u.  n.  „guajak-reakció"  fűződik. 

Preisz  Hugó  számos  kórokozó  baktériumot  írt  le  először  és  nagyban 
hozzájárult  az  emberi  és  állati  gümőkór  közti  különbségről  folyó  vita  el- 
döntéséhez. Jancsó  Miklós  szegedi  egyetemi  tanár  maláriakutatásairól 
nevezetes,  Johan  Béla  és  Buday  Kálmán  egy  addig  ismeretlen  sebfertő- 
zést írtak  le.  Dienes  Lajos  mutatta  ki  a  vérben  a  Weyl-Felix-féle 
bacillusokat.  Igen  nevezetesek  Thanhoffer  Lajos  sokoldalú  életvegytani 
kísérletei  is. 

Rendkívül  jelentős  helyet  foglal  el  az  egyetemes  magyar  tudományos 
életben  Tangl  Ferenc,  akinek  állat-élettani  intézete  az  egész  világ  szak- 
közönsége számára  mintaképül  szolgált.  Nevezetesek  összehasonlító  ana- 
tómiai kutatásai     és  a  fizikai  kémia  úttörő  alkalmazása  biológiai  téren. 

A  belgyógyászat  már  a  XVIII.  század  végén  egy  ötkötetes  latin  tan- 
könyvet köszönhet  Bene  Ferencnek,  amelyet  főleg  Olaszországban  kedvel- 
tek. Stiller  Bertalan  (meghalt  1922-ben)  nevéhez  fűződik  a  konstitucio- 
nális  pathológiának,  e  modern  tudományágnak,  megalapítása.  Tőle  szár- 
mazik az  „astheniás  alkat"  leírása.  A  magyar  belgyógyászati  kutatás 
modern  fejlődése  Korányi  Frigyes  báró  (szül.  1828-ban)  érdeme.  Számos 
felfedezése  van  e  téren,  hasonlóan  Jendrassik  Ernőnek  is  (szül.  1858- 
ban),  aki  a  reflexekről  sok  új  megállapítást  tett.  Korányi  Sándor  báró  szé- 
leskörű munkásságából  sajnos  éppen  csak  említeni  tudunk  egy  fejezetet : 
A  vér  fagyáspontcsökkenésére  vonatkozó  kísérletei  a  vesebajokról  új  képet 
nyújtottak.  Általában  a  vesék  kóros  működése  és  ennek  gyógyítása  szoro- 
san összefügg  e  nagy  belgyógyász  tevékenységével.  Kiválót  alkottak  még : 
Schaffer  Károly,  Herzog  Ferenc,  Bálint  Rezső,  stb. 

Az  elme-  és  ideggyógyászat  körébe  vágó  és  az  ország  határain  túl  is 

értékelt  tudományos  munkásság  elsősorban  Moravcsik  Ernő  és  Ransch- 
burg  Pál  nevéhez  fűződik. 

A  sebészetben  Balassa  József  (szül.  1812-ben)  vált  ki  eredeti  újítá- 
saival. Tökéletesítette  a  plasztikai  operációkat,  ö  szervezte  és  alapította 
meg  a  magyar  orvosi  könyvkiadó  társulatot.  A  Párizsban  működő,  de 
nagyváradi  származású  Gruby  Dávid  (szül.  1814-ben)  vezette  be  a  vattát 
a  sebészetbe.  Kovács  József  Semmelweis  szellemében  korát  megelőző 
nézeteket  vallott  a  fertőtlenítésről.  Dollinger  Gyula  az  orthopédiában 
vált  ki. 

A  szemészet  számára  Magyarországon  állítottak  fel  először  rendes 
tanszéket.  Kiváló  szemésztudósaink  közül  említsük  meg  Fabinyi  Jánost, 
és  Schulek  Vilmost. 

A  nőgyógyászat  terén  Tauffer  Vilmos  (szül.  1851-ben)  előkelő  helyet 
foglal  el.  ö  volt  az  első,  aki  egy  átvágott  urétert  összevarrt,  majd  egy 
teljesen  hiányzót  plasztikailag  pótolt. 

A  gyermekgyógyászat  úttörői  a  két  Bókay  János,  a  bőr- 
gyógyászaté pedig  Plenk  József  Jakab  (1737—1807),  akinek  tankönyvét 
Európaszerte  használták.  A  bőrgyógyászat  terén  sok  kiváló  magyar  orvos 
tevékenykedett,  így  pl.  a  bécsi  Hebra  utóda  Kapóst,  aki  a  bőrbetegségek 
kórbonctanát  építette  ki.  Poór  Imre,  Schwimmer  Ernő,  Beck  Soma, 
Török  Lajos  különböző  bőrbajok  első  leírói. 

A  fogászat  Iszlai  Józsefnek  (szül.  1840-ben),  VaJTia  Vilmosnak  és 
Árkövy  Józsefnek  számos  fog-  és  állkapocsbetegség  leírását  és  szerte  a 
világon  használatos  műszereknek  a  megszerkesztését  köszönheti. 

Meg  kell  végül  említeni  az  1789-ben  alapított  állatorvosi  főiskola 
tevékenységét,  amelynek  értékét  eléggé  megvilágítja  az  a  tény,  hogy  a 
jénai  Fischer  kiadócégnél  megjelent  és  már  öt  kiadást  elért  háromkötetes 
állatorvosi  tankönjrvnek  Hutyra  Ferenc  (szül.  1860-ban)  és  Marék  József 
(szül.  1868-ban),  a  főiskola  két  tanára  a  szerzője. 

E  rövid  áttekintés  vajmi  hézagos,  de  mégis  megmutatja,  hogy 
milyen  nagy  lépéseket  képes  tenni  a  kis  magyar  nemzet  a  tudomány 
mezején,  ha  békés  fejlődését  olyan  szörnyű  nemzeti  katasztrófák,  mint 
a  mohácsi  vész  vagy  a  trianoni  „béke"  nem  akadályozzák  meg. 

udományos  technika  és  technikai  tudomány  között  a 
legszorosabb  kapcsolat  van. 

Technikai  főiskolákon  művelik  és  tanítják  a 
technikai  tudományokat  és  a  gyakorlati  élet  mezején 
tudományos  képzettségű  mérnökök  alkalmazzák  a 
tudományos  technikát. 

Magyarországnak  mind  a  technikai  tudományok 
előbbrevitelében,  mind  a  tudományos  technika  alkal- 
mazásában világhírű  sikerei  vannak. 


A  TUDOMÁNY  OS  TECHNIKAI  OKTATÁS  FEJLŐDÉSE 
MAGYARORSZÁGON 

A  tudományos  technikai  oktatás  fejlődése  szoros  összefüggésben  van 
a  nemzetek  technikai  szükségleteinek  kielégítésével. 

Az  európai  államok  között  Franciaország  az  első,  amelyben  a  tech- 
nikai tevékenységnek  elég  korán,  már  az  újkor  elején,  hálás  talaja  lett. 
Az  évszázadokon  át  egységes  francia  birodalomnak  erős  centrális  kor- 
mányzata volt.  Ebben  találja  magyarázatát,  hogy  a  római  birodalom  köz- 
úti közlekedésének  magas  színtájára  az  európai  államok  között  legelőször 
Franciaország  emelkedett. 

A  közlekedés  fejlesztése  utak,  hidak,  majd  csatornák  és  kikötők  épí- 
tését, tehát  a  tudományos  technika  alkalmazását  tette  szükségessé.  Ter- 
mészetes ennélfogva,  hogy  a  technikai  tudományok  föllendítésére  irányuló 
törekvéssel  is  legelőször  Franciaországban  találkozunk. 

XIV.  Lajos  nagynevű  minisztere,  Colbert,  1666-ban  alapítja  a  fran- 
cia tudományos  akadémiát  és  1671-ben  az  építőművészetek  akadémiáját. 
A  francia  mérnököknek  ilyen  módon  korán  nyílt  alkalmuk  szakmájuk 
tudományos  részével  is  foglalkozni. 

A  XVIII.  század  közepén,  1747-ben  alapítják  Parisban  a  világ  első 
mérnökképző  iskoláját,  az  école  des  ponts  et  chaussées-t,  a  hidak  és  utak 
iskoláját.  A  technikai  tudományokat  ápoló  intézetnek  tehát,  épúgy  mint 
az  univerzitásnak,  szülöhona  Franciaország. 

Magyarországon  a  technikai  tevékenységre  korántsem  voltak  olyan 
kedvező  viszonyok,  mint  Franciaországban.  Amikor  Nyugaton  a  közúti 
közlekedés  kifejlesztésében  a  renaissance  kezdődik,  mi  a  törökökkel  vias- 
kodtunk. Védtük  a  nyugati  kultúrát.  Majd  nemzeti  önállóságunk  elime ré- 
séért az  osztrák  császári  hatalommal  való  folytonos  harcaink  tették  lehe- 
tetlenné a  közlekedés  békés  útjainak  kiépítését.  Ennek  ellenére  a  magyar 
nemzet  ebben  a  korban  is,  mint  annak  előtte,  nagy  súlyt  vetett  művelő- 
désére. 

A  párizsi  egyetemre  már  TII.  Béla  király  idejében  mentek  ki  magyar 
ifjak. 

„Van  tudomásunk,  írja  Pauler  Gyula*),  III.  Béla  korából  valami 
Bethlen  nevű  fiatalemberről,  ki  mint  tanuló  kispap  Parisban  meghalt." 
Elhunytáról  a  Szent  Genovéva  monostorának  apátja,  István  (1177 — 
1192),  híres  filozófus  és  egyházi  jogtudós  értesítette  III.  Bélát,  a  magya- 
rok királyát,  „kiről  mondják,  hogy  szereti  az  igazságot,  tiszteli  az  igazat." 
Bethlen  szülei  a  monostornak  két  selyem  misemondó  ruhát,  zászlót, 
ezüstöt,  aranypénzt  és  „egy  fehér  lovat  ajándékoztak,  hogy  követ  hord- 
jon a  monostor  épületeihez,  melyek  nagyrészt  épp  István  apát  idejében 
keletkeztek." 

Okmány  bizonyítja  eszerint,  hogy  Magyarországon  már  a  XII.  szá- 
zadban mily  nagyra  becsülték  a  tudományos  képzettséget,  különben  nem 
mentek  volna  ki  ifjaink  a  párizsi  egyetemre. 

A  tudomány  tisztelete  kétségtelenül  magasabb  kultúra  bizonyítéka. 

És  mit  jelent,  hogy  az  ajándékok  között  a  fehér  ló  is  szerepelt, 
őseink  fehér  lovat  áldoztak  a  magyarok  Istenének,  Hadúrnak,  —  a  lelkü- 
ket ajánlották  fel  a  fehér  lóval.  A  bánatos  szülők  a  fehér  ló  képében 
fiuknak  lelkét  ajánlották  fel  a  párizsi  egyetemnek,  mert  ott  lelkes  tudo- 
mányban volt  része. 

Nem  hiányzott  Magyarországon  az  érzék  a  technikai  alkotások,  a 
tudományos  technika  iránt  sem.  Jellemzően  bizonyítja  ezt  a  tényt  a  késői 
renaissance  egyik  kiváló  tudósának,  Verancsics  Faustus  csanádi  püspök- 
nek,  Verancsics  Antal    (1504 — 1573)    esztergomi    érsek    unokaöccsének 

*)  Pauler  G'yu/o.  A  magyar  nemzet  története  az  Árpád-házi  királyok  alatt.  I.  k.  XVITl 

Machinae  Novae  című  Velencében  1617-ben  megjelent  müve,  amelyben 
vagy  félszáz  figyelemre  méltó  technikai  berendezést  ismertet,  közöttük 
a  ma,  különösen  Franciaországban,  aktuális  dagály-malmot  is. 

A  közlekedés  siralmas  állapota,  müutaink  hiánya,  folyóvizeink  sza- 
bályozatlan volta,  lecsapolatlan  mocsaraink  a  XVIII.  század  folyamán 
Magyarországon  is  felettéb  szükségessé  teszik  a  technikai  alkotásokat, 
tehát  a  technikai  tudományok  müvelését,  mérnökképző  intézet  alapítását. 
Érthető  ennélfogva,  hogy  az  école  des  ponts  et  chaussées  létesítése  után 
alig  két  évtizedre  gróf  Esterházy  Ferenc  magyar  udvari  kancellár  Mária 
Terézia  királynőnek  gazdasági  kollégium  alapítását  javasolja  s  erre  a 
célra  Szempc-en,  Pozsony  megyében,  megfelelő  épületet  és  telket  ajánl  fel. 

így  jött  létre  1763-ban  a  szempci  „collegium  oeconomicum",  ez  a 
valójában  mérnökképző  intézet.  Ugyanebben  az  esztendőben  létesül  a  ké- 
sőbb híressé  vált  selmeci  bányásziskola,  amelyet  a  királynő  1770-ben 
akadémiai  rangra  emel. 

Úgy  Szempc,  mint  Selmec  ma  a  trianoni  diktátum  által  Csehszlová- 
kiához csatolt  területen  van. 

A  természettudományoknak  laboratóriumi  oktatása  legelőször  a  sel- 
meci bányászati  akadémián  vert  gyökeret.  Ennek  a  magyarországi  tech- 
nikai intézetnek  módszerét  vette  később  mintául  Franciaország. 

Amikor  1794  szeptember  23-án  a  francia  nemzeti  konvent  a  francia 
forradalomnak  szellemi  téren  legkiválóbb  alkotására,  az  école  centr^ale  des 
travaux  publics-re  —  mely  intézet  egy  évre  rá  az  école  polytechnique 
nevet  kapta  —  vonatkozó  javaslatot  tárgyalta,  a  közjóléti  bizottság  elő- 
adója, Fourcroij,  a  chémikus,  a  következőket  mondja  :0  „A  fizikát  és  ché- 
miát  nálunk  Franciaországban  mindezideig  csak  theoriában  tanították. 
A  selmeci  bányásziskola  Magyarországon  frappáns  példa  arra,  hogy 
milyen  hasznos  a  tanulóknak  bemutatni  azokat  a  műveleteket,  amelyek 
ezeknek  a  tudományoknak  alapjai.  Laboratóriumok  vannak  ott  a  szüksé- 
ges eszközökkel  és  anyagokkal  felszerelve,  hogy  a  tanulók  ismételhessék 
a  kísérleteket  és  a  saját  szemükkel  láthassák  a  jelenségeket,  amelyek  a 
testek  végy  ülésekor  előtűnnek." 

„A  közjóléti  bizottság  úgy  vélekedik,  hogy  az  école  des  travaux 
publics-hen  ezt  a  módszert  kellene  meghonosítani,  mert  e  módszernek 
az  a  kettős  előnye  van,  hogy  minden  érzéket  egyidejűleg  ráterel  az  okta- 
tás folyamára  és  hogy  ráirányítja  a  hallgatóság  figyelmét  számtalan 
olyan  körülményre,  melyek  az  előadások  alatt  majdnem  mindig  észrevét- 
lenül maradnak  vagy  a  tanárok  vagy  a  hallgatók  előtt.  A  tanulókat  külön 
termekbe  osztják  be,  ahol  a  tanárok  által  közös  termekben  tanított  ábrá- 
zoló geometriai  szerkesztéseket  végzik;  éppen  így  külön  laboratóriumok- 

*)  Id.  Szüy  Kálmán  műegyetemi  rektor  székfoglaló  beszéde   1878'9. 

ban  ismétlik  a  chémía  főbb  műveleteit,  hogy  hozzászokjanak  a  legcélirá- 
nyosabb  eljárások  és  a  legtökéletesebb  előállítási  módok  fölleléséhez."*) 

A  XVIII.  század  végén  tehát  a  nagy  francia  nemzet  Magyarország- 
tól vett  mintát  hírneves  technikai  főiskolájának  szervezésekor. 

A  szempci  collegium  oeconomicum  a  piarista  rend  vezetése  alatt 
13  évig  állott  fenn;  1776-ban  leégett. 

Pár  esztendőre  rá  Magyarországon  a  mérnökképzés  ügye  nagy  lépés- 
sel megy  előre.  Az  akkor  Budán  székelő  m.  kir.  tudományegyetemen 
1782  november  1-én  nyílik  meg  a  mérnöki  intézet,  az  Institutum  Geo- 
metricum.  Magyarországon  e  szerint  a  mérnökök  kiképzése  1782-től 
kezdve  főiskolán  történik. 

Magyarország  e  tekintetben  megelőzte  az  egész  világot  és  12  esztendő- 
vel megelőzte  Franciaországot  is,  ahol  az  1794-ben  alapított  école  poly- 
technique-kel  tették  lehetővé  a  mérnökök  főiskolai  kiképzését. 

A  mérnökök  főiskolai  kiképzésének  e  szerint  Magyarországon  közel 
másfélszázados  múltja  van. 

Az  Institutuyn  Geometricum  1850-ig,  tehát  majdnem  hét  évtizedig 
állott  fenn  és  csakhamar  meghozta  azt  az  eredményt,  amelyet  az  ország 
tőle  várt.  Gondos  és  szigorú  tanrendje  következtében  Magyarország  már 
a  XVIII.  század  végén,  de  különösen  a  XIX.  század  elején  kimagasló 
mérnöki  karral  rendelkezett.  Közülük  számosan  a  tudományos  technikai 
irodalomban  is  tevékenyen  működtek.  A  magyar  tudományos  akadémia 
első  mérnök  tagjai  az  Institutum  Geometricum  volt  hallgatóiból 
kerültek  ki. 

A  tudományok  terebélyes  fájának  termőföldje  kétségtelenül  az  uni- 
verzitás, a  főiskola.  Ez  a  fa  azonban  nyilván  csak  akkor  hozhat  értékes 
gj^ümölcsöket,  ha  a  termőföld  egészséges,  ápolt. 

Az  Institutum  Geometricum  létesítése  és  az  univerzitáshoz  kapcso- 
lása a  technikai  tudományok  fejlesztése  szempontjából  kétségtelenül  üdvös 
intézkedés  lett  volna,  ha  az  intézet  a  korral  haladhatott  volna.  Sajnos, 
az  első  évtizedekben  tapasztalt  haladás  után  hanyatlás  következett  be. 

Magyarországon  is  bebizonyult  a  tétel,  amelyre  legkorábban  Francia- 
ország jött  rá,  hogy  a  technikai  tudományok  a  tradíciókkal  terhelt  uni- 
verzitásokon nem  tudnak  felvirágozni. 

Már  a  természettudományoknak  a  régibb  tudományokkal  való  egyen- 
jogúságát is  csak  bizonyos  ellenállás  legyőzése  után  ismerték  el  az  univer- 
zitások. Még  nagyobb  volt  az  ellenállás  az  alkalmazott  természettudomá- 
nyokkal, a  technikai  tudományokkal  szemben.  E  tudományokat  ugyanis, 
minthogy  anyagi  érdekek  szolgálatában  is  állottak,  az  ókori  filozófia 
hatása  alatt,  a  tudományos  világ  egyrészről  lenézte,  másrészről  a  fejlődés 

*)  Gazetta  nationale  ou  le  Moniteur  Universel.  No.  8.  Octidi  8.  Vendemiaire,  l'an  3 
de  la  Rép.  fr. 

azért  is  ki  volt  zárva,  mert  az  univerzitások  légkörében,  a  praktikus  élet- 
től teljesen  elválasztva,  tisztán  tudós  formákhoz  ragaszkodó  módon  tár- 
gyalták őket. 

Súlyosbította  nálunk  a  helyzetet  szerencsétlen  kapcsolatunk  Ausztriá- 
val, amely  nem  jó  szemmel  nézte,  ha  valamelyik  kulturális  intézményünk 
felvirágzott,  sőt,  ahol  csak  lehetett,  fejlődésünk  elé  akadályokat  gördített. 

Ilyen  körülmények  között  az  Institutum  Geometricum  sorsa  is  meg 
volt  pecsételve.  A  szükséges  tanszékek  és  felszerelések  hiányát  nem  pótol- 
hatta a  tanári  karnak  elismerésre  méltó  igyekezete. 

A  XIX.  század  harmincas  éveiben  kiváló  magyar  honfiak,  közöttük 
elsősorban  gróf  Széchenyi  István,  akit  Kossuth  Lajos  nevezett  el  a  leg- 
nagyobb magyarnak,  hangoztatják,  hogy  a  technikai  tudományok  ápolása 
és  a  mérnökök  megfelelő  kiképzése  céljából  Magyarországon  is  az  univer- 
zitástól független  technikai  főiskolát  kell  felállítani. 

Bármily  természetes  is  volt  ez  a  kívánság,  annak  teljesítése  a  bécsi 
rosszindulatú  befolyások  következtében  simán  nem  történhetett  meg. 
Hiába  teszi  egyértelműen  magáévá  az  eszmét  1836-ban  az  országgyűlés, 
V.  Ferdinánd  király  Bécsnek  ellenállása  következtében,  sok  huza-vona 
után,  csak  nyolc  esztendő  mülva,  1844-ben,  rendeli  el,  hogy  Pest  városá- 
ban, addig  is,  amíg  a  felállítandó  főiskola  azt  kebelébe  foglalhatja,  ipar- 
tanodát létesítsenek.  Ez  az  intézet  1846-ban  nyílt  meg  s  József  nádor 
érdemeinek  megörökítésére  a  József -ipartanoda  elnevezést  kapta. 

Az  akkor  már  tengődő  Institutum  Geometricum-ot  1850-ben  csatol- 
ják a  József -ipartanodához  s  a  vonatkozó  királyi  decretum  szerint  az  ipar- 
tanoda főiskolává,  polytechnikummá,  emelendő. 

Egyetlen  technikai  főiskolánk  fejlődésére  igen  jótékony  hatással  volt 
az  alkotmány  visszaállítása  1867-ben.  Az  alkotmányos  magyar  kormány 
megértő  támogatásával  s  az  önzetlen  tanári  kar  kiváló  működésével  a 
József-poly technikum  pár  esztendő  alatt  eléri  azt  a  fokot,  amelyen  ugyan- 
akkor a  külföldi  legkiválóbb  technikai  főiskolák  állottak. 

Fontos  határkő  továbbá  az  intézet  fejlődésében  az  1871/72.  tanév. 
Ekkor  kezdi  meg  ugyanis  a  kir.  József -műegyetem,  mint  a  technikai 
tudományok  egyeteme,  önkormányzati  alapon,  egyetemi  rangra  emelve 
azt  a  pályafutását,  amely  elismerést  szerzett  neki  az  egész  világon. 

A  folyó  században  a  kir.  József -műegyetem  fejlődése  szempontjából 
igen  jelentős  esemény  közgazdasági  osztály-knsík  megszervezése  1914-ben. 
Magyarország  e  tekintetben  is  megelőzte  a  külföldet.  Királyi  rezolúcióval 
megerősített  szervezeti  szabályzata  szerint:  a  m.  kir.  József-műegyetem 
a  technikai  és  közgazdasági  tudományok  egyeteme. 

Jól  megalapozott  szervezete  következtében  a  kir.  József-műegyetem 
folytonosan  fejlődött  és  fejlődik.  Mindig  súlyt  vetett  a  különféle  fakultá- 
sok együttműködésére;  a  speciális  kiképzést  a  sokoldalúval  szemben  nem 

favorizálta;  gondot  fordított  az  általánosan  képző  előadásokra;  a  köz- 
gazdaságtudományi széleskörű  kiképzés  lehetőségét  idejekorán  megadta. 
Ment  maradt  tehát  azoktól  a  bajoktól,  amelyek  e  század  elején  a  német 
technikai  főiskolákon  jelentkeztek. 

A  m.  kir.  József-műegyetem  a  technikai  főiskolák  közül  a  határon  álló 
őrszem  a  Balkán  és  Nyugat  között. 

Körülöttünk  borús  az  égalj  a.  Megcsonkítva,  balkáni  erkölcs  láncai- 
val összefűzött  ellenségektől  körülvéve,  amikor  a  lelki  szegények  hangoz- 
tatják a  régi  mondást :  occidit  spes  oninis  et  fortuna  nostri  nominis,  azok 
között  a  kulturális  intézmények  között,  amelyekre  a  magyarság  biza- 
kodóan tekinthet,  nyilván  a  legelső  helyek  egyikét  foglalja  el  a  magyar 
kultúrának  hatalmas  pillére:  a  kir.  József -műegyetem.  A  tudománynak 
erős  vára,  különösen  nagy  értéke  ma  a  magyar  nemzetnek. 

A  kir.  József-műegyetemen  nevelt  technikus  tudása  diadalmasan 
versenyez  a  gall  szellemen  táplált  mérnökével.  A  magyar  mérnökök  ala- 
possága eléri  a  németekét,  gyakorlatilag  versenyre  kel  az  angollal. 
A  transszibériai,  mandzsúriai,  délafrikai,  ausztráliai  s  holland-gyarmati 
vasúti  alkotásokhoz  a  kir.  József-műegyetemen  nevelt  mérnökök  szellemi 
tökéje  is  hozzájárult.  Az  amerikai  nagy  iparvállalatokban  a  magyar  tech- 
nikus nem  ritkaság.  Az  elektromos  találmányok  terén,  a  levegő  meg- 
hódításában a  magyar  mérnök  alkotó  ereje  diadalokat  arat. 

A  tudományos  technika  kultúrafejlesztő  hatását  minden  helyéről  ki- 
sugározza, nyilvánvaló  tehát,  hogy  a  technikai  főiskolák  azok  a  pólusok, 
ahonnan  a  legértékesebb  sugarak  ágaznak  ki  minden  irányba. 

Magyarországnak  egyetlen  ilyen  pólusa  a  kir.  József-műegyetem. 
Az  általa  kibocsátott  sugarak:  az  ősi  koronázó  városba  Pozsony-ba, 
Rákóczi  városába  Kassára,  az  iparűző  Szepességre,  kincses  Kolozsvárra,, 
a  zsilvölgyi  szénmedencébe,  a  Székely-földre,  a  Porta-Orientálison  át 
az  Aldunára,  a  Karsztokon  át  Fiúméba  vezető  vágányok  magnetikus  erő- 
vel vonják  ide  elszakított  véreinket.  Az  innen  kiáradó  sugarak  vezetik 
a  honnak  könnyeitől  nedves  Duna,  Tisza,  Dráva,  Száva   hajóit. 

Lobogjon  ebben  a  pólusban  továbbra  is  magasan  a  tudomány 
fáklyája;  világítson  be  az  elszakított  magyarságra;  öregbítse  a  nemzet 
jó  hímevét  s  legyen  zászlóvivője  a  magyar  kultúra  haladásának! 


MAGYAR  TECHNIKUSOK  VILÁGHÍRŰ  ALKOTÁSAI 

Báró  Eötvös  József,  az  első  magyar  kultuszminiszter,  Vörösmarty 
Mihály  a  nagy  magyar  költő  fölött  tartott  beszédében  mondja :  „A  világ- 
történet lapjain,  melyekre  az  emberi  nem  küzdelmei  fel  vannak  írva,  azt 
a  vigasztaló  tanulságot  találjuk,  hogy  a  föld  népei,  mint  az  ércek,  annál 

nagyobb  mértékben  állanak  ellen  az  idö  emésztő  hatalmának,  mennél  több 
nemesebb  elemet  foglalnak  magukban." 

A  magyar  nemzet  története  egész  folyamán  bővelkedik  nemes  ele- 
mekben, de  különösen  az  utolsó  száz  esztendőben.  Kevés  nemzet  van  a 
földkerekségen,  amelyet  ebben  az  időszakban  annyi  nemes  elem:  kiváló 
államférfiú,  költő,  tudós,  katona  és  technikus  díszített  volna,  mint  a  mi 
kicsiny  hazánkat. 

„Munka,  müvek,  alkotások"  című  tanulmányában  találóan  állapítja 
meg  jelenlegi  kultuszminiszterünk,  gróf  Klebelsberg  Kunó:  „Egy  nép 
csak  azzal  szerez  jogot  ahhoz  a  földhöz,  amely  hazája,  ha  azt  halhatatlan 
művekkel  magához,  nemzeti  géniuszához,  kapcsolja.  A  haza  földjére  ontott 
véren  kívül  a  müvek  és  alkotások  azok,  amelyek  révén  a  nemzet  magát 
a  haza  földjével  elválaszthatatlanul  jegyzi  el." 

Vajha  ezt  az  aranyigazságot  Trianon  szerzői  elismerték  volna! 

Soroljuk  fel  a  magyar  géniusznak  a  tudományos  technika  segítségé- 
vel teremtett  halhatatlan  müveit,  megnyugvásul  a  jelennek,  biztatásul 
a  jövőnek.  A  magyar  ingeniumnak  ezek  a  maradandó  becsű  s  a  magyar 
kultúra  magas  fokát  bizonyító  alkotásai  nagy  részben  az  elszakított  terü- 
letekre esnek:  eggyel  több  ok  és  jogcím  arra,  hogy  visszakerüljenek 
hozzánk. 

Az  első  világhírű  magyar  technikai  alkotások  gróf  Széchenyi  István 
korszakalkotó  működéséhez  fűződnek.  Széchenyi-nek  közéleti  tevékenysé- 
gével kezdődik  a  modern  Magyarország  kialakulása. 

A  XIX.  század  első  felében  valóban  ő  rázta  fel  az  országot  lethargiá- 
jából  és  hihetetlen  nehézségek  elhárítása  után  a  közlekedés  előmozdítá- 
sára megkezdette  az  alkotó  munkát.  Hűséges  társa  volt  ebben  a  tevékeny- 
ségében  Vásárhelyi  Pál  a  geniális  mérnök. 

Széchenyi-nék  a  tudományos  technika  vívmányai  iránt  rendkívüli 
érzéke  volt.  Előszeretettel  kereste  fel  és  tanulmányozta  a  nagy  technikai 
alkotásokat. 

1825-ben  X.  Károly  francia  király  koronázására  herceg  Esterházy- 
val  Franciaországba  utazott.  Az  ünnepélyek  untatták,  ellenben  annál 
nagyobb  hatással  voltak  reá  Franciaország  hatalmas  technikai  alkotásai. 

Amikor  megszemlélte  a  XIV.  Lajos  korában  épült  százzsilipes  Canal 
du  Midi-t,  amelyet  annak  idején  a  kalapos  király*)  II.  József  is  meg- 
bámult, elragadtatásában  így  kiált  fel:  „Vétek-e,  ha  egy  ily  mű  láttára, 
amelynek  létesítéséhez  annyi  erő  és  kitartás  kellé,  minekünk  is  a  szokott- 
nál hevesebben  forr  a  vérünk.  S  ha  e  helyet  azzal  a  szent  ábránddal 
hagyjuk  el,  hogy  mi  is  hatni  s  valami  magasztosba  akarunk  kezdeni." 

Három  napra  rá  a  Remoulin  melletti  Pont  du  Gard-ot  keresi  fel, 

*)  II.  József  nem  koronáztatta  meg  magát.  Minthogy  tehát  fejét  nem  érintette  Szent 
István  koronája,  a  magyar  nép   kalapos  királynak   novozte  el. 

a  római  szellemnek  ezt  a  remek  maradványát,  három  emeletsoros  sokívű 
aquaductot.  Szívemelő  látvány,  —  írja,  —  de  olyan  felkiáltásra,  mint 
Rousseau:  que  ne  suis-je  né  romáin  (miért  nem  születtem  rómainak), 
nem  láttam  magam  indíttatva.  Némán  maradtam,  gondolatban  azt  kérdve 
magamtól:  pour  quoi  suis-je  né?  (miért  is  születtem?) 

Hat  hét  múlva  Pozsonyban  van  az  1825.  évi  korszakalkotó  ország- 
gyűlésen. 

A  nagy  lélekemelő  technikai  alkotások  megszemlélelésekor  érzett 
szent  ábránddal  érkezett  haza  s  valóban  magasztosba  kezdett:  nemzetisé- 
günk megmentésére  alapította  a  Magyar  Tudományos  Akadémiát. 
A  technikai  alkotások  terén  pedig  két  évtized  alatt  századokra  kiható 
eredményeket  ért  el. 

Ha  valahol,  az  Alduna  mentén  létesített  halhatatlan  technikai  művek 
bizonyítják  a  magyar  géniusz  alkotó  erejét. 

Az  Alduna  hajózhatóvá  tétele  évszázadok  álmát  valósította  meg. 
Amire  a  római  nem  volt  képes,  megcsinálta  a  magyar.  Gróf  Széchenyi 
István,  akinek  technikai  ismeretei  messze  felülemelkedtek  a  dilettantizmus 
határain,  nem  rendelkezett  ugyan  a  római  légiók  tömegeivel,  de  energiája, 
párosulva  hűséges  munkatársának.  Vásárhelyi  Páí-nak  kiváló  technikai 
tudásával,  diadalmaskodott  az  addig  leküzdhetetlennek  tartott  akadályo- 
kon. És  ha  az  ő  idejükben,  a  XIX.  század  második  négeredében,  a  végle- 
ges szabályozást  még  nem  is  lehetett  végrehajtani,  az  Aldunán,  a  félel- 
metes Vaskapu-n  át,  a  hajózást  hihetetlen  nehézségek  legyőzése  után 
lehetővé  tették. 

A  magyar  kultúrszellem  sikerrel  szállt  itt  szembe  a  természeti  aka- 
dályokkal s  minden  elfogulatlan  bíráló  kénytelen  elismerni,  hasonló 
nehézségek  között  oly  kevés  költséggel  hasonló  eredményt  még  sehol  és 
sohasem  értek  el. 

Minden  hajó,  mely  az  Aldunán  keresztül  megy,  legyen  az  francia, 
angol,  német,  magyar,  szerb,  román,  vagy  cseh  stb.,  Széchenyi-tői  és 
Vásárhelyi-tői  kapja  igazolványát. 

Trajánus  aránylagosan  nyomorúságos  vontató  útjával  szemben  az 
Alduna  mentén  a  baloldalon  Európának  egyik  legszebb  műútja:  a  Szé- 
chenyi-út  vezet.  A  legnagyobb  magyar  emlékét  megörökíti  az  út  feletti 
sziklafalba  vésett  Széchenyi-emléktábla.  Ezt  a  jelenleg  román  fenn- 
hatóság alatt  álló  területen  levő  tabulát  az  út  veszélyeztetése  nélkül  nem 
lehet  onnan  eltüntetni. 

A  múlt  század  végén  Wallandt  Ernő  vezetése  alatt  kiváló  magyar 
mérnökök  tervei  szerint  hajtották  végre  az  aldunai  zuhatagok  végleges 
szabályozását  és  létesítették  a  Vaskapu-csatornát. 

Megelőzően  sem  Európában,  sem  a  világ  más  helyén  nem  végeztek 
ilyen  nagyszabású,  sok  tekintetben  egészen  különleges  természetű,  rend- 

kívül  nehéz  mérnöki  munkát.  A  magyar  technikai  tudás  és  energia  azon- 
ban itt  is  diadalmaskodott. 

Magyar  tudás,  magyar  akarat,  magyar  szív  és  magyar  kar  véste  be 
ezt  a  hajóutat  a  sziklákba  maradandó  emlékül,  de  figyelmeztetésül  is,  hogy 
itt  a  magyarság  vitte  előre  a  kultúrát  és  emelte  magához  az  Alduna 
melletti  alacsony  kultúrájú  oláh  és  szerb  népet. 


Nemzeti  önérzetünk  növekedik,  ha  az  aldunai  út  és  a  Tisza-szabályo- 
zás lángeszű  tervezőjére,  az  Institutum  Geometricum-ot  végezte  kiváló 
mérnökre,  Vásárhelyi  Pál-ra,  gondolunk. 

Az  Alduna  veszedelmes  zuhatagainak  felmérését  a  XIX.  század 
harmincas  éveiben,  megbízható  hajózási  térkép  készítése  céljából  olyan 
szakavatottan  végezte,  hogy  az  a  hidrotechnikának  mindig  maradandó 
becsű  müve  lesz.  Aldunai  térképe  bátran  nevezhető  a  világ  első  folyami 
térképének. 

Örökbecsű  az  Alduna  szabályozása  érdekében  kifejtett  működése  is. 
Úttörő  munkájával  dicsőséget  szerzett  a  magyar  névnek,  ö  tervezte  és 
építette  Széchenyi  felhívására  az  Alduna-menti  hírneves  Széchenyi-út-a.t. 

E  hatalmas  munkák  után  századokra  szóló  nagy  mű  vár  reá:  a 
Tiszc-szahályozás  terveinek  elkészítése.  A  Tisza  folyóról  készített  fel- 
vételei is  valódi  kincsek,  amelyek  a  külföldi  szakértők  csodálatát  méltán 
felkeltették.  Ezekhez  hasonló  alapos  és  tömeges  felvételek  valamely 
folyóról  akkor  sehol  másutt  a  világon  nem  voltak.  De  olyan  szabályozás 
is,  mint  a  Tisza  folyóé,  egyedül  álló  a  világon. 

Vásárhelyi  a  szerzője  a  ris2;a-szabályozás  epochális  tervének,  amely- 
nek végrehajtása  tulajdonképpen  újabb  honfoglalást  jelentett.  Ilyen 
nemzetmentő  munka  a  világ  bármely  nemzetének  dicsőségére  válnék. 

A  Tisza  völgyében  ma  az  ármentesített  terület  túlhaladja  a  két  és 
félmillió  hektárt.  Ez  az  eredmény  Európában  páratlan,  Magyarország 
szempontjából  pedig  életkérdés.  A  Tisza-völgy  lakosságának  exiszten- 
ciáját  az  ármentesített  területek  hiányában  alig  lehetne  biztosítani. 

Páratlan  eredménnyel  kutatta  Vásárhelyi  a  vízmozgás  törvényét  is. 
A  probléma  korántsem  egyszerű.  Gálilei  annakidején  joggal  mondotta: 
„Az  égi  testek  mozgása  fölfedezésében  bámulatos  nagy  távolságuk  elle- 
nére is,  kevesebb  nehézségre  találtam,  mint  a  folyók  mozgására  vonat- 
kozó vizsgálatokban,  noha  az  szemünk  előtt  történik". 

Vásárhelyi  a  folyóvíz-mozgás  törvényének  megállapításával  meg- 
előzte korát.  Nagynevű  külföldi  mérnökök  jóval  később  jutottak  e  tör- 
vényszerűségnek ily  alakban  való  meghatározására. 

Az  északamerikai    Unióban    Humphreys    és    Abbot    vezetése    alatt 

1851-től  1858-ig  egész  mérnöki  kar  tanulmányozta  a  Mississippi-t,  hogy 
megállapítsák  a  folyóvíz-mozgás  törvényét.  A  kutatások  eredményeit 
magában  foglaló  hatalmas  tanulmányt  Lincoln  elnök  felhívására  több 
példányban  átküldték  Európába,  a  tudósok  figyelmébe  ajánlották  a  müvet 
és  véleményt  kértek  tőlük.  Európában  első  sorban  Magyarország  ellen- 
őrizhette volna  a  Humphreys — Abbot-féle  folyóvízmozgás  törvénji;, 
amennyiben  ide  is  fordultak  volna,  mert  akkoriban  egész  Európában 
elsősorban  Magyarországon  voltak  nagyobb  folyókról  megfelelő  adatok: 
Vásár  hely  i-nék  páratlan  felvételei  a  Duná-ró\  és  Tiszá-ról.  Az 
egész  históriában  azután  az  a  legérdekesebb,  hogy  a  két  amerikai 
kapacitás  a  folyóvíz  mozgása  tekintetében  majdnem  ugyanazt  a  törvény- 
szerűséget állapította  meg,  mint  két  évtizeddel  korábban  Vásárhelyi,  akit 
azonban  nem  gyámolíthatott  az  állam  bőkezűsége  s  aki  hivatalos  teendők- 
kel túl  volt  terhelve,  ö  csupán  a  tudomány  szeretetétől  sarkalva  foglal- 
kozott a  problémával. 


A  magyar  géniusz  a  tudományos  technika  egyéb  területein  is  alkotott 
halhatatlan  műveket. 

Siemens  Werner,  a  lángeszű  német  mérnök,  1867  elején  mutatta  be 
a  berlini  tudományos  akadémiának  azt  a  tanulmányát,  mely  a  dinamó 
princípiumát  tartalmazza.  Ez  az  elektrotechnika  fejlődésében  korszak- 
alkotó találmány  valóban  az  ő  nevéhez  fűződik,  noha  a  dinamógép  szer- 
kesztésének elvére  Jedlik  Ányos,  a  pesti  egyetem  és  az  időközben  meg- 
szűnt Institutum  Geometricum  tanára,  legalább  hat  esztendővel  korábban 
rájött,  de  ez  a  fölfedezése,  sajnos,  dolgozószobájában  rejtve  maradt. 

A  budapesti  egyetem  fizikai  szertárában  azonban  megvan  az  első 
dinamó,  amelyet  Jedlik  Ányos  Nuss  pesti  gépész  műhelyében  készíttetett. 
A  leltár  oklevélszerű  adata  szerint  ez  a  készülék  1861-ből  való. 

A  mechnikai  feltalálás  tehetségével  megáldott  Jedlik  készítette 
1828-ban  az  első  elektromágneses  motort  is.  Az  újabb  német  művek, 
sajnos,  Jedlik-nek  ezt  a  találmányát,  nevét  elferdítve,  Jedlicska  profesz- 
szornak  tulajdonítják. 

Ilyen  előzmények  után  nem  csoda,  ha  az  elektrotechnika  a  múlt  szá- 
zad nyolcvanas  éveiben  Magyarországról  indult  el  világhódító  útjára. 

Tudós  magyar  technikusok:  Bláthy,  Déri  és  Zipernovszky,  a  budai 
Ganz-gyár  kiváló  mérnökei,  az  1885.  évi  budapesti  országos  kiállításon 
mutatták  be  világraszóló  találmányukat,  a  váltakozó  áramú  transzformá- 
tor-rendszert, amellyel  lehetővé  tették  az  elektromos  áramnak  nagy  távol- 
ságra kevés  veszteséggel  átvitelét,  nagy  területen  gazdaságos  szétosztását. 
A  modem  elektrifikálás,  az  elektromos  világítás,  az  energiaátvitel  ilyen 

módon  vált  lehetségessé.  Az  első  nagy  városi  telep,  amely  e  rendszer 
szerint  készült,  1892-ben  a  rótnai  volt  és  itt  létesült  az  első  nagy  munka- 
átvitel is.  (Tivoli — Róma.) 

A  nagy  vasutak  elektromos  vontatása  terén  Kandó  Kálraíin  foglalja 
le  magának  az  úttörők  dicsőségének  nagyobbik  részét.  Halhatatlan  ér- 
deme, hogy  a  nagyfeszültségű  forgó-áramot  a  nagy  vasutak  elektrifiká- 
lására  alkalmassá  tette.  Itáliában  az  ő  rendszere  szerint  felszerelt  Valtel- 
íma-vasúton  fényesen  beigazolta  e  rendszer  gazdaságos  voltát  s  idegen 
földön  becsületet  szerzett  a  magyar  névnek. 

Legutóbb  a  párizs — orleansi  vasút  kívánságára  írta  meg  Kandó: 
Etude  sur  les  vibrations  du  mécanisme  moteur  des  locomotives  électriques 
című  nagybecsű  tanulmányát.  Ennek  eredménye,  hogy  a  párizs — orleansi 
vasút  rázkódtatás  nélkül  járó  Kandó-renászerü  alvázzal  bíró  két  darab 
kísérleti  egyenáramú  lokomotívot  rendelt  meg  a  budapesti  Ganz-gyárban, 
amelynek  Kandó  időközben  kötelékébe  lépett.  Ezek  a  lokom.otívok,  amint 
a  próbameneteken  bebizonyult,  130  km.  óránkinti  sebesség  esetén  is  simán, 
rázkódtatás  nélkül  járnak. 


Világra  szólót  alkotott  Magyarország  a  hídépítészet  terén  is. 

Budapest  grandiózus  Duna-hídjai  közül  a  remek  Széchenyi-lánchid 
még  az  angol  tierney  Clark  Vilmos,  a  Margit-híd  pedig  a  párizsi  Gouin 
Ernő  és  társa  cég  tervei  szerint  épült.  Tisztán  magyar  alkotás  azonban  a 
Ferenc  József-híd  és  a  fejedelmi  Dunát  290  m.  hosszú  egj'etlen  nyílással 
áthidaló  Erzséhet-lánchid.  Az  utóbbi  az  európai  kontinensnek  legnagj^obb 
nyílású  hídja  és  az  egyik  legnagyobb  nyílású  lánchíd  a  világon. 

Az  addig  épített  lánchidaknak  közös  hibájuk  volt,  hogy  nem  voltak 
kellően  merevítve  s  így  a  lánctartók  nagyobb  lengéseket  végeztek. 
Kherndl  Antal,  a  budapesti  József-műegyetem  tudós  tanára  kidolgozta 
a  merevített  lánctartókra  vonatkozó  elméletét  és  ez  a  theória  szolgált 
az  Erzséhet-lánchid  tervezésének  alapjául. 

E  hatalmas  hidat  tehát  hazai  építőanyagokból,  hazai  gépekkel,  hazai 
munkaerőkkel  és  hazai  theória  alapján  építettük  fel.  Ilyen  alkotást  saját 
erejéből  nyilván  csak  magasabb  kultúrájú  nép  tud  előállítani. 


A  magyar  ipar  fejlesztése  céljából  a  tudományos  technikát  termé- 
szetesen elsősorban  olyan  problémákra  irányítottuk,  amelyeknek  Magyar- 
ország vette  hasznát. 

Nemcsak  Budapest,  hanem  egész  Magyarország  közgazdasági  fejlő- 
désére igen  nagyjelentőségű  volt  a  budapesti  első  gőzmalom  (1838),  a 
József-hengermalom,  Széchenyi-nok  egyik  nevezetes  alkotása. 

Ez  a  malom  volt  a  megindítója  a  később  oly  magas  színtájra  emel- 
kedett, hatalmas,  világhírű  magyar  malomiparnak.  Hiszen  e  téren  min- 
den újítás,  minden  javítás  Magyarországról  indult  ki.  A  magyar  malmok 
a  magyar  lisztet  világhírűvé  tették.  A  külföld  idejárt  iskolába,  hogy 
megtanulja  az  őrlés  helyes  módját.  A  magyar  molnár  lett  a  világ  legjobb 
molnárja. 

A  trianoni  úgynevezett  békeszerződés  ezt  a  virágzó  magyar  ipart  is 
tönkretette. 

A  magyar  ipar  fejlesztése  terén  halhatatlan  érdemei  vannak  Mech- 
wart  András-nak.  Az  ő  vezetése  alatt  fejlődött  ki  a  Ganz-gyár  Magyar- 
ország legtekintélyesebb  ipari  telepévé  és  lett  kiváló  mérnökei  működé- 
sével világhírű. 

Mechwart  idegenből  származott  hozzánk,  de  izig-vérig  magyarrá 
vált,  aki  nagy  szeretettel  karolta  fel  a  magyar  technikai  problémákat. 
Amikor  1873-ban  a  nagy  pénzügyi  krízis  megsemmisüléssel  fenyegette 
a  vezetése  alatt  álló  gyárat,  meglepte  a  világot  nevezetes  hengerszékével, 
amellyel  megvetette  malomiparunk  technikai  tökéletességének  alapját. 
Mechwart  hengerszéke  mind  az  öt  világrészen  elterjedt  s  természetesen 
a  gyár  is  felvirágzott,  új  hazája  iránti  ragaszkodásának  bizonyítéka 
rotációs  ekéje,  amellyel  a  mezőgazdaságra  utalt  Magyarországon  a  több- 
termelést óhajtotta  előmozdítani. 


A  motortechnika  terén  szintén  világhírű  magyar  sikerről  számol- 
hatunk be. 

Bánki  Donát,  a  későbbi  hírneves  műegyetemi  tanár,  készítette  1892- 
ben  az  első  karburátor-t.  Az  automobilok,  meg  a  repülőgépek  milliói  a 
földkerekségen  a  Bánki-karburátor  elvén  létesített  készülékekkel  van- 
nak ellátva. 

Mélyreható  tudományos  kutatásokat  végzett  Bánki  a  turbinák  szer- 
kesztése terén  is.  „A  gőzturbinák  szerkesztési  alapelvei"  című  tudomá- 
nyos értekezése  az  1905.  évi  liége-i  nemzetközi  technikus  kongresszuson 
általános  elismerést  aratott.  (Bases  du  calcul  des  turbines  a  vapeur.  Publ. 
du  Congres  International  des  Mines  etc.  Liége.  1905.)  Új  vizturbina- 
jával  amelyben  a  vízsugár  a  járó  kereken  áthaladva  kétszer  szeli  át  a 
lapátkoszorút,  már  teljesen  letaroltnak  látszó  területen  új  és  igen  eredeti 
gondolatot  produkált.  Franciaországban  vagy  száz  Bánki-turbinával 
felszerelt  vízerőtelep  termel  elektromos  energiát  és  tart  üzemben  külön- 
féle gyárakat. 

A  tudományos  technikai  irodalomban  Bánki  nevét  az  egész  világon 
ismerik.  Maga  nem  tartotta  szükségesnek,  hogy  annakidején  a  karburá- 
tor megalkotásának  elsőbbségét  megvédje,  megtette    azt    helyette    jóval 

később  egy  külföldi  gyár,  nem  azért,  hogy  a  geniális  magyar  kutató 
érdemeit  elismertesse,  hanem  hogy  konkurrensének  szabadalmi  igényeit 
megsemmisítse.  Bánki,  a  szerény  tudós  mérnök,  alig  vett  erről  tudomást, 
annál  inkább  azonban  a  müveit  világ  Bánki-ró\. 

Az  európai  kultúrát  tanulmányozó  tokiói  műegyetemi  tanárt  Bánki 
neve  Budapestre  vonzza. 

A  természettudományok  és  a  tudományos  technika  mesterműveinek 
nagyszerű  müncheni  múzeumában  pedig  a  Bánki-mótor,  az  1894-ben 
létesített  első  magasnyomású  benzinmotor,  a  karburátorral  együtt,  vala- 
mint világhírű  új  vízturbinÁ-ja.  is  hirdeti  a  tudományos  világnak  a  ma- 
gyar géniusz  hatalmas  alkotó  erejét. 


Csupán  a  legkiválóbbakat,  a  világhírűeket  soroltuk  fel  a  tudományos 
technika  magyar  alkotásai  közül.  Mindegyikben  Magyarország  haladá- 
sának előmozdítása  volt  az  ösztönző  erő,  mindegyikben  nemzeti  gondolat 
vált  tetté. 

Elbizakodottság  nélkül,  büszkén  vethetjük  fel  a  kérdést:  melyik 
nemzetnél  volt  egy  évszázad  alatt  a  tudományos  technikának  annyi 
világraszóló  sikere,  annyi  világító  fáklyája,  mint  Magyarországon? 

Ezek  a  fáklyák  megvilágítják  azt  a  nehéz  utat,  amelyen  a  jövőben 
haladnunk  kell. 

Szenvedve,  küzdve,  nélkülözve,  folyton  munkálkodva  nem  szűnünk 
meg  az  igazságban,  a  jobb  jövőben  remélni. 

Sohasem  feledjük  el  Magyarország  nagy  hercegprímásának,  Páz- 
mány Péter-nék,  aki  1635-ben  alapította  a  nagyszombati*) ,  ma  budapesti 
tudományegyetemet,  a  mai  viszonyokra  is  találó  kijelentését:  „Én  nem- 
zetem, bizony  négy  vállra  való  a  teher,  amit  két  vállal  kell  hordanod,  de 
tűrd  el,  mert  ami  könnyű,  az  a  hitványokra  van  bízva !" 

*)   Nagyszombat  ma   szintén   cseh  megszállott  területen   van. 

feltalálói    géniusz    rendszerint     az     iparilag    fejlett 
országokban  születik  meg  és  itt  nő  nagyra.  Magyar- 
ország 1867-ig  az  ipar  szempontjából  nézve  Ausztria 
gyarmata    volt.    Ezért  Magyarország  jó  néhány  év- 
tizeddel később  mutatja  első  jeleit  annak  a  korszakos 
ipari    átalakulásnak,  amely  a  nyugati    országokban 
a  gépesítés  révén  már  a  múlt  század  első  felében  nagy 
lendülettel  indult  meg.  Nem  csoda,  hogy   a   magyar 
feltalálói    tevékenység   is    jóval    később    vált   észre- 
vehetővé, mint  a  többi  civilizált  országokban. 
Régebben  is  akadtak  Magyarországon  feltalálók,  —  jeléül  annak, 
hogy  a  magyar  elmében  is  megvan  a  találékonyság,  eredetiség  és  tech- 
nikai készség.  Néhány  példa  igazolja  ezt  az  állítást. 

Nevezetes  dolog,  hogy  a  legelső  magyar  találmány,  amelyről  meg- 
bízható értesülésünk  van,  de  amelynek  feltalálóját  nem  ismerjük,  valósá- 
gos korszakos  jelentőségűvé  vált  és  még  most  is  szinte  megszámlálhatat- 
lan millió  példányban  szolgál  az  emberiségnek.  Ez  nem  más,  mint  az 
acélrúgó,  amely  majdnem  minden  közúti  és  vasúti  jármű  tengelyei  és 
a  személyeket  vagy  terheket  felvevő  szekrény  közé  van  beiktatva.  Az 
első  ilyen  szerkezetű  közúti  járművet  a  15-ik  században  készítették  a 
Komárom  vármegyei  Kocs  községben.  Innen  a  magyar  „kocsi"  elneve- 
zés, amely  némi  átalakítással  más  nyelvekbe  is  átment  (franciául  „coche*', 
németül  „Kutsche",  angolul  „coach").  Ma  ezt  az  egyszerűségében  geniális 
feltalálói  gondolatot,  mint  megszokottat,  már  nem  is  becsüljük  meg  an- 
nak valódi  érdeme  szerint. 

A  16-ik  század  végéből  származik  egy  másik  magyar  találmányi 
gondolat,  amely,  bár  nem  valósult  meg,  megemlítést  azért  érdemel, 
mert  több  későbbi,  modern  találmány  előfutára.  Ez  egy  vertikális  ten- 
gelyű szélturbina,  amelynek  feltalálója  Verantins  Faustus,  előbb  veszp- 
rémi várkapitány  és  püspöki  jószágigazgató,  később  —  felesége  halála 
után  —  szerzetes  és  végül  csanádi  püspök.  Ezt  a  szélkereket  Verantius 
„molae  turris  rotundae"-nék  nevezte  el  és  1600  körül  Velencében  meg- 
jelent és  „Machinae  Novae  Fausti  Verantii  Siceni  Cum  Declaratione  La- 
tina, Italica,  Hispanica,  Gallica  et  Germanica"  című  ötnyelvű  művében 
számos  más  elmés  szerkezettel  együtt  hozta  nyilvánosságra.  Találmányá- 
nak lényege  az,  hogy  a  forgó  szélkereket  álló  terelő  lapátokkal  vette  kö- 
rül, így  lett  a  szélkerékből  szélturbina,  —  úgy  mint  a  19-ik  század  elején 
a  francia  Fourneyron  azonos  gondolata  szerint  a  vízikerékből  vízitur- 
bina. Verantius  szerkezetével  újabban  ismét  találkozunk  a  francia  Es- 
caffre  és  a  magyar  Doktorics  szélturbináiban.  Verantius  1617-ben  hunyt 
el  és  egy  Isola  di  Petricchio  nevű  kis  adriai  szigeten  van  eltemetve. 

A  régen  múlt  időkből  felemlíthető  még  a  legendás  hírű  Kempelen 
Farkas,  aki  a  18-ik  században  találta  fel  híres  sakkautomatáját.  Kempe- 
len azonban  komoly  szerkezetekkel  is  foglalkozott,  ö  tervezte  például  a 
schönbrunni  császári  kastély  személyfelvonóját  és  az  ottani  szökőkutakat 
ellátó  önszabályozó  szivattyúkat.  Atmoszférikus  nyomású  gőzgépet  is 
szerkesztett  és  egy  jó  hatásfokú  vízikereket. 

A  19-ik  század  elején  kezdik  a  külföldi  fizikusok  az  elektromosság 
tudományának  alapjait  megvetni.  Itt  kapcsolódik  be  egy  magyar  fizikus- 
nak, Jedlik  Ányosnak  egy  nevezetes  találmánya,  —  az  első  elektromotor. 
A  francia  Ampere  tanulmányozta,  mint  első,  áramvezetőknek  egymásra 
és  mágnesekre  való  mozgató  hatását  és  ő  találta  fel  az  elektromágnest  is. 
Ezeket  használta  fel  Jedlik  elektromotorának  szerkezetében.  Jedlik  Ányos 
Szimó  községben  született,  Komárom  vármegyében,  1800-ban,  mint  föld- 
míves szülők  gyermeke.  Gimnáziumi  tanulmányainak  befejezése  után 
17  éves  korában  belépett  a  Szt.  Benedek-rendbe  és  tanár  lett  előbb  Győ- 
rött, majd  Pozsonyban,  míg  végül  a  budapesti  egyetem  tanárává  nevez- 
ték ki,  ahol  1840-től  1878-ig  adta  elő  a  fizikát.  Elektromotorát  1828-ban 
készítette  el  Győrött.  Ez  egy  valóságos  forgó  motor,  amely  még  most  is 
üzemképes.  Jedlik  megelégedett  azzal,  hogy  szerkezete  jól  működött  és 
nem  hozta  nyilvánosságra. 

Sajnos,  ugyanígy  járt  el  egy  másik,  igen  nagy  horderejű  gondolatával, 
amelyet  1861-ben  Jásch  pesti  mechanikus  útján  valósított  meg.  Ez  egy 
homopoláris  egyenáramú  gép  volt,  amely  a  hat  évvel  később  Siemens 
Werner  által  feltalált  dinamoelektromos  elv  alapján  épült  fel.  Ezt  a  gépet 
a  budapesti  egyetem  fizikai  szertárában  őrzik.  Ha  Jedlik  publikálta  volna 
találmányát,  úgy  a  dinamóelektromos  elvet,  ameljaiek  kimondásától  kezdő- 

dik  az  erősáramú  elektrotechnika,  nem  Siemens,  hanem  Jedlik  után  ne- 
vezték volna  el. 

Mindkét  készüléket  bemutatták  működésben  a  Magyar  Elektro- 
technikai Egylet  által  1928-ban  rendezett  Jedlik-centennárium  alkalmá- 
val, —  igazolván  ilymódon,  hogy  az  első  elektromotort  és  az  első  dinamó- 
gépet  magyar  ember  találta  fel. 

Úgy  mint  Jedlik,  ugyancsak  a  magyar  tudósok  osztályából  való  Petz- 
val  József,  az  arckép-objektivlencse  feltalálója.  Petzval  Szepesbélán  szü- 
letett 1807-ben  és  elhunyt  1891-ben.  Eredetileg  mérnök  volt,  de  nagy  elő- 
szeretettel foglalkozott  a  felsőbb  matematikával  és  az  optikával.  Nagyon 
fiatalon  lett  a  budapesti  egyetem  tanára,  míg  1836-ban  a  bécsi  egyetemre 
hívták  meg  a  matematika  tanárának.  Itt  kezdett  foglalkozni  a  fényké- 
pező lencsék  optikájával.  A  francia  Daguerre  és  Niépce  nagy  találmánya, 
a  fotografálás,  ekkor  még  abban  a  hibában  leiedzett,  hogy  a  felvételhez 
a  lencsék  csekély  fényereje  miatt  körülbelül  félóra  kellett,  úgyhogy  sze- 
mélyeket nem  lehetett  fotografálni.  Petz válnak  1839-ben  sikerült  egy 
olyan  lencsét  kombinálni  és  kiszámítani,  amely  az  expozició-idöt  percekre 
csökkentette.  Az  első  ilyen  lencsét  Voigtldnder  német  optikus  csiszolta 
Petzval  útmutatásai  szerint.  így  vált  lehetővé  arcképek  elkészítése  foto- 
grafikus úton,  ami  azután  alapja  lett  a  későbbi  fotograf -iparnak. 

Áttekintésünkben  most  már  közeledünk  a  múlt  század  második  felé- 
hez, amidőn  Magyarország  politikai  önállóságának  visszanyerése  után  a 
magyar  ipar  is  fejlődésnek  indult.  Az  első  gépgyárat  egy  kis  öntődéből 
fejlesztette  Ganz  Ábrahám.  Ennek  a  gyárnak  keretei  között  keletkezett 
és  nőtt  nagyra  a  magyar  találmányok  nevezetes  sora.  Ezért  mindenek- 
előtt a  Ganz-gyár  mérnökeinek  feltalálói  tevékenységét  fogjuk  vázolni. 

Időbelileg  első  helyen  áll  Mechwart  András.  1834-ben  született  a  ba- 
jorországi Schweinfurtban,  tehát  német  származású  volt.  Magyarnak 
kell  mégis  tekintenünk,  mert  érzelmileg  teljesen  egybeforrt  új  hazájával^ 
de  találmányai  is  a  magyar  föld  termékeinek  értéknövelését  célozták. 
Mechwart  műegyetemi  tanulmányait  Augsburgban  végezte  el  1855-ben 
és  miután  négy  évig  egy  német  gépgyárban  dolgozott,  1859-ben  Ganzhoz 
lépett  be,  annak  budai  gyárába,  amely  akkor  mintegy  40  munkással  dol- 
gozott. Mechwartnak  érdemeit  a  Ganz-gyár  kifejlesztése  körül  itt  nem 
elemezhetjük,  hanem  csak  feltalálói  munkáját  regisztráljuk. 

Mechwart  találmányait  az  jellemzi,  hogy  általánosan  érzett  szük- 
ségletnek akarnak  megfelelni  és  pedig  az  ő  hozzá  legközelebb  eső  magyar 
haza  szükségleteinek.  Legnevezetesebb  találmánya,  az  1874-ből  származó 
hengerszék  is,  elsősorban  a  magyar  acélos  búza  megőrlésére  való  volt. 
Ez  a  hengerszék  kéregöntésű,  ferdén  rovátkolt  hengerekkel  dolgozik  és 
munkája  oly  kitűnő  volt  már  az  első  években,  hogy  igen  hamar  terjedt  el 
a  magyar  malmokban  és  nemsokára  a  külföld  malmaiban  is.  Igen  sok 

ilyen  hengerszéket  szállított  a  Ganz-gyár  az  Amerikai  Egyesült  Álla- 
mokba is.  A  magyar  malmok  lisztje  elsősorban  e  hengerszékek  munká- 
jának köszönhette  világhírét.  Mechwartnak  másik  ismert  találmánya  a 
forgó  gőzeke,  amely  azonban  azért  nem  terjedt  el,  mert  a  könnyű  traktor- 
ekék kiszorították. 

Mechwart  nem  tartozott  ahhoz  a  gyárigazgató-típushoz,  aki  más 
feltalálót  nem  enged  maga  mellett  érvényesülni.  Ellenkezőleg,  készséggel 
felkarolt  minden  jó  gondolatot  és  erélyesen  támogatta  annak  megvalósí- 
tását. Munkatársai  közül  hamar  kitűnt  Bánki  Donát  (1859 — 1922)  ki- 
tűnő elméleti  képzettségével  és  eredeti  gondolatmenetével.  Ismert  talál- 
mánya a  vízbefecskendezéses  benzinmotor,  amelyet  Csonka  János  budapesti 
műegyetemi  művezetővel  együtt  szerkesztett  meg  1892-ben.  Ugyanabból 
az  évből  való  Bánki  és  Csonka  egy  másik  közös  találmánya,  a  benzin- 
motorhoz való  porlasztó,  másnéven  karburátor,  amely  messze  felülmúlta 
az  addig  ismert  szerkezeteket.  Alapgondolatát  megvalósítva  látjuk  min- 
den jelenleg  használatos  karburátornál.  A  feltalálóknak  ebből  semmi 
hasznuk  nem  volt,  mert  féltek  a  szabadalmi  perek  nagy  költségeitől. 
Bánki  később  a  budapesti  műegyetem  tanára  lett  és  mint  ilyen  találta  fel 
1917-ben  ismert  turbinciját,  amelyben  a  vízsugár  kétszer  járja  át  a  forgó 
kereket.  Kisebb  esésekre  és  nem  túlnagy  vízmennyiségekre  igen  alkalmas 
szerkezeténél  fogva  külföldön  is  elterjedt,  különösen  Franciaországban  és 
Németországban. 

1878-ban  történt,  hogy  Mechwart  figyelme  az  akkor  még  gyermek- 
éveit élő  elektrotechnika  felé  fordult.  Ebben  az  időben  tűnt  fel  először 
egy  Zipernovszky  Károly  nevű  fiatal  mérnök,  a  Magj^ar  Mérnök-  és  Épí- 
tész-Egyletben tartott  elektrotechnikai  tárgyú  előadásaival.  Ziper- 
novszky, aki  1853-ban  született,  eredetileg  gyógyszerész  volt,  de  később 
a  budapesti  műegj'etemre  iratkozott  be  és  azt  kitűnő  sikerrel  el  is  vé- 
gezte. Mechwart  őt  azzal  bízta  meg,  hogy  a  Ganz-gyárban  kezdje  meg 
dinamógépek  és  ívlámpák  gyártását.  Ebbeli  munkálkodása  a  kezdeti  ne- 
hézségek leküzdése  után  nagyon  sikeres  lett  és  neve  a  technikai  iroda- 
lomban csakhamar  ismertté  vált.  Előszeretettel  foglalkozott  a  váltakozó- 
áramú technikával  és  ezen  az  úton,  karöltve  munkatársaival,  Déri  Mik- 
sával és  Bláthy  Ottó  Titusszal,  jutott  el  egy  valódi  világsikerhez.  Ziper- 
novszkyt  1894-ben  kinevezték  az  elektrotechnika  tanárának  a  budapesti 
műegyetemre,  ahol  visszavonulásáig,  1925-ig  egy  egész  elektrotechnikus 
generációt  nevelt  fel  a  gyakorlati  élet  számára. 

Déri  Bácson  született,  Bács  vármegyében,  1854-ben.  Műegyetemi  ta- 
nulmányait Budapesten  és  Bécsben  végezte.  1878-tól  1881-ig  a  magyar 
közlekedésügyi  minisztérium  folyammérnöke  volt,  de  már  ebben  az  időben 
is  foglalkozott  elektrotechnikával.  A  Ganz-céghez  1882-ben  lépett  be  és  ott 
működött  1889-ig,  amikor  a  bécsi  Internationale  Elektrizitáts-Gesellschaft 

igazgatója  lett.  1922-ben  nyugalomba  vonult.  Bláthy  Tatán  született 
1860-ban.  Műegyetemi  tanulmányait  Bécsben  végezte.  1881-ben  a  Magyar 
Kir.  Államvasutak  Gépgyárában  kapott  alkalmazást,  de  már  1883-ban 
átlépett  a  Ganz-céghez,  ahol  még  ma  is  működik. 

A  világsiker,  amelyre  fent  célzás  történt,  a  váltakozóáramú  transz- 
formátor-rendszer feltalálása  volt.  A  Zipernovszky — Déri — Bláthy-triÁsz, 
amelynek  nevéhez  ez  a  találmány  fűződik,  az  egész  világon  ismeretes. 
Közkeletű  igazság  ma  már,  hogy  ez  a  rendszer,  amelyet  a  feltalálók  1885- 
ben  ismertettek,  tette  először  lehetővé  az  elektromos  energiának  nagy 
távolságokra  való  átvitelét  és  nagy  területeken  való  elosztását.  Bár  kez- 
detben egyes  külföldi  cégek  vagy  azoknak  exponensei  nagyon  támadták 
ezt  a  rendszert,  később,  amidőn  a  találmány  használata  mindenki  számára 
szabaddá  vált,  annál  erösebben  terjedt  el.  Ma  már  alig  van  olyan  nagyobb 
energiamennyiségeket  termelő  mű,  amely  ne  ezen  a  rendszeren  épülne  fel, 
azaz  ne  használna  egymással  párhuzamosan  kapcsolt,  zárt  mágneses 
körű  transzformátorokat,  amelyek  a  távvezetéken  kapott  nagyfeszült- 
ségű áramot  a  használati  kisfeszültségre  transzformálják.  Ez  a  rendszer 
tette  lehetővé  az  olyan  vízierők  hasznosítását,  amelyek  az  energiaszükség- 
let helyétől  több  száz  kilométer  távol  vannak.  Ez  a  rendszer  engedte  meg, 
hogy  több  százezer  lóerős  gőzerőtelepeken  termeljék  rendkívül  gazdasá- 
gosan az  elektromos  energiát.  Ennek  a  rendszernek  az  alapján  lehetett 
az  elektromos  energiát  sok  ezer  négyzetkilométeres  területeknek 
legkülönfélébb  mechanikai,  kémiai,  metallurgiai,  vontatási,  világítási  és 
egyéb  céljaira  koncentrálva  termelni  és  gazdaságosan  elosztani.  Itt  tehát 
egy  olyan  magyar  találmányról  van  szó,  amelynek  kihatása  a  technikai 
civilizációra  valóban  óriásinak  mondható. 

A  három  feltalálónak  még  számos  más  értékes  találmányáról  itt  csak 
röviden  emlékezhetünk  meg.  Ilyen  volt  annak  idején  Zipernovszky  ivlám- 
pája,  amely  korának  egyik  legjobb  ívlámpája  volt.  Zipernovszky  és  Déri 
öngerjesztő  és  önszabályozó  váltakozóáramú  gépe  1883-ban  nagy  feltű- 
nést keltett  és  fontos  eleme  volt  a  transzformátor-rendszernek.  Ez  a  gép 
később,  1888-ban,  kiszorult  a  gyakorlatból,  mert  Zipernovszkynak  sike- 
rült egy  szerkezetileg  megfelelőbb  gépet  feltalálni.  Bláthynak  igen  nagy 
horderejű  találmánya  1889-ből  az  első  váltakozóáramú  wattóra-számláló , 
amelyet  azóta  ismételten  javított  és  amely  jelenlegi,  legújabb  alakjában 
is  első  helyen  áll.  Bláthytól  származik  az  első  bevált  önműködő  gépfeszült- 
ség-szabályozó is,  továbbá  az  első  közvetett  működésű  fordulatszabályozó 
víziturbinákhoz,  amelynek  elvét  valamennyi  víziturbinaszerkesztő  elfo- 
gadta. Nagyértékű  szerkezeti  találmányai  vannak  Bláthynak  a  gőzturbi- 
náktól hajtott  elektromos  generátorok  terén  is.  Déri  találmányai  közül 
a  leghíresebbek  egyfázisú  kollektor os  motora  1903 — 4-ből,  amelyből  má- 
sok  képezték   ki   a   vontatásban   használt  egyfázisú  motorokat,   továbbá 

aszinkrón-repulziós  motora  és  kompenzált  egyenáramú  gépe,  amely  gőz- 
turbinától való  hajtásra  különösen  alkalmas. 

A  múlt  század  90-es  évtizedének  elején  kezdték  a  háromfázisú  váltó- 
áramot erősebben  használni.  A  magyar  mérnökök  közül  Kandó  Kálmán 
foglalkozott  először  ezzel  az  áramnemmel.  Kandó  1869-ben  született  Bu- 
dapesten és  itt  végezte  műegyetemi  tanulmányait.  Első  gyakorlatát  a 
francia  „Compagnie  de  Fives-Lilles"  gyárában  szerezte  Korda  Dezső  ha- 
zánkfia vezetése  alatt.  1894-ben  a  Ganz-céghez  lépett  be,  ahol  1906-ig  ma- 
radt. Ekkor  az  amerikai  Westinghouse-cég  bízta  meg  olaszországi  mun- 
káinak vezetésével,  de  innen  1915-ben  a  háború  miatt  kénytelen  volt  ha- 
zájába visszatérni.  Ismét  a  Ganz-céghez  lépett  be,  ahol  most  is  működik. 
Kandó  nevéhez  fűződik  a  háromfázisú  áy^amnak  nagyvasúti  vontatási  cé- 
lokra való  első  felhasználása,  ami  számos  új  szerkezet  feltalálására  adott 
neki  alkalmat.  Ezek  a  találmányok  tették  először  Kandó  nevét  ismertté. 
1917  óta  foglalkozik  az  egyfázisú  váltakozóáramnak  nagyvasúti  célokra 
való  olyan  alkalmazásával,  amely  megengedi,  hogy  a  vasúti  áram  és  az 
általános  használatú  világítási  és  ntotorikus  áram  ugyanabban  az  erőmű- 
ben, ugyanazokkal  a  gépekkel  termelhető  és  ugyanazokon  a  távvezetéke- 
ken továbbvihető  legyen.  Itt  ismét  sok  problémát  kellett  megoldania, 
amihez  számos,  igen  ötletes  szerkezetet  kellett  feltalálnia.  Próbalokomo- 
tívjával,  amelyet  a  Ganz-gyárban  és  a  Magyar  Államvasutak  Gépgyárá- 
ban készítettek,  1928  végén  hosszas  üzemi  kísérletet  végeztek  az  Állam- 
vasutak. Kandó  rendszere  itt  valóban  kitűnőnek  bizonyult,  ami  az  Állam- 
vasutakat arra  késztette,  hogy  ezt  a  rendszert  a  Budapest— hegyeshalmi 
vonal  elektrifikálása  számára  elfogadja.  Kandó  nevét  az  egész  világon  is- 
merik és  elsőrangú  szaktekintély  hírében  áll. 

Az  elektrotechnika  egy  másik  ágában  is,  t.  i.  a  telegráfia  terén  is 
mutathatunk  rá  egy  rendkívül  érdekes  találmányra,  a  Pollák — Virág-féle 
gyorstávíróra.  Pollák  Antal  született  1865-ben  Szentesen.  Műszaki  tanul- 
mányait Grácban  folytatta.  Virág  József,  szabadalmi  bíró,  1870-ben  szü- 
letett Budapesten  és  1901-ben  hunyt  el.  A  budapesti  műegyetemen  sze- 
rezte volt  meg  gépészmérnöki  oklevelét.  Pollák  még  1895-ben  szabadal- 
maztatott egy  távolbalátó  készüléket,  amelyet  1896-ban  teleautografnak 
nevezett  képtávíróra  egyszerűsített  le.  Ezt  a  készüléket  1898-ban  kezdte 
megvalósítani  az  Egyesült  Izzólámpa  és  Villamossági  R.-T.  budapesti 
gyárában.  Virág  Józseffel  1898-ban  társult.  Csakhamar  felismerték,  hogy 
a  képtávíró  tovább  egyszerűsítve  Morse- jelek  átvitelére  igen  alkalmas 
és  azért  azt  ebben  az  irányban  fejlesztették.  Készülékükkel  képesek  vol- 
tak 1200  km  hosszú  vezetéken  óránként  100.000  szót  továbbítani.  Az  ér- 
kező óriási  távírattömegeknek  olvasható  szövegre  való  átírása  azonban 
szinte  lehetetlen  feladat  elé  állította  volna  a  távíróhivatalokat.  Ezért  azt 
határozták  el  a  feltalálók,  hogy  egy  latin  betűket  író  gyorstávírót  fognak 

gyorstávírójukból  kifejleszteni.  Ez  nekik  1890-ben  tökéletesen  sikerült  is. 
Betütávir ójukkal  óránként  AO.OOO  szót  tudtak  1200  km  távolságra  tele- 
grafálni. 

Ez  a  találmány,  amelyet  az  egész  világon,  egyebek  közt  a  New  York 
— Chicago  vonalon  bemutattak,  nagy  feltűnést  keltett  nemcsak  azért, 
mert  kurzív  betűket  írt,  hanem  azért  is,  mert  teljesítőképessége  az  ismert 
gyorstávírókét  többszörösen  felülmúlta.  A  gyakorlati  bevezetés  céljából 
1906-ban  megalakult  a  „Société  Générale  de  Télégraphie  Rapidé,  Systeme 
Pollák — Virág",  amelynek  meghívására  Pollák  mint  műszaki  igazgató 
Párísban  telepedett  le.  Sok  akadályt  kellett  leküzdeni.  Végre  sikerült  el- 
érni azt,  hogy  a  francia  köztársaság  elnöke  dekrétumot  bocsátott  ki, 
amellyel  e  rendszernek  az  összes  francia  vonalakon  való  gyakorlatbavéte- 
lét megengedte.  A  német  posta  Berlin  és  Frankfurt  között  rendezett  be 
két  garnitúrát.  Az  Egyesült  Államokban  egy  ottani  távírótársaság  vál- 
lalta a  bevezetést.  így  kitűnő  auspíciumok  között  indult  meg  a  rendszer 
megvalósítása.  Ekkor  azonban  kitört  a  világháború  és  Pollák  kénytelen 
volt  hazatérni.  Közben  a  távírási  viszonyok  is  igen  megváltoztak  a  tele- 
fónia  és  a  drótnélküli  távíró  fejlődése  folytán.  A  távíróvonalak  túl- 
zsúfoltsága megszűnt  és  ily  nagyteljesítményű  gyorstávíróra  már  nincs 
szükség.  Ez  jelentette  azután  egy  geniális  és  frappáns  magyar  találmány 
szomorú  végét. 

Polláknak  még  számos  más  értékes  találmánya  is  van.  Így  az  an- 
gol posta  felhívására  a  Wheatstone-távíró  számára  talált  fel  egy  perfo- 
rátort  és  ugyanilyent  a  francia  posta  kívánságára  a  Baudot-gyorstávíró 
számára.  Jelenleg  is  foglalkozik  több  találmányi  ideájának  megvalósí- 
tásával. 

A  távolbalátás  problémájának  megoldásával  foglalkozik  Mihály 
Dénes  gépészmérnök.  Született  Gödöllőn  1894-ben  és  a  budapesti  mű- 
egyetemen végezte  gépészmérnöki  tanulmányait.  Már  14  éves  korában 
iit  egy  könyvet,  „Az  automobil"  címmel,  amely  azóta  8  kiadásban  jelent 
meg.  A  távolbalátás  problémájával  16  éves  kora  óta  foglalkozik.  Első 
próbálkozásait  a  háború  idejében  végezte,  amidőn  a  Közös  Hadügy- 
minisztérium Militártechnisches  Comité-jához  volt  beosztva.  Kísérleteit 
azután  a  Budapesti  Telefongyár  R.  T.  laboratóriumában  folytatta.  Itt 
1919  július  7-én,  25-ik  születésnapján,  sikerült  neki  talán  a  világon  leg- 
először, egyszerűbb  tárgyak,  mint  pl.  betűk  körvonalait  szemlélhetővé 
tenni.  Közben  foglalkozott  a  beszélő  film  kérdésével  is.  Már  1920-ban  tu- 
dott képet  és  beszédet  egy  filmen  rögzíteni  és  1920  október  6-án  szólalt 
meg  először  az  ilyen  film. 

Mihály  találmányait  Magyarországnak  akkori  zaklatott  állapotában 
itthon  nem  lehetett  tovább  fejleszteni,  mert  a  befejezéshez  nem  állott  elég 
tőke  rendelkezésére.  Mihály  így  kénytelen  volt  a  német  ipar  meghívását 

elfogadni  és  1924-ben  kivándorolni.  Négyévi  munka  után  eredményre  is 
jutott.  Az  elektromos  távolbalátás  1928  augusztus  31-én  a  berlini  rádió- 
kiállításon  került  először  a  nagyközönség  szemei  elé.  Beszélő  filmjével  is 
ugyanazon  év  nyarán  ért  el  nevezetes  sikert. 

Mihálynak  egyéb  találmányai  közül  a  nevezetesebbek :  a  filmfonograf, 
amely  tetszésszerinti  hosszaságú  hangfelvételeket  enged  meg  igen  kevés 
költséggel,  az  elektromos  automobilfék,  egy  színházi  jegynyomó  gép,  az 
automobil-hűtővíz  befagyását  megakadályozó  automata  és  vasúti  blokk- 
berendezések. 

Mihály  távolbalátó  készülékének  fejlesztésére  1928-ban  megalakult 
a  „Telehor  A.  G.",  amelyben  a  Német  Birodalmi  Posta  és  a  Birodalmi 
Rádió-Társaság  is  anyagilag  részt  vesznek.  Mihály  ezenkívül  vezeti  a 
„Film  Akustik  G.  m.  b.  H."  nevű  vállalatot,  amely  a  „Ton-Bild-Syndikat" 
alapítása. 

Nem  magyar  származásúak,  de  magyar  gyárban,  magyar  mérnökök 
és  magyar  munkások  segítségével  és  magyar  tőke  támogatásával  talál- 
ták fel  1903-ban  dr.  Just  és  Hanamann  az  első  wolframszálas  izzólámpát. 
Találmányuk  ezért  legalább  részben  magyarnak  mondható.  Eljárásuk 
most  már  csak  történelmi  érdekességű,  de  kétségtelen,  hogy  ők  indították 
el  az  első  wolframszálas  izzólámpát  a  gyakorlatba,  amelyet  később  mások, 
különösen  amerikai  feltalálók,  tökéletesítettek. 

Az  újabb  időkből  való  magyar  elektrotechnikai  tárgyú  találmányok 
közül  nagy  gyakorlati  értéke  van  tóvárosi  Fischer  Gyula  mérnök,  (szül. 
1873)  villamos  áramszedőjének  (1924),  amely  most  már  nemcsak  nálunk, 
hanem  külföldön  is  elterjedt  sok  ezer  példányban.  Fischer  áramszedője 
nemcsak  azért  vált  be,  mert  olcsó,  a  munkavezetéket  nagyon  kíméli  és 
fenntartása  igen  kevés  költséggel  jár,  hanem  azért  is,  mert  szikramentes 
és  így  a  rádióvételt  nem  zavarja.  T.  Fischer  Gyula,  a  Budapest  Székes- 
fővárosi Közlekedési  R.-T.  főfelügyelője  és  áramszedőjét  itt  használták 
először  és  használják  most  is,  minden  más  szerkezet  kizárásával.  Eddig 
összesen  115  közúti,  helyiérdekű  és  nagy  vasút  használja  ezt  az  áram- 
szedőt és  ezek  közül  55  kizárólagosan  ezt  a  szerkezetet.  Néhány  ismertebb 
hely:  Biarritz,  St.  Sebastian-Licante,  Ostende,  Wien,  Bratislava,  Ragusa, 
Barmen  hegyivasút,  Lipcse,  Mannheim,  Glasgow,  Birmingham,  Blackpool, 
Durbau,  Vascongados  stb.  stb. 

Tudományos  úton  jutott  egy  nagy  sikerrel  kecsegtető  találmányi 
gondolathoz  dr.  Polányi  Mihály  orvos  és  vegyész,  a  Kaiser  Wilhelms  For- 
schungs-Institut  szálas  anyagokat  vizsgáló  osztályának  vezetője.  Dr.  Po- 
lányi Budapesten  született  1890-ben  és  itt  lett  orvosdoktor.  Később  a 
karlsruhei  műegyetemen  szerzett  vegyészdoktori  oklevelet.  A  szálas  anya- 
gok szerkezetével  foglalkozván,  kiterjesztette  kutatásait  a  fémdrótokra 
is.  Itt  azt  találta,  hogy  a  drótok  szilárdsága  sokkal  kisebb  az  elméletinél. 

Az  orosz  Joffeval  e  tárgyban  folytatott  vita  kapcsán  Joffe  annak  a  nézeté- 
nek adott  kifejezést,  hogy  az  elektromos  szigetelő  anyagok  átütő  szi- 
lárdsága is  alighanem  kisebb  az  elméletinél.  Polányi  ebből  kiindulva  Bog- 
dandy  tanárral  együtt  azon  fáradozik,  hogy  az  elméleti  átütő  szilárdsá- 
got elérje.  Ebből  a  célból  az  atomsugárzás  módszerével  rendkívül  vékony 
szigetelő  réteget  állít  elő.  Ezen  az  úton  olyan  elektromos  kondenzátorokat 
lehet  készíteni,  amelyeknek  térfogata  azonos  teljesítménynél  csak  cse- 
kély töredéke  a  mainak.  Ha  sikerül  módszerét  a  gyakorlatba  átvinni,  úgy 
találmánya  az  elektrotechnikában  igen  nagy  jelentőségre  fog  szert  tenni. 

A  gépészet  és  elektrotechnika  teréről  áttérve  a  technológiára,  min- 
denekelőtt meg  kell  emlékeznünk  azokról  a  magyar  találmányokról,  ame- 
lyek a  malomiparra  a  Mechwart-féle  hengerszékhez  hasonló  hatással 
voltak.  Ezek  között  első  helyen  áll  Haggenmacher  Károly  híres  síkszitája, 
amely  az  előbb  ismert  szerkezetekhez  képest  igen  kevés  hajtóerőt  és  he- 
lyet igényelt  és  amellett  rendkívül  finom  lisztosztályozási  lehetőséget  biz- 
tosított. Ezt  a  síkszitát  később  Voll  György  különleges  mechanizmus  útján 
még  olcsóbbá  és  könnyebbé  tette.  Nagyon  jól  váltak  még  be  Haggen- 
macher dara-  és  derceosztályozási  gépei  és  Wör7ier  Jakab  koptatógépe. 

Mind  a  három  feltaláló  nevét  a  szakemberek  igen  jól  ismerik.  Kevésbé 
ismert  tény  az,  hogy  gróf  Széchenyi  István,  a  „legnagyobb  magyar"  is 
talált  fel  a  múlt  század  40-es  éveiben  egy  készüléket  a  malmok  számára, 
amely  az  egész  világon  elterjedt.  Ez  a  gabonaminöség-mérleg,  amely  mai 
alakjában  is  elvileg  azonos  gróf  Széchenyi  szerkezetével. 

Egyik  legkitűnőbb  kohászunk  volt  Kerpely  Antal.  Született  Aradon 
1837-ben  és  elhunyt  Selmecbányán  1907-ben.  Tanulmányait  a  híres  Sel- 
mecbányái akadémián  végezte.  Kerpely  több  nagy  magyar  és  külföldi 
vállalatnál  végzett  nagyhasznú  szervező  munkát  és  sok  új  kohászati  el- 
járást honosított  meg.  A  magyar  vaskohászatot  is  ő  reorganizálta.  Szá- 
mos találmánya  között  legnevezetesebb  a  forgórostélyú  gázgenerátor. 

A  magyar  kerámiai  ipar  számára  nagy  értéket  teremtett  Wartha 
Vince  budapesti  műegyetemi  tanár  (1844 — 1914),  amikor  újból  sikerült 
neki  felfedezni  a  delfti  eozin-máz  régen  feledésbe  ment  előállítási  módját. 
Az  eljárást  nem  szabadalmaztatta,  haem  azt  a  valódi  tudós  önzetlenségé- 
vel köztulajdonba  átengedte.  Wartha  eozin-technikáját  nálunk  a  Zsolnay- 
gyár  vitte  át  a  gyakorlatba. 

A  magjar  gumiipar  azon  találmányai  közül,  amelyek  világviszony- 
latban is  nagy  jelentőségre  tettek  szert,  e  helyen  csak  néhányat  fogunk 
röviden  ismertetni.  Dr.  Klein  Pál  vegyészmérnök  (született  Budapesten 
1896-ban),  jelenleg  a  Magyar  Ruggyantaárugyár  ügyvezető  igazgatója, 
dr.  Szegvári  Andor  vegyészmérnökkel  (született  1897-ben),  az  American 
Anode  Inc.  fő  végy  észé  vei  együtt  1923  és  1927  között  több  világszabadal- 
mat jelentett  be,  amelyek  mind  a  latex  közvetlen  feldolgozására  vonat- 

koznak,  illetőleg  lehetővé  teszik  készáruknak  a  latexből  való  közvetlen 
előállítását.  Az  eljárások  egy  részében  elektroforetikus  módszerrel  dol- 
gozik. Más  eljárása  koaguláló  anyagokat  használ,  amelyekkel  a  porózus 
anyagból  álló  alzatot  itatja.  Nagyszámú  szabadalom  vonatkozik  a  közvet- 
len eljárással  kapcsolatban  a  szükséges  töltőanyagok  előkészítésére  és 
feldolgozására.  Dr.  Klein  ezeken  kívül  Gábor  Ferenc  fővegyésszel  együtt 
(született  1887-ben)  1925-től  1928-ig  több  eljárást  talált  fel  gumiáruk- 
nak előállítására  latexből  fémalzaton,  részint  elektroforesissel,  részint 
hömérsékletkülönbségek,  illetőleg  koaguláló  anyagok  felhasználásával. 
Mindezek  a  találmányok  nagy  feltűnést  keltettek  és  azokat  a  legnagyobb 
amerikai  és  angol  gumigyárak  már  meg  is  szerezték. 

Világjelentőséggel  bírnak  azok  a  szabadalmak  is,  amelyeket  dr.  Do- 
rogi István  (szül.  1895-ben),  a  Dr.  Dorogi  és  Tsa  Gumigyár  R.-T.  vezér- 
igazgatója és  dr.  Dorogi  Lajos  (szül.  1887-ben),  ugyanezen  gyár  ügy- 
vezető igazgatója  az  1924  és  1928  közötti  időben  vettek  ki.  Ezek  a  talál- 
mányok gumijátékok,  mint  felfújható  babák,  labdák,  úszó  játékok  elő- 
állítására vonatkoznak  és  sok  üzleti  sikert  hoztak  a  magyar  gumiiparnak. 
Lényegük  az,  hogy  a  formalehetőségeket  nagyon  kibővítették  és  a  játékok 
élettartamát  meghosszabbították. 

A  magyar  keménygumiipar  gyártási  eljárásai  is  olyan  jól  beváltak, 
hogy  azokat  az  egyik  hatalmas  francia  gumikonszern  megvásárolta  és 
gyakorlatilag  használja. 

A  betontechnika  egyik  kiváló  magyar  művelője  szigeti  Vass  József. 
Szül.  Aradon  1867-ben.  Technikus  képzettségét  a  budapesti  és  karlsruhei 
műegyetemeken  szerezte.  Vass  feltalálói  készségét  a  találmányok  egész  sora 
dicséri.  Itt  csak  azokról  szólunk,  amelyek  a  gyakorlatba  is  átmentek.  Leg- 
nevezetesebb az  u.  n.  „beton  gun"-é\járás  1908-ból,  amelyet  „torkret"- 
el járás  néven  is  ismernek.  Elve  az,  hogy  a  híg  betont  nagy  légnyomással 
fújja  valamely  felületre  és  ilymódon  kisebb-nagyobb  vastagságú  beton- 
réteget készít.  Alkalmazási  módja  igen  sokféle  és  az  egész  világon  hasz- 
nálják, anélkül,  hogy  tudnák,  ki  a  feltalálója.  Vass  maga  ezt  a  gondola- 
tát a  centrifugálás  gondolatával  kombinálva,  új  eljárást  talált  fel  1916- 
ban,  üreges  forgási  testek,  pl.  vasbeton-csövek  készítésére.  Ezt  a  „centri- 
beíon"-nak  nevezett  eljárást  egy  amerikai  cég  szerezte  meg.  Ugyancsak 
komprimált  levegőt  használ  egy  másik  találmányában  építési  gödröknek, 
esetleg  alagütaknak  aszfaltbeton  ráfuvása  által  való  víz  elleni  eltömíté- 
sére. Ezt  a  szabadalmát  is  egy  amerikai  vállalat  vette  meg.  Vassnak 
könnyü-beton  készítésére  is  van  egy  eredeti  eljárása  1916-ból,  amelynek 
lényege  az,  hogy  a  híg  betonmasszába  levegőt  nyom  be.  Ez  alapja  min- 
den későbbi  könnyű-beton  eljárásnak.  Vassnak  egyik  későbbi  találmánya 
egy  habarcs-szállítógép  és  egy  habarcspermetező  eljárás,  amelyet  jelen- 
leg még  csak  Magyarországon  használnak. 

Vass,  mint  igazi  feltaláló,  alig  tud  valamilyen  használati  tárgy  mel- 
lett elmenni,  anélkül,  hogy  annak  megjavításán  ne  kezdene  gondolkozni. 
Ilyenkor  nem  egyszer  tulajdonképpeni  szakmájától  egészen  távolálló 
térre  kalandozik  el  feltalálói  elméje.  Ilyen  találmánya  például  a  ,^u- 
kama"  néven  ismert  összeforrasztott  könyvfűző  kapocssor,  amelyből  egy 
lipcsei  gyár  igen  jelentős  mennyiségeket  hoz  évről-évre  forgalomba. 

A  lőfegyverekre  vonatkozó  találmányok  terén  szinte  rekordot  ért  el 
fegyverneki  Frommer  Rndolf,  nem  kevesebb  mint  80  szabadalmával. 
F'rommer  Budapesten  született  1868-ban.  Az  érettségi  vizsga  után  gya- 
korlati pályára  ment  és  eleinte  a  bankszakmában  dolgozott.  1896-ban  be- 
lépett a  Fegyver-  és  Gépgyár  R.-T.  kötelékébe  mint  irodafőnök.  Ettől 
kezdve  elméleti  és  gyakorlati  műszaki  tanulmányokba  fogott  és  a  gépé- 
szeti és  fegyverszakma  alapos  elsajátítása  révén  gépészmérnöknek  kvali- 
fikáltatta  magát.  Idővel  a  Fegyvergyár  vezérigazgatója  lett.  Életcéljául 
a  fegyvertechnikát  fejlesztő  tervezések  és  modern  tömeggyártási  módo- 
zatok kidolgozását  tűzte  ki.  Találmányai  felölelik  az  ismétlő  és  önműködő 
lőfegyvernek  minden  válfaját.  A  világháború  alatt  nemcsak  az  osztrák- 
magyar, hanem  a  szövetséges  hadseregek  is  részben  Frommer-rendszerü 
önműködő  lőfegyverekkel,  kézi  és  géppisztolyokkal  voltak  felszerelve. 
Ezen  a  réven  azután  az  ő  fegyverszerkezeteit  idővel  az  egész  világ 
megismerte.  Frommer  szabadalmai  szerint  készültek  a  magyar  hadsereg- 
ben rendszeresített  önműködő  maroklőfegyverek,  nagyöblű  ismétlő- 
pisztolyok és  a  gyalogsági  és  lovassági  ismétlőfegyverek.  Az  ö 
találmánya  a  Levente-Egyesületek  által  használt  Fég-jelü  miniatűr- 
fegyver  is.  Feltalált  ezenkívül  kézi  golyószórót  és  géppuskát, 
valamint  egy  új  rendszerű  világítópisztolyt.  Vadászpuskája,  amely- 
nek ejektora  kivehető,  gépi  gyártásra  van  szerkesztve.  Lövőképes- 
sége elismerten  világrekordot  jelent.  Frommer  mintaképe  annak  a  ember- 
típusnak, amely,  bármilyen  pályán  kezdi  munkáját,  egy  ellenállhatatlan 
belső  kényszer  folytán  feltalálóvá  lesz.  Sikert  természetesen  csak  az  ér 
el,  aki,  mint  Frommer,  tisztában  van  azzal,  amit  Edison  szellemesen  úgy 
fejezett  ki,  hogy  a  sikeres  találmány  elemei:  „One  percent  inspiration 
and  99  percent  perspiration". 

Még  sok  szakmában  lehetne  hírneves  magyar  feltalálókat  megne- 
vezni. De  elegendő  lesz  talán  még  csak  két  magyar  találmányról  meg- 
emlékezni, amely  világhírre  tett  szert.  Mindkettő  a  tudományos  kutatás 
eszköze  ugyan,  de  eszköze  végeredményben  a  gyakorlatnak  is. 

Az  egyik  báró  Eötvös  Lóránt  (1848—1919)  torziós  ingája.  Báró 
Eötvös  a  legnagyobb  tudósok  egyike  volt,  aki  44  évi  egyetemi  tanári  mű- 
ködése folyamán  nagyjelentőségű  tudományos  kutatásokat  végzett.  Tor- 
ziós ingája  a  földi  nehézségerő  változásainak  mérésére  és  a  nívófelüle- 
tek alakjának  meghatározására  szolgál.    Nélkülözhetetlen    eszköze    lett 

nemcsak  a  geodéziai  és  geofizikai  kutatásnak,  de  évek  óta  a  gyakorlati 
geológiai  kutatásnak  is.  Ezt  a  készüléket  a  budapesti  Süss-gyár  állítja 
elő,  de  utánozzák  külföldön  is. 

A  másik  tudományos  eszköz  az  u.  n.  rmkromanipulátor,  amelyet  dr. 
Péterfi  Tibor  tanár,  a  Kaiser  Wilhelms  Forschungsinstitut  biológiai  osz- 
tályának vezetője  talált  fel  és  szerkesztett  meg  a  Zeiss-gyár  Janse  nevű 
alkalmazottjával  együtt.  Ez  a  készülék  arra  szolgál,  hogy  mikroszkopikus 
tárgyakat,  mint  sejteket,  baktériumokat,  lehessen  mikroszerszámokkal 
kezelni,  azokat  megoperálni,  kiszívni,  injiciálni  vagy  fizikai  és  kémiai  ha- 
tásoknak kitenni.  Élettelen  tárgyak,  mint  kristályok,  szálak  stb.,  ugyan- 
úgy válnak  a  kezelés  számára  hozzáférhetővé.  Szerszámokul  rendesen 
finomra  kihúzott  üvegszálakat  és  üvegcsövecskéket  használnak.  Ez  a  ké- 
szülék számos  biológiai  kutató  laboratórium  fontos  felszerelési  esz- 
köze lett. 

A  magyar  feltalálók  eredményes  munkálkodásának  e  vázlatos  fel- 
sorolásából természetesen  kimaradt  még  a  sikeres  és  értékes  találmá- 
nyoknak egész  sora.  Csak  azokat  válogattuk  ki,  amelyek  jelentőségük 
folytán  a  külföldnek  is  hasznára  váltak  vagy  legalább  történelmileg  ér- 
dekeseknek látszottak.  Egyesek  ezek  között  egyenesen  korszakalkotóknak 
mondhatók.  Feltalálójuk  neve  történelmi  nevezetességre  emelkedett. 
Serkentőleg  hatottak  más  feltalálókra  is  és  egyes  iparágakat  valósággal 
forradalmosítottak.  Hatásuk  azonban  nemcsak  az  anyagi  javak  szaporí- 
tásában mutatkozott,  hanem  az  ipari  alkalmazást  nyomon  követő  tudo- 
mányos kutatásokban  is.  Ha  figyelembe  vesszük,  hogy  a  magyar  ipari 
feltalálói  munka  számára  az  Ausztria  fennhatósága  alól  való  felszabadu- 
lástól a  világháború  kezdetéig  alig  50  esztendő  állott  rendelkezésre,  úgy 
megelégedéssel  kell  megállapítanunk,  hogy  a  magyar  feltalálói  géniusz 
igen  gyorsan  tudott  bekapcsolódni  a  nyugati  népeknek  a  technikai  civi- 
lizációt gazdagító  munkájába. 

CHOLNOKY   JENŐ  /  MAGYAR  FELFEDEZŐ 
UTAZÓK 

I  agyarország  a  felfedezések  történetében  fényes  szerepet 
játszott,  bár  a  magyarok  hazája  földrajzi  fekvé- 
sénél és  szenvedéstele  történeténél  fogva  nem 
volt  olyan  helyzetben,  amely  a  felfedezésekben  való 
részvételre  mintegy  ráutalta  volna.  A  magyar  nép 
kompakt  tömege  a  zárt  magyar  medencét  lakja  s 
nem  terjedt  le  sohasem  a  tengerig,  legföljebb  poli- 
tikai hatalmát  terjesztette  ki  az  Adriáig,  nagyon 
rövid  időre  a  Fekete-tengerig.  így  tehát  a  magyar 
nép  nem  volt  tengerész  nép,  nem  járta  a  nagj'^  világot  s  otthon 
élő  természetét  legjobban  kifejezi  az  a  szálló  ige,  hogy  „Extra 
Hungáriám  non  est  vita!"  A  Magyar  Királyságnak  sohasem  volt  gyar- 
mata, sohasem  volt  kifejlődött  tengeri  kereskedelme,  az  országból  ki- 
induló, messzejáró  kereskedelmi  forgalmat  is  rendesen  idegen,  kereskedő 
szellemű  népek  bonyolították  le.  Ez  nem  a  magyarság  speciális  gyönge 
oldala,  úgy  volt  az  az  egész  világtörténelem  folyamán,  hogy  a  kereskedel- 
met rendesen  idegen,  bizonyos  kozmopolita  hajlandóságú  népek  tartották 
a  kezükben,  mint  a  föníciaiak,  a  görögök,  az  izmaeliták,  az  örmények, 
a  zsidók  stb.  Sőt  még  Nagy-Britannia  kereskedelmét  is  egész  Erzsébet 
királyné  koráig  úgyszólván  teljesen  a  német  Hansa  tartotta  kezében. 

A  török  hódoltság,  majd  az  osztrák  elnyomatás  semmiképpen  sem 
kedvezett  a  magj'^arság  világforgalmi  bekapcsolódásának.  Egész  a  leg- 
újabb időkig  is  mindig  Bécs  járszalagján  járt  a  magyar  kereskedelem 
s  csak  a  XX.  században  kezdett  ez  alól  felszabadulni. 

Viszont  éppen  a  sok  elnyomás,  szenvedés  és  üldözés  kényszerített  sok 

magyart  arra,  hogy  hazáját  elhagyva,  messze  külső  országokban  keressen 
megélhetést  vagy  vigasztalást. 

Nehéz,  elszigetelt  helyzetének  tudatában  a  magyarság  mindig  kereste 
rokonait  Belső-Ázsiában.  Ez  az  eszme  volt  rugója  annak  a  nagyjelentő- 
ségű földrajzi  felfedezés-sorozatnak,  amely  a  magyarok  nevét  arany- 
betűkkel írta  bele  a  felfedezések  történetébe.  De  a  gondolkozásra,  tudásra, 
tanulásra  nagyon  hajlandó  magyarság  kebelében  mindig  támadtak  olyan 
nagyakaratú  és  nagytudású  férfiak,  akik  a  külföldi  nagy  felfedező  utazók 
kalandos  vállalkozásán,  szép  és  hasznos  eredményein  felbuzdulva,  szintén 
siettek  kivenni  részüket  a  felfedezések  nagy  munkájában.  Nyelvünk  el- 
szigeteltsége, a  magyar  ember  csodálatosan  úri  gondolkozása  nem  enged- 
ték meg,  hogy  szellemi  mozgalmainkról,  tudásunkról,  törekvéseinkről  az 
elfogulatlan  külföld  kellő  módon  tudomást  szerezzen.  A  magyar  ember 
nem  tudott  sohasem  reklámot  csinálni  magának  s  még  azt  a  végzetes  sze- 
rénységet is  elkövette,  hogy  a  felfedezett  földrajzi  objektumokat  nem 
magyar  névvel  jelölte  meg.  Nagyon  sajnálatos,  hogy  például  Teleki  Sámuel 
gróf  a  Rudolf  és  Stefánia-tavakat  nem  magyar  történelmi  nevekkel 
ruházta  fel,  hanem  az  uralkodóház  tagjainak  nevével,  ezeket  a  neveket 
pedig  az  osztrákok  okvetetlenül  maguknak  vindikálják.  A  Ferenc  József - 
föld  egyik  szigetcsoportját  az  Osztrák-Magyar  északsarki  expedíció  egyik 
mecénásának  tiszteletére  Zichy-földnek  nevezték.  Irigység  és  féltékeny- 
ség ezt  a  magyar  nevet  is  lassankint  kiírtja  a  térképről.  Teleki  Samu 
útitársa,  Höhnel  az  első  felfedezett  működő  vulkánt  Kelet-Afrikában 
Telekiről  nevezte  el.  Ez  a  név  is  lekopik  lassankint  a  térképekről,  pedig 
a  Teleki  név  bizonyosan  több  joggal  kerül  földrajzi  térképekre,  mint  a 
Rudolf  név!  A  Széchenyi-expedíciónak  is  módjában  lett  volna  magyar 
névvel  ellátni  a  tőle  felfedezett,  addig  ismeretlen  hegységeket  és  egyéb  föld- 
rajzi objektumokat,  de  Széchenyi  gróf  bizonyosan  nevetve  utasította 
volna  el  az  ilyen  magyar  „szerén>i;elenséget!"  Lám  Kosciusco  neve  diszíti 
Ausztrália  legmagasabb  hegytetőjét,  a  Lóczytól  első  ízben  felismert  hegy- 
láncot a  Kuku-nor  északi  oldalán  később  elnevezték  Potanin-láncnak  stb. 
A  Tűzföldön  megmaradt  az  oláhok  egyetlen  felfedező  utazójának,  az 
aranykereső  Poppernek  elnevezése,  a  Carmen  Sylva-hegj'^ség  nevében, 
pedig  ez  a  Popper  teljesen  tudatlan  kalandor,  rabló  és  kegyetlen  gyilkos 
volt,  aki  a  tűzföldi  indiánusokat  csupa  mulatságból  lődözte  le  s  a  fiatal 
indiánus  leánykákat  állati  szenvedélyének  áldozta  föl,  amíg  végre  az 
argentínai  kormány  kivégeztette.*) 

A  magyar  nép  mégis  mindig  résztvett  a  nagy  nemzetek  szellemi 
mozgalmaiban,  mindig  ideális  eszmék  és  törekvések  hatása  alatt. 

*)  L.  Albérlő  M.  de  Agostini:  I  miéi  viaggi  nella  Térre  del  Fuego.  Torino,  1923. 
245.  oldal.  Borzalmas  dolgokat  mondanak  el  kegyetlenkedéseiről  és  nagyzási  hóbort 
jairól. 

Az  első  magyar  felfedező  utazó  a  magyarok  rokonainak  fölkeresésére 
vállalkozott  az  orosz  síkság  délkeleti  részén.  Juliánus,  dominikánus  barát 
1236.  nyarán  indult  Keletre  rendtársával  Gellérttel,  hogy  fölkeresse  Nagy- 
Magyarországot  s  hírt  hozzon  az  ázsiai  népek  állapotáról,  mert  IV.  Béla 
királyunk  arról  hallott,  hogy  a  mongolok  nyomulnak  előre  messze  Belső- 
Ázsiából.  Juliánus  az  orosz  síkság  déli  részén  hatolt  keletre,  útitársa 
Gellért  útközben  meghalt,  de  Juliánus  eljutott  a  keleti  magyarokhoz  s 
teljesen  szavahihető  leírásai  szerint  beszélni  is  tudott  velük,  mert  majd- 
nem pontosan  ugyanazt  a  nyelvet  beszélték,  mint  a  nyugati  keresztény 
magyarok.  Többféle  népfajnak  helyzetéről,  állapotáról  hozott  hírt  Juliá- 
nus, az  első  valódi  felfedezések  voltak  ezek  Ázsia  és  Európa  határvidé- 
kein. Sajnos,  a  mongol  áradat  úgy  látszik  elsöpörte  a  keleti  magyarokat, 
ezeket  a  tisztán  sátoros  pásztorkodásból  élő  népeket  s  későbbi  utazók 
hiába  keresték  nyomukat. 

A  magyar  Juliánus  barát  utazásának  sikeressége  bátorította  fel  a 
pápát,  hogy  küldöttségeket  menesszen  a  mongol  kánokhoz.  így  indult  út- 
nak Piano  da  Carpine  (1245)  és  Wilhelm  van  Ruysbroek  (1248).  Mind- 
ketten Ázsia  szívébe  hatoltak  s  rendkívül  érdekes  híreket  hoztak,  de  ez 
csak  annyiban  jelentős  számunkra,  hogy  minden  kétséget  kizárólag  Juliá- 
nusnak  köszönhetjük,  hogy  úttörő  volt  ebben  az  irányban.  Az  ő  utazása 
nélkül  senki  sem  mert  volna  ilyen  útnak  nekiindulni.  Piano  da  Carpine 
és  Ruysbroek  (Rubruk)  utazásának  sikere  viszont  Marco  Polot  bátorí- 
totta föl  örökbecsű,  nagyszerű  tanulmányutazására. 

Később  a  törökök  előnyomulása  minden  keleti  utazást  lehetetlenné 
tett  keresztény  emberre  nézve.  Nemcsak  a  törökök,  hanem  a  Dél-Orosz- 
országban és  a  Turáni  alföldön  elterjedt  mohamedánizmus  fanatikus 
gyaur-gyűlölete  megakasztott  minden  kutatást.  A  keresztes  háborúk 
minden  eredményét  elseperte  a  török  uralom  kitérj eszkedése  s  hazánkat 
is  teljesen  földresujtotta. 

Az  első  magyar  keleti  utazóról  csak  a  XVII.  század  legelején  tudunk 
megint  biztosat.  Z alánkemény i  Kakas  István  előkelő  kolozsvári  nemes 
ember  járt  ekkor  II.  Rudolf  császár  megbízásából,  diplomáciai  küldetés- 
ben Perzsiában.  Kakas  István  valószínűleg  Kolozsvárott  született,  ott 
szép  palotája  volt  (ma  tévesen  Báthory-háznak  nevezik)  a  mai  Mátyás- 
tér keleti  sarkán.  Bécsben,  Bolognában,  Padovában  tanult  az  egyeteme- 
ken, tehát  magas  műveltségű  férfiú  volt.  Eleinte  Báthory  Zsigmond 
szolgálatában  állott  s  a  fejedelem  megbízásából  jáit  Angliában  és  Lengyel- 
országban. A  Báthoryak  bukása  után  Bozenbe  vonult  vissza,  onnan  hívta 
meg  őt  II.  Rudolf  császár,  hogy  Perzsiába  küldje  a  törökök  ellen  létesí- 
tendő véd-  és  dacszövetség  megkötésére.  Kakas  István  1602  augusztus 
27-én  indult  Oroszországon  át  Perzsiába.  Az  út  egy  esztendeig  tartott,  míg 
végre  1603  augusztus  8-án  kikötött  Lenkoránban,  a  Kaspi-tó  déli  partján, 

perzsa  területen.  A  perzsa  sah  székhelye  ekkor  Iszpahánban  volt  s  oda 
kellett  küldeni  először  hírvivőket,  hogy  a  sah  engedelmét  kieszközöljék. 
Ezekre  tíz  hétig  kellett  várni,  ezalatt  a  tópart  lagunáinak  vizétől  Kakas 
István  megbetegedett,  hordágyon  vitték  Perzsia  szíve  felé,  de  1603  október 
25-én  Lahidzsánban  meghalt,  ott  is  temették  el.  Utazásának  érdekes  tör- 
ténetét és  észleleteit  titkára,  Tectander  György  írta  le  (Iter  persicum, 
Leipzig  1603.  Francia  nyelven  Paris,  1877.*) 

A  törökök  kiveretése  után  következő  osztrák  elnyomatás,  a  magyar 
szabadságharc  minden  felfedező  utazást  lehetetlenné  tett.  Csak  Mária 
Terézia  uralkodása  idején  élvezett  hazánk  megint  nyugalmasabb  időket 
s  ekkor  lép  fel  minden  idők  egyik  legnagyobb  felfedező  utazója,  Benyov- 
szky  Móric  gróf.  Ez  a  zseniális  magyar  mágnás,  legendás  hŐs  és  bölcs 
emberbarát  minden  történeti  könyvben  a  legnagyobbak  közt  szerepelne, 
ha  nem  lett  volna  magyar  ember.  De  emiatt  már  saját  korában  lenézték, 
munkásságában  akadályozták  s  utoljára  is  az  isle-de-francei  kormányzó 
irigységének  és  féltékenységének  esett  áldozatul.  Nem  lehet  elvitatni, 
hogy  a  Bering-tengerben  nagyszabású  felfedezéseket  tett,  a  Riu-kiu- 
szigetek  földrajzi  és  életviszonyait  ő  írta  le  először,  Formosát  is  ő  ismer- 
tette először.  Nem  lehet  elvitatni,  hogy  a  madagaszkáriak  fejedelmüknek 
választották  s  ő  tanította  meg  a  madagaszkáriakat  a  latin  betűk  haszná- 
latára s  a  madagaszkári  nyelv  ortográfiája  a  Benyovszky  idejében  hasz- 
nált magyar  ortográfia.  Minden  kétséget  kizár,  hogy  a  Csendes-óceán  és 
az  Indiai-óceán  szigetvilágának  megismeréséhez  olyan  sok  új  adattal,  fel- 
fedezéssel és  helyes  leírással  járult  hozzá,  amilyenhez  csak  kevés  fel- 
fedezőt juttatott  a  sors.  Pedig  más  felfedező  utazók  jól  felszerelten,  sok 
pénzzel  ellátva,  valami  hatalmas  fejedelem  támogatásával  szoktak  kalan- 
dozni a  tengereken,  Benyovszky  gróf  pedig  kamcsatkai  fogságból  meg- 
szökve, fegyencek  kíséretében,  nyomorúságosan,  ezer  veszedelem  között 
indult  világraszóló  utazásaira. 

Csakhogy  magyar  ember  volt.  Nem  támogatta  senki,  üldözte  min- 
denki nyíltan  vagy  alattomban.  Felfedezései  és  kalandos  utazásainak 
története  1790-ben  jelent  meg  Londonban  angol  nyelven.**)  A  rendkívül 
érdekes  leírás  és  regényes  kaland  mindenfelé  óriási  feltűnést  keltett,  fel- 
fedezéseit az  elfogulatlan  nemzetek  fiai  értékelték  is,  de  különösen  az 
osztrákok  mindenképen  kicsinyíteni  igyekeztek  őt,  hisz  Oroszországba  is 
Mária  Terézia  haragja  elől  kellett  menekülnie.  Emiatt  feledkeztek  meg 

*)  Részletesen  1.  Veress  Endre:  Zalánkeményi  Kakas  István  (Magyar  Történeti 
Életrajzok). 

**)  „Memoirs  and  travels  of  Mauritius  Augustus  count  de  Benyovszky"  címen. 
Ezt  aztán  lefordították  francia,  hollandi  és  német  nyelvre  is  (1790 — 91.  2  kötet).  Részle- 
tesen lásd:  Jankó  János:  Gróf  Benyovszky  mint  geográfiai  utazó,  Századok,  1890. 
Németül:    Ungarische   Revue    1890. 

róla  s  nem  szokás  olyan  elismeréssel  emlegetni,  mint  amilyent  valóban 
megérdemelne. 

Benyovszky  Móric  Ágost  gróf  a  nyitravármegyei  Verbón  született 
1741-ben.  Szülőházát  1908  óta  emléktábla  jelöli.  Édesanyja  is  magyar  nő, 
Révay  Rozália  volt.  Már  14  éves  korában  a  császári  hadsereg  hadnagya 
volt  s  vitézül  küzdött  a  hétéves  háborúban.  Távolléte  alatt  rokonai  el- 
foglalták apai  örökségét,  de  a  vitéz  fiatalember  összegyűjtötte  és  föl- 
fegyverezte jobbágyait  s  a  bitorlókat  kiverte.  Ezért  magára  vonta  Mária 
Terézia  haragját  (hisz  az  osztrákok  mindig  keresve  keresték  az  okot, 
hogy  egy-egy  magyar  embert  tönkre  tegyenek).  Benyovszkynak  mene- 
külnie kellett  s  Lengyelországban  vállalt  katonai  szolgálatot  az  oroszok 
ellen  s  bár  a  magyar  huszárhoz  illő  vitézséggel  és  hősiességgel  védte  a 
lengyel  szabadságot,  orosz  fogságba  jutott  s  mint  hadifoglyot  Kamcsatka 
félszigetre  deportálták.  Itt  föllázította  a  fegyenceket  s  különösen  a  szép 
Afanázia,  a  kormányzó  leányának  segítségével  leütötték  a  börtönőröket 
s  96  társával  s  Afanázia val  együtt  hajóra  szálltak.  (1771  május  11.) 
Bekalandozták  a  Bering-tengert  és  környékét  s  ezt  a  vidéket  először  Be- 
nyovszky írta  le  részletesen.  Szachalin  szigetéről  is  ő  mutatta  ki  először, 
hogy  sziget  és  nem  félsziget,  mint  ahogy  addig  gondolták.  A  Szent  Lőrinc- 
sziget  bennszülötteit  is  ő  fedezte  fel.  Általában  a  legnagyszerűbb  felfedező 
utazás  volt  ez,  jéggel,  hideggel,  nyomorúsággal  való  küzdelem  közepette. 

Formosa  szigetén  valóságos  háborút  viselt  s  az  egyik  fejedelmet 
győzelemre  segítette.  De  már  ezen  a  vidéken  inkább  gyarmatosító  poli- 
tikán törte  a  fejét,  elsősorban  hazájának  szeretett  volna  valami  gyarma- 
tot szerezni.  Ha  akkor  megértették  és  segítették  volna,  talán  az  egész 
világtörténelem  másként  alakul !  De  hiába !  Csak  Franciaországban  jutott 
eredményre,  onnan  kiküldték  őt  Madagaszkár  gyarmatosítására.  Benyov- 
szky nem  erőszakkal,  hanem  szép  szóval  kezdte,  megszerettette  magát  s 
Franciaország  részére  biztosította  Madagaszkár  kereskedelmi  egyedárúsá- 
gát.  Benyovszky  úgy  tervezte,  hogy  majd  csak  fokozatosan,  fájdalom  nélkül, 
vérontás  nélkül  fogja  a  madagaszkáriakat  a  franciák  karjaiba  vezetni. 
Sajnos,  ebben  a  szépen  kigondolt  és  nagyon  jó  úton  haladó  törekvésében 
megakadályozta  őt  Isle-de-France  kormányzójának  féltékenysége  (Isle 
de  Francé  ma  Mauritius  és  Réunion).  Mindenképpen  akadályozta  a  feje- 
delemmé választott  grófot  munkálkodásában,  végre  1786  május  23-án 
meggyilkoltatta. 

Benyovszky  magas  műveltségű,  kitűnő  szemű  észlelő  volt  s  amit  le- 
írt, az  később  mind  igaznak  és  helyesnek  bizonyult.  Ha  angol  lett  volna, 
az  angol  felfedezések  történetében  mindig  előkelő  helyen  említenék  s 
különösen  kiemelnék  legendás  hősiességét  és  humanizmusát.  Mi  magyarok 
is  csak  későn  ébredtünk  Benyovszky  nagyságának  tudatára  s  önéletraj- 
zát csak  1888-ban  fordította  magyarra  Jókai  Mór.  Dehát  tudósainknak 

és  előkelőségeinknek  mindig  az  volt  a  felfogása,  hogy  nem  lehet  jó  az, 
ami  magyar  s  előkelő  és  magas  műveltségű  csak  az  volt,  aki  egekig  ma- 
gasztalta az  osztrákot  s  megvetéssel  nézte  le  a  magyart.  Ma  is  így  va- 
gyunk még  jókora  részben! 

Benyovszky  halálakor  már  két  éves  volt  a  magyar  utazóknak  és  fel- 
fedezőknek másik  típusa,  Körösi  Csorna  Sándor.  1784  április  4-én  született 
a  háromszékvármegyei  Kőrösön.  A  nagyenyedi  kollégiumban  és  a  göttin- 
geni  egyetemen  tanult,  nagy  szegénységben,  de  zseniális  elmével  és  vas- 
szorgalommal. Kora  ifjúságától  kezdve  azon  ábrándozott,  hogy  felkeresi 
a  magyarok  ősi  hazáját  és  megfejti  a  magyarok  eredetének  homályos 
titkait.  1819  november  végén  indult  Keletre.  Konstantinápolyból  a  pestis 
elűzte,  Alexandriába  került,  de  onnan  is  tovább  kellett  mennie  a  pestis 
miatt,  azért  átkelt  Latakiába,  Kis-Ázsiába  s  onnan  gyalog  ment  Aleppon 
és  Bagdadon  át  Teheránig.  Itt  megtanulta  a  perzsa  nyelvet,  aztán 
Bokharán,  Kabulon  és  Kasmíron  át  Lehbe  utazott.  Mindenütt  gyalog, 
keleti  ruhában.  Tökéletes  nyelvismeretei  következtében  sikerült  igazi 
mivoltát  eltitkolnia,  de  olyan  nélkülözéseken  és  nyomorúságokon  ment 
keresztül,  amilyenek  csak  magyar  utazónak  juthatnak  osztályrészül. 

Szeretett  volna  Jarkand  felé  menni,  de  erre  nem  volt  módja,  vissza- 
tért Indiába.  Moorcroft  kormányzó  megértette  törekvéseit  és  segítséget 
nyújtott  neki  a  tibeti  nyelv  tanulmányozására.  Némi  kalandos  megszakí- 
tásokkal 1823-tól  1831-ig  tartózkodott  Tibetben.  320  kötet  tibeti  könyvet 
olvasott  el,  40.000  szót  gyűjtött  össze  s  ezzel  az  óriási  tudományos  kincs- 
csel megrakodva  tért  vissza  Calcuttába.  Az  angolok  mindenben  segítsé- 
gére siettek,  mert  hisz  a  Tibetben  töltött  8  év  „a  tudományos  mártirság- 
nak  olyan  példáját  adta,  amelynek  mását  nem  találhatni  az  utazások 
történetében".  Az  Asiatic  Society  of  Bengal  titkárává  választotta  s  álta- 
lános tisztelet  vette  őt  körül.  így  tekintélyét  és  anyagi  helyzetét  meg- 
javítva, 1836-ban  indult  főcélja,  Lásza  felé,  még  mindig  a  magyarok  ere- 
detét keresve.  Vissza  kellett  térnie,  mindenféle  nehézségek  miatt,  aztán 
újra  neki  indult,  de  1842.  április  11-én  Dardzsilingban  áldozatul  esett  a 
Himalája  déli  lábánál  elterülő  mocsárvidéken  szerzett  láznak.  Dardzsi- 
lingben  az  Asiatic  Society  of  Bengal  állított  síremléket  hamvai  fölé.  Az 
angol-indiai  hatóságok  ma  is  az  ő  nyelvtanát  és  szótárát  használják. 

A  magyarok  eredetének  kutatása  vezette  Keletre  Jerney  Jánost. 
1800  május  12-én  született  Dorozsmán  s  meghalt  Pesten  1855  december 
24-én.  1844 — 47  közt  Romániában,  az  Azovi-tenger  és  a  Don  vidékén  kutatta 
az  ős  hazát  és  rokonainkat.  Utazásán  szerzett  tapasztalatai  alapján  sok 
értékes  nyelvészeti  és  néprajzi  közleményt  írt.  A  Magyar  Tudományos 
Akadémia  tagja  volt. 

Sokkal  jelentékenyebb  Reguly  Antal.  Zircen  született  1818-ban,  meg- 
halt Pesten  1858  augusztus  21-én.  A  finn-magyar  rokonság  kérdésének 

eldöntését  tűzte  ki  céljául,  ezért  1839-ben  Finnországba  utazott.  Tanulmá- 
nyozta a  finn;  észt,  majd  az  észak-oroszországi  finn-ugor  nyelveket,  aztán 
az  Urálon  túl  a  vogul  és  osztyák  nyelveket.  Legnagyobb  érdeme,  hogy  az 
akkor  még  majdnem  teljesen  ismeretlen  Urai-hegységről  ő  készítette  az 
első  térképet.*)  útközben  ő  is  sokat  küzdött  szegénységgel,  betegséggel, 
de  eredményei  örökbecsűek  s  világhírűek  lettek.  Térképét  az  oroszok  igen 
nagyra  értékelték  s  ennek  alapján  folyt  a  további  tanulmányozás.  Sajnos, 
később  ezt  is  elfelejtették. 

Általánosan  ismeretes  lett  Vámbé7"y  Ármin  belső-ázsiai  utazása. 
Dunaszerdahelyen  született  1832.  március  19-én.  Nagy  nyomorban  nevel- 
kedett föl,  de  zseniális  nyelvkészsége  keresztülsegítette  a  nehézségeken, 
mindig  voltak  tanítványai.  Báró  Eötvös  József  anyagi  és  erkölcsi  támo- 
gatásával 1857-ben  Konstantinápolyba  utazott,  itt  tanítóskodott  egy 
ideig,  aztán  1863-ban  dervisnek  öltözve  benyomult  Perzsián  át  a  Turáni- 
Alföldre  s  Kivan,  Bokharán,  Szamarkandon  át  Afganisztánba,  onnan 
ismét  Perzsiába  tért  vissza.  Vakmerő  utazásán  sokszor  forgott  élet- 
veszélyben, de  csodálatos  nyelvtehetsége  és  a  mohamedánus  vallási  tanok 
és  irodalom  bámulatos  ismerete  mindig  kisegítették.  Lendületesen  megírt 
útleírása  rendkívüli  feltűnést  keltett  s  az  egész  művelt  világ  érdeklődése 
feléje  fordult.  Mind  haláláig  szembefordult  a  magyar  nyelv  finn-ugor 
eredetét  hangoztató  nyelvészekkel  s  a  magyar  nyelvet  török  eredetűnek 
vitatta.  Később  úgy  látszik,  bizalmas  angol  szolgálatban  mégegyszer  meg- 
fordult Perzsiában,  ott  1886-ban  Sven  Hedinnel  találkozott.  Erről  az  út- 
járól nem  sokat  tudunk.  Rengeteget  írt  össze  a  világ  minden  művelt 
nyelvén  s  így  neve  általánosan  ismert.  Meghalt  Budapesten,  1913.  szep- 
tember 15-én. 

Mezőkövesdi  Ujfalvy  Károly  Jenő  Erdélyben  született  1842.  május 
16-án.  Franciaországban  volt  tanár  s  nyelvészeti  tanulmányai  révén  olyan 
tekintélyre  tett  szert,  hogy  1876  és  1882  közt  a  francia  kormány  támo- 
gatásával három  tanulmányútat  tett  Belső-Ázsiába.  Tanulmányainak 
eredményei  ismeretesek.  Utazásainak  és  felfedezéseinek  történetét  fele- 
sége, Bourdon  Mária  írta  meg. 

Mindezeket  messze  felülmulta  tudományos  jelentőség  és  az  utazás  ter- 
jedelmének nagysága  tekintetében  Széchenyi  Béla  gróf  keletázsiai  utazása. 
Ez  az  utazás  már  egészen  modern  tudományos  tanulmányút  volt  a  nagy 
Humboldt  szellemében.  Széchenyi  a  vezetője  és  mecénása  volt  az  utazás- 
nak, de  a  tudományos  tanulmányok  végett  kiváló  szakférfiakat  vitt  ma- 
gával. Ezek  közül  messze  kimagaslik  Lóczy  Lajos  alakja.  Mint  az  expedí- 
ció geológusa,  főként  a  geológiai  és  morfológiai  megfigyeléseket  gyűjtötte, 
de  igen  értékesek  geográfiai  megfigyelései  is.  Az  expedíció  kartográfusa 

•)  Lásd  Földrajzi  Közlemények  1906.  (XXXIV.  k.)  349.  slb.  oldal,  a  térkép  teljes 
reprodukciójával. 

Kreitner  Gusztáv  az  osztrák-magyar  katonai  földrajzi  intézet  kartográ- 
fusa ugyanis  sokkal  kevésbbé  volt  geográfus  és  tudós,  mint  ahogy  kellett 
volna,  de  mivel  osztrák  születésű  volt,  az  osztrákok  és  németek  mindig 
rá  hivatkoznak  s  lassankint  majd  az  egész  expedíció  a  Kreitner  nevet 
veszi  föl.  Pedig  a  topográfiai  helymeghatározásokon  kívül  kevés  meg- 
figyelése volt  s  a  térképezésben  is  főként  Lóczy  járt  elől.  Lóczy  eredmé- 
nyei világhírűek.  Részben  Széchenyivel,  részben  egyedül  bejárta  a  Jang- 
ce-kiang  völgyét,  a  Po-jang  és  Tung-ting  tavak  vidékét,  de  az  expedíció 
főútja  a  Gobi-sivatag  déli  szélére  vezetett,  onnan  Tibetbe  akartak  be- 
nyomulni, de  a  kínai  kormány  tilalma  következtében  kénytelenek  voltak 
Tibet  keleti  szélén  délfelé  vonulva,  a  Hátsóindiai  hegyrendszeren  keresz- 
tül Börma  területére  s  onnan  Indiába  kerülni.  Az  utazás  1877 — 80.  évek- 
ben folyt  le.*) 

Ennek  a  nagyszerű  expedíciónak  fontos  tudományos  eredményei 
közül  kiemeljük  a  következőket.  Lóczy  mutatta  ki,  hogy  a  belső-ázsiai 
puszták  hatalmas  vastagságú  kavics-,  homok-  és  agyaglerakódásai  nem 
tengeri  eredetűek,  mint  ahogy  Richthofen  hitte,  hanem  szárazföldi,  pusz- 
tai lerakódások  s  ezeket  a  vidékeket  a  harmadkor  óta  tenger  nem  lepte 
el.  Az  ilyen  pusztai  képződményeket  ma  Lóczy  terminológiája  szerint 
az  egész  világirodalomban  han-hai-rétegeknek  nevezik.  Lóczy  állapította 
meg  a  Hátsó-indiai  hegység  szerkezetét  és  hovatartozandóságát,  ő  rajzolta 
térképére  először  a  Transz-Himaláját,  amelyet  40  év  múlva  Sven  Hédin 
részletesen  bejárt  és  igazolt.  Temérdek  fontos  megfigyelése  a  Kuen-lün 
hegyrendszer  szerkezetére,  a  Kuku-nor-tó  környékének  topográfiájára  és 
szerkezetére  olyan  fényes  világot  vetett,  hogy  azóta  sem  fejlődött  ez  az 
ismeret  lényegesebb  lépésekkel.  Az  expedíció  nyelvésze  Bálint  Gábor  út- 
közben megbetegedett  és  hazatért. 

Nagy  tudományos  jelentősége  van  annak  a  három  expedíciónak  is, 
amelyet  Zichy  Jenő  gróf  vezetett  a  Kaukázusba,  Dél-Oroszországba  és 
Belső-Ázsia  nyugati  részeibe. 

Nagy  érdeme  Zichy  Jenő  gi'ófnak,  hogy  utazásaira  olyan  kitűnő 
fiatal  tudósokat  vitt  magával,  mint  Jankó  János  etnográfus.  Posta  Béla 
archeológus,  Pápay  József  nyelvész  és  Csiky  Ernő  zoológus.  Eredményeik 
szakszerű,  tudományos  dolgok  s  szépen  kiállított,  nagy  műben,  magyarul 
és  németül  jelentek  meg**).  Különösen  nagy  értékű  Jankó  János  tanul- 
mánya a  magyar  halászat  eredetéről. 

Ugyanilyen  érdemeket  szerzett  a  kitűnő  hegymászó  Déchy  Mór  a 
Kaukázus  tanulmányozásával.   Mindig  vitt  magával  szakembereket,  többek 

*)  Lóczy  Lajos  (lóczi)  1849.  nov.  3-án  Pozsonyiban  szülelett,  mert  szülei  Arad  vár- 
megyéből az  oláh  lázadás  elől  ide  menekültek.  Világhírű  tudományos  munkában  töltött 
életét  1920.  május  13-án  fejezte  be. 

**)    iZichy  Jenő  gróf  ázsiai  utazása.  Budapest,  Hornyánszky,  Leipzigi  Hiersemann  1900. 

közt  Lojka  Hugó,  Hollós  László  botanikusokat,  Schafarzik  Ferenc,  Papp 
Károly  és  Laczkó  Dezső  geológusokat,  összesen  hét  expedíciót  vezetett  ebbe 
a  gyönyörű  hegységbe  s  világhírű,  szép  fényképfelvételeivel  illusztrált, 
pompás  díszműben  számolt  be  eredményeiről.*) 

Kelet-Ázsia  nagyon  sok  tanulmányozni  valót  nyújt  még  mindig  a 
geográfusnak.  Ez  indította  1896 — 98-ban  Cholnoky  Jenőt  arra,  hogy  kü- 
lönösen Kina  vízrajzát,  földrajzi  képét,  Mandzsúria  hegyszerkezetét,  a 
mongol  puszták  földrajzi  jelenségeit  tanulmányozza.  Igen  szerény  anyagi 
eszközökkel  járta  be  Mandzsúriát,  a  mongol  puszták  déli  felét,  az  észak- 
kinai  hegyvidéket,  a  kínai  alföldet,  a  Jang-ce  völgyét  és  deltáját.  Fel- 
fedezte a  mandzsúriai  bazalt-takarót,  a  Hoang-ho  törmelékkúpját,  az  el- 
kinaiasodott  Huai-barbárok  maradványait,  de  különösen  jelentősek  a 
kínai  rizstermelő  területek  földrajzi  képének,  a  belvízi  hajózásnak,  a 
„három  kiang"  kérdésének,  az  oázis-kultúra  jelentőségének  s  a  nép- 
vándorlások eredetének  megvilágítása.  Eredményei  nemsokára  a  Magyar 
Tudományos  Akadémia  kiadványaiban  összesítve  fognak  megjelenni.  A 
részletekről  számtalan  cikk  számol  be. 

Rendkívül  érdekes  és  vakmerő  utazást  tett  Prinz  Gyula  a  Tien-san 
hegységben  1906 — 7 — 9-ben.  Senki  részletesebben  be  nem  járta  ezt  a  ha- 
talmas magasságú,  igen  nehezen  járható,  óriási  hegységet,  ö  fedezte  fel 
a  Koktan-tau  és  a  Bolor-tag  láncokat,  meg  a  Szári-dzsász  folyó  eddig  soha 
nem  járt  szurdokát.  Eredményei  számtalan  magyar  és  idegennyelvű  köz- 
leményben láttak  napvilágot. 

Prinz  Gyula  első  útját  mint  Almásy  György  kísérője  tette  meg.  Al- 
másy  György  különösen  a  Turáni-alföldet  és  a  Tien-san,  meg  a  Balkas-tó 
vidékét  járta  be  két  utazásán  1902-ben  és  1903 — 4-ben.  Mindkét  utazás 
igen  nevezetes  eredményekkel  járt,  különösen  a  sátoros  pásztorkodás 
életmódját  ismertette  meg  igen  részletesen,  sőt  a  Magyar  Nemzeti  Mú- 
zeum Néprajzi  osztályát  is  igen  jelentékeny  gyűjteménnyel  gyarapította. 

A  Hátsó-Indiai  szigetvilágban  is  voltak  felfedező  utazóink.  Posewitz 
Tivadar  (szül.  Iglón,  1851-ben)  mint  hajóorvos  került  Bomeo  szigetére 
s  1879-től  1884-ig  tartózkodott  ott.  A  sziget  geológiáját  behatóan  tanul- 
mányozta (Borneo,  Berlin,  1889.),  de  meglátogatta  a  cinn-szigeteket  is. 
(Peterm.  Mitth.  XXXIII.  k.  1887.) 

Müekker  Rezső  dr.,  jelenleg  a  debreceni  egyetem  földrajztanára 
iszül.  1887  április  17-én  Versecen),  1909-ben  Izland  szigetén,  1911/13-ban 
Kis-Ázsia  ismeretlenebb  vidékein  tett  jelentős   felfedező  utazást. 

A  nagy  Lóczy  Lajos  fia,  ifjabb  Lóczy  Lajos,  (szül.  Budapesten, 
1891  június  5-én)  a  világháború  alatt  nevezetes  felfedezéseket  tett  Szer- 
biában, majd  a  hollandus  petróleumtársaság  megbízásából  tanulmányozta 

*)  Déchy  Mór:  Kaukázus.  Kutatásaim  és  élményeim  a  kaukázusi  havasokban. 
Budapest,   1907.    Athenaeum.   Ugyanaz   németül   .1    kötetben. 

306 


1920-ban  Szumatrát  és  Jávát,  1923-ban  Ecuadort  s  végül  1928-ban  Kelet- 
Celebesz  eddig  teljesen  ismeretlen  vidékeit  s  a  terület  geológiai  szerke- 
zetét nagy  fáradsággal  felfedezte.  Eredményei  egészen  újak  a  tudo- 
mányban. 

Egész  természetes,  hogy  minket,  akik  Ázsiából  mint  utolsó  kivándor- 
lók kerültünk  Európába,  legelsősorban  Ázsia  érdekelt.  De  vannak  igen 
nevezetes  felfedező  utazóink  más  világrészekben  is. 

Afrika  felfedezésének  történetében,  eltekintve  Benyovszky  Móric 
gróf  madagaszkári  felfedezéseitől,  mégis  két  fényes  névvel  szerepelünk. 

Az  egyik  magyar  Afrika-kutató  Magyar  László,  ötömösi  Magyar 
László  1817  és  1820  közt  született  valószínűleg  Szombathelyen.  Mint 
tengerész-kadét,  majd  mint  hadnagy  hosszú  utazásokat  tett,  végi-e  Ben- 
guelába  jutott  s  elsőnek  hatolt  be  Bihé  fensíkjára  s  bejárta  a  környéket. 
Erről  a  vízválasztó  csomópontról,  a  vizek  részben  délre  a  Kunene-folyóba, 
részben  északra  a  Koanza  és  a  Kongó  vízvidékére,  keletre  pedig  a  Zambézi- 
be  futnak  le  a  vizek.  Magyar  László  nagyon  jó  térképet  közölt  erről  az 
eddig  teljesen  ismeretlen  vidékről.  Minthogy  a  bihéi  fejedelem  lányát 
nőül  vette,  mély  betekintést  nyert  a  nép  életébe  is  és  erről  kitűnő  leírást 
adott. 

1864  nov.  9-én,  Ponto  do  Cujoban  halt  meg,  de  előzőleg  sok  érdekes 
jelentést  tett  a  Magyar  Tudományos  Akadémiának*).  Halála  rejtélyes, 
nem  tudjuk,  hogyan  halt  meg  s  mi  lehetett  az  oka  annak,  hogy  a  portu- 
gálus  kormányzó  jelentése  szerint  írásai  elégtek. 

Még  sokkal  nagyobb  jelentőségű  Teleki  Sámuel  gróf  keletafrikai 
utazása.  Ez  a  világhírű  felfedező  utazás  sokkal  általánosabban  ismert, 
hogysem  sokat  kellene  róla  írnunk. 

Teleki  Samu  gróf  1845.  nov.  1-én  született  Sáromberkén,  Erdélyben. 
Az  ősi  Teleki-család  legfényesebb  ágából  származik,  igen  előkelő  rokon- 
sága volt.  Meleg  barátság  fűzte  Rudolf  trónörököshöz.  1886.  őszén  indult 
nagy  felfedező  utazására,  arra  a  teljesen  ismeretlen  vidékre  a  Kenia  és 
Abisszinia  közt,  amelyen  a  térképek  ebben  az  időben  a  sokat  vándorolt 
Hold-hegységet  rajzolták.  Teleki  megmászta  a  Kilimandzsárót  a  hóhatárig, 
aztán  a  Kéniát  ugyancsak  a  hóhatárig,  majd  benyomult  a  Baringo-tó 
vidékére  Leikipiába,  végre  felfedezte  az  addig  teljesen  ismeretlen  Rudolf- 
és  Stefánia-tavakat.  Rengeteg  nehézséggel  küzdött.  Puskájával  ő  tartotta 
el  a  200 — 250  főből  álló  karavánt  s  az  ö  bátorsága  és  ügyessége  tette 
lehetővé,  hogy  át  tudtak  utazni  a  kikujuk  országán  s  általában  szerencsé- 
sen jutottak  el  a  Stefánia-tóhoz  és  onnan  más  úton  haza.  Legnagyobb 
felfedezésüknek  kell  tekinteni,  hogy  a  Rudolf-tó  déli  végén  működő  vul- 
kánt találták!  Ezt  az  expedíció  térképésze,  Höhnel  Lajos  lovag  Telekiről 

*)  Lásd  Hunfalvy  János:  Magyar  László  délafrikai  utazásai  1849—1857.  Pest,  1859. 
Eredeti  cikkei  a  Magyar  Tudományos  Akadémia  Értesítőjében  jelentek  meg,   1859,   1862. 

nevezte  el.  A  legnagyobb  újság  volt  a  tudomány  terén,  hogy  a  tenger- 
parttól 700  km  távolságra  működő  vulkánt  találtak!  Ma  már  még  mesz- 
szebb  is  ismerünk  itt  működő  vulkánt,  de  a  felfedezés  prioritása  Telekit 
illeti  meg!  Sajnos,  a  Teleki-vulkán  neve  kezd  megint  a  térképekről  el- 
tünedezni, mert  hisz  magyar  név.  Volt  volna  csak  német  ember  Teleki, 
majd  gondoskodnának  a  név  megőrzéséről !  Az  is  elég  baj  volt,  hogy  Teleki 
Höhnel  Lajos  lovagot  vitte  magával  térképésznek  és  úti  jegyzőnek.  Höhnel 
1857-ben  Pozsonyban  született,  de  az  osztrák-magyar  közös  hadseregben 
szolgált,  tehát  az  osztrákok  maguknak  vindikálják,  sőt  kezdik  lassankint 
az  egész  expedíciót  Höhnel-féle  expedíciónak  nevezni!  Teleki  fizette  az 
útiköltséget,  ő  vezette  az  expedíciót,  ő  adta  az  utasításokat  Höhnelnek, 
sőt,  mivel  Höhnel  az  út  legnagyobb  részén  beteg  volt  s  hordágyon  kellett 
szállítani,  valójában  igen  kevés  érdeme  volt  az  eredményekben.  Mégis  az 
osztrákok  a  magyar  Höhnelt  ünneplik  s  Telekiről  csak  mellékesen  szok- 
tak megemlékezni.  Pedig  elvitathatatlan,  hogy  Teleki  Samu  gróf  minden 
idők  egyik  legnagyobb  Afrika-kutatója. 

Voltak  még  magyarok  Afrikában,  mint  vadászok,  állat-gyüjtök,  vagy 
egyéb  szempontból.  Legnagyobb  érdeme  van  az  angol  szolgálatban  álló 
Torday  Emilnek,  hisz  a  Kongó  vidékéről  kitűnő  néprajzi  leírást  közölt, 
remekül  illusztrált  könyveiben.  A  legújabb  időben  Eszterházy  Antal  her- 
ceg és  Almásy  László  (Almásy  György  ázsiai  utazó  fia)  igen  bravúros 
autó-túrát  csináltak  Alexandriától  Szudánig,  útleírásuk  most  van  sajtd 
alatt. 

Nagyon  értékes  zoológiai  megfigyeléseket  végzett  Kittenberger  Kál- 
mán, több  afrikai  vadászó  utazásán.  Eredményeiről  szép  könyvben  szá- 
molt be. 

Ausztráliában  járt  Gubányi  Károly  s  nagyon  jó  leírást  adott  erről  a 
kontinensről.  Korábban  Mandzsúriában  épített  alagutakat  s  résztvett 
Port-Artur  és  Vladivosztok  kikötő  építésében  is.  Biró  Lajos  zoológus  Új- 
Guinea  szigetén  hat  évet  (1896 — 1902)  töltött  és  érdekes  néprajzi  gyűjte- 
ményt hozott  onnan  haza.  Sikerült  a  pápuákkal  megbarátkoznia  s  mély 
betekintést  nyert  addig  ismeretlen  vidékek  népéletébe. 

Amerikára  jutott  legkevesebb  magyar  felfedező  utazó.  Dél-Ameriká- 
ban jártak  magyar  misszionáriusok  is.  Eder  X.  Ferenc  1727-ben  szüle- 
tett, 1749-ben  ment  Peruba  misszionáriusnak  s  1769-ig  maradt  ott.  Haza- 
térve Besztercebányán  lett  pap  s  itt  hunyt  el  1773-ban.  A  Mamore  vidé- 
kén működött,  teljesen  ismeretlen  területen.  A  vidék  leírása  latinul 
jelent  meg:  „Descriptio  provinciáé  Moxitanum  in  Regno  Peruano. 
Buda,  1781.  Térképpel  és  rajzokkal."  Egy  félszázaddal  Pöppig  és  d'Or- 
bigny  híres  leírásai  előtt  kimerítő  képet  nyújtott  ez  a  könyv  a  vidékről, 
de  hát  magyar  ember  írta,  Budán  jelent  meg,  tehát  ismeretlen  maradt. 

Pedig  hát  a  könyvéhez  mellékelt  térkép  az  első  részletes  térkép  volt 

az  egész  világirodalomban  a  boliviai  magas  medencéről,  a  Mamore  felső 
víz  vidékéről  és  környékéről. 

Igen  érdekes  leveleket  küldött  haza  ugyancsak  Dél-Amerikából,  a 
perui  misszióból  Zakariás  János  és  Fáy  Dávid  jezsuita.  1749 — 56-ból 
valók  ezek  a  levelek  s  élénk  világot  vetnek  az  ott  élő  indiánusok  élet- 
módjára és  a  földrajzi  viszonyokra.  A  levelek  megjelentek  magyarul 
(eredetileg  latinul  voltak  írva)  a  Földrajzi  Közlemények  1910-es  év- 
folyamában. 

Az  északsarki  felfedezésekben  Magyarország  természetszerűleg  csak 
igen  kevés  részt  vett.  Egyedül  az  Osztrák-Magyar  Északsarki  Expedíció- 
ban vettünk  részt,  a  Tegethoff-hajó  orvosa  Képes  Gyula  magyar  ember 
volt  s  az  expedíció  költségeihez  a  magyarok  is  hozzájárultak.  Természete- 
sen a  köztudatban  mint  osztrák  expedíció  szerepel. 

Európában  is  van  még  felfedezni  való.  Nopcsa  Ferenc  báró  jelenleg 
a  Földtani  Intézet  igazgatója  hosszú  éveken  át  részletesen  tanulmányozta 
Albániát  s  az  ország  területéről  kitűnő  monográfiát  írt  geológiai,  geográ- 
fiai és  etnográfiai  szempontból. 

Végül  még  meg  kell  említenünk,  hogy  Sir  Aurél  Stein,  a  legújabb 
idők  legnagyobb  felfedező  utazóinak  egyike,  a  belső-ázsiai  romvárosok 
világhírű  kutatója,  a  nagytudományú  archeológus  és  lingvísta  szintén 
magyar  ember,  bár  angol-indiai  szolgálatban  áll.  Budapesten  született 
1862-ben. 

